
33C 


I.  AVE  NTIURE 

[VON    DEN    NIBELUNGEN] 

• 

Uns  ist  in  alten  maeren  /  wunders  vil  geseit  T 

von  heleden  lobebaeren,  /  von  grözer  arebeit, 
von  fröuden,  hochgeziten,  /  von  weinen  und  von  klagen, 
von  küener  recken  striten/muget  ir  nu  wunder  hceren  sagen. 

Ez  wuohs  in  Buregonden  /  ein  vil  edel  magedin,  2 

daz  in  allen  landen /niht  schceners  mohte  sin, 
Kriemhilt  geheizen:/si  wart  ein  schccne  wip. 
dar  umbe  muosen  degne  /  vil  Verliesen  den  lip. 

Der  minneclichen  meide  /  triuten  wol  gezam.  3 

ir  muotten   küene  recken :  /niemen   was  ir  gram, 
ane  mäzen  scbcene  /   so  was  ir  edel  lip : 
der  juncvrouwen  tugende /zierten  anderiu  wip. 

Ir  pf lägen  drie  künege  /  edel  unde  rieh,  4 

Günther  unde  Gernöt,  /  die  recken  lobelich, 

und  Giselher  der  junge,  /  ein  üz  erweiter  degen. 

diu  f rouwe  was  ir  swester,  /  die  f ürsten  hetens  in  ir  pflegen. 

Die  herren  waren  milte, /von  arde  hoch  erborn,  5 

mit  kraft  unmäzen  küene, /di  recken  üz  erkorn. 
da  zen  Buregonden  /  so  was  ir  lant  genant, 
si  frumten  starkiu  wunder  /  sit  in  Etzelen  lant. 

Ze  Wormze  bi  dem  Rine/si  wonden  mit  ir  kraft.  6 

in  diende  von  ir  landen  /  vil  stolziu  ritterschaft 

mit  lobelichen  eren  /  unz  an  ir  endes  zit. 

si  stürben  jämmerliche  sint/von  zweier  edelenfrouwen  nit. 

A  1—6,  C  1—3.   5.  6. 

Ein  richiu  küneginne/ frou  Uote  ir  muoter  hiez :  7 

ir  vater  der  hiez  Dancrät, /der  in  diu  erbe  liez 
sit  nach  sime  lehene, /ein  ellens  richer  man, 
der  ouch  in  siner  jugende/  grözer  eren  vil  gevvan. 

Uie  dric  künege  wären, /als  ich  gesaget  han,  8 

von  vil  hohem  eilen :/ in  wären  undertän 
ouch  di  besten  recken  /  von  den  man  hat  gesaget, 
starc  und  vil  küene,  /in  scharpfen  striten  unverzaget. 

Daz  was  von  'Ironie  Hagene/und  ouch  der  bruoder  sin,  9 
Dancvvart  der  vil  snelle,  /  von  Metzen  Ortwin, 
die  zwene  maregräven  /  Gere  und  Ekkewart, 
Volker  von  Alzeye,  /mit  ganzem  eilen  wol  bewart. 

liümolt  der   kuchenmeister,  /ein   üz   erweiter   degen,  10 
Sindolt  unde  Hünolt,  /dise  herren  muosen  pflegen 
des  hoves  unt  der  eren, /der  drier  künege  man. 
si  heten  noch  manegen  recken,  /  des  ich  genennen  niene  kan. 

Dancwart  der  was  marschalc:  /dö  was  der  neve  sin       n 
truhsaeze  des  küneges,  /  von  Metzen  Ortwin. 
Sindolt  der  was  schenke, /ein  üz  crwelter  degen. 
Hünolt  was  kameraere :  /  si  künden  höher  eren  pflegen. 

Von  des  hoves  krefte/und  von  ir  witen  kraft,  12 

von  ir  vil  hohen   werdekeil/ und  von  ir  ritterschaft, 
der  di  herren  pflägen  /  mit  vröuden  al  ir  leben, 
des  enkunde  iu  ze  wäre  /  niemen  gar  ein  ende  geben. 

In  disen  höhen  eren  /  troumte  Kriemhilde,  i3 

wie  si  züge  einen  valken, /starc  scheen  und  wilde, 
den  ir  zwen  arn  erkrummen, /daz  si  daz  muosle  sehen: 
ir  enkunde  in  dirre  wcrlde  /  leider  meiner  geschehen. 

Den   troum   si  dö   sagete/ir  muoter   Uoten.  ik 

sine  kundes  niht  bescheiden  /  baz  der  guoten: 
,,der  valke  den  du  ziuhest,/daz  ist  ein  edel  man: 
in  welle  got  behüteten,  /du  muost  in  schiere  vloren  hän." 

A  7  — 14,  C  4.  7  —  13 


I.  Von  den  Nibelungen 


,,Waz  saget  ir  mir  von  manne,  /  vil  liebiu  muoter  min  ?   1 5 

äne  recken  minne/sö  wil  ich  iemer  sin: 

sus  schcene  ich  wil  beliben/unz  an  minen  tot, 

daz  ich  von  mannes  minne/sol  gewinnen  niemer  not." 

„Nu  versprich  ez  niht  ze  sere"  /  sprach  aber  ir  muoter  do.  1 6 
,,soltu  iemer  herzenliche /zer  werlde  werden  vrö, 
daz  geschiht  von  mannes  minne./du  wirst  ein  schcene  wip, 
ob  dir  noch  got  gefüeget /eins  rehte  guoten  ritters  lip." 

„Die  rede  lät  beliben"/ sprach  si,  „frouwe  min:  17 

ez  ist  an  manegen  wiben  /  vil  dicke  worden  schin 

wie  liebe  mit  leide /ze  jungest  Ionen  kan. 

ich  sol  si  miden  beide  :/son  kan  mir  niemer  missegan." 

rVriemhilt  in  ir  muote  /  sich  minne  gar  bewac.  iS 

sit  lebte  diu  vil  guote/vil  manegen  lieben  tac, 
daz  sine  wesse  niemen  /  den  minnen  wolde  ir  lip : 
sit  wart  si  mit  eren/eins  vil  küenen  recken  wip. 

Der  was  der  selbe  valke, /den  si  in  ir  troume  sach,  19 

den  ir  beschiet  ir  muoter. /wi  sere  si  daz  räch 

an  ir  naehsten  mägen,/die  in  sluogen  sint! 

durch  sin  eines  sterben /starp  vil  maneger  muoter  kint. 


A  15 — 19,  C  14 — 18 

II.   AVENTIURE 

(VON    SIFR1DE) 

• 

Do  wuohs  in  Niderlanden  /eins  edelen  küneges  kint,  20 
des  vater  der  hiez  Sigemunt, /sin  muoter  Sigelint, 
in  einer  riehen  bürge,  /  witen  wol  bekant, 
nidene  bi  dem  Iline:/diu  was  ze  Santen  genant. 

Sivrit  was  geheizen/der  snelle  degen  guot.  21 

er  versuochle  vil  der  riebe  /durch  ellenthaften  muot. 
durch  sines  libes  sterke/er  reit  in  menegiu  lant. 
hey  waz  er  sneller  degene/sit  zen  Buregonden  vantl 

In  sinen  besten  ziten, /bi  sinen  jungen  tagen,  22 

man  möhte  michel  wunder /von  Sivride  sagen, 
waz  eren  an  im  wüehse  /  und  wie  scheene  was  sin  lip : 
sit  heten  in  ze  minne/diu  vil  wsetlichen  wip. 

Man  zoch  in  mit  dem  vlize/als  im  daz  wol  gezam.  23 
von  sin  selbes  muote/waz  tugende  er  an  sich  nam! 
des  wurden  sit  gezieret /sines  vater  lant, 
daz  man  in  zallen  dingen /so  rehte  herlichen  vant. 

Er  was  nu  so  gewahsen  /  daz  er  ze  hove  reit.  24 

die  Hute  in  sähen  gerne,  /manc  frouwe  und  manec  meit 
im  wünschten  daz  sin  wille/in  iemer  trüege  dar. 
holt  wurden  im  genuoge:/des  wart  der  herre  wol  gewar. 

Vil  selten  äne  huote/man  riten  lie  daz  kint.  25 

in  hiez  mit  kleidern  zieren /Sigmunt  und  Sigelint. 
sin  pflägen  ouch  die  wisen, /den  ere  was  bekant. 
des  mohte  er  wol  gewinnen  /  beidiu  liute  unde  lant. 

A  20.  22 — 26,  C  19.  20.  22 — 24 


II.  Von  Sifride 


JN  u  was  er  in  der  sterke  /  daz  er  wol  wäfen  truoc.  26 

swes  er  dar  zuo  bedorf  te,  /  des  lag  an  im  genuoc. 

er  begunde  sinnen  /  werben  schoeniu  wip : 

die  trüten  wol  mit  eren /des  küenen  Sivrides  lip. 

Do  hiez  sin  vater  Sigemunt  /  künden  sinen  man,  27 

er  wolde  höcbgezite/mit  lieben  vriunden  han. 
diu  msere  man  dö  fuorte/in  ander  künege  lant. 
den  vremden  und  den  künden /gab  er  ross  und  gewant. 

Swa  man  vant  deheinen/der  riter  solde  sin  28 

von  art  der  sinen  mäge,  /  diu  edeln  kindelin 
diu  ladet  man  zuo  dem  lande /durch  die  höchgezit: 
mit  dem  jungen  künege  /  swert  genämen  si  sit. 

Von  der  höchgezite /man  möhte  wunder  sagen.  29 

Sigemunt  und  Sigelint/die  mohten  wol  bejagen 
mit  guote  michel  ere:/des  teilte  vil  ir  hant. 
des  sach  man  vil  der  vremden /zuo  zin  riten  in  daz  lant. 

Vier  hundert  swertdegene  /  die  solden  tragen  kleit         3o 
mit  samet  Sivride.  /vil  manec  schceniu  meit 
von  werke  was  unmüezec, /wan  si  im  wären  holt: 
vil  der  edelen  steine /die  frouwen  leiten  in  daz  golt, 

Die  si  mit  porten  wolden  /  wurken  üf  ir  wät  3i 

den  jungen  stolzen  recken :  /  des  newas  niht  rat. 
Der  wirt  der  hiez  dö  sidelen  /  vil  manegen  küenen  man, 
zeinen  sunewenden,  /  da  Sivrit  ritters  namen  gewan. 

lJö  gie  ze  einem  münster  /  vil  manec  richer  kneht       32 

und  manec  edel  ritter. /die  wisen  heten  reht 

daz  si  den  tumben  dienden, /als  in  was  e  getan. 

si  heten  kurzewile  /  und  ouch  vil  maneger  vreuden  wän. 

Gote  man  dö  zen  eren  /  eine  messe  sanc.  33 

dö  huop  sich  von  den  liuten  /  vil  michel  der  gedranc, 
da  si  ze  riter  wurden /nach  riterlicher  e 
mit  also  grözen  eren  /  daz  waetlich  iemer  mer  erge. 

A  27—34,  C  25—32 

Si  liefen  da  si  funden  /  gesatelt  manec  marc.  34 

in  hove  Sigemundes/der  buhurt  wart  so  starc 

daz  man  erdiezen  horte /palas  unde  sal. 

die  hochgemuoten   degene  /  die  heten   gro3zlichen  schal. 

Von  wisen  und  von  tumben/rnan  horte  manegen  stoz,  35 
daz  der  schelte  brechen /gein  den  lüften  doz. 
trunzüne  sach  man  vliegen  /  für  den  palas  dan 
von  maneges  recken  hende:/daz   wart  mit  vlize  getan. 

Uer  wirt  der  bat  ez  läzen  :  /  dö  zoch  man  dan  diu  marc.  36 
man  sach  ouch  da  zebrochen  / vil  manege  bukel  starc, 
vil  der  edelen  steine /gevellet  üf  daz  gras 
ab  liehten  Schildes  spangen  :/von  hurte  daz  geschehen  was. 

Do  giengens  wirtes  geste  /  da  man  in  sitzen  riet.  37 

vil  der  edelen  spise  /  si  von  ir  müede  schiet 
unt  win  der  aller  beste,  /des  man  in  vil  getruoc. 
den  vremden  und  den  künden /bot  man  eren  da  genuoc. 

Swie  vil  si  kurzewile  /  pflägen  al  den  tac,  38 

vil  der  varender  diete/ruowe  sich  bewac: 
si  dienden  nach  der  gäbe  /  die  man  da  riche  vant. 
des  wart  mit  lobe  gezieret /allez  Sigemundes  lant. 

Der  herre  der  hiez  lihen  /  Sivrit  den  jungen  man  39 

lant  unde  bürge,  /als  er  het  e  getan. 

sinen  swertgenözen  /  den  gap  (16  vil  sin  hant: 

do  liebet  in  diu  reise, /daz  si  körnen  in  daz  lant. 

I  )in  höchgezit  werte  /  unz  an  den  sibenden  tac.  4o 

Sigelint  diu  riche /nach  alten  siten  pflac 

durch  ir  sunes  liebe  /  teilen  rotez  golt. 

si  kundez   wol  gedienen /daz   im  die  liute   waren  holt. 

Vil  lützel  man  der  varnder  /  armen  da  vant.  t\i 

ross  unde  kleider/daz  stoub  in  von  der  hant, 
sam  si  ze  lebnc  beten /niht  mer  deheinen  tac. 
ich  waen  ie  ingesinde/so  grözer  mute  gepflac. 

A  35—42,  C  33-40 


II.  Von  Sifride 


lVlit  lobelichen  eren  /  schiet  sich  diu  hochgezlt.  /ja 

von  den  riehen  herren  /  horte  man  wol  sit 

daz  si  den  jungen  wolden/ze  eime  herren  hän. 

des  engerte  niht  her  Sivrit,  /  der  vil  waetliche  man. 

Sit  daz  noch  beide  lebten,  /  Sigmunt  und  Sigelint,  43 

niht  wolde  tragen  kröne /ir  beider  liebez  kint. 

doch  wolder  wesen  herre/für  allen  den  gewalt 

des  in  den  landen  vorhte/der  degen  küene  unde  balt. 


A  43.  44,  C  41.  42 

III.   A  V  E  N  T  I  U  R  E 

(WIE    SIFRIT    ZE     WORMZE    KOM) 

• 

Den.herren  muoten  selten  /  deheiniu  herzen  leit.       44 
er  horte  sagen  maere/wi  ein  schoeniu  meit 
wsere  in  Burgonden,/ze  wünsche  wol  getan: 
von  der  er  sit  vil  vreuden/und  ouch  areheit  gewan. 

Diu  ir  unmazen  scheene  /  was  vil  witen  kunt,  45 

und  ir  höchgemüete  /  zuo  der  selben  stunt 
an  der  junefrouwen  /  so  manec  helt  ervant: 
ez  ladete  vil  der  geste/in  daz  Guntheres  lant. 

Swaz  man  der  werbenden  /nach  ir  ininne  sach,  46 

Kriemhilt  in  ir  sinne /ir  selber  nie  verjach, 

daz  si  deheinen  wolde/ze  eime  trüte  hän. 

er  was  ir  noch  vil  vremde,/dem  si  wart  sider  undertän. 

J-Jo  gedäht  üf  hohe  minne  /  daz  Sigelinde  kint.  47 

ez  was  ir  aller   werben /wider  in  ein   wint. 

er  mohte  wol  verdienen /scheener  frouwen  lip. 

sit  wart  diu  edel   Kriemhilt /des  küenen   Sivrides  wip. 

Im  rieten  sine  mage  /  und  genuoge  sine  man,  48 

sit  er  ü£  staete  minne /tragen  wolde  wän, 
daz  er  dan  eine  würbe /diu  im  mühte  zemen. 
do  sprach  der  küene  Sivrit:/,,so  wil  ich  Kriemhilden 

nemen, 

Die  scheenen  junefrouwen  /  von  Buregonden  lant  4g 

durch  ir  unmazen  schoene./daz  ist  mir  wol  bekant, 
nie  keiser  wart  so  riche,/der  wolde  haben  wip, 
im  zaeme  wol  ze  minnen/der  riehen  küneginne  lip." 

A  45—5°»  c  44—49 


III.   Wie   Sifrit   ze   Wormze   koni  II 

Disiu  selben  maere  /  gehorte  Sigemunt.  5o 

ez  reiten  sine  liute:/dä  von  wart  im  kunt 
der  wille  sines  kindes  /  was  im  harte  leit, 
daz  er  werben  wolde  /  die  vil  herlichen  meit. 

Ez  gevriesch  ouch  Sigelint, /des  edelen  küneges  wip.  5i 
si  hete  groze  sorge /umbe  ir  kindes  lip, 
wan  si  wol  erkande /Günthern  und  sine  man. 
den  gewerp  man  dem  degne/sere  leiden  began. 

J_Jö  sprach  der  küene  Sivrit:  /  „vil  lieber  vater  min,  52 
an  edeler  frouwen  minne/ wolde  ich  iemer  sin, 
ich  enwurbe  dar  min  herze  /  vil  groze  liebe  hat. 
swaz  iemen  reden  künde,  /  des  ist  deheiner  slahte  rät." 

,,Unt  wil  du  niht  erwinden" /sprach  der  künec  dö,  53 
„so  bin  ich  dines   willen  /  waerlichen   vrö, 
und  wil  dirz  helfen  enden /so  ich  aller  beste  kan. 
doch  hat  der  künec  Günther/ vil  manegenhochfertenman. 

Ob  ez  ander  niemen  waere  /  wan  Hagene  der  degen :  54 
der  kan  mit  übermüete /der  höchverte  pflegen, 
daz  ich  des  sere  fürhte,  /  ez  müg  uns  werden  leit, 
ob  wir  werben  wellen /die  vil  herlichen  meit." 

,,Waz  mag  uns  daz  gewerren?" /sprach  dö  Sivrit.  55 

,,swaz  ich  f  riuntliche  /  niht  ab  in  erbit, 

daz  mac  sus  erwerben /mit  eilen  da  min  hant. 

ich  trouwe  an  im  ertwingen  /  beidiu  liute  unde  lant." 

J_Jö  sprach  der  fürste  Sigemunt :  /  ,,din  rede  diu  'st 

mir  leit  56 

wan  wurden  disiu  maere /ze  Kine  geseit, 
dune   dürftest   niemer  /  geriten    in   daz   lant : 
Günther   unde   Gernot  /  die   sint  mir   lange   bekant. 

Mit  gewalte  niemen  /  erwerben  mac  die  maget",  57 

so  sprach  der  künec  Sigemunt :  /  ,,daz  ist  mir  wol  gesaget. 
wilt  aber  du  mit  recken  /rilen  in  daz  lant, 
ob  wir  iht  haben  vriunde, /die  werdent  schiere  besant." 

A  51—58,  C  50-57 

,,Des  enist  mir  niht  ze  muote"  /sprach  aber  Sivrit,       58 
„daz  mir  sulen  recken /ze  lline  volgen  mit 
durch  deheine  hervart/(daz  waere  mir  vil  leit), 
da  mit  ich  solle  ertwingen  /die  vil  herlichen  meit. 

Si  mac  wol  sus  erwerben  /   da  min  eines  hant.  09 

ich  wil  selbe  zweifle /in   Guntheres  lant. 

dar  sult  ir  mir  helfen,  /  valer  Sigemunt." 

do  gap  man  sinen  degenen  /  ze  kleidern  grä  unde  bunt. 

JL/o  vernam  ouch  disiu  maere  /  sin  muoter  Sigelint.       60 

si  begunde  trüren/umbe  ir  liebez  kint: 

daz  vorhte  si  Verliesen  /  von  Gunlheres  man. 

diu  edele  küncginne/ vil  sere  weinen  began. 

Sivrit  der  herre  /  gie  da  er  si  sach.  61 

wider  sine  muoter /er  güetlichen   sprach: 
„frouwe,   ir   sult  niht   weinen /durch   den   willen   min: 
ja  wil  ich  äne  sorge  /  vor  allen  wiganden  sin. 

Und  helfet  mir  der  reise  /in  Buregonden  lant,  62 

daz  ich  und  mine  recken  /  haben  solch  gewant, 

daz  also  stolze  helde/mit  eren  mögen  tragen. 

des  wil  ich  iu  genäde/mit  triuwen  waerlichen  sagen." 

„Sit  du   niht  wilt   erwinden" /sprach   frou   Sigelint,  63 

„so  hilf  ich  dir  der  reise, /min  einigez  kint, 

mit  der  besten  waete/die  riter  ie  getruoc, 

dir  und  dinn  gesellen  :/ir  sult  ir  füeren  genuoc." 

Do  neic  der  küneginne  /  Sivrit  der  junge  man.  64 

er  sprach :  „ich  wil  zer  vcrte  /  niemcn  mere  hän 
niwan  zwelef  recken :  /  den  sol  man  prüeven  wät. 
ich  wil   daz   sehen   gerne /wiez   umbe   Kriemhilte   stät." 

JLJö  säzen  schcene  frouwen/naht  unde  tac,  65 

daz  lülzel  ir  deheiniu /ruowe  gepflac, 

unze  man  geworhte/die  Sivridcs  wät. 

er  wolde  siner  reise /haben  keiner  slahte  rät. 

A  59—66,  C  58-65 


III.  Wie  Sifrit   ze  Wormze  kom  13 

Sin  vater  hiez  im  zieren  /  sin  riterlich  gewant,  66 

da  mit  er  wolde  rümen  /  daz  Sigemundes  lant, 
und  ir  vil  liehten  brünie/die  wurden  ouch  bereit, 
und  ir  vesten  helme,  /  ir  Schilde  schoene  unde  breit. 

Do  nähet  in  ir  reise /zen  Buregonden  dan.  67 

um  si  begunde  sorgen  /  wip  unde  man, 
ob  si  iemer  komen  solden/heim  wider  in  daz  lant. 
die  helde  in  hiezen  soumen  /  beide  wäfen  und  gewant. 

Ir  ros  diu  wären  schoene,  /  ir  gereite  goldes  rot.  68 

lebt  iemen  übermüeter, /des  enwas  niht  not, 
denne  wasre  Sivrit/und  die  sine  man. 
urloubes  er  do  gerte/zuo  den  Buregonden  dan. 

In  werten  trüreclichen /der  künec  und  sin  wip.  69 

er  tröste  minniclichen /do  ir  beider  lip. 
er  sprach:  ,,ir  sult  niht  weinen /durch  den  willen  min: 
iemer  äne  sorge /sult  ir  mines  libes  sin." 

Ez  was  leit  den  recken  :/ez  weinte  ouch  manec  meit:  70 

ich  waen  in  het  ir  herze /rehte  daz  gcseit 

daz  in  so  vil  der  friunde  /  da  von  gelange  tot. 

von  schulden  si  do  klageten :  /  des  gie  in  waerliche  not. 

An  dem  sibenden  morgen  /  ze  Wormez  üf  den  sant   71 

riten  die  vil  küenen. /allez  ir  gewant 

was  von  rotem  golde,  /  ir  gereite  wol  getan. 

ir  ross  in  giengen  ebene, /des  küenen  Sivrides  man. 

Ir  schilde  wären  niuwe,  /  lieht  unde  breit,  72 

und  vil  schoene  ir  helme,  /da  ze  hove  reit 

Sivrit  der  vil  küene/in  Gunlheres  lant. 

man  gesach  an  heleden/nie  so  herlich  gewant. 

Diu  ort  ir  swerte  giengen /nider  üf  die  sporn:  73 

ez  fuorten  schärpfe  geren/dic  riter  üz  erkorn. 
Sivrit  der  fuort  ir  einen  /  wol  zweier  spannen  breit, 
der  ze  sinen  ecken  /  vil  harte  vreislichen  sneit. 

A  67 —  74,  C  66 — 73 

Die  goltvarwen  zoume/ fuortens  an  der  hant,  74 

sidiniu  fürbüege :  /sus  komens  in  daz  lant. 
daz  volc  si  allenthalben  /  kapfen  an  began : 
dö  liefen  in  engegene  /  vil  der  Guntheres  man. 

Uie  böchgemuoten  recken,  /  riter  unde  kneht,  75 

die  giengen  zuo  den  herren  /  (daz  was  michel  reht) 
und  enpfiengen  dise  geste/in  ir  herren  lant, 
und  nämen  in  die  moere/mit  den  Schilden  von  der  hant. 

Diu  ros  si  wolden  dannen  /  ziehen  an  gemach.  76 

Sivrit  der  vil  küene,  /  wie  snelle  er  do  sprach: 

,,lät  uns  sten  die  moere,/mir  und  minen  man: 

wir  wellen  schiere  hinnen: /des  ich  guoten  willen  hän. 

Swem  sin  kunt  diu  maere,/der  so!  mich  niht  verdagen :  77 
wä  ich  den  künec  vinde, /daz  sol  man  mir  sagen, 
Günthern  den  vil  riehen  /  üz  Buregonden  lant." 
dö  sagtez  im  ir  einer /dem  ez  rehte  was  bekant. 

,, Welt  ir  den  künec  vinden, /daz  mac  vil  wol  geschehenes 

in  jenem  sale  witen/han  ich  in  gesehen 

bi  den  sinen  helden:/dä  sult  ir  hine  gan : 

da  mugt  ir  bi  im  vinden  /manegen  herlichen  man." 

IN  u  wären  dem  künige/diu  msere  geseit,  79 

daz  da  komen  wa?ren  /riter  vil  gemeit: 

die  fuorten  vvize  brürme/und  herlich  gewant: 

sin  erkande  niemen/in  der  Buregonden  lant. 

Den  künec  des  hele  wunder, /von  wannen  koemen  dar  80 
die  herlichen   recken  /  in   waete  lieht  gevar 
und  mit  so  guolen  Schilden, /niuwe  unde  breit. 
daz  im  daz  sagte  niemen,/daz  was  Gunthere  leit. 

Des  antwurt  dem  künege  /  von  Metzen  Ortwin  81 

(rieh  unde  küene /moht  er  wole  sin): 

,,sit  wir  ir  niht  erkennen, /so  sult  ir  heizen  gan 

nach  minem  üeheim  llagcncn : /den  sult  ir  si  sehen  län. 

A  75—82,  C  74—81 

Dem  sint  kunt  diu  riche/und  ouch  diu  vremden  laut.  82 
sint  im  die  herren  künde, /daz  tuot  er  uns  bekant." 
der  künec  bat  in  bringen  /  unde  sine  man  : 
man  sach  in  herliche /mit  recken  hin  ze  hove  gän. 

Waz  sin  der  künec  wolde,  /  des  vrägte  Hagene :  83 

„ez  sint  in  mime  hüse/unkunde  degene, 

die  niemen  hie  bekennet : /habt  irs  ie  gesehen, 

des  sult  ir  mir,  Hagene, /der  rehten  wärheite  jenen." 

„Daz  tuon  ich"  sprach  Hagene  :/zeim  venster  er  do  gie,  84 

sin  ouge  er  do  wenken/zuo  den  gesten  lie. 

wol  behagte  im  ir  geverte/und  ouch  ir  gewant: 

si  wären  im  vil  vremde  /  in  der  Buregonden  lant. 

Jlir  sprach,  von  swannen  kcemen  /  die  recken  an  den  Rin,  85 
ez  mühten  selbe  fürsten/oder  fürsten  boten  sin: 
„ir  ros  diu  sint  schcene,/ir  kleider  harte  guot:" 
von  swannen  si  f  üeren,  /  ,,si  sint  höhe  gemuot." 

Also  sprach  do  Hagene.  /  „ich  wil  des  wol  verjehen :  86 

swie  ich  Sivriden  /  niemer  habe  gesehen, 

so  wil  ich  wol  gelouben,  /  swie  ez  dar  umbe  stät, 

daz  ez  si  der  recke,  /  der  dort  so  herlichen  gät. 

Er  bringet  niuwemaere  /  her  in  ditze  lant.  87 

die  küenen  Nibelunge  /  sluoc  des  heldes  hant, 
Schilbunc  und  Nibelungen,  /  diu  riehen  küneges  kint. 
er  f  rumte  starkiu  wunder  /  mit  siner  grözen  kref  te  sint. 

iJä  der  helt  al  eine  /  an  alle  helfe  reit,  88 

er  vant  vor  einem  berge  /  (daz  ist  mir  wol  geseit) 
bi  Nibelunges  horte  /  vil  manegen  küenen  man  : 
die  wären  im  e  vremde,  /unz  er  ir  künde  da  gewan. 

Hort  der  Nibelunges  /  der  was  gar  getragen  89 

üz  eime  holen  berge,  /nu  heeret  wunder  sagen, 

wie  in  wolden  teilen  /  der  Nibelunge  man : 

daz  sach  der  degen  Sivrit:/den  helt  es  wundern  began. 

A  83—90,  C  82—89 

Er  kom  zuo  zin  so  nähen  /  daz  er  die  helde  sach,  90 

und  ouch  in  die  degene. /ir  einer  drunder  sprach: 
„hie  kumt  der  starke  Sivrit, /der  helt  von  Niderlant." 
vil  seltsaeniu  maere/er  an  den  Nibelungen  vant. 

J_Jen  recken  wol  enpfiengen/Schilbunc  undNibelunc.  91 

mit  gemeinem  rate  /die  edelen  fürsten  junc 

den  schaz  in  bäten  teilen, /den  waetlichen  man, 

und  gerten  des  mit  vlize:/der  herre  loben  inz  began. 

Er  sach  so  vil  gcsteines,  / so  wir  hoeren  sagen:  92 

hundert  kanzwägene/ez  möhteri  niht  getragen: 
noch  me  des  röten  goldes  /  von  Nibelunge  laut: 
daz  solde  in  allez  teilen /des  küenen  Sivrides  haut. 

Do  gäben  si  im  ze  miete /daz  Nibelungcs  swert.  g3 

si  wären  mit  dem  dienste/vil  übele  gewert, 

den  in  da  leisten  solde  /  Sifrit  der  helt  guot. 

ern  kundez  niht  verenden  :/si  wären  zornec  gemuot. 

Si  heten  da  ir  f  riunde  /  zwelf  küener  man,  94 

daz  starke  risen  wären :/  waz  kundez  si  vervän? 

die  sluoc  sit  mit  zorne  /  diu  Sivrides  hant, 

und  recken  sibcn  hundert  /  dwang  er  von  Nibelunge  lant 

Mit  dem  guoten  swerte, /daz  hiez  Balmunc.  g5 

durch  die  starken  vorhte/vil  manec  recke  junc 
die  si  zem  swerte  beten /und  an  den  küenen  man, 
daz  lant  zuo  den  bürgen /si  im  täten  undertän. 

Dar  zuo  die  riehen  künege  /  die  sluog  er  beide  tot.       96 
er  kom  von  Albriche  /  sit  in  groze  not. 
der  wände  sine  herren  /  rechen  da  zeharit, 
unz  er  die  grozeti  sterke/sit  an  Sivride  vant. 

Done  künde  im  niht  gestriten  /  daz  starke  getwerc.     97 
alsam  die  lewen  wilde /si  liefen  an  den  perc, 
da  er  die  tarnkappen  /  sit  Albriche  an  gewan. 
do  was  des  hordes  herre  /  Sifrit  der  vreisliche  man. 

A  91 — 98,  C  90—97 

Die  da  torsten  vehten,  /  die  lagen  alle  erslagen.  98 

den  schaz  den  hiez  er  balde  /  füeren  unde  tragen 
da  in  da  vor  da  nämen  /  die  Nibelunges  man. 
Albrich  der  vil  starke  /  dö  die  kameren  gewan. 

Er  muos  im  sweren  eide,  /  er  diente  im  so  sin  kneht.  99 
aller  hande  dinge  /  was  er  im  gereht." 
so  sprach  von  Tronie  Hagne.  /  „daz  hat  er  getan : 
also   grözer   kref te  /  nie  mer   recke  gewan." 

„JN  och  weiz  ich  an  im  mere  /  daz  mir  ist  bekant.       100 
einen  lintrachen  /  sluoc  des  heldes  hant. 
er  badet  sich  in  dem  bluote :  /  sin  hüt  wart  hurnin. 
des  snidet  in  kein  wäfen:/daz  ist  dicke  worden  schin. 

Wir  suln  den  herren  /  enpfähen  deste  baz,  101 

daz  wir  iht  verdienen  /  des  jungen  recken  haz. 
sin  lip  der  ist  so  küene,  /  man  sol  in  holden  hän : 
er  hat  mit  siner  kref  te  /  so  menegiu  wunder  getan." 

-L) 6  sprach  der  künec  riche :  /  „du  mäht  wol  haben  war.  103 

nu  sich  wie  degenliche  /  er  stet  in  strites  vär, 

er  und  die  sinen  degene,  /  der  vil  küene  man : 

wir  sulen  im  engegene/hin  nider  zuo  dem  recken  gan." 

,,Daz  mugt  ir"  sprach  dö  Hagene,  /  ,,\vol  mit  eren  tuon.  io3 
er  ist  von  edelem  künne, /eins  riehen  küneges  sun. 
er  stet  in  der  gebaere,  /  mich  dunket,  wizze  Krist, 
ez  ensin  niht  kleiniu  maere  /  dar  umbe  er  her  geriten  ist." 

Dö  sprach  der  künec  des  landes :  /  „nu  si  uns 

willekomen.  io4 

erst  edel  unde  küene,  /  daz  hän  ich  wol  vernomen : 
des  sol  ouch  er  geniezen  /  in  Buregonden  lant." 
dö  gie  der  herre  Günther  /  da  er  Sivriden  vant. 

JUer  wirt  und  sine  recken  /  enpfiengen  so  den  gast     io5 

daz  in  an  ir  zühten  /  vil  wenec  iht  gebrast. 

des  begunde  in  nigen  /  der  waetliche  man, 

daz  si  in  heten  grüezen  /  so  rehte  schöne  getan. 

2  A  99 — 104,  C  98 — 105 

„Mich  wundert  dirre  maere"  /sprach  der  künec  zehant,  106 
„von  wanne  ir,  edel  Sivrit,  /  sit  komen  in  ditze  lant, 
oder  waz  ir  wellet  werben  /  ze  Wormez  an  den  Rin." 
do  sprach  der  gast  zem  künege :  /  ,,daz  sol  iuch 

unverdaget  sin. 

Mir  wart  gesaget  maere  /  in  mines  vater  lant,  107 

daz  hie  bi  iu  waeren  /  (daz  het  ich  gerne  erkant) 
die  küenesten  recken  /  (des  hän  ich  vil  vernomen) 
die  ie  künec  gewunne:/dar  umbe  bin  ich  her  bekomen. 

Ouch  hcere  ich  iu  selben /der  degenheite  jehen  108 

daz  man  künec  deheinen /küener  habe  gesehen. 

des  redent  vil  die  liute/über  elliu  disiu  lant: 

nune  wil  ich  niht  erwinden  /  unz  ez  mir  werde  bckant. 

Ich  bin  ouch  ein  recke /und  solde  kröne  tragen.  109 

ich  wil  daz  gerne  fliegen  /  daz  si  von  mir  sagen 

daz  ich  habe  von  rehte/liute  unde  lant: 

dar  umbe  sol  min  ere  /und  ouch  min  houbet  wesen  pfant. 

Nu  ir  sit  so  küene  /  als  mir  ist  geseit,  uo 

sone  ruoche  ich,  ist  ez  iemen/liep  oder  leit: 
ich  wil  an  iu  ertwingen /swaz  ir  muget  hän: 
lant  unde  bürge,  /daz  sol  mir  werden  undertän." 

Den  künec  hete  wunder  /  und  sine  man  alsam  1 1 1 

umbe  disiu  maere /diu  er  hie  vernam, 

daz  er  des  hete  willen, /er  naeme  im  siniu  lant. 

daz  hörten  sine  degene:/dö  wart  in  zürnen  bekant. 

„Wie  het  ich  daz  verdienet' '  /  sprach  Günther  der  degen  .112 
„des  min  vater  lange  /mit  eren  hat  gepflegen, 
daz  wir  daz  solden   vliesen/von  iemannes  kraft? 
wirliezen  übele  schinen/daz  wir  ouch  pflegen  rilerschaft." 

., Ine  wil  es  niht  erwinden"  /sprach  aber  der  küene  man.i  i3 
,,ez  enmüge  von  dinen  eilen  /  din  lant  den  fride  hän, 
ich  wil  es  alles  walden:/und  ouch  diu  erbe  min, 
erwirbest  duz  mit  sterke,/diu  suln  dir  undertaenec  sin. 

A  105 — 112,  C  106 — 113 

Din  erbe  und  ouch  daz  mine/suln  geliche  ligen.         n4 
sweder  unser   einer  /  am   andern   mac  gesigen, 
dem  sol  ez  allez  dienen,  /  die  liute  und  ouch  diu  lant." 
daz  widerredete  Hagene/unde  Gernot  zehant. 

„Wir  hän  des  niht  gedingen"'    sprach  dö  Gernot,        n5 
,,daz  wir  iht  lande  ertwingen, /daz  iemen  drumbe  tot 
gelige  vor  heldes  banden. /wir  haben  richiu  lant: 
diu  dienent  uns  von  rehte,  /ze  niemen  sint  si  baz  bewant." 

lVlit  grimmigem  muote  /  da  stuonden  friunde  sin.      116 
do  was  ouch  dar  under/von  Metzen  Ortwin. 
der  sprach:  „disiu  suone/ist  mir  harte  leit: 
iu  hat  der  starke  Sifrit  /  unverdienet  widerseit. 

Ob  ir  und  iuwer  bruoder  /  hetet  niht  die  wer,  117 

und  ob  er  danne  fuorte/ein  ganzez  küneges  her, 

ich  trüte  wol  erstriten /daz  der  küene  man 

diz  starkez  übermüeten  /  von  wären  schulden  müese  lan." 

Daz  zurnde  harte  sere/der  helt  von  Niderlant.  118 

er  sprach:  „sich  sol  vermezzen /niht  wider  mich  din 

hant. 
ich  bin  ein  künec  riche,  /  so  bistu  küneges  man: 
jane  dörften  mich  din  zwelve/mit  strite  niemer  bestän." 

Nach  swerten  rief  dö  sere/von  Metzen  Ortwin:  119 

er  mohte  Hagenen  swester  sun  /  von  Tronie  vil  wol  sin. 
daz  der  so  lange  dagete,  /  daz  was  dem  künege  leit. 
dö  understuond  ez  Gernot  /  der  riter  küene  unt  gemeit. 

Er  sprach  ze  Ortwine :  /  „lät  iuwer  zürnen  stän  :         120 
uns  enhät  der  herre  Sivrit  /solhes  niht  getan, 
wir  mügenz  noch  wol  scheiden  /  mit  zühten,  dest  min  rät, 
und  haben  in  ze  friunde:  /daz  uns  noch  lobelicher  stät.'' 

Dö  sprach  der  starke  Ilagene  :/,, uns  mac  wol  wesen  leit,  121 

allen  dinen  degenen, /daz  er  ie  gereit 

durch  striten  her  ze  Iline./er  soldez  haben  län : 

im  heten  mine  herren  /  sölher  leide  niht  getan." 

A  113 — 120,  C  114 — 121 

J-Jes  antwurtc  Sivrit,  / der  kreffige  man:  122 

„müel  iuch  daz,  her  Hagene,/daz  ich  gesprochen  hän, 
so  sol,ich  läzen  kiesen  /  daz  die  hende  min 
vvellent  vil  gewaldec  /  hie  zen  Buregonden  sin." 

,,Daz  sol  ich  eine  wenden"  /  sprach  aber  Gernöt.  120 

allen  sinen  degenen  /  reden  er  verbot 

iht  mit  übermüete/des  im  waere  leit. 

do  gedähte  ouch  Sivrit /an  die  vil  herlichen  meit. 

„Wie  zaeme  uns  mit  iu  striten?"  /sprach  aber  Gernöt.   12/1 

,,swaz  helde  nu  dar  under/müesen  ligen  tot, 

wir  hetens  lützel  ere,  /  und  ir  vil  kleinen  frum." 

des  antwurte  im  do  Sivrit, /des  künec  Sigemundes  sun : 

,,War  umbe  bitet  Hagene/und  ouch  Ortwin,  125 

daz  er  niht  gähet  striten  /mit  den  friunden  sin, 
der  er  hie  so  manegen/zen  Buregonden  hat?" 
si  muosen  rede  vermiden : /daz  was  Gernoles  rät. 

Ir  sult  uns  wesen   willekomen", /so  sprach  daz   Uoten 

kirnt,  126 

„mit  iuwern  hergesellen  /  die  mit  iu   komen  sint. 
wir  suln  iu  gerne  dienen, /ich  und  die  mage  min." 
dö  hiez  man  den  gesten  /schenken  Guntheres  win. 

Do  sprach  der  wirt  des  landes :  /  „allez  daz  wir  hän,  127 

geruochet  irs  nach  eren,/daz  si  iu  undertän, 

und  si  mit  iu  geteilet, /lip  unde  gnot." 

do  wart  der  herre  Sivrit /ein  lützel  sanfter  gemuot. 

Do  hiez  man  in  behalten  /  allez  ir  gewant.  128 

man  suochte  herberge, /die  besten  die  man  vant, 
Sivrides  knehlen : /man  schuof  in  guot  gemach, 
den  gast  man  sil  vil  gerne /da  zen  Buregonden  sach. 

Man  bot  im  micbel  ere /dar  nach  ze  manegcn  tagen,  129 
tüsenl  stunden  mere/ darin  ich  iu  kan  gesagen. 
daz  het  versolt  sin  eilen. /ir  sult  gelouben  daz, 
in  sach  vil  lützel  iemen/der  im  waere  gehaz. 

A  121  — 128,  C  122 — 129 

Sich  vlizzen  kurzewile/die  künege  und  ouch  ir  man.  i3o 
so  was  er  ie  der  beste, /swes  man  da  began: 
desn  kund  im  gevolgen  niemen/sö  michel  was  sin  kraft, 
so  si  den  stein  würfen,  /  oder  schuzzen  den  scbaf t. 

Swä  so  bi  den  frouwen  /  durch  ir  höfscheit  i3i 

kurzewile  pflägen/die  riter  vil  gemeit, 

da  sach  man  ie  vil  gerne /den  lielt  von  Niderlant. 

er  het  üf  hohe  minne/sine  sinne  gewant. 

öwes  man  ie  begunde, /des  was  sin  lip  bereit.  i32 

er  truoc  in  sime  sinne  /  ein  minnecliche  meit, 
und  ouch  in  ein  diu  frouwe  /die' er  noch  nie  gesach, 
diu  im  in  heimliche/ vil  dicke  güetlichen  sprach. 

Swenne  üf  dem  hove  wolden  /  spilen  da  diu  kint,   i33 
riter  unde  knehte,/daz  sach  vil  dicke  sint 
Kriemhilt  durch  diu  venster,  /diu  küneginne  her: 
deheiner   kurzewile  /  bedorftes   in   den   ziten  mer. 

Wess  er  daz  in  saehe  /  die  er  in  herzen  truoc,  i34 

da  het  er  kurzewile /iemer  von  genuoc. 
saehen  sie  sin  ougen,/ich  vvil  wol  wizzen  daz, 
daz  im  in  dirre  werlde  /  künde  niemer  werden  baz. 

Swenn  er  bi  den  beiden  /  üf  dem  hove  stuont,  i35 

also  noch  die  liule  /  durch   kurzewile  tuont, 

so  stuont  so  minnecliche/ daz  Sigelinde  kint, 

daz  in  durch  herzen  liebe  /  trüte  manec  frouwe  sint. 

Er  geduht  ouch  manege  zite  :  /  ,,wie  sol  daz  geschehen  i36 
daz  ich  die  maget  edele/mit  ougen  müge  sehen, 
die  ich  von  herzen  minne  /  und  lange  hän  getan  ? 
diu  ist  mir  noch  vil  vremde  :  /  des  muoz  ich  trüric  gestän." 

So  ie  die  künege  riche  /  riten  in  ir  lant.  137 

so  muosen  ouch  die  recken /mit  in  al  zehant. 
da  mite  muos  ouch  Sivrit:/daz  was  der  frouwen  leit. 
er  leit  ouch  von  ir  minne /dicke  michel  arebeit. 

A  129—136,  C  130.  131,  133  —  138 

Sus  wond  er  bi  den  herren,  /  daz  ist  alwär,  i38 

in  Guntheres  lande  /  volleclich  ein  jär, 

daz  <jr  die  minneclichen  /  die  zite  nien  gesach, 

da  von  im  sit  vil  liebe /und  oucb  vil  leide  geschacb. 


A  137,  C  139 

IV.  AVE  NTI  U  RE 

(WIE    ER    MIT    DEN    SAH  SEX    STREIT) 

• 

Nu  nähent  vremdiu  maere/in  Guntheres  lant,  i3g 

von  boten  die  in  verre  /  wurden  dar  gesant 
von  unkunden  recken  /  die  in  truogen  haz. 
dö  si  die  rede  vernämen,  /  leit  was  in  waerliche  daz. 

Die  wil  ich  iu  nennen  :  /  ez  was  Liudeger  1 4o 

üzer  Sahsen  lande,  /  ein  richer  f  ürste  her, 

und  ouch  von  Tenemarke  /  der  künec  Liudegast. 

die  brähten  in  ir  reise  /  vil  manegen  herlichen  gast. 

Ir  boten  komen  wären  /  in  Guntheres  lant,  i4i 

die  sine  widerwinnen /heten  dar  gesant. 

dö  vrägte  man  der  maere  /  die  unkunden  man. 

man  hiez  die  boten  balde/ze  hove  für  den  künec  gän. 

JUer  künec  si  gruozte  schöne,  /er  sprach:  „sit 

willekomen.  1/12 

wer  iuch  her  habe  gesendet,  /  desn  hän  ich  niht  vernomen  : 
daz  sult  ir  läzen  hceren"  /  sprach  der  künec  guot. 
dö  vorhten  si  vil  sere  /  den  grimmen  Guntheres  muot. 

„Welt  ir,  künec,  erlouben ,  daz  wir  iu  maere  sagen   i'\o 
diu  wir  iu  da  bringen,  /  sone  suln  wir  niht  verdagen : 
wir  nennen  iu  die  herren  /  die  uns  her  habent  gesant : 
Liudegast  und  Liudeger /die  wellent  suochen  her  enlant. 

Ir  habt  ir  zorn  verdienet,  /ja  hörten  wir  wol  daz  i44 

daz  iu  die  herren  beide  /  tragent  grözen  haz. 

si  wellent  hereverten /ze  ^  ormez  an  den  Rin  : 

in  hilfet  vil  der  degene./daz  wizzet  üf  die  triuwe  min. 

A  138—143,  C  140—145 

Inre  zwelf  wochen  /  diu  reise  muoz  geschehen.  i/»5 

habt  ir  iht  guoter  friunde,  /  daz  läzet  balde  sehen, 
di  iu-vriden  helfen /die  bürge  und  iuwer  lant. 
hie  wirt  von  in  verhouwen  /  vil  manec  heim  unde  rant. 

Oder  weit  ir  mit  in  dingen,  /so  enbietet  ez  in  dar:       1/(6 

sone  ritent  iu  so  nähen  /  niht  die  manegen  schar 

der  iuwer  starken  vinde/uf  herzenlichiu  leit, 

da  von   verderben  müezen/vil  guote  ritter  gemeit." 

„Nu  bitet  eine  wile"  /  sprach  der  künec  guot,  147 

,,unz  ich  mich  baz  versinne :  /  ich  künd  iu  minen  muot. 
hän  ich  getriuwer  iemen, /die  sol  ich  niht  verdagen: 
disiu  starken  maere/sol  ich  minen  friunden  klagen." 

(junther  dem  vil  riehen  /  wart  leide  genuoc.  1  /18 

die  rede  er  tougenlichen  /  in  sinem  herzen  truoc. 
er  hiez  gewinnen  Hagenen  /  und  ander  sine  man, 
und  bat  ouch  harte  balde  /  ze  hove  nach  Gernote  gän. 

Do  komen  die  besten,  /swaz  man  der  da  vant.  i/jg 

er  sprach:  „man  wil  uns  suochen  /  her  in  unser  lant 
mit  starken  hereverten :  /  daz  lät  iu  wesen  leit." 
des  antwurte  Gernot, /ein  ritter  küen  und  gemeit: 

,,L)az  wer  et  wir  mit  swerten",/so  sprach  Gernöt:  i5o 
,,da  sterbent  wan  die  veigen:/die  läzen  ligen  tot. 
dar  umbe  ich  niht  vergezzen  /  mac  der  eren  min. 
die  unser  viande/suln  uns  willekomen  sin." 

Do  sprach  von  Tronie  Hagne :  /  ,,daz  endunket  mich  niht 

guot.  i5i 

Liudegast  unt  Liudeger  /  die  tragent  übermuot. 
wir  mugen  uns  niht  besenden /in  so  kurzen  tagen," 
so  sprach  der  küene  recke  :  /  „wan  mugt  irz  Sifride  sagen  ?" 

Die  boten  herebergen  /  hiez  man  in  die  stat.  i52 

swie  vient  man  in  waere,  /  vil  schöne  ir  pflegen  bat 
Günther  der  riche  /  (daz  was  wol  getan), 
unz  er  ervant  an  friunden  /  wer  im  da  wolde  gestän. 

A  144—151,  C  146—153 

JL)em  künege  in  sinen  sorgen /was  iedoch  vil  leit.      i53 

dö  sach  in  trürende  /  ein  riter  vil  gemeit, 

der  niht  mohte  wizzen  /  waz  im  was  geschehen : 

dö  bat  er  im  der  maere/den  künec  Günther  verjehen. 

„Mich  nimt  des  michel  wunder"  /sprach  dö  Sivrit:  i54 
,,wie  habt  ir  so  verkeret/die  vrcelichen  sit 
der  ir  mit  uns  nu  lange /habt  alher  gepflegen?" 
des  antwurt  im  dö  Günther,  /  der  vil  zierliche  degen : 

„Jane  mag  ich  allen  liuten/die  swsre  niht  gesagen  i55 
die  ich  muoz  tougenliche  /  in  minem  herzen  tragen : 
man  sol  staeten  vriunden  /  klagen  herzen  not." 
diu  Sivrides  varwe  /  wart  dö  bleich  unde  rot. 

Er  sprach  zuo  dem  künege :  /  „ine  han  iu  niht  verseit.  i56 

ich  sol  iu  helfen  wenden  /  elliu  iuwer  leit. 

weit  ir  vriunt  suochen,  /  der  sol  ich  einer  sin, 

unt  trouwe  ez  wol  volbringen/mit  eren  an  daz  ende  min." 

„Nu  löne  iu  got,herSivrit  :/diu  rede  mich  dunket  guot.  157 
und  ob  mir  niemer  helfe /iuwer  eilen  getuot, 
ich  freu  mich  doch  der  maere,  /  daz  ir  mir  sit  so  holt, 
leb  ich  deheine  wile,  /ez  wirdet  umb  iuch  wol  versolt. 

Ich  wil  iuch  läzen  hceren/war  umbe  ich  trurec  stän.  i58 

von  boten  miner  vinde  /  ich  daz  vernomen  hän 

daz  si  mich  wellen  suochen /mit  hereverten  hie. 

daz  getäten  uns  noch  degene/her  zuo  disen  landen  nie." 

„J_)az  lät  iuch  ahten  ringe"  /  sprach  dö  Sivrit,  159 

„unt  senftet  iuwerm  muote:/tuot  des  ich  iuch  bit: 
lät  mich  iu  erwerben  /  ere  unde  frumen, 
und  bitet  iuwer  degene/daz  si  iu  ouch  ze  helfe  kumen. 

Swenne  iuwer   starke  vinde /zir  helfe  möhten  han  160 
drizec  tusent  degene, /so  wold  ich  si  bestan, 
und  het  ich  niwan  tusent: /des  lät  iuch  an  mich." 
dö  sprach  der  künec  Günther :  „daz  diene  ich  iemer  umbe 

dich." 

A  152—159,  C  154— 161 

,,Sö  heizet  mir  gewinnen  /  tüsent  iuwer  man,  161 

sit  daz  ich  der  minen/bi  mir  niht  enhän 

niwan  zwelf  recken :  /  so  wer  ich  iuwer  lant. 

iu  sol  mit  triuwen  dienen  /  iemer  Sivrides  hant. 

Des  sol  uns  helfen  Hagene/und  ouch  Ortwin,  162 

Dancwart  unde   Sindolt, /die  lieben   recken  din. 
ouch  sol  da  mite  riten  /  Volker  der  küene  man : 
der  sol  den  vanen  füeren:/baz  ichs  niemen  engan. 

Unt  lät  die  boten  riten /heim  in  ir  lant:  i63 

daz  si  uns  sehen  schiere,  /  daz  tuo  man  in  bekant, 

so  daz  unser  bürge  /müezen  vride  hän." 

dö  hiez  der  künec  besenden  /  beide  mäge  unde  man. 

.Die  boten  Liudegeres  /  ze  hove  giengen  do.  i6/j 

daz  si  ze  lande  solten,/des  wären  si  vil  vrö. 

do  bot  in  riche  gäbe /Günther  der  künec  guot, 

und  schuof  in  sin  geleite, /des  stuont  in  höhe  der  muot. 

„Nu  saget"  sprach  do  Günther,/ ,,den  vianden  min,  i65 
si  mugen  mit  ir  reise /wol  da  heime  sin. 
vvelln  aber  si  mich  suochen/her  in  miniu  lant, 
mirn  zerinne  miner  vriu.nde,/in  wirdet  arebeit  erkant." 

Den  boten  riche  gäbe  /  man  do  füre  truoc  :  166 

der  het  in  ze  gebene/ Günther  genuoc. 
dine   torsten  niht  versprechen  /  die  Liudegeres  man. 
do  si  urloup  genämen, /si  schieden  vroeliche  dan. 

LJö  die  boten  waren  /  ze  Tenemarke  komen,  167 

unt  der   künec  Liudegast/hete   daz  vernomen 
wie  si  von  Rine  körnen, /als  im  daz  wart  geseit, 
ir  starkez   übermüeten  /  was  im   waerlichen  leit. 

Si  sagten  daz  si  heten  /  vil  manegen  küenen  man:         168 
ouch  sähen  si  dar  under/ einen  recken  stän, 
,,der  was  geheizen  Sivrit, /ein  helt  üz  Niderlant." 
ez  leidete  Liudegaste,/dö  er  daz  maere  rehte  ervant. 

A  160—167,  C  162—169 

Do  die  von  Tenemarke /' ditze  horten  sagen,  169 

dö  ilten  si  der  friunde/deste  me  bejagen, 
unze  daz  her  Liudegast/siner  küenen  man 
zweinzec  tüsent  degene  /  zuo  siner  reise  gewan. 

Do  besande  oueh  sich  von  Sahsen /der  künec  Liudeger,  .170 

unz  si  vierzec  tüsent  /  heten  unde  mer, 

mit  den  si  wolden  riten/in  Buregonden  lant. 

do  het  ouch  sich  hie  heime  /  der  künec  Günther  besant 

Mit  den  sinen  magen/und  siner  bruoder  man,  171 

die  si  wolden  f  üeren  /  durch  urliuge  dan, 
und  ouch  die  Hagenen  recken :  /  des  gie  den  helden  not. 
dar  umbe  muosen  degene  /  sider  kiesen  den  tot. 

Si  vlizzen  sich  der  reise.  /  do  si  wolden  dan,  172 

den  vanen  muose  leiten/ Volker  der  küene  man, 
also  si   wolden  riten/von   Wormez  über  Rin. 
Hagene  von  Tronie/der  muose  scharmeister  sin. 

Da  mite  reit  ouch  Sindolt/unde  Hünolt,  173 

die  wol  gedienen  künden /daz  Guntheres  golt. 
Dancwart  Hagenen  bruoder  /  und  ouch  Ortwin, 
die  mohten  wol  mit  eren/in  der  hereverte  sin. 

„JTler  künec,  sit  hie  heime"  /  sprach  dö  Sivrit:  i~4 

„sit  daz  iuwer  recken  /  mir  wellent  volgen  mit : 
belibet  bi  den  f  rouwen  /  und  traget  hohen  muot. 
ich  trouwe  iu  wol  behüeten  /  beidiu  ere  unde  guot. 

Die  iuch  da  wolden  suochen  /  ze  YY  ormez  an  den  Rin,  175 
daz  wil  ich  wol  behüeten,  /  si  mugen  da  heime  sin. 
wir  sulen  in  geriten  /  so  nähen  in  ir  lant, 
daz  in  ir  übermüeten /werde  in  sorgen  erwant." 

Von  Rine  si  durch  Hessen  /  mit  ir  helden  riten  176 

gegen  Sahsen  lande  :  /  da  wart  sit  gestriten. 
mit  roube  und  ouch  mit  brande  /  wuosten  si  daz  lant, 
daz  ez  den  fürsten  beiden /wart  mit  arebeit  bekant. 

A  168—175,  C  170—177 

oi  körnen  uf  die  marke: /die  knehte  zogten  dan.        177 
Sivrit  der  vil  starke/ vrägen  des  began : 
„wer  sol  des  gesindes/uns  nu  hüeten  hie?" 
jane  wart  den  Sahsen  /  geriten  schedelicher  nie. 

Si  sprächen:  ,,lät  der  tumben /hüeten  uf  den  wegen  178 
den  küenen  Danewarten :/ der  ist  ein  sneller  degen. 
wir  vliesen  deste  minre/von  Liudegeres  man. 
lät  in  und  Ortwinen/hie  die  nachhuote  hän." 

,,Sö  wil  ich  selbe  riten" /sprach  Sifrit  der  degen,         179 
,,unde  wil  der  warte /gegen  den  vinden  pflegen, 
unz  ich  rehte  ervinde/wä  die  recken  sint." 
dö  wart  gewäfent  schiere /der  scheenen  Sigelinde  kint. 

Daz  volc  bevalch  er  Hagenen,/dö  er  wolde  dan,  180 

unde  Gernöte  /  dem  vil  küenen  man  : 

dö  reit  er  eine  dannen/in  der  Sahsen  lant. 

des  wart  von  im  verhouwen  /  des  tages  manec  helembant. 

Dö  sach  er  her  daz  gröze  /  daz  uf  dem  velde  lac,  181 

daz  wider  siner  helfe /mit  unfuoge  wac: 
des  was  wol  vierzec  tusent, /oder  dannoch  baz. 
Sivrit  in  hohem  muote/sach  vil  vrcelichen  daz. 

J_)ö  hei  ouch  sich  ein  recke  /  gein  den  vinden  dar         182 
erhaben  uf  die  warte: /der  was  ze  vlize  gar. 
den  sach  der  herre  Sivrit, /und  in  der  küene  man: 
ietweder  dö  des  andern /mit  nide  hüeten  began. 

Ich  sage  iu  wer  der  waere,  /  der  der  warte  pflac.  i83 

ein  Hehler  schilt  von  gokle  /  im  vor  der  hende  lac. 
ez  was  der  künec  Liudegast : /der  huote  siner  schar, 
dirre  gast  vil  edele/sprancte  herlichen  dar. 

Nu  het  ouch  in  her  Liudegast/ vientlich  erkorn.         184 
ir  ros  si  namen  beide /zen  siten  mit  den  sporn, 
si  neigten  uf  die  schilde/die  schefte  mit  ir  kraft, 
des  wart  der  künec  riche/mit  grözen  sorgen  behaft. 

A  176—183,  C  178—185 

Diu  ros  nach  Stiche  truogen/diu  riclien  küneges  kint  i85 

beide  für  ein  ander,  /sam  si  waete  ein  wint. 

mit  zoumen  wart  gewendet  /  vil  riterlichen  dan. 

mit  swerten  ez  versuochten  /  die  zwene  grimmige  man. 

Do  sluoc  der  herre  Sivrit/daz  al  daz  velt  erdöz.  1S6 

dö  stoup  üz  dem  helme  /  sam  von  brenden  gröz 
die  viurröten  vanken  /  von  des  heldes  haut, 
ir  ietweder  den  sinen/an  dem  anderen  vant. 

Ouch  sluog  im  her  Liudegast  /  vil  manegen  grimmen 

slac.  187 

ir  ietwederes  eilen /üf  Schilden  vaste  lac. 
do  heten  dar  gehüetet/wol  drizec  siner  man: 
e  daz  im  die  koemen,/den  sie  doch  Sivrit  gewan 

Mit  drin  starken  wunden /die  er  dem  künege  sluoc  188 
durch  eine  wize  brünie,/diu  was  guot  genuoc. 
daz  swert  an  sinen  ekken/bräht  üz  wunden  bluot. 
des  muost  der  künec  Liudegast /haben   trürigen  muot. 

Er  bat  sich  leben  läzen  /  und  bot  im  siniu  lant,  189 

und  sagte  im  daz  er  waere/ Liudegast  genant, 
dö   körnen   sine   recken: /die  beten   wol   gesehen 
waz  da  von  in  beiden  /  üf  der  warte  was  geschehen. 

Jiir  wolde  in  füeren  dannen:/dö  wart  er  an  gerant  190 
von  drizec  sinen  mannen.  /  dö  wert  des  beides  haut 
sinen  riehen  gisel  /  mit  ungefüegen  siegen. 
sit  tet  schaden  mere/der  vil  zierliche  degen. 

Die  drizec  er  ze  töde/vil  werliche  sluoc.  191 

er  liez  ir  leben  einen  :/balde  er  reit  genuoc 
und  sagte  hin  diu  maere,  /  waz  hie  was  geschehen, 
ouch  mohtemansdie  wärheit/an  sime  rotem  helme  sehen. 

Den  von  Tenemarke  /  was  vil  grimme  leit,  192 

ir  herre  was  gevangen, /do  in  daz  wart  geseit. 
man  sagte  ez  sinem  bruoder :  /  toben  er  began 
von  ungefüegem  zorne,  /  wand  im  was  leide  getan. 

A 184 — 191,  C  186  — 193 

Liudegast  der  recke  /  was  gefüeret  dan  ig3 

von  Sivrides  gewalte /zuo  Guntheres  man. 

er  bevalch  in  Hagenen:/dö  in  daz  wart  geseit 

daz  ez  der  künec  waere,  /do  was  in  maezliche  leit. 

lVlan  hiez  den  Buregonden  /  ir  vanen  binden  an.         ig4 

,,\vol  üf",  sprach  Sivrit,  /  „hie  wirt  mer  getan, 

e  sich  der  tac  verende  :/sol  ich  haben  den  lip, 

daz  müet  in  Sahsen  lande  /  vil  manec  waitlichez  wip. 

Ir  helde  von  dem  Rine,  /  ir  sult  min  nemen  war:         195 
ich  kan  iuch  wol  geleiten /in  Liudegeres  schar, 
so  seht  ir  helme  houwen  /  von  guoler  helede  hant. 
e  daz  wir  wider  wenden, /in  wirdet  sorge  bekant." 

Zen  rossen  gähte  Gernot  /  unde  sine  man.  196 

den  vanen  züchte  balde  /  der  starke  spileman, 
Volker  der  herre:/dö  reit  er  vor  der  schar, 
do  was  ouch  daz  gesinde/ze  strite  herlichen  gar. 

Si  fuorten  doch  niht  mere/niwan  tüsent  man,  197 

dar  über  zwelf  recken. /stieben  dö  began 

diu  molte  von  den  sträzen:/si  riLen  über  laut. 

do  sach  man  von  in  schinen  /  vil  mangen  herlichen  rant. 

Uö  wären  ouch  die  Sahsen  /  mit  ir  scharn  komen,      198 
mit  swerten  wol  gewahsen :  /  daz  hän  ich  sit  vernomen. 
diu  swert  diu  snilen  sere/den  helden  an  der  hant: 
do  wolden  si  den  gesten/weren  bürge  unde  lant. 

Der  herren  scharmeister /daz  volc  dö  fuorten  dan.   199 

do  was  ouch  komen  Sivrit /mit  den  sinen  man, 

die  er  mit  im  brähte  /  üzer  Niderlant. 

des  tages  wart  in  stürme /vil  manec  pluotigiu  hant. 

Sindolt  unde  Hünolt  /  und  ouch  Gernot  200 

die  sluogen  in  dem  strite /vil  manigen  helt  tot, 
e  si  daz  rehte  erfunden /wie  küene  was  ir  lip. 
daz  muose  sit  beweinen  /  vil  manic  waetlichez  wip. 

A  192 — 199,  C  194 — 201 

Volker  und  Hagene/und  ouch  Ortwin  aoi 

die  laschten  in  dem  strite/vil  maneges  helmes  schin 
mit   vliezendem   bluote,  /  die   sturmküene    man. 
da  wart  von  Danewarte  /  vil  michel  wunder  getan. 

Die  von  Tenemarke  /  versuochten  wol  ir  hant.  202 

dö  horte  man  von  hurte  /  erdiezen  manegen  rant, 
und  ouch  von  schärpfen  swerten,  /  der  man  da  vil  gesluoc. 
die  stritküenen   Sahsen  /  täten  schaden  da  genuoc. 

Do  die  von  Buregonden  /  drungen  in  den  strit,  2o3 

von  in  wart  erhouwen  /  vil  manec  wunde  wit. 

dö  sach  man  über  sätele/ fliezen  daz  bluot. 

sus  würben  nach  den  eren  /  die  ritter  küene  unde  guot. 

IVlari  hört  da  lüte  erhellen /den  helden  an  der  hant  20/i 
diu  vil  schärpfen  wäfen, /dö  die  von  Niderlant 
drungen  nach  ir  herren  /  in  die  herten  schar  : 
si  komen  degenliche  /  mit  samet  Sif ride  dar. 

Volgen  der  von  Rine  /  niemen  man  im  sach.  ao5 

man  mohte  kiesen  vliezen  /  den  bluotigen  bach 
durch  die  liehten  helme/von  Sivrides  hant, 
unz  er  Liudegeren  /  vor  sinen  hergesellen  vant. 

Drie  widerkere  /  het  er  nu  genomen  206 

durch  daz  her  anz  ende,  /  nu  was  Hagene  komen, 
der  half  im  wol  ervollen /in  stürme  sinen  muot. 
des  tages  muose  ersterben  /  vor  in  vil  manec  riter  guot. 

J_J6  der  starke  Liudeger  /  Sivriden  vant,  207 

und  daz  er  also  höhe  /  truog  an  siner  hant 
den  guoten  Balmungen  /  und  ir  so  manegen  sluoc, 
des  wart  der  herre  zornec  /  unde  grimmic  genuoc. 

Dö  wart  ein  michel  dringen  /  und  grözer  swerte  klanc,  208 

da  ir  ingesinde  /  zuo  zein  ander  dranc. 

do  versuochten  sich  die  recken /beide  deste  baz. 

die  schar  begunden  wichen :  /  sich  huop  da  grcezlicher  haz. 

A  200  — 207,  C  202 — 209 

Dem  vogte  von  den  Sahsen  /  was  daz  wol  geseit :  209 

sin  bruoder  was  gevangen. /daz  was  im  harte  leit. 
wol  wesser  daz  ez  taete/daz  Sigelinde  kint. 
man  zech  es  Gernote  :/vil  wol  ervant  er  ez  sint. 

Die  siege  Liudegeres  /  die  waren  also  starc  210 

daz  im  under  satele  /  strüchte  daz  marc. 

dö  sich  daz  ross  erholte, /der  küene  Sivrit 

der  gewan   in   dem   stürme  /einen   vreislichen  sit. 

Des  half  im  wol  Ilagene/  und  ouch  Gernöt,  211 

Dancwart  unde  Volker :  /  des  lag  ir  vil  da  tot. 
Sindolt  unde  Münolt/und  Ortwin  der  degen, 
die  künden  in  dem  slrite/zem  töde  manegen  nider  legen. 

In  stürme  ungescheiden  /  wären  die  fürsten  her.        212 
dö  sach  man  über  helme  /  vliegen  manegen  ger 
durch  die  lichten  schilde/von  der  helde  hant. 
man  sach  da  var  nach  bluole/vil  manegen  herlichen  rant. 

In  dem  starken  stürme  /  erbeizte  manec  man  2i3 

nider  von  den  rossen. /ein  ander  liefen  an 

Sivrit  der  küene /und  ouch  Liudeger. 

man  sach  da  schef  le  vliegen /unde  manegen  schärpfen  ger. 

Duo  flouc  daz  schiltgespenge/ von  Sivrides  hant.  21  h 

den  sie  gedäht  erwerben /der  helt  von  Niderlant 
an  den  küenen  Sahsen  /  der  man  vil  wunder  sach. 
hei  waz  da  liehter  ringe /der  küene  Dancwart  zebrach! 

Do  het  der  herre  Liudeger  /  üf  eime  schilde  erkant      2i5 

gemälet  eine  kröne /vor  Sivrides  hant. 

wol  wesser  daz  ez  waere/der  kreftige  man. 

der  helt  zuo  sinen  friunden/lule  ruofen  began : 

„Geloubet  iueh  des  Sturmes,  /  alle  mine  man:  216 

sun  den  Sigemundcs  /  ich  hie  gesehen  hän ! 
Sivriden  den  starken /hän  ich  hie  bekant: 
in  hat  der  übel  liuvel/her  zen  Sahsen  gesant! 

A  208  —  215,  C  210 — 217 

J_Jie  vanen  hiez  er  läzen/in  dem  stürme  nider.  217 

vrides  er   dö  gerte:/des   werte  man  in   sider. 

doch  muoser  werden  gisel  /  in  Guntheres  lant : 

daz  het  an  im  betwungen /des  küenen  Sivrides  hant. 

Mit  gemeinem  rate  /  so  liezen  si  den  strit.  218 

dürkel  vil  der  helme/und  ouch  der  schilde  wit 

si  leiten  von  den  handen./swaz  so  man  der  vant, 

die  truogen  bluotes  varwe/von  der  Buregonden  hant. 

Si  viengen  swen  si  wolden  :  /  des  heten  si  gewalt.  219 

Gernot  unde  Hagene.  /  die  recken  vil  balt, 
die  wunden  hiezen  baren  :/si  fuorten  mit  in  dan 
gevangen  zuo  dem  Rine  /  fünf  hundert  waetlicher  man. 

Die  sigelösen  recken /ze  Tenemarken  riten.  220 

don  heten  ouch  die  Sahsen /so  höhe  niht  gestriten 
daz  man  in  lobes  jaehe:/daz  was  den  heleden  leit. 
do  wurden  ouch  die  veigen  /  von  vriunden  sere  gekleit. 

Si  hiezen  daz  gewaefen  /  wider  soumen  an  den  Rin.  221 
ez  hete  wol  geworben  /  mit  den  beiden  sin 
Sifrit  der  recke: /der  het  ez  guot  getan, 
des  im  jehen  muosen/alle  Guntheres  man. 

(jregen  W  ormez  sande  /  der  herre  Gernöt.  222 

heim  zuo  sime  lande  /  den  f  riunden  er  enbot, 

wie  gelungen  waere  /  im  und  sinen  man  : 

ez  heten  die  vil  küenen  /  wol  nach  eren  getan. 

Die  garzüne  lief en  :/ von  den  wart  ez  geseit.  223 

da  freuten  sich  vor  liebe /die  e  heten  leit 

dirre  lieben  maere/diu  in  da  waren  komen. 

da  wart  von  edelen  frouwen/michel  vragen  vernomen, 

Wie  gelungen  waere  /  des  riehen  küneges  man.  22^ 

man  hiez  der  boten  einen  /  für  Kriemhilde  gan. 
daz  geschach  vil  tougen:/jane  torstes  über  lüt: 
wan  si  het  dar  under/ir  vil  liebez  herzen  trüt. 

3  A  216— 223,  C  218 — 225 

Do  si  den  boten  körnende  /  zir  kemenäten  sach,  226 

Kriemhüt  diu   schcene  /  vil  güetlichen   sprach: 
„nu  sag  an  liebiu  maere:/ja  gib  ich  dir  min  golt: 
tuost  duz  äne  liegen,  /  ich  vvil  dir  iemer  wesen  holt. 

Wie  schiet  üz  dem  strite/min  bruoder  Gernöt,  226 

und  ander  mine  friunde?/ist  uns  iht  maneger  tot? 
oder  wer  tet  da  daz  beste  ?/daz  solt  du  mir  sagen." 
do  sprach  der  böte  schiere  :/,,  wir  heten  ninder  einen  zagen. 

/je  ernste  und  ze  strite  /  reit  niemen  also  wol.  227 

vil  edeliu  küneginne,  /  sit  ichz  iu  sagen  sol, 

so  der  gast  vil  edele/üzer  Niderlant: 

da  worhte  michel  wunder  /  des  küenen  Sivrides  hant. 

Swaz  die  recken  alle  /  in  strite  hänt  getan,  228 

Dancwart  unde  Hagene  /  und  ander  sküneges  man : 
swaz  si  stritn  nach  eren,  /  daz  ist  gar  ein  wint 
unz  eine  an  Sivriden,  /  des  künec  Sigemundes  kint. 

Si  frumten  in  dem  stürme /der  helde  vil  erslagen :  229 
doch  möhte  iu  daz  wunder /niemen  wol  gesagen 
waz  da  worhte  Sivrit,  /  swenn  er  ze  strite  reit, 
den  frouwen  an  ir  mägen  /  tet  er  diu  groezlichen  leit. 

Ouch  muoste  da  beliben/vil  maneger  frouwen  trüt.  23o 

sine  siege  man  hörte /üf  helmen  also  lüt 

daz  si  von  wunden  brahten  /  daz  fliezende  bluot. 

er  ist  an  allen  tugenden  /  ein  riter  küene  unde  guot. 

Owaz  da  hat  begangen /von  Metzen  Ortwin  23i 

(swaz  er  ir  mohte  erlangen /mit  dem  swerte  sin, 
die  muosen  wunt  beliben/oder  meistec  tot), 
da  tet  iuwer  bruoder /die  aller  groezisten  not 

Diu  iemer  in  den  stürmen  /  künde  sin  geschehen.         2  32 

man  muoz  der  wärheite/den  üz  erweiten  jehen: 

die  stolzen  Buregonden/habent  so  gevarn 

daz  si  vor  allen  schänden /ir  ere  kunnen  wol  bewarn. 

A  224 — 231,  C  226 — 233 

Man  sach  da  vor  ir  hanclen/vil  manegen  satel  bloz,  233 
da  von  liehten  swerten  /  daz  velt  so  lüte  erdöz. 
die  recken  von  dem  Rine  /  die  habent  so  geriten 
daz  ez  ir  vianden  /  waere  bezzer  vermiten. 

Die  küenen  Troniaere  /  die  fruniten  gröziu  leit,  234 

da  mit  volkes  kref  ten  /  daz  her  zesamene  reit, 
da  frumte  manegen  töten  /  des  küenen  Hagenen  hant, 
des  vil  ze  sagene  waere /her  ze  Buregonden  lant. 

Sindolt  unde  Hünolt, /die  Gernotes  man,  235 

und  Rümolt  der  küene, /die  hant  so  vil  getan 

daz  ez  Liudegere/mag  iemer  wesen  leit 

daz  er  den  dinen  mägen  /  ze  Rine  hete  widerseit. 

Strit  den  aller  hoehsten  /  der  inder  da  geschah  236 

ze  jungest  und  zem  ersten,  /  den  ie  man  gesach, 
den  tet  vil  willecliche  /  diu  Sivrides  hant. 
er  bringet  riche  gisel/in  daz  Guntheres  lant. 

Die  twanc  mit  sinem  eilen  /  der  waetliche  man,  237 

des  ouch  der  künec  Liudegast /muoz  den  schaden  hän, 
und  ouch  von  Sahsen  lande /sin  bruoder  Liudeger. 
nu  hceret  miniu  maere,  /  vil  edeliu  küneginne  her : 

Si  hat  gevangen  beide  /  diu  Sivrides  hant.  238 

nie  so  manegen  gisel/man  bräht  in  ditze  lant 
so  von  sinen  schulden  /nu  kumet  an  den  Rin." 
ir  künden  disiu  maere  1  niemer  lieber  gesin. 

„Man  bringet  der  gesunden  /  fünf  hundert  oder  baz,  23g 

unt  der  verchwunden  /  (frouwe,  wizzet  daz) 

wol  ahzec  rote  bare /her  in  unser  lant, 

die   meistec  hat  verhouwen  /  des   küenen   Sivrides  hant. 

Die  durch  übermüeten  /  widersagten  an  den  Rin,       240 

die  müezen  nu  gevangen  /die  Guntheres  sin: 

die  bringet  man  mit  vreuden/her  in  ditze  lant." 

do  erblüete  ir  liehtiu  varwe/dö  si  diu  maere  reht  ervant. 

A  232—239,  C  234—241 

lr  schoenez  antlütze /daz  wart  rosenrot,  2/I1 

do  mit.  liebe  was  gescheiden  /  üz  der  grözen  not 

der  waetliche  recke  /  Sifrit  der  junge  man. 

si  freute  ouch  sich  ir  friunde  :/ daz  was  von  schulden  getan. 

Do  sprach  diu  minnecliche  :  /  ,,du  hast  mir  wol  geseit.  2^2 
du  solt  haben  dar  umbe/ze  miete  richiu  kleit 
und  zehen  marc  von  golde,/die  heiz  ich  dir  tragen." 
des  mac  man  sölhiu  maere  /  riehen  f  rouwen  gerne  sagen. 

Man  gab  im  sine  miete,  /daz  golt  und  ouch  diu  kleit.  2/j3 
do  gie  an  diu  venster/vil  manec  schoeniu  meit. 
si  warten  üf  die  sträze:  /  riten  man  do  vant 
vil  der  höchgemuoten  /in  der  Buregonden  lant. 

.Da  körnen  die  gesunden :/ die  wunden  taten  sam.       ikk 
si  mohten  grüezen  heeren  /  von  friunden  äne  schäm, 
der  wirt  gein  sinen  gesten/vil  vroelichen  reit: 
mit  vreuden  was  verendet /daz  sin  vil  groezliche  leit. 

Do  enpfie  er  wol  die  sine, /die  vremden  tet  er  sam:  2/J5 
wan  dem  riehen  künege  /  anders  niht  enzam 
wan  danken  güetliche/den  die  im  waren  komen, 
daz  si  den  sie  nach  eren/in  stürme  heten  genomen. 

Günther  bat  im  maere  /von   sinen   vriunden  sagen,  2/16 
wer  im  an  der  reise  /  ze  töde  waer  erslagen. 
do  het  er  vloren  niemen/niwan  sehzec  man. 
verklagen  man  die  muose,/so  sit  nach  heleden  ist  getan. 

Die  gesunden  brähten  /  zerhouwen  manegen  rant,         2^7 
und  helme  vil  verschroten, /in  Guntheres  lant. 
daz  volc  erbeizte  nidere/für  des  küneges  sal : 
ze  liebem  antpfange/man  hörte  vroelichen  schal. 

Do  hiez  man  herebergen  /  die  recken  in  die  stat.       2^8 
der  künec   siner  geste/vil   schöne  pflegen   bat. 
er  hiez  der  wunden  hüeten/und  schaffen  guot  gemach, 
wol  man  sine  tugende  /  an  sinen  vianden  sach. 

A  240 — 247,  C  242 — 249 

xLr  sprach  ze  Liudegaste:  /  „nu  sit  mir  willekomen.  2^9 
ich  hän  von  iuwerri  schulden  /  schaden  vil  genomen : 
der  wirt  mir  nu   vergolten, /ob  ich  gelücke  hän. 
got  löne  minen  vriunden,/si  hänt  mir  liebe  getan." 

,,Ir  muget  in  gerne  danken"  /sprach  dö  Liudeger:   25o 
„also  hoher  gisel/gewan  nie  künec  mer. 
umbe  schcene  huote/wir  geben  michel  guot, 
daz  ir  genaedecliche  /  an  iuwern  vianden  tuot." 

.,Ich  wil  iuch  beide  läzen"/ sprach  er,  „ledec  gen.  25i 

daz  mine  viande/hie  bi  mir  besten, 

des  wil  ich  haben  pürgen,/daz  si  miniu  lant 

iht  rümen  äne  hulde."/des  bot  dö  Liudeger  die  hant. 

IVlan  brahte  si  ze  ruowe  /  und  schuof  in  ir  gemach.  2Ö2 
den  wunden  man  gebettet /vil  güetlichen  sach : 
man  schancte  den  gesunden  /met  und  guoten  win. 
dö  künde  daz  gesinde/niemer  vrcelicher  sin. 

Ir  zerhouwen  schilde  /behalten  man  do  truoc.  253 

vil  bluotiger  sätele/der  was  da  genuoc: 
die  hiez  man  verbergen, /daz  weinten  niht  diu  wip. 
da  kom  heremüede /mancges  guoten  ritters  lip. 

Der  künec  pflac  siner  geste/vil  grcezliche  wol.  254 

der  vremden  und  der  künden /diu  lant  waren  vol. 
er  bat  der  sere   wunden  /  vil  güetliche  pflegen, 
dö  was  ir  übermüeten  /  vil  harte  ringe  gelegen. 

Die  erzenie  künden  /  den  bot  man  riehen  solt,  255 

silber  äne  wäge, /dar  zuo  daz  liehte  golt, 

daz  si  die  helde  nerten  /  nach  des  strites  not: 

dar  zuo  der  künec  den  gesten  /  gäbe  grcezlichen  bot. 

J_Jie  wider  heim  ze  hüse  /  heten  reise  muot,  256 

die  bat  man  noch  beliben/alsö  man  vriunden  tuot. 
der  künec  gie  ze  räte/wier  lönte  sinen  man: 
si  heten  sinen  willen /nach  grözen  eren  getan. 

A  248—255,  C  250—257 

Do  sprach  der  herre  Gernot:  /  „man  sol  si  riten  län.  257 

über  sehs  wochen/si  in  daz  kunt  getan 

daz  si  komen  widere  /zeiner  höchgezit: 

so 'st  maneger  geheilet /der  nu  vil  sere  wunder  lit." 

Do  gerte  ouch  urloubes  /  Sifrit  von  Niderlant.  258 

do  der  künec  Günther /den  willen  sin  ervant, 

er  bat  in  minnecliche  /  noch  bi  im  beslän. 

niwan  durch   sine   swester, /son   waer  ez  niemer   getan. 

Dar  zuo  was  er  ze  riche, /daz  er  iht  naeme  solt.  259 

er  het  daz  wol  verdienet :  /  der  künec  was  im  holt, 
sam  wären  sine  mäge :  /  die  heten  daz  gesehen, 
waz   von    sinen    kreften/in   dem   strite   was   geschehen. 

Durch  der  schoenen  willen /gedäht  er  noch  bestän,  260 
ob  ers  gesehen  möhle.  / sit  wart  ez  getan: 
wol  nach  sinem  willen /wart  im  diu  maget  bekant. 
sit  reit  er  vroeliche/in  daz  Sigemundes  lant. 

_L)er  wirt  hiez  zallen  ziten  /  riterscheCte  pflegen:        261 
daz  tet  do  willeclichen  /  vil  manec  junger  degen. 
die  wile  hiez  er  sidelen/vor  Wormez  an  den  sant 
den  die  im  komen  solden/zuo  der  Buregonden  lant. 

In  den  selben  ziten,  /  dö  si  nu  solden  komen,  262 

dö  het  diu  schoene  Kriemhilt /diu  maere  wol  vernomen, 
er  wolde  höchgezile/ durch  liebe  vriunde  hän. 
dö  wart  vil  michel  vlizen  /  von  schoenen  f rouwen  getan 

Mit  waete  und  mit  gebende /daz  si  da  solden  tragen.  263 

Uote  diu  vil  riche /diu  maere  horte  sagen 

von  den  stolzen  recken /die  da  solden  komen. 

do  wart  üz  der  valde/vil  richer  kleider  genomen. 

Durch  ir  kinde  liebe  /  hiez  si  bereiten  kleit:  264 

da  mite  wart  gezieret /vil  froun  und  manec  meit 
und  vil  der  jungen  recken  /  üz  Buregonden  lant. 
ouch  hiez  si  vil  der  vremden /prüeven  herlich  gewant. 

A  256—263,  C  258—265 

V.  AVENTIURE 

(WIE    SIFRIT    KRIEMHILT    ERSTE     GESACH) 


Man  sach  si  tägelichen  /  nu  riten  an  den  Rm  265 

die  zer  höchgezite/  gerne  wolden  sin. 
die  durch  des  küneges  liebe  /  komen  in  daz  lant, 
den  bot  man  sumelichen/ross  und  herlich  gewant. 

In  was  ir  gesidele  /  allen  wol  bereit,  266 

den  hcehsten  und  den  besten,  /als  uns  daz  ist  geseit, 
zwein  und  drizec  fürsten, /da  zer  höchgezit. 
da  zierten  sich  engegene/die  schoenen  frouwen  wider  strit. 

Ez  was  da  vil  unmüezec  /  Giselher  daz  kint.  267 

die  geste  mit  den  künden  /  vil  güetliche  sint 
die  enpfienger  unde  Gernot  /  und  ouch  ir  beider  man. 
ja  gruozten  si  di  degene, /als  ez  nach  eren  was  getan. 

Vil  goltroter  sätele/si  fuorten  in  daz  lant:  26S 

zierliche  Schilde  /  und  herlich  gewant 
brahten  si  ze  Rine/zuo  der  höchgezit. 
manegen  ungesunden  /  sach  man  vrcelichen  sit. 

Die  in  den  betten  lägen  /  und  heten  wunden  not,       269 
die  muosen  des  vergezzen,  /  wie  herte  was  der  tot. 
die  siechen  ungesunden  /  muosen  si  verklagen, 
si  vreuten  sich  der  maere/gein  der  höchgezite  tagen, 

Wie  sie  leben  wolden /da  zer  Wirtschaft.  270 

wünne  äne  mäze/mit  vreuden  überkraft 

heten  al  die  liute, /swaz  man  ir  da  vant. 

des  huop  sich  michel  vreude  /  übr  al  daz  Guntheres  lant. 

A  264—269,  C  266 — 271 

An  einem  pfinxtinorgen  /  sach  man  füre  gän  271 

gekleidet  wünnecliche/  vil  manegen  küenen  man, 
fünf  tüsent  oder  mere,  /  da  zer  höchgezit. 
sich  huop  diu  kurzewilc/an  manegem  ende  wider  strit. 

Der  wirt  der  het  die  sinne,  /  im  was  daz  wol  erkant,  272 

wie  rehte  herzenliche /der  helt  von  Niderlant 

sine  swester  trüte,  /  swier  si  nien  gesach, 

der  man  so  grözer  schoene  /  vor  allen  juncfrouwen  jach. 

Do  sprach  zuo  dem  künege  /  der  degen  Ortwin:         273 
,,welt  ir  mit  vollen  eren/zer  hochgezite  sin, 
so  sult  ir  läzen  schouwen  /diu  wünneclichen  kint 
di  mit  so  grozen  eren  /  hie  zen  Buregonden  sint. 

Waz  wajre  mannes  wünne,/des  vreule  sich  sin  lip,  274 

ez  entaeten  schoene  mägede/und  herlichiu  wip? 

läzet  iuwer  swester  /  für  iuwer  geste  gän." 

der   rät   was   ze   liebe  /  vil   manegem   helde   getan. 

„J_)es  wil  ich  gerne  volgen"  /  sprach  der  künec  dö.  275 
alle  diez  erfunden, /di   wärens  harte   vrö. 
ernböt  ez  froun  Uoten/und  ir  lohler  wol  getan, 
daz  si  mit  ir  mägeden/hin  ze  hove  solde  gän. 

Do  wart  üz  den  schrinen  /  gesuochet  guot  gewant.       276 
swaz  man  in  der  valde/der  edelen  waete  vant, 
die  bouge  mit  den  porten,/des  was  in  vil  bereit, 
sich   zierte   flizecliche  /  vil  manec  waetlichiu   meit. 

Vil  manec  recke  tumber/des  tages  hete  muot,  277 

daz  er  an  ze  sehene/den  frouwen  waere  guot, 
daz  er  da  für  niht  nacme/eins  riehen  küneges  lant. 
si  sähen  die  vil  gerne  /  di  si  nie  heten  bekant. 

Do  hiez   der   künec   riche/mit  siner   swester  gän,    278 
die  ir  dienen  solden,  /  wol  hundert  siner  man, 
ir  und  siner  mäge:/die  truogen  swert  enhant. 
daz  was  daz  hovegesinde  /  von  der  Buregonden  lant. 

A  270—277,  C  272,  273,  275—280 


V.  Wie  Sifrit  Kriemhilt  erste  gesaeh  41 

Uoten  die  vil  riehen  /  die  sach  man  mit  ir  komen.   279 
diu  hete  schoene  vrouwen  /  geselleclich  genomen 
vvol  hundert  oder  mere :  /  die  truogen  richiu  kleit. 
ouch  gie  da  nach  ir  tohter/vil  manec  waetlichiu  meit. 

V  on  einer  kemenäten  /  sach  man  si  alle  gän :  280 

dö  wart  vil  michel  dringen  /  von  helden  dar  getan, 
die  des  gedingen  heten, /ob  künde  daz  geschehen 
daz  si  die  maget  edele/solden  vrcelichen  sehen. 

Nu  gie  diu  minnecliche  /  also   der  morgenröt  281 

tuot  üz  den  trüeben  wölken. /da  schiet  von  maneger  not 
der  si  da  truog  in  herzen /und  lange  het  getan: 
er  sach  die  minneclichen  /  nu  vil  herlichen  stän. 

Ja  luhte  ir  von  ir  waete/vil  manec  edel  stein:         282 
ir  rosenrotiu   varwe  /  vil   minneclichen   schein, 
ob  iemen  wünschen  solde, /der  künde  niht  gejehen 
daz  er  ze  dirre  werelde/het  iht  scheeners  gesehen. 

Sam  der  liehte  mäne/vor  den  Sternen  stät,  283 

der  schin  so  lüterliche  /  ab  den  wölken  gät, 
dem  stuont  si  nu  geliche  /  vor  maneger  f  rouwen  guot. 
des  wart  da  wol  gehoehet/den  zieren  helden  der  muot. 

-L/ie  riehen  kameraere/  sach  man  vor  ir  gän.  284 

die   höchgemuoten    degene/dien    wolden    daz   niht   län, 
sine  drungen  da  si  sähen  /die  minneclichen  meit. 
Sifride  dem  herren  /  wart  beide  lieb  unde  leit. 

Er  dähte  in  sinem  muote:/,,wie  künde  daz  ergän  285 
daz  ich  dich  minnen  solde? /daz  ist  ein  tumber  wän. 
sol  aber  ich  dich  vremeden,/sö  waere  ich  sanfter   tot." 
er  wart  von  den  gedanken  /  vil  dicke  bleich  unde  rot. 

Do  stuont  so  minnecliche  /  daz  Sigemundes  kint,       286 

sam  er  entworfen  waere /an  ein  permint 

von  guotes  meisters  listen, /also  man  im  jach, 

daz  man  helt  deheinen/nie  so  scheenen  gesaeh. 

A  278—285,  C  281—288 

Die  milder  frouwen  giengen/diehiezen  von  den  wegen  287 
wichen  .allenthalben  : /daz   leiste  manec  degen. 
diu  höhe  tragenden  herzen  /  vreuten  rnanegen  lip. 
man  sach  in  höhen  zühten /manec  herlichez  wip. 

J-Jö  sprach  von  Buregonden  /  der  herre  Gernöt:  288 

„der  iu  sinen  dienest /so  giietlichen  bot, 
Günther,  vil  lieber  bruoder,  /  dem  sult  ir  tuon  alsam 
vor  allen  disen  recken  :/des  r ä IS  ich  nimmer  mich  gescham. 

Ir  heizet  Sivride/zuo    miner  swester  kumen,  289 

daz  in  diu  maget  grüeze:/des  liah  wir  iemer  frumen. 
diu  nie  gegruozte  recken,  /  diu  sol  in  grüezen  pflegen : 
da  mite  wir  haben  gewunnen  /  den  vil  zierlichen  degen." 

Do  giengens  wirtes  mäge  /  da.  man  den  hclt  vant.       290 

si  sprächen  zuo  dem  recken  /  uzer  Niderlant: 

,,iu  hat  der  künec  erloubet,  /  ir  sult  ze  hove  gan: 

sin  swester  sol  iueh  grüezen: /daz  ist  zen  eren  iu  getan." 

Der  herre  in  sinern  muote  /  was  des  vil  gemeit.  291 

dö  truog  er  ime  herzen /heb  äne  leit, 

daz  er  sehen  solde/der  scheenen  Uoten  kint. 

mit  minneclichen   lugenden /si  gruozte  Sivride  sint. 

JLJö  si  den  höchgemuoten  /  vor  ir  stende  sach,  292 

do  erzunde  sich  sin   varwe. /diu  schoene  maget  sprach: 
,,sit  willekomen,  her  Sivrit, /ein  edel  riler  guot." 
dö  wart  im  von  dem  gruoze  /  vil  wol  gehoehet  der  muot. 

Er  neig  ir  f lizecliche :  /  bi  der  hende  si  in  vie.  293 

wie  rehte  minnecliche/er  bi  der  frouwen  gie! 
mit  lieben  ougen  blicken /ein  ander  sähen  an 
der  herre  und  ouch  diu  frouwe:/daz  wart  vil 

lougenlich  getan. 

Wart  iht  da  friuntliche /getwungen  wiziu  hant  29/j 

von  herzen  lieber  minne,/daz  ist  mir  niht  bekant. 
doch  enkan  ich  niht  gelouben/daz  ez  wurde  län : 
si  hei  im  holden  willen /kunt  vil  schiere  getan. 

A  286 — 293,  C  289 — 296 


V.  Wie   Sifrit   Kriemhilt   erste   gesach  43 

Bi  der  sumerzite  /  und  gein  des  meien  tagen  295 

dorft  er  in  sime  herzen  /  riiemer  mer  getragen 

so  vil  der  hohen  vreude/denn  er  tlä  gewan, 

dö  im  diu  gie  enhende/die  er  ze  trüte  wolde  hän. 

JL/o  gedähte  manec  recke:/,, her  wsr  mir  sam  ge- 
schehen, 296 
daz  ich  ir  gienge  enhende, /sam  ich  in  hän  gesehen, 
oder  bi  ze  ligene!/daz  liez  ich  ane  haz." 
ez  gediente  noch  nie  recke /nach  einer  küneginne  baz. 

Von   swelher   künege   lande /die    geste   körnen   dar,  297 

die  nämen  al  celiche  /niwan  ir  zweier  war. 

ir  wart  erloubet  küssen /den   \va?tlichen  man: 

im  wart  in  dirre  werlde/nie  so  liehe  getan. 

Der  künec  von  Tenemarke /der  sprach  sä  zestunt:   298 

,,diss  vil  höhen  gruozes/lit  maneger  ungesunt, 

des  ich  vil  wol  enpfinde.  /  von  Sivrides  hant. 

got  enläze  in  nimmer  mere/komen  in  miniukünegeslant." 

lVlan  hiez  dö  allenthalben  /  wichen  von  den  wegen  299 
der  schoenen  Kriemhilde.  /  manegen  küenen  degen 
sach  man  gezogenliche/ze  kirchen  mit  ir  gän. 
sit  wart  von  ir  gescheiden  /der  vil  wa?tliche  man. 

Dö  gie  si  zuo  dem  münster:/ir  volgte  manec  wip.  3oo 
dö  was  ouch  so  gezieret  /der  küneginne  lip, 
daz  da  höher  wünsche /vil  maneger  wart  verlorn, 
si  was  da  zougenweide  /  vil  manegem  recken  geborn. 

Vil  käme  erbeite  Sivrit  /  daz  man  da  gesanc.  3oi 

er  mohte  sinen  saelden  /  des  immer  sagen  danc 
daz  im  diu  was  so  waege/die  er  in  herzen  truoc: 
ouch  was  er  der  schoenen  /holt  von  schulden  genuoc. 

Dö  si  kom  üz  dem  münster  /  sam  er  het  e  getan,       802 
man  bat  den  degen  küenen  /  wider  zuo  zir  gän. 
alrerst  begunde  im  danken /diu  minnecliche  meit, 
daz  er  vor  manegem  helde/sö  rehte  herlichen  streit. 

A  294—301,  C  297—304 

„JNu  Ion  iu  got,  her  Sivrit"  /  sprach  daz  schoenc  kint,  3o3 
,,daz  ir  daz  habt  verdienet  /  daz  iu  die  recken  sint 
so  holt  mit  rehten  triuwen/als  ich  si  hcere  jehen." 
do  begunder  minnecliche  /  an  froun  Kriemhilden  sehen. 

„Ich  sol  in  immer  dienen", /also  sprach  der  degen,  3o4 

,,und  enwil  min  houbet/ nimmer  e  gelegen, 

ich  envverbe  nach  ir  willen, /sol  ich  min  leben  hän. 

daz  ist  nach  iuwern  hulden,  /min  frouKriemhilt, getan." 

Inre  tagen  zwelven,  /  der  tage  al  ieslich,  3o5 

sach  man  bi  dem  degene/die  maget  lobelich, 

so  si  ze  hove  solde/vor  ir  vriunden  gan. 

der  dienest  wart  dem  recken /durch  gröze  liebe  getan. 

Vreude  unde  wünne,  /  vil  grceziichen  schal  3o6 

sach  man  tägeliche  /  vor  Guntheres  sal, 
dar  üze  und  ouch  dar  innc./von  manegem  küenen  man. 
Ortwin  unde  Hagene/vil  grözer  wunder  began. 

Swes  iemen  pflegen  solde,  /  des  wären  si  bereit  307 

mit  volleclicher  mäze,  /  die  helde  vil  gemeit. 
des  wurden  von  den  gesten  /  die  recken  wol  bekant. 
da  von  so  was  gezieret /allez  Guntheres  lant. 

Die  da  wunde  lagen,/  die  sach  man  füre  gan:  3o8 

si  wolden  kurzewile/mit  dem  gesinde  hän, 
schirmen  mit  den  Schilden /und  schiezen  manegen  schaft. 
des  hülfen  in  genuoge:/si  beten  groezliche  kraft. 

In  der  höchgezile  /  der  wirt  hiez  ir  pflegen  3og 

mit  der  besten  spise. /er  hete  sich  bewegen 

aller  slahte  schände /die  ie  künec  gewan. 

man  sach  in  vriuntliche/zuo  den  sinen  gesten  gan. 

Er  sprach:  ,,ir  guoten  recken, /e  daz  ir  scheidet  hin,  3io 

so  nemt  ir  mine  gäbe: /also  stet  min  sin 

daz  ichz  ienier  diene.  /  versmaehet  niht  min  guot: 

daz  wil  ich  mit  iu  teilen,  /des  hän  ich  willigen  muot." 

A  302—309,  C  305—312 


V.  Wie   Sifrit   Krierahilt  erste  gesach  45 

J_)ie  von  Tenemarke  /  di  sprachen  sä.  zehant:  3n 

„e  daz  wir  wider  riten  /  heim  in  unser  lant, 

wir  geren  stneter  suone./des  ist  uns  recken  not: 

wir  hän  von  iuwern  degnen  /  manegen  lieben  vriunt  tot." 

Liudegast  geheilet  /  siner  wunden  was:  3i2 

der  vogt  von  den  Sahsen /nach  strite  wol  genas, 
eteliche  töten /si  liezen  dar  enlant. 
dö  gie  der  künec  Günther /da  er  Sivriden  vant. 

Er  sprach  zuo  dem  recken:  /  ,,nu  rat  wie  ich  tuo.       3i3 
di  unser  widerwinnen  /  die  wellent  riten  fruo, 
und  gerent  staeter  suone  /  an  mich  und  mine  man : 
nu  rata,  degen  Sivrit, /waz  dich  des  dunke  guot  getan. 

\\  az  mir  die  herren  bieten, /daz  wil  ich  dir  sagen.  3i£ 

swaz  fünf  hundert  mcere/goldes  möhten  tragen, 

daz  gaeben  si  mir  gerne, /wold  ich  si  ledec  län." 

dö  sprach  der  starke  Sivrit:  /  ,,daz  waer  vil  übele  getan. 

Ir  sult  si  ledeclichen  /  hinnen  läzen  varn  :  3i5 

und  daz  die  recken  edele/mere  wol  bewarn 
vientlichez  rilen/her  in  iuwer  lant, 
des  lät  iu  geben  Sicherheit /hie  der  beider  herren  hant." 

„Des  rätes  wil  ich  volgen."/dä  mite  si  giengen  dan.  3i6 

den  sinen  vianden  /  wart  daz  kunt  getan, 

ir  goldes  gerte  niemen/daz  si  da  büten  e. 

da  heime  ir  lieben  vriunden  /  was  nach  den  heremüeden  we. 

lVlanege  schilde  volle  /  man  dar  Schatzes  truoc  :  317 

er  teiltes  ane  wäge  /  den  vriunden  sin  genuoc, 
bi  fünf  hundert  marken, /und  eteslichen  baz. 
Gernöl  der  vil  küene/der  riet  Gunthere  daz. 

Urloup  si  alle  nämen,  /  also  si  wolden  dan.  3i8 

dö  sach  man  die  geste/für  Kriemhilde  gän 
und  ouch  da  frou  Uote/diu  küneginne  saz. 
ezn  wart  noch  nie  degenen  /  mere  gurloubet  baz. 

A  310—317,  C  313—320 

Herberge  wurden  lsere/dö  si  von  dannen  riten.         319 
noch  bestuont  da  heime/mit  herlichen  siten 
der  künec  mit  sinen  mägen,  /  vil  manec  edel  man. 
die  sach  man  tägeliche  /  zuo  f  roun  Kriemhilde  gän. 

Urloup  ouch  nemen  wolde  /  Sifrit  der  helet  guot:  32o 
er  trüwete  niht  erwerben /des  er  da  hete  muot. 
der  künec  daz  sagen  horte  /  daz  er  wolde  dan: 
Giselher  der  junge /in  von  der  reise  gar  gewan. 

„War  woldet  ir  nu  riten,  /  vil  edel  Sivrit?  32 1 

belibet  bi  den  recken  /  (tuot  des  ich  iuch  bit), 
bi  Günther  dem  künege  /  und  ouch  bi  sinen  man: 
hie  ist  vil  schcener  frouwen,  /  die  sol  man  iuch  gerne 

sehen  län." 

Do  sprach  der  starke  Sivrit :/,, diu  ros  diu  läzet  stän.  322 
ich  wolde  hinnen  riten: /des  wil  ich  abe  gän. 
und  traget  ouch  hin  die  Schilde. /ja  wold  ich  in 

min   lant. 
des  hat  mich  her  Giselher /mit  grozen  triuwen 

erwant." 

Sus  beleip   der  küene  /  durch  vriunde  liebe   da.  323 

ja  waer  er  in  den  landen  /  ninder  anderswä 

gewesen  also  sanfte.  /  da  von  daz  geschach 

daz  er  nu  tägeliche  /  die  schoenen  Kriemhilde  sach. 

Durch  ir  unmäzen  scheene  /  der  herre  da  beleip.         32^ 
mit  maneger  kurzewile  /  man  nu  die  zit  vertreip, 
wan  daz  in  twanc  ir  minne :  /  diu  gab  im  dicke  not. 
dar  umbe  sit  der  küene  /  lac  vil  jämmerliche  tot. 


A  318— 323,  C  321—326 


VI.  Wie   Gunther,gen   Islande   nach   Prünhilt  fuor    47 


VI.    AVE  N  T  I  ü  R  E 

(WIE     GÜNTHER    GEN    ISLANDE    NACH 

P  RÜNHILT     FUOR) 

• 

Iteniuwe  maere/sich  huoben  über  Rin.  325 

man  sagte  daz  da  weere/manc  schoene  magedin. 
der  gedäht  im  eine  erwerben  /  Günther  der  künec  guot: 
da  von  begund  dem  recken  /  vil  sere  hohen  der  muot. 

sitz  was  ein  küneginne  /  gesezzen  über  se:  326 

ir  geliche  enheine  /  man  wesse  ninder  me. 

diu  was  unmäzen  schoene,  /  vil  michel  was  ir  kraft. 

si  schöz  mit  snellen  degenen  /  umbe  minne  den  schaft. 

Den  stein  den  warf  si  verre, /dar  nach  siwiten  spranc.  327 
swer  ir  minne  gerte,  /  der  muose  äne  wanc 
driu  spil  an  gewinnen  /  der  f  rouwen  wol  geborn : 
gebrast  im  an  dem  einen, /er  het  daz  houbet  sin  verlorn. 

Des  het  diu  juncf  rouwe  /  unmäzen  vil  getan.  328 

daz  gehorte  bi  dem  Rine/ein  riter  wol  getan: 
der  wände  sine  sinne /an  daz  schcene  wip. 
dar  umbe  muosen  helede/sit  Verliesen  den  lip. 

Do  sprach  der  vogt  von  Rine:/„ich  wil  nider  an 

den  se  329 

hin  ze  Prünhilde,  /  swie  ez  mir  erge. 
ich  wil  durch  ir  minne  /  wägen  minen  lip : 
den  wil  ich  Verliesen,  /  sine  werde  min  wip." 

„Daz  wil  ich  widerraten"  /  sprach  do  Sivrit.  33o 

,,ja  hat  diu  küneginne  /  so  vreisliche  sit, 

swer  umb  ir  minne  wirbet,  /  daz  ez  im  hohe  stät. 

des  muget  ir  der  reise /haben  wserlichen  rät." 

A  324-329,  C  327,  329— 331,  333,  334 

„Do  wil  ich  iu  daz  raten" /sprach  dö  Hagene,  33i 

„ir  bitet  Si,vride/mit  iu  ze  tragene 

die  vil  starken  swaere:  /daz  ist  nu  min  rät, 

sit  im  daz  ist  so  kündec  /  wiez  umbe  Brünhilde  stät." 

Er  sprach:   „wil  du  mir  helfen,  /  edel  Sivrit,  332 

werben  die  minneclichen?  /  tuostu  des  ich  dich  bit, 
und  wirt  mir  zeime  trüte/daz  minnecliclie  wip, 
ich  wil  durch  dinen  willen  /  wägen  ere  unde  lip." 

Des  antwurte  Sivrit,  /  der  Sigemundes  sun  :  333 

„gistu  mir  din  swester, /so  wil  ich  ez  tuon, 

die  schoenen  Kriemhilde,  /  ein  küneginne  her  : 

so  ger  ich  keines  lönes  /  nach  minen  arebeiten    mer." 

,,Daz  lobe  ich"  sprach  do  Günther,  /  „Sifrit,  an  dine 

hant.  334 

und  kumt  diu  schcene  Brünhilt/her  in  ditze  lant, 
so  wil  ich  dir  ze  wibe  /  mine  swester  geben: 
so  mahtu  mit  der  schoenen/  iemer  vroeliche  leben." 

Des  swuoren  si  do  eide,  /  die  recken  vil  her.  335 

des  wart  ir  arebeiten  /  verre  deste  mer, 

e  daz  si  die  f  rouwen  /  brähten  an  den  Rin. 

des  muosen  die  vil  küenen/sit  in  grözen  sorgen  sin. 

oivril  der  muose   f  üeren  /  die  kappen   mit  im  dan,  336 

die  der  helt  vil  küene  /  mit  sorgen  gewan 

ab   eime   gelwerge,  /  daz   hiez   Albrich. 

sich  bereiten  zuo  der  verte  /  die  recken  küene  unde  rieh. 

Also   der    starke    Sivrit /die    tarnkappen    truoc,  337 

so  het  er  dar  inne  /  kref  te  genuoc : 

zwelf  manne  sterke  /  zuo  sin  selbes  lip. 

er  warp  mit  grözen  listen /daz  vil  herliche  wip. 

Ouch  was  diu  selbe  tarnhüt  /  also  getan  338 

daz  dar   inne  worhte  /  ein   ieslicher  man 

swaz  er  selbe  wolde,  /  daz  in  doch  niemen  sach. 

sus  gwan  er  Prünhilde :  /da  von  im  leide  geschach. 

A  330—337,  c  337  —  341,  344—346 


VI.  Wie  Günther  gen  Islande   nach   Prünhilt  fuor    49 

„JN  u  sage  mir,  degen  Sivrit,  /  e  daz  min  vart  erge,      33g 
daz  wir  mit  vollen  eren  /  komen  an  den  se, 
suln  wir  iht  recken  f  üeren  /  in  Prünhüde  lant  ? 
drizec  tüsent  degene/die  werdent  schiere  besant." 

„Swie  vil  wir  volkes  f  üeren"  /  sprach  aber  Sivrit,       34o 

„ez  pfligt  diu  küneginne/sö  vreislicher  sit, 

die  müesen  doch  ersterben  /  von  ir  übermuot. 

ich  sol  iuch  baz  bewisen,  /  degen  küene  unde  guot. 

Wir  suln  in  recken  wise/varn  ze  tal  den  Rin.  34i 

die  wil  ich  dir  nennen,  /  die  daz  sulen  sin. 

selbe  vierde  degene  /  varn  wir  an  den  se : 

so  'rwerben  wir  die  f rouwen,  /  swie  ez  uns  dar  nach  erge. 

Der  gesellen  bin  ich  einer,  /  der  ander  soltü  wesen :  342 
der  dritte  daz  si  Hagene  :  /  wir  mugen  wol  genesen, 
der  vierde  daz  si  Dancwart,  /  der  vil  küene  man : 
uns  endurfen  ander  tüsent /mit  strite  nimmer  bestan.'" 

„Diu  msere  wesse  ich  gerne"  /  sprach  der  künec  do,     343 
„e  daz  wir  hinnen  f  üeren  /  (des  waere  ich  harte  vrö), 
waz  wir  kleider  solden  /  vor  Prünhüde  tragen, 
diu  uns  da  wol  gezaemen :  /  daz  sult  ir  Gunthere  sagen." 

„Wät  die  aller  besten /die  ie  man  bevant,  344 

die  treit  man  zallen  ziten  /  in  Prünhüde  lant. 
des  suln  wir  richiu  kleider /vor  der  f  rouwen  tragen, 
daz  wirs  iht  haben  schände,  /  so  man  diu  maere  hoere 

sagen." 

Do  sprach  der  degen  guoter:/„so  wil  ich  selbe  gän  345 
zuo  miner  lieben  muoter,  /  ob  ich  erwerben  kan 
daz  uns  ir  schcenen  mägde  /  helfen  prüeven  kleit, 
diu  wir  tragen  mit  eren  /  für  die  herlichen  meit." 

Do  sprach  von  Tronie  Hagne  /  mit  herlichen  siten :   346 
„wes  weit  ir  iuwer  muoter /sölher  dienste  biten? 
lät  iuwer  swester  beeren  /  wes  ir  habet  muot: 
so  wirdet  iu  ir  dienesL/zuo  dirre  hovereise  guot." 

4    .  A  338—341,  C  347—354 


50  Der  Nibelunge  Not 

XJö    nböt  er  siner  swester  /  daz  er  si  wolde  sehen,     347 
und  ouch  der  degen  Sivrit.  /  e  daz  was  geschehen, 
dö  hete  sich  diu  schoene  /  ze  wünsche  wol  gekleit. 
daz  komen  der  vil  küenen  /  daz  was  ir  meezliche  leit. 

Do  was  ouch  ir  gesinde  /  geziert  als  im  gezam.  348 

die  fürsten  körnen  beide, /dö  si  daz  vernam, 

dö  sluont  si  von  dem  sedele, /mit  zühten  si  dö  gie 

da  si  den  gast  vil  edelen  /  und  ouch  ir  bruoder  enpfie. 

,,Willekomen  si  min  bruoder  /  und  der  geselle  sin.  3/I9 
diu  maere  ich  wiste  gerne", /so  sprach  daz  magedin, 
„waz  ir  herren  woldet,  /  sit  ir  ze  hove  gät. 
daz  läzet  ir  mich  heeren,  /  wiez  iu  edelen  recken  slät." 

Dö  sprach  der  künec  Gunlher :  /  „frouwe,  ich  wilz 

iu  sagen.  35o 

wir  müezen  michel  sorgen  /-bi  hohem  muote  tragen, 
wir  wellen  höfschen  riten/verre  in  vremdiu  lant: 
wir  solden  zuo  der  reise  /haben  zierlich  gewant." 

„Nu  sitzet,  lieber  bruoder"  /sprach  daz  küneges  kint,  35 1 
,,und  lät  mich  rehte  heeren  /  wer  die  frouwen  sint 
der  ir  da  gert  mit  minnen  /  in  ander  künege  lant." 
die  uz  erweiten  beide  /nam  diu  frouwe  bi  der  hant. 

Dö  gie  si  mit  in  beiden  /  da  si  e  da  saz :  352 

uf  mätraz  diu  riehen,  /  ich  wil  wol  wizzen  daz, 
geworht  von  guoten  bilden, /mit  golde  wol  erhaben, 
si  mohten  bi  den  frouwen /guote  kurzewile  haben. 

Friuntliche  blicke /und  güetlichez  sehen,  353 

des  mohte  da  in  beiden  /harte  vil  geschehen. 

er  truoc  si  in  dem  herzen,  /si  was  im  so  der  lip. 

sit  wart  diu  schoene  Kriemhilt /des  starken  Sivrides  wip. 

Dö  sprach  der  künec  riche:/,,vil  liebiu  swester  min,  354 

äne  dine  helfe /kund  ez  niht  gesin. 

wir   wellen    kurzewilen  /  in   Prünhilde   lant: 

da  bedorf ten  wir  ze  habene  /  vor  frouwen  herlich  gewant." 

A  342—348,  C  355—362 


VI.  Wie   Günther  gen   Islande  nach   Prünhilt  fuor    51 

J_Jö  sprach  diu  juncfrouwe  :/  „vil  lieber  bruocler  min,  355 
swaz  der  miner  helfe  /  dar  an  kan  gesln, 
des  bringe  ich  iuch  wol  innen,  /  daz  ich  iu  bin  bereit, 
versagt  iu  ander  iemen,  /  daz  wsere  Kriemhilde  leit. 

Ir  sult  mich,  ritec  edele, /niht  sorgende  biten :  356 

ir  sult  mir  gebieten  /  mit  herlichen  siten. 

swaz  iu  von  mir  gevalle,  /  des  bin  ich  iu  bereit, 

unt  tuon  ez  willecliche"  /  sprach  diu  wünneclichiu  meit. 

„Wir   wellen,   liebiu  swester,  /  tragen   guot  gewant.    357 
daz  sol  helfen  prüeven  /  iuwer  edeliu  hant : 
des  volziehen  iuwer  mäs:de,  /  daz  ez  uns  rehte  stät, 
wände  wir  der  verte/hän  deheiner  slahte  rät." 

Do  sprach  diu  juncfrouwe  :  /  „nu  merket  waz  ich  sage.  358 
ich  hän  selbe  siden:/nu  schaffet  daz  man  trage 
gesteine  uns  uf  den  Schilden: /so  wurken  wir  diu  kleit." 
des  willen  was  dö  Günther /und  ouch  Sivrit  bereit. 

„Wer  sint  die  gesellen"  /  sprach  diu  künegin,  359 

„die  mit  iu  gekleidet /ze  hove  sulen  sin?" 
er  sprach  :  „ich  selbe  vierde  :  /  zwene  mine  man, 
Dancwart  unde  Hagene,  /  suln  ze  hove  mit  mir  gan. 

[r  sult  vil  rehte  merken  /  waz  ich  iu,  f  rouwe,  sage :  36o 

daz  ich  selbe  vierde  /  ze  vier  tagen  trage 

ie  drier  hande  kleider,  /  und  also  guot  gewant 

daz  wir  äne  schände /rümen  Prünhilde  lant." 

JVJ.it  guotem  urloube  /  die  herren  schieden  dan.         36 1 
do  hiez  ir  juncfrouwen  /  drizec  meide  gän 
üz  ir  kemenäten  /  Kriemhilt  diu  künegin, 
die  zuo  sölhem  werke /heten  grcezlichen  sin. 

Die  arabischen  siden  /  wiz  also  der  sne  36a 

unt  von  Zazamanc  der  guoten  /  grüen  alsam  der  kle, 
dar  in  si  leiten  steine :  /  des  wurden  guotiu  kleit. 
selbe  sneit  si  Kriemhilt,  /  diu  vil  herliche  meit. 

A  349—353,  C  363—370 


5  2  DerNibelungeNot 

Von  vremder  vische  hiuten  /  bezoc  wol  getan  363 

ze  sehene   yremden  liuten,  /swaz  man  der  gewan, 
die  dachten  si  mit  siden,  /  so  si  se  solden  tragen, 
nu  hceret  michel  wunder  /  von  der  liehten  wsete  sagen. 

Von  Marroch  üz  dem  lande  /  und  ouch  von  Lybiän       364 
die  aller  besten  siden  /  die  ie  mer  gewan 
deheines  küneges  künne,  /der  heten  si  genuoc. 
wol  lie  daz  schinen  Kriemhilt  /  daz  si  in  holden  willen 

truoc. 

Sit  si  der  höhen  verte  /  heten  nu  gegert,  365 

härmine  vedere  /  duhten  si  unwert. 

pf eile  drobe  lägen  /  swarz  alsam  ein  kol : 

daz  noch  snellen  heleden  /  stüende   in  hochgcziten   wol. 

Uz  arabischem  golde/vil  gesteines  schein.  366 

der  frouwen  unmuoze  /  diu  newas  niht  klein: 

inre  siben  wochen  /  bereiten  si  diu  kleit. 

dö  was  ouch  ir  gewaei'en  /  den  guolen  recken  bereit. 

JL/6  si  bereite  wären,  /do  was  in  üf  den  Rin  367 

gemachet   f lizeclichen  /  ein   starkcz   schiff  elin, 

daz  si  tragen  solde  /  vol  nider  an  den  se. 

den  edelen  juncfrouwen  /  was  von  arebeiten  we. 

Do  sagte  man  den  recken,  /  in  waeren  nu  bereit         368 

diu  si  da  füercn  solden,  /  ir  zierlichen  kleit, 

also  si  da  gerten./daz  was  nu  gelän : 

don  wolden  si  niht  langer /bi  dem  Rine  bestän. 

Nach  den  hergesellen  /  wart  ein  böte  gesant,  369 

ob   si   wolden  schouwen  /niuwez   ir  gewant, 

ob  ez  den  beiden  waere  /  ze  kurz  und  ze  lanc. 

ez  was  in  rehter  mäze:/des  sagten  si  den  frouwen  danc. 

Für  alle  die  si  körnen  /  die  muosen  in  des  jehen       370 

daz  si  zer  werlde  beten  /  bezzers  niht  gesehen. 

des  mohten  si  se  gerne  /  da  ze  hove  tragen  : 

von  bezzer  recken  waele/kunde  niemen  niht  gesagen. 

A  354—359,  C  371—378 


VI.  Wie   Günther  gen   Is lande   nach   Prünhilt  fuor    53 

V  il  grcezliehe  danken /wart  da  niht  verdeit.  371 

dö  gerten  urloubes  /  di  lielde  vil  gemeit: 
in  riterlichen  zühlen/di  Herren  taten  daz. 
des  wurden  liehtiu  ougen  /  von  weinen  trüeb  unde  naz. 

Si  sprach  :  „vil  lieber  bruoder,  /  ir  möhtet  noch  bestän  372 
unt  würbet  ander  f  rouwen :  /  daz  hiez  ich  wol  getan, 
da  iu  so  sere  enwage /stüende  niht  der  lip. 
ir  muget  hie  naher  vinden/ein  also  hochgeboren  wip." 

Ich  waeri  in  sagt  ir  herze  /  daz  in  da  von  geschach.  373 

si  weinten  al  geliche,  /  swaz  iemen  gesprach. 

ir  golt  in  vor  den  brüsten  /  wart  von  trähenen  sal : 

die  vielen  in  genöte  /  von  den  ougen  hin  ze  tal. 

Si  sprach:   „herre  Sivrit, /lät  iu  bevolhen  sin  37^ 

üf  triuwe  und  üf  genade  /  den  lieben  bruoder  min. 
daz  im  iht  gewerre/in  Prünhilde  lant." 
daz  lobte  der  vil  küene  /  in  f roun  Kriemhilde  hant. 

Do  sprach  der  degen  riche :  /  ,,ob  mir  min  lip  bestät,  375 

so  sult  ir  aller  sorgen,  /  f  rouwe,  haben  rät. 

ich  bringen  iu  gesunden  /  her  wider  an  den  Rin : 

daz  wizzet  sicherlichen."  /im  neic  daz  schoene  magedin. 

Ir  goltvarwen  schilde/man  truog   in  üf  den  sant  376 

und  bräht  in  zuo  zin/allez  ir  gewant. 

ir  ros  hiez  man  in  ziehen :  /  si  wolden  riten  dan. 

da  wart  von  schcenen  frouwen/vil  michel  weinen  getan. 

Dö  stuonden  in  den  venstern/diu  minneclichen  kint.  077 
ir  schif  mit  dem  segele /daz  ruorte  ein  höher  wint. 
die  stolzen  hergesellen  /  die  säzen  üf  den  Rin. 
dö  sprach  der  künec  Günther :/ ,,wer  sol  nu  schifmeister 

sin  f 

,,Daz  wil  ich"  sprach  Sivrit :  /  ..ich  kan  iuch  üf  der  fluot  378 
hinnen  wol  gef üeren  :  /  daz  wizzet,  helede  guot. 
die  rehten  wazzersträzen  /  die  sint  mir  wol  bekant." 
si  schieden  vroelichen  /  üz  der  Buregonden  lant. 

A  360—367,  C  379— 386 

Sivrit  dö  balde  /  ein  schallen  gewan:  379 

von  stade  begunde  schieben /der  kreftige  man. 
GunÜier  der  küene  /  selbe  ein  ruoder  nam. 
do  huoben  sich  von  lande  /  die  snellen  riter  lobesam. 

Si  fuorten  riche  spise,  /dar  zuo  guoten  win,  38o 

den  besten  den  man  künde /vinden  umben  Pun. 
ir  ros  diu  stuonden  schöne  :/si  heten  guot  gemach, 
ir  schif  daz  gie  vil  ebene :  /  vil  lützel  leides  in  geschach. 

J_r  vil  starken  segelseil /diu  wurden  in  gestraht:       38i 

si  fuoren  zweinzec  mile  /  e  daz  ez  wurde  nabt, 

mit  eime  guoten  winde /nider  gegen  dem  se. 

ir  slarkez   arebeiten  /  tet  sit  den  höchgemuoten  we. 

An  dem  zvvelflen  morgen,  /so  wir  heeren  sagen,         382 

beten  si  die  winde  /  verre  dan  getragen 

gegen   Isensteine /in  Prünhilde   lant: 

daz  was  ir  deheinem  /niwan  Sivride  erkant. 

\_)ö  der  künec  Günther /so  vil  der  bürge  sach         383 
und  ouch  die  witen  marke,  /  wie  balde  er  do  sprach: 
„saget  mir,  friunt  Sifrit,  /  ist  iu  daz  bekant, 
wes  sint  dise  bürge  /  und  ouch  daz  herliche  lant?" 

Des  antwufle  Sivrit  :/,,ez  ist  mir  wol  bekant.  38/j 

ez  ist  Prünhilde  /  liute  unde  lant, 

und  Isenstein  diu  veste, /als  ir  mich  hortet  jehen. 

da  muget  ir  noch  hiute  /  vil  scheener  frouwen  gesehen. 

Unt  wil  iu  beiden  raten, /ir  habt  einen  muot:  385 

ir  jeht  gelicbe  /  (ja  dunkel  ez  mich  guot) : 

swenne  wir  noch  hiute  /für  Prünhilde  gän, 

so  müezen  wir  mit  sorgen  /  vor  der  küneginne  stän. 

So  wir  die  minneclichen /bi  ir  gesinde  sehen,  386 

so  sult  ir,  helde  maere,  /  wan  einer  rede  jehen, 
Günther  si  min  herre,  /  und  ich  si  sin  man: 
des  er  da  hat  gedingen,  /daz  wirdet  allez  getan." 

A  368— 375,  C  387—391,  393—395 


VI.  Wie   Günther  gen   Islande   nach   Prünhilt  fuor    5  5 

Des  waren  si  bereite,  /  swaz  er  si  loben  hiez.  387 

durch  ir  übermüete  /  deheiner  ez  niht  liez, 
si  jähen  swes  er  wolde :  /  da  von  in  wol  geschach, 
dö  der  künec  Günther  /  die  schcenen  Prünhilde  sach. 

„Jane  lob  ichz  niht  so  verre  /  durch  die  liebe  din         388 
so  durch  dine  swester,  /  daz  schcene  magedin. 
diu  ist  mir  sam  min  sele/und  so  min  selbes  Jip: 
ich  wil  daz  gerne  dienen  /  daz  si  werde  min  wip." 


A  376,  C  396,  39; 


5  6  DerNibelungeNot 


VII.   AVE  NTIURE 

(WIE    GÜNTHER     PRÜN  HILDE    GEW  AN) 


In  den  selben  ziten  /  do  was  ir  schif  gegän  389 

der  bürge  also  nähen :  /  do  sach  der  künec  stän 
oben  in  den  venstern/vil  manege  schoene  meit. 
daz  er  ir  niht  erkande,  /  daz  was  Gunthere  leit. 

Er  vrägte  Sivride,  /  den  gesellen  sin :  3go 

„ist  iu  daz  iht  künde  /  umb  disin  magedin, 
die  dort  her  nider  schouwent /gein  uns  üf  die  vluot? 
swie  ir  herre  heize,  /  si  sint  vil  hohe  gemuot." 

Do  sprach  der  herreSivrit :/ ,,nu  sult  ir  tougen  spehen -3<)i 
under  den  juncfrouwen,  /  und  sult  mir  danne  jehen 
weihe  ir  nemen  woldet,  /hetet  irs  gewalt." 
,,daz  tuon  ich"  sprach  Günther, /ein  riter  küene  undebalt. 

,,S6  sihe  ich  ir  eine  /  in  jenem  venster  stän  392 

in  snewizer  waete:/diu  ist  so  wol  getan, 

die  wellent  miniu  ougen  /  durch  ir  schoenen  lip. 

ob   ich   gewalt  des   hete, /si   müese   werden   min   wip." 

„Dir  hat  erweit  vil  rehte  /  diner  ougen  schin :  3g3 

ez  ist  diu  edel  Prünhilt,  /  daz  schoene  magedin, 
nach  der  din  herze  ringet, /din  sin  unt  ouch  der  muot." 
clliu  ir  gebeerde  /  diu  dühte  Guntheren  guot. 

J-Jo  hiez  diu  küneginne  /  üz  den  venstern  stän  3g/i 

ir  herliche  mägede:/sin  solden  da  niht  stän 

den  vremden  an  ze  sehene. /des  wären  si  bereit. 

waz  do  die  vrouwen  täten, /daz  ist  uns  sider  ouch  geseit. 

A  377—382,  C  398—403 


VII.  Wie  Günther   Prünhilde  gewan  57 

Gegen  den  unkunden  /  strichen  si  ir  lip,  3g5 

des  ie  site  heten  /  diu   waetlichen   wip. 

an  diu  engen  venster  /  körnen  si  gegän, 

da  si  die  helde  sähen  :/daz  wart  durch  schouwen  getan. 

Ir  waren  niwan  viere  /  die  körnen   in  daz  lant.  396 

Sifrit  der  küene  /  ein  ros  zoch  üf  den  sant. 
daz  sähen  durch  diu  venster  /  diu  waetlichen  wip : 
des  duhte  sich  getiuret/des  künec  Guntheres  lip. 

Er  haht  im  da  bi  zoume  /  daz  zierliche  marc,  397 

guot  unde  schcene,  /  vil  michel  unde  starc, 

unz  der  künic  Günther  /  in  den  satel  gesaz. 

also  diente  im  Sifrit: /des  er  doch  sit  vil  gar  vergaz. 

Do  zoch  er  ouch  daz  sine  /  von  dem  schiffe  dan.       3g8 

er  hete  solhen  dienest  /  vil  selten  e  getan, 

daz  er  bi  stegereife  /  gestüende  ie  helede  mer. 

daz  sähen  durch  diu  venster  /  die  vrouwen  schcene  unde  her. 

Rehte  in  einer  mäze  /  den  helden  vil  gemeit  899 

von  sneblanker  varwe  /  ir  ros  und  ouch  ir  kleit 
wären   vil  geliche,  /  ir  schilde   wol   getan : 
die  lühten  von  den  handen/den  vil  waetlichen  man. 

Ir  sätel  wol  gesteinet,  /  ir  f  ürbüege  smal :  4oo 

si  riten  herliche  /  für  Prünhilde  sal : 

dar  an  hiengen  schellen  /  von  liehtem  golde  rot. 

si  körnen  zuo  dem  lande  /als  ez  ir  eilen  in  gebot, 

Mit  spern  niuwesliff en,  /  mit  swerten  wol  getan,         4oi 
diu  üf  die  sporn  giengen  /  den  waetlichen  man: 
diu  fuorten  di  vil  küenen,  /  scharpf  unde  breit, 
daz  sach  allez  Prünhilt,  /  diu  vil  nerliche  meit. 

Mit  im  kom  dö  Dancwart/unt  ouch  Hagene.  402 

wir  hceren   sagen   maere,  /  wie   die  degene 

von  rabenswarzer  varwe  /  truogen  richiu  kleit. 

ir  schilde  wären  schcene, /michel,  guot  unde  breit. 

A  383— 386>  c  4°4— 411 

Von  Indiä  dem  lande /man  sach  si  steine  tragen:       4o3 

die  kos  man   an   ir  waete  /  vil  herliche  wagen. 

si  liezen  ane  huote/ir  schif.fel  bi  der  fluot: 

sus  riten  zuo  der  bürge  /  die  helde  küene  unde  guot. 

Sehs  unt  ahzec  turne  /  si  sähen  drinne  stän,  4o4 

dri  palas  wite,  /einen  sal  wol  getan, 
von  edelem  marmelsteine/griiene  alsam  ein  gras, 
dar  inne  selbe  Prünhilt/mit  ir  ingesinde  was. 

Diu  burc  was  entslozzen,  /  vil  wite  üf  getan.  l\o5 

do  liefen  in  engegene  /  die  Prünhilde  man 

unt  enpfiengen  dise  geste/in  ir  vrouwen  lant. 

ir  ros  hiez  man  behalden  /  unt  ir  schilde  von  der  hant. 

Do  sprach  ein  kameraere:  ,,ir  sult  uns  geben  diu  swert  4oG 
unt  ouch  die  liehten  brünie."  /  „des  sit  ir  ungewert" 
sprach  von  Tronie  Hagne :  /  ,,wir  wellens  selbe  tragen." 
do  begonde  im  Sifrit/dä  von  diu  rehten  maere  sagen. 

„Man  pfligt  in  dirre  bürge,  /da/,  wil  ich  iu  sagen,  ^07 
daz  neheine  geste/hie  wäfen  sulen  tragen, 
nu  lät  si  tragen  hinnen :/ daz  ist  wol  getan." 
des  volgte  vil  ungerne  /  Hagne  Guntheres  man. 

Man  hiez  den  gesten  schenken /unt  schuof  in  ir  ge- 
mach. 4o8 
vil  manigen  snellen  recken  /  man  da  ze  hove  sach 
in  fürstlicher  waete /allenthalben  gän  : 
doch  wart  michel  schouwen/an  die  küenen  getan. 

I  )o  wart  vroun  Prünhilde  /  gesagt  mit  maeren  4og 

daz  unkunde  recken  /  da  komen  wahren 

in   herlicher   waete /gevlozzen   üf   der   fluot. 

da  von  begonde  vrägen/diu  maget  schoene  unde  guot. 

,,Ir  sult  mich  läzen  haaren"  /  sprach  diu  künegin,       4io 

„wer  di  vil  unkunden /recken  mügen  sin 

die  in  miner  bürge /so  herliche  stän, 

unt  durch  wes  liebe /die  helde  her  gevaren  hän." 

A  387—393,  C  412—419 


VII.  Wie  Günther   Prünhilde  gewan  59 

Do  sprach  ein  ir  gesinde :  /  „vrouwe,  ich  mac  wol 

jehen  4n 

daz  ich  ir  deheinen  /  nie  mere  habe  gesehen : 
wan  geliche  Sifride  /  einer  drunder  stät. 
den  sult  ir  wol  enpf  ähen :  /  daz  ist  mit  triuwen  min  rät. 

Der  ander  der  gesellen  /  der  ist  so  lobelich :  4i2 

op  er  gewalt  des  hete,  /  wol  war  er  künic  rieh 
op  witen  f  ürsten  landen,  /  und  mähte  er  diu  han. 
man  siht  in  bi  den  andern  /  so  rehte  herliche  stän. 

Der  dritte  der  gesellen  /  der  ist  so  gremelich,  4i3 

unt  doch  mit  scheenem  libe,  /  küneginne  rieh, 

von  swinden  sinen  blicken,  /  der  er  so  vil  getuot. 

er  ist  in  sinen  sinnen, /ich  waene,  grimme  gemuot. 

Der  jungeste  dar  under  /  der  ist  so  lobelich:  4i4 

magetlicher  zühte  /  sih  ich  den  degen  rieh 

mit  guotem  gelaeze  /  so  minnecliche  stän. 

wir  möhtenz  alle  fürhten, /het  im  hi  iemen  iht  getan. 

Swie  plide  er  pflege  der  zühte  /  und  swie  schoene  si 

sin  lip,  4i5 

er  möhte   wol  erweinen  /  vil   waetlicbiu   wip, 
swenn  er  begonde  zürnen,  /sin   lip  ist  so  gestalt, 
er  ist  in  allen   tugenden  /  ein  degen   kiiene  unde  balt." 

J_)ö  sprach  diu  küneginne :/ ,,nu  brinc  mir  min 

gewant.  A16 

unt  ist  der  starke  Sifrit/komn  in  flitze  lant 
durch  willen  miner  minne,  /  ez  gät  im  an  den  lip. 
in  f  ürhte  in  niht  so  sere  /  daz  ich  werde  sin  wip." 

Prünhilt  diu  scheene  /  wart  schiere  wol  gekleit.  417 

dö  gie  mit  ir  dannen  /  vil  manic  scheenin  meit, 

wol  hundert  oder  mere :/  gezieret  was  ir  lip. 

ez  wolden  sehen  die  geste/diu  vil  waeflichen  wip. 

A  394— 396>  c  42°— 426 

Da  mite  giengen  degne  /  da  üz  Islant,  4i8 

die  Prünhilde  recken: /die  truogen  swert  cnhant, 
fünf  hundert  oder  mere. /daz  was  den  gesten  leit. 
dö  stuonden  von  dem  sedeJe/die  beide  küene  unt  gemeit. 

J_J6   diu   küneginne  /  Sivriden   sach,  419 

nu  mugt  ir  gerne  hoeren  /  wie  diu  maget  sprach: 
„sit  willekomen,  Sifrit, /ber  in  ditze  lant: 
waz  meinet  iuwer  reise? /gerne  het  ich  daz  bekant." 

,,Yil  inichel  iuwer  gnäde,  /  min  vrou  Prünhilt,  420 

daz  ir  mich  ruochet  grüezen,  /  fürsten  tohter  milt, 
vor  disem  edelen  recken  /  der  hie  vor  mir  stät : 
wan  der  ist  min  herre :  /der  eren  het  ich  gerne  rat. 

Er  ist  geborn  von  Rine :  /  waz  sol  ich  sagen  mer?       A21 
durch  die  dine  liebe  /  sin  wir  gevaren  her. 
der  wil  dich  gerne  minnen,  /  swaz  im  da  von  geschiht : 
nu  bedenke  dichs  bezite:/min  herre  erlät  dich  es  niht. 

Er  ist  geheizen  Günther /und  ist  ein  künic  her.  422 

erwürbe  er  dine  minne,  /  son  gert  er  nihtes  mer. 
ja  gebot  mir  her  ze  varne  /  der  recke  wol  getan : 
möht  ichs  im  geweigert  hän,  /  ich  het  ez  gerne  verlän." 

Si  sprach:  „ist  er  din  herre, /unt  bis  tu  sin  man:         423 
diu  spil  diu  ich  im  teile,  /  und  getar  er  diu  bestän : 
behabt  er  des  die  meisterschaf  t,  /  so  wird  ich  sin  wip : 
unt  ist  daz  ich  gewinne, /ez  get  iu  allen  an  den  lip." 

JLJo  sprach  von  Tronie  Hagne:  /  „frouwe,  lat  uns 

sehen  424 

iuwer  spil  diu  starken.  /  e  daz  iu  müeste  jehen 
Günther  min  herre, /da  müesez   herte  sin. 
er  trouwet  wol  erwerben  /  ein  also  schoene  magcdin." 

„Den  stein  schol  er  werfen, /unt  springen  dar  nach:  425 
den  gor  mit  mir  schiezen:  /  lät  iu  sin  niht  ze  gäch. 
ir  mugt  wol  hie  Verliesen  /  die  ere  und  ouch  den  lip : 
des  bedenket  iuchvil  ebene"  /sprach  daz  minnecliche  wip. 

A  397—404,  C  427—434 


VII.  Wie   Günther  Prün bilde  gewan  6l 

Sifrit  der  vil  küene/zuo  dem  künege  trat.  4a6 

allen  sinen  willen  /  er  in  reden  bat 

gegen  der  küneginne : /er  solde  an  angest  sin: 

„ich  sol  iuch  wol  behüeten/vor  ir  mit  den  listen  min." 

Do  sprach  der  künec  Günther :/  „küneginne  her,         '\2- 
nu  teilt  swaz  ir  gebietet. /unt  waeres  dannoch  mer, 
daz  bestüende  ich  allez  /  durch  iuwern  schcenen  lip. 
min  houbet  wil  ich  vliesen, /ir  emverdet  min  wip." 

JL/6  diu  küneginne  /  sine  rede  vernam,  4a8 

der  spile  bat  si  gghen,  /  als  ir  daz  gezam. 

si  hiez  ir  gewinnen  /  ze  strite  guot  gewant, 

ein  prünie  rotes  goldes/unt  einen  guoten  Schildes  rant. 

Ein  wäfenh'emde  sidin/daz  leit  an  diu  meit,  429 

daz  in  deheime  strite  /  wafen  nie  versneit, 

von  pf  eile  üzer  Lybia.  /  ez  was  vil  wol  getan  : 

von  porten  lieht  gewürhte  /  daz  sach  man  schinen  dar  an. 

Die  zit  wart  disen  recken  /  mit  gelf e  vil  gedreut.         43o 
Dancwart  unde  Hagene  /  die  waren  ungefreut. 
wie  ez  dem  künege  ergienge,  /  des  sorget  in  der  muot. 
si  dähten:  „unser  reise  /  ist  uns  recken  niht  ze  guot." 

Die  wile  was  ouch  Sifrit, /der  waetliche  man,  43i 

e  ez  iemen  erf unde,  /  in  daz  schif  gegän, 

da  'r  sine  tarnkappen  /  verborgen  ligen  vant. 

dar  in  slouf  er  vil  schiere  :/dö  was  er  niemen  bekant. 

Er  ilte  hm  widre  :  /  dö  vant  er  recken  vil  43a 

da  diu  küneginne  /  teilte  ir  höhen  spil. 

dar  gie  er  tougenliche  /  (von  listen  daz  geschach), 

alle  die  da  wären,  /  daz  in  da  niemen  ensach. 

J_)er  rinc  der  was  bezeiget /da  soldez  spil  geschehen  433 
vor  manigem  küenen  recken,  /  die  daz  solden  sehen, 
mer  dannc  siben  hundert  /  die  sach  man  wafen  tragen : 
swem  an  dem  spil  gelunge,  /  daz  ez  di  helde  solden  sagen. 

A  405—412,  C  435—442 

Do  was  komen  Brünhill: /gewafcnt  man  die  vant       434 
sam  ob  si  solde  striten  /  umb  elllu  küneges  lant. 
ja  truoc  si  ob  den  siden  /  vil  manigen  goldes  zein: 
ir  minneclichiu  varwe  /  dar  under  herlichen  schein. 

Do  kom  ir  gesinde  :  /  die  truogen  dar  zehant  435 

von  alrötem  golde/ einen  Schildes  rant, 
mit  stahelherten  spangen,  /  vil  michel  unde  breit, 
dar  under  spilen  wolde  /  diu  vil  minnecliche  meit. 

Der  vrouwen  schildevezzel  /  ein  edel  porte  was.  436 

dar  üffe  lägen  steine  /  grüene  sam  ein  gras. 
der   lühte   maniger   hande  /  mit   schine   wider   daz   golt. 
er  müeste  wesen  vil  küene  /  dem  diu  vrouwe  wurde  holt. 

Der  schilt  was  under  bukein, /als  uns  daz  ist  geseit,    437 
wol  drier  spannen  dicke,  /  den  tragen  solt  diu  meit. 
von  stahel  unt  ouch  von  golde  /  rieh  er  was  genuoc, 
den  ir  kameraere  /  selbe  vierde  küme  truoc. 

Also  der  starke  Ilagene /den  schilt  dar  tragen  sach,     438 
mit  grimmigem  muote/der  helt  von  Tronie  sprach: 
„wä  nu,  künic  Günther? /wie  vliese  wir  den  lip! 
der  ir  da  gert  ze  minnen,/diu  ist  des  tiuveles  wip." 

V  ernemt  noch  von  ir  waete:/der  hete   si  genuoc.    43g 

von  Azagouc  der  siden  /  einn  wäfenroc  si  truoc, 

edel  unde  riche  :  /  ab  des  varwe  schein 

von  der  küneginne  /  vil  manic  herlicher  stein. 

Do  truoc  man  dar  der  vrouwen  /  swaere  unde  gröz   44o 
einen  ger  vil  scharpfen,/dens  alle  zite  schöz, 
starc  unt  ungef  üege,  /  michel  unde  breit, 
der  ze  sinen  ecken /harte  vreislichen  sneit. 

Von   des   geres   swaere  /  hoeret   wunder   sagen.  44i 

wol  vierdehalbiu  mässe  /  was  dar  zuo  geslagen. 
den  truogen  küme  drie  /  Brünhilde  man. 
Günther  der  edele  /  vil  harte  sorgen  began. 

A  413—419,  C  443—450 

Er  dähte  in  sinem  muote :  /  ,,waz  sol  ditze  wesen  ?  442 
der  tiuvel  üz  der  helle  /  wie  kunder  da  vor  gnesen  ? 
waer  ich  ze  Buregonden/mit  dem  lebene  min, 
si  müeste  hie  vil  lange /vri  vor  miner  minne  sin." 

J-Jo  sprach  Hagenen  bruoder,  /  der  küene  Dancwart :  443 

„mich  riuwet  inneclichen  /  disiu  hovevart. 

nu  hiezen  wir  ie  recken :  /  wi  vliese  wir  den  lip, 

suln  uns  in  disen  landen  /  nu  verderben  diu  wip ! 

Mich  müet  daz  harte  sere / daz  ich  kom  in  daz  lant.  444 
unt  het  min  bruoder  Ilagene /sin  wäfen   an  der  hant, 
unt  ouch  ich  daz  mine,  /  so  möhten  sanfte  gän 
mit  ir  übermüete/alle  Prünhilde  man. 

Daz  wizzet  sicherlichen,  /  si  soldenz  wol  bewarn.        445 
unt  het  ich  tüsent  eide  /  zeinem  vride  geswarn, 
e  daz  ich  sterben  saehe  /  den  lieben  herren  min, 
ja  müesen  lip  Verliesen  /  daz  vil  schoene  magedin." 

„Wir  solden  ungefangen  /  wol  rumen  ditze  lant"        4/»6 
sprach  sin  bruoder  Hagene,  /  ,,unt  het  wir  daz  gewant 
des  wir  ze  not  bedürfen,  /  unt  ouch  diu  swert  vil  guot : 
so  wurde  wol  gesenf tet  /  der  starken  vrouwen  übermuot." 

Wol  hört  diu  maget  edele  /  waz  der  degen  sprach.  447 

mit  smielendem  munde  /  si  über  ahsel  sach  : 

„nu  er  dunke  sich  so  küene, /so  tragt  in  ir  gewant: 

ir  vil  scharpfen  wäfen /gebt  den  recken  an  die  hant." 

Do  si  diu  swert  gewunnen, /also  diu  magt  gebot,       448 
der  vil  küene  Dancwart /von  vreuden  wart  vil  rot. 
„nu  spilen  swes  si  wellen"  /  sprach  der  snelle  man : 
„Günther  ist  unbetwungen,/sit  daz  wir  unser  wäfen  hän." 

LJiu  Prünhilde  sterke/vil  groezlichen  schein.  /j/ig 

man  truoc  ir  zuo  dem  ringe  /  einen  swaeren  stein, 
gröz  unt  ungef  üege,  /  michel  unde  wel : 
in  truogen  küme  zwelfe/helde  küene  unde  snel. 

A  420— 425,  C451,  453-457,  459,  460 

Den  warf  si  zallen  ziten/sö  si  den  ger  verschöz.        45o 
der  Buregoriden  sorge/ wurden  harte  gröz. 
,,wäfen"  sprach  dö  Ilagene,  /  „vvaz  hat  der  künec  ze  trüt! 
ja  soldes  in  der  helle /sin  des  übelen  tiuvels  brüt." 

An  ir  vil  wizen  armen  /si  die  ermel  want:  45 1 

si  begonde  vazzen/den  schilt  an  der  hant. 
den  ger  si  hoch  züchte  :/dö  gienc  ez  an  den  strit. 
Günther  unde  Sifrit  /  die  vorhten  Prünhilde  nit. 

Unde  wäre  Sifrit  /  im  niht  ze  helfe  komen,  45a 

so  hete  si  dem  künege/sinen  lip  benomen. 
er  gie  dar  tougenliche  /  unt  ruort  im  sine  hant. 
Günther  sine  liste /vil  harte  sorclich  ervant. 

,,Waz  hat  mich  gerüeret?"  /  däht  der  küene   man.    453 
dö  sach  er  allenthalben :  /  er  vant  da  niemen  stän. 
er  sprach:  „ich  pinz  Sifrit, /der  liebe  vriunt  din. 
vor  der  küneginne/soltu  gar  an  angest  sin. 

Den  schilt  gip  mir  von  hende/unt  lä  mich  den  tragen,  454 
unde  merke  rehte  /  waz  du  mich  hcerest  sagen, 
nu  hab  du  di  gebaerc : /diu  werc  vvil  ich  begän." 
dö  er  in  reht  erkande,/ez  was  im  liebe  getan. 

„Nu  hil  du  mine  liste  :/dine  soltu  niemen  sagen:       455 

so  mac  diu  küneginne/  vil  lützel  iht  bejagen 

an  dir  deheines  ruomes,  /  des  si  doch  willen  hat. 

nu  sihtu  wie  diu  vrouwe/vor  dir  unsorclichen  stät." 

J_)ö  schöz  vil  kref tecliche  /  diu  herliche  meit  456 

uf  einen  schilt  niuwen,  /michcl  unde  breit: 

den  truoc  an  siner  hende/daz  Sigelinde  kint. 

daz  fiur  spranc  von  stahele/alsam  ez  waete  der  wint. 

Des  starken  geres  snide/al  durch  den  schilt  brach,  457 
daz  man  daz  fiur  lougen  /  üz  den  ringen  sach. 
des  schuzzes  beide  strüchten  /  die  kref tige  man  : 
wan  diu  tarnkappe,  /  si  wseren  tot  da  bestän. 

A  426 — 431,  C  461 — 468 

Sifrit  dem  vil  küenen/von  munde  brast  daz  pluot.  458 
vil  balde  spranc  er  widere :  /  dö  nam  der  helet  guot 
den  ger  den  si  geschozzen  /  im  hete  durch  den  rant: 
den  frumte  ir  dö  hin  widere  /  des  starken  Sifrides  hant. 

Er  dähte:  „ich  wil  niht  schiezen  /  daz  schcene  mage- 

din."  45g 

er  kert  des  geres  snide/ hindern  rucke  sin: 
mit  der  gerstangen  /  er  schöz  üf  ir  gewant 
daz  ez  erklanc  vil  lüte/von  siner  eilenthalten  hant. 

Daz  fiur  stoup  üz  ringen  /alsam  ez  tribe  der  wint.     46o 
den  schuz  schöz  mit  eilen  /  daz  Sigemundes  kint. 
sine  mohte  mit  ir  kreften/des  schuzzes  niht  gestän. 
ezn  het  der  künic  Günther  /  entriuwen  niemer  getan. 

x  rünhilt  diu  schcene /wie  balde  si  uf  spranc:  46 1 

„Günther,  ritter  edele, /des  schuzzes  habe  danc." 

si  wände  daz  erz  bete /mit  siner  kraft  getan: 

ir  was  dar  nach  geslichen  /  ein  verre  kref  tiger  man. 

Dö  gie  si  hin  vil  balde :/  zornec  was  ir  muot.  462 

den  stein  huop  vil  höhe /diu  edel  maget  guot. 
si  swanc  in  kref  tecliche  /  vil  verre  von  der  hant : 
dö  spranc  si  nach   dem   würfe: /ja   erklanc  ir   allez   ir 

gewant. 

Der  stein  der  was  gevallen  /  wol  zwelef  klaf ter  dan  :  463 
den  wurf  brach  mit  sprunge/diu  maget  wol  getan, 
dar  gie  der  herre  Sifrit /da  der  stein  gelac: 
Günther  in  dö  wegete,/der  helt  in  werfennes  pflac. 

Sifrit  was  küene,/vil  kreftec  unde  lanc.  464 

den  stein  den  warf  er  verrer,  /  dar  zuo  er  witer  spranc. 
von  sinen  schcenen  listen /er  hete  kraft  genuoc 
daz  er  mit  dem  Sprunge /den  künic  Gunthere  truoc. 

5  A  432—437,  C  469—475 

Der  sprunc  der  was  ergangen,  /  der  stein  der  was 

gelegen.  465 

do  sach  man  ander  niemen  /  wan  Günther  den  degen. 
Prünhilt  diu  schcene/ wart  in  zorne  rot: 
Sifrit  het  geverret/des  künic  Guntheres  tot. 

Zuo  zir  ingesinde  /  ein  teil  si  lüte  sprach  466 

do  si  zent  des  ringes/den  helt  gesunden  sach: 
,,vil  balde  kumt  her  näher, /  ir  mäge  unt  mine  man: 
ir  sull  dem  künic  Günther /alle  vveseu  undertän." 

Do  leiten  die  vil  küenen/diu  wäfen  von  der  hant,       467 
si  buten  sich  ze  f  üezen  /  üz  Buregonden  lant 
Günther  dem  riehen, /vil  manic  kücner  man. 
si  wänden  daz  er  hete/diu  spil  mit  siner  kraft  getan. 

Er  gruoztes  minnecliche  :  /  ja  was  er  lugende  rieh.       468 

do  nam  in  bi.der  hende/diu  maget  lobelich : 

si  erloubte  im  daz  er  solde/ haben  da  gewalt. 

des  freute  sich  dö  Ilagene, /der  degen  küene  unde  balt. 

Si  bat  den  ritter  edele/mit  ir  dannen  gän  46g 

in  den  palas  witen.  /also  daz  wart  getan, 
do  erbot  manz  den  recken /mit  diensle  deste  baz. 
Dancwart  unde  Ilagene /die  muosenz  läzen  äne  haz. 

Sifrit  der  snelle  /  wis  er  was  genuoc.  470 

sine  tarnkappen  /  er  aber  behalten  truoc. 

do  gie  er  hin  widere /da  manic  vrouwe  saz. 

er  sprach  zuo  dem  künige, /unt  tet  vil  wisliche  daz: 

„Wes  pitet  ir,  min  herre?/wan  beginnet  ir  der  spil,  471 

der  iu  diu  küneginne  /  teilet  also  vil? 

unt  läl  uns  balde  schouwen  /  wie  diu  sin  getan." 

sam  ers  niht  enweste, /gebärt  der  listige  man. 

Do  sprach  diu  küneginne :/ ,,wi  ist  daz  geschehen       472 
daz  ir  habt,  her  Sivrit,  /der  spil  niht  gesehen 
diu  hie  hat  errungen /diu  Guntheres  hant?" 
des  antwurt  ir  Hagene  /  üzer  Buregonden  lant. 

A  438—442,  C  476—483 

Er  sprach:  „da  het  ir,  vrouwe,  /betrüebet  uns  den 

muot:  473 

do  was  bi  dem  scheffe/ Sifrit  der  helet  guot 
dö  der  vogt  von  Mine /diu  spil  iu  an  gewan: 
des  ist  ez  im  unkünde"/ sprach  der  Guntheres  man. 

,,Sö  wol  mich  dirre  ma?re" /sprach  Sifrit  der  degen,  474 

„daz  iuwer  höchverten  /ist  also  gelegen, 

daz  iemen  lebt  der  in  wer  /  meisler  müge  sin. 

nu  sult  ir,  maget  edele,  /  uns  hinnen  volgen  an  den  Rin." 

I  )o  sprach  diu  wol  getane:  /  ,,des  enmac  noch  niht 

ergän.  470 

ez  müezen  e  bevinden  /  mäge  unt  mine  man. 
jane  mag  ich  also  lihle/gerumen  miniu  lant: 
di  mine  besten  friunde/ müezen  werden  e  besant." 

Do  hiez  si  boten  riten  /  allentbalben  dan.  A7Ö 

si  besande  ir  vriunde,  /  mäge  unde  man. 

die  bat  si  zlsensteine  /  komen  unerwant, 

unt  hiez  in  geben  allen  /  rieh  unt  herlich  gewan t. 

Si  riten  tägeliche/ spate  unde  vruo  477 

der  Prünhilde  bürge  /scharhafte  zuo. 

„jaräja"  sprach  Hagene,/„waz  haben  wir  getan! 

wir  erbeiten  hie  vil  übele/der  scheenen  Prünhilde  man. 

So  si  nu  mit  ir  kreften  /  koment  in  daz  lant  478 

(der  küneginne  wille  /  ist  uns  unbekant : 

waz  ob  si  also  zürnet /daz  wir  sin  verlorn?), 

so  'st  uns  diu  maget  edele /ze  grözen  sorgen  geborn." 

JDo  sprach  der  starke  Sifrit :  /  „daz  sol  ich  understen.  479 

des  ir  da  habet  sorge, /des  läze  ich  niht  ergen. 

ich  sol  iu  helfe  bringen /her  in  ditze  lant 

von  üz  erweiten  recken /die  iu  noch  nie  wurden  bekant. 

A  443—448,  C  484—490 

Ir  sult  nach  mir  niht  vrägen :  /  ich  wil  hinnen  varn.  48o 
got  müez  iuwer  ere  /  die  zit  wol  bewarn, 
ich  kum  schiere  widere  /  unt  bringe  iu  tüsent  man 
der  aller  besten  degene/der  ich  ie  künde  gewan." 

„Son  sit.  et  niht  ze  lange" /sprach  der  künic  dö.  /»8i 

„wir  sin  iuwer  helfe  /  vil  pillichen  vrö." 
er  sprach :  „ich  kum  iu  widere  /  in  vil  kurzen  tagen, 
daz  ir  mich  habt  gesendet,  /  daz  sult  ir  Prünhilde  sagen." 


A  449,  450,  C  491,  492 

VIII.    AVE  NTI  U  R  E 

(WIE    SIFRIT    NACH    DEN    NIBELU  NGEN 
SINEN    RECKEN    FUOR) 

* 

Dannen  gie  do  Sifrit  /zer  porten  üf  den  sant  482 

in  siner  tarnkappen,  /  da  er  ein  schif  f el  vant. 
dar  an  so  stuont  vil  tougen  /  daz  Sigemundes  kint : 
er  fuort  ez  balde  dannen,  /  alsam  ez  waete  der  wint. 

Den  schefmeister  sach  niemen  :  /  daz  schif  fei  sere  vloz  483 
von  Sif rides  kref  ten  :  /  die  wären  also  groz. 
si  wänden  daz  ez  fuorte/ein  sunderstarker  wint: 
nein,  ez  fuorte  Sifrit,  /  der  schoenen  Sigelinde  kint. 

Bi  des  tages  zite  /  unt  in  der  einen  naht  484 

kom  er  zeime  lande  /  mit  grcezlicher  mäht, 

wol  hundert  langer  raste  /  unde  dannoch  paz  : 

die  hiezen  Nibelunge,  /  da  er  den  grozen  hört  besaz. 

Der  helt  fuor  aleine /üf  einen  wert  vil  breit:  485 

daz  schif  gebant  vil  balde  /  der  ritter  vil  gemeit. 

er  gie  zeinem  berge, /dar  üf  ein  burc  stuont, 

unt  suochte  herberge,  /  so  noch  die  wegemüeden  tuont. 

Dö  kom  er  für  die  porten  :/verslozzen  im  diu  stuont.  486 

ja  huoten  si  ir  eren,  /  so  noch  die  liute  tuont. 

anz  tor  begunde  bözen  /  der  unkunde  man. 

daz  was  vil  wol  behüetet:/dö  vant  er  innerthalben  stän 

Einen  ungef üegen  /  der  der  bürge  pflac,  487 

bi  dem  zallen  ziten  /  sin  gewsefen  lac. 
der  sprach:  „wer  ist  der  bözet/so  vaste  an  daz  tor?" 
dö  wandelt  sine  stimme /der  herre  Sifrit  da  vor. 

A  451—456,  C  493— 498 

Er  sprach:  „ich  pin  ein  recke: /entsliuz  üf  daz  tor.  /j88 

ich  erzürne  ir  eteslichen /noch  hiute  da  vor, 

der  gerne  sanfte  laege  /  unt  hete  sin  gemach." 

daz  muot  den  portenaere,  /dö  daz  her  Sifrit  gesprach. 

JNu  het  der  rise  küene/sin  gwaefen  an  getan,  /»8g 

sinen  heim  üf  sin  houbet  /  der  vil  starke  man. 
den  schilt  er  balde  züchte, /daz  tor  er  üf  dö  swief : 
wi  rehte  gremelichen  /  er  an  Sivriden  lief, 

Wi  er  getorste  wecken /so  manigen  küenen  man.       4go 

da  wurden  siege  swinde/von  siner  hant  getan. 

dö  begunde  im  schermen  /  der  herliche  gast. 

dö  schuof  der  portenaere  /  daz  sin  gespenge  zebrast 

Von  einer  isenstangen  :  /  des  gie  dem  helde  not.  /igt 

ein  teil  begonde  fürhlen/  Sifrit  den  tot, 

dö  der  portenaere /so  krefteclichcn  sluoc. 

dar  umbe  was  im  waege/sin  herre  Sivrit  genuoc. 

Si  striten  also  sere/daz  al  diu  burc  erschal.  /192 

dö  hörte  man  daz  diezen  /  in  Nibelunges  sal. 

er  twanc  den  portenaere,  /  daz  er  in  sit  gebant. 

diu  maere  wurden  künde /in  al  der  Nibelunge  lant. 

Dö  hört  daz  grimme  striten /verre  durch  den  berc    /193 
Albrich  der  vil  küene, /ein   wildez  getwerc. 
er  wäfende  sich  balde :  /  dö  lief  er  da  er  vant 
disen  gast  vil  edelen,  /  da  er  den  risen  gebant. 

Albrich  was  vil  grimme :/ starc  was  er  genuoc.  /ig't 

heim  unde  ringe  /  er  an  dem  übe  truoc, 

unt  eine  geisel  swaere/von  golde  an  siner  hant. 

dö  lief  er  harte  swinde/da  er  Sivriden  vant. 

Siben  knöpfe  swaere/die  hiengen  vor  dar  an,  f\Q5 

da  mit  er  vor  der  hende/den  schilt  dem  küenen  man 
sluoc  so  pitterlichen,/daz  im  des  vil  zebrast. 
des  libes  kom  in  sorge  /  dö  der  waetliche  gast. 

A  457—464,  C  499—506 

Den  scherm  er  von  der  hende  /  gar  zebrochen  swanc :  A96 
do  stiez  er  in  di  scheide  /  ein  wäfen,  daz  was  lanc. 
den  sinen  kameraere  /  vvold  er  niht  slahen  tot: 
er  schönde  siner  ziihte/als  im  diu  tugent  daz  gebot. 

Mit  starken  sinen  handen  /  lief  er  Albrichen  an.  A97 

do  vienc  er  pi  dem  parte  /  den  altgrisen  man: 
er  zogten  ungefuoge  /  daz  er  vil  lüte  schre. 
zuht  des  jungen  heldes  /  diu   tet  Albriche  we. 

Lüte  rief  der  küene:/,,nu  lät  mich  genesen.  /I98 

unt  möht  ich  iemens  eigen  /  an  einen  recken  vvesen 
(dem  swuor  ich  des  eide,/ich  waere  im  undertän), 
ich  diente  iu  e  ich  stürbe," /so  sprach  der  listige  man. 

ll/r  bant  ouch  Albrichen  /  alsam  den  risen  e.  £99 

die   Sifrides   krefte/ täten  im  vil   we. 
daz  twerc  begonde  vrägen :  /  ,,wie  sit  ir  genant?'' 
er  sprach:  „ich  heize  Sifrit: /ich  wände  ich  wsere 

iu   wol  bekant." 

„So  wol  mich  dirre  maere"  /  sprach  Albrich  daz 

getwerc :  5oo 

„nu  hän  ich  wol  erfunden  /  diu  degenlichen  werc, 
daz  ir  von  wären  schulden  /  mügt  landes  herre  wesen. 
ich  tuon  swaz  ir  gebietet, /daz  ir  läzet  mich  genesen." 

Do  sprach  der  herre  Sifrit :  /  ,,ir  sult  balde  gän  5oi 

unt  bringet  mir  der  recken, /die  besten  die  wir  hän, 
tüsent  Nibelunge,  /  daz  mich  die  hie  gesehen." 
war  umbe  er  des  gerte,  /  des  hört  in  niemen  verjehen. 

Dem  risen  unt  Albriche  /  löst  er  diu  bant.  5o2 

do  lief  Albrich  balde  /  da  er  die  recken  vant. 

er  wachte  sorgende  /  der   Nibelunge  man. 

er  sprach:  „wol  üf,  ir  helde,/ir  sult  ze  Sivride  gän." 

A  465—471,  C  507—513 

öi  Sprüngen  von  den  betten /unt  wären  vil  bereit.       5o3 

tüsent   ritter   snelle  /  wurden   wol  gekleit. 

si  giengen  da  si  funden  /  Sivriden  stän : 

da  wart  ein  schone  grüezen  /  ein  teil  mit  werken  getan. 

Vil  kerzen  was  enzündet,  /  man  schancte  im  lütertranc.    5o/l 
daz  si  schiere  komen,  /  er  saget  ins  allen  danc. 
er  sprach:  ,,ir  sult  von  hinnen /mit  mir  über  fluot." 
des  vani  er  vil  bereite  /  die  helde  küen  unde  guot. 

Wol  drizec  hundert  recken  /  die  wären  schiere  komen  :  5o5 
üz  den  wurden  tüsent  /  der  besten  dö  genomen. 
den  brähte  man  ir  helme  /  unt  ander  ir  gewant, 
want  er  si  f  üeren  wolde  /  in  daz  Prünhilde  lant. 

Er  sprach :  „ir  guoten  ritter,  /  daz  wil  ich  iu  sagen,    5o6 
ir  sult  vil  richiu  kleider  /  da  ze  hove  tragen, 
want  uns  da   sehen   müezen/vil  minneclichiu   wip. 
dar  umbe  sult  ir  zieren  /  mit  guoter  wsete  den  lip." 

An  einem  morgen  fruoe/huoben  si  sich  dan.  507 

waz    sneller   geferten  /  Sif rit   dö    gewan ! 

si  fuorten  ros  diu  guoten  /  unt  herlich  gewant : 

si  komen  weigerliche  /  in  daz  Prünhilde  lant. 

Do  stuonden  in  den  zinnen  /  diu  minneclichen  kint.  5o8 
dö  sprach  diu  küneginne :  /  „weiz  iemen  wer  die  sint 
die  ich  dort  sihe  vliezen/sö  verre  üf  dem  se? 
si  füerent  segele  riche,/die  sint  noch  wizer  dan  der  sne." 

Dö  sprach  der  künic  von  Rine :  /  ,,ez  sint  mine  man.  5og 
die  het  ich  an  der  verte/hie  nähen  bi  verlän. 
die  hän  ich  besendet : /die  sint  nu,  vrouwe,  komen." 
der  herlichen  geste/wart  vil  gröze  war  genomen. 

Dö  sach  man  Sifride/vor  in  eim  scheffe  stän  5io 

in  herlicher  waete,  /  und  ander  mariigen  man. 
dö  sprach  diu  küneginne  :  /  „her  künec,  ir  sult  mir  sagen, 
sol  ich  die  geste  enpfähen/oder  sol  ich  grüezen  si 

verdagen?" 

A  472— 479,  C  514—517,  520—523 

Er  sprach:  ,,ir  sult  engegen  in /für  den  palas  gen,       5n 
ob  wir  si  sehen  gerne,  /  daz  si  daz  wol  versten." 
dö  tel  diu  küneginne/  als  ir  der  künic  geriet. 
Sifride  mit  dem  gruoze  /  si  von  den  anderen  schiet. 

Man  schuof  in  herberge/und  behielt  in  ir  gewant.       5i2 
dö  was  so  vil  der  geste  /  komen  in  daz  lant 
daz  si  sich  allenthalben  /  drungen  mit  den  scharn. 
dö  wolden  die  vil  küenen  /  heim  zen  Buregonden  varn. 

J-Jö  sprach  diu  küneginne  :  /  ,,ich  wold  im  wesen  holt  5i3 
der  geteilen  künde  /min  silber  unt  min  golt 
min  unt  des  küneges  gesten,/des  ich  so  vil  han." 
des  antwurte  Dancwart,  /  des  künic  Giselheres  man : 

„Vil  edeliu  küneginne,  /  lät  mich  der  slüzel  pflegen.  5i4 
ich  trüwe  ez  so  geteilen"  /  sprach  der  küene  degen, 
,,swaz  ich  erwerbe  schände, /die  lät  min  eines  sin." 
daz  er  milte  waere,  /  daz  tet  er  grcezlichen  schin. 

J_Jö  sich  Hagenen  bruoder/der  slüzel  underwant,       5i5 
so  manige  riche  gäbe  /  bot  des  heldes  hant : 
swer  einer  marke  gerte,  /  dem  wart  so  vil  gegeben 
daz  die  armen  alle/muosen  vroelichen  leben. 

Wol  bi  hundert  pfunden/gap  er  äne  zal.  5i6 

genuoge  in  richer  waete  /  giengen  vor  dem  sal 

die  nie  da  vor  getruogen  /  so  herlichiu  kleit. 

daz  gevriesch  diu  künegin :  /  ez  was  ir  waerliche  leit. 

Dö  sprach  diu  küneginne :/ „her  künic,  ich  hetes  rät  517 

daz  iuwer  kameraere  /  mir  wil  der  minen  wät 

läzen  niht  beliben :  /  er  swendet  gar  min  golt. 

derz  noch  understüende,  /  dem  wolt  ich  iemer  wesen  holt. 

Er  git  so  riche  gäbe, /ja  waenet  des  der  degen,  5i8 

ich  habe  gesant  nach  töde  :  /  ich  wils  noch  langer  pflegen, 
ouch  trüwe  ichz  wol  verswenden  /  daz  mir  min  vater  lie." 
so  muten  kameraere  /  gewan  noch  küneginne  nie. 

A  480—486,  C  524,  525 

Do  sprach  von  Tronie  Hagne :  /  „vrouwe,  iu  si  geseit,  5ig 

ez  hat  der  künec  von  Rine/goit  unde  kleit 

also  vil  ze  gebene  /  daz  wir  des  haben  rät 

daz  wir  von  hinnen  füeren  /  iht  der  Prünhilde  wät." 

„Nein,  durch  mine  liebe"  /  sprach  diu  künegin  :  Ö20 

„läzet   mich   erfüllen  /  zweinzec  leitschrin 
von  golde  unt  ouch  von  siden,  /  daz  geben  sol  min  hant, 
so  wir  komen  übere/in  daz  Guntheres  lant." 

Mit  edelem  gesteine  /  ladet  man  ir  diu  schrin.  52 1 

ir  selber  kamersere  /  da  mite  muosen  sin : 
sine  woldes  niht  getrüwen  /  dem  Giselheres  man. 
Günther  unde  Hagene  /  dar  umbe  lachen  began. 

JL)o  sprach  diu  küneginne :  /  „wem  läz  ich  miniu 

lant?  522 

diu  sol  e  hie  bestif ten  /  min  unt  iuwer  hant." 
dö  sprach  der  künic  edele :  /  „nu  heizet  here  gän 
der  iu  dar  zuo  gevalle,/den  sul  wir  voget  wesen  län." 

Ein  ir  hohsten  mäge/diu  vrouwe  bi  ir  sach  523 

(er  was  ir  muoter  bruoder), /zuo  dem  diu  maget  sprach: 
„nu  lät  iu  sin  bevolhen  /  die  bürge  unt  ouch  diu  lant, 
unze  daz  hie  rihte  /  des  künic  Guntheres  hant." 

Do  weit  si  ir  gesindes  /  zweinzic  hundert  man,  52^ 

die  mit  ir  varen  solden  /  ze  Buregonden  dan, 

zuo  jenen  tüsent  recken  /üz  Nibelunge  lant. 

si  rihten  sich  zer  verte :  /  man  sach  si  riten  üf  den  sant. 

Si  fuorte  mit  ir  dannen/sehs  unt  ahzec  wip,  525 

dar  zuo  wol  hundert  mägde :  /  vil  schoene  was  der  lip. 
sin  sümten  sich  niht  langer,  /  si  wolden  gähen  dan. 
die  si  da  heime  liezen,  /  hey  waz  der  weinen  began  1 

In  tugentlichen  zühten/si  rümte  ir  eigen  lant:  5a6 

si  kust  ir  vriunt  die  nähen, /swaz  si  der  bi  ir  vant. 
mit  guotem  urloube  /  si  komen  üf  den  se. 
zuo  ir  valer  lande  /  kom  diu  vrouwe  niemer  me. 

A  487-493,  C  528—534 

-Dö  hört  man  üf  der  verte  / maniger  hande  spil:       527 

aller  kurzewile  /  heten  si  vil. 

dö  kom  in  zuo  ir  reise  /  ein  rehter  wazzerwint : 

si  f uoren  von  dem  lande  /  mit  vil  grözen  vreuden  sint. 

Don  wolde  si  den  herren  /  niht  minnen  üf  der  vart :  528 

ez  wart  ir  kurzewile  /  unz  in  sin  hüs  gespart 

ze  Wormez  zuo  der  bürge  /  zeiner  höchgezit, 

dar  si  vil  vreuden  riche  /  körnen  mit  ir  helden  sit. 


A  494,  495,  C  535,  536 

IX.   AVE  NTI  U  RE 

(WIE   S1FR1T    ZE    WORMEZ    GESANT    WART) 

* 

Do  si  gevaren  wären  /volle  niun  tage,  529 

Do  sprach  von  Tronie  Hagne :  /  „nu  hoert  waz  ich  iu 
sage. 
wir  sümn  uns  mit  den  mseren/ze  Wormez  an  den  Rin. 
die   iuwern   boten   solden/nü   ze   Buregonden   sin." 

Do  sprach  der  künic  Günther:  /  ,,ir  habt  mir  war 

geseit.  53o 

uns  waer  zer  selben  verte  /  niemen  so  bereit 
als  ir,  friunt  her  Ilagene.  /nu  ritet  in  min  lant. 
die  unser  hovereise/ tuot  in  niemen  baz  bekant." 

Des  antwurte  Hagene:  /  ,,ich  pin  niht  böte  guot.       53 1 
lät  mich  pflegen  der  kamere.  /beliben  üf  der  fluot 
wil  ich  bi  den  frouwen, /behüeten  ir  gewant, 
unze  wir  si  bringen /in  der  Buregonde  lant. 

Nu  pitet  Sifride  /  f üeren  die  poleschaft:  53a 

der  kan  si  wol  gewerben  /  mit  ellenthafter  kraft, 
versage  er  iu  die  reise, /ir  sult  mit  guoten  siten 
durch  iuwer  swester  liebe  /  der  bete  in  vriuntlichen  piten." 

Ji/r  sande  nach  dem  recken  :/der  kom  dö  man  in  vant.  533 
er  sprach:  ,,sit  daz  wir  nähen  /  heim  in  miniu  lant, 
so  solde  ich  polen  senden  /  der  lieben  swester  min 
und  ouch  miner  muoler, /daz  wir  nähen  an  den  Rin. 

A  496—499,  C  537—540 


IX.  Wie   Sifrit  ze  Wormez  gcsant  wart  77 

Des  ger  ich  an  iuch,  Sifrit  :/nu  leistet  minen  muot,  534 
daz  ich  ez  iemer  diene"  /  sprach  der  degen  guot. 
do  widerredet  ez  Sifrit,  /  der  vil  küene  man, 
unze  daz  in  Günther /sere  vlegen  began. 

Er  sprach :  ,,ir  sult  riten  /  durch  den  willen  min         535 
und  ouch  durch  Kriemhilde,  /  daz  schoene  magedin, 
daz  ez  mit  mir  verdiene  /  diu  herliche  meit." 
do  daz  gehorte  Sifrit, /do  was  der  recke  vil  bereit. 

„Nu  enbietet  swaz  ir  wellet : /des  wirdet  nihtverdaget.  536 
ich  wil  ez  werben  gerne  /  durch  die  vil  schoenen  maget. 
zwiu  sold  ich  die  verzihen  /  die  ich  in  herzen  hän? 
swaz  ir  durch  si  gebietet,  /  daz  ist  allez  getan." 

,,S6   saget  miner   muoter/Uoten  der   künegin,  537 

daz  wir  an  dirre  verte/in  hohem  muote  sin. 
lät  wizzen  mine  bruoder  /  wie  wir  geworben  hän. 
ir  sult  ouch  unser  f riunde  /  disiu  maere  hoeren  län. 

Die  minen  schoenen  swester/sult  ir  niht  verdagen:  538 
min  unt  Prünhilde  dienest /sult  ir  ir  sagen, 
unt  ouch  dem  gesinde/unt  allen  minen  man: 
dar  nach  ie  ranc  min  herze,  /  wie  wol  ich  daz  verendet 

hän! 

Unt  saget  Ortwine,/dem  lieben  riefen  min,  53g 

daz  er  heize  sidelen  /  ze  Wormez  an  den  Rin. 
unt  ander  mine  mäge/die  sol  man  wizzen  län, 
ich  wil  mit  Prünhilde  /gröze  hochgezite  hän. 

Unt  saget  miner  svvester, /so  si  daz  hab  vernomen       5/jo 

daz  ich  mit  minen  gesten/si  ze  lande  komen, 

daz  si  mit  vlize  enphähe/die  triutinne  min. 

daz  wil  ich  iemer  diende/umbe  Kriemhilde  sin." 

Sifrit  der  herre/balde  urloup  genam  54i 

von  vrouwen  Prünhilde  /  als  im  daz  wol  gezam, 

unt  zallem  ir  gesinde  :  /  do  reit  er  an  den  Bin. 

ez  enkunde  in  dirre  werlde/ein  böte  bezzer  niht  gesin. 

A  500-506,  C  541  —  547 


78  Der  Nibelunge  Not 

Mit  vier  unt  zweinzec  recken /ze  Wormez  er  dö  reit.  54a 

des  küneges  kom  er  äne.  /  dö  daz  wart  geseit, 

allez  daz  gesmde  /  muote  jämers  not: 

si  vorhten  daz  ir  herre/dort  beliben  waere  tot. 

Dorbeizten  si  von  rossen  :/vil  hohe  stuont  ir  muot.  543 
vil  schiere  kom  in  Giselher,  /  der  junge  künec  guot, 
unt  Gernot  sin  bruoder.  /  wi  balde  er  dö  sprach, 
dö  er  den  künic  Günther  /  niht  bi  Sivride  sach : 

„Sit  willekomen,   Sifrit:/ir  sult  mich   wizzen   län   544 

\vä  ir  minen  bruoder  /  den  künic  habt  verlän. 

diu  Prünhilde  Sterke  /  in  waen  uns  hat  benomen : 

so  waere  ir  höhiu  minne/uns  ze  grözem  schaden  komen." 

„Die  angest  lät  beliben. /iu  unt  den  magen  sin         545 
enbiutet  sinen  dienest /der  hergeselle  min. 
den  liez  ich  wol  gesunden :  /  er  hat  mich  iu  gesant, 
daz  ich  sin  böte  waere /mit  maeren  her  in  iuwer  lant. 

Ir  sult  daz  ahten  schiere,  /  swie  so  daz  geschehe,  546 

daz  ich  die  küneginne/unt  iuwer  swester  sehe, 
die  sol  ich  läzen  hceren  /  waz  in  enboten  hat 
Günther  unde  Prünhilt:/ir  dinc  in  beiden  höhe  stat." 

Dö  sprach  der  junge  Giselher:  /  ,,da  sult  ir  zuo 

zir   gän:  547 

da  habt  ir  miner  swester  /vil  liebe  an  getan, 
si  treit  doch  michel  sorge  /  umb  den  pruoder  min. 
diu  maget  siht  iuch  gerne :  /  des  wil  ich  iuwer  bürge  sin." 

Dö  sprach  der  herre  Sifrit:  /  ,,swaz  ich  ir  dienen  kan,  548 
daz  sol  vil  willeclichen  /  mit  triuwen  sin  getan. 
wer  sagt  nu  den  vrouwen/daz  ich  dar  wil  gän?" 
des  wart  dö  böte  Giselher,  /  der  vil  wsetliche  man. 

(jiselher  der  snelle/zuo  siner  muoter  sprach  54g 

unt  ouch  zuo  siner  swester /da  er  si  beide  sach: 
„uns  ist  komen  Sifrit, /der  helt  üz  Niderlanl: 
in  hat  min  bruoder  Günther /her  ze  lline  gesant. 

A  507-5i4-  C  548-555 


IX.  Wie   Sifrit  ze   Wormez   gesant   wart  79 

Er  bringet  uns  diu  maere/wiez  umben  künic  ste.         55o 

nu  sult  ir  im  erlouben  /  daz  er  ze  bove  ge. 

er  sagt  diu  rebten  maere/her  von  Islant." 

noch  was  den  edelen  vrouwen  /  michel  sorgen  bekant. 

Si  Sprüngen  näcb  ir  waete  :  /  dö  leiten  si  sich  an.  55 1 

si  bäten  Sif  ride  /  hin  ze  hove  gän. 
daz  tet  er  willeclichen,  /  want  er  si  gerne  sach. 
Kriemhilt  diu  edele  /  zuo  im  güetlichen  sprach  : 

„Sit  willekomen,  her  Sivrit,  /  ritter  lobelich.  552 

\vä  ist  min  bruoder  Günther, /der  edel  künic  rieh? 
von  Prünhilde  sterke  /  den  waen  wir  haben  verlorn, 
owe  mir  armer  mägde,  /  daz  ich  zer  werlt  ie  wart  geborn." 

Dö  sprach  der  ritter  küene  :  /  „nu  gebt  mir  botenpröt,  553 
ir  vil  scheene  vrouwen  :/ir  weinet  äne  not. 
ich  liez  in  wol  gesunden  :  /  daz  tuon  ich  iu  bekant : 
si  habent  mich  iu  beiden /mit  den  maeren  her  gesant. 

Iu  enbiutet  holden  dienest /er  unt  diu  wine  sin         554 
mit  vriuntlicher  liebe, /vil  edliu  künegin. 
nu  läzet  iuwer  weinen  :/si  wellent  schiere  komen." 
si  het  in  manigen  ziten/so  lieber  maere  niht  vernomen. 

Mit  snewizen  geren  /  ir  ougen  wol  getan  555 

wischte  si  nach  trähenen.  /  danken  si  began 
dem  boten  dirre  maere/diu  ir  da  wären   komen. 
dö  was  ir  michel   trüren  /  unde  weinen  benomen. 

Si  bat  den  boten  sitzen: /des  was  er  vil  bereit.  556 

dö  sprach  diu  minnecliche :  /  ,,mir  waere  niht  ze  leit 
ob  ich  ze  botenmiete  /  iu  solde  geben  min  golt. 
dar  zuo  sil  ir  ze  riebe :/ ich  wil  iu  iemer  wesen  holt." 

„Op  ich  nu  eine  bete"  /sprach  er,  „drizec  lant,  557 

so  enpfienge  ich  doch  gerne /gäbe  üz  iuwer  hant." 
dö  sprach  diu  tugentriche :  /  ,,nu  sol  ez  sin  getan." 
si  hiez  ir  kameraere  /  nach  der  botenmiete  gän. 

a  515— 521,  c  556—563 


80  Der  Nibelunge   Not 

Vier  unt  zvveinzec  pouge/mit  gesteine  guot  558 

die  gap  si  im  ze  miete. /so  stuont  des  heldes  muot, 
ern  woldes  riiht  behalten,  /er  gab  ez  sä  zehant 
ir  naehstem  ingesinde/die  er  ze  kemenäten  vant. 

Ir  muoter  bot  ir  dienest /in  vil  güetlichen  an.  55g 

„ich  sol  iu  sagen  maere"  /  sprach  der  küene  man, 
„wes  iuch  bitet  Günther,  /so    r  kumet  an  den  Rin. 
ob  ir  daz,  vrouwe,  leistet, /er  welle  iu  iemer  waege  sin. 

Di  sine  riche  geste,/des  hört  ich  in  gern,  56o 

daz  ir  die  wol  enpfähet,  /  und  sult  in  des  gewern 
daz  ir  gegen  im  ritet/für  Wormez  üf  den  sant. 
des  sit  ir  von  dem  künige/mit  rehten  triuwen  gemant." 

J_J6  sprach  diu  minnecliche :  /  „des  bin  ich  vil  bereit.  56i 
swaz  ich  im  kan  gedienen,  /  daz  ist  im  unverseit. 
mit  vriuntlichen  triuwen /so  sol  ez  sin  getan." 
dö  merte  sich  ir  varwe/die  si  vor  liebe  gewan. 

Ez  enwart  nie  böte  enpfangen  /  deheines  fürsten  baz.  56a 
getorste  si  in  küssen,  /  diu  vrouwe  taete  daz. 
wie  rehte  minnecliche  /  er  von  den  vrouwen  schietl 
dö  täten  Buregonden/als  in  Sifrit  geriet. 

öindolt  unde  Hünolt/unt  Rümolt  der  degen,  563 

vil  grözer  unmuoze  /  muosen  si  dö  pflegen, 
rihten  daz  gesidele  /  vor  Wormez  üf  den  sant. 
des   küniges   schaff aere  /  man   mit   arebeiten   vant. 

Ortwin  unde  Gere/dine  wolden  daz  niht  län,  564 

si  sanden  nach  den  friunden  /  allenthalben  dan. 

si  kunten  in  die  höchgezit/ diu  da  solde  sin. 

da  zierten  sich  engegene  /  diu  vil  schoenen  magedin. 

Der  palas  unt  die  wende /was  allez  über  al  565 

gezieret  gegen  den  gesten:/der  Guntheres  sal 

der  wart  vil   wol  bezimbert  /  durch  manegen   vremeden 

man. 
disiu  starke  höchgezit  /  huop  sich  vil  vrcelichen  an. 

A  522—527,  C  564—571 


IX.  Wie   Sifrit  ze  Wormez  gesaut  wart  öl 

Do  riten  allenthalben  /  di  wege  durch  daz  lant  566 

der  drier  künege  mäge, /die  hete  man  besant 
daz  si  den  solden  warten  /  die  in  da  wolden  komen. 
da  wart  üz  der  valde  /  richer  wsete  vil  genomen. 

JLJo  sagte  man  diu  maere  /  daz  man  riten  sach  567 

die  Prünhilde  vriunde  :  /  dö  huop  sich  ungemach 

von  des  volkes  krefte/in  Buregonden  lant. 

hey  waz  man  küener  degne/dä  ze  beiden  siten  vant! 

Do  sprach  diu  schoene  Kriemhilt:  /  „ir  miniu 

magedin,  568 

die   an   dem   antpfange  /  mit   mir   wellen   sin, 
die  suochen  üz  den  kisten/diu  aller  besten  kleit: 
so  wirt  uns  von  den  gesten/lob  unt  ere  geseit." 

Dö  komen  ouch  die  recken :  /  die  hiezen  tragen  dar     569 
die  herlichen  sätele  /  von  rotem  golde  gar 
die  vrouwen  solden  riten  /  ze  Wormez  an  den  Rin. 
bezzer   pfertgereite  /  künde   niender    gesin. 

Hey  waz  da  liehtes  goldes  /  von  den  mo3ren  schein!     570 

in  lühte  von  den  zoumen  /  vil  manic  edel  stein. 

die  guldinen  schaemel  /  ob   liehtem  pfelle  guot 

die  brähte  man  den  frouwen:/si  wären  vrcelich  gemuot. 

Uf  dem  hove  wären  /  diu  vrouwen  pfert  bereit  571 

den  edelen  juncvrouwen,  /  als  ich  iu  hän  geseit. 
diu  smalen  f  ürbüege  /  sach  man  di  mcere  tragen 
von  den  besten  siden  /  da  von  iu  iemen  künde  sagen. 

öehs  unt  ahzec  vrouwen  /  sach  man  füre  gän  672 

die  gebende  truogen.  /  zuo  Kriemhilde  dan 

komen  die  vil  schone  /  unt  truogen  liehtiu  kleit. 

da  kom  ouch  wol  gezieret  /  vil  manic  waetlichiu  meit, 

Fünfzec  unde  viere /von  Buregonden  lant:  573 

ez  wären  ouch  di  besten /die  man  inder  vant. 
die  sach  man  valevahse  /  under  liehten  porten  gän. 
des  e  der  künic  gerte,  /  daz  wart  mit  vlize  getan. 

6  A  528—532,  C  572—579 


82  Der  Nibelunge  Not 

Si  truogen  riche  pfelle, /die  besten  die  man  vant,       574 
vor  den  vremden  recken, /so  manic  guot  gewant, 
daz  ir  genuoger  schoene  /  ze  rehte  wol  gezam. 
er  wsere  in  swachem  muote/der  ir  deheiner  waere  gram. 

Von  zobel  unt  von  härme  /  vil  kleider  man  da  vant.     575 
da  wart  vil  wol  gezieret  /  manic  arm  unt  hant 
mit  pougen  ob  den  siden  /  die  si  da  solden  tragen, 
iu  enkunde  ditze  vlizen  /  ze  ende  niemen  gesagen. 

Vil  manigen  gürtel  spaehen,  /  rieh  unde  lanc,  576 

über  liehtiu  kleider  /  vil  manic  hant  dö  swanc 

üf  edel  rocke  f errans  /  von  pfelle  üz  Arabi. 

den  edelen  junevrouwen  /  was  vil  hoher  freuden  bi. 

Ez   wart  in  f  ürgespenge  /  manic  schoeniu  meit  577 

genast  vil  minnecliche.  /  ez  möhte  ir  wesen  leit 
der  ir  vil  liehtiu  varwe  /  niht  lühte  gegen  der  wät. 
so  scheenes  ingesindes  /  nu  niht  küniges  künne  hat. 

Do  die  vil  minneclichen  /  nu  truogen  ir  gewant,  578 

die  si  da  f  üeren  solden,  /  die  kömen  dar  zehant, 
der  hochgemuoten  recken  /  ein  vil  michel  kraft, 
man  truoc  ouch  dar  mit  Schilden  /  vil  manigen  eschinen 

schaft. 


A  533—537,  C  580-584 


X.  Wie   Prünhilt  ze  Wormez   enpfnngen  wart       83 


X.   AVE  NTIURE 

(WIE    PRÜN  Hl  LT    ZE    WORMEZ 
ENPF  AN  GEN    WART) 

• 

Anderhalp  des  Rines  /  sach  man  mit  manigen  scharn  579 
den  künic  mit  sinen  gesten  /  zuo  dem  Stade  varn. 
ouch  sach  man  da  bi  zoume  /  leiten  manige  meit. 
die  si  enpfähen  solden,  /  die  wären  alle  bereit. 

Do  die  von  Islande  /  zen  schef fen  komen  dan,  58o 

unt  ouch  von  Nibelungen  /  die  Sivrides  man, 
si  gähten  zuo  dem  lande  /  (unmüezec  wart  ir  hant) 
da  man  des  küniges  vriunde/des  Stades  anderhalben  vant. 

Nu  hcert   ouch   disiu   maere/von   der   künegin,  58i 

Uoten  der  vil  riehen,  /  wie  si  diu  magedin 
gefrumte  von  der  bürge  /  dar  si  do  selbe  reit, 
da  gewan  ein  ander  künde  /  vil  manic  riter  unde  meit. 

Der  herzöge   Gere  /  Kriemhilt  zoumte  dan  682 

niwan  für  daz  bürgetor :  /  Sif rit  der  küene  man 
der  muost  ir  fürbaz  dienen.  /  si  was  ein  scheene  kint. 
des  wart  im  wol  gelönet  /  von  der  junevrouwen  sint. 

Ortwin  der  küene  /  bi  vroun  Uoten  reit,  583 

vil  geselleclichen  /  manic  riter  unde   meit. 
ze  so  grozem  antpfange,  /  des  wir  wol  mügen  jehen, 
wart  nie  so  vil  der  vrouwen  /  bi  ein  ander  gesehen. 

Vil  manigen  buhurt  riehen /sach  man  dan  getriben  584 
von  helden  lobelichen  /  (niht  wol  waer  ez  beliben) 
vor  Kriemhilt  der  vil  scheenen  /  zuo  den  schef  fen  dan. 
dö  huop  man  von  den  meeren  /  manige  vrouwen  wol  getan. 

A  538—541,  C  58.5—590 


84  Der  Nibelunge  Not 

Der  künic  was  komen  übere  /  unt  manic  werder  gast.  585 
hey  waz  starker  schef te  /  vor  den  vrouwen  brast! 
man  hört  da  hurteclichcn  /  von  Schilden  manigen  stöz. 
hey  waz  richer  pukeln  /  vor  gedrange  lüte  erdöz ! 

Uie  vil  minneclichen  /  die  stuonden  an  der  habe.   586 
Günther  mit  sinen  gesten  /  gie  von  den  schiffen  abe: 
er  fuorte  Prünhilde  /  selbe  an  siner  hant. 
da  lühte  wider  ein  ander  /  vil  liehte  stein  unt  gewant. 

Mit  vil  grözen  zühten  /  vrou  Kriemhilt  dö  gie  587 

da  si  vroun  Prünhilde  /  unt  ir  gesinde  enpfie. 
man  sach  da  schapel   rucken  /  mit  liehten  henden  dan, 
da  si  sich  kusten  beide :  /  daz  wart  durch  zühte  getan. 

Dö  sprach  gezogenliche /Kriemhilt  daz  mägedin:        588 

,,ir  sult  zuo  disen  landen  /  uns  willekomen  sin, 

mir  unt  miner  muoter  /  unt  allen  die  wir  hän 

der  getriuwen   friunde."  /  dö   wart   da   nigen   getan. 

Die  vrouwen  sich  beviengen  /  mit  armen  dicke  hie.  58g 
so  minneclich  enpf  ähen  /  gehörte  man  noch  nie 
so  die  vrouwen  beide  /  der  briute  täten  kunt, 
vrou  Uote  unt  ir  tohter :  /  die  kusten  dicke  ir  süezen 

munt. 

Dö  Prünhilde   f  rouwen  /  volkömen   üf  den   sant,        5go 

da  wart  vil  minneclichen  /  genomen  bi  der  hant 

von  wsetlichen  recken /manic  wip  wol  getan. 

man  sach  die  schoenen  mägde  /  vor  vroun  Prünhilde  stän. 

E  daz  ir  gruoz  ergienge, /daz  was  ein  langiu  stunt.  5g  1 
ja  wart  da  geküsset  /  manic  rösenvarwer  munt. 
noch  stuonden  bi  ein  ander  /  die  küniges  tohter  rieh: 
daz  liebet  an  ze  sehene  /  vil  manigem  recken  lobelich. 

Uö  spohelen  mit  den  ougen/die  e  hörten  jenen       5g2 

daz  si  also  scheenes  /  heten   niht  gesehen 

so  die  vrouwen  beide: /des  jach  man  äne  lüge. 

ouch  kos  man  an  ir  übe  /  da  deheiner  slahte  trüge. 

A  542—549,  C  591—597 


X.  Wie   Prünhilt  ze  Worin ez   enp fangen  wart       85 

Die  frouwen  spehen  künden /unt  minneclichen  lip,  5g3 
die  lobten  durch  ir  schoene  /  daz   Guntheres  wip : 
dö  sprächen  da  die  wisen,  /  di  hetenz  baz  besehen, 
man   möhte  Kriemhilde  /  wol  für  Prünhilde   jehen. 

Wider  ein  ander  giengen  /  maget  unde  wip.  5g4 

man  sach  da  wol  gezieret  /  vil  manigen  schcenen  lip. 
da  stuonden  sidin  hütten/und  manec  rieh  gezelt: 
der  was  da  gar  erfüllet  /  vor  Wormez  allez  daz  velt. 

Von   des   küneges   mägen  /  wart   dringen   da   getan.    5g5 
dö  hiez  man  Prünhilde  /  unt  Kriemhilde  gän, 
unt  mit  in  al  di  vrouwen,  /  da  man  schate  vant. 
dar  brähten  si  die  degene  /  üzer  Buregonden  lant. 

JNu  waren   ouch  die  geste  /  ze  rossen  alle  komen.   5g6 
vil  manic  richiu  tjoste  /  durch  schilde  wart  genomen. 
daz  velt  begonde  stouben  /  sam  ob  al  daz  lant 
mit  lougeweere  erbrunnen  :/ da  wurden  heldewol  bekant. 

Des  da  die  recken  pflägen  /  daz  sach  vil  manic  meit.  597 
mich  dunket  daz  her  Sivrit  /  mit  sinen  degnen  reit 
vil  manige  widerkere  /  für  die  hütten  dan. 
er  fuort  der  iNibelunge  /  tüsent  waetlicher  man. 

Dö  kom  von  Tronie  Hagne  /  als  im  der  wirt  geriet:  098 
den  buhurt   minnecliche  /  dö   der   helt   geschiet 
daz   si  ungestoubet  liezen  /  diu  vil  schcenen   kint. 
des  wart  dö  von  den  gesten  /  gevolget  güetliche  sint. 

Dö  sprach  der  herre  Gernöt:  /  „diu  ros  läzel  stän       5gg 

unz  ez  beginne  kuolen.  /  so  sul  wir  ane  vän 

dienen  schcenen  wiben  /  für  den  palas  wit : 

so  der  künic  welle  riten,  /  daz  ir  vil  bereite  sit." 

Do  der  buhurt  was  zergangen    über  al  daz  velt,  600 

do  giengen  kurzewilen  /  under  manic  hoch  gezelt 
die  ritter  zuo  den  vrouwen  /  üf  höher  vreuden  wan. 
da  vertriben  si  die  stunde  /  unz  man  riten  wolde  dan. 

A  5SO—555,  C  598—604 

Vor  äbendes  nähen /do  diu  sunne  nider  gie,  601 

unt  ez  begonde  kuolen,  /  niht  langer  man  daz  lie, 
sich  huoben  gegen  der  bürge  /  manic  man  unt  wip. 
mit  ougen  wart  getriutet  /  vil  maniger  schoenen  vrouwen 

lip. 

Da  wart  von  guoten  helden  /  vil  kleider  ab  geriten       602 
von  den  höchgemuoten  /  nach  des  landes  siten, 
unze  für  den  palas  /  der  künic  da  nider  stuont. 
da  wart  gedient  den  vrouwen  /  so  helde  höchgemuote 

tuont. 

Do  wurden  ouch  gescheiden  /  die  riehen  künegin.         Co3 

vrou  Uote  unt  ir  tohter  /  die  giengen  beide  hin 

mit  ir  ingesinde  /  in  ein  vil  witez  gadem. 

do  hört  man  allenthalben  /  ze  vreuden  grcezlichen  kradem. 

Ijerihtet  wart  gesidele  :  /  der  künic  wolde  gän  6o/» 

ze  tische  mit  den  gesten.  /  dö  sach  man  bi  im  stän 
die  schoenen  Prünhilde.  /  kröne  si  do  truoc 
in  des  küneges  lande:  /ja  was  si  riche  genuoc. 

Vil  manic  hergesidele  /  mit  guoten  tavelen  breit  6o5 

vol  spise  wart  gesetzet,  /  als  uns  daz  ist  geseit. 
des  si  da  haben  solden,  /  wi  wenec  des  gebrast! 
dö  sach  man  bi  dem  künege  /  vil  manigen  herlichen 

gast. 

Des  wirtes  kamersere  /  in  pecken  von  golde  rot  606 

daz  wazzer  für  truogen.  /des  wsere  lützel  not 

ob  iu  daz  iemen  sagte  /  daz  man  diende  baz 

ze  fürsten  höchgezile :  /  ich  wolde  niht  gelouben  daz. 

E  daz  der  vogt  von  Rine  /  wazzer  dö  genam,  607 

dö  tet  der  herre  Sifrit  /  als  im  dö  gezam, 

er  mante  in  siner  triuwe,  /  wes  er  im  verjach 

e  daz  er  Prünhilde  /  da  heime  in  Islande  sach. 

A  556—561    C  605—611 


X.  Wie   Prünhilt  ze  Wormez   enp fangen  wart      87 

Er  sprach :  „ir  sult  gedenken  /  des  mir  swuor  iuwer 

hant,  608 

swenne  daz  vrou  Prünhilt  /  koeme  in  ditze  lant, 
ir  gsebt  mir  iuwer  swester.  /war  sint  die  eide  komen? 
ich  hän  an  iuwer  reise  /  vil  michel  arebeit  genomen." 

Do  sprach  der  künic  zem  gaste :  /  ,,ir  habt  mich  rehte 

ermant.  609 

jan  sol  niht  meineide  /  werden  des  min  hant: 
ich  wilz  iu  helfen  fliegen  /so  ich  aller  beste  kan." 
dö  hiez  man  Kriemhilde  /  ze  hove  für  den  künic  gän. 

Mit  ir  vil  schoenen  mägden/si  kom  für  den  sal.       610 

dö  spranc  von  einer  stiegen  /  Giselher  ze  tal. 

„nu  heizet  wider  wenden  /  disiu  magedin : 

niwan  min  swester  eine  /  sol  hie  bi  dem  künige  sin." 

Do  bräht  man  Kriemhilde  /  da  man  den  künic  vant.  611 
da  stuonden  ritter  edele  /  von  maniger  f  ürsten  lant. 
in  dem  sale  witen  /  man  hiez  si  stille  stän. 
dö  was  diu  vrouwe  Prünhilt  /  vol  hin  unz  an  den  tisch 

gegän. 

JL)ö  sprach  der  künic  Günther  :  /  „swester  vil  gemeit,  612 
durch  din  selber  tugende  /  lcese  minen  eit. 
ich  swuor  dich  eime  recken :  /  unt  wirdet  der  din  man, 
so  hästu  minen  willen  /  mit  grözen  triuwen  getan." 

Dö  sprach  diu  maget  edele:  /  „vil  lieber  bruoder  min,  61 3 

ir  sult  mich  niht  vlegen:  /ja  wil  ich  iemer  sin 

swi  ir  mir  gebietet:  /  daz  sol  sin  getan. 

ich  wil  in  loben  gerne  /  den  ir  mir,  herre,  gebt  ze  man." 

Von  lieber  ougen  blicke  /  wart  Sifrits  varwe  rot:         61A 
ze  dienest  sich  der  recke  /  vroun  Kriemhilde  bot. 
man  hiez  si  zuo  ein  ander  /  an  dem  ringe  stan: 
man  vrägte  ob  si  wolde  /  den  vil  wsetlichen  man. 

A  562 — 568,  C  612 — 615,  617 — 619 

In  magetlichen  zühten/si  schämte  sich  ein  teil:         6i5 

iedoch  so  was  gelücke  /  unt  Sifrides  heil 

daz  si  in  niht-  versprechen  /  wolde  da  zehant. 

ouch  lobte  si  ze  wibe  /  der  edel  künic  von  Niderlant. 

» 

Do  er  si  gelobete/unt  ouch  in  diu  meit,  616 

güetlich  umbevähen  /  was  da  vil  bereit 

von  Sifrides  armen  /  daz  minnecliche  kint. 

vor  helden  wart  geküsset  /  diu  schcene  küniginne  sint. 

dich  teilte  daz  gesinde. /also  daz  geschach,  617 

an  daz  gagensidele  /  man  Sifride  sach 
mit  Kriemhilde  sitzen.  /  dar  diente  im  manic  man: 
man  sach  die  Nibelunge  /  mit  samt  Sivride  gän. 

Der  künic  was  gesezzen  /  unt  Brünhilt  diu  meit.         618 

do  sach  si  Kriemhilde  /  (dö  wart  ir  nie  so  leit) 

bi  Sivride  sitzen:  /  weinen  si  began. 

ir  vielen  heize  trähene  /  über  liehtiu  wange  dan. 

Do  sprach  der  wirt  des  landes:  /  „waz  ist  iu,  vrouwe 

min,  619 

daz  ir  so  läzet  truoben  /  vil  liehter  ougen  schin? 
ir  mugt  iuch  vreuwen  balde,  /  wan  iu  ist  undertän 
min  lant  unt  mine  bürge/   unt  manic  waetlicher  man." 

,,Ich  mac  wol  balde  weinen" /sprach  diu  schcene  meit.  620 

„umbe  dine  swester/ist  mir  von  herzen  leit. 

die  silie  ich  sitzen  nähen  /  dem  eigenholden  din : 

daz  muoz  ich  iemer  weinen,  /  sol  si  also  verderbet  sin." 

Do  sprach  der  künic  Günther:  /  ,,ir  mügt  wol  stille 

dagen.  621 

ich  wil  iu  zandern  ziten  /  disiu  maere  sagen, 
war  umbe  ich  mine  swester  /  Sifride  hän  gegeben, 
ja  mac  si  mit  dem  recken /iemer  vroeliche  leben." 

A  569— 575»  c  620—626 

Si  sprach:  „mich  jämert  iemer/ir  schoene  unt  ouch 

ir  zuht.  622 

vvess  ich  war  ich  mehte,  /  ich  hete  gerne  fluht, 
daz  ich  iu  niemer  vvolde  /  geligen  nähen  bi, 
irn  sagt  mir  wä  von  Kriemhilt  /  diu  wine  Sifrides  si." 

Do  sprach  der  künic  edele  :  /  ,,ich  tuonz  iu  wol  bekant.  623 
er  hat  als  vvole  bürge  /  als  ich  unt  witiu  lant : 
daz  wizzet  sicherlichen.  /  er  ist  ein  künic  rieh: 
drumb  gan  ich  im  ze  minnen  /  die  schoenen  maget 

lobelich." 

öwaz  ir  der  künic  sagele, /si  hete  trüeben  muot.        624 
dö  gähte  von  den  tischen  /  vil  manic  rilter  guot. 
ir  buhurt  wart  so  herte  /  daz  al  diu  burc  erdöz. 
den  wirt  bi  sinen  gesten  /  vil  harte  sere  verdröz. 

Er  dähte  er  laege  sanfter  /  der  scheenen  vrouwen  bi.  625 

dö  was  er  des  gedingen  /  niht  gar  in  herzen  vri, 

im  müese  von  ir  schulden  /  liebes  vil  geschehen : 

er  begonde  vriuntlichen  /  an  vroun  Prünhilde  sehen. 

Ir  ritterschaft  die  geste  /  bat  man  abe  län:  626 

der  künic  mit  sinem  wibe  /  ze  bette  wolde  gän. 

vor  des  sales  stiegen  /  gesamenten  sich  sit 

Kriemhilt  unde  Prünhilt: /noch  was  ez  an  ir  beider  nit. 

Do  kom  ir  ingesinde :  /die  sümten  sich  des  nieht,         627 
ir  riehen  kameraere  /  die  brähten  in  diu  lieht, 
sich  teilten  dö  die  recken,  /  der  zweier  künige  man. 
dö  sach  man  vil  der  degene  /  dan  mit  Sivride  gan. 

JJie  herren  körnen  beide  /  da  si  solden  ligen.  628 

do  gedähte  ietslicher  /  mit  minnen  an  gesigen 
den  minneclichen  vrouwen:  /daz  senftet  in  den  muot. 
Sifrides  kurzewile  /  diu  wart  vil  grcezliche  guot. 

A  576—582,  C  627—633 

Do  der  herre  Sivrit/bi  Kriemhilde  lac,  629 

unt  er  so  minnecliche  /  der  juncvrouwen  pflac 
mit  sinen  edelen  minnen,  /si  wart  im  so  sin  lip: 
er  naeme  für  si  eine  /  niht  tüsent  anderiu  wip. 

Ich  sag  iu  niht  mere  /  wie  er  der  vrouwen  pflac.         63o 

nu  hceret  disiu   maere,  /  wie   Günther  gelac 

bi  vroun  Prünhilde.  /  der  zierliche  degen, 

er  het  dicke  sanfter  /  bi  andern  f rouwen  gelegen. 

JL)az  volc  was  im  entwichen,  /  vrouwen  unde  man:  63i 
do  wart  diu  kemenäte  /  vil  balde  zuo  getan. 
er  wände  er  solde  triuten  /  ir  minneclichen  lip: 
ja  was  ez  noch  unnahen  /  e  daz  si  wurde  sin  wip. 

In  sabenwizem  hemede/si  an  daz  beltc  eie.  632 

do  däht  der  ritter  edele:  /  „nu  hän  ichz  allez  hie 
des  ich  ie  da  gerte  /  in  allen  minen  tagen." 
si  muos  im  durch  ir  schoene  /  von  grozen  schulden  wol 

behagen. 

Diu  lieht  begonde  bergen  /  des  edelen  küniges  hant.  633 
do  gie  der  degen  küene  /  da  er  die  vrouwen  vant. 
er  leite  sich  ir  nähen: /sin  vreude  diu  was  gröz. 
die  vil  minneclichen  /  der  helt  mit  armen  umbeslöz. 

Minnecliche  triuten  /  des  kund  er  vil  begän,  63/i 

ob  in  diu  edele  vrouwe  /  het  läzen  daz  getan. 

do  zurnde  si  so  sere  /  daz  in  gemüete  daz. 

er  wände  vinden  friunde:/do  vant  er  vintlichen  haz. 

Si  sprach:  ,, ritter  edele,  /  ir  sult  ez  läzen  stän.  635 

des  ir  da  habt  gedingen,  /  jan  mag  es  niht  ergän. 
ich  wil  noch  magt  beliben  /  (ir  sult  wol  merken  daz) 
unz  ich  diu  maere  ervinde."  /  dö  wart  ir  Günther  gehaz. 

-L)ö  rang  er  nach  ir  minne  /  unt  zerfuorte  ir  diu  kleit.  636 
dö  greif  nach  eime  gürtel/diu  herliche  meit: 
daz  was  ein  starker  porte,  /  dens  umb  ir  siten  truoc. 
do  tet  si  dem  künige  /  grozer  leide  genuoc. 

A  583-587,  C  634-641 

Di  füeze  unt  ouch  die  hende/si  im  zesamne  bant,     637 
si  truoc  in  zeinem  nagele  /  unt  hienc  in  an  die  want. 
do  er  si  släfes  irte,  /  die  minne  si  im  verbot, 
ja  het  er  von  ir  krefte  /  vil  nach  gewunnen  den  tot. 

Do  begonde  vlegen  /  der  meister  wände  sin:  638 

„nu  loeset  min  gebende,  /  vil  edeliu  künegin. 

ine  trouwe  iu,  schoeniu  vrouwe,  /  doch  niemer  an 

gesigen, 
unt  sol  ouch  harte  selten  /  iu  so  nähen  mer  geligen." 

Sine  ruochte  wie  im  waere, /want  si  vil  sanfte  lac.      63g 
dort  muost  er  allez  hangen  /  die  naht  unz  an  den  tac, 
unz  der  Hehle  morgen  /  durch  diu  venster  schein, 
ob  er  ie  kraft  gewunne,  /  diu  was  an  sinem  übe  klein. 

„INü  sagt  mir,  her  Günther,  /ist  iu  daz  iht  leit,         64o 
ob  iuch  gebunden  funden"  /  sprach  diu  schcene  meit, 
„die  iuwern  kameraere  /  von   einer   vrouwen  hant?" 
do  sprach  der  ritter  edele:  /„daz  wurde  iu  übele  bewant. 

Ouch  het  ichs  wenic  ere"  /  sprach  der  snelle  man.       64i 
„durch  iuwer  selber  tugende  /  so  lät  mich  zuo  iu  gän. 
sit  daz  iu  mine  minne  /  sint  so  starke  leit, 
ich  sol  mit  minen  handen  /  niemer  rüeren  iuwer  kleit." 

Do  loste  si  in  balde,  /  uf  si  in  verlie.  6/J2 

wider  an  daz  bette  /  er  zuo  der  vrouwen  gie. 
er  leite  sich  so  verre  /  daz  er  ir  schcene  wät 
dar  nach  vil  selten  ruorte:/des  wolde  ouch  si  dö  haben 

rät. 

Do  kom  ouch  ir  gesinde:  /  die  brähtn  in  niuwiu  kleit.  643 

der  was  in  an  den  morgen  /  harte  vil  bereit. 

swie  wol  man  da  gebarte,  /  trürec  was  genuoc 

der  herre  von  dem  lande,  /  swi  er  des  tages  kröne  truoc. 

A  588 — 593,  C  642 — 648 

JNläch  siten  der  si  pflägen/unt  man  durch  reht  begie,  644 
Günther  unde  Prünhilt  /  niht  langer  daz  enlie, 
si  giengen  zuo  dem  münster  /  da  man  die  messe  sanc. 
dar   kom   ouch   her   Sivrit :  /  sich   huop   da  grcezlich 

gedranc. 

Nach  küneclichen  eren  /  was  in  dar  bereit  645 

swaz  si  haben  solden,  /  ir  kröne  unt  ouch  ir  kleit. 

dö  wurden  si  gewihet.  /  dö  daz  was  getan, 

dö  sach  mans  alle  viere  /  under  kröne  vroelichen  stan. 

Vil  junger  swert  da  nämen,  /  sehs  hundert  oder  baz,  646 
den  künegen  al  zen  eren,  /  ir  sult  wol  wizzen  daz. 
sich  huop  vil  michel  vreude  /  in  Buregonden  lant. 
man  hört  da  schef te  hellen  /  an  der  swertdegene  hant. 

Dö  säzen  in  den  venstern/diu  schcenen  mägedin:     647 
si  sähen  vor  in  liuhten  /  vil  maniges  Schildes  schin. 
dö  hete  sich   gescheiden  /  der  künic  von   sinen   man: 
swes  iemen  ander  pflsege,  /  man  sach  in  trürende  gän. 

im  unt  Sifride  /  ungliche  stuont  der  muot.  648 

wol  wesse  waz  im  waere  /  der  edel  ritter  guot. 

do  gienc  er  zuo  dem  künige,  /  vrägen  er  began: 

,,wie  ist  iu  hint  gelungen?  /daz  sult  ir  mich  wizzen  län." 

Dö  sprach   der  wirt  zem   gaste:/,, ich   hän   laster   unde 

schaden:  64g 

ich  hän  den  Übeln  tiuvel  /  heim  ze  hüs  geladen. 

do  ich  si  wände  minnen,  /  vil  sere  si  mich  bant: 

si  truoc  mich  zeinem  nagele  /  unt  hie  mich  höhe  an  die 

want. 

Da  hieng  ich  angestlichen  /  die  naht  unz  an  den  tac,  65o 

e  daz  si  mich  embunde.  /  wie  samf  te  si  dö  lac  I 

daz  sol  dir  vriuntliche  /  uf  gnäde  sin  gekleit." 

dö  sprach  der  starke  Sifrit:  /  „daz  ist  mir  waerliche  leit. 

A  594—600,  C  649—655 

Des  bringe  ich  dich  wol  innen,  /  unt  lat  irz  äne  nit.  65 1 

ich  schaffe  daz  si  hinäht  /  so  nä  bi  iu  gelit 

daz  si  dich  ir  minne  /  gesümet  niemer  mer." 

der  rede  was  dö  Günther  /  nach  sinen  arebeiten  her. 

LJö  sprach  der  herre  Sifrit:  /  ,,du  mäht  wol  genesen.  652 
ich  wa?ne  uns  ungeliche  /  hinaht  si  gewesen. 
mir  ist  din  swester  Kriemhilt  /  lieber  dan  der  lip. 
ez  muoz  diu  vrouwe  Prünhilt  /  noch  hinaht  werden  din 

wip." 

Er  sprach:  „ich  kum  noch  hinte  /  zer  kemenäten  din  653 

also  tougenliche  /  in  der  tarnkappen  min 

daz  sich  miner  liste  /  mac  niemen  wol  versten. 

so  lä  die  kamersere  /  zuo  zir  herebergen  gen. 

So  lesche  ich  den  kinden  /  diu  lieht  an  der  hant:   654 
daz  ich  si  dar  inne,  /  da  bi  si  dir  bekant 
daz  ich  dir  gerne  diene :  /  so  twinge  ich  dir  din  wip, 
daztü  si  hinte  minnest,  /  oder  ich  verliuse  minen  lip." 

„An  daz  du  iht  triutest"  /  sprach  der  künec  dö,         655 
>?die  mine  lieben  vrouwen,  /  anders  pin  ichs  vrö, 
so  tuo  ir  swaz  du  wellest.  /  unt  nähmest  ir  den  lip, 
daz  solde  ich  wol  verkiesen: /si  ist  ein  vreislichez  wip." 

„Daz  nim  ich"  so  sprach  Sifrit,  /  „üf  die  triuwe  min,  656 
daz  ich  ir  niht  enminne.  /  diu  schcene  swester  din 
diu  ist  mir  vor  in  allen  /  die  ich  noch  ie  gesach." 
vil  wol  geloubtez  Günther  /  daz  dö  Sifrit  gesprach. 

J-Jä  was  von  kurzewile  /  vreude  unde  not.  657 

buhurt  unde  schallen  /  allez  man  verbot, 

da  die  vrouwen  solden  /  gegen  dem  sale  gän. 

dö  hiezen  kameraere  /  die  Hute  von  dem  wege  stan. 

Von  rossen  unt  von  liuten  /  gerümet  wart  der  hof .  658 

der  vrouwen  iesliche  /  fuorte  ein  bischof 

dö  si  vor  den  künegen  /  ze  tische  solden  gän. 

in  volgte  an  daz  gesidele  /  vil  manic  waetlicher  man. 

A  601—607,  c  656,  658—664 

Der  künic  in  guotem  wäne  /  dö  vroelichen  saz  :  65g 

daz  im  gelobte  Sif  rit,  /  wol  däht  er  ane  daz. 

der  eine  tac  in  dühte  /  wol  drizec  tage  lanc. 

an  siner  vrouwen  minne /stuont  im  aller  sin  gedanc. 

Er  erbeite  küme  /  daz  man  von  tische  gie.  660 

die  schoenen  Prünbilde  /  man  do  komen  lie, 
unt  ouch  vroun  Kriemhilde,  /  si  bede  an  ir  gemach, 
hey  waz  man  sneller  degene/vor  den  küniginnen  sachl 

oifrit  der  herre  /  vil  minneclichen  saz  661 

bi  sinem  schoenen  wibe,  /  mit  vreuden  äne  haz. 

si  trute  sine  hende  /  mit  ir  vil  wizer  hant, 

unz  er  ir  vor  den  ougen  /  sin  wesse  wenne  verswant. 

Do  si  mit  im  spilte  /  unt  sis  niht  mer  ensach,  662 

zuo  sim   gesinde  /  diu   küneginne  sprach: 
,,mich  häl  des  michel  wunder  /  war  der  künic  si  komen. 
wer  hat  die  sinen  hende  /  üz  den  minen  genomen?" 

Die  rede  si  lie  beliben.  /  do  was  er  hin  gegän  663 

da  er  vil  kameraere  /  vant  mit  Hellten  stän: 
diu  begonde  er  leschen  /  den  kinden  an  der  hant. 
daz  ez  Sif  rit  waere,  /  daz  wart  do  Günther  bekant. 

Wol  wesse  er  waz  er  wolde:/dö  hiez  er  dannen  gän  66/1 

mägde  unde  vrouwen.  /  dö  daz  was  getan, 

der  riche  künec  selbe  /  dö  beslöz  die  tür : 

vil  starker  rigele  zwene  /  warf  er  snelle  dar  für. 

Diu  lieht  verbarc  er  schiere  /  under  die  bettewat.        665 
eines  spils  begonde  /  (des  was  dö  niht  rät) 
Sivrit  der  vil  starke  /  unt  ouch  diu  schcene  meit: 
daz  was  dem  künige  Günther  /  beidiu  liep  unde  leit. 

Sifrit  sich  leite  nähen  /  der  juncvrouwen  bi.  006 

si  sprach:    ,,nu  lät  ez,   Günther, /als  liep  als  iu  daz   si 
daz  ir  iht  arebeite  /  lidet  alsam  e." 
sit  getet  diu  vrouwe  /  dem  küenen  Sifride  we. 

A  608—614,  C  665 — 671 


X.  Wie   Prünhilt   ze  Wormez   enp fangen  wart       95 

Do  hal  er  sine  stimme,  /  daz  er  niht  ensprach.  667 

Günther  wole  horte,,/  swie  er  sin  niht  ensach, 
daz  heimlicher  dinge /von  in  da  niht  geschach: 
si  heten  an  dem  bette  /  harte   kleinen  gemach. 

Jlir  gebarte  sam  ez  waere  /  Günther  der  künic  rieh:    668 

er  umbeslöz   mit  armen  /  die   maget  lobelich. 

si  warf  in  üz  dem  bette  /  da  bi  üf  eine  banc, 

daz  im  sin  houbet  lüte  /  an  einem  schämel  erklanc. 

Wider  üf  mit  kreften  /  spranc  der  vil  küene  man :  669 
er  wold  ez  baz  versuochen.  /  dö  er  des  began, 
daz  er  si  wolde  twingen,  /  dar  umb  wart  im  vil  we. 
solch  wer  deheiner  vrouwen  /  diu  wren  iemer  mer  erge. 

Dö  er  niht  wolde  erwinden,  /  diu  maget  üf  dö  spranc :  670 
„im  sull  mir  niht  zerfüeren  /  min  hemede  also  blanc. 
ir  sit  vil  ungefüege :  /  daz  sol  iu  werden  leit. 
des  bringe  ich  iueh   wol  innen"  /  sprach   diu   waetlichiu 

meit. 

Si  beslöz  mit  armen  /  den  tiurlichen  degen:  671 

dö  wolde  si  in  gebunden  /  alsam  den  künic  legen, 
daz  si  an  dem  bette  /  möhte  haben  gemach, 
daz  er  ir  die  wät  zerfuorte,  /  diu  vrouwe  ez  grcezlichen 

räch. 

Waz  half  sin  gröziu  sterke  /  unt  ouch  sin  michel 

kraft?  672 

si  erzeigt  dem  degene  /  ir  libes  meisterschaf  t, 
si  truoc  in  mit  gewalte  /  (daz  muos  et  also  sin) 
unt  druchte  in  ungefuoge/  zwischen  der  wende  und  einen 

schrin. 

,,Owe'1   gedäht  der  recke:/,, sol  ich  nu  minen  lip   673 
von  einer  magt  Verliesen,  /  so  mugen  elliu  wip 
her  nach  iemer  mere  /  tragen  gelpfen  muot 
gegen  dem  ir  manne,  /  diu  ez  sus  niemer  getuot." 

A  615 — 621,  C  672 — 678 

13er  künic  ez  wole  horte,  /  er  angeste  umb  den  man.  67/i 

Sifrit  sich  schämte  sere,  /  zürnen  er  began: 

mit  ungef üeger  krefte  /  sazt  er  sich  ir  wider : 

er  versuocht  ez  angestüchen  /  an  vroun  Prünhilde  sider. 

Den  künic  ez  dühte  lange  /  e  daz  er  si  betwanc.     675 
si  drucht  im  sine  hende,  /  daz  üz  den  nagelen  spranc 
daz  pluot  im  von  ir  krefte: /daz  was  dem  helede  leit. 
sit  bläht  er  an  ein  lougen  /  die  vil  herlichen  meit 

Ir  ungefüeges  willen  /  des  si  e  da  jach.  676 

der  künic  ez  allez  horte,  /  swie  er  niht  ensprach. 
er  druchtes  an  daz  bette,  /  daz  si  vil  lüte  schre: 
ir  täten  sine  krefte  /  harte  groezlichen  we. 

Do  greif  si  hin  zir  siten, /da  si  den  porten  vant,       677 
unt  wolt  in  hän  gebunden :  /  dö  wert  ez  so  sin  hant, 
daz  ir  diu  lit  erkrachten,  /  unt  ouch  al  der  lip. 
des  wart  der  strit  gescheiden:  /  dö  wart  si  Guntheres  wip. 

Si  sprach:   „künic  edele,  /  du  solt  mich  leben  län.  678 
ez  wirt  vil  wol  versüenet, /swaz  ich  dir  hän  getan, 
ich  gewer  mich  niemer  mere  /  der  edelen  minne  din: 
ich  hän  daz  wol  erfunden  /  daz  du  kanst  vrouwen 
,  meister  sin." 

Sifrit  der  stuont  dannen, /ligen  lie'r  die  meit,         679 

sam  er  von  im  ziehen  /  wolde  siniu  kleit. 

er  zöch  ir  ab  der  hende  /  ein  guldin  vingerlin, 

daz  si  des  nie  wart  innen, /diu  vil  edele  künegin. 

Dar  zuo  nam  er  ir  gürtel :  /  daz  was  ein  porte  guot.  680 
ine  weiz  ob  er  daz  taete  /  durch  sinen  höhen  muot. 
er  gab  ez  sinem  wibe :  /  daz  wart  im  sider  leit. 
do  lägen  bi  ein  ander  /  Günther  unt  diu  schceniu  meit. 

Er  pflac  ir  minneclichen,  /  als  im  daz  gezam.  681 

dö  muoste  si  verkiesen  /  ir  zorn  und  ouch  ir  schäm, 
von  siner  heimliche  /  si  wart  ein  lützel  bleich: 
hey  waz  ir  von  der  minne /ir  grözen  krefte  entweich! 

A  622—628,  C  679,  684—690 

Llon  was  ouch  si  niht  sterker /danne  ein  ander  wip.  682 
er  trüte  minnecliche  /  den  ir  vil  schoenen  lip. 
ob  siz   versuochte  mere,  /  waz   künde  das  vervän? 
daz  het  ir  allez   Günther  /  mit  sinen  minnen  getan. 

Wie  rehte  minnecliche  /  si  dö  bi  im  lac  683 

mit  vriuntlicher  liebe /unz  an  den  liehten  tac! 

nu  was  der  herre  Sifrit  /  wider  üz  gegän, 

da  er  wart  wol  enpfangen  /von  einer  vrouwen  wol  getan. 

Er  understuont  ir  vräge  /  der  si  het  gedäht.  684 

er  hal  si  sit  vil  lange  /  daz  er  ir  hete  braht, 

unz  daz  si  under  kröne  /  in  sinem  lande  gie. 

swaz  er  ir  geben  solde,  /  wie  lützel  erz  beliben  lie! 

_L)er  wirt  wart  an  dem  morgen  /  verrer  baz  gemuot  685 
dann  er  da  vore  waere.  /  des  wart  diu  fröude  guot 
in  allem  sinem   lande  /  von   manigem   edelem   man, 
die  er  ze  hüse  ladete: /den  wart  vil  dienste  getan. 

Diu  höchgezit  dö  werte  /  unz  an  den  zehenden  tac,  686 
daz  in  al  der  wile  /  der  schal  nie  gelac 
von  aller  hande  vreuden  /  der  iemen  solde  pflegen, 
dö  wart  des  küneges  koste  /  vil  harte  höhe  gewegen. 

Des  edelen  wirtes  mäge,  /  als  ez  der  künic  gebot,     687 
die  gäben  durch  sin  ere  /  kleider  unt  golt  vil  rot, 
ross  unt  dar  zuo  silber,  /  vil  manigem  varnden  man. 
die  da  gäbe  gerten,  /  die  schieden  vrcelichen  dan. 

Sifrit  der  herre  /  uzer  Niderlant  688 

mit  tusent  sinen  mannen,  /  allez  daz  gewant 
daz  si  ze  Rine  brähten, /daz  wart  gar  hin  gegeben, 
unt  ouch  diu  ros  mit  sätelen:  /  si  künden  herliche  leben. 

E  daz  man  die  gäbe  /  alle  da  verswanc,  689 

die  wider  ze  lande  wolden, /die  duhte  des  ze  lanc. 
ez  enwart  nie  geste  /  mere  baz  gepflegen. 
sus   endet  sich  diu  höchgezit :  /  daz   wolde   Günther  der 

degen. 

7  A  629 — 636,  C  691 — 698 

XI.AVENTIÜRE 

(WIE    SIFRIT    ZE    LANDE    MIT    SIN  EM 
WIBE    ROM) 

• 

Do  die  geste  wären /alle  dan  gevarn,  690 

do  sprach  ze  sim  gesinde/Sigemundes  barn : 
„wir  suln  ouch  uns  bereiten  /heim  in  miniu  lant." 
liep  was  ez  sinem  wibe/do  ez  diu  vrouwe  rehte  ervant. 

Si  sprach  zuo  zir  manne:  /  „wenne  sul  wir  varn?     691 
daz  ich  so  harte  gähe, /daz  heiz  ich  wol  bewarn, 
mir  suln  e  mine  brüeder/ teilen  mit  diu  lant." 
leit  was  ez  Sifride,  /  dö  erz  an  Kriemhilde  ervant. 

Die  fürsten  zuo  zim  giengen/unt  sprächen  alle  dri :  692 

„nu  wizzet  daz,  her  Sivrit, /daz  iu  iemer  si 

mit  triuwen  unser  dienest /bereit  unz  in  den  tot." 

dö  neig  er  den  degenen, /do  man  imz  so  güetlich  erbot. 

,,Wir  suln  ouch  mit  iu  teilen"  /  sprach  Giselher  daz 

kint,  690 

,,lant  unde  bürge  /die  unser  eigen  sint, 
unt  swaz  der  witen  riche/uns  ist  undertän: 
der  sult  ir  teil  vil  guoten/mit  samet  Kriemhilde  hän." 

Sun  der  Sigemundes/zuo  den  fürsten  sprach  696 

do  er  der  herren  willen /gehorte  unde  sach: 

,,got  läze  iu  iuwer  erbe /iemer  saelic  sin 

unt  ouch  die  liute  drinne:/ja  getuot  diu  liebe  wine  min 

Des  teiles  wol  ze  rate /den  ir  ir  woldet  geben.  695 

da  si  sol  tragen  kröne,  /unt  sol  ich  daz  geleben, 
si  muoz  werden  richer/dann  iemen  lebender  si. 
swaz  ir  sus  gebietet, /des  pin  ich  iu  dienestlichen  bi." 

A  637 — 640,  C  699—704 

Do  sprach  diu  vrouwe  Kriemhilt :/ „habt  ir  der  erbe 

rät,  696 

umb  Buregonden  degene/sö  lihte  ez  niht  enstät, 
sin  müge  ein  künic  gerne  /  f üeren  in  sin  lant. 
ja  sol  si  mit  mir  teilen  /miner  lieben  bruoder  hant." 

Do  sprach  der  herre  Gernöt:/„nu  nim  dir  swen  du 

wil.  697 

die  gerne  mit  dir  riten,/der  vindestu  hie  vil. 
von  drizec  hundert  recken  /  wir  geben  dir  tüsent  man : 
die  sin  din  heimgesinde."  /Kriemhilt  dö  senden  began 

Nach  Hagenen  von  Tronie/und  ouch  nach  Ortwin,     698 
ob  die  unt  ouch  ir  mäge/Kriemhilde  wolden  sin. 
do  gewan  dar  umbe  Ilagene  /  ein  zornlichez  leben : 
er  sprach:   „jan  mac  uns  Günther /zer  werlde  niemen 

gegeben. 

Ander  iur  gesinde/daz  lät  iu  volgen  mite,  699 

want  ir  doch  wol  bekennet /der  Troni«re  site : 
wir  müezen  bi  den  künigen/hie  ze  hove  bestän. 
wir  suln  in  langer  dienen /den  wir  alher  gevolget  hän." 

Daz  liezen  si  beliben  :  /  do  bereiten  si  sich  dan.  700 

ir  edel  ingesinde  /  vrou  Kriemhilt  zir  gewan, 
zwo  und  drizec  meide /unt  fünf  hundert  man. 
Eckewart  der  grave/der  volgte  Kriemhilde  dan. 

Urloup  si  alle  nämen, /beide  ritter  unde  kneht,     701 
mägede  unde  vrouwen:/daz  was  vil  michel  reht. 
gescheiden  küssende  /  wurden  si  zehant : 
si  rümten  vroelichen  /  des  künec  Guntheres  lant. 

Do  beleiten  si  ir  mäge/vil  verre  üf  den  wegen.         702 
man  hiez  in  allenthalben /ir  nahtselde  legen 
swa  si  se  gerne  nämen,  /  durch  der  künige  lant. 
dö  wurden  boten  balde  /  Sigemunde  dan  gesant, 

A  641—647,  C  705—709 

Daz  er  daz  wizzen  solde,  /  und  ouch  Sigelint,  7o3 

daz  sin  sun  komen  wolde  /  und  ouch  vroun  Uoten  kint, 
Kriemhilt  diu  vil  schoene,/von  Wormez  über  Rin. 
don  künden  in  diu  maere/niemer  lieber  gesin. 

„So  wol  mich"  sprach  dö  Sigemunt, /„daz  ich  gelebet 

hän  70/i 

daz  Kriemhilt  diu  schcene  /  sol  hie  gekrcenet  gän. 
des  müezen  wol  getiurel/sin  diu  erbe  min. 
min  sun  der  edel  Sifrit/sol  hie  selbe  künec  sin." 

Do  gap  diu  vrouwe  Sigelint /vil  manigen  samit  rot,     705 

silber  unt  golt  daz  swaere:/daz  was  ir  botenbröt. 

si  vreute  sich  der  maere/diu  si  do  vernam. 

sich  kleidete  ir  gesinde/mit  vlize  wol  als  in  gezam. 

IVlan  sagte  wer  da  kceme/mit  im  in  daz  lant.  706 

dö  hiezen  si  gesidele  /  rihten  sä  zehant, 

dar  zuo  er  gekrcenet  /  vor  vriunden  solde  gän. 

do  riten  im  engegene/des  künic  Sigemundes   man. 

Ist  iemen  baz  empfangen, /daz  ist  mir  umbekant,     707 

dan  die  helede  msere  /  in  Sigemundes  lant. 

Sigelint  diu  schcene /Kriemhilt  engegene  reit 

mit  maniger  schcenen  frouwen/(ir  volgten  ritter  gcmeit) 

In  einer  tageweide,  /  da  man  die  geste  sach.  708 

die  vremeden  unt  die  künden /die  lilen  ungemach, 
unze  daz  si  körnen  /  zeiner  bürge  wit, 
diu  was  geheizen  Santen:/dä  si  kröne  truogen  sit. 

Mit  lachendem  munde/ Sigelint  unt  Sigemunt  709 

kusten  Kriemhilde/  durch  liebe  manige  stunt 
unt  ouch  Sifriden:/in  was  ir  leit  benomen. 
allez  ir  gesinde  /  was  in  gröze  willckomen. 

Man  bat  die  geste  bringen /für  Sigemundes  sah         710 
die  schcenen  juncvrouwen  /  di  huop  man  da  ze  tal 
nider  von  den  mceren.  /  da  was  vil  manic  man, 
dö  man  den  schcenen  vrouwen/mit  vlize  dienen  began. 

A  648—655,  C  710—717 

öwie  gröz  ir  höchzit/bi  Rine  was  bekant.  711 

noch  gab  man  hie  den  heleden/vil  bezzer  gewant, 
danne  si  ie  getrüegen  /  noch  bi  allen  tagen, 
man  möhte  michel  wunder  /  von  ir  richeite  sagen. 

Do  si  in  ir  höhen  eren/säzen  und  heten  gnuoc,  712 

waz  goltvarwer  geren  /  ir  ingesinde  truoc, 

unt  edele  gesteine./verwieret  wol  dar  in! 

sus  pflac  ir  vlizeclichen  /  Sigelint  diu  edel  künegin. 

Do  sprach  vor  sinen  vriunden/der  herre  Sigemunt:  713 

„den  Sif  rides  mägen  /  tuon  ich  allen  kunt, 

er  sol  vor  disen  recken /die  mine  kröne  tragen." 

diu  maere  hörten  gerne /die  von  ?siderlande  sagen. 

Er  bevalch  im  sine  kröne,  /  gerillte  unde  ouch  daz 

lant.  714 

sit  was  er  ir  aller  meister  /  die  er  ze  rehte  vant, 
unt  dar  er  rillten  solde,  /  daz  wart  also  getan 
daz  man  sere  vorhte  /  der  schcenen  Kriemhilde  man. 

J_n  disen  grözen  eren/lebt  er,  daz  ist  war,  710 

und  rihte  ouch  under  kröne  /  unz  an  daz  zehende  jär, 
daz  diu  schcene  vrouwe  /  einen  sun  gewan. 
daz  was  des  küneges  mägen  /nach  ir  willen  wol  ergän. 

Den  ilte  man  dö  toufen/und  gap  im  einen  namen,  716 
Günther  nach  sinem  oeheim :  /  des  dorf  t  er  sich  niht 

schämen, 
geriet  er  nach  den  mägen,  /  daz  wser  im  wol  ergän. 
dö  zöch  man  in  mit  vlize :  /  daz  was  von  schulden  getan. 

In  den  selben  ziten/starp  vrou  Sigelint.  717 

dö  het  den  gwalt  mit  alle /der  edelen  Uoten  kint, 
der  so  riehen  vrouwen  /  ob  landen  wol  gezam. 
daz  klagten  dö  genuoge,  /  dö  si  der  tot  von  in  genam. 

A  656—661,  C  718—724 

JNu  hete  ouch  dort  bi  Rine,  /so  wir  hceren  sagen,       718 
bi  Günther  dem  riehen  /  einen  sun  getragen 
Prünhilt  diu  schoene/in  Buregonden   lant. 
durch  des  heldes  liebe /so  wart  er  Sifrit  genant. 

Wie  rehte  vlizeclichen  /  man  sin  hüeten  hiez!  719 

Günther  der  edele  /  im  magezogen  liez, 
die  ez  wol  künden  ziehen  /  ze  einem  biderbem  man. 
hey  waz  im  ungelücke/sit  der  vriunde  an  gewanl 

Maere  zallen  ziten/der  wart  vil  geseit,  720 

wie  rehte  lobelichen  /  die  recken  vil  gemeit 

lebten  zallen  stunden /in  Sigemundes  lant: 

alsam   tet  ouch   Günther /mit  sinen   mägen   üz   erkant. 

J_)az  lant  ze  Nibelungen  /  Sifride  diente  hie  721 

(richer  siner  mäge/wart  noch  deheiner  nie) 
unt  ouch  Schilbunges  recken,  /  unt  ir  beder  guot. 
des  truoc  der  vil  küene/deste  heeheren  muot. 

Hort  den  aller  meisten, /den  ie  helt  gewan  722 

äne  dies  e  pflägen,  /  het  nu  der  küene  man, 
den  er  vor  einem  berge /mit  siner  hende  erstreit, 
dar  umbe  er  sluoc  ze  töde  /  vil  manigen  rilter  gemeit. 

Er  het  den  wünsch  der  eren:/unt  waer  des  niht 

geschehen,  723 

so  müese  man  von  schulden  /  dem  edelen  recken  jenen 
daz  er  wser  ein  der  beste /der  ie  üf  ors  gesaz. 
man  vorhte  sine  sterke/unt  tet  vil  pilliche  daz. 


A  662—666,  C  725—730 

XII.   AVE  NTI  URE 

(WIE    GÜNTHER   SIFRIDEN    ZUO    DER 
HOCHZIT    BAT) 


Nu  gecläht  ouch  alle  zile/daz  Guntheres  wip :         724 
,,wie  treit  et  also  hohe/vrou  Kriemhilt  den  Up? 
nu  ist  doch  unser  eigen  / Sifrit  ir  man: 
er  hat  uns  nu  vil  lange  /lützel  dienste  getan." 

Daz  truoc  si  in  ir  herzen. /unt  wart  ouch  wol 

verdeit,  725 

daz  si  ir  vremede  waren, /daz  was  ir  harte  leit. 
daz  man  ir  so  selten  diende/von  Sifrides  lant, 
\vä  von  daz  komen  waere, /daz  het  si  gerne  bekant. 

Si  versuochtez  an  dem  künige,/ob  ez  möht  geschehen  726 

daz  si  Kriemhilde/solde  noch  gesehen. 

si  reitez  heimliche  /des  si  da  hele  muot. 

do  dühte  den  herren/diu  rede  maezlichen  guot. 

„Wie  möhte  wir  si  bringen" /sprach  der  künec  rieh,   727 
,,her  zuo  disem  lande? /daz  waere  unmügelich. 
si  silzent  uns  ze  verre:/in  getar  sis  niht  gebiten." 
des  antwurte  im  Prünhilt/in  einen  listigen  siten : 

„öwie  höhe  riche  waere  /  deheines  küniges  man,  728 

swaz  im  gebüte  sin  herre,  /daz  sold  er  doch  niht  län." 
des  ersmielte  Günther,  /  do  si  daz  gesprach : 
ern  jachs  im  niht  ze  dienste,  /swie  dicke  er  Sivriden  sach. 

Si  sprach:  „vil  lieber  herre, /durch  den  willen  min     729 
so  hilf  mir  daz  Sifrit  /  unt  ouch  diu  sweater  din 
komen  zuo  disem  lande.  /  daz  wir  si  hie  gesehen : 
sone  künde  mir  ze  ware/niemer  lieber  geschehen. 

A  667—672,  C  731—736 

Diner  swester  zühte/unt  ir  wol  gezogener  muot,         730 
svvenne  ich  dar  an  gedenke, /wie  sanfte  mir  daz  tuot, 
wie  wir  ensamet  säzen/do  ich  erste  wart  din  wip! 
si  mac  mit  eren  minnen/des  küenen  Sifrides  lip." 

Si  gertes  also  lange /unz  daz  der  künic  sprach:  731 

,,nu  wizzet  daz  ich  geste  /  so  gerne  nie  gesach. 
ir  muget  mich  sanfte  vlegen.  /  ich  wil  die  boten  min 
nach  in  beiden  senden, /daz  si  uns  komen  an  den  Bin." 

LJö  sprach  diu  küneginne  :  /  ,,so  sult  ir  mir  sagen        732 
wenne  ir  si  weit  besenden,  /  odr  in  weihen  tagen 
unser  lieben  vriunde  /  suln  komen  in  daz  lant. 
die  ir  dar  wellet  senden, /die  lät  mir  werden  bekant." 

,,Daz  tuon  ich"  sprach  der  fürste  :/,,drizec  miner  man  733 
wil  ich  dar  läzen  riten."/die  hiez  er  für  sich  gän : 
bi  den  enböt  er  maere/in  daz  Sifrides  lant. 
ze  liebe  gap  in  Prünhilt/vil  harte  herlich  gewant. 

Do  sprach  der  künic  Günther  :  /  ,,ir  sult  von  mir  sagen  734 
al  daz  ich  dar  enbiete/(des  sult  ir  niht  verdagen) 
dem  starken  Sifride  /  unt  ouch  der  swester  min, 
daz  in  endarf  zer  werlde  /  niemen  holder  gesin. 

Und  pittet  daz  si  beidiu/zuns  komen  an  den  Rin.       735 
daz  welle  ich  unt  min  vrouwe  /  iemer  diende  sin. 
vor  disen  sunewenden  /  sol  er  und  sine  man 
sehen  hie  vil  manigen  /  der  im  vil  grozer  eren  gan. 

Dem  künic  Sigemunde/sagt  den  dienest  min,  736 

daz  ich  und  mine  vriunde  /  im  immer  waege  sin. 
und  sagt  ouch  miner  swester  /  daz  si  niht  laze  daz, 
sin  rite  zuo  zir  vriunden:/ir  zam  nie  höchgeziten  baz." 

Prünhilt  unde  Uote/und  swaz  man  da  vrouwen  vant,  737 
die  enbuten  alle  ir  dienest /in  Sifrides  lant 
den  minneclichen  vrouwen  /  unt  manigem  küenem  man. 
mit  küneges  vriunde  rate /die  boten  huoben  sich  dan. 

A  673-680,  C  737—744 

Si  fuoren  reisliche  :  /ir  pfert  und  ir  gewant  708 

daz  was  in  komen  allen  :  /  dö  rümten  si  daz  lant. 

in  zogte  wol  ir  verte/dar  si  da  wolden  varn. 

der  künic  hiez  mit  geleite  /die  boten  vlizeclich  bewarn. 

oi  körnen  in  drin  wochen  /geriten  in  daz  lant.  789 

ze  iNibelunges  bürge, /dar  wären  si  gesant, 
ze  ^orwaege  in  der  marke /da  funden  si  den  degen. 
diu  ros  den  boten  wären/  vil  müede  von  den  langen 

wegen. 

Sifride  und  Kriemhilde  /wart  beiden  dö  geseit  740 

daz  ritter  komen  waeren,  /  die  trüegen  solhiu  kleit 
sam  man  zen  Buregonden  /  dö  der  site  pflac. 
si  spranc  von  einem  bette  /dar  an  si  ruowende  lac. 

Dö  bat  si  zeinem  venster/eine  maget  gän.  7^1 

diu  sach  den  küenen  Geren /an  dem  hove  stän, 
in  unt  die  gesellen,  /  die  wären  dar  gesant. 
gegen  ir  herzeleide  /  wie  liebiu  msere  si  bevant! 

Si  sprach  zuo  dem  künige:/,,nu  seht  ir  wä  si  stent,     7/I2 
die  mit  dem  starken  Geren /uf  dem  hove  gent, 
die  uns  min  bruoder  Günther /sendet  nider  den  Rin!" 
dö  sprach  der  starke  Sifrit:/„die  suln  uns  willekomen 

sin." 

A.llez  daz  gesinde/lief  da  man  si  sach.  7/43 

ir  ietslich  besunder/vil  güetliche  sprach 
daz  beste  daz  si  künden  /zuo  den  boten  dö. 
Sigemunt  der  herre  /  der  was  ir  künf  te  harte  vrö. 

Dö  wart  geherberget  /Gere  unt  sine  man:  7^4 

diu  ros  man  hiez  behalten,  'die  boten  »ien^en  dan 

1  o        o 

da  der  herre  Sifrit/bi  Kriemhilde  saz. 

in  was  ze  hove  erloubet:/dä  von  so  täten  si  daz. 

A  681— 687,  C  745  —  751 

J— 'er  wirt  mit  sinem  wibe/stuont  üf  sä  zehant.  7^5 

wol  wart  enp  fangen  Gere /von  Buregonden  lant 
mit  sinen  hergesellen,  /  die  Guntheres  man. 
Geren  den  vil  riehen /bat  man  an  den  sedel  gän. 

„Erloubet  uns  die  boleschaft,  /  e  daz  wir  sitzen  gen:    746 
uns  wegemüede  geste, /lät  uns  die  wile  sten. 
wir  suln  iu  sagen  maere  /  waz  iu  enboten  hat 
Günther  unde  Prünhilt,  /  der  dinc  vil  hochliche  stät. 

Unt  ouch  waz  vrou  Uole,  /  iur  muoter,  her  enbot,        7^7 
Giselher  der  junge /unt  ouch  her  Gernot, 
unt  iuwer  besten  mäge:/die  habent  uns  her  gesant: 
die  enbielent  iu  ir  dienest /  üzer  Buregonden  lant." 

„Nu  lön  in  got"  sprach  Sifrit: /„ich  getrouwe  in 

harte  wol  7^8 

triuwen  unde  guotes, /also  man  vriunden  sol : 
alsam  tuot  ouch  ir  swester. /ir  sult  uns  mere  sagen 
ob  unser  lieben  vriunde/da  heime  iht  hohes  muotes 

tragen. 

Sit  daz  wir  von  in  schieden, /hat  man  in  iht  getan,       7^9 
den  minen  konemägen?/daz  sult  ir  mich  wizzen  lan. 
daz  wil  ich  in  iemer/mit  triuwen  helfen  tragen, 
unze  daz  ir  vinde/den  minen  dienest  müezen  klagen." 

lJö  sprach  der  marcgräve/Gere,  ein  recke  guot:       760 

„si  sint  in  allen  tugenden/sö  rehte  hoch  gemuot: 

si  ladent  iueh  ze  Bine  /  zeiner  hochgezit : 

si  saehen  iueh  vil  gerne,  /  daz  ir  des  äne  zwifel  sit. 

Unt  pitent  mine  vrouwen,/si  sül  mit  iu  dar  komen,    751 
swenne  daz  der  winder /ein  ende  habe  genomen. 
vor  disen  sunewenden/so  wolden  si  iueh  sehen." 
do  sprach  der  starke  Sifrit: /„daz  künde  müelich 

gescheben." 

A  688-694.  C  752—758 

Do  sprach  aber  Gere  /  von  Buregonden  lant :  752 

„iuwer  muoter  Uote/diu  hat  iuch  gemant, 

Gernöl  unde  Giselher:/ir  sült  in  niht  versagen: 

daz  ir  in  sit  so  verre,  /  daz  hcere  ichs  tägeliche  klagen. 

Prünhilt  min  vrouwe/unt  alle  ir  mägedin  753 

die  vreuwent  sich  der  maere :  /  unt  ob  daz  möhte  sin 
daz  si  iuch  noch  gesaehen, /daz  gaebe  in  hohen  muot." 
dö  dühten  disiu  maere  /  die  schcenen  Kriemhilde  guot. 

(jere  was  ir  sippe  :  /  der  wirt  in  sitzen  hiez.  754 

den  gesten  hiez  er  schenken :  /  niht  langer  man  daz  liez. 
do  was  ouch  komen  Sigemunt,  /da  er  die  boten  sach. 
der  herre  vriuntliche/zuo  den  Buregonden  sprach: 

,,Sit  willekomn,  ir  recken, /ir  Guntheres  man.  755 

sit  daz  Kriemhilde  /  ze  wibe  gewan 

Sifrit  der  min  sun,  /  man  sold  iuch  dicker  sehen 

hie  in  disem  lande, /wolt  ir  uns   vriun tschefte  jehen." 

Si  sprächen,  swenne  er  wolde, /si  solden  gerne  komen.  756 
in  wart  ir  michel  müede  /  mit  vreuden  vil  benomen. 
die  boten  bat  man  sitzen, /spise  man  in  truoc: 
der  hiez  do  geben  Sifrit /sinen  gesten  genuoc. 

Si  muosen  da  beliben  /  bevollen  niun  tage.  767 

des  heten  endelichen  /  di  snellen  ritter  klage, 

daz  si  niht  wider  solden /riten  in  ir  lant. 

do  het  der  künic  Sifrit /nach  sinen  vriunden  gesant. 

Er  vragte  waz  si  rieten  :  /ob  si  solden  an  den  Bin.  758 

,,ez  hat  nach  mir  gesendet /Günther  der  friunt  min, 
er  unde  sine  mäge,  /  durch  eine  hochgezit : 
nu  koem  ich  im  vil  gerne,  /  wan  daz  sin  lant  ze  verre  lit. 

Unt  bittent.  Kriemhilde  /  daz  si  mit  mir  var.  759 

nu  ratet,  liebe  vriunde,  /  wie  sol  si  komen  dar? 
unt  solde  ich  hereverten/ durch  si  in  drizec  lant, 
da  müese  in  dienen  gerne /hin  diu  Sifrides  hant." 

A  695—702,  C  759—7^6 

Do  sprächen  sine  recken :  /  „habt  ir  der  reise  muot     760 

hin  zer  höchgezite,  /  wir  raten  waz  ir  tuot. 

ir  sult  mit  tüs-ent  recken /riten  an  den  Rin : 

so  mugt  ir  wol  mit  eren/dä  zen  Buregonden  sin." 

Do  sprach  von  Niderlanden  /  der  herre  Sigemunt:       761 
„well  ir  zer  höchgezite,  /  wan  tuot  ir  mir  daz  kunt? 
ob  ez  iu  niht  versmähet, /so  rite  ich  mit  iu  dar: 
ich  füere  hundert  dcgene,/dä  mite  mer  ich  iuwer  schar." 

„Und  weit  ir  mit  uns  riten,  /  vil  lieber  vater  min",     762 

sprach  der  küene  Sifrit.  /„vil  vrö  sol  ich  des  sin. 

inre  tagen  zwelven/so  rüme  ich  miniu  lant." 

alle  dies  dö  gerten,/den  gap  man  ross  unt  ouch  gewant. 

iJö  der  künic  edele/der  reise  hete  muot,  763 

do  hiez  man  wider  riten  /  die  snellen  boten  guot. 
den  sinen  konemägen  /enböt  er  an  den  Rin, 
er  wolde  harte  gerne /da  zir  höchgezite  sin. 

Sifrit  unde  Kriemhilt, /also  wir  hceren  sagen,  76/I 

so  vil  den  boten  gäben  /  daz  ez  niht  mohten  tragen 
ir  mcere  heim  ze  lande :  /  er  was  ein  richer  man. 
ir  starken  soumgere  /  die  treip  man  vrcelichen  dan. 

Ir  volc  kleidte  Sifrit /unt  ouch  Sigemunt.  765 

Eckewart  der  gräve/der  hiez  an  der  stunt 
vrouwen  kleider  suochen,/diu  besten  diu  man  vant 
oder  iender  künde  erwerben  /  übr  allez  Sifrides  lant. 

Die  sätele  zuo  den  Schilden /bereiten  man  began.  766 

rittern  unde  vrouwen,  /die  mit  im  solden  dan, 

den  gap  man  swaz  si  wolden,/daz  in  niht  gebrast. 

do  bräht  er  sinen  vriunden  /  vil  manigen  herlichen  gast. 

Den  boten  zogte  sere/ze  lande  üf  den  wegen.  767 

do  kom  zen  Buregonden  /  Gere  der  degen. 

er  wart  vil  wol  enpfangen :  /do  erbeizten  si  ze  tal 

von  rossen  unt  von  moercn/für  den  Guntheres  sal. 

A  703—710,  C  767—774 

Die  tumben  unt  die  wisen  /  giengen,  so  man  tuot,        768 
vrägen  umbe  maere. /dö  sprach  der  ritter  guot: 
„swenne  ich  se  sage  dem  künige,/dä  hceret  si  zehant." 
er  gie  mit  den  gesellen /da  er  Guntheren  vant. 

Der  künic  durch  gröze  liebe  /  von  dem  sedele  spranc.    769 
daz  si  so  balde  komen,  /  des  sagte  in  do  danc 
Prünhilt  diu  schcene.  /  Günther  zen  boten  sprach: 
„wie  gehabt  sich  Sifrit, /von  dem  mir  liebes  vil 

gescbach?" 

Do  sprach  der  küene  Gere:/,, da  wart  er  vröuden  rot,  770 

er  unt  iuwer  swester. /nie  vriunden  baz  enböt 

so  getriuwiu  msere  /  deheiner  slahte  man, 

als  iu  der  herre  Sifrit/und  ouch  sin  vater  hat  getan." 

Do  sprach  zem  marcgräven/ des  edelen  küniges  wip  :   771 
,,nu  saget  mir,  kumt  uns  Kriemhilt  ?/hät  noch  ir 

schcener  lip 
behalten  iht  der  zühte,/der  si  wol  künde  pflegen?" 
,,si  kumt  iu  sicherlichen",/so  sprach  dö  Gere  der  degen. 

Uote  bat  dö  dräte/die  boten  für  sich  gen.  772 

daz  moht  man  an  ir  vräge/  harte  wol  versten 
daz  si  daz  hörte  gerne.  /  was  Kriemhilt  noch  gesunt. 
er  sagte  wier  si  funde  /  unt  daz  si  kceme  in  kurzer  stunt. 

Ouch  wart  von  in  diu  gäbe  /  ze  hofe  niht  verdeit       773 
die  in  gap  her  Sivrit. /golt  unt  ouch  diu  kleit 
daz  brähte  man  ze  sehene  /  der  drier  künige  man. 
der  ir  vil  grözen  milte  /  wart  in  da  danken  getan. 

,,Er  mac"  sprach  dö  Hagene,/ ,,von  im  sanfte  geben:  77 A 
ern  kundez  niht  verswenden,  /unt  sold  er  iemer  leben, 
hört  der  INibelunge/beslozzen  hat  sin  hant. 
hey  sold  er  komen  iemer /in  der  Buregonden  laut!" 

A  711— 717,  C  775—780 

Allez  daz  gesinde  /  vreute  sich  dar  zuo  775 

daz  si  komen  solden.  /  späte  unde  vruo 
wären  vil  urnmüezec  /  der  drier  künege  man. 
vil  manic  hergesidele  /  man  do  rihten  began. 

Hünolt  der  küene/und  Sindolt  der  degen  77O 

die  heten  vil  ummuoze.  /  die  zit  si  muosen  pflegen, 
truhsaezen  unde  schenken,  /  rihten  manige  banc. 
des  half  in  ouch  her  Ortwin:/des  sagt  in  ouch  her 

Günther  danc. 

Rümolt  der  kuchenmeister,  /  wie  wol  er  rihte  sit       777 
die  sinen  undertänen !  /  vil  manigen  kezzel  wit, 
hävene  unde  pfannen,/hey  waz  man  der  da  vant! 
do  bereite  man  den  spise/die  da  komen  in  daz  lant. 


A  718 — 720,  C  781- 

XIII.    AVE  NTIÜRE 

(WIE    SI    ZE    DER    HOCHZIT    FUOREN) 
* 

Alle  ir  unmuoze/die  läze  wir  nu  sin  778 

und  sagen  wie  vrou  Kriemhilt  /  unt  ouch  ir  magedin 
gegen  Rine  fuoren  /  von  Nibelunge  lant. 
nie  getruogen  moere/sö  manic  herlich  gewant. 

Vil  der  soumschrine  /  man  schichte  zuo  den  wegen.  779 
dö  reit  mit  sinen  vriunden  /  Sifrit  der  degen 
und  ouch  diu  küneginne  /  dar  si  heten  vreuden  wän. 
sit  wart  ez  in  allen  /  ze  grözem  leide  getan. 

Da  heime  si  dö  liezen  /  Sif rides  kindelin  780 

unt  sun  den  Kriemhilde  :  /  daz  muos  et  also  sin. 

von  ir  hovereise  /  im  erstuont  michel  ser : 

sin  vater  unt  sin  muoter  /  gesach  daz  kindel  niemer  mer. 

Dö  reit  ouch  mit  in  dannen/der  herre  Sigemunt.       781 

sold  er  rehte  wizzen/wie  ez  nach  der  slunt 

zer  höchgezile  ergienge,/er  hete  ir  niht  gesehen: 

im  künde  an  lieben  vriunden  /  niemer  leider  geschehen. 

Di  boten  man  für  sande  /  di  diu  maere  sagten  dar.       78a 
dö  reit  ouch  in  engegene/mit  wünneclicher  schar 
vil  der  Uoten  vriunde  unt  /der  Guntheres  man. 
der  wirt  gen  sinen  gesten/sich  sere  vlizen  began. 

Er  gie  zuo  Prünhilde  /  da  er  si  sitzen  vant :  783 

„wie  enpfie  et  iuch  min  swester  /  do  ir  körnet  in  daz  lant? 
alsam  sult  ir  enpfähen/daz  Sif  rides  vvip." 
„daz  tuon  ich"  sprach  si,  „gerne, /von  schulden  holt  ist 

ir  min  lip." 

A  721—726,  C  785—790 

Do  sprach  der  künic  riche :  /  ,,si  koment  uns  morgen 

vruo.  7! 

weit  ir  si  enpfähen, /da  grifet  balde  zuo, 
daz  wir  ir  in  der  bürge /niht  erbiten  hie. 
mir  kömn  in  aller  wile/sö  rehte  lieber  geste  nie." 

Ir  mägde  unt  ir  vrouwen  /  hiez  si  dö  sä  zehant  785 

suochen  guotiu  kleider,  /  diu  besten  diu  man  vant, 
diu  ir  ingesinde  /  vor  gesten  solden  tragen, 
daz   täten  si  doch  gerne :  /  daz   mac  man  lihte   gesagen. 

Ouch  ilten  in  dö  dienen  /die  Guntheres  man.  786 

alle  sine  recken  /  der  wirt  zuo  sich  gewan. 

do  reit  diu  küneginne/  vil  herliche  dan. 

da  wart  vil  michel  grüezen/die  lieben  geste  getan. 

lVlit  wie  getanen  vreuden/man  die  geste  enpfie!    787 
si  dühte  daz  vrou  Kriemhilt  /  vroun  Prünhilde  nie 
so  rehte  wol  enpfienge /in  Buregonden  lant. 
die  si  e  nie  gesähen, /den  wart  vil  höher  muot  erkant. 

Nu  was  ouch  komen  Sifrit/mit  den  sinen  man.        788 
man  sach  die  helde  wenden  /  wider  unde  dan 
des  veldes  allenthalben  /  mit  ungef  üegen  scharn. 
dringen   unde   stouben  /  künde   niemen   da   bewarn. 

Dö  der  wirt  des  landes  /  Sifriden  sach,  789 

unt  ouch  Sigemunden,  /  wie  minneclich  er  sprach : 
,,nu  sit  mir  gröze  willekomen /unt  al  den  vriundcn  min. 
der  iuwer  hovereise/ sul  wir  höchgemuote  sin." 

„Nu  lön  iu  got"  sprach  Sigemunt,  /  der  ere  gernde 

man.  790 

„sit  daz  iuch  min  sun  Sifrit/ze  vriunde  gewan, 
dö  rieten  mine  sinne /daz  ich  iuch  sohle  sehen." 
dö   sprach   der   künic  Günther :  /  nu   ist   mir  liebe   dran 

geschehen." 

A  727—733,  C  791—797 

Sifrit.  wart  enpfangen  /  als  im  daz  wol  gezam,  791 

mit  vil  grozen  eren :  /  im  was  da  niemen  gram, 
des  half  mit  grozen  zühten  /  Giselher  unt  Gernot. 
ich  waene  man  ez  gesten  /  noch  nie  so  güetlich  erbot. 

J_Jö  nähten  zuo  ein  ander  /der  zweier  künege  wip.     792 
da  wart  vil  sätel  laere :  /  manic  schcener  vrouwen  lip 
wart  von  helde  handen  /  erhaben  üf  daz  gras, 
die  vrouwen  gerne  dienden,  /  waz  der  ummüezegen  was! 

Do  giengen  zuo  ein  ander  /  diu  minneclichen  wip.       793 
des  was  in  grozen  vreuden/vil  maniges  ritters  lip, 
daz  ir  beider  grüezen/sö  schöne  wart  getan, 
dö  sach  man  vil  der  recken  /  bi  den  juncf  rouwen  stän. 

Daz  herlich  gesinde  /  daz  vie  sich  bi  der  hant.  794 

in  zühten  gröze  nigen,  /  des  man  vil  da  vant, 
und  küssen  minneclichen  /  von  vrouwen  wol  getan : 
daz  was  liep  ze  sehene  /  Günthers  und  Sif  rides  man. 

öine  biten  da  niht  langer, /si  riten  zuo  der  stat.  795 

der  wirt  den  sinen  gesten  /  daz  wol  erzeigen  bat 
daz  man  si  gerne  saehe/in  Buregonden  lant. 
vil  manigen  puneiz  riehen  /  man  vor  den  juncf  rouwen 

vant. 

Uzer  Tronie  Hagne/unt  ouch  Ortwin,  796 

daz  si  gewaldec  vvseren,  /  daz  täten  si  wol  schin. 
swaz  si  gebieten  wolden,  /  daz  torste  niemen  län. 
von  in  wart  michel  dienest /den  lieben  gesten  getan. 

Vil  schilde  hört  man  hellen  /  da  zem  pürgelor  797 

von  stichen  und  von  steezen.  /  lange  habt  da  vor 
der  wirt  mit  sinen  gesten  /  e  daz  si  körnen  drin, 
ja  gie  in  diu  stunde /mit  grözer  kurzwile  hin. 

Für  den  palas  riehen  /  mit  vröuden  sie  dö  riten.  798 

manegen   pfellel   spaehen  /  guot  und   wol   gesniten 
sach  man  über  sälele/den  vrouwen  wol  getan 
allenthalben  hangen.  /  dö   körnen  Guntheres  man. 

8  A  734—741,  C  798—805 

Die  geste  hiez  man  füeren/baldc  an  ir  gemach.        799 
under  wilen  blicken /man  Prünhilde  sach 
an    vrouwen  \Ivriemhilde,  /  diu   schoene   was   genuoc. 
ir  varwe  gegen  dem  golde  /  den  glänz  vil  herlichen  truoc. 

Allenthalben  schallen  /  ze  Wormez  in  der  stal  800 

hörte  manz  gesinde.  /  Günther  dö  bat 
Dancvvarten  sinen  marschalc  /  daz  er  ir  solde  pflegen, 
do  begond  er  daz  gesinde /harte  güetliche  legen. 

JL)ar  uze  unt  ouch  dar  inne/spisen  man  si  lie.         801 

ja  wart  vremder  geste /baz   gepflegen  nie. 

alles  des  si  gerten, /des  was  man  in  bereit. 

der  künic  was  so  riche/daz  da  niemen  niht  wart  verseit. 

Man  diende  in  vriuntliche  /  und  an  allen  haz.  802 

der  wirt  do  ze  tische /mit  sinen  gesten  saz. 

man  bat  Sif  ride  sitzen  /  als  er  e  het  getan. 

do  gie  mit  im  ze  sedele  /  vil  manic  waetlicher  man. 

Wol  zwelef  hundert  recken  /  an  dem  ringe  sin  8o3 

da  ze  tische  säzen.  /  Prünhilt  diu  künegin 
gedaht  daz  eigenholde  /  niht  richer  künde  wesen. 
si  was  im  noch  so  waege/daz  si  in  gerne  lie  genesen. 

An  einem  äbende,  /  da  der  künec  saz,  8o4 

vil  der  riehen  kleider/wart  von  wine  naz, 

da  die  schenken  solden  /  zuo  den  tischen  gän. 

da  wart  vil  voller  dienest /mit  grözem  vlize  getan. 

So  man  ze  höchgeziten  /  lange  hat  gepflegen,  8o5 

vrouwen  unde  mägde  /  di  hiez  man  schöne  legen, 
von  swannen  si  dar  körnen,  /  der  wirt  in  willen   truoc. 
mit  güetlichen  eren/man  gap  in  allen  genuoc. 

1_Jü  diu  naht  het  ende /unt  der  tac  erschein,  806 

uz  den  soumschrinen  /  vil  manic  edel  stein 
erluhte  in  guoler  waete, /die  ruorte  vrouwen  hant. 
dö  wart  dar  für  gesuochet  /  vil  manic  herlich  gewant. 

A  742—749,  C  806—813 

E  daz  ez  vol  ertagete,  /  dö  körnen  für  den  sal  807 

vil  ritter  unde  knehte :  /  dö  huop  sich  aber  der  schal, 
vor  einer  vruomesse  /  die  man  dem  künige  sanc. 
da  riten  junge  helde  /  dazs  in  der  künec  sagete  danc. 

Vil   kref  tecliche  lüte  /  manic  pusün  erdöz  :  808 

von  trumben  unt  von  floyten  /  wart  der  schal  so  gröz 
daz  Wormez  diu  vil  wite  /  dar  nach  lüte  erschal, 
die  höchgemuoten  helde  /ze  rossen  körnen  über  al. 

Dö  huop  sich  in  dem  lande  /  vil  harte  hoch  ein  spil      809 
von  manigem  guoten  recken :  /  der  sach  man   da  vil. 
den  ir  tumbiu  herze  /  gäben  höhen  muot, 
der  sach  man  under  Schilde  /  vil  manigen  zieren  recken 

guot. 

In  diu  venster  säzen/diu  herlichen  wip  810 

und  vil  der  schcenen  mägede :  /  gezieret  was  ir  lip. 
si  sahen  kurzewile  /  von  manigem  küenem  man. 
der  wirt  mit  sinen  vriunden  /  selbe  riten  da  began. 

Sus  vertriben  si  die  wile:/diu  dühte  si  niht  lanc.        Sn 
man  hörte  da  zem  tuome/maniger  glocken  klanc. 
dö  körnen  in  di  mcere:/die  vrouwen  riten  dan. 
den  edelen  küneginnen/ volgte  manec  küene  man. 

Si  stuonden  vor  dem  münster /nider  üf  daz  gras.       812 

Prünhilt  ir  gesten  /  dannoch  vil  wsege  was. 

si  giengen  under  kröne /in  daz  münster  wit: 

diu  liebe  wart  gescheiden  :  /  daz  f  rumte  grcezlicher  nit. 

Dö  si  gehörten  messe, /si  fuoren  wider  dan  8i3 

mit  vil  manigen  eren.  /  man  sach  si  sider  gän 

ze  tische  vrceliche.  /  ir  vreude  nie  gelac 

da  zer  höchgezite  /  unz  an  den  einlef  ten  tac. 


A  750 — 756,  C  814 — 820 

XIV.  AVENTIURE 

(WIE    DIE    KÖNIGIN  NE    EIN    ANDER 

SCII  LI  LT  EN) 

• 

Vor  einer  vesperzite  /  huop  sich  gröz  ungemach,     81 4 
daz  von  manigem  recken  /  üf  dem  hove  geschach. 
si  pflägen  ritterschefte  /  durch  kurzewile  wän. 
dö  liefen  dar  durch  schouwen  /  vil  manic  wip  unde  man. 

Ze  samene  dö  gesäzen  /  die  küneginne  rieh.  8i5 

si  gedähten  zweier  recken,  /  die  wären  lobelich. 
dö  sprach  diu  scheene  Kriemhilt :  /  ,,ich  hän  einen  man, 
daz  elliu  disiu  riche/zuo  sinen  handen  solden  slän." 

Dö  sprach  diu  vrouwe  Prünhilt :  /  „wie  künde  daz 

gesin?  816 

ob  ander  niemen  lebete  /  wan  sin  unde  din, 
so  möhten  im  diu  riche  /  wol  wesen  undertän  : 
die  wile  lebet  Günther,  /so  kundez  niemer  ergän." 

Dö  sprach  aber  Kriemhilt:  /  „nu  sihstu  wie  er  stät,     817 

wie  rehte  herliche /er  vor  den  recken  gät, 

alsam  der  liehte  mäne/vor  den  Sternen  tuot? 

des  muoz  ich  von  schulden  /  tragen  vrcelichen  muot." 

Dö  sprach  diu  vrouwe  Prünhilt :/ ,,swi  waetlich  si  din 

man,  818 

swi  biderbe  und  swi  scheene, /so  muostu  vor  im  län 
Günthern  den  recken, /den  edeln  bruoder  din: 
der  muoz  vor  allen  künegen,/daz  wizze,  waerliche  sin." 

A  757—/6i,  C  823—827 

LJö  sprach  diu  vrouwe  Kriemhilt :  /  ,,so  tiure  ist  wol 

min  man  819 

daz  ich  in  äne  schulde  /niht  gelobet  hän. 
an  vil  manegen  dingen  /  so  ist  sin  ere  groz. 
geloubestu  des,  Prünhilt, /er  ist  wol  Günthers   genoz." 

„Jan  solt  du  mirz,  Kriemhilt,  /  ze  arge  niht  verstän,      820 
wand  ich  äne  schulde  /  die  rede  niht  hän  getan, 
ich  hört  si  jehen  beide,  /  do  ichs  aller  erste  sach, 
und  da  des  küneges  wille  /  an  minem  übe  geschach, 

Unt  da  er  mine  minne  /  so  ritterlich  gewan,  821 

do  jach  des  selbe  Sifrit,  /  er  vvaere  sküneges  man. 
des  hän  ich  in  für  eigen,  /  sit  ichs  in  hörte  jehen." 
dö  sprach  diu  schcene  Kriemhilt:  /  ,,sö  waer  mir 

übele   geschehen. 

Wie  heten  so  geworben  /  die  edelen  bruoder  min  822 

daz  ich  eigenmannes  /  wine  solde  sin  ? 

des  wil  ich  dich,  Prünhilt,  /  vil  vriuntlichen  biten 

daz  du  die  rede  läzest/  durch  mich  mit  güetlichen  siten." 

,,ln  mac  ir  niht  geläzen"/ sprach  des  küneges  wip.     823 
,,zwiu  sold  ich  verkiesen  /so  maniges  ritters  lip, 
der  uns  mit  dem  degene/ dienstlich  ist  undertän?" 
Kriemhilt  diu  vil  schcene  /  vil  sere  zürnen  began. 

„Du  muost  in  verkiesen, /daz  er  dir  iemer  bi  824 

wone  deheiner  dienste.  /  erst  tiurer  danne  si 

Günther  min  bruoder,  /  der  vil  edel  man. 

du.  solt  mich  des  erläzen  /  daz  ich  von  dir  vernomen  hän. 

Und  nimt  mich  iemer  wunder,  /sit  er  din  eigen  ist,      825 

unt  daz  du  über  uns  beidiu/sö  gewaltec  bist, 

daz  er  dir  so  lange  /  den  zins  versezzen  hat. 

der  diner  übermüete  /  sold  ich  von  rehte  haben  rät." 

A  762— 768,  C  828—833 

„Du  ziuhest  dich  ze  höhe" /sprach  des  küniges  wip.     826 
„nu  wil  ich  sehen  gerne,  /  op  man  den  dinen  lip 
habe  ze  solhen  eren/sö  man  den  minen  tuot." 
die  vrouwen  wurden  beide  /  vil  sere  zornec  gemuot. 

JJö  sprach  diu  vrouwe  Kriemhilt :/,, daz  muoz  et  nu 

geschehen.  827 

sit  du  mines  mannes  /  für  eigen  hast  verjehen, 
nu  müezen  hiute  kiesen  /  der  beider  künige  man, 
op  ich  vor  küniges  wibe  /  ze  kirchen  türre  gegän. 

Du  muost  daz  hiute  schouvven  /  daz  ich  bin  adelvri,       828 

unt  daz  min  man  ist  tiurer  /  dan  der  dine  si. 

da  mite  wil  ich  selbe  /  niht  bescholden  sin. 

du  solt  noch  hinte  kiesen  /  wi  diu  eigendiuwe  din 

Ze  hofe  ge  vor  recken  /  in  Buregonden  lant.  829 

ich  wil  selbe  wesen  tiurer  /  danne  iemen  habe  bekant 
deheine  küneginne  /  diu  kröne  ie  her  getruoc." 
dö  huop  sich  undern  vrouwen  /  des  grözen  nides  genuoc. 

Do  sprach  aber  Prünhilt:  /  ,,wiltü  niht  eigen  sin,  83o 

so  muostu  dich  scheiden  /  mit  den  vrouwen  din 

von  minem  ingesinde,  /  da  wir  zem  münster  gän." 

des  antwurte  Kriemhilt :/  „entriuwen,  daz  sol  sin  getan." 

„JNu  kleidet  iuch,  min  mägde"  /sprach  Sifrides  wip.  83i 
,,ez  muoz  äne  schände  /  beliben  hie  min  lip. 
ir  sult  wol  läzen  schouwen,  /  und  habt  ir  riche  wät. 
si  mac  sin  gerne  lougen/des  Prünhilt  verjehen  hat." 

Man  mohte  in  übte  raten :/ si  suochten  richiu  kleit:  832 
da  wart  vil  wol  gezieret /manic  vrouwe  und  manic  meit. 
dö  gie  mit  ir  gesinde/des  edelen  küniges  wip: 
dö  wart  ouch  wol  gezieret /der  schcenen  Kriemhilde  lip, 

Mit  drin  und  vierzec  meiden,  /  di  brähtes  an  den  Rin  :  833 
die  truogen  liehte  p feile  /  geworht  in  Arabin. 
sus  körnen  zuo  dem  münsler/die  meide  wol  getan: 
ir  warten  vor  dem  hüse/alle  Sifrides  man. 

A  769—776,  C  834—841 

Die  Hute  nam  des  wunder, /wä  von  daz  geschach         834 

daz   man   die   küneginne  /  also   gescheiden   sach, 

daz  si  bi  ein  ander /niht  giengen  alsam  e. 

da  von  wart  manigem  degene  /  sit  vil  sorclichen  we. 

xxie  stuont  vor  dem  münster/  daz  Guntheres  wip.     835 
dö  hete  kurzewile  /  vil  maniges  ritters  lip 
mit  den  schoenen  vrouwen  /  der  si  da  nämen  war. 
dö  kom  diu  vrouwe  Kricmhilt/mit  maniger  herlichen 

schar. 

Swaz  kleider  ie  getruogen/ edeler  ritter  kint,  836 

wider  ir  gesinde  /  daz  was  gar  ein  wint. 

si  was  so  rieh  des  guotes,  /  daz  drizec  künige  wip 

ez  möhten  niht  erziugen/daz  tele  Kriemhilde  lip. 

Ob  iemen  wünschen  solde,  /  der  künde  niht  gesagen     837 
daz  man  so  richer  kleider  /  gesaehe  ie  mer  getragen 
als  da  ze  stunde  truogen  /  ir  meide  woi  getan. 
wan  ze  leide  Prünhilde,  /  ez  hete  Kriemhilt  verlän. 

Zje  samene  si  dö  körnen/  vor  dem  münster  wit.  838 

ez  tet  diu  hüsvrouwe  /  durch  einen  grözen  nit, 

si  hiez  vil  übelliche  /  Kriemhilde  stille  stän : 

„ja  sol  vor  küniges  wibe/niht  eigen  diu  gegan." 

Dö  sprach  diu  frouwe  Kriemhilt  /  (zornec  was  ir 

muot) :  839 

„kundestu  noch  geswigen,  /  daz  waere  dir  guot. 
du  hast  geschendet  selbe /den  dinen  schoenen  lip: 
wie  möhte  mannes  kebse/iemer  werden  küniges  wip?" 

„Wen  hästu  hie  verkebset?"  /sprach  des  küniges  wip.  84o 
„daz  tuon  ich  dich"  sprach  Kriemhilt :/ „den  dinen 

schoenen  lip 
den  minnet  erste  Sif  rit,  /  der  min  vil  lieber  man : 
jan  was  ez  niht  min  bruoder  /  der  dir  den  magtuom 

an  gewan. 

A  777— 783,  C  842—848 

War  körnen  dine  sinne?/ ez  was  ein  arger  list.  8/ji 

zwiu  lieze  du  in  minnen,/sit  er  din  eigen  ist? 

ich  hcere  dich"  sprach  Kriemhill,  /  „an  alle  schulde 

klagen." 
„entriuwen"  sprach  do  Prünhilt,  /  ,,daz  wil  ich  Gunthere 

sagen." 

,,Waz  mac  mir  daz  gewerren  ?  /  din   ühermuot  dich 

hat  betrogen :  842 

du  hast  mich  ze  diensle/mit  rede  dich  an  gezogen, 
daz  wizze  en  rehten  triuwen, /ez  ist  mir  iemer  leit: 
getriuwer  heimliche  /  sol  ich  dir  wesen  umbereit." 

x  rünhilt  do  weinde  :  /  Kriemhilt  niht  langer  lie,  843 

vor  des  küniges  wibe/inz  münster  si  do  gie 

mit  ir  ingesinde.  /  da  huop  sich  grozer  haz  : 

des  wurden  liehtiu  ougen  /  vil  starke  trüeb  unde  naz. 

Swie  vil  man  gote  gediende  /  oder  iemen  da  gesanc,       844 
des  dühte  Prünhilde  /  diu  wile  gar  ze  lanc : 
wand  ir  was  vil  trüebe  /  der  lip  und  ouch  der  muot. 
des  muosen  sit  engelten  /  manic  helt  küen  unde  guot. 

Prünhill  mit  ir  frouwen/gie  für  daz  münster  stän.     845 
si  gedähte :  „mich  muoz  Kriemhilt/  mere  hoeren  län 
des  mich  so  lüte  zihet/daz  wortrseze  wip. 
hat  er  sichs  gerüemet, /ez  get  an  Sifrides  lip." 

INIu  kom  diu  edel  Kriemhilt /mit  manigem  küenem 

man.  846 

do  sprach  diu  vrouwe  Prünhill  :/.,ir  sult  noch  stille  stän. 

ir  jähet  min  ze  kebsen:/daz  sult  ir  läzen  sehen. 

mir  ist  von  iuwern  Sprüchen,  /  daz  wizzet,  leide 

geschehen." 

Do  sprach  diu  vrouwe  Kriemhilt : / „ir  möht  mich 

läzen  gän.  847 

ich  erziugcz  mit  dem  golde  /  deich  an  der  hende  hän : 
daz  brähte  mir  min  vriedel  /  do  er  erste  bi  iu  lac." 
nie  gelebte  Prünhilt/  deheinen  leideren  tac. 

A  784—790,  C  849—855 

Si  sprach :  „diz  golt  vil  edele/daz  wart  mir  verstoln,   8/|8 
und  ist  mich  harte  lange  /  vil  übele  vor  verholn : 
ich  kum  es  an  ein  ende /wer  mirz  hat  genomen." 
die  vrouwen  wären  beide /in  gröz  ungemüete  komen. 

Do  sprach  aber  Kriemhilt :  /  „ine  wils  niht  wesen  diep.  8A9 
du  möhtes  wol  gedaget  hän, /und  waer  dir  ere  liep. 
ich  erziugez  mit  dem  gürtel/den  ich  hie  umbe  hän, 
daz  ich  niht  enliuge:/ja  wart  min  Sifrit  din  man." 

Aon  -Ninnive  der  siden/si  den  porten  truoc,  85o 

mit  edelem  gesteine:/ja  was  er  guot  genuoc. 
do  den  gesach  vrou  Prünhilt,  /  weinen  si  began : 
daz  muose  vreischen  Günther  /  und  alle  Buregonden 

man. 

J_Jö  sprach  diu  küneginne :/  „heizet  here  gän  85i 

den  fürsten  vonme  Rine.  /  ich  wil  in  hceren  län 
wie  mich  hat  gehcenet /siner  swester  lip. 
si  sagt  hie  off  enliche,  /  ich  si  Sifrides  wip." 

Der  künic  kom  mit  recken.  /  weinen  er  do  sach  85a 

die  sine  triutinne :  /  wie  güetlich  er  sprach: 

„sagt  mir,  liebiu  vrouwe, /wer  hat  iu  getan?" 

si  sprach  zuo  dem  künige :  /  „ich  muoz  unvroeliche  stan. 

Aon  allen  minen  eren  /  mich  diu  swester  din  853 

gerne  wolde  scheiden.  /  dir  sol  geklaget  sin, 

si  giht  mich  habe  gekebset  /  Sifrit  ir  man." 

dö  sprach  der  künec  Günther :/  „so  hetes  übele  getan." 

„Si  treit  hie  minen  gürtel/den  ich  hän  verlorn,  854 

und  min  golt  daz  rote.  /  daz  ich  ie  wart  geborn 
daz  riuwet  mich  vil  sere,  /  dun  beredest,  künic,  mich 
der  vil  grözen  schände  :  /  daz  diene  ich  iemer  umbe  dich. " 

Do  sprach  der  künic  Günther  :  /  „er  sol  her  füre  gän  :  855 
und  hat  er  sichs  gerüemet,  /  daz  sol  er  hceren  län : 
oder  sin  muoz  lougen/der  helt  üz  Aiderlant." 
den  Kriemhilde  vriedel  /  den  hiez  man  bringen  sä  zehant. 

A  791—798,  C  856—863 

Do  der  herre  Sifrit/di  ungemuoten  sach,  856 

ern  wesse  niht  der  maere.  /  wie  balde  er  dö  sprach : 
„waz  weinent  dise  vrouwen  ?  /  daz  het  ich  gerne  erkant, 
oder  von  weihen  schulden  /  mich  der  künic  habe  besant." 

D6  sprach  der  künic  Günther  :  /  „da  ist  mir  harte  leit:  857 
mir  hat  min  vrouwe  Prünhilt/ein  maere  hie  geseit, 
du  habes  dich  des  gerüemet  /  daz  du  ir  schcenen  lip 
alrerst  habes  geminnet :  /  daz  seit  f rou  Kriemhilt  din 

wip." 

Dö  sprach  der  herre  Sifrit:/„und  hat  si  daz  geseit,     858 

e  daz  ich  erwinde,  /  ez  sol  ir  werden  leit: 

und  wil  dir  daz  enpfüeren  /  vor  allen  dinen  man 

mit  minen  höhen  eiden/rlaz  ichs  ir  niht  gesaget  hän." 

Dö  sprach  der  künic  von  Rine  :  /  „daz  soltu  läzen  sehen.  859 
den  eil  den  du  da  biutest, /unt  mac  der  hie  geschehen, 
aller  valschen  dinge /wil  ich  dich  ledic  lan." 
dö  hiez  man  zuo  dem  ringe /die  stolzen  Buregonden  stan. 

Sifrit  der  vil  küene  /  zem  eide  bot  die  hant.  860 

dö  sprach  der  künic  riche :  /  „mir  ist  so  wol  bekant 
iuwer  gröz  unschulde :  /  ich  wil  iuch  ledic  län, 
des  iuch  min  swester  zihet,/daz  ir  des  niene  habt  getan." 

Dö  sprach  aber  Sifrit:  /  „geniuzet  es  min  wip  861 

daz  si  hat  betrüebet  /  den  Prünhilde  lip, 

daz   ist  mir  sicherlichen  /  äne  mäze  leit." 

dö  sähen  zuo  zein  ander /die  guoten  ritter  gemeit. 

„Man  sol  so  vrouwen  ziehen"  /sprach  Sifrit  der  degen,  862 
„daz  si  üppecliche  sprüche /läzen  under  wegen, 
verbiut  ez  dinem  wibe,  /  der  minen  tuon  ich  sam. 
ir  grözen  ungef üege / ich  mich  wandichen  schäm." 

Mit  rede  was  gescheiden  /  manic  schcene  wip.  863 

dö  truret  also  sere  /  der  Prünhilde  lip 

daz  ez  erbarmen  muose/die  Guntheres  man. 

dö  kom  von  Tronie  Hagne/zuo  siner  vrouwen  gegän. 

A  799—806,  C  864—871 


XIV.  Wie   die   küniginne  ein   ander  schulten  I23 

Er  vrägte  waz  ir  waere :/  weinende  er  si  vant.  86/j 

dö  sagte  si  im  diu  msere.  /  er  lobt  ir  sä  zehant 
daz  ez  erarnen  müese  /  der  Kriemhiide  man : 
oder  er  wolde  niemer  /  dar  umbe  vroelich  gestän. 

Z^uo  der  rede  kom  Ortwin/unde  Gernot,  865 

da  die  helde  rieten  /  den  Sifrides  tot. 
dar  zuo  kom  ouch  Giselher,  /  der  edelen  Uoten  kint. 
do  er  ir  rede  geborte, /er  spracb  getriuliche  sint: 

„Ir  vil  guoten  recken, /war  umbe  tuot  ir  daz?  866 

jan  gediende  Sifrit  /  nie  alsolben  haz 

daz  er  dar  umbe  solde  /  Verliesen  sinen  lip. 

ja  ist  es  harte  lihte/dar  umbe  zürnent  diu  wip." 

,,Suln  wir  gouche  ziehen?" /sprach  aber  Hagene :       867 

„des  habent  lützel  ere/sö  guote  degene. 

daz  er  sich  hat  gerüemet/der  lieben  vrouwen  min, 

dar  umbe  wil  ich  sterben, /ez  enge  im  an  daz  leben  sin." 

Do  sprach  der  künic  selbe  :  /  „ern  hat  uns  niht  getan     868 

niwan  guot  und  ere :  /  man  sol  in  leben  län. 

waz  touc  ob  ich  dem  recken  /  wsere  nu  gehaz  ? 

er  was  uns  ie  getriuwe/und  tet  vil  willecliche  daz." 

Do  sprach  von  Metzen  /  der  degen  Ortwin  :  86g 

„jane  kan  in  niht  geheifen  /  diu  gröze  sterke  sin. 
erloubet  mirz  min  herre,  /  ich  getuon  im  allez  leit." 
do  heten  im  die  helde  /  äne  schulde  widerseit. 

Oin  gevolgte  niemen,  /  niwan  daz  Hagene  870 

riet  in  allen  ziten  /  Günther  dem  degene, 
ob  Sifrit  niht  enlebte, /so  wurde  im  undertän 
vil  der  künege  lande.  /  der  helt  dö  trüren  began. 

Do  liezen  siz  beliben  :  /  spilen  man  dö  sach.  871 

hey  waz  man  starker  schefte/vor  dem  münster  brach 
vor  Sifrides  wibe  /  al  zuo  dem  sale  dan ! 
dö  wären  in  unmuote/genuoge  Guntheres  man. 


A  807—814,  C  872—877,  879,  878 

Der  künic  sprach:  „lät  beliben  /  den  mortlichen  zorn.  872 
er  ist  uns  ze  saelden/unt  zeren  geborn. 
ouch  ist  so  grimme  starker  /  der  wundernküene  man  : 
ob  er  sin  innen  wurde, /so  törste  in  niemen  bestan." 

„Nein  er"  sprach  dö  Hagene  :  /  „ir  muget  wol  stille 

dagen :  873 

ich  getrouwez  heimliche /also  wol  an  getragen, 
daz  Prünhilde  weinen /sol  im  werden  leit. 
ja  sol  im  von  Hagenen  /  iemer  wesen  widerseit." 

Dö  sprach  der  künic  Günther  :/,, wie mac  daz  ergan?"  874 
des  antwurte  Hagene :  /  ,,ich  wilz  iuch  beeren  lan. 
wir  heizen  boten  riten/zuo  zuns  in  daz  lant, 
widersagen  offenliche,  /die  hie  niemen  sin  bekant. 

So  jeht  ir  vor  den  gesten  /  daz  ir  und  iuwer  man       875 

wellet  hereverlen.  /  also  daz  ist  getan, 

so  lobt  er  iu  dar  dienen :  /  des  vliuset  er  den  lip : 

so  ervar  ich  uns  diu  ma;re/ab  des  küenen  recken  wip." 

Uer  künic  gevolget  übele  /  Hagenen  sinem  man.       876 

die  starken  unlriuwe/begonden  tragen  an, 

e  iemen  daz  erf unde,  /  die  ritter  üz  erkorn. 

von  zweier  vrouwen  bägen/wart  vil  manic  helt  verlorn. 


A  815—819,  C  880—884 

XV.  AVENTIURE 

(WIE    SIFRIT     VERRATEN     WART) 


An  dem  vlerdem  morgen /zwen  und  drizec  man    877 
sach  man  ze  hofe  riten.  /  daz  wart  do  kunt  getan 
Günther  dem  vil  riehen,  /  im  waere  widerseit. 
von  lüge  erwuchsen  vrouwen/diu  aller  groezisten  leit. 

Urloup  si  gewunnen  /  daz  si  für  sohlen  gän,  878 

und  jähen  daz  siz  waeren/die  Liudegeres  man, 
den  e  da  het  betwungen/diu  Sifrides  hant 
unt  in  ze  gisel  brähte/in  daz  Guntheres  lant. 

Die  boten  er  do  gruozte/und  hiez  si  sitzen  gän.  879 

ir  einer  sprach  dar  under  :  /  ,,herre,  lat  uns  stän 

unz  wir  sagen  maere/diu  iu  enboten  sint. 

ja  habt  ir  ze  vinde,  /  daz  wizzet,  maniger  muoter  kint. 

Iu  widersaget  Liudegast  /  unde  Liudeger,  880 

den  ir  da  wilen  tatet  /  diu  gremelichen  ser  : 
die  wellent  zuo  ziu  riten /mit  her  in  ditze  lant." 
der  künic  begonde  zürnen /do  er  diu  maere  bevant. 

Do  hiez  man  di  meinraeten  /  zen   berebergen   varn.   881 
wie  mohte  sich  her  Sifrit  /  do  da  vor  bewarn, 
er  oder  ander  iemen,  /daz  si  da  truogen  an? 
daz  wart  sit  in  selben  /  ze  grozem  leide  getan. 

Uer  künic  mit  sinen  vriunden  /  rünende  gie.  882 

Hagene  von  Tronie  /  in  nie  geruowen  lie. 
noch  heten  ez  gescheiden  /  genuoge  sküniges  man : 
döne  wolde  et  Hagene  /  nie  des  rätes  abe  gän. 

A  820—825,  C  885—890 

Eines  tages  Slfrit  /  si  rünende  vant.  883 

dö  begonde  vrägen  /  der  helt  von  Niderlant: 
„wie  gät  so  trürecliche  /  der  künic  unt  sine  man? 
daz  hilfe  ich  iemer  rechen,  /hat  im  iemen  iht  getan." 

Do  sprach  der  künic  Günther:  /  „mir  ist  von  schulden 

leit.  88/i 

Liudegast  und   Liudeger  /  die   habent  mir  widerseit. 
si  wellenl  of  fenliche  /  riten  in  min  lant." 
dö  sprach  der  degen  küene:/„daz  sol  diu  Sifrides  hant 

Nach  allen  iuwern  eren  /  mit  vlize  understän.  885 

ich  getuon  noch  den  degenen/als  ich  hän  e  getan: 
ich  gelege  in  wüeste  /  ir  bürge  und  ouch  ir  lant, 
e  daz  ich  erwinde :  /  des  si  min  houbet  iuwer  pfant. 

Ir  sult  unt  iuwer  recken /hi  heime  bestän,  886 

und  läl  mich  zuo  zin  riten  /  mit  den  die  ich  hän. 
daz  ich  iu  gerne  diene,  /  daz  läz  ich  iuch  sehen : 
von  mir  sol  iuwern  vinden,  /daz  wizzet,  leide  geschehen." 

,,Sö  wol  mich  dirre  maere"  /  sprach  der  künic  dö,  887 
als  ob  er  ernestliche  /  der  helfe  wsere  vrö. 
in  valsche  neig  im  tiefe  /  der  ungetriuwe  man. 
do   sprach   der   herre   Sifrit:/,,ir   sult   vil   kleine   sorge 

hän." 

JL)ö  schichten  si  die  reise  /  mit  den   knehten  dan :   888 

Sifride  und  den  sinen/ze  sehen  ez  was  getan. 

dö  hiez  er  sich  bereiten  /  die  von  Niderlant: 

die   Sifrides  recken /die   suochten   stritlich   gewant. 

Dö  sprach  der  herre  Sifrit:  /  „min  vater  Sigemunt,  889 
ir  sult  hie  beliben.  /  wir  komn  in  kurzer  stunt, 
git  uns  got  gelücke,  /  her  wider  an  den  Rin. 
ir  sult  bi  dem  künige  /  hie  vil  vrceliche  sin." 

A  826— 832,  C  891—896 

Diu  zeichen   si  ane  bunden  /  also   si  wolden   dan.      890 
do  wären  da  genuoge/di  Gunlheres  man 
dine  wessen  niht  der  maere  /  wä  von  ez  was  geschehen: 
man  mohte  groz  gesinde  /  do  bi  Sifride  sehen. 

Ir  helme  und  ouch  ir  prünie /si bunden  üf  diumarc:  891 
sich  bereite  vorne  lande  /  vil  manic  rittcr  starc. 
do  gie  von  Tronie  Hagne  /  da  er  Kriemhilde  vant, 
unt  hat  im  geben  urloup :  /  si  wolden  rumen  daz  lant. 

„JNu  wol  mich"  sprach  do  Kriemhilt,  / ,, deich  ie  gewan 

den  man  892 

der  minen  lieben  vriunden  /  s6  wol  tar  vor  gestän 
also  min  herre  Sivrit  /  tuot  den  vriunden  min. 
des  wil  ich  hohes  muotes"  /  sprach  diu  küneginne,  ,,sin. 

Vil  lieber  vriunt  Hagene, /nu   gedenket  ane   daz,     893 
daz  ich  iu  gerne  diene  /  und  noch  nie  wart  gehaz. 
des  läzet  mich  geniezen  /  an  minem  liebem  man. 
ern  sol  des  niht  engelten,  /  hab  ich  Prünhilde  iht  getan. 

Daz  hat  mich  sit  gerouwen"  /  sprach  daz  edel  wip.       89/i 
,,ouch  hat  er  so  zerblouwen  /  dar  umbe  ininen  lip. 
daz  ich  ez  ie  geredete  /  daz  beswärte  ir  den  muot, 
daz  hat  vil  wol  errochen  /  der  helt  küene  unde  guot." 

Er  sprach:  ,,ir  wert  versüenet /her  nach  disen  tagen.   895 
Kriemhilt,  liebiu  vrouwe,  /  ja  sult  ir  mir  sagen 
wie  ich  iu  möge  gedienen  /  an  Sifride  iuwerm  man. 
daz  tuon  ich  gerne,  vrouwe,  /  wand  ichs  niemen  baz  engan." 

„Ich  waere  an  alle  sorge"  /sprach  daz  edel  wip,  896 

,,daz  im  iemen  naeme  /  in  stürme  sinen  lip, 

ob  er  niht  wolde  volgen  /  siner  übermuot: 

so  waere  iemer  sicher  /  der  degen  küene  unde  guot." 

„  Vrouwe"  sprach  dö  Hagene,  /  ,.unt  habet  ir  des  wän  89^ 
daz  man  in  müge  versniden, /ir  sult  mich  wizzen  län 
mit  wie  getanen  listen  /  ich  daz  sül  understen. 
ich  wil  im  ze  huote  /  iemer  riten  unde  gen." 

A  833—840,  C  897—904 

Si  sprach:  „da  bist  min  mäc,  /  so  bin  ich  der  din.      898 
ich  bevilhe  dir  mit  triuvven  /  den  holden  wine  min, 
daz  tu  mir  wol  behüetest  /  den  minen  lieben  man." 
si  sagt  im  kundiu  msere, /diu  bezzer  waeren  verlan. 

Si  sprach :   „min  man  ist  küene,  /  unt  dar  zuo  starc 

genuoc.  899 

dö  er  den  lintrachen  /  an  dem  berge  sluoc, 
ja  badet  sich  in  dem  pluote  /  der  recke  vil  gemeit, 
da  von  in  sit  in  stürmen  /  nie  kein  wäfen  versneit. 

Iedoch  pin  ich  in  sorgen,  /  swenn  er  in  stürme  stät  goo 

und  vil  der  gerschüzze  /  von  helde  handen  gät, 

daz  ich  da  Verliese  /  den  minen  lieben  man. 

hey  waz  ich  grözer  leide  /  dick  umbe  Sifride  hän ! 

Ich  melde  ez  üf  genäde,  /  vil  lieber  vriunt,  dir,  901 

daz  du  dine  triuwe  /  behaltest  ane  mir 
da  man  da  mac  verhouwen  /  den  minen  lieben  man. 
daz  läz  ich  dich  hceren:/dest  üf  genäde  getan. 

Do  von  des  trachen  wunden  /  vloz  daz  heize  bluot         902 
und  sich  dar  inne  badete  /  der  küene  recke  guot, 
do  viel  im  zwischen  herte  /  ein  linden  blat  vil  breit, 
da  mac  man  in  verhouwen :  /  des  ist  mir  sorgen  vil 

bereit." 

Dö  sprach  von  Tronie  Hagne:  /  „üf  daz  sin  gewant  903 
nset  ir  ein  kleinez  zeichen.  /  da  bi  ist  mir  bekant 
wä  ich  in  müge  behüeten/sö  wir  in  stürme  stän." 
si  wand  den  helt  vristen :  /  ez  was  üf  sinen  tot  getan. 

Si  sprach:  „mit  kleinen  siden  /  nae  ich  üf  sin  gewant     90/i 
ein  tougcnlichez  kriuze.  /  da  sol,  helt,  din  hant 
den  minen  man  behüeten  /  söz  an  die  herte  gät, 
swenn  er  in  den  stürmen /vor  sinen  vianden  stät." 

A  841—847,  C  905—911 

,,Daz  tuon  ich"  sprach  dö  Hagene,  /  „vil  liebiu  vrouwe 

min.'"  9o5 

dö  wände  ouch  des  diu  vrouwe,  /  ez  solde  im  vrume  sin: 
do  was  da  mite  verraten  /der  Kriemhilde  man. 
urloup  nam  do  Hagene :  /  dö  gie  er  vrceliche  dan. 

J_Jes  küniges  ingesinde  /  was  allez  sam  gemuot.  906 

ich  waen  iemer  recke  /  deheiner  mer  getuot 

so  grözer  meinreete/sö  da  von  im  ergie, 

do  sich  an  sine  triuwe  /  Kriemhilt  diu  künegin  verlie. 

J_Jes  anderen  morgens  /  mit  tüsent  siner  man  907 

reit  der  herre  Sifrit  /  vil  vrcelichen  dan. 
er  wände  er  solde  rechen  /  der  siner  vriunde  leit. 
Hagne  im  reit  so  nähen  /  daz  er  geschouwet  diu  kleit. 

Als  er  gesach  daz  pilde,  /  dö  schict  er  tougen  dan         908 
(di  sagten  ander  maere)  /  zwene  siner  man: 
mit  vride  solde  bliben  /  daz  Guntheres  lant, 
und  si  hete  Liudeger  /  zuo  dem  künige  gesant. 

Wie  ungerne  Sifrit  /  dö  hin  wider  reit,  909 

ern  het  etwaz  errochen  /  siner  vriunde  leit! 

wand  in  vil   kume  erwanden  /  die   Guntheres  man. 

dö  reit  er  zuo  dem  künige: /der  wirt  im  danken  began. 

„Nu  lön  iu  got  des  willen, /vriunt  Sifrit.  910 

daz  ir  so  willeclichen  /  tuot  des  ich  iuch  bit, 

daz  sol  ich  iemer  dienen,  /als  ich  von  rehte  sol. 

vor  allen  minen  vriunden/sö  getrouwe  ich  iu  wol. 

Nu  wir  der  hereverte  /  ledic  worden  sin,  911 

so  wil  ich  jagen  riten  /  beren  unde  swin 

hin  zem  Waskenwalde,  /  als  ich  vil  dicke  hän.*' 

daz  het  geraten  Hagene,  /  der  vil  ungetriuwe  man. 

„Allen  minen  gesten/den  sol  man  daz  sagen  912 

daz  wir  vil  vruo  riten: /die  mit  mir  wellen  jagen, 
daz  si  sich  bereiten :  /  die  aber  hie  welln  bestän 
höfschen   mit  den   vrouwen,/daz   si   mir   liebe   getan." 

9  A  848—855,  C  912,  914—920 

Do  sprach  der  herre  Sifrit  /  mit  herlichem  site:  91 3 

„swenne  ir  jagen  ritet,  /  da  wil  ich  gerne  mite. 

so  sult  ir  mir  lihcn  /  einen  suochman 

und  etelichen  bracken:/so  wil  ich  riten  in  den  tan." 

„Welt   ir   niht  nemen   wan   einen?"  /sprach   der   künic 

zehant.  91/i 

„ich  lihe  iu,  weit  ir,  viere,  /  den  vil  wol  ist  bekant 
der  walt  und  ouch  die  stige,  /  swa  diu  tier  hine  gänt, 
die  iuch  niht  f  ürewise  /  zen  herebergen  riten  laut." 

J.J6  reit  zuo  sinem  wibe  /der  recke  vil  gemeit.  91 5 

schiere  hete  Hagene  /  dem  künige  geseit 

wie  er  gewinnen  wolde  /  den  tiurlichen  degen : 

sus  grozer  untriuwe  /  solde  niemer  man  gepf  legen. 


A  856—858,  C  921—923 

XVI.  AVENTIURE 

(WIE    SIFRIT    ERSLAGEN     WART) 


Günther  unde  Hagene,  /  die  recken  vil  balt,  916 

lobten  mit  untriuwen  /  ein  pirsen  in  den  walt. 
mit  ir  scharpfen  geren  /  si  wolden  jagen  swin, 
bereu  unde  wisende:/waz  möhte  küeners  gesin? 

Da  mite  reit  ouch  Sifrit /in  herlichem  site.  917 

maniger  hande  spise/die  fuorte  man  in  mite. 

zeinem  kalten  brunnen  /  verlos  er  sit  den  lip. 

daz  het  geraten  Prünhilt,  /  des  künic  Guntheres  wip. 

JL)ö  gie  der  degen  küene  /  dar  Kriemhilde  vant.      918 
do  was  nu  üf  gesoumet  /  sin  edel  pirsgewant, 
sin  und  der  gesellen:  /si  wolden  über  Rin. 
don   dorfte   Kriemhilde  /  niemer   leider   gesin. 

Die  sinen  triutinne  /  die  kust  er  an  den  munt.  919 

„got  läze  mich  dich,  vrouwe,  /  gesehen  noch  gesunt, 
und  mich  diu  dinen  ougen.  /  mit  holden  mägen  din 
soltu  kurzewilen: /in  mac  hie  heime  niht  gesin." 

Do  gedähtes  an  diu  maere  /  (sin  torste  ir  niht  gesagen)  920 
diu  si  da  Hagenen  sagte :  /  dö  begonde  klagen 
diu  edel  küniginne  /  daz  si  ie  gewan  den  lip. 
do  weinde  äne  mäze  /  des  herren  Sifrides  wip. 

Si  sprach  zuo  dem  recken:  /  „lät  iuwer  jagen  sin.        921 
mir  troumte  hinaht  leide,  /  wie  iuch  zwei  wildiu  swin 
jagten  über  heide:/dä  wurden  bluomen  röt. 
daz  ich  so  sere  weine,  /  des  get  mir  wserliche  not. 

A  859—864,  C  924—929 

Ich  fürhte  harte  sere  /  etelichen  rat,  922 

ob  man  der  deneinem  /  missedienet  hat 
die  uns  gefüegen  kunnen  /  vientlichen  haz. 
belibet,  lieber  herre :  /mit  triuwen  rät  ich  iu  daz." 

Er  sprach:  ,,min  triutinne,  /  ich  kum  in  kurzen  tagen.  923 
in  weiz  hie  niht  der  liute  /  die  mir  iht  hazzes  tragen, 
alle  dine  mage  /  sint  mir  gemeine  holt : 
ouch  hän  ich  an  den  degenen  /hie  niht  anders  verscholt." 

„Neinä,  herre  Sivrit:/ja  fürhte  ich  dinen  val.  92  4 

mir  troumte  hinte  leide,  /  wie  obe  dir  zetal 

vielen  zvvene  berge: /in  gesach  dich  niemer  me. 

wil  du  von  mir  scheiden,  /  daz  tuot  mir  an  dem  herzen 

we." 

Er  umbevie  mit  armen  /  daz  tugentriche  wip:  925 

mit  minneclichem  küssen  /  trüt  er  ir  schoenen  lip. 
mit  urloube  er  dannen  /  schiet  in  kurzer  stunt. 
sin  gesach  in  leider  /  dar  nach  niemer  mer  gesunt. 

.Do  riten  si  von  dannen  /in  einen  tiefen  walt  926 

durch  kurzewile  willen.  /  vil  manic  ritter  halt 

volgten  Guntbere  /  unde  sinen  man. 

Gernot  unde  Giselher  /  die  warn  da  heime  bestän. 

Geladen  vil  der  rosse  /  kom  vor  in  übern  Piin,  927 

die  den  jagtgesellen  /  truogen  bröt  und  win, 
daz  vleisch  mit  den  vischen,  /  und  anders  mani^en  rät, 
den  ein  künic  so  riche  /  harte  pillichen  hat. 

Si  hiezen  herebergen  /  für  den  grüenen  walt  928 

gens  wildes  abeloufe/die  stolzen  jeger  balt, 

da  si  da  jagen  sohlen,  /  üf  einen  wert  vil  breit. 

dö  was  ouch  komen  Sifrit:  /daz  wart  dem  künege  geseit. 

Von  den  jagtgesellen  /  wurden  dö  gar  bestän  929 

die  warte  in  allen  enden.  /  dö  sprach  der  küene  man, 
Sivrit  der  vil  starke:  /  ,,wer  sol  uns  in  den  walt 
wisen  nach  dem  wilde,  /  ir  helde  küene  unde  balt?" 

A  865—872,  C  930—937 

„  W  eile  wir  uns  scheiden"  /  sprach  dö  Hagene,  93o 

,,e  daz  wir  beginnen  /  hie  ze  jagene? 
da  bi  wir  mügen  bekennen,  /  ich  und  die  herren  min, 
wer  die  besten  jägere  /  an  dirre  waltreise  sin. 

Liute  und  gehünde  /  suln  wir  teilen  gar:  g3i 

so  ker  ieslicher  /  swar  er  gerne  var. 
der  danne  jage  daz  beste,  /  des  sol  er  haben  danc." 
dö  wart  der  Jäger  biten  /  bi  ein  ander  niht  ze  lanc. 

Dö  sprach  der  berre  Sifrit:  /  „ich  hän  der  hunde  rät,  932 

niwan  einen  bracken,  /  der  so  genozzen  hat 

daz  er  die  verte  erkenne  /  der  tiere  durch  den  tan. 

wir  komen  wol  ze  jegede"  /  sprach  der  Kriemhilde  man. 

J_)ü  nam  ein  alter  jägere /ein  guoten  spürhunt:         g33 

er  brähte  den  herren  /  in  einer  kurzer  stunt 

da  si  vil  tiere  funden.  /  swaz  der  von  legere  stuont, 

di   erjagten   die   gesellen,  /  so   noch   guote   jägere   tuont. 

Swaz  ir  der  bracke  ersprancte,  /  diu  sluoc  mit  siner 

bant  93A 

Sifrit  der  vil  küene,  /  der  helt  von  Niderlant. 
sin  ros  liuf  so  sere  /  daz  ir  im  niht  entran. 
den  lop  er  vor  in  allen /an  dem  gejägede  gewan. 

Er  was  an  allen  dingen  /  biderbe  genuoc.  g35 

sin  tier  was  daz  erste  /  daz  er  ze  töde  sluoc, 

ein  vil  starkez  halpswul,  /  mit  der  sinen  hant: 

dar  nach  er  vil  schiere  /  ein  ungefüegen  lewen  vant. 

Dö  den  der  bracke  ersprancte,  /  den  schöz  er  mit  dem 

bogen.  906 

eine  starke  sträle  /  het  er  dar  in  gezogen  : 
der  lewe  lief  nach  dem  schuzze  /  wan  drier  sprünge  lanc. 
die  sinen  jagtgesellen  /  die  sagten  Sif  ride  danc. 

A  873—879,  C  938—944 


134  Der  N'ibelunge  Not 

J_Jar  nach  sluoc  er  schiere  /  einen  wisent  und  einen 

eich,  937 

starker  üre  viere  /  und  einen  grimmen  schelch. 
sin  ros  truoc  in  so  balde  /  daz  ir  im  niht  entran. 
hirze  oder  hinden  /  künde  im  wenic  engän. 

Einen  eber  grözen  /  den  vant  der  spürhunt.  938 

als  er  begunde  vliehen,  /  dö  kom  an  der  stunt 
des  selben  jagedes  meister:/er  bestuont  in  üf  der  slä. 
daz  swin  vil  zornecliche  /  lief  an  den  küenen  recken  sä. 

Do  sluoc  in  mit  dem  swerte  /  der  Kriemhilde  man :    939 

ez  het  ein  ander  jegere  /  so  sanfte  niht  getan. 

dö  er  in  het  ervellet, /man  vie  den  spürhunt. 

do  wart  sin  jagt  daz  riche  /  wol  den  Buregonden  kunt. 

Do  sprächen  sine  jegere:  /  ,,müg  ez  mit  f uoge  wesen,  9^0 
so  lät  uns,  herre  Sivrit,  /  der  tier  ein  teil  genesen, 
ir  tuot  uns  hiute  laere  /  den  berc  und  ouch  den  walt." 
des  begonde  smielen  /  der  degen  küene  unde  balt. 

J-J6  hörtens  allenthalben  /  ludern  unde  döz  96 1 

von  Hute  und  ouch  von  hunden.  /  der  schal  was  so  groz 
daz  in  da  von  antwurte  /  der  berc  und  ouch  der  tan. 
vier  unt  zweinzec  ruore  /  die  jeger  heten  verlän. 

Do  muosen  vil  der  tiere  /  Verliesen  da  daz  leben.         9^2 
dö  wänden  si  daz  fliegen  /  daz  man  in  solde  geben 
den  pris  von  dem  gejägde:  /des  kundc  niht  geschehen, 
do  der  starke  Sifrit  /  wart  zer  f iurstat  gesehen. 

Daz  jaget  was  ergangen,  /  unde  doch  niht  gar.  9^3 

di  zer  fiurstete  wolden,  /  die  brähten  mit  in  dar 

vil  maniger  tiere  hiute  /  und  wildes  genuoc. 

hey  waz  man  des  zer  kuchen/des  küneges  ingesinde  truoc  ! 

Dö  hiez  der  künic  künden  /  den  jegern  üz  erkorn       glib 
daz  er  enbizen  woldc.  /  dö  wart  vil  lute  ein  hörn 
zeiner  stunt  geblasen: /da  mite  in  wart  erkant 
daz  man  den  f  ürsten  edele  /  da  zen  herebergen  vant. 

A  880—886,  C  945—952 

J-Jo  sprach  ein  Sifrits  jägere:  /  „herre,  ich  hän  ver- 

nomen  g45 

von  eines  hornes  duzze  /  daz  wir  nu  sulen  komen 
zuo  den  herebergen:  /  antwurten  ich  des  wil." 
dö  wart  nach  den  gesellen  /  gevräget  bläsende  vil, 

Do  sprach   der  herre   Sifrit:  /  „nu  rüme   ouch  wir  den 

tan!"  9A6 

sin  ros  truoc  in  ebene :  /  si  ilten  mit  im  dan. 
si  ersprancten  mit  ir  schalle  /  ein  tier  vil  gremelich : 
daz  was  ein  bere  wilde.  /  dö  sprach  der  degen  hinder  sich: 

„Ich  wil  uns  hergesellen  /  kurzewile  wem.  947 

ir  sult  den  brachen  läzen:  /ja  sihe  ich  einen  bern, 
der  sol  mit  uns  hinnen  /  zen  herebergen  varn. 
ern  vliehe  dann  vil  sere,  /  ern  kan  sichs  niemer  bewarn." 

Der  bracke  wart  verläzen,  /  der  bere  spranc  von  dan.  g£8 
do  wolde  in  erriten  /  der  Kriemhilde  man. 
er  kom  in  ein  gevelle:  /done  kondes  niuwet  wesen. 
daz  starke  tier  dö  wände  /  vor  dem  jägere  genesen. 

Do  spranc  von  sinem  rosse  /  der  stolze  ritter  guot:  9/19 
er  begonde  im  nach  loufen. /daz  tier  was  umbehuot, 
ez  enkonde  im  niht  entrinnen :  /  dö  vienc  er  ez  zehant. 
an  aller  slahte  wunden  /  der  helt  ez  schiere  gebant. 

Krazen  noch  gebizen  /  künde  ez  niht  den  man.  g5o 

er  band  ez  zuo  dem  satele:/üf  saz  der  snelle  sän, 
er  bräht  ez  an  die  fiurstat  /  durch  sinen  höhen  muot 
zeiner  kurzewile,  /  der  recke  küene  unde  guot. 

Wie  rehte  herliche  /  er  zen  herebergen  reit!  901 

sin  ger  was  vil  michel,  /  starc  unde  breit, 
im  hienc  ein  ziere  wäf  en  /  hin  nider  an  den  sporn : 
von  vil  rotem  golde  /  fuort  der  herre  ein  schoene  hörn. 

A  887— 892,  C  953—959 

Von   bezzerm   pirsgewaete  /'gehört   ich   nie   gesagen.    952 
ein  roc  von  swarzem  pfellel  /  den  sach  man  in  tragen 
und  einen  huot  von  zobele,  /  der  riche  was  genuoc. 
hey  waz  er  richer  porten/an  sinem  kochaere  truoc! 

Von  einem  pantel  /  dar  über  was  gezogen  g53 

ein  hüt  durch  die  süeze.  /  ouch  fuorter  einen  bogen 
den   man   mit  antwerke  /  muose   ziehen   dan, 
der  in  spannen  solde,  /  ern  het  ez  selbe  getan. 

Von  einer  ludemes  hiute  /  was  allez  sin  gewant.  g54 

von  houpte  unz  an  daz  ende  /  gestreut  man  drufe  vant. 
üz  der  lichten  riuhe  /  vil  manic  goldes  zcin 
ze  beiden  sinen  siten  /  dem  küenen  jegermeister  schein. 

Do   fuort   er   Palmungen,  /  ein   ziere   wäfen   breit,      g55 
daz  was   also  scherpfc  /  daz   ez   nie   vermeit 
swä  man  ez  sluoc  üf  helme:/sin  ecke  wären  guot. 
der  herliche  jägere  /  der  was  hohe  gemuot. 

Sit  daz  ich  iu  diu  maere  /  gar  bescheiden  sol,  956 

im  was  sin  edel  kocher  /  vil  guoter  sträle  vol, 
von   guldinen   tüllen,  /  diu   sahs   wol   hende   breit, 
ez  muose  balde  ersterben  /  swaz  er  da  mit  versneit. 

_L)ö  reit  der  ritter  edele  /  vil  weidenliche  dan.  957 

in  sähen  zuo  zin  komenJe/die  Guntheres  man. 
si  liefen  im  engegene  /  und  enpfiengen  im  daz  marc. 
dö  fuorte  er  bi  dem  satele  /  ein  beren  gröz  unde  starc. 

Als  er  gestuont  von  rosse,  /  dö  loste  er  im  diu  bant  968 
von  fuoze  und  ouch  von  munde.  /  dö  erlutte  da  zehant 
vil  gröze  daz  gehünde,  /  swaz  des  den  beren  sach. 
daz  tier  ze  walde  wolde:  /die  liute  heten  ungemach. 

Der  bere  von  dem  schalle  /  durch  di  kuchen  geriet:  959 
hey  waz  er  kuchenknehte  /  von  dem  fiur  schiet! 
vil  kezzel  wart  genieret.  /  zerf  üeret  manic  brant: 
hey  waz  man  guoter  spise  /  in  der  aschen  ligen  vant! 

A  893— 900,  C  960—967 

Do  Sprüngen  von  dem  sedele  /  die  herren  und  ir  man.  960 
der  her  begonde  zürnen :  /  der  künic  hiez  dö  län 
allez  daz  gehünde  /  daz  an  den  seilen  lac. 
und  waer  ez  wol  verendet,  /  si  beten  vroelichen  tac. 

Mit  bogen  und  mit  spiezen/niht  langer  man  daz  lie,  961 
dö  liefen  dar  die  snellen  /  da  der  bere  eie. 
dö  was  so  vil  der  hunde  /  daz  da  niemen  schöz. 
von  des  Hutes  schalle  /  daz  gebirge  allez  erdöz. 

Der  ber  begonde  vliehen/vor  den  hunden  dan:  962 

im  enkunde  niht  gevolgen  /  wan  Kriembilde  man. 
der  erlief  in  mit  dem  swerte,  /  ze  töde  er  in  dö  sluoc. 
hin  wider  zuo  dem  f iure  /  man  den  beren  sider  truoc. 

Dö  sprächen  die  daz  sähen,  /er  weere  ein  kreftec  man.  960 
die   stolzen  jagtgesellen /hiez   man   zen    tischen   gän. 
uf  einen  schcenen  anger/saz  ir  da  genuoc. 
hey  waz  man  richer  spise  /  den  edeln  jegeren  dö  truoc! 

JLJie  schenken  körnen  seine  /  die  tragen  solden  win.  964 

ez  enkunde  baz   gedienet  /  niemer  helden  sin : 

heten  si  dar  under  /  niht  so  valschen  muot, 

so  waeren  wol  die  recken  /  vor  allen  schänden  behuot. 

Dö  sprach  der  herre  Sifrit: /,, wunder  mich  des  hat,  966 
sit  man  uns  von  den  kuchen  /  git  so  manigen  rät, 
war  umbe  uns  die  schenken  /  bringen  niht  den  win. 
man  'npflege  baz  der  jegere,  /  in  wil  niht  jagtgeselle  sin. 

Ich  hete  wol  gedienet  /  daz  man  min  n33me  war."       966 
der  künic  von  dem  tische  /  sprach  in  valsche  dar: 
„man  solz  iu  gerne  büezen :  /  swes  wir  gebresten  hän, 
daz   ist   von   Hagnen   schulden :  /  der   wil   uns   gerne  er- 
dürsten  län." 

JLJö  sprach  von  TronieHagne:/,, vil  lieber  herre  min,  967 

ich  wände  daz  daz  pirsen  /  hiute  solde  sin 

da  zem  Spehtsliarte:  /  den  win  den  sande  ich  dar. 

sin  wir  hiut  ungetrunken,  /  wie  wol  ich  mere  daz  bewar  !" 

A  901  —  908,  C  968 — 972,  974—976 

Do  sprach  der  herre  Sifrit:  /  „ir  lip  der  habe  undanc.  968 
man  solt  mir  siben  soume/met  und  lütertranc 
haben  her  gef  üeret.  /  dö  des  niht  mohte  sin, 
dö  solt  man  uns  gesidelet  /  haben  näher  an  den  Rin." 

Dö  sprach  von  Tronie  Hagene  :  /  ,,ir  edelen  ritter  halt,  9G9 

ich  weiz  hie  vil  nähen /einen  brunnen  kalt: 

daz  ir  niht  enziirnet:  /  da  sul  wir  hine  gän." 

der   rät   wart   mangem   degne  /  ze   grözen   sorgen   getan. 

Sifrit  den  recken  /  dwanc  des  turstes  not:  970 

den  tisch  er  deste  ziter  /  rucken  dan  gebot: 
er  wolde  für  die  berge  /  zuo  dem  brunnen  gän. 
dö  was  der  rät  mit  meine  /  von  den  recken  getan. 

Diu  tier  man  hiez  uf  wägenen  /  f üeren  in  daz  laut  971 
diu  da  het  verhouwen  /  diu  Sifrides  hant. 
man  jach  im  grözer  eren  /  swer  ez  ie  gesach. 
Hagne  sine  triuwe/vil  sere  an  Sifride  brach. 

J_Jö  si  dannen  wolden  /  zuo  der  linden  breit,  972 

dö  sprach  von  Tronie  Hagne :  /  „mir  ist  des  vil  geseit 
daz   niht  gevolgen   künne  /  dem  Kriemhilde   man, 
swenne  er  wolde  gähen :  /  hey  wolde  er  uns  daz  sehen 

län!" 

Dö  sprach  von  Niderlande  /  der  küene  Sifrit:  973 

,,daz  mugt  ir  wol  versuochen,  /  weit  ir  mir  loufen  mit 
ze  wette  zuo  dem  brunnen.  /  so  daz  si  getan, 
dem  sol  man  jehen  danne  /  den  man  siht  gewunnen  hän." 

„Nu  welle  ouch  wirz  versuochen"  /  sprach  Hagene  der 

degen.  97A 

dö  sprach  der  starke  Sifrit: /„so  wil  ich  mich  legen 
für  die  iuwern  füeze  /  nider  an  daz  gras." 
dö  er  daz  gehörte, /wi  liep  daz  Gunthere  was! 

A  909—915,  C  977—983 


XVI.   Wie   Slfriterslagen   wart  13g 

Do  sprach  der  degen  küene:  /  ,,ich  wil  iu  mere  sagen:  975 
allez  min  gewaete  /  wil  ich  mit  mir  tragen, 
den  ger  zuo  dem  schilde  /  und  al  min  pirsgewant." 
den  kodier  zuo  dem  swerte  /  vil  schier  er  umbe  gebant. 

Uo  zugen  si  diu  kleider/von  dem  libe  dan:  976 

in  zwein  wizen  hemeden  /  sach  man  si  beide  stän. 
sam  zwei  wildiu  pantel  /  si  liefen  durch  den  kle : 
doch  sach  man  bi  dem  brunnen  /  den  küenen  Sif  riden  e. 

Den  pris  an  allen  dingen  /  truoc  er  vor  manigem  man.  977 
daz  swert  daz  lost  er  schiere,  /  den  kocher  leit  er  dan, 
den  starken  ger  er  leinde/an  der  linden  ast: 
bi  des  brunnen  vluzze  /  stuont  der  herliche  gast. 

,  Die  Sifrides  tugende  /  wären  harte   groz.  97S 

den  schilt  leit  er  nidere  /  alda  der  brunne  vlöz : 
swie  harte  so  in  durste,  /  der  helt  doch  niene  tranc 
e  daz  der  künic  getrunke :  /  des  sagt  er  im  vil  bcesen  danc. 

Der  brunne  der  was  küele,  /  lüter  unde  guot.  979 

Günther  sich  dö  neigte  /  nider  zuo  der  fluot: 
als  er  het  getrunken,  /  dö  rihte  er  sich  von  dan. 
alsam  het  ouch  gerne  /  der  küene  Sif  rit  getan. 

_LJo  engalt  er  siner  zühte.  /den  bogen  unt  daz  swert,  980 

daz  truoc  allez  Hagene  /  von  im  danewert. 

do  sprang  er  hin  widere  /  da  er  den  ger  da  vant. 

er  sach  nach  einem  bilde  /  an  des  küenen  gewant. 

Da  der  herre  Sifrit/ob  dem  brunnen  tranc,  981 

er  schöz  in  durch  daz  kriuze,  /  daz  von  der  wunden 

spranc 
daz  bluot  im  von  dem  herzen  /  vast  an  die  Hagenen  wät. 
so  groze  missewende  /  ein  helt  niemer  mer  begät. 

Den  ger  im  gein  dem  herzen  /  stecken  er  do  lie.        982 

also  grimmeclichen  /  ze  f  lühten  Hagene  nie 

gelief  noch  in  der  werlde  /  vor  deheinem  man. 

do  sich  der  herre  Sifrit  /  der  starken  wunden  versan, 

A  916— 923,  C  984—991 

Der  herre  tobelichen  /  von  dem  brunnen  spranc:        983 

im  ragete  von  dem  herzen  /  ein  gerstange  lanc. 

der   fürste  wände   vinden  /  bogen   oder   swert: 

so  müese  wesen  Hagene  /  nach  sime  dienste  gewert. 

J_Jö  der  sere  wunde  /  des  swertes  niht  envant,  984 

don  het  et  er  niht  mere  /  wan  des  Schildes  rant : 
er  zucht  in  von  dem  brunnen,  /  dö  lief  er  Hagenen  an: 
don  künde  im  niht  entrinnen  /  des  künic  Guntheres  man. 

Swie  wunt  er  was  zem  tode,  /  so  kref  teclich  er  sluoc  985 
daz  üz  dem  schilde  /  draete  genuoc 
des  edelen   gesteines :  /  der  schilt  vil  gar  zerbrast. 
sich  hete  gerne  errochen  /  der  vil  herliche  gast. 

Do  was  gestrüchet  Hagene  /  vor  siner  hant  zetal.        986 
von  des  slages  krefte  /  der  wert  vil  lüte  erhal. 
het  er  daz  swert  enhende,  /  so  waer  ez  Hagenen   tot. 
so  sere  zürnt  der  wunde: /des  gie  im  waerlichen  not. 

Üirblichen  was  sin  varwe:/ern  künde  niht  gesten.    987 
sines  libes  sterke/diu  muose  gar  zergen, 
wand  er  des   todes  zeichen  /  in  liehter  varwe   truoc. 
sit  wart  er  beweinet  /  von  schcenen  vrouwen  genuoc. 

Do  viel  in  die  bluomen  /  der  Kriemhilde  man  :  988 

daz   pluot   von  siner   wunden  /  sach   man   vaste  gan. 
dö  begonde  er  schelten  /  (des  gie  im  groziu  not) 
die  tili  in  geraten  /  heten  den  ungetriuwen  tot. 

Do  sprach  der  verchwunde:  /  ,,jä  ir  vil  bcesen  zagen,  989 
waz  helfent  miniu  dienest,  /  daz  ir  mich  habt  erslagen? 
ich  was  iu  ie  getriuwe :  /  des  ich  engolten  hän. 
ir  habt  an  iuwern  mägen  /  leider  übele  getan. 

Die  sint  da   von   bescholden.  /  swaz   ir   wirt  geborn   990 

her  nach  disen  ziten.  /  ir  habt  iuwern  zorn 

gerochen   al    ze   sere  /  an   dem   libe   min. 

mit  laster  ir  gescheiden  /  sult  von   guoten   recken   sin." 

A  924—931,  C  992—999 

JLlie  ritter  alle  lief  en  /  da  er  erslagen  lac.  991 

ez  was  ir  genuogen  /  ein  vreudelöser  tac. 

die  iht  triuwe  heten,  /  von  den  wart  er  gekleit: 

daz  hete  wol  verdienet  /  der  ritter  küene  unt  gemeit. 

Der  künic  von  Buregonden  /  klagte  sinen  tot.  992 

d6  sprach  der  verchwunde:  /  „daz  ist  äne  not 

daz  der  nach  schaden  weinet /der  in  hat  getan. 

der   dienet   michel   scheiden :  /  ez   waere   bezzer   verlän." 

Do  sprach  der  grimme  Hagene:  /  ,,jan  weiz  ich  waz  ir 

kleit.  993 

ez  hat  nu  allez  ende  /  unser  sorge  unt  unser  leit: 
wir  vinden  ir  vil  wenic  /  die  getürren  uns  bestän. 
wol  mich  deich  siner  herschaft  /  hän  ze  rate  getan." 

„Ir  mugt  iuch  lihte  rüemen"  /sprach  dö  Sifrit.  99/i 

„het  ich  an  iu  erkennet  /  den  mortlichen  sit, 

ich  hete  wol  behalten /vor  iu  minen  lip. 

mich  riuwet  niht  so  sere/sö  vrou  Kriemhilt  min  wip. 

Nu  müeze  got  erbarmen  /  deich  ie  gewan  den  sun    995 
dem  man  daz  itewizen  /  sol  nach  den  ziten  tuon 
daz  sine  mäge  iemen  /  mortliche  han  erslagen. 
möht  ich"  so  sprach  Sifrit,  /  „daz  sold  ich  pilliche 

klagen." 

Do  sprach  jaemerliche  /  der  verchwunde  man:  996 

„weit  ir,  künic  edele,  /  triuwen  iht  begän 
in  der  werlt  an  iemen,  /  lät  iu  bevolhen  sin 
üf  iuwer  genäde/di  holden  triutinne  min. 

Und  lät  si  des  geniezen  /  daz  si  iuwer  swester  si.         997 
durch  aller  fürsten  tugende  /  wont  ir  mit  triuwen  bi. 
mir  müezen   warten  lange  /  min   vater  und  mine   man. 
ez  enwart  nie  vrouwen  leider  /  an  liebem  manne  getan." 

A  932—938,  C  1000 — 1004,   1006,  1007 


I42  DerNibelungeNot 

J_Jie  bluomen  allenthalben  /  von  bluote  wurden  naz.  998 
do  rang  er  mit  dem  tode:  /  unlange  tet  er  daz, 
want  des  todes  wäfen  /  ie  ze  sere  sneit. 
do  mohte  reden  niht  mere  /  der  recke  küen  unt  gemeit. 

Uö  die  herren  sähen  /  daz  der  helt  was  tot,  999 

si  leiten  in  üf  einen  schilt,  /  der  was  von  golde  rot, 
und  wurden  des  ze  rate,  /  wie  daz  solde  ergän 
daz  man  ez  verhaele/daz  ez  hct  Hagene  getan. 

Do  sprächen  ir  genuoge:  /  „uns  ist  übele  geschehen.  1000 

ir  sull  ez  helen  alle  /  unt  sult  geliche  jehen, 

da 'r  rite  jagen  eine, /der  Kriemhilde  man, 

in  slüegen  schächaere,  /  da  er  fiiere  durch  den  tan." 

Do  sprach  von  Tronie  Hagne :  /  „ich  bring  in  in  daz 

lant.  1001 

mir  ist  vil  unmaere, /und  wirt  ez  ir  bekant 
diu  so  hat  betrüebet  /  den  Prünhilde  muot. 
ez  ahtet  mich  vil  ringe, /swaz  si  weinens  getuot." 


A  939  —  942,  C  1009  — 1012 

XVII.  AVENTIURE 

(WIE    KR1EMHILT    IR    MAN    KLAGTE 
UND     WIE    ER    BEGRABEN    WART) 


Do  erbiten  si  der  nahte  /  und  fuoren  über  Rin.    1002 
von  heleden  künde  niemer/wirs  gejaget  sin. 
ein  tier  daz  si  da  sluogen,  /  daz  weinden  edliu  kint. 
ja  muosen  sin  engelten  /  vil  guote  wigande  sint. 

Von  grözer  übermüete  /  mugt  ir  hoeren  sagen,        1000 

und  von  eislicher  räche.  /  dö  hiez  Hagene  tragen 

Sif  riden  also  toten  /  von  ^ibelunge  lant 

für  eine  kemenäten  /  da  man  Kriemhilde  vant. 

Er  hiez  in  tougenlichen  /  legen  an  die  tür,  ioo4 

daz  sin  da  soldo  vinden  /  so  si  dar  gienge  für 

hin  zer  mettine  /  e  daz  ez  wurde  tac, 

der  diu  vrouwe  Kriemhilt  /  vil  selten  keine  verlac. 

lVlan  lüte  da  zem  münster/näch  gewonheit.  ioo5 

vrou  Kriemhilt  diu  schcene  /  wachte  manige  meit : 
ein  lieht  bat  si  ir  bringen /und  ouch  ir  gewant. 
dö  kom  ein  kamersere  /  da  er  Sif  riden  vant. 

Er  sach  in  bluotes  röten :  /  sin  wat  was  elliu  naz.  1006 

daz  ez  sin  herre  waere,  /  niene  wesse  er  daz. 

hin  zer  kemenäten  /  daz  lieht  truog  an  der  hant 

von  dem  vil  leider  maere  /  diu  vrouwe  Kriemhilt  ervant. 

Dö  si  mit  ir  vrouwen  /  zem  münster  wolde  gän,  1007 

dö  sprach  der  kamerasre :  /  „ja  sult  ir  stille  stän : 

ez  lit  vor  disem  gademe/ein  ritter  tot  erslagen." 

dö  begonde  Kriemhilt  /  vil  harte  unmaezliche  klagen. 

A 943 — 948,  C  1014 — 1019 

E  daz  si  rehte  erfunde  /  daz  ez  waere  ir  man,  1008 

an  die  Hageneh  vräge  /  denken  si  began, 

wie  er  in  solde  vristen:/dö  wart  ir  erste  leit. 

von  ir  was  allen  vreuden  /  mit  sinem  töde  widerseit. 

Do  seic  si  zuo  der  erden,  /  daz  si  niht  ensprach:  1009 

die  schcenen  vreudelösen  /  ligen  man  dö  sach. 
Kriemhilde  jämer  /  wart  unmäzen   gröz  : 
dö  schre  si  nach  unkref  te  /  daz  al  diu  kemenäte  erdöz. 

Do  sprach  daz  gesinde:  /  ,,waz  ob  ez  ist  ein  gast?'     1010 
daz  bluot  ir  üz  dem  munde  /  von  herzen  jämer  brast. 
do  sprach  si:  ,,ez  ist  Sif rit,  /  der  min  vil  lieber  man: 
ez  hat  geraten  Prünhilt,  /  daz  ez  hat  Hagene  getan." 

Diu  vrouwe  hiez  sich  wisen/dä  si  den  helt  vant,        1011 
si  huop  sin  houbet  schoene  /  mit  ir  vil  wizen  hant. 
swie  rot  ez  was  von  bluote,  /  si  het  in  schiere  erkant. 
do  lac  vil  jämmerliche  /  der  helt  von  Nibelunge  laut. 

Dö  rief  vil  trürecliche  /  diu  küneginne  milt:  1012 

,,owe  mir  mines  leides !  /  nü  ist  dir  din  schilt 
mit  swerten  niht  verhouwen :  /  du  list  ermorderöt. 
unl  wesse  ich  wer  ez  het  getan,  /  ich  riete  im  iemer  sinen 

tot." 

Allez  ir  gesinde  /  klage  te  unde  schre  ioi3 

mit  ir  lieben  vrouwen,  /  wand  in  was  harte  we 
umb  ir  vü  edelen  herren,  /  den  si  da  heten  vlorn. 
dö  het  gerochen  Ilagene  /  harte  Prünhilde  zorn. 

J-Jö  sprach  diu  jämerhafte  :  /  ,,ir  kameraer,  ir  sult  gän  101/i 

und  wecket  harte  balde  /  die  Sifrides  man. 

ir  sult  ouch  Sigemunde  /  minen  jämer  sagen, 

ob  er  mir  hellen  welle  /  den  küenen  Sifriden  klagen." 

Dö  lief  ein  böte  balde  /  da  er  si  ligen  vant,  ioi5 

die  Sifrides  helde  /  von  Nibelunge  laut. 

mit  den  vil  leiden  maeren  /  ir  vreude  er  in  benam. 

si  woldenz  niht  gelouben  /  unz  man  daz  weinen  vernam. 

A  949  —  956,  C  1020 — 1027 

Der  böte  kom  ouch  schiere  /  da  der  künic  lac.  1016 

Sigemunt  der  herre  /  des  slafes  niht  enpflac: 
ich  waen  sin  herze  im  sagte  /  daz  im  was  geschehen, 
ern  möhte  sinen  lieben  sim  /  niemer  lebenden  gesehen. 

„Wachet,  herre  Sigemunt.  /  mich  bat  nach  iu  gän    1017 

Kriemhilt  min  vrouwe.  /  der  ist  ein  leit  getan 

daz  ir  vor  allen  leiden  /  an  ir  herze  gät: 

daz  sult  ir  klagen  helfen,  /  wand  ez  iuch  sere  bestät." 

Uf  rihte  sich  dö  Sigemunt ;  /  er  sprach :   „waz  sint  diu 

leit  1018 

der   schcenen   Kriemhilde  /  diu   du   mir   hast   geseit?" 
der  böte  sprach  mit  weinen:  /  ,ine  kan  iu  niht  verdagen : 
ja  ist  von  Aiderlanden  /  der  küene  Sifrit  erslagen." 

J__)ö  sprach  der  herre  Sigemunt:  /  ,,lat  iuwer  schimpfen 

sin  1019 

und  also  bcesiu  maere  /  durch  den   willen  min, 
daz   ir  daz  saget  iemen  /  daz    er  si  erslagen  : 
wand  ine  künde  in  niemer  /  unz  an  min  ende  verklagen." 

„Welt  ir  mir  niht  gelouben/daz  ir  mich  hceret  sagen,  1020 

so  mugt  ir  selbe  hceren  /  Kriemhilde  klagen 

unt   allez   ir   gesinde  /  den   Sifrides   tot." 

vil  sere  erschrac  dö  Sigemunt:  /  des  gie  im  waerlichen  not. 

Mit  hundert  sinen  mannen  /  er  von  dem  bette  spranc.  102 1 
si  züchten  zuo  den  handcn  /  diu  scharpfen  waten  lanc, 
si  liefen  zuo  dem  wuofe  /  vil  jämerliche  dan. 
dö  körnen  tüsent  recken  /  des  küenen  Sifrides  man. 

Dö  si  so  jämmerliche  /  die  vrouwen  hörten  klagen,     1022 
dö  wänden  sumeliche,  /  si  solden  kleider  tragen. 
jan  mohten  si  der  sinne  /  vor  leide  niht  gehaben: 
in  wart  vil  michel  swaere/in  ir  herzen  begraben. 

10  A  957 — 963,  C  1028 — 1034 

-Uö  kom  der  künec  Sigemunt  /  dä'r  Kriemhilde  vant.  ioa3 
er  sprach :  „ovve  der  reise  /  her  in  ditze  lant. 
wer  hat  mich    mines  kindes  /  und  iuch  des  iuwern  man 
bi  also  guoten  f riunden  /  sus  mortlich  äne  getan?" 

„Hey  solde  ich  den  bekennen"  /  sprach  daz  vil  edel 

wip,  102/1 

„holt  enwurde  im  niemer/min  herze  unt  ouch  min  lip: 
ich  geriete  im  also  leide  /  daz  di  f  riunde  sin 
von   den  minen   schulden  /  müesen  weinende   sin." 

Sigemunt  der  herre  /  den  fürsten  umbeslöz.  102b 

dö  wart  von  sinen  vriunden  /  der  jämer  also  gröz 

daz  von  dem  starken  wuofe  /  palas  unde  sal 

und  ouch  diu  stat  ze  Wormez  /  von  ir  weinen  erschal. 

Don  künde  niemen  trcesten  /daz  Sifrides  wip.  1026 

man  zöch  üz  den  kleidern  /  den  sinen  schcenen  lip. 
man  wuosch  im  sine  wunden  /  unt  leit  in  üf  den  re. 
dö  was  den  sinen  liuten  /  von  grözem  jämer  starke  we. 

_L)ö  sprächen  sine  recken  /  von  Nibelunge  lant:  1027 

„in  sol  iemer  rechen  /  mit  willen  unser  hant, 
ist  er  in  dirre  bürge  /  der  ez  hat  getan." 
dö  ilten  nach  den  wäfen/alle  Sifrides  man. 

Die  üz  erweiten  degene  /  mit  Schilden  körnen  dar,     1028 
einlef  hundert  recken  /  die  het  an  siner  schar 
Sigemunt  der  herre.  /  sines  sunes  tot 
den  wolde  er  gerne  rechen: /des  gie  im  wa^rlichen  not. 

Sine  wessen  wen  si  solden  /  mit  strite  dö  bestän,         1029 
sine  tffitenz  danne  Günther  /  unde  sine  man, 
mit  den  der  herre  Sifrit/an   daz  gejägede  reit. 
Kriemhilt  sach  si  gewäfent:  /daz  was  ir  grcezliche  leit. 

Swie  michel  waer  ir  jämer  /  und  swie  starc  ir  not,       io3o 

dö  vorhte  si  harte /der  Mbelunge  tot 

von  ir  bruoder  mannen,  /  daz  si  ez  understuont. 

si  warnt  si  güetliche  /  so  vriunde  liebe  vriunde  tuont. 

A  964 — 971,  C  1035 — 1042 

JL)ö  sprach  diu  jämers  riche :  /  ,,min  herre  Sigemunt,  io3i 
wes  weit  ir  beginnen?  /  iu  ist  niht  rehte  kunt. 
ja  hat  der  künic  Günther  /  so  manigen  küenen  man: 
ir  weit  iuch  alle  vliesen,  /  weit  ir  die  recken  bestän." 

Mit  helmen  üf  erbunden  /  in  was  ze  strite  not.  io32 

diu  edel  küneginne  /  bat  und  ouch  gebot 

daz  siz  miden  solden,  /  die  recken  vil  gemeit. 

dö  siz  niht  läzen  wolden,  /  daz  was  ir  waerlichen  leit. 

Si  sprach :  ,, herre  Sigemunt,  /  ir  sult  ez  läzen  stän      io33 
unz  ez  sich  baz  gef  üege :  /  so  wil  ich  minen  man 
iemer  mit  iu  rechen.  /  der  mir  in  hat  benomen, 
wirde  ich  des  bewiset, /ich  sol  im  schädeliche  komen. 

Ez  ist  der  übermüeten  /hie  bi  Rine  vil:  io3/l 

da  von  ich  iu  des  strites  /  raten  niht  enwil. 

si  habent  wider  einen  /  ie  wol  drizec  man. 

nu  läz  in  got  gelingen  /  als  si  umb  uns  gedienet  hän. 

Ir  sult  hie  beliben,/unt  dolt  mit  mir  diu  leit;  io35 

als  ez  tagen  beginne,  /  ir  helde  vil  gemeit, 

so  helfet  mir  besarken  /  den  minen  lieben  man." 

dö  sprächen  die  degene:  /  „daz  sol  werden  getan." 

Iu  enkunde  niemen  /  daz  wunder  volsagen  io36 

von  rittern  unt  von  vrouwen,  /  wie  man  die  hörte  klagen 
so  daz  man  des  wuofes  /  wart  in  der  stat  gewar. 
die  edelen  burgsere  /  die  körnen  gähende  dar. 

Si  klagten  mit  den  gesten,  /  want  in  was  harte  leit.  1087 

die  Sif  rides  schulde  /  in  niemen  het  geseit, 

durch  waz  der  edele  recke  /  verlür  den  sinen  lip. 

dö  weinden  mit  den  vrouwen  /  der  guoten  burgsere  wip. 

Smide  hiez  man  gähen  /  wurken  einen  sarc,  io38 

von  silber  und  von  golde,  /  vil  michel  unde  starc. 
man  hiez  in  vaste  spengen  /  mit  stahel,  der  was  guot. 
dö  was  al  den  liuten  /  harte  trürec  der  muot. 

A  972—979,  C  1043  — 1050 

Uiu    naht    diu    was   zergangen :/ man   sagte   ez   wolde 

tagen.  io3g 

dö  hiez  diu  edel  vrouwe  /  zuo  dem  münster  tragen 
Sifriden  den  herren,  /  ir  vil  lieben  man. 
swaz  er  da  vriunde  hete,  /  die  sach  man  weinende  gän. 

Do  si  in  zem  münster  brähten,  /vil  der  glocken  klanc.  io/io 
do  hört  man  allenthalben  /vil  maniges  pfaffen  sanc. 
dö  kom  der  künic  Günther  /  mit  den  sinen  man 
und  ouch  der  grimme  Ilagene  /  zuo  dem  wuofe  gegän. 

Er  sprach:  „vil  liebiu  swester,  /  owe  der  leide  din,    10/ii 
daz  wir  niht  mohten  äne  /  des  grözen  schaden  sin. 
wir  müezen  klagen  iemer  /  den   Sifrides  lip." 
„daz   tuot  ir  äne  schulde"  /  sprach  daz  jämerhafte  wip. 

„Waer  iudar  umbe  leide, /son  waer  es  niht  geschehen.  10/I2 
ir  hetet  min  vergezzen, /des  mag  ich  nu  wol  jehen, 
da  ich  da  wart  gescheiden     und  min  lieber  man. 
daz  wolde  got"  sprach  Kriemhilt,  /  „waer  ez  mir  selber 

getan." 

Si  buten  vaste  ir  lougen.  /  Kriemhilt  begonde  jehen:  io/i3 

„swelher  sich  unschulde,  /  der  läze  daz  gesehen: 

der  sol  zuo  der  bare  /  vor  den  liuten  gen. 

da  bi  mac  man  die  wärheit  /  harte  schiere  versten." 

J_Jaz    ist   ein   michel    wunder: /vil   dicke    ez    noch    ge- 
schult, io4/l 
swä  man  den  mortmeilen  /  bi  dem  töten  siht, 
so  bluotent  im  die  wunden:  /als  ouch  da  geschach. 
da  von  man  die  schulde  /  da  ze  Hagenen  gesach. 

Die  wunden  vluzzen  sere  /  alsam  si  täten  e.  io/|5 

die  e  da  sere  klageten,  /  des  wart  nu  michel  me. 
dö  sprach  der  künic  Günther:  /  „ich  wilz  iuch  wizzen  län. 
in  sluogen  schächaere :  /  Hagene  hat  es  niht  getan." 

A  980 — 986,  C  105 1  — 1057 


XVII.   Wie   Kr.    ir  man   klagte   u.   wie   er  begr.   wart     I4O 

„Mir  sint  die  schächaere"  /sprach  si.  ,,vil  wol  bekant.  io46 
nu  läze  ez  got  errechen  /  noch  siner  vriunde  hant. 
Günther  unde  Hagene,  /ja  habt  ir  ez  getan." 
die  Sivrides  degene  /  heten  dö  gen  strite  wän. 

JL)ö  sprach  aber  Kriemhilt :  / ,, tragt  mit  mir  die  not."  1047 

dö  körnen  dise  beide  /  da  si  in  funden  tot, 

Gernöt  ir  bruoder  /  und  Giselher  daz  kint. 

in  triuwen  si  in  klageten  /  mit  den  anderen  sint. 

Si  weinden  innecliche  /  den  Kriemhilde  man.  io48 

man  solde  messe  singen :  /  zuo  dem  münster  dan 
giengen  allenthalben  /  wip  man  unt  kint. 
die  sin  doch  lihte  enbären,  /  die  weinten  Sifride  sint. 

Gernöt  unde  Giselher /  di  sprächen:  ,,s\vester  min,     io/jg 
nu  trceste  dich  nach  töde,  /  als  ez  doch  muoz  sin. 
wir  wellen  dichs  ergetzen  /die  wile  wir  geleben." 
don  künde  ir  tröst  deheinen  /  zer  werlde  niemen  gegeben. 

öin  sarc  der  was  bereitet  /  wol  umben  mitten  tac.     io5o 

man  huop  in  von  der  bare  /  da  er  ufe  lac. 

in  wolde  noch  diu  frouwe  /  läzen  niht  begraben. 

des  muosen  al  die  Hute  /  michel  arebeite  haben. 

In  einen  riehen  pfellel  /  man  den  töten  want.  io5i 

ich  waene  man  da  iemen  /  äne  weinen  vant. 
dö  klagte  herzenliche  /  Uote,  ein  edel  wip, 
und  allez  ir  gesinde  /  den  sinen  westlichen  lip. 

Dö  man  daz  gehörte  /  daz  man  zem  münster  sanc,  ioÖ2 
unt  man  in  het  gesarket,  /  dö  huop  sich  gröz  gedranc : 
durch  willen  siner  sele  /  waz  Opfers  man  dö  truoc ! 
er  hete  bi  den  vinden/doch  guoter  vriunde  genuoc. 

XVriemhilt  diu  arme  /  zir  kameraeren  sprach:  io53 

,,si  suln  durch  mine  liebe  /  liden  ungemach 
die  im  iht  guotes  günnen  /  und  mir  wesen  holt: 
durch  Sifrides  sele  /  sol  man  teilen  sin  golt." 

A  987—994,  C  1058 — 1064 


I  5  O  Der  Nibelunge  Not 

Kein  kint  was -da  so  kleine  /  daz  witze  mohte  haben,  io5/i 
daz  muose  gen  zem  opfer.  /  e  daz  er  wurd  begraben, 
baz   danne   hundert   messe  /  man   da   des   tages   sanc. 
von    Sifrides   vriunden  /  wart   dö   grözer   gedranc. 

-Do  man  da  het  gesungen,  /  daz  volc  huop  sich  von 

dan.  io55 

dö  sprach  diu  vrouwe   Kriemhilt:  /  ,,irn   sult  niht   eine 

län 

hinte   mich  bewachen  /  den   üz   erweiten   degen. 

ez  ist  an  sinem  libe  /  al  min  vreude  gelegen. 

Dri  tage  und  dri  nahte  /  wil  ich  in  läzen  stän,  io56 

unz  ich  mich  geniete  /  mins  vil  lieben  man. 
waz  ob  daz  got  gebiutct/daz  mich  ouch  nimt  der  tot? 
so  waere  wol  verendet  /  min  armer  Kriemhilde  not." 

Zen   herebergen    giengen  /  die   liute   von   der   stat.    1057 

pfaf fen  unde  münche  /  si  beliben  bat 

und  allez  sin  gesinde  /  daz  des  heldes  pflac. 

si  heten  naht  vil  arge  /  unt  vil  müelichen  tac. 

An  ezzen  und  an  trinken  /  beleip  da  manic  man.    io58 
di  ez  da  nemen  wolden,  /  den  wart  daz  kunt  getan 
daz  mans  den  vollen   gaebe :  /  daz  schuof  her  Sigemunt. 
dö  was   den   Nibelungen  /  vil   michel   arebeite   kunt. 

Die  drie  tagezite,  /so  wir  beeren  sagen,  ioög 

die  da  künden  singen,  /  daz  si  muosen  tragen 
vil  der  arebeile.  /  waz  man  in  opfers  truoc! 
die  vil  arme  wären,  /  die  wurden  riche  genuoc. 

Swaz  man  vant  der  armen  /  di  es  niht  mohten  hän,  1060 
die  hiez  man  doch  zem  opfer  /  mit  dem  golde  gän 
uz  sin  selbes  kameren./dö  er  niht  solde  leben, 
umbe  sine  sele  /  wart  manic  tusent   marc  gegeben. 

A  995 — 1000,  C  1065— 1069 


XVII.  Wie   Kr.   ir  man  klagte  u.   wie   er  begr.   wart     1 5  I 

Urbor  üf  der  erden  /  teiltes  in  diu  lant,  1061 

swa  s6  man  diu  klöster  /  und  guote  liute  vant. 
silbers  unde  waete  /  gap  man  den  armen  gnuoc. 
si  tet  dem  wol  geliche  /  daz  si  im  holden  willen  truoc. 

An   dem   dritten  morgen /ze   rehter   messezit  1062 

so  was  bl  dem  münsler  /  der  kirchof  also  wit 

von  den  lantliuten  /  weinens  also  vol : 

si  dienden  im  nach  töde  /  als  man  lieben  vriunden  sol. 

In  den  tagen  vieren,  man  hat  gesaget  daz,  io63 

ze  drizec  tüsent  marken  /  oder  dannoch  baz 
wart  durch   sine   sele  /  den  armen   da  gegeben, 
dö  was  gelegen  ringe  /  sin  gröziu  schcene  und  ouch  sin 

leben. 

Dö  got  da  wart  gedienet  /  daz  man  vol  gesanc,        106/1 
mit  ungefüegem  leide  /  vil  des  volkes  ranc. 
man  hiez  in  üz  dem  münster  /  zuo  dem  grabe  tragen, 
die  sin  ungern  enbären,  /  die  sach  man  weinen  unde 

klagen. 

Vil  lüte  schriende  /  daz  Hut  gi  mit  im  dan:  io65 

vrö  enwas   da  niemen,  /  weder  wip   noch  man. 
e  daz  man  in  begrüebe,  /  man  sanc  unde  las: 
hey  waz   guoter  pfaf fen  /  ze  siner  pifilde  was! 

xL    daz  zem  grabe  kceme  /  daz  Sifrides  wip,  1066 

do  ranc  mit  solhem  jämer  /  der  ir  getriuwer  lip 
daz  man  si  mit  dem  brunnen  /  vil  dicke  da  vergöz. 
ez  was  ir  ungemüete  /  vil  harte  unmaezlichen   groz. 

Ez  was  ein  michel  wunder  /  daz  si  ie  genas.  1067 

mit  klage   ir  helfende  /  manic  vrouwe  was. 

do  sprach  diu  küneginne :  /  „ir  Sifrides  man, 

ir  sult  durch  iuwer  triuwe  /  an  mir  genäde  begän. 

A  1001 — 1007,  C  1070 — 1076 


1^2  Der  Nibelunge   Not 


Lät  mir  nach  fnime  leide  /  daz  kleine  liep  geschehen  1068 
daz  ich  sin  schcene  houbet/noch  eines  müeze  sehen." 
do  bat  sis  also  lange  /  mit  jämers  sinnen  starc 
daz  man  zebrechen  muose  /  den  vil  herlichen  sarc. 

Do  brähte  man  die  vrou\ven/dä  si  in  ligen  vant.   1069 
si  huop  sin  schcene  houbet  /  mit  ir  vil  wizen  hant. 
do  kustes  also  töten  /  den  edeln  ritter  guot. 
diu  ir  vil  liehten  ougen  /  vor  leide  weinten  da  bluot. 

Ein  jaemerlichez  scheiden  /  wart  do  da  getan.  1070 

do  truoc  man  si  von  dannen:/sin  mohte  niht  gegän. 
do  vant  man  sinnelose  /  daz  herliche  wip. 
vor  leide  möht  ersterben  /  der  ir  vil   wünneclicher   lip. 

JL)ö  man  den  edeln  herren  /  hete  nu  begraben,      107 1 

leit  äne  mäze  /  sach  man  die  alle  haben 

die  mit  im  komen  wären  /  von  Nibelunge  lant. 

vil  selten  vrcelichen  /  man  do  Sigemunden  vant. 

Do  was  der  etelicher  /  der  drier  tage  lanc  1072 

vor  dem   grozem   leide  /  niht  az   noch   entranc. 

doch  mohten  si  dem  libe  /  so  gar  geswichen  niht : 

si  nerten  sich  nach  sorgen,  /  so  noch  genuogen  geschult. 


A  1008 — 1012,  C  1077-  1081 

XVIII.   AVENTIURE 

(WIE    SIGEMUNT    WIDER    ZE    LANDE    FUOR) 


Der  sweher  Kriemhilde  /  gie  da  er  si  vant.  1073 

er  sprach  zer  küneginne :  /  „wir  suln  in  unser  lant. 
wir  waen  unmaere  geste  /  bi  dem  Rine  sin. 
Kriemhilt,  vil  liebiu  vrouwe,  /  nu  vart  ir  zuo  den  landen 

min. 

Sit  daz  uns  untriuwe  /  äne  hat  getan  107/i 

hie  in  disen  landen  /  des  iuwern  edelen  man, 
des  sult  ir  niht  engelten :  /  ich  wil  iu  waege  sin 
durch   mines   sunes   liebe: /des   sult   ir   äne   zwivel   sin. 

Ir  sult  ouch  haben,  vrouwe,  /  allen  den  gewalt  1075 

den  iu  e  tete  künde  /  Sifrit  der  degen  balt. 
daz  lant  und  ouch  diu  kröne,  /  daz  si  iu  undertän. 
iu  sulen  gerne  dienen /alle  Sifrides  man." 

Do  sagte  man  den  knehten,  /  si  solden  riten  dan:   1076 
do  wart  ein  michel  gähen  /  nach  rossen  getan, 
bi  ir  starken  vinden  /  was  in  ze  wesen  leit. 
den  vrouwen  und  den  mägden  /  hiez  man  suochen  diu 

kleit. 

J_)o  der   künic   Sigemunt  /  wolde   sin   geriten,  1077 

do  begunden  Kriemhilt  /  di  ir  mäge  biten 

daz  si  bi  ir  muoter  /  solde  da  bestän. 

do  sprach  diu  vrouwe  here:/,,daz  künde  niemer  ergän. 

A  1013 — 1017,  C  1084 — 1088 


1^4  Der  Nibelunge  Not 

Wie  möhte  ich«  den  mit  ougen  /  iemer  an  gesehen       1078 
von  dem  mir  armem  wibe  /  so  leide  ist  geschehen?" 
do  sprach  der  junge  Giselher :  /  ,,vil  liebiu  swester  min, 
du  solt  durch  dine  triuwe  /  hie  bi  diner  muoter  sin. 

Die  dir  da  habent  beswaeret  /  und  betrüebet  den 

muot,  1079 

der  bedarf  tu  niht  ze  dienste:/nu  zer  min  eines  guot." 

si  sprach  zuo  dem  recken:  /  „jane  mages  niht  geschehen. 

vor  leide  mües  ich  sterben,  /  swenne  ich  Hagenen  solde 

sehen." 

„Des  tuon  ich  dir  ze  rate,  /  vil  liebiu  swester  min.  1080 

du  solt  bi  dinem  bruoder  /  Giselhere  sin. 

ja  wil  ich  dich  ergetzen  /  dines  mannes  tot." 

do  sprach  diu  gotes  arme: /„des  waere  Kriemhilde  not." 

Do 'z  ir  der  junge  Giselher /so  güetlich  erbot,  1081 

dö  begonde   vlegen  /  Uote   unde   Gernöt 

und  ir  getriuwe  mage :  /  si  bätens  da  bestän : 

si  hete  lützel  künnes  /  under  Sifrides  man. 

,,Si  sint  iu  alle  vremede",  /so  sprach  Gernot.  1082 

„ezn  lebt  so  starker  niemen,  /  ern  müeze  ligen  tot. 
daz  bedenket,  liebiu  swester,  /  und  troestet  iuwern  muot. 
belibet  bi  den  vriunden:/ez  wirt  iu  waerlichen  guot." 

Si  lobte  Giselhere  /  si  wolde  da  bestän.  io83 

diu  ros  gezogen  wären  /  den  Sigemundes  man, 

als  si  wolden  riten  /  zer  Nibelunge  lant: 

dö  was  ouch  üf  gesoumet  /  al  der  recken  gewant. 

J-Jö  gie  der  herre  Sigemunt/zuo  Kriemhilde  stän:    108/1 
er  sprach  zuo  der  vrouwen :  /  „die  Sifrides  man 
iu  wartent  bi  den  rossen.  /  nu  sul  wir  riten  hin, 
wand  ich   vil  ungerne  /  bi  den  Buregonden  bin." 

A  1018 — 1024,  C  1089 — 1095 

Do  sprach  diu  vrouwe  Kriemhilt:  /  ,,mir  rätent  vriunde 

min,  io85 

swaz  ich  hän  der  getriuwen,  /  ich  sül  hie  bi  in  sin: 
ich  habe  niemen  mäge/in  Nibelunge  lant." 
vil  leit  was  ez  Sigmunde,  /  dö  erz  an  Kriemhilde  ervant. 

Do  sprach  der  künic  Sigemunt:  /  „daz  lät  iu  niemen 

sagen.  1086 

vor  allen  minen  mägen  /  sult  ir  di  kröne  tragen 
also  gewalteclichen  /  als  ir  habt  e  getan, 
irn  sult  des  niht  engelten  /  daz  wir  den  helt  verloren  hän. 

Und  vart   ouch   mit   uns   widere  /  durch   iuwer 

kindelin:  1087 

daz  ensult   ir,   vrouwe,  /  niht  weise   läzen   sin. 
swenne  iuwer  sun  gewahset,  /  der  trcestet  iu  den  muot. 
die  wile  sol  iu  dienen  /  manic  helt  küene  unde  guot." 

Si  sprach:  ,,herre  Sigemunt,  /Jan  mac  ich  riten  niht.  1088 

ich  muoz  hie  beliben,  /  swaz  halt  mir  geschult, 

bi  den  minen  mägen,  /  die  mir  helfen  klagen." 

do  begonden  disiu  maere  /  den  guoten  recken  missehagen. 

Si  sprächen  al  geliche:  /  ,,sö  möhte  wir  wol  jehen  1089 

daz  uns  aller  erste  /  waere  leit  geschehen, 

woldet  ir  beliben  /bi  unsern  vinden  hie: 

so  geriten  hovereise  /  noch  helde  sorclicher  nie." 

,,Ir  sult  äne  sorge  /  got  bevolhen   varn:  1090 

man  git  iu  guot  geleite  /  (ich  heiz  iuch  wol  bewarn) 
zuo   Sigemundes   lande.  /  min   liebez   kindelin 
daz  sol  üf  genäde  /  iu  recken  wol  bevolhen  sin." 

J_)ö  si  wol  vernämen  /  daz  si  niht  wolde  dan,  1091 

do  weinden  al  gemeine  /  die  Sigemundes  man. 

wie   rehte   jämmerliche  /  schiet   dö   Sigemunt 

von  vrouwen  Kriemhilde !  /  dö  was  im  ungemüete  kunt. 

A  1025 — 1031,  C  1096 — 1102 


156  DerNibelungeNot 

,,S6  wc  der  höchzite"  /sprach  der  künec  her.  1092 

„ez  geschürt  von  kurzewile  /  hin  für  niemer  mer 
künge  noch  sinen  mägen  /  daz  uns  ist  geschehen, 
man  sol  uns  niemer  mere/hie  zen  Buregonden  sehen." 

Do  sprächen  offenliche / die  Sifrides  man:  iog3 

,,ez  möhte  noch  diu  reise /in  ditze  lant  ergän, 
so  wir  den  reht  erfunden  /  der  uns  den  herren  sluoc. 
si  hänt  von  sinen  mägen /starker  viende  genuoc." 

Er  kuste  Kriemhilde  ;  /  wie  jaemerlich  er  sprach         1094 
dö  si  beliben  wolde  /  und  er  daz  rehte  ersach : 
„nu  riten  vreuden  äne  /  heim  in  unser  lant. 
alle  mine  sorge /sint  mir  erste  nu  bekant." 

ISi  riten  an  geleite /von  Wormeze  den  Ria:  1095 

si   mohten    wol   des   muotes  /  vil   sicherlichen   sin, 

ob  si  in  vientschef  te  /  würden  an  gerant, 

daz  sich  weren  wolde /der  küenen  l\ibelunge  hant. 

Sine   gerten   urloubes  /  da   ze   keinem   man.  1096 

dö  sach  man  Gernöten  /  und  Gißelheren  gän 

zuo  zim  minneclichen.  /  in  was  sin  schade  leit. 

des  brähten  in  wol  innen  /  die  helde  küene  und  gemeit. 

Dö  sprach  gezogenliche  /  der  fürste  Gernöt:  1097 

,,got  weiz  daz  wol  von  himele, /an  Sifrides  tot 
gewan  ich  nie  di  schulde  /  daz  ich  daz  hörte  sagen 
wer  im  hie  vient  waere.  /  ich  sol  in  pilliche  klagen." 

Dö  gab  in  guot  geleite /Giselher  daz  kint:  1098 

er  brähte  sorgende  /  üz  dem  lande  sint 

den  künic  mit  sinen  recken  /  heim  ze  Niderlant. 

wie  lützel  man  der  mäge/dar  inne  vrceliche  vant! 

Wie  si  nu  gef üeren, / des  enkan  ich  nihl  gesagen.      1099 
man  hört  hie  zallen  ziten  /  Kriemhilde   klagen, 
daz  ir  niemen  tröste  /  daz  herze  unt  ouch  den  muot, 
ez  entsete  Giselher :  /  der  was  getriuwe  unde  guot. 

A  1032 — 1039,  C  1103  — 1110 


XVIII.  Wie   Sigemunt   wider  ze   lande  fuor  *57 

Prünhilt  diu  schcene/mit  übermüete  saz.  noo 

swaz  geweinde  Kriemhilt,  /  unmaere  was  ir  daz. 

sin  wart  ir  guoter  triuwen  /  niemer  me  bereit. 

sit  getet  ouch  ir  vrou  Kriemhilt  /diu  vil  herzenlichen  leit. 


A  1040,  Ciiii 


I58  Der  Nibelunge  Not 


XIX.  AVENTIURE 

(WIE    DER    NIBELUNGE    HORT    ZE 
W  ORMEZ    BRAHT    W  ART) 


Do  diu  edel  Kriemhilt/also  verwitewet  wart,         1101 
bi  ir  ime  lande  /  der  gräve  Eckewart 
beleip   mit  sinen  mannen :  /  der  diende  ir  zallen  tagen, 
der  half  ouch  siner  vrouwen  /  sinen  herren  dicke 

klagen. 

Ze  Wormez  bi  dem  münster/ein  gezimber  man  ir 

slöz,  1102 

wit  und  vil  michel,  /  rieh  unde  gl  öz, 
da  si  mit  ir  gesinde/sit  äne  vreude  saz. 
si  was  zer  kirchen  gerne /und  tet  vil  willeclichen  daz. 

Da  man  begruob  ir  vriedel,  /  wi  selten  si  daz  lie,       no3 

mit  trürigem  muote/si  alle  zit  dar  gie. 

si  bat  got  den  guoten/  siner  sele  pflegen. 

vil  dicke  wart  beweinet /mit  grozen  triuwen  der  degen. 

Uote  und  ir  gesinde  /  tröstens  zaller  stunt.  1 10/i 

dö  was  ir  daz  herze  /  grcezliche  wunt : 

ez  künde  niht  vervähen  /  swaz  man  ir  trostes  bot. 

si  het  nach  liebem  vriunde  /  die  aller  greezisten  not 

Die  nach  liebem  manne /ie  mer  wip  gevvan.  no5 

man  mohte  ir  michel  tugende  /  kiesen  wol  dar  an. 
si  klagete  unz  an  ir  ende  /die  wile  werte  ir  lip. 
sit  räch  sich  wol  mit  eilen /des  küenen  Sifrides  wip. 

A  1041 — 1045,  C  1112 — 1116 

öus  saz  si  nach  ir  leide,  /  daz  ist  alewär,  1106 

nach  ir  mannes  t6de/wol  vierdehalbez  jär, 

daz  si  ze  Gunthere/nie  kein  wort  gesprach 

unt  ouch  ir  vient  Hagenen  /  in  der  zite  nie  gesach. 

Do  sprach  von  Tronie  Hagne :  /  „möht  ir  daz 

tragen  an  1107 

daz  ir  iuwer  swester/ze  vriunde  möhtet  hän? 
so   kcem   zuo   disen  landen  /  daz   IVibelunges   golt : 
des  möht  ir  vil  gewinnen,  /  würd  uns  diu  küneginne  holt." 

Er  sprach :   ,,wir  sulnz   versuochen.  /  mine  bruoder  sint 

ir  bi:  1108 

die  sul  wirz  piten  werben  /  daz  si  unser  vriunt  si, 
ob  wirn  ir  an  gewinnen, / daz  si  daz  gerne  sehe." 
„in  trouwes  niht"  sprach  Hagene,  /  „daz  ez  iemer 

geschehe." 

Do  hiez  er  Ortwinen/hin  ze  hofe  gän  1109 

unt  den  marcgräven  Geren.  /  do  daz  was  getan, 
man  brahte  ouch  Gernoten /und  Giselher  daz  kint. 
si  versuochtenz   vriuntliche  /  an   vroun   Kriemhilde   sint. 

J_Jö  sprach  von  Buregonden  /  der  küene  Gernöt :       11 10 
„vrouwe,  ir  klagt  ze  lange  /den  Sifrides  tot. 
iu  wil  der  künic  rihten,  /  daz  er  sin  niht  hat  erslagen. 
man  hoert  iuch  zallen  ziten/sö  rehte  grcezlichen  klagen." 

Si  sprach:  „des  ziht  in  niemen:/in  sluoc  diu  Hagenen 

hant.  im 

wä  man  in  solt  verhouwen,  /  do  'r  daz  an  mir  ervant, 
wie  moht  ich  des  getrouwen  /  daz  er  im  trüege  haz  ? 
ich  hete  wol  behüetet"  /  sprach  diu  küneginne,  „daz 

Daz  ich  niht  vermeldet  /  hete  sinen  lip  :  n  12 

so  lieze  ich  nü  min  weinen,  /  ich  vil  armez  wip. 
holt  wird  ich  in  niemer/die  ez  da  hänt  getan." 
do  begonde  vlehen  Giselher,  /  der  vil  waeüiche  man. 

A  1046 — 1052,  C  11 17 — 1123 


IÖO  Der  Nibelunge   Not 


Ich  wil  den  künic  grüezen  :"  /do  si  im  des  verjach,    iii3 

mit  sinen  besten  vriunden  /  man  in  vor  ir  sach. 

döne  torste  Hagene  /  für  si  niht  gegän : 

wol  wesse  er  sine  schulde, /er  het  ir  leide  getan. 

Do  si  verkiesen  wolde/üf  Günther  den  haz,  in4 

oh  er  si  küssen  solde,  /  ez  zaeme  im  deste  baz. 

wser  ir  von  sinem  rate  /  leide  niht  getan, 

so  möht  er  vrävellichen  /  zuo  Kriemhilde  gän. 

Ez  enwart  nie  suone/mit  so  vil  trähenen  me  in5 

gefüeget  under  vriunden.  /  ir  tet  ir  schade  we. 

si  verkos  üf  si  alle  /  wan  üf  den  einen  man. 

in  hete  erslagen  niemen,/het  ez  Hagene  niht  getan. 

J-Jar  nach  vil  unlange /do  truogen  si  daz  an  1116 

daz  diu  vrouwe  Kriemhilt/den  grozen  hört  gewan 
von  Nibelunge  lande /und  fuorte  in  an  den  Pun. 
er  was  ir  morgengäbe,  /  er  solt  ir  pilliche  sin. 

Dar  nach  fuor  Giselher /unde  Gernot.  11 17 

ahzec  hundert  mannen  /  Kriemhilt  do  gebot 

daz  sin  holen  soldcn/dä  er  verborgen  lac, 

da  sin  der  degen  Albrich/ mit.  sinen  besten  vriunden  pflac. 

Do  man  di  von  Rine/näch  dem  schätze  komen  sach,  11 18 
Albrich  der  vil  küene/zuo  sinen  vriunden  sprach: 
„wir  geturren  ir  des  hordes/vor  gehaben  niht, 
sit  sin  ze  morgengäbe  /  diu  edele  küneginne  giht. 

Doch  enwurde  ez  niemer"  /sprach  Albrich,  ,, getan,      11 19 

niwan  daz  wir  übele  /  da  verloren  hän 

mit  samet   Sif ride  /  die   guoten   tarnhüt: 

want  die  truoc  aller  zite/der  schccnen  Kriemhilde  trüt. 

Nu  ist  ez   Sif  ride /leider  übele  komen  1120 

daz  uns  die  tarnkappen  /het  der  helt  benomen 
unt  daz  im  muose  dienen /allez  ditze  lant." 
do  gie  der  kameraere  /  dä'r  di  slüzzele  vant. 

A  1053 — 1060,  C  1126 — 1 133 

Ez  stuonden  vor  dem  berge /die  Kriemhilde  man,      1121 
und  ouch  ein  teil  ir  mäge.  /  den  schaz  truoc  man  dan 
nidere  zuo  dem  se\ve/an  diu  schiffelin: 
den  f uort  man  üf  den  ünden  /  unz  ze  berge  an  den  Rin. 

JN  u  mugt  ir  von  dem  horde  /  wunder  hoeren  sagen:  1122 
swaz   zwelf  kanzwägene/ meiste   mohten   tragen 
in  vier  tagen  und  nahten /von  dem  berge  dan. 
ouch  muose  ir  ietslicher/ des  tages  dristunde  gan. 

Ez  enwas  niht  anders /  wan  gesteine  unde  golt.  n 23 

unt  ob  man  al  die  werlde/het  da  von  versolt, 
sin  enwsere  minner  /  niht  einer  marke  wert, 
jan  het  es  äne  schulde  /niht  gar  Ilagene  gegert. 

Der  wünsch  der  lac  dar  under,  /  von  golde  ein 

rüetelin.  1124 

der  daz  het  erkunnet,/der  möhte  meister  sin 
wol  in  aller  werkle /übr  ietslichen  man. 
der  Albriches  mäge/kom  vil  mit  Gernote  dan. 

LJö  si  den  hört  behielten /in  Guntheres  lant  1125 

und  sichs  diu  küneginne  /  alles  underwani, 

kamere  unde  turne /sin  wurden  vol  getragen. 

man  gehorte  nie  daz  wunder  /von  guote  mere  gesagen. 

Und  wser  sin  tusent  stunde  /noch  alse  vil  gewesen,     1126 
und  solt  der  herre  Sifrit /gesunder  sin  genesen, 
bi  im  waere  Kriemhilt/ hendeblöz  bestän. 
getriuwer  wibes  künne/ein  helt  ni  mere  gewan. 

J.JÖ  si  den  hört  nu  hete, /dö  brähtes  in  daz  lant       1127 
vil  unkunder  recken. /ja  gap  der  vrouwen  hant 
daz   man   so  grözer  milte  /  mere   nie   gesach. 
si  pflac  vil  grozer  tugende:/des  man  der  küneginne  jach. 

Den  armen  unt  den  riehen  /  begonde  si  nu  geben       1128 

daz  da  reite  Hagene,/ob  si  solde  leben 

noch  deheine  wile,  /  daz  si  so  manigen  man 

in  ir  dienst  gewünne/daz  ez  in  leide  müese  ergän. 

11  A  1061  — 1068,  C  1 134 — 1 137,  1139 — 1142 

Do  sprach  der  .künec  Günther  :  /  „ir  ist  lip  unde  guot :  1 1 29 
zwiu  sol  ich  wenden /swaz  si  da  mit  getuot? 
ja  erwarp  ich  daz  vil  küme  /  daz  si  mir  wart  so  holt, 
nu  enruochen  war  si  teile /al  ir  silber  und  ir  golt." 

Hagene  sprach  zem  künige :  /  ,,ez  solde  ein  frumer 

man  u3o 

deheinem  einem  wibe  /  niht  des  hordes  län. 
si  bringet  ez  mit  gäbe  /  noch  unz  üf  den  tac 
daz  vil  wol  geriuwen  /  die  küenen  Buregonden  mac." 

Do  sprach  der  künic  Günther :  /  „ich  swuor  ir  einen 

eit  n3i 

daz  ich  ir  getaete  /  niemer  mere  leit, 
und  wil  es  i'ürbaz  hüeten:/si  ist  diu  swester  min." 
do  sprach  aber  Hagene :/ „lät  mich  den  schuldigen  sin." 

Ir  sumelicher  eide  /  wären  umbehuot.  n32 

do  nämen  si  der  witewen  /  daz  kref  tige  guot : 
Hagene  sich  der  slüzzel  /  aller  underwant. 
daz  zürnte  ir  bruoder  Gernot,  /  do  er  daz  rehte  bevant. 

Do  sprach  der  herre  Giselher  :  /  „Hagene  hat  getan       1 133 
vil  leides  miner  swester :  /  ich  solt  ez  understän. 
unde  wser  er  niht  min  mäc,  /  ez  gienge  im  an  den  lip." 
iteniuwez  weinen  /  tet  do  Sif rides  wip. 

Do  sprach  der  herre  Gernot  :/„e  daz  wir  iemer  sin  n34 
gemüet  mit  dem  goldc,  /  wir  soldenz  in  den  Rin 
allez  heizen  senken, /daz  ez  iemer  wurde  man." 
si  gie  vil  klägeliche/ für  ir  bruoder  Giselhere  stän. 

Si  sprach:   „vil  lieber  bruoder, /du  solt  gedenken 

min:  11 35 

beidiu  libes  unde  guotes/soltu  min  voget  sin." 
do  sprach  er  zuo  der  vrouvven  :  /  „daz  sol  sin  getan 
als  wir  nu  komen  widere :/ wir  haben  rilennes  wän." 

A  1069— 1075,  C  1143— "49 

Der  künic  und  sine  mäge/rümten  dö  daz  lant,  11 36 

die  aller  besten  drunder/die  man  iender  vant: 
niwan  Hagene  aleine,  /der  bleip  da  durch  haz 
den  er  truoc  Kriemhilde,  /unt  tet  vil  willecliche  daz. 

JlL  daz  der  künic  riche  /  wider  waere  komen,  1187 

die  wile  hete  Hagene  /  den  schaz  vil  gar  genomen. 

er  sancten  da  ze  Loche /allen  in  den  Rin. 

er  wände  er  sold  in  niezen :  /  des  enkunde  niht  gesin. 

J-Jie  fürsten  körnen  widere, /mit  in  vil  manic  man.  n38 
Kriemhilt  ir  schaden  grözen/ klagen  dö  began 
mit  meiden  unt  mit  vrouwen :  /  in  was  harte  leit. 
gerne  waer  ir  Giselher  /  aller  triuwen  bereit. 

Dö  sprächen  si  gemeine  :  /  ,,er  hat  übele  getan."  1139 

er  entweich  der  fürsten  zorne  /  also  lange  dan 

unz  er  gewan  ir  hulde.  /  si  liezen  in  genesen : 

döne  künde  im  Kriemhilt  /  niemer  viender  sin  gewesen. 

E  daz  von  Tronie  Hagne  /  den  schaz  also  verbarc,       11A0 

dö  heten  siz  gevestent  /  mit  eiden  also  starc, 

daz  er  verholn  waere  /  unz  ir  einer  möhte  leben. 

sit  enkunden  sis  in  selben  /  noch  ander  niemen  gegeben. 

Mit  iteniuwen  leiden / beswaeret  was  ir  muot  ii^i 

umbe  ir  mannes  ende,  /  unt  dö  si  ir  daz  guot 

also  gar   genämen.  /  dö   gestuont  ir   klage 

des  libes  niemer  mere/unz  an  ir  jungesten  tage. 

JNäch  Sifrides  töde,/daz  ist  alewär,  11/12 

si  wonde  in  manigem  sere  /  driuzehen  jär, 

daz  si  des  recken  tödes  /  vergezzen  künde  niht. 

si  was  im  getriuwe :  /  des  ir  diu  meiste  menige  giht. 


A  1076 — 1082,  C  1150,  1152,  1154 — 1 157 

XX.   AVENTIURE 

(WIE     KU N IC    ET  ZEL     ZE     BU RGON DE N 
NACH    KRIEMHILDE    SANDE) 

• 

Daz  was  in  einen  zilen/dö  vrou  Helene  erstarp,    11 43 
unt  daz  der  künic  Elzel/umb  ein  ander  vrouwen 
warp : 
dö  rieten  sine  vriunde/in  der  Buiegonden  lant 
ze  einer  stolzen  witwen,  /  diu  was  vrou  Kriemhilt  genant. 

Sit  daz  erstorben  waere/der  schoenen  Heichen  lip,   n  A4 
si  sprächen:  ,,welt  ir  iemer/ gewinnen  edel  wip, 
die  hcehslen  unt  die  besten /die  künic  ie  gewan, 
so  nemt  die  selben  vrouwen :/ der  starke  Sifrit  was 

ir  man." 

Do  sprach  der  künic  riche :  /  „wi  möhte  daz  ergän,  n  45 
sit  ich  bin  ein  heiden/und  des  toufes  niene  hän? 
so  ist  diu  vrouwe  kristen  :  /  da  von  lobt  sis  niht. 
ez  müese  sin  ein  wunder, /ob  ez  iemer  geschiht." 

Do  sprächen  aber  die  snellen :  /  ,,waz  ob  siz  lihte 

tuot?  11 46 

durch  iuwern  namen  den  höhen  /  und  iuwer  michel  guot 
so  sol  manz  doch  versuochen  /  an  daz  vil  edel  wip. 
ir  mugt  vil  gerne  minnen  /  den  ir  vil  waetlichen  lip." 

iJö  sprach  der  künic  edele  :  /  „wem  ist  nu  bekant       11/17 
under  iu  bi  Mine  /  die  liule  unde  ouch  daz  lant?" 
dö  sprach  von  Bechelären/ der  guole  Ilüedeger : 
„ich  hän  erkant  von  kinde/die  edelen  küneginne  her. 

A  1083 — 1087,  C  1166 — 1170 

Günther  und  Gernöt, /die  edelen  ritter  guot,  11 48 

der  dritte  heizet  Giselher :  /  ir  ietslicher  tuot 
swaz  er  der  besten  eren  /  und  fügende  mac  begän : 
ouch  hänt  ir  altmage/her  daz  selbe  getan.'* 

Do  sprach  aber  Etzele :  /  „vriunt,  du  solt  mir  sagen,  11 4g 

op  si  in  minem  lande  /  kröne  solde  tragen. 

und  ist  ir  lip  so  schcene/als  mir  ist  geseit, 

den  minen  besten  vriunden/sol  ez  niemer  werden  leit." 

„Si  glicht  sich  wol  mit  schcene  /  der  lieben  vrouwen 

min,  n5o 

Heichen  der  vil  riehen. /jan  könde  niht  gesin 
in  dirre  werlde  scheener  /  deheines  küniges  wip. 
den  si  lobt  ze  vriunde,  /  der  mac  wol  treesten  sinen  lip." 

JCjr  sprach:  „so  wirb  ez,  Rüedeger,/als  liep  als  ich 

dir  si.  n5i 

und  sol  ich  Kriemhilde  /  iemer  geligen  bi, 
des  wil  ich  dir  Ionen  /  so  ich  aller  beste  kan : 
so  hästu  minen  willen /so  rehte  verre  getan. 

Uzer  miner  kameren/sö  heiz  ich  dir  geben  n52 

daz  du  unt  dine  gsellen/mügt  vrceliche  leben, 
von  rossen  und  von  kleidern  /  allez  daz  du  wil. 
des  heize  ich  iu  bereiten  /zuo  der  boteschelte  vil." 

Des  antwurte   Ilüedeger,  /  der   maregräve  rieh:  n53 

„gerte  ich  dines  guotes, /daz  waere  unlobelich. 

ich  wil  din  böte  gerne  /  vvesen  an  den  Hin 

mit  min  selbes  guote, /daz  ich  hän  von  der  hende  din." 

J_Jö  sprach  der  künic  riche  :  /  ,,nü  wenne  weit  ir  varn  n 54 
nach   der   minneclichen  ?  /  got   sol   iueh   bewarn 
der  reise  an  allen  eren, /unt  ouch  die  vrouwen  min. 
des  helfe  mir  gelücke/daz  si  uns  geneedic  müeze  sin." 

A  1088 — 1094,  C  1171 — 1 177 

Do  sprach  aber 'Rüedeger  :  /  ,,e  wir  rümen  daz  lant,     n55 

wir  müezen  e  bereiten/ wäfen  unt  gewant, 

also  daz  wirs  ere  /  vor   f  ürsten  mügen  hän. 

ich  wil  ze  Rine  füeren/fünf  hundert  waetlicher  man. 

Swä  man  zen  Buregonden  /  mich  unt  die  mine  sehe,  n56 

daz  ir  ietslicher  /  danne  dir  des  jehe 

daz  nie  künic  deheiner  /  also  manigen  man 

so  verre  baz  gesande/dan  du  ze  Rine  habst  getan. 

Und  ob  duz,  künic  riche,  /  niht  wil  dar  umbe  län,       1157 
si   was   ir   edelen   minne  /  Sifride   undertän, 
dem  Sigemundes  kinde  :  /  den  hästu  hie  gesehen  : 
man  moht  im  grözer  eren/mit  rehter  wärheite  jehen." 

Do  sprach  der  künic  Etzele  :  /  „was  si  des  recken  wip,  n58 
so  was  wol  also  tiure/des  edelen  f ürsten  lip 
daz  ich  niht  versmähen  /  die  küneginne  sol. 
durch  ir  grozen  schcene/sö  gevellet  si  mir  wol." 

Do  sprach  der  marcgräve :  /  ,,sö  wil  ich  iu  daz  sagen    n  5g 
daz  wir  uns  heben  hinnen  /  in  vier  unt  zweinzec  tagen, 
ich  enbiute  ez  Gotelinde,  /  der  lieben  vrouwen  min, 
daz  ich  nach  Kriemhilde  /  selbe  böte  welle  sin." 

.Hin  ze  Bechelären/sande  Rüedeger.  1160 

dö  wart  diu  marcgrävinne  /  trürec  unde  her. 

ernböt  ir  daz  er  solde  /  dem  künige  werben  wip : 

si  gedähte  minnecliche  /  an  der  schcenen  Heichen  lip. 

Do  diu  marcgrävinne  /  die  boteschaft  vernam,  1161 

ein  teil  was  ir  leide,  /  weinens  si  gezam, 

ob  si  gewinnen  solde  /  vrouwen  alsam  e. 

so  si  gedäht  an  Heichen,  /  daz  tet  ir  innecliche  we. 

Rüedeger  von  Ungern  /  in  siben  tagen  reit.  1162 

des  was  der  künic  Etzel/vro  unt  ouch  gemeit. 

da  zer  stat  ze  Wiene/ bereite  man  im  wät. 

done  mohte  er  siner  reise  /  dö  niht  langer  haben  rät. 

A  1095 — 1102,  C  1 178 — 1 185 

Da  ze  Bechelären  /  im  warte  Gotelint :  n63 

diu  junge  marcgrävinne,  /  daz  Rüedegeres  kint, 

sach  ir  vater  gerne  /  und  die  sine  man  : 

dö  wart  ein  liebez  pilen  /  von  schoenen  kinden  getan. 

E  daz  der  edel  Rüedeger/ze  Bechelären  reit  n64 

üz  der  stat  ze  Wiene,  /  dö  wären  im  diu  kleit 

rehte  volleclichen  /  üf  den  soumen  komen  : 

die  fuoren  in  der  mäze  /  daz  in  wart  wenic  iht  genomen. 

J_Jö  si  ze  Bechelären  /  komen  in  die  stat,  u65 

die  sinen  reisgesellen  /  herebergen  bat 
der  wirt  vil  minneclichen  /  unt  schuof  in  guot  gemach. 
Gotelint  diu  riche,  /  den  wirt  si  gerne  komen  sach. 

Sam  tet  sin  liebiu  tohter,  /  diu  junge  marcgrävin  :      1 166 

derne  künde  niemer  /  sin  komen  lieber  sin. 

die  helde  üz  Hiunen  lande  /  wie  gerne  si  si  sach ! 

mit  lachendem  muote/diu  edele  juncvrouwe  sprach: 

„Nu  si  uns  gröze  willekomen  /  min  vater  und  sine 

man."  1167 

dö  wart  ein  schoene  danken  /  mit  vlize  da  getan 
der  jungen  marcgrävinne  /  von  manigem  ritter  guot. 
vil  wole  wesse  Gotelint  /  des  herren  Rüedegeres  muot. 

JL)ö  si  des  nahtes  nähen /bi  Rüedegere  lac,  1168 

wie  güetliche  vrägen  /  diu  marcgrävinne  pflac 
war  in  gesendet  hete  /  der  künic  von  Hiunen  lant! 
er  sprach:  „min  vrouwe  Gotelint, /ich  tuon  dirz  gerne 

bekant. 

Da  sol  ich  minem  herren  /  werben  ein  ander  wip.       1169 
sit  daz  ist  verdorben  /  der  schoenen  Heichen  lip. 
ich  wii  nach  Kriemhilde  /  riten  an  den  Rin : 
diu  sol  hie  zen  Hiunen  /  gewaltec  küniginne  sin." 

A  1103 — 1109,  C  1 186— 1 192 

„Daz  wolde  got"   sprach  Gotelint,  /  ,,und  möhle  daz 

geschehen,  1170 

sit  daz  wir  ir  hceren/so  maniger  eren  jehen. 

si  ergazte  uns  miner  vrouwen/ lihte  in  alten  tagen: 

ouch  möhte  wir  si  gerne  /  zen  Hiunen  kröne  läzen 

tragen." 

J-Jö  sprach  der  marcgräve:  /  ,,triutinne  min,  1171 

die  mit  mir  sulen  riten  /  hinnen  an  den  Rin, 
den  sult  ir  minnecliche/ bieten  iuwer  guot. 
so  helde  varent  riche,/s6  sint  si  höhe  gemuot." 

Si  sprach  :  ,,ez  ist  deheiner/derz  gerne  von  mir  nimt,  1 172 

ine  gebe  ir  ietslichem  /  swaz  im  wol  gezimt, 

e  daz  ir  hinnen  scheidet /und  ouch  iuwer  man." 

dö   sprach   der   marcgräve :/ „daz   ist  mir  liebe  getan." 

Hey  waz  man  richer  pfellel  /  von  ir  kamere  truoc!   1173 
der  wart  den  edelen  recken /ze  teile  dö  genuoc, 
erfüllet  vlizeclichen  /  von  halse  unz  uf  die  sporn, 
die  im  dar  zuo  gevielen,  /  die  het  im  Rüedeger  erkorn. 

An   dem   sibenden   morgen  /von  Bechelaren  reit     117^ 
der  wirt  mit  sinen  recken.  /  wäfen  unde  kleit 
fuorten  si  den  vollen /durch  der  Beier  lant. 
si  wurden  uf  der  sträzen  /  durch  rouben  selten  an  gerant. 

Inre  tagen  zwelfen/si  körnen  an  den  Rin.  1175 

don  künden  disiu  maere  /  niht  verholen  sin. 

man  sagetez  dem  künige/und  ouch  sinen  man, 

da  kcemen  vremde  geste.  /  der  wirt  dö  vrägen  began 

Ob  iemen  si  bekande,  /  daz  manz  im  sohle  sagen.       11 76 
man  sach  ir  soumaere/sö  rehte  swaere  tragen: 
daz  si  vil  riche  wären, /daz  wart  da  wol  bekant. 
man  schuof  in  herberge/in  der  witen  stat  zehant. 

A  1110 — 1 1 16,  C  1193  —  1 197,  1199,  1200 


- 

XX.  Wie  k.  EtzelzeBurgonden  nach  Kriemh.  sande   r6o, 

Do  die  vil  unkunden  /  waren  in  bekomen,  1177 

dö  wart  der  selben  herren/vaste  war  genomen. 
si  wundert  wannen  f üeren  /  die  recken  an  den  Rm. 
der  wirt  nach  Ilagenen  sande, /ob  si  im  kündec  möhlen 

sin. 

Do  sprach  der  helt  von  Tronie:/„in  hän  ir  niht 

gesehen.  1178 

als  wir  si  nu  geschouwen,  /ich  kan  iu  wol  verjehen, 
von  swannen  si  riten/her  in  ditze  lant. 
si  sulen  sin  vil  vremde,  /  in  hab  si  schiere  bekant." 

-Uen  gesten  hereberge/ wären  nu  genomen.  XI79 

in  vil  richiu  kleider/was  der  böte  komen 

und  sine  hergesellen.  /  ze  hofe  si  dö  riten ; 

si  fuorten  guotiu  kleider/vil  harte  spaehe  gesniten. 

Dö  sprach  der  snelle  Hagene :  /  „als  ich  mich  kan 

verstan,  1180 

wand  ich  den  herren  lange  /niht  gesehen  hän, 
si  varent  dem  geliche  /  sam  ez  si  Rüedeger, 
von  hiunischen  landen  /  der  degen  küene  unde  her." 

„Wie  sol  ich  daz  gelouben" /sprach   der   künic 

zehant,  1181 

„daz  der  von  Bechelären  /  koeme  in  ditze  lant?" 
als  der  künic  Günther  /  die  rede  vollesprach, 
Hagene  der  küene  /  den  guoten  Rüedegeren  sach. 

liiv  unt  sine  vriunde  /liefen  alle  dan.  1182 

do  sach  man  von  den  rossen  /  fünf  hundert  ritter  stän. 
dö  wurden  wol  enpfangen  /  die  von  Hiunen  lant. 
boten  nie  getruogen/alsö  herlich  gewant. 

Dö  sprach  harte  löte /von  Tronie  Hagene:  n83 

„nu  sin  gote  willekomen  /  dise  degene, 

der  vogt  von  Bechelären  /  unt  alle  sine  man." 

der  antpfanc  wart  mit  eren  /  den  snellen  Hiunen  getan. 

A1117 — 1123,  C  1201 — 1207 


170  Der  Nibelunge  Not 

Des  küniges  naehsten  mäge/die  giengen  da  mans 

sach.  n8£ 

Ortwin  von  Metze/zuo  Rüedegere  sprach: 
„wir  haben  in  aller  wile  /  mere  nie  gesehen 
geste  hie  so  gerne: /des  wil  ich  waerliche  jehen." 

Des  gruozes  si  dö  dankten  /  den  recken  über  al.         n85 
mit  den  hergesinden  /  si  giengen  in  den  sal, 
da  si  den  künic  f unden  /  bi  manigem  küenen  man. 
der  herre  stuont  von  sedele :  /  daz  was  durch  gröze  zuht 

getan. 

Wie  rehte  zühteclichen  /  er  zuo  den  boten  gie  :        1186 
Günther   unde   Gernöt/vil   vlizeclich   enpfie 
den  gast  mit  sinen  mannen, /als  im  wol  gezam. 
den  guoten  llüedegere  /  er  bi  der  hende  genam. 

Er  bräht  in  zuo  dem  sedele /da  er  selbe  saz  :  1187 

den  gesten  hiez  man  schenken  /  (vil  gerne  tet  man  daz) 
mete  den  vil  guoten /unt  den  besten  win 
den  man  künde  vinden  /  in  dem  lande  al  umben  Hin. 

Giselher   und   Gere  /  die   wären  beide   komen,  11S8 

Dancwart  unde  Volker  /  die  heten  ouch  vernomen 
umbe  dise  geste  :/si  wären  vro  gemuot, 
si  enpfiengen  vor  dem  künige  /  die  ritter  edele  unde  guot. 

Dö  sprach  ze  sinem  herren  /  von  Tronie  Hagene  :       1189 

„ez  solden  iemer  dienen  /  dise  degene 

daz  uns  der  marcgräve  /  ze  liebe  hat  getan : 

des  solde  lön  enpfähen/der  schcenen  Gotelinde  man." 

Uö  sprach  der  künic  Günther :  /  „ine  kan  daz  niht 

verdagen,  1190 

wie  sich  gehaben  beide,  /  daz  sult  ir  mir  sagen, 
Etzel  unde  bleiche  /  üzer  Hiunen  lant." 
do  sprach  der  marcgräve :/  „ich  tuonz  iu  gerne  bekant." 

A  1124 — 1 130,  C  1208 — 1214 


XX.  Wie  k.  Etzel  zeBurgonden  nach  Kriemh.  sande    I  71 

Do  stuont  er  von  dem  sedele  /  mit  allen  sinen  man.  1191 
er  sprach  zuo  dem  künige :  /  „und  mac  daz  sin  getan, 
daz  ir  mir,  fürste,  erloubet, /son  wil  ich  niht  verdagen 
diu  maere  diu  ich  bringe  /  sol  ich  iu  willeclichen  sagen." 

Er  sprach:  ,,swaz  man  uns  maere /bi  iu  enboten  hat,  1192 
diu  erloube  ich  iu  ze  sagene  /  äne  vriunde  rät. 
ir  sult  si  läzen  hceren  /  mich  unt  mine  man, 
wand  ich  iu  aller  eren/hie  ze  werbenne  gan." 

Do  sprach  der  böte  biderbe  :  /  ,,iu  enbiutet  an  den  Rin  1  ig3 

getriuwelichen  dienest /der  groze  voget  min, 

dar  zuo  allen  vriunden  /  die  ir  müget  hän : 

ouch  ist  disiu  boteschaft /mit  grozen  triuwen  getan. 

Iu  bat  der  künic  edele  /  klagen  sine  not.  JI94 

sin  volc  ist  äne  freude :  /  min  vrouwe  diu  ist  tot, 
Helche   diu  vil  riche,  /  mines  herren  wip, 
an  der  nu  ist  verweiset  /  vil  maniger  juncvrouwen  lip, 

Kint  der  edelen  f  ürsten,  /  diu  si  gezogen  hat:  ng5 

da  von  ez  inme  lande  /  vil  jämmerlichen  stät. 
dinhänt  nu  leider  niemen  /  der  ir  mit   triuwen   pflege, 
des  waen  ouch  sich  vil  seine  /des  küniges  sorge  gelege." 

„Nu  Ion  im  got"  sprach  Günther,  /  „daz  er  den  dienest 

sin  11 96 

so  willeclich  enbiutet  /  mir  unt  den   vriunden  min. 
den  sinen  gruoz  ich  gerne  /  hie  vernomen  hän : 
daz  sulen  gerne  dienen /beide  mäge  und  mine  man." 

Do  sprach  von  Buregonden  /  der  recke   Gernot:        1197 
„die  werlt  mac  iemer  riuwen  /  der  schcenen  Heichen  tot 
durch  ir  vil  manige  tugende/der  si  künde  pflegen." 
der  rede  gestuont  im  Hagene,  /  dar  zuo  manic  ander  degen. 

]_J6  sprach  aber  Rüedeger,  /  der  edele  böte  her:       11 98 
„sit  ir  mir,  künic,  erloubet,  /  ich  sol  iu  sagen  mer 
waz  iu  min  lieber  herre  /  her  enboten  hat, 
sit  im  sin  dinc  nach  Helenen  /  so  rehte  kumberlichen  stät. 

A1131  — 1138,  C  1215 — 1222 


172  DerNibelungeNot 

Man  sagte  minem  herren, /Kriemhilt  si  ane  man,   1199 

her  Sivrit  si  erstorben.  /  und  ist  daz  so  getan, 

wolt  ir  ir  des  gunnen,/so  sol  si  kröne  tragen 

vor  Etzelen  recken: /daz  hiez  ir  min  herre  sagen." 

Do  sprach  der  künic  riche/(wol  gezogen  was  sin 

muot) :  1200 

„si  hoeret  minen  willen, /ob  siz  gerne  tuot. 
den  wil  ich  iu  künden  /  in  disen  drien  tagen. 
e  ichz  an  ir  erfunde, /zwiu  solde  ich  Etzelen  versagen?" 

Die  wile  man  den  gesten/hiez  schaffen  guot  gemach.  1201 
in  wart  da  so  gedienet,  /  daz  Rüedeger  des  jach 
daz  er  da  friunde  hete/under  Günthers  man. 
Hagne  im  diente  gerne :  /  er  hete  im  e  alsam  getan. 

Alsus  beleip  do  Rüedeger /unz  an  den  dritten  tac.       1202 
der  künic  nach  rate  sande/(vil  wislich  er  pflac), 
und  ob  ez  sine  mäge/duhte  guot  getan 
daz  Kriemhilt  nemen  solde /den  künic  Etzelen  ze  man. 

Si  rietenz  al  gemeine, /niwan  Hagene,  i2o3 

der  sprach  in  grimmem  muote/ze  Günther  dem  degene: 
„habt  ir  rehte  sinne, /so  wirt  ez  wol  behuot, 
ob  sis  joch  volgen  wolde,/daz  irz  niemer  getuot." 

„War  umbe"  sprach  do  Günther,  /  „solde  ichs  volgen 

niht?  1204 

swaz  der  küneginne/ liebes  geschiht, 
des  sol  ich  ir  wol  gunnen :  /  si  ist  diu  swester  min. 
wir  soltenz  selbe  werben, /op  ez  ir  ere  möhte  sin." 

Do  sprach  aber  Hagene :/ „nu  lät  die  rede  stän.         12öS 
het  ir  Etzeln  künde /als  ich  sin  künde  hän, 
sol  si  in  danne  minnen,/als  ich  iuch  hcere  jenen, 
so  ist  iu  aller  erste  /von  schulden  sorgen  geschehen." 

A  1 139 — 1145,  C  1223— 1229 


XX.  Wie  k.  Etzel  zeBurgonden  nach  Kri  em  li.  san  d  e  1/3 

„War  umbe?"  sprach  dö  Günther :/  „ich  behüete  vil 

wol   daz  1206 

daz  Ich  im  kome  so  nahen  /  daz  ich  deheinen  haz 
von  im  dulden  müese,/und  wurde  si  sin  wip." 
dö  sprach  aber  Hagene:/,,ez  gerastet  niemer  min  lip." 

IVlan  hiez  nach  Gernöte /und  nach  Giselhere  gän,  1207 
ob  die  herren  beide /duhte  guot  getan 
daz  Kriemhilt  solde  minnen/den  riehen  künic  her. 
noch  widerredetez  Hagene,  /  unde  ander  nieman  mer. 

Dö  sprach  von  Buregonden  /  Giselher  der  degen  :         1208 
„nu  muget  ir,  vriunt  Ilagene,/ noch  der  triuwen  pflegen: 
ergetzet  si  der  leide /und  ir  ir  habt  getan. 
an  swiu  ir  wol  gelunge,/daz  solt  ir  ungevehet  län." 

„Ja  habt  ir  miner  swester/ getan  so  manegiu  leit",  1209 

so  sprach  aber  Giselher,  /  der  recke  vil  gemeit, 

„daz  si  des  hete  schulde /ob  si  iu  waere  gram. 

nie  man  deheiner  vrouwen  /  noch  mere  freuden  benam." 

„Daz  ich  daz  wol  bekenne,  /  daz  tuon  ich  iu  kunt.   1210 

sol  si  nemen  Etzele,  /  gelebt  si  an  die  stunt, 

si  getuot  uns  noch  vil  leide.  /  swie  siz  getraget  an. 

ja  wirt  ir  dienende /vil  manic  waetiieher  man." 

Des  antwurte  Hagenen  /  der  ki'icnc  Gernöt:  1211 

„ez  mag  also  beliben  /  unz  an  ir  beider   tot, 

daz  wir  geriten  niemer  /  in  Etzelen  lant. 

wir  suln  ir  sin  getriuwe :  /  daz  ist  zen  eren  uns  gewant." 

Dö  sprach  aber  Ilagene:  /  „mir  mac  niemen   wider- 
sagen. 1212 
und  sol  diu  edele  Kriemhilt/ Ilelchen  kröne  tragen, 
si  getuot  uns  leide.  /  swie  si  ge  flieget  daz. 
ir  sult  ez  län  beliben :/ daz  zimt  iu  recken  michels  baz." 

A  11 46 — 11 52,  C  1230— 1236 


174  Der  Nibelunge  Not 

Mit  zorne  sprach  dö  Giselher,  /  der  schcenen  Uoten 

sun:  i2i3 

„wir  suln  doch  niht  alle/  meinlichen   tuon. 

swaz  eren  ir  geschehe,  /  vrö  solten  wir  des  sin. 

swaz  ir  geredet,  Hagene,  /  ich  diene  ir  durch  die  triuwe 

min." 

Dö  daz  gehörte  Hagene,  /  dö  wart  er  ungemuot.        12  ik 
Gernöt  unde  Giselher,  /  die  stolzen  ritter  guot, 
und  Günther  der  riche/ze  jungest  reiten  daz, 
ob  ez  lobte  Kriemhilt,  /  si  woltenz  läzen  äne  haz. 

Dö  sprach  der  f  ürste  Gere :  /  ,,ich  wilz  der  vrouwen 

sagen,  12 i5 

daz  si  ir  den  künic  Etzel/läze  wol  behagen, 
dem  ist  so  manic  recke  /  mit  vorhten   undertän : 
er  mac  si  wol  ergetzen  /  swaz  ir  leides  ist  getan." 

Dö  gie  der  snelle  recke /da  er  Kriemhilde  sach.        12 16 
si  enpfie  in  güetliche :  /  wi  balde   er  dö  sprach: 
,,ir  mugt  mich  gerne  grüezen/und  geben  botenbröt. 
iueh  wil  gelücke  scheiden  /  vil  schiere  uz  aller  iuwer  not. 

Ez  hat  durch  iuwer  minne,/ vrouwe,  her  gesant       12 17 
ein  der  aller  beste  /  der  ie  küneges  lant 
gewan  mit  vollen  eren  /  oder  kröne  solde  tragen : 
ez  werbent  ritter  edele.  /  daz  hiez  iu  iuwer  bruoder 

sagen." 

Dö  sprach  diu  jamers  riche:/,,iu  sol  verbieten  got     12 18 
und  allen  minen  vriunden  /  daz  si  deheinen  spot 
an  mir  armer  üeben.  /  waz  sold  ich  einem  man 
der  ie  herzen  liebe  /  von  guotem  wibe  gewan?" 

Si  widerreit  ez  sere.  /  dö  kom  aber  sint  12 19 

Gernöt  ir  bruoder  /'  unt  Giselher  daz  kint. 

die  bäten  minnecliche  /  treesten  si  den  muot : 

ob  si  ir  den  künic  genaeme,/ez  woer  ir   waerlichen  guot. 

A  11 53— 11 59,  C  1237— 1243 


XX.  Wie  k.  Etzel  zeBurgonden  nächKriemh.  sande  175 

Überwinden  künde/  niemen  dö  daz  wip  1220 

daz  si  minnen  wolde  /  deheines  mannes  lip. 

dö  baten  si  die  degene :  /  ,,nu  läzet  doch  geschehen, 

ob  ir  anders  niht  getuot,  /  daz  ir  den  boten  ruochet  sehen.*' 

„Daz  enwil  ich  niht  versprechen" /sprach  daz  edele 

wip,  1221 

„ich  ensehe  gerne  /den  Rüedegeres  lip 

durch  sine  manige  tugende.  /  waer  er  niht  her  gesant, 

swerz   ander  boten  wsere,  /  dem  wser  ich   iemer 

unbekant." 

Si  sprach:  „ir  sult  in  morgen  / heizen  here  gän  1222 

zuo  miner  kemenäten.  /  ich  wil  in  hceren  län 
vil  gar  den  minen  willen /sol  ich  im  selbe  sagen." 
ir  wart  eriteniuwet  /  daz  ir  vil  grcezliche  klagen. 

Do  gert  ouch  niht  anders /der  edel  Rüedeger  1220 

wan  daz  er  gessehe  /  die  küneginne  her  : 

er  weste  sich  so  wisen,/ob  ez  iemer  solde  ergan, 

daz  si  sich  den  recken  /  überreden  müese  län. 

J_Jes  andern  morgens  vrüeje,  /  dö  man  die  messe 

sanc,  1224 

die  edelen  boten  körnen.  /  dö  wart  da  gröz  gedranc. 
die  mit  Rüedegere  /  ze  hofe  solten  gän, 
der  sach  man  da  gekleidet  /  vil  manigen  herlichen  man. 

Kriemhilt  diu  here  und  /  vil  trurec  gemuot,  1225 

si  warte  Rüedegere,  /  dem  edelen  boten  guot. 
der  vant  si  in  der  weete  /  dies  aller  zite  truoc : 
da  bi  truoc  ir  gesinde  /  richer  kleider  genuoc. 

Si  gienc  im  engegene/  zuo  der  türe  dan,  1226 

und  enpfie  vil  güetliche  /  den  Etzelen  man. 

niwan  selbe  zwelf  ter  /  er  dar  in  zuo  ir  gie. 

man  bot  im  grözen  dienest :  /  irn  körnen  höher  boten  nie. 

A  11 60 — 11 66,  C  1244 — 1250 


176  DerNibelungeNot 

Man  hiez  den  herren  sitzen  /  unde  sine  man.  1227 

die  zwene  marcgräven  /  die  sach  man  vor  ir  stän, 
Eckewart  und  Geren,  /  die  edelen  recken  guot. 
durch  die  hüsvrouwen  /  si  sahen  niemen  wol  gemuot. 

öi  sähen  vor  ir  sitzen  /  vil  manic  schcene  wip.  1228 

do  pflac  niwan  jämers  /  der  Kriemhilde  lip. 
ir  wät  was  vor  den  brüsten /der  heizen  trähene  naz. 
der  edele  marcgräve  /  wol  sach  an  Kriemhilde  daz. 

Do  sprach  der  böte  here :  /  „vil  edelez  küniges  kint,     1229 

mir  unt  minen  gsellen/die  mit  mir  komen  sint, 

sult  ir  daz  erlouben  /  daz  wir  vor  iu  stän 

und  sagen  iu  diu  maere/war  nach  wir  her  geriten  hän." 

„Nu  si  iu  erloubet" /sprach  diu  künegin,  i23o 

„swaz  ir  reden  wellet. /also  stät  min  sin 

daz  ich  ez  gerne  hcere:/ir  sit  ein  böte  guot." 

die  andern  do  wol  hörten /ir  unwilligen  muot. 

Do  sprach  von  Bechelären  /  der  fürste  Rüedeger:       i23i 

„mit  triuwen  gröze  liebe  /  Etzel  ein  künic  her 

hat  iu  enboten,  vrouwe,  /  her  in  ditze  lant: 

er  hat  nach  iuwer  minne/vil  guote  recken  her  gesant. 

Er  enbiut  iu  innecliche  /  liep  äne  leit:  1232 

staeter   vriuntschefte/der   si   er   iu   bereit, 

als  er  e  tet  vroun  Kelchen,  /  diu  im  ze  herzen  lac. 

ja  hat  er  nach  ir  tugenden/vil  dicke  unvroelichen  tac." 

J_)o  sprach  diu  küneginne :/  „marcgräve  Rüedeger,  1233 
waer  iemen  der  bekande  /  diu  miniu  scharpfen  ser, 
der  baete  mich  niht  triuten/noch  deheinen  man. 
ja  vlös  ich  ein  den  besten /den  ie  vrouwe  gewan." 

„Waz  mac  ergetzen  leides"  /  sprach  der  vil  küene 

man,  1234 

„wan  friuntliche  liebe  /  swer  die  kan  begän, 
unt  der  dan  einen  kiusct/der  im  ze  rehte  kumet? 
vor  herzenlicher  leide /niht  so  grcezliche  frumet. 

A  1 1 67 — 1 1 74,  C  1251 — 1258 


XX.  Wie  k.  Etzel  zeBurgonden  nach  Kriemh.  sande   I  77 

Und  geruochet  ir  ze  minnen/den  edelenherren  min,  1235 
zwelf  vü  richer  kröne /sult  ir  gewaltec  sin. 
dar  zuo  git  iu  mm  herre  /  wol  drizec  fürsten  lant, 
diu  elliu  hat  betwungen /sin  vil  ellenthaftiu  hant. 

Ir  sult  ouch  werden  vrouwe  /  über  manigen  werden 

man,  1236 

die  miner  vrouwen  Heichen  /  wären  undertän, 
und  über  manige  vrouwen  /  der  si  het  gewalt, 
von  höher  fürsten  künne" /sprach  der  küene  degen  halt. 

„Dar  zuo  git  iu  min  herre, /daz  heizet  er  iu  sagen,     1237 
ob  ir  geruochet  kröne  /  bi  dem  künige  tragen, 
gewalt  den  aller  hcehsten  /  den  Helche  ie  gewan : 
den  sult  ir  gwaltecliche  /  hän  von  Etzelen  man." 

JL)ö  sprach  diu  küneginne :  /  „wie  möhte  minen  lip  1238 

iemer  des  gelüsten  /  deich  wurde  heledes  wip? 

mir  hat  der  tot  an  einem /so  rehte  leit  getan, 

des  ich  unz  an  min  ende  /  muoz  unvrceliche  stän." 

DÖ  sprächen  aber  die  Hiunen :/ „küneginne  rieh,       1239 

iur  leben  wirt  bi  Etzelen /so  rehte  lobelich 

daz  ez  iueh  iemer  wünnet,  /  ist  daz  ez  ergät : 

want  der  künic  riche  /  vil  manigen  zieren  degen  hat. 

Heichen  junevrouwen/unt  iuwer  magedin,  12^0 

solten  di  bi  ein  ander /ein  gesinde  sin, 

da  bi  mühten  recken  /  werden  wol  gemuot. 

lät  ez  iu,  vrouwe,  raten  :/ez  wirt  iu  wserlichen  guot." 

Si  sprach  in  ir  zühten :  /  „nu  lät  die  rede  stän  12/ji 

unze  morgen  vrüeje. /so  sult  ir  here  gän : 

ich  wil  iu  antwurten  /  des  ir  da  habet  muot." 

des  muosen  dö  gevolgen  /  die  recken  küene  unde  guot. 

Do  si  zen  herebergen  /  alle  komen  dan,  12^2 

do  hiez  diu  edele  vrouwe  /  nach  Giselhere  gän, 
und  ouch  nach  ir  muoter.  /  den  beiden  sagt  si  daz 
daz  si  gezaeme  weinen /und  niht  anderes  baz. 

12  A  1175 — 1182,  C  1259— 1266 

Do   sprach   ir  bruoder   Giselher :  /  „swester,  mirst 

geseit,  1243 

und  wilz  ouch  vvol  gelouben,  /  daz  elliu  diniu  leit 
der  künic  Etzel  swende,  /  und  nimstun  zeinem  man. 
swaz  ander  iemen  räle,/sö  dunket  ez  mich  guot  getan." 

„Er  mac  dich  wol  ergetzen"  /sprach  aber  Giselher.      124/» 
„vom  Roten  zuo  dem  Rine,  /  von  der  Elbe  unz 

an  daz  mer, 
so  ist  künec  deheiner/so  gewaltec  niht. 
du  mäht  dich  vreuwen  balde/so  er  din  ze  konen  giht." 

Si  sprach :   „min  lieber  bruoder,  /  zwiu  raetestu  mir 

daz?  1245 

klagen  unde  weinen  /  mir  iemer  zseme  baz. 
wie  solde  ich  vor  recken  /  da  ze  hove  gän  ? 
wart  min  lip  ie  schcene,  /  des  pin  ich  äne  getan." 

Do  sprach  diu  vrouwe  Uote/ir  lieben  tohter  zuo:      1246 
„swaz  dine  bruoder  raten, /liebez  kint,  daz  tuo : 
volge  dinen  f  riunden  :  /  so  mac  dir  wol  geschehen, 
ich  hän  dich  doch  so  lange /mit  grözem  jämer  gesehen." 

J_Jö  bat  si  got  vil  dicke  /  fliegen  ir  den  rät,  1247 

daz  si  ze  gebene  hete/golt  silber  unde  wät 

sam  e  bi  ir  manne,  /  dö  er  noch  was  gesunt : 

si  gelebt  doch  niemer  mere  /  sit  so  vrceliche  stunt. 

Si  gedahte  in  ir  sinne  :  /  „und  sol  ich  minen  lip  1248 

geben  einem  heiden/(ich  pin  ein  kristen  wip), 
des  muoz  ich  zer  werlde  /  iemer  schände  hän. 

er  mir  elliu  riche,  /est  von  mir  iemer  ungetan." 


Da  mite  siz  lie  beliben.  /  die  naht  unz  an  den  tac  1249 

diu  vrouwe  an  ir  bette  /  mit  vil  gedanken  lac. 
diu  ir  vil  liehtiu  ougen  /  getruckenten  nie, 
unz  si  aber  den  morgen  /  hin  ze  metline  gie. 

A  1183— 1189,  C  1267 — 1273 


XX.  Wie  k.  Etzel  zeBurgonden  nach  Kriemh.  sande  I7Q 

Zie  rehler  messezite /die  künige  waren  komen.  i25o 

si  heten  aber  ir  swester /under  hende  genomen : 
ja  rietens  ir  ze  minnen  /  den  künic  von  Hiunen  lant. 
die  vrouwen  ir  deheiner  /  lützel  vrceliche  vant. 

Do  hiez  man  dar  gewinnen  /  die  Etzelen  man,  i25i 

die  nü  mit  urloube  /  waeren  gerne  dan, 
geworben  oder  gescheiden, /swie  ez  dö  möhte  sin. 
ze  hofe  kom  dö  Ilüedeger.  /  die  helde  reiten  wider  in, 

Daz  man  rehte  erfüere/des  edelen  fürsten  muot,       1262 

und  taeten  daz  bezite:/daz  diuhtes  alle  guot: 

ir  wege  waeren  verre  /  wider  in  ir  lant. 

man  brähte  Rüedegeren  /  da  er  Kriemhilde  vant. 

Vil  minnecliche  pitten  /  der  recke  dö  began  1253 

die  edelen  küneginne,  /  si  solde  in  hceren  lan 

waz  si  enbieten  wolde/in  Etzelen  lant. 

er  waen  an  ir  niht  anders  /  niwan  lougenen  vant 

Daz  si  nimmer  minnen  wolde/mer  deheinen  man.      i25'i 
dö  sprach  der  marcgräve :  /  ,,daz  waere  missetan. 
zwiu  woldet  ir  verderben  /  einn  also  schcenen  lip  ? 
ir  muget  noch  mit  eren  /  werden  guotes  mannes  wip." 

Niht  half  daz  si  gebaten, /unze  Rüedeger  1255 

gesprach  in  heimliche  /  die  küneginne  her, 

er  wolde  si  ergetzen  /  swaz  ir  ie  geschach. 

ein  teil  begonde  ir  senf ten  /  dö  ir  vil  grözer  ungemach. 

Er  sprach  zer  küneginne :/ ,,lat  iuwer  weinen  sin.      1256 
ob  ir  zen  Hiunen  hetet/niemen  danne  min, 
getriuwer  miner  mage,/und  ouch  der  miner  man, 
er  müeses  sere  engelten,  /  unt  het  iu  iemen  ihl  getan." 

J_Jä  von  wart  wol  geringet  /  dö  der  vrouwen  muot.     1207 
si  sprach:  .,sö  swert  mir  eide, /swaz  mir  iemen  getuot, 
daz  ir  sit  der  naehste, /der  büeze  miniu  leit." 
dö  sprach  der  marcgräve :/  ,,des  pin  ich,  vrouwe,  bereit." 

A  1190 — 1197,  C  1274 — 1279 


l8o  Der  Nibelunge   Not 

Mit  allen  sinen. mannen /swuor  ir  do  Rüedeger  i?.58 

mit  triuwen  iemer  dienen, /unt  daz  die  recken  her 
ir  niemer  niht  versagelen  /  üz  Elzelen  lant 
des  si  ere  haben  solde :  /  des  sichert  ir  Rüedgeres  hant. 

Do  gedähte  diu  getriuwe:  /  ,,sit  ich  vriunde  hän  1259 

also  vil  gewunnen,/so  sol  ich  reden  län 
die   liute  swaz  si  wellen,  /  ich  jämerhaftez  wip. 
waz  ob  noch  wirt  errochen/des  minen  lieben  mannes 

lip?" 

Si  gedähte:  ,,sit  daz  Etzel  /  der  recken  hat  so  vil,       1260 
sol  ich  den  gebieten, /so  tuon  ich  swaz  ich  wil. 
er  ist  ouch  wol  so  riche,  /  daz  ich  ze  gebene  hän : 
mich  hat  der  leidge  Hagene  /  mins  guoles  äne  getan." 

Si  sprach  ze  Rüedegere :  /  ,,het  ich  daz  vernomen       1261 
daz  er  niht  wa^re  ein  heiden,  /  so  wolde  ich  gerne  komen 
swar  er  hete  willen, /und  naeme  in  zeinem  man." 
do  sprach  der  marcgräve  :  /  „die  rede  sult  ir,  vrouwe,  län. 

Er  hat  so  vil  der  recken  /  in  kristenlicher  e  1262 

daz  iu  bi  dem  künige  /  niemer  wirdet  we. 
waz  ob  ir  daz  verdienet  /  daz  er  toufet  sinen  lip? 
des  mugt  ir  gerne  werden /des  künic  Etzelen  wip." 

J_J6  sprächen  aber  ir  bruoder :  /  ,,nu  lobt  ez,  swester 

min.  1263 

iuwer  ungemüete/ daz  sult  ir  läzen  sin." 
si  bätens  also  lange/  unz  doch  ir  trürec  lip 
lobte  vor  den  heiden, /si  würde  Etzelen  wip. 

Si  sprach:  ,,ich  wil  iu  volgen,/ich  armiu  künegin,    126/1 
daz  ich  var  zen  Hiunen,/so  daz  nu  mac  gesin, 
swenne  ich  hän  die  vriunde /die  mich  füeren  in  sin  lant." 
des  bot  dö  vor  den  heiden  /diu  schoene  Kriemhilt  ir  hant. 

A  1198— 1204,  C  1280 — 1283,  1285 — 1287 


XX.  Wie  k.  Etzel  ze  Burgonden  nach  Kriemh.  sande  I  ö  I 

Do  sprach  der  marcgräve:  /  .,habt  ir  zwene   man,    1265 

dar  zuo  hän  ich  ir  mere :  /  ez  wirdet  wol  getan 

daz  wir  iuch  wol  nach  eren  /  bringen  über  Rin. 

im  sult  niht,  vrouwe,  langer  /  hie  zen  Buregonden  sin. 

Ich  hän  fünf  hundert,  manne  /  und  ouch  der  mäge 

min:  1266 

die  suln  iu  hi  dienen,  /  unt  da  heime  sin, 
vrouwe,  swi  ir  gebietet.  /  ich  tuon  iu  selbe  alsam, 
swenne  ir  mich  mant  der  maere./daz  ich  michs  niemer 

gescham. 

Nu  heizet  iu  bereiten  /  iuwer  pfertkleit:  1267 

die   Rüedegeres   raete  /  iu   niemer   werdent   leit; 
und  sagt  ez  iuwern  mageden  /  die  ir  da  f  üeren  weit, 
ja  kumt  uns  üf  der  sträzc  /  vil  manic  üz  erweiter  helt." 

oi  heten  noch  gesmide  /  daz  man  da  vor  reit  1268 

bi  Sif  rides  ziten,  /  daz  si  vil  manige  meit 

mit  eren  mohte   füeren,  /  swenn  si  wolde  dan. 

hey  waz  man  guoter  sätele  /  den  schcenen  vrouwen  gewan ! 

Ob  si  e  ie  getruogen  /  deheiniu  riehen  kleit,  I269 

der  wart  zuo  zir  verte  /  vil  manigez  nu  bereit, 
wände  in  von  dem  künige  /  so  vil  gesaget  wart. 
si  sluzzen  üf  die  kisten,  /  die  e  stuonden  wol  bespart. 

Si  wären  vil  unmüezec/wol  fünftehalben  tac,  1270 

si  suochten  üz  der  valden  /  des  vil  dar  inne  lac. 
Kriemhilt  do   ir  kamere  /  entsliezen   began. 
si  wolde  machen  riche  /  alle  Rüedegeres  man. 

Si  hete  noch  des  goldes  /  von  Nibelunge  lant  1271 

(si  wände  ez  zen  Hiunen  /  teilen  solde  ir  hant), 
daz  ez  wol   hundert  meere  /  niender   künden   tragen, 
diu  maere  horte  Ilagene  /  dö  von  Kriemhilde  sagen. 

A  1205 — 1211,  C  1288 — 1294 

Er  sprach:   ,,srt  mir  vrou  Kriemhilt /  niemer  wirdet 

holt,  1272 

so  muoz  ouch  hie  beliben  /  daz   Sivrides  golt. 
zwiu  solde  ich  minen  finden  /  län  so  michel  guot? 
ich  weiz  wol  waz  Kriemhilt  /  mit  disem  schätze  getuot. 

Ob  si  in  braehte  hinnen, /ich  wil  gelouben  daz,        1273 
er   wurde   doch   zerteilet  /  üf   den   minen   haz. 
sin  habent  ouch  niht  der  rosse  /  di  in  solden  tragen, 
in  wil  behalten  Hagene,  /daz  sol  man  Kriemhilde  sagen." 

-Do  si  gehört  diu  maere,  /  dö  was  ir  grimme  leit.       127/1 
ez  wart  ouch  den  künegen  /  allen  drin  geseit. 
si  woltenz  gerne  wenden;  /  dö  des  nilit  geschach, 
Rüedeger  der  edele  / harte  vrceliche  sprach: 

„Richiu  küneginne,  /  zwiu  klaget  ir  daz  golt?  1275 

iu  ist  der  künic  Etzel  /  so  gioezlichen  holt, 
gesehent  iuch  siniu  ougen,  /  er  git  iu  also  vil 
daz   irz   verswendet  niemer :  /  des  ich  iu,   vrouwe, 

sweren  wil." 

Do  sprach  diu  küneginne :/  „vil  edel  Rüedeger,       1276 

ez  gewan  küneges  tohter  /  nie  richeite  mer 

danne  der    mich  Hagene  /  äne  hat  getan." 

dö  kom  ir  bruoder  Gernöt  /  hin  zir  kameren  gegän. 

Mit  gewalt  den  slüzzel  /  stiez  er  an  die  tür:  1277 

golt  daz   Kriemhilde  /  reichte  man  dar  für, 

ze  drizec  tüsent  marken  /  oder  dannoch  baz. 

er  hiez  ez  nemen  di  geste:  /  liep  was  Gunthere  daz. 

Uö  sprach  von  Bechelären  /  der  Gotelinde  man:         1278 
,,ob  ez    min   vrouwe  Kriemhilt  /  allez   möhte  hän 
swaz  sin  ie  wart  gefüeret / von  Nibelunge  lant, 
sin  solde  lützel  rüeren  /  min  oder  der  küneginne  hant. 

A  1212 — 1218,  C  1295 — 1301 

INu  heizet  ez  behalten,  /  wand  ich  es  niene  wil.  1279 

ja  fuort  ich  von  lande  /  des  minen  also  vil 

daz  wirs  üf  der  sträze  /  haben  guoten  rat 

und  unser  koste  hinnen /harte  herlichen  stät." 

Da  vor  in  aller  wile  /  gefüllet  zwelef  schrin  1280 

des  aller  besten  goldes  /  daz  iender  mohte  sin 

heten  die  ir  megde :  /  daz  f uorte  man  von  dan, 

und  gezierde  vil  der  vrouwen  /  daz  si  zir  verte  solden  hän. 

Gewalt  des  grimmen  Hagnen  /  dühte  si  ze  starc.         1281 

si  het  ir  opi'ergoldes  /  noch  wol  tüsent  marc: 

si  teiltez  siner  sele,  /  ir  vil  lieben  man. 

daz  dühte  Rüedegeren  /  mit  grözen  triuwen  getan. 

Do  sprach  diu  klagende  vrouwe:/,,wä  sint  die  vriunde 

min  1282 

die  durch  mine  liebe  /  weint  eilende  sin? 

die  suln  mit  mir  riten  /  in  der  Hiunen  lant, 

die  nemen  schaz  den  minen  /  und  kouf  en  ros  unt  ouch 

gewant." 

Do  sprach  zer  küneginne  /  der  marcgrave  Eckewart:  1283 
,,sit  daz  ich  aller  erste  /  iur  gesinde  wart, 
so  hän  ich  iu  mit  triuwen  /  gedienet'*  sprach  der  degen, 
„und  wil  unz  an  min  ende/  des  selben  iemer  bi  iu  pflegen. 

Ich   wil  ouch   mit   mir  f üeren  /  fünf  hundert  miner 

man,  128/j 

der  ich  iu  ze  dienste/mit  rehten  triuwen  gan. 
wir  sin  vil  ungescheiden,  /  ez  entuo  dan  der  tot." 
der  rede  neig  im  Kriemhilt:  /des  gie  ir  waerliche  not. 

Do  zoch  man  dar  die  mcere:  /si  wolden  varen  dan.  1285 
da  wart  vil  michel  weinen  /  von   vriunden  getan. 
Uote  diu  vil  riche  /  und  manic  schcene  meit 
die  zeigten  daz  in  waere  /  nach  vroun  Kriemhilde  leit. 

A1219— 1225,  C  1302 — 1308 


184  DerNibelungeNot 

Hundert  rieher,  magede  /  fuort  si  mit  ir  dan:  128G 

die  wurden  so  gekleidet  /  als  in  daz  wol  gezam. 
dö  vielen  in  die  trähene  /  von  liebten  ougen  nider. 
si  gelebte  vil  der  vreuden  /  ouch  bi  Etzelen  sider. 

Dö  kom  der  herre  Giselher  /  und  ouch  Gernöt  1287 

mit  ir  gesinde,  /  als  in  ir  zuht  gebot. 

dö  wolden  si  beleiten  /  ir  liebe  swester  dan: 

dö  fuorten  si  ir  recken  /  wol  tusent  waetlicher  man. 

Dö   kom   der   snelle   Gere /und   ouch   Ortwin:  1288 

Rumolt  der  kuchenmeister  /  da  mite  muose  sin. 

si  schuofen   nahtselde  /  unz   an  Tuonouwe   stat. 

dö  reit  niht  fürbaz  Günther  /  wan  ein  lützel  für  die  stat. 

JQj  si  von  Rine  füeren,  /  si  heten  für  gesant  1289 

ir  boten  harte  snelle  /  in  der  Hiunen  lant, 

die  dem  künige  sageten/daz  im  Küedeger 

ze  wibe  het  erworben  /  die  edelen  küneginne  her. 


A  1226 — 1229,  C  1309— 1311,  1313 


XXI.  Wie  Kriemhilt  zuo  den  Hiunen  fuor        185 


XXI.  AVE  NTI  U  R  E 

(WIE  KRIEMHILT  ZU  0  DEN 

HIUNEN  FUOR) 

• 

Die  boten  läzen  riten:/wir  suln  iu  tuon  bekant  1290 
wie  diu  küneginne  /  füere  durch  diu  lant, 
oder  wä   von     ir  geschieden  /  Giselher  und   Gernot. 
si  heten  ir  gedienet  /  als  in  ir  triuwe  daz  gebot. 

Unz  an  die  Tuonouwe/ze  Vergen  si  do  riten.  1291 

si  begonden  urloubes  /  die  küneginne  biten, 

wan  si  wider  wolden  /  riten  an  den  Hin. 

done  mohtez  äne  weinen /von  guoten  friunden  niht  gesin. 

Giselher  der  snelle  /  sprach  zer  swester  sin:  1292 

„swenne  daz  du,  vrouwe,  /  bedürfen  wellest  min, 
ob  dir  iht  gewerre, /daz  tuo  du  mir  bekant: 
so  rite  ich  dir  ze  dienste/in  daz  Etzelen  lant." 

Die  ir  mäge  wären,  /  die  kustes  an  den  munt.  1293 

vil  minnecliche  scheiden  /  sach  man  an  der  stunt 

von  in   Rüedegeres  /  des   marcgraven  man. 

do  fuort  diu  küneginne  /  vil  manige  maget  wol  getan. 

Hundert  unde  viere, /die  truogen  richiu  kleit  129/i 

von  gemälet  riehen  p  feilen.  /  vil  der  schilde  breit 
fuort  man  bi  den  vrouwen  /  nähen  üf  den  wegen, 
do  kerte  von  ir  dannen  /  vil  manic  herlicher  degen. 

öi  zogten  dannen  balde/nider  durch  Peyer  lant.         1295 
do  sagte  man  diu  maere,  /  da  wa-ren  für  gerant 
vil  unkunder  geste  /  da  noch  ein'klöster  stät 
unt  da  daz  In  mit  f  luzze  /  in  die  Tuonouwe  gät. 

A  1230  — 1235,  C  1316— 1321 

In  der  stat  ze-Pazzouwe  /saz  ein  bischof.  1296 

herberge  wurden  laere/unt  ouch  des  fürsten  hof: 
si  ilten  gegen  den  gesten  /  üf  in  Beyer  lant, 
da  der  bischof  Pilgerin  /  die  schcenen  Kriemhilde  vant. 

Den  recken  von  dem  lande /was  dö  niht  ze  leit       1297 
dö  si  ir  volgen  sähen  /  so  manige  schoene  meit. 
da  trüte  man  mit  ougen  /  der  edelen  ritter  kint. 
guote  herberge  /  gap  man  den  edelen  gesten  sint. 

Der  bischof  mit  siner  nifteln/ze  Pazzouwe  reit.        1298 
dö  daz   den  bürgeren  /  von  der  stat  wart  geseit, 
daz  dar  koeme  Kriemhilt,  /  des  fürsten  swester  kint, 
diu  wart  wol  enpfangen  /  von  den  koufliuten  sint. 

Daz  si  beliben  solden,  /  der  bischof  hetes  wan.  I299 

dö  sprach  der  herre  Eckewart :  /  „ez  ist  ungetan. 
wir  müezen  varen  nidere  /  in  Rüedegeres  lant. 
uns  wartet  vil  der  degene :  /  wan  ez  ist  in  allen  wol  bekant." 

l_)iu  maere  nu  wol  wesse  /  diu  schoene  Gotelint.         i3oo 
si  bereite  sich  mit  vlize  /  und  ir  vil  edele  kint. 
ir  het  enboten  Rüedeger  /  daz  in  daz  diuhte  guot 
daz  si  der  küneginne  /  da  mite  tröste  den  muot 

Daz  si  ir  rite  engegene  /  mit  den  sinen  man  i3oi 

üf  zuo  der  Ense.  /  dö  daz  wart  getan, 
dö  sach  man  allenthalben  /  die  wege  unmüezec  sten : 
si  begonden  gegen  den  gesten  /  beidiu  riten  unde  gen. 

Nu  was  diu  küneginne  /  ze  Everdingen  komen.  i3o2 

genuoge  üz  Peyer  lande,  /  solden  si  hän  genomen 
den  roub  üf  der  sträzen  /  nach  ir  gewoneheit, 
so  heten  si  den  gesten  /  da  getan  vil  lihte  leit. 

Daz  was  wol  understanden/von  dem  marcgräven  her :  i3o3 

er  fuorte  tüsent  ritter  /  unde  dannoch  mer. 

dö  was  ouch  komen  Gotelint,  /  Rüedegeres  wip : 

mit  ir  kom  herliche /vil  maniges  edeln  recken  lip. 

A  1236— 1243,  C  1322,  1323,  1325— 1330 


XXI.  Wie  Krierahilt  zuo  den  Hiunen  fuor  l8j 

Uö  si  über  die  Trüne  körnen  /bi  Ense  üf  daz  velt,     i3o/i 

dö  sach  man  üf  gespannen  /  hütten  unt  gezelt, 

da  die  geste  solden/die  nahtselde  hän. 

diu  koste  was  den  gesten  /  da  von  Rüedeger  getan. 

Gotelint  diu  schoene  /  die  Herberge  lie  i3o5 

hinder  ir  beliben.  /üf  den  wegen  gie 

mit  klingenden  zoumen  /  manc  pfärit  wol  getan. 

der  antpfanc  wartvil  schoene  :  /liep  was  ez  Rüedeger  getan. 

Die  in  ze  beden  siten  /  körnen  üf  den  wegen,  i3o6 

die  riten  lobeliche:  /der  was  vil  manic  degen. 
si  pflägen  ritterschefte,  /  daz   sach   vil  manic  meit. 
ouch  was  der  ritter  dienest  /  der  küneginne  niht  ze  leit. 

Do  zuo  den  gesten  körnen  /  die  Rüedegeres  man,        i3o7 
vil  der  trunzüne  /  sach  man  ze  berge  gän 
von  der  recken  hende  /  mit  ritterlichen  siten. 
da  wart  wol  ze  prise/vor  den  vrouwen  geriten. 

U az  liezen  si  beliben.  /dö  gruozte  manic  man  i3o8 

vil  güetliche  ein  ander.  /  dö  fuorten  si  von  dan 

die  schcenen  Gotelinde  /  da  si  Rriemhilde  sach. 

die  vrouwen  dienen  künden,  /  die  heten  kleinen  gemach. 

Der  vogt  von  Bechelären  /  ze  sinem  wibe  reit.  i3og 

der  edelen  marcgrävinne  /  was  daz  niht  ze  leit 

daz  er  so  wol  gesunder  /  was  von  Rine  komen. 

ir  was  ein  teil  ir  swaere  /  mit  grözen  vreuden  benomen. 

Dö  si  in  hete  enpfangen,  /  er  hiez  si  üf  daz  gras      i3io 
erbeizen  mit  den  vrouwen,  /  swaz  ir  da  mit  ir  was. 
da  wart  vil  unmüezec  /  manic  edel  man : 
da  wart  vrouwen  dienest /mit  grözem  vlize  getan. 

Dö  sach  diu  vrouwe  Kriemhilt  /  die  marcgrävinne  sten  1 3 1 1 

mit  ir  gesinde :  /  sine  lie  niht  näher  gen. 

daz  pf  erit  mit  dem  zoume  /  zucken  si  began, 

und  bat  sich  snelleclichen  /  heben  von  dem  satel  dan. 

A  1244—1251,  C  1331 — 1338 

Den  bischof  sach  man  wisen  /  siner  swester  kint,        i3i2 
in   und   Eckewarten  /  zuo   Gotelinde   sint. 
da  wart  vil  michel  wichen  /  an   der  selben  stunt. 
do  kuste  diu  eilende  /  an  vroun  Gotelinde  munt. 

JL)ö  sprach  vil  minnnecliche  /  daz   Rüedegeres  wip:  i3i3 
„nu  wol  mich,  liebiu  vrouwe,  /  deich  iuwern  schcenen  lip 
hän   in   disen   landen  /  mit   minen   ougen   gsehen. 
mir  enkunde  an  disen  ziten  /  niemer  lieber  geschehen." 

„Nu  Ion    iu    got"    sprach    Kriemhilt,  /  „vil    edele 

Gotelint.  i3i/j 

sol  ich  gesunt  beliben  /  und  Botelunges  kint, 
ez  mag  iu  komen  zc  liebe  /  daz  ir  mich  habt  gesehen." 
in  beiden  was  unkünde  /  daz  sider  muose  geschehen. 

Mit  zühten  zuo  zein  ander  /  gie  vil  rnanic  meit.  i3i5 

do  wären  in  die  recken  /  mit  dienste  vil  bereit. 

si  säzen  nach  dem  gruoze  /nider  üE  den  kle. 

si  gewunnen  maniger  künde  /  die  in  vil  vremede  wären  e. 

Man   hiez    den    vrouwen    schenken.  /  ez    was    wol   mitter 

tac:  i3i6 

daz    edel    ingesinde  /  da   niht    langer   lac. 
si  riten  da  si  funden  /  manige  hütten  breit: 
da  was  den  edelen  gesten  /  vil  micbel  dienest  bereit. 

Die  naht  si  heten  ruowe  /  unz  an  den  morgen  vruo.  1 3.1.7 

die  von  Bechelären  /  bereiten  sich  dar  zuo 

wie  si  behalden  solden  /  vil  manigen  werden  gast. 

wol  het  gebandelt  llüedeger  /  daz  in  da  wenic  iht  gebrast. 

Diu  venster  an  den  müren  /  sach  man  offen  stän:     i3i8 
diu  burc  ze  Bechelären  /  diu  was  üf  getan, 
do  riten  dar  in  die  geste  /  die  man  vil  gerne  sach. 
den  hiez  der  wirt  vil  edele  /  schaffen  guoten  gemach. 

A  1252— 1258,  C  1339—1345 


XXI.  Wie  Kriemhilt  zuo  den  Hiunen  fuor  I  8g 

Diu  Rüedegeres  tohter  /  mit  ir  gesinde  gie  i3i9 

da  si  die  küneginne  /  vil  minneciich  enpf ie. 

da  was  ouch  ir  muoter,  /  des  marcgräven  wip. 

mit  liebe  wart  gegrüezet  /  vil  maniger  juncvrouwen  lip. 

Si  viengen  sich  behanden  /  unde  giengen  dan  i32o 

in  einen  palas  witen,  /  der  was  vil  wol  getan, 

da  diu  Tuonouwe  /  under  hine  vlöz. 

si  säzen  gegen  dem  lüfte  /  und  heten  kurzewile  gröz. 

Vves  si  da  mere  pf  langen,  /  des  enkan  ich  niht  ge- 

sagen.  i32i 

daz  in  so  übele  zogete,  /  daz  horte  man  dö  klagen 
die  kriemhilde  recken :  /  wand  ez  was  in  leit. 
hey  waz  do  guoter  degene  /  mit  in  von  Bechelaren  reit! 

Vil  minneclichen  dienest  /  Rüedeger  in  bot.  i32  2 

dö  gap  diu  küneginne  /  zwelf  armpouge  rot 
der  Gotelinde  tohter,  /  unt  also  guot  gewant 
daz  si'niht  bezzers  brähte  /  in  daz  Etzelen  lant. 

Swie  ir  genomen  wa?re  /  der  Nibelunge  golt,  i323 

alle  dies  gesähen,  /  die  machte  si  ir  holt 
noch  mit  dem  kleinem  guote  /  daz  si  da  mohte  hän. 
des  wirtes  ingesinde  /  dem  wart  gröz  gäbe  getan. 

Da  widere  bot  dö  ere  /  diu  vrouwe  Gotelint  i32^ 

den  gesten  von  dem  Rine  /  so  güetliche  sint 
daz  man  da  der  vremden  /  harte  wenic  vant, 
sin  trüegen  ir  gesleine  /  odr  ir  vil  herlich  gewant. 

l_)ö  si  enbizzen  wären  /  unt   daz  si  solden  dan,         i325 

von  der  husvrouwen  /  wart  geboten  an 

getriuwelicher   dienest  /  daz   Etzelen   wip. 

da  wart  vil  getriutet  /  der  schcenen  juncvrouwen  lip. 

Si  sprach  zer  küneginne:  /  „swenne  iuch  nu  dunket 

guot,  l32Ö 

ich  weiz  wol  daz  ez  gerne  /  min  lieber  vater  tuot, 
daz  er  mich  zuo  ziu  sendet  /  in  der  Hiunen  lant." 
daz  si  ir  getriuwe  waere,  /  vil  wol  daz  Kriemhilt  ervant. 

A  1259— 1266,  C  1346— 1353 

Diu  ors  bereite  wären  /  für  Bechelären  komen.  1827 

dö  het  diu  edele  künigin  /  urloup  nu  genomen 

von  Rüedegeres  wibe  /  und  von  der  tohter  sin. 

do  schied  ouch  sich  mit  gruoze  /  vil  manic  schoene  magedin. 

Ein  ander  si  vil  selten/  gesähen  nach  den  tagen.        i328 
üzer  Medelicke  /  üf  handen  wart  getragen 
vil  manic  goltvaz  riche,  /  dar  inne  bräht  man  win 
den  gesten  zuo  der  sträze :  /  si  muosen  willekomen  sin. 

Ein  wirt  was  da  gesezzen,  /  Astolt  was  der  genant:   1S2Q 

der  wiste  si  die  sträze /in  daz  Osterlant 

gegen  Mütären  /  die  Tuonouwe  nider. 

da  wart  vil  wol  gedienet /der  edeln  küneginne  sider. 

Der   bischof  minnecliche  /  von  siner  niftel   schiet.    i33o 
daz  si  sich  wol  gehabete,  /  wie  vast  er  ir  daz  riet, 
unt  daz  si  ir  ere  kouf te  /  als  Helche  het  getan ! 
hey  waz  si  grozer  eren/sit  da  zen  Hiunen  gewan! 

Ziuo  der  Treisem  brähte  /  man  die  geste  dan.  i33i 

ir  pflägen  vlizecliche  /  die  Rüedegeres  man, 

unze  daz  die  Hiunen  /  riten  über  lant. 

do  wart  der  küneginne  /  vil  michel  ere  bekant. 

Bi  der  Treisem  bete  /der  künic  von  Hiunen  lant   i332 
eine  pure  vil  riche,  /  diu  was  vil  wol  bekant, 
geheizen  Treisenmüre :  /  vrou  Helche  saz  da  e 
unt  pf lac  so  grozer  tugende  /  daz  waetlich  niemer  mer  erge, 

Ez  entaete  danne  Kriemhilt,  /  diu  also  künde  geben,  i333 

si  mohtc  nach  ir  leide  /  daz  liep  vil  wol  geleben 

daz  ir  ouch  jähen  ere  /  die  Etzelen  man, 

der  si  sit  grozen  vollen  /  bi  den  heleden  gewan. 

Diu  Etzelen  herschaf t  /  was  so  wit  erkant,  i33/j 

daz  man  zallen  ziten  /  in  sinem  hove  vant 
die  küenesten  recken  /  von  den  ie  wart  vernomen 
under  kristn  und  under  heiden :  /  die  wären  mit  im  alle 

komen. 


A  1267  — 1274,  C  1354— 1361 


XXI.  Wie  Kriemhilt  zuo  den   Hiunen  fuor         IQI 

Bi  im  was  zallen  ziten,  /  daz  westlich  mer  erge,         i335 
kristenlicher  orden  /  unt  ouch  der  heiden  e. 
in  swie  getanem  lebene  /  sich  ietslicher  truoc, 
daz  schuof  des  küniges  milte  /  daz  man  in  allen  gap 

genuoc. 


A  1275,  C  1362 

XXII.  AVENTIURE 

(WIE     ETZEL     MIT     KRI  EM  HILDE     BRÜTE) 

• 

Si  was  ze  Treisenmüre  /  unz  an  den  vierden  tac.     i336 
diu  molte  üf  der  sträze  /  die  wile  nie  gelac, 
sin   stübe   alsam   ez   brünne  /  allenthalben   dan. 
da  riten  durch  Osterriche  /  des  künic  Etzelen  man. 

Do  was  ouch  dem  künige/vil  rehte  nu  geseit,  i337 

des  im  von  gedanken  /  swunden  siniu  leit, 
wie  herlichen   Kriemhilt/dä   kceme  durch   diu  lant. 
der  künic  begonde  gähen  /  da  er  di  wolgetänen  vant. 

Von  vil  maniger  spräche  /  sach  man  üE  den  wegen  i338 
vor  Etzelen   riten  /  vil  manigen   küenen   degen, 
von  kristen  und  von  heiden  /  vil  manige  wite  schar, 
da  si  die  vrouwen  funden,  /  si  körnen  herlichen  dar. 

Von  Riuzen  und  von  Kriechen  /  reit  da  vil  manic 

man:  i33g 

den  Pcelän  unt  den  Wlächen  /  sach  man  swinde  gän 
ir  ros  diu  vil  guoten,  /  da  si  mit  krefte  riten. 
swaz  si  site  habeten,  /  der  wart  vil  wenic  vermiten. 

Von  dem  lant  ze  Kiewen  /  reit  da  vil  manic  degen,  i34o 
unt  die  wilden  Pescenaere.  /  da  wart  vil  gepflegen 
mit  dem  bogen   schiezen  /  zen   vogelen   di   da   f  lugen, 
die  pfile  si  vil  sere  /  zuo  den  wenden  vaste  zugen. 

Ein  stat  bi  Tuonouwe  /  lit  in  Osterlant,  i34i 

diu  ist  geheizen  Tulne  :  /  da  wart  ir  bekant 

vil  manic  site  vremede/den  si  e  nie  gesach. 

si  enpfiengen  da  genuoge  /  den  sit  leit  von  ir  geschach. 

A  1276 — 1281,  C  1363 — 1368 


XXII.  Wie  Etzel  mit  Kriemhilde  brüte  IQ3 

V  or  Etzelen  dem  künege  /  ein  ingesinde  reit  i3/i2 

vrö  und  vil  riche,  ,/höfsch  unt  gemeit, 

wol  vier  und  zweinzec  fürsten,  /  tiur  unde  her. 

daz  si  ir  vrouwen  sahen,  /  da  von  engerten  si  niht  mer. 

Der  herzöge  Ramunc  /  üzer  Wlächen  lant,  i3^3 

mit  siben  hundert  mannen  /  kom  er  für  si  gerant: 
sam  vliegende  vosele  /  so  sach  man  si  varn. 
do  kom  der   f  ürste   Gibeche  /  mit   vil   herlichen   scharn. 

Hornboge  der  snelle  /  wol  mit  tüsent  man  1 344 

kerte  von  dem  künege  /  gein  siner  vrouwen  dan. 
vil  lüte  wart  geschallet  /  nach  des  landes  siten. 
von  der  Iiiunen  mägen  /  wart  ouch  da  sere  geriten. 

Do  kom  von  Tenemarke  /  der  küene  Häwart,  i345 

und  Irinc  der  vil  snelle,  /  vor  valsche  wol  bewart, 
unt  Irnfrit  von  Düringen,  /  ein  waetlicher  man: 
si  enpfiengen  Kriemhilde  /  daz  sis  ere  muosen  hän, 

Mit  zwelf  hundert  mannen, /die  fuortens  in  ir  schar.  i346 
do  kom  der  herre  Blcedelin  /  mit  drin  tüsent  dar, 
der  Etzelen  bruoder  /  üzer  Hiunen  lant : 
der  kom  vil  herliche  /  da  er  die  küneginne  vant. 

J-Jö  kom  der  künic  Etzele/und  ouch  her  Dietrich  i3/j7 

mit  allen  sinen  gsellen. /da  was  vil  lobelich 

manic  ritter  edele  /  biderbe  unde  guot. 

des  wart  vroun  Kriemhilde  /  vil  wol  gehcehet  der  muot. 

Do  sprach  zer  küneginne  /  der  herre  Rüedeger:        i3/j8 
„vrouwe,  ich  wil  enpfähen  /  hie  den  künic  her. 
swen  ich  iuch  heize  küssen, /daz  sol  sin  getan: 
jan   muget  ir  niht  geliche  /  grüezen  Etzelen   man." 

Do  huop  man  von  dem  mcere/die  küneginne  her.  i34g 
Etzel  der  vil  riche  /  enbeite  do  niht  mer, 
er  stuont  von  sinem  rosse / mit  manigem  küenem  man: 
man  sach  in  vroeliche  /  gegen  Kriemhilde  gan. 

13  A  1282 — 1289,  C  1369 — 1376 

Zwene  fürsten  riche,/als  uns  daz  ist  geseit,  i35o 

bi  der  vrouwen  gende  /  truogen  Jr  diu  kleit 

da  ir  der  künic  Etzele/hin  engegene  gie, 

da  si  den  fürsten  edele/mit  küsse  güetlich  enpfie. 

Uf  ructes  ir  gebende :/ ir  varwe  wol  getan  i35i 

diu  lühte  ir  üz  dem  golde.  /  da  was  vi]  manic  man 

die  jähen  daz  vrou  Helche  /  niht  schcener  künde  sin. 
da  bi  so  stuont  vil  nähen  /  des  küniges  bruoder  Bloedelin. 

Den  hiez  si  küssen  Rüedeger,  /  der  marcgräve  rieh,  i35a 
unt  den  künec  Gibechen. /da  stuont  ouch  Dieterich. 
der  recken  kuste  zwelfe  /  daz  Etzelen  wip : 
do  enpfie  si  sus  mit  gruoze  /  vil  manges  ritteres  lip. 

Al  die  wile  und  Etzele/bi  Kriemhilde  stuont,  i353 

do  täten  da  die  tumben  /  als  noch  die  liute  tuont : 
vil  manigen  puneiz  riehen  /  sach  man  da  geriten. 
daz   täten   kristen  helde  /  und   ouch   die   heiden   nach   ir 

siten. 

Wie  rehte  ritterliche  /  die  Dieteriches  man  i35/| 

die  schef te  liezen  vliegen  /  mit  trunzünen  dan 

ho  über  di  Schilde,  /  von  guoter  ritter  hant! 

von  den  tiuschen  gesten  /  wart  dürkel  manic  Schildes  rant. 

Da  wart  von  schef  te  brechen  /  vil  michel  döz  ver- 

nomen.  i355 

do  wären  von  dem  lande  /  die  recken  alle  komen, 
unt  ouch  des  küneges  geste, /vil  manic  edel  man: 
dö  gie  der  künec  riche/mit  vroun  Kriemhilde  dan. 

Si  sähen  bi  in  stende/ein  vil  herlich  gezelt.  i356 

von  hütten  was  erfüllet /al  umbe  daz  velt, 

da  si  sohlen  ruowen  /  nach  ir  arebeit. 

von  heiden  wart  gewiset/dar  under  manic  scheeniu  meit 

A  1290— 1296,  C  13^77—1383 


XXII.  Wie  Etzel  mit  Kriemhilde  brüte  IQ5 

Mit  der  küneginne  /  da  si  sit  gesaz  i3Ö7 

üf  riche  stuolgewaete.  /  der  marcgräve  daz 

hete  wol  geschaffen  /  daz  man  ez  vant  vil  guot, 

daz  gesidele  Kriemhilde :  /  des  vröut  sich  Etzelen  muot. 

Waz  dö  redete  Etzel,  /daz  ist  mir  umbekant:  i358 

in  der  sinen  zeswen  /  lac  ir  wiziu  hant. 
si  gesazen  minnecliche  /  da  Rüedeger  der  degen 
den  künec  niht  wolde  läzen  /  Kriemhilde  heimliche 

pflegen. 

Do  hiez  man  län  beliben/den  buhurt  über  al.  i359 

mit  eren  wart  verendet  /  da  der  gröze  schal, 
do  giengen  zuo  den  hütten  /  die  Etzelen  man : 
man  gap  in  herberge  /  vil  vviten  allenthalben  dan. 

J_Jer  tac  der  het  nu  ende :  /  si  schuofen  ir  gemach,  i36o 

unz  man  den  liehten  morgen  /  aber  schinen  sach. 

dö  was  zuo  den  rossen  /  komen  manic  man : 

hey  waz  man  kurzewile  /  dem  künege  zeren  began ! 

Der  künec  ez  nach  den  eren  /  die  Hiunen  schaffen 

bat.  i36i 

do  riten  si  von  Tulne  /  ze  Wiene  zuo  der  stat. 
da  funden  si  gezieret  /  vil  maniger  vrouwen  lip : 
si  enpfiengen  wol  mit  eren  /  des  künec  Etzelen  wip. 

Mit  harte  grözem  vollen /so  was  in  bereit  i362 

swaz  si  haben  solden.  /  vil  manic  helt  gemeit 
sich   vreute  gegen  dem  schalle.  /  herbergen  man  began. 
des  küneges  höchgezite  /  huop   sich  vrcelichen  an. 

Sine   mohten   geherbergen  /  niht  alle   in   der   stat:    i363 

die  niht  ge:-te  wären,  /  Rüedeger  die  bat 

daz  si  herberge  /  naemen  in  daz  lant. 

ich  waen  man  aller  zite  /  bi  vroun  Kriemhilde  vant 

A  1297— 1303,  C  1384— 1390 

Den  herren  Dieterichen  /  und  ander  manigen  degen.  i36fi 
die  heten  sich  der  ruowe  /  mit  arebeit  bewegen, 
durch   daz   si  den  gestcn  /  trösten   wol  den  muot. 
her  Rüedger  und  sin  vriunde  /  heten  kurzwile  guot. 

J_Jiu  hochzit  was  gevallen/an  einen  pfinxtac,  i365 

da  der  künec  Etzel  /  bi  Kriemhilde  lac 

in  der  stat  ze  Wiene. /si  waen  so  manigen  man 

bi  ir  ersten  manne /nie  ze  dienste  gewan. 

Si  kunte  sich  mit  gäbe  /  dem  der  si  nie  gesach.  i366 

vil  maniger  dar  under  /  zuo  den  gesten  sprach : 
„wir  wänden  daz  vrou  Kriemhilt  /  guotes  niht  möhte  hän  : 
nu  ist  hie  mit  ir  gäbe  /  vil  manic  wunder  getan." 

Diu  hochzit  diu  werte  /  wol  sibenzehen  tage.  1367 

ich  waen  man  von  deheinem  /  küni^e  mere  sa°re 

1  o  o 

des  hochzit  grcezer  waere :  /  daz  ist  uns  gar  verdeit. 
alle  die  da  wären  /  die  truogen  iteniuwe  kleit. 

Si  waen  in  N  iderlande  /  da  vor  nie  gesaz  i368 

mit  so  manigem  recken.  /  da  bi  geloube  ich  daz, 
was  Sifrit  rieh  des  guotes,  /  daz  er  nie  gewan 
so  manigen  recken  edele  /  so  si  sach  vor  Etzelen  stän. 

Ouch   gap   nie   deheiner  /  zuo   sin   selbes   höchgezit    i36o, 
so  manigen   riehen   mantel,  /  tief  unde  wit, 
noch  so  guoter  kleider,  /  der  si  vil  mohten  hän, 
so   si   durch   Kriemhilde  /  heten   alle   getan. 

Ir   friunde   unt   ouch   die   geste  /  die   heten   einen 

muot,  1370 

daz  si  da  niht  ensparten  /  deheiner  slahte  guot : 
swes  iemen  an  si  gerte,  /  daz   gäben  si  bereit, 
des  gesluont  da  vil  der  degene  /  von  milte  blöz  äne  kleit. 

Wie  si  ze  Rine  saeze,  /  si  gedähte  ane  daz,  1371 

bi  ir  edelen  manne: /ir  ougen  wurden  naz. 

si  hetes  vaste  haele  /  deiz  iemen  künde  sehen. 

ir  was  nach  manigem  leide  /  so  vil  der  eren  geschehen. 

A  1304— 1311,  C  I391  —  !398 

Swaz  iemen  tet  mit  mute,  /  daz  was  gar  ein  wint  1072 
unz  an  Dieterichen  :  /  swaz  Botelunges  kint 
im  gegeben  hete,  /  daz  was  nü  gar  verswant. 
ouch   begie   da   michel   wunder  /  des   muten   Rüedegeres 

hant. 

Uzer  Ungerlande  /  der  fürste  Bloedelin  1373 

der  hiez  da  laere  machen  /  vil  manic  leitschrin 
von  silber  und  von  golde :  /  daz  wart  da  hin  gegeben. 
man  gesach  des  küneges  helde  /  so  rehte  vroeliche  leben. 

Wärbel  unde  Swämelin,  /  des  küniges  spileman,        1374 

ich  wsen  ir  ieslicher  /  zer  höchgezit  gewan 

wol  ze  tüsent  marken  /  oder  dannoch  baz, 

da   diu  schcene   Kriemhilt  /  bi   Etzeln   under  kröne  saz. 

An  dem  ahzentem  morgen  /von  Wiene  si  dö  riten.    1375 
da  wart  in  ritterschef  te  /  schilde  vil  versniten 
von  speren  di  da  fuorten  /  die  recken  an  der  hant. 
sus  kom  der  künic  Etzel  /  unz  in  daz  hiunische  lant. 

Ze  Heimburc  der  alten /si  wären  über  naht.  1376 

done   künde  niemen   wizzen  /  wol  des  volkes  aht, 
mit  wie  getaner  krefte  /  si  riten  über  lant. 
hey  waz  man  schcener  vrouwen  /  in  siner  heimüete  vant ! 

Ze  Misenburc  der  riehen  /  da  schifften  si  sich  an.   1377 
daz  wazzer  wart  verdecket/ von  ross  und  ouch  von  man, 
alsam  ez  erde  woere  /  swaz  man  sin  vliezen  sach. 
die  wegemüeden  vrouwen  /  die  heten  senfte  und  ouch 

gemach. 

Zesamene  was  geslozzen  /  manic  schef  vil  guot,        1378 
daz  im  niht  enschadete  /  di  ünde  noch  diu  fluot. 
dar  über  was  gespannen  /  manic  guot  gezelt, 
sam  ob  si  noch  heten  /  beidiu  lant  unde  velt. 

A  1312— 1318,  C  1399— 1405 

JLJö  komen  disju  maere  /  ze  Etzelnpurc  von  dan.  1879 

dö  vreuten  sich  dar  inne  /  wip  unde  man. 
daz  Eizeln  Ingesinde  /  des  e  vrou  Helene  pf  lac, 
gelebt  bi  Kriemhilde  /  manigen  vroelichen  tac. 

Do  stuont  da  wartende  /  vil  manic  edel  meit,  i38o 

die  von  Heichen  töde  /  heten  manigiu  leit. 
siben  künige  tohter  /  Kriemhilt  noch  da  vant: 
von  den  was  gezieret  /  wol  allez  Etzelen  lant. 

Diu  junevrouwe  Herrät  /  noch  des  gesindes  pflac,       i38i 
diu  Heichen  swester  tohter,  /  an  der  vil  tugende  lac, 
o'iu  gemahele  Dieteriches,  /  eins  edelen  küneges  kint, 
diu  tohter  Näntwines:  /  diu  hete  vil  der  eren  sint. 

Gegen  der  geste  künfte  /  vreute  sich  ir  muot:  i382 

ouch  was  dar  zuo  bereitet  /  vil  kref  tigez  guot. 
wer  künde  iu  daz  bescheiden  /  wie  sit  der  künec  saz? 
si  gelebten  da  zen  Hiunen/nie  mit  küneginne  baz. 

LJo  der  künec  mit  sinem  wibe/  von  dem  Stade  reit,  i383 
wer  ieslichiu  waere,/daz  wart  do  wol  geseit 
der  edelen  Kriemhilde :/ si  gruoztes  dester  baz. 
hey  wie  gewaltecliche /si  sit  an  Helenen  stat  gesaz! 

Gelriuvvelicher  dienste  /  wart  ir  vil  bekant.  i384 

dö  teilt  diu  küneginne  /  golt  unt  ouch  gewant, 
silber  unt  gesteine :  /  swaz  si  des  über  Rin 
mit  ir  zen  Hiunen  brahte,  /  daz  muose  gar  zergehen  sin. 

Ouch  wurden  ir  mit  dienste  /  sider  undertän  i385 

al  des  küniges  mage/unt  alle  sine  man, 
daz  nie  diu  vrouwe  Helche  /  so  gewaldeclich  gebot 
so  si  nu  muosen  dienen  /  unz    an  den  Kriemhilde  tot. 

XJö     stuont   mit    sölhen   eren  /  der   hof   unt   ouch   daz 

lant,  i386 

daz  man  da  zallen  ziten  /  die  kurzewile  vant, 
sv>  ar  nach  ieslichem  /  daz  herze  truoc  den  muot, 
durch  des  küneges  liebe  /  unt  durch  die  küneginne  guot. 

Mit  vil  grözen  eren,  /  daz  ist  alewär,  1387 

wontens  mit  ein  ander  /unz  an  daz  sibende  jär. 
die  zit  diu  küneginne  /  eins  sunes  was  genesen, 
des  kund  der  künic  Etzel  /  iiiemer  vroelicher  wesen. 

Sin  wolde  niht  erwinden,  /  sine  würbe  sint  i388 

daz  getoufet  würde  /  daz  Etzelen  kint 
nach  kristenlichem  rehte :  /  ez  wart  Ortliep  genant, 
des  wart  vil  michel  freude  /  übr  elliu  Etzelen  lant. 

Swaz  ie  guoter  tugende/an  vroun  Heichen  lac,        1389 
des  vleiz  sich  nu  vrou  Kriemhilt  /  dar  nach  vil  manigen 

tac. 
die  sit  si  lerte  Herrät,  /  diu  eilende  meit. 
diu  hete  tougenliche  /  nach  Heichen  grcezlichiu  leit. 

Den  vremden  unt  den  künden  /  was  si  vil  wol  bekant.  1090 
die  jähen  daz  nie  vrouwe  /  besseze  ein  küneges  lant 
bezzer  unde  milter :  /  daz  heten  si  für  war. 
daz  lop  si  truoc  zen  Hiunen  /  unz  an  daz  drizehende  jär. 

JNIu  het  si  wol  erkunnen/daz  ir  niemen  widerstuont,  i3gi 

also  noch  fürsten  wibe  /  küneges  r'ecken  tuont, 

unt  daz  si  aller  zite  /  zwelf  künige  vor  ir  sach. 

si  gedäht  ouch  maniger  leide  /  der  ir  da  heime  geschach. 

A  1327— 1331,  C  1414— 1418 

Si  gedäht  ouch  maaiger  eren  /  von  Nibelunge  lant  i3g2 
der  si  da  was  gewaltic  /  unt  die  ir  Ilagenen  hant 
mit  SiMdes  töde/hele  gar  benomen, 
ob  im  daz  noch  iemer  /  ze  leide  von  ir  möhte  komen. 

„Daz     geschaehe    ob    ich    in  bringen  /  möhte    in    ditze 

lant."  i3g3 

ir  troumte  daz  ir  gienge  /  vil  dicke  an  der  hant 
Giselher   ir   bruoder :  /  si   kusten   zaller   stunt 
vil  ofte  in  senftem  släfe:  /  sit  wart  im  arebeiten  kunt. 

Ich  wsen  der  übel  välant  /  Kriemhilde  daz  geriet         i3g4 
daz  si  sich  mit  friuntschefte  /  von  Gunthere  schiet, 
den  si  durch  suone  kuste/in  Buregonden  lant. 
do  begonde  ir  aber  salwen/ von  heizen  trähenen  ir  gewant. 

Ez  lac  ir  an  dem  herzen  /  späte  unde  vruo,  i3g5 

wie  man  si  äne  schulde  /  brähte  dar  zuo 

daz  si  muose  minnen  /  einen  heidenischen  man. 

die  not  die  het  ir  Hagne  /  unde  Günther  getan. 

Des  willen  in  ir  herzen  /  kom  si  vil  selten  abe.  i3g6 

si  gedähte:  „ich  pin  so  riche/unt  hän  so  groze  habe 
daz  ich  minen  vinden  /  gef  üege  noch  ein  leit. 
des  waere  et  ich  von  Tronie  /  Hagnen  gerne  bereit. 

Nach  den  getriuwen  jämert  /  dickez  herze  min:  1397 

die  mir  da  leide  täten,  /  möhte  ich  pi  den  sin, 
so  würde   wol   errochen  /  mines   vriundes   lip : 
des   ich   küme   erbeite"  /  sprach   daz   Etzelen   wip. 

Ze  liebe  si  do  heten/alle  sküneges  man,  i3g8 

die  Kriemhilde  recken :  /  daz  was  vil  wol  getan, 
der  kameren  der  pflac  Eckewart,  /  da  von  er  f'riunt  gewan. 
den  Kriemhilde  willen  /  künde  niemen  understän. 

Si  dähte  zallen  ziten:/„ich  wil  den  künec  piten"   i3gg 
daz  er  in  des  gönde  /  mit  güetlichen  siten 
daz  man  ir  f  riunde  braehte  /  in  der  Hiunen  lant. 
den  argen  willen  niemen  /  an  der  küneginne  ervant. 

Uö  si  eines  nahtes/bi  dem  künige  lac  i4oo 

(mit  armen  umbe\angcn  /  het  er  si,  als  er  pfiac 
die  edelen  vrouwen  triuten :  /  si  was  im  so  sin  lip), 
do  gedahte  ir  vinde  /  daz  vil  herliche  wip. 

Si  sprach  zuo  dem  künige :/ „vil  lieber  herre  min,  i^oi 
ich  wolde  iuch  bitten  gerne,  /  möht  ez  mit  hulden  sin, 
daz  ir  mich  sehen  liezet  /  ob  ich  daz  het  versolt 
ob  ir  den  minen  vriunden  /  waeret  inneclichen  holt." 

Do  sprach  der  künic  riche  /  (getriuwe  was  sin  muot) :  i4o2 
,,ich  bringe  iuch  des  wol  innen,  /  swa  liep  unde  guot 
den  recken  widerf üere,  /  des  müese  ich  freude  hän, 
wand  ich  von  wibes  minne/nie  bezzer  vriunde  gewan." 

Do  sprach  diu  küneginne :  /  „iu  ist  daz  wol  geseit,      i/|o3 
ich  hän  vil  höher  mäge ;  /  dar  umbe  ist  mir  so  leit 
daz  mich  die  so  selten  /  ruochent  hie  gesehen, 
ich  hoere  min  di  liute  /  niwan  für  eilende  jenen." 

Uö  sprach  der  künec  Etzele :  /  „vil  liebiu  vrouwe 

min,  i4o4 

diuht  ez  si  niht  ze  verre,  /  so  lüede  ich  über  Fun 
swelhe  ir  da  gerne  seehet/her  in  miniu  lant." 
des  vreute  sich  diu  vrouwe,  /  dö  si  den  willen  sin  ervant. 

Si  sprach:  ,,welt  ir  mir  triuwe  /  leisten,  herre  min,  i4o5 
so  sult  ir  boten  senden  /  ze  Wormez  über  Rin. 
so  enbiute  ich  minen  vriunden  /  des  ich  da  habe  muot: 
so  kumt  uns  her  ze  lande /vil  manic  edel  ritter  guot." 

Er  sprach :  „swenn  ir  gebietet,  /  so  lazet  ez  geschehen.  i4o6 
irn  kündet  iuwer  vriunde  /  so  gerne  niht  gesehen 
als  ich  si  gesaehe,  /  der  edelen  Loten  kint. 
mich  müet  daz  harte  sere  /  daz  si  uns  so  lange  vremde 

sint. 

Ob  ez  dir  wol  gevalle, /vil  liebiu  vrouwe  min,        1/107 
so  wold  ich  gerne  senden  /  nach  den  vriunden  din 
die  minen  videlaere  /  in  Buregonden  lant." 
die  guoten  videlajre  /  hiez  er  bringen  sä  zehant. 

öi  ilten  harte  balde/dä  der  künec  saz  1/108 

bi  der  küneginne.  /  er  sagt  in  beiden  daz, 
si  solden  poten  werden /in  Buregonden  lant. 
do  hiez  er  in  bereiten  /  harte  herlich  gewant. 

Vier  und  zweinzec  recken  /  bereite  man  diu  kleit.    i4oo, 
ouch  wart  in  von  dem  künege/diu  boteschaft  geseit, 
wie  si  dar  laden  solden  /  Günther  und  sine  man. 
Kriemhilt  diu  vrouwe /si  sunder  sprechen  began. 

Do  sprach  der  künec  riche :  /  „ich  sage  iu  wie  ir  tuot.  i/iio 
ich  enbiute  minen  vriunden  /  liep  und  allez  guot, 
daz   si  geruochen  riten/her   in  miniu   lant. 
ich  hän  so  lieber  geste/ harte  wenic  noch  bekant. 

Und  ob  si  mlnes  willen  /  wellen  iht  begän,  i/»n 

die  Kriemhilde  mäge,  /  daz  si  des  niht  enlän, 
sine  komen  an  disem  sumere/zuo  miner  hochgezit, 
wand  vil  der  minen  wünne/an  minen  konemägen  lit." 

Do  sprach  der  videlaere, /der  stolze  Swämelin:        i/tia 
,,wenne  sol   diu  iuwer  hochgezit /in   disen   landen  sin? 
daz  wir  daz  iuwern  vriunden  /  künnen  dort  gesagen." 
do  sprach  der  künec  Etzele :  /  ,,zen  nächsten  sunewenden 

tagen." 

„Wir  tuon  swaz  ir  gebietet" /sprach  do  Wärbelin.  i/»i3 

in  ir  kemenäten  /  bat  si  diu  künegin 

bringen  tougenlichen  /  da  si  die  boten  sprach: 

da  von  vil  manigem  degene/sit  wenic  liebes  geschach. 

Si  sprach  zen  boten  beiden  :/,,nu  dienet  michel  guot,  i/ji4 

daz  ir  minen  willen /vil  güetlichen  tuot, 

und  saget  swaz  ich  enbiete/heim  in  unser  lant. 

ich  mache  iuch  guotes  riche /unt  gibe  iu  herlich  gewant. 

Und  swaz  ir  miner  vriunde  /  iemer  muget  gesehen     i£i5 
ze  Wormez  bi  dem  Rine,  /  den  sult  ir  niht  verjehen 
daz  ir  noch  ie  gesa^het  /belrüebet  minen  muot : 
unt  saget  minen  dienest  /  den  helden  küene  unde  guot. 

Bittet  daz  si  leisten  /daz  in  der  künic  enbot,  i4i6 

unt  mich  da  mite  scheiden  /  von  alier  miner  not. 
die  Hiunen  wellent  waenen  /  deich  äne  vriunde  si. 
ob  ich  ein  ritter  waere,  /  ich  kceme  in  etewenne  bi. 

Und  sagt  ouch  Gernöte,  /  dem  edelen  bruoder  min,       1 A17 
daz   im   zer   werlde  niemen  /  holder  müge   gesin : 
bitet  daz  er  mir  bringe /mit  im  in  ditze  lant 
unser  besten  vriunde,  /  deiz  uns  zen  eren  si  gewant. 

So  sagt  ouch  Giselhere,/  daz  er  wol  gedenke  dran,     i4i8 
daz  ich  von  sinen  schulden  /  nie  leides  niht  gewan : 
des  sashen  in  vil  gerne  /  hie  diu  ougen  min. 
ich  heten  hie  vil  gerne  /  durch  die  grozen  triuwe  sin. 

Sagt  ouch  miner  muoter/die  ere  die  ich  hän.  1^19 

und  ob  von  Tronie  Hagne  /  welle  dort  bestän, 

wer  si  danne  solde/wisen  durch  diu  lant? 

dem  sint  die  wege  von  kinde/her  zen  Hiunen  wol  bekant." 

Die  boten  niene  westen/von  wiu  daz  was  getan       i/(2o 
daz  si  von  Tronie  Hagnen/niht  solden  län 
beliben  bi  dem  Rine. /ez  wart  in  sider  leit: 
mit  im  was  manigem  degene  /  zem  grimmem  töde 

widerseit. 

IJrieve  unde  boteschaf  t  /  was  in  nu  gegeben.  1421 

si  fuoren  guotes  riche  /  und  mohten  schone  leben, 
urloub  gap  in  Etzele  /  un-d  ouch  sin  schoene  wip. 
in  was  von  guoter  waete/wol  gezieret  der  lip. 

XXIV.   AVENTIURE 

(WIE    WARB  EL    UND  SWÄMMEL  DIE 

BOTSCHAFT    WÜRBEN) 

* 

Do  Etzel  zuo  dem  Rine/sine  boten  sande,  1^22 

dö  flugen  disfu  maere/von  lant  ze  lande: 
mit  boten  harte  snellen  /  er  bat  und  ouch  gebot 
zuo  siner  höchgezite : /des  holte  maniger  da  den  tot. 

Die  boten  dannen  f uoren  /  üzer  Hiunen  lant  1^23 

zuo  den  Buregonden  :  /  dar  wären  si  gesant 
nach  drin  edelen  künegen/und  ouch  nach  ir  man. 
si  solden  komen  Etzelen:/des  man  do  gähen  began. 

Hin  ze  Bechelären  /  körnen  si  geriten.  1/12/1 

da  diente  man  in  gerne. /daz  enwart  da  niht  vermiten, 
Rüedger  sinen  dienest  /enböt  und  Gotelint 
bi  in  hin  ze  Rine,/und  ouch  ir  beider  liebez  kint. 

Sine  liezens  äne  gäbe/ von  in  niht  scheiden  dan,       i/j25 

daz  deste  baz  geCüeren/die  Etzelen  man. 

Uoten  und  ir  kinden  /  enböt  dö  Rüedeger, 

sine  heten  in  so  waege  /  deheinen  marcgräven  mer. 

Si  enbuten  ouch  Prünhilde  /  dienest  unde  guot,  1/126 

staetecliche  triuwe/und  willigen  muot. 
dö  si  die  rede  vernämen, /die  boten  wolden  varn : 
si  bat  diu  marcgrävinne /got  von  himele  bewarn. 

xL  daz  die  boten  kcemen  /  wol  durch  Peyer  lant,       1/127 

Warbel  der  vil  snelle/den  guoten  bischof  vant. 

waz  der  dö  sinen  friunden/hin  ze  Rine  enböt, 

daz  ist  mir  niht  gewizzen :  /  nivvan  sin  golt  also  rot 

Gap  er  den  boten  ze  minne,/riten  er  si  lie.  1428 

dö  sprach  der  bischof  Pilgerim :  /  „und  solde  ichs  sehen 

hie, 
mir  waerc  wol  ze  muote,  /  die  swester  süne  min : 
wand  ich  mac  vil  selten  /  zuo  zin  komen  an  den  Rin." 

Weihe  wege  si  füeren/ze  Rine  durch  diu  lant,         1A29 
des   kan   ich  niht  bescheiden.  /  ir  silber   unt  gewant 
daz  ennam  in  niemen :  /  man  vorhte  ir  herren  zorn. 
ja  was  vil  gewaltec  /  der  edele  künec  wol  geborn. 

Inre  tagen  zwelfen/si  komen  an  den  Rin,  i43o 

ze  Wormez  zuo  dem  lande,  /  Wärbel  und  Swämelin. 
do  sagte  man  diu  maere/ den  künegen  und  ir  man, 
da  kcemen  boten  vremede: /Günther  dö   vrägen   began. 

Dö  sprach  der  vogt  von  Rine: /„wer  tuot  uns  daz 

■|  bekant,  xA3i 

von  wannen  dise  vremden  /  riten  in  daz  lant?" 

daz  enwesse  niemen  /  unze  daz  si  sach 

Hagene  von  Tronie/dö  ze  Gunthere  sprach: 

„Uns  koment  niuwemscre,/  des  wil  ich  iu  verjehen.  1I1S2 

die  Etzeln  videlsere  /  die  hän  ich  hie  gesehen. 

si  hat  iuwer  swester  /  gesendet  an  den  Rin  : 

si  suln  uns  durch  ir  herren  /  groze  vvillekomen  sin." 

Si  riten  al  bereite /für  den  palas  dan.  i'i33 

ez  gefuoren  nie  herlicher  /  fürsten  spileman. 

des  küneges  ingesinde/enpfie  si  sä  zehant: 

man  gap  in  hereberge  /  unt  hiez  behalten  ir  gewant. 

Ir  reisekleider  wären  /  rieh  und  so  wol  getan,  i434 

ja  möhten  si  mit  eren/für  den  künic  gän : 
der  enwolden  si  niht  mere/dä  ze  hove'utcagen. 
ob  ir  iemen  geruochle,  /  die  boten  hiezen  daz  sagen. 

In  der  selben  maze/man  ouch  liute  vant  i435 

die  ez  vil  gerrte  nämen :  /  den  wart  ez  gesant. 

dö  leiten  an  die  geste  /  verre  bezzer  wät, 

als  ez  boten  küneges/ze  tragene  herliche  stät. 

Do  gie  mit  urloube/dä  der  künic  saz  i436 

das  Etzeln  ingesinde  :  /  gerne  sach  man  daz. 
Hagene   zühtecliche  /  gegen  den  boten  spranc 
unt  enpfie  si  minnecliche.  /  des  sagten  im  die  knappen 

danc. 

Durch  diu  künden  maere/vrägen  er  began  1^7 

wie  sich  Etzel  gehabte  /  unde  sine  man. 
do  sprach  der  videlaere :  /  „daz  lant  gestuont  nie  baz, 
noch  so  vrö  die  liute ;  /  nu  wizzct  endecliche  daz." 

Oi  giengen  zuo  dem  wirte. /der  palas  der  was  vol.     i438 
do  enpfie  man  die  geste  /  so  man  von  rehte  sol 
güetlichen  grüezen  /  in  ander  künige  lant. 
Wärbel  vil  der  recken  /  da  bi  Gunthere  vant. 

Der  künec  gezogenliche  /  grüezen  si  began.  1^9 

,,slt  willekomen  beide,  /  ir  Hiunen  spileman, 
und  iuwer  hergesellen.  /  hat  iuch  her  gesant 
Etzel  der  vil  riche/zuo  der  Buregonden  lant?" 

Si  nigen  dö  dem  künige ;/  dö  sprach  Wärbelin  :         1/1/10 
,,dir  enbiutet  holden  dienest /der  liebe  herre  min, 
und  Kriemhilt  din  svvester,  /  her  in  ditze  lant. 
si  habent  uns  iu  recken  /  üf  guote  triuwe  gesant." 

Dö  sprach  der  fürste  riche :  /  ,,der  meere  bin  ich  vrö.  i44i 
wie  gehabt  sich  Etzele,"  /  so  sprach  der  künic  dö, 
„und  Kriemhilt  min  swester/uzer  Hiunen  lant?" 
dö  sprach  der  videlaere :/ „diu  moere  tuon  ich  iu  bekant, 

Daz  sich  noch  nie  gehabten  /  deheinc  liute  baz  i/j/ia 

dan  si  sich  gehabent  beide  /  (ir  sult  wol  wizzen  daz) 
und  allez  ir  gedigene,  /  die  mäge  und  ouch  ir  man. 
si  vreuten  sich  der  verte,/dö  wir  schieden  von  dan." 

„Genäde  siner  dienste/die  er  mir  enboten  hat,  i443 

unde  miner  swester,  /  sit  ez  also  stät 
daz   si  lebent  mit  f reuden,  /  der  künec  und  sine   man: 
wände   ich   doch   der  maere  /  gef raget  sorgende   hän." 

Uie  zwene  junge  künege/die  wären  ouch  nu 

komen :  1  kt\k 

si  heten  disiu  maere  /  alrerste  dö  vernomen. 
durch  siner  swester  liebe /die  boten  gerne  sach 
Giselher  der  junge  /  zuo  zin  minneclichen  sprach: 

„Ir  boten  solt  uns  gröze  /  willekomen  sin.  i/i/»5 

ob  ir  dicker  woldet/her  riten  an  den  Hin, 
ir  fündet  hie  die  friunde/die  ir  gerne  möhtet  sehen, 
iu  solde  hie  ze  lande /vil  wenic  leides  geschehen." 

„Wir  getrouwn  iu  aller  eren"  /  sprach  dö  Swämelin.  iA46 
„ine  könde  iu  niht  bediuten/mit  den  sinnen  min 
wie  rehte  minnecliche  /  iu  Etzl  enboten  hat 
unt  iuwer  edel  swester,  /  der  dinc  in  höhen  eren  stät. 

Genäde  unde  triuwe/mant  iuch  des  küneges  wip,   1V17 
unt  daz  ir  ie  was  waege  /  iuwer  herze  unt  iuwer  lip. 
und  ze  vorderst  dem  künege  /  sin  wir  her  gesant, 
daz  ir  geruochet  riten  /  in  daz  Etzelen  lant. 

Daz  wir  iuch  des  baeten,  /  vil  vaste  uns  daz  gebot       i4^8 

Etzele  der  riche  /  iu  allen  daz  enböt, 

ob  ir  iuch  iuwer  swester /niht  sehen  woldet  län, 

so  wold  er  doch  gern  wizzen/waz  er  iu  hete  getan 

Daz  ir  in  also  vremdet/und  ouch  siniu  lant.  1  /1 A g 

ob  iu  diu  küneginne  /  waere  nie  bekant, 
so  möht  er  doch  verdienen  /  daz  ir  in  ruochet  sehen, 
swenne  daz  ergienge, /so  waer  im  liebe  geschehen." 

Dö  sprach  der  künec  Günther :  /  „über  dise  siben  naht  1 45o 
so  künde  ich  iu  diu  maere,  /  wes  ich  mich  hän  bedaht 
mit  den  minen  friunden.  /  die  wile  sult  ir  gän 
in  iuwer  herberge/und  sult  vil  guote  ruowe  hän." 

JLJö  sprach  aber  Wärbelin :  /  „unt  möhte  daz  ge- 
schehen i45i 
daz  wir  mine  vrouvven  /  könden  e  gesehen, 
(Jolen  die  vil  riehen, /e  wir  schliefen  uns  gemach?" 
Giselher  der  edele  /  dö  vil  zühleclichen  sprach: 

„Daz  sol  iu  niemen  wenden.  /  weit  ir  für  si  gän,       i£52 
ir   habet   miner   muoter/  willen   gar   getan: 
want  si  siht  iueh  gerne /durch  die  swester  min, 
vrouwen  Kriemhilde  :  /  ir  sult  ir  willekomen  sin." 

Giselher  si  brähte/dä  er  die  vrouwen  vant.  i/|53 

die  boten  sach  si  gerne /von  der  lliunen  lant. 

si  gruoztes  minnecliche  /  durch  ir  fügende  muot. 

do  sagten  ir  diu  macre  /  die  boten  höfsch  unde  guot. 

„Ja  enbiulet  iu  min  vrouwe",/so  sprach  Swämelin,  i A5 4 

„dienest  unde   triuwe.  /  möhte  daz   gesin 

daz  si  iueh  dicke  saehe,  /  ir  sult  gelouben  daz, 

so  wsere  ir  in  der  werlde/mit  deheinen  vreuden  baz." 

Do  sprach  diu  küneginne  :  /  „des  enmac  niht  gesin.      iA55 
swie  gerne  ich  dicke  saehe /die  lieben  tohter  min, 
so  ist  leider  mir  ze  verre  /  des  edelen  küneges  wip. 
nu  si  iemer  saelic/ir  und  Etzelen  lip. 

Ir  sult  mich  läzen  wizzen, /e  irz  gerümet  hie,  i/(56 

wenne  ir  wider  wellet: /in  gesach  so  gerne  nie 
boten  in  langen  ziten/denne  ich  iueh  hän  gesehen." 
die  knappen  ir  do  lobelen/daz  si  daz  liezen  geschehen. 

Z^en  herebergen  fuoren/die  von  lliunen  lant.  1^57 

do  het  der  künic  riche  /  nach  friunden  sin  gesant 
Günther  der  edele /vrägte  sine  man, 
wie  in  diu  rede  geviele.  /  vil  maniger  sprechen  do  began 

Daz  er  wol  möhte  riten  /  in  Etzelen  lant:  1  ^58 

daz  rieten  im  die  besten  /  die  er  dar  under  vant, 
äne  Hagene  eine.  /  dem  was  ez  grimme  leit. 
er  sprach  zem  künige  tougen  :/  „ir  habt  iu  selben  widerseit. 

Nu  ist  iu  doch  gewizzen  /  waz  wir  haben  getan.        i45g 
wir   mugen  iemer  sorge  /  zuo   Kriemhilde   hän : 
wand  ich  sluoe  ze   lode/ir  man   mit  miner  hant. 
wie  getorste  wir  gerilen/in  daz  Etzelen  lant?" 

Dö  sprach  der  künec  riebe :  /  ,,min  swester  lie  den 

zorn.  I-160 

mit  küsse  minnecliche  /  si  hat  üf  uns  verkorn 
daz  wir  ir  ie  getäten,  /  e  daz  si  hinnen  reit, 
ez  ensi  et,  Hagene,  /  danne  iu  einem  widerseit." 

„IN  u  lät  iueh  niht  betriegen"  /  sprach  Hagene,  „swes 

si  jehen,  i46i 

die  boten  von  den  Hiunen. /weit  ir  Kriemhilde  sehen, 
ir  mugt  da  vvol  Verliesen  /  die  ere  und  ouch  den  lip : 
ez  ist  vil  lanerseche  /  des  künec  Etzelen  wip." 

Do  sprach  zuo  dem  räle/der  fürsle  Gernöt :  1^62 

,,sit  daz  ir  von  schulden  /  fürhtet  da  den  tot 

in  hiunischen  riehen, /sohl  wirz  dar  umbe  lan 

wir  ensaehen  unser  swesler, /daz  wa?r  vil  übele  getan." 

Do  sprach  der  fürste  Giselher  /  zuo  dem  degene:       i463 

„sit  ir  iueh  schuldec  wizzet,  /  friunt  her  Hagene, 

so  sult  ir  hie  beliben  /  und  iueh  wol  bewarn, 

und  läzet  die  getürren/mit  uns  zuo  miner  swester  varn." 

Dö  begonde  zürnen /von  Tronie  der  degen  :  1 464 

„ine  wil  daz  ir  iemen  /  l'üeret  üf  den  wegen 

der  mit  iu  getürre  /  riten  ze  hove  baz. 

sit  ir  niht  weit  erwinden,  /  ich  sol  iu  wol  erzeigen  daz." 

l_Jö  sprach  der  kuchenmeister,  /  Rümolt  der  degen:  i465 
„der  vremden  unt  der  künden /möht  ir  wol  heizen 

pflegen 
nach  iuwer  selbes  willen: /wand  ir  habt  vollen  rät. 
ich  waene  niht  daz  Hagene /iueh  noch  vergiselet  hat. 

Welt  ir  niht  volgen  Ilagenen, /iu  raetet  Rümolt,  1/166 

wand  ich  iu  bin  mit  triuwen/vil  dienestlichen  holt, 
daz  ir  sult  hie  beliben  /  durch  den  willen  min, 
und  lät  den  künec  Etzelen/dort  bi  Kriemhilde  sin. 

Wie  künde  iu  in  der  werlde/iemer  sanfter  wesen?    1467 
ir  mugt  vor  iuwern  vinden /harte  wol  genesen, 
ir  sult  mit  guoten  kleidern  /  zieren  wol  den  lip : 
trinket  win  den  besten /unt  minnet  wsetlichiu  wip. 

Dar  zuo  git  man  iu  spise/die  besten  di  ie  gewan        i468 
in  der  werlte  künec  deheiner. /ob  des  niht  mühte  ergän, 
ir  soldet  noch  beliben  /  durch  iuwer  schcene   wip, 
e  ir  so  kintliche/ soldet  wägen  den  lip. 

Des  rat  ich  iu  beliben.  /  rieh  sint  iuwer  lant:  i/»6g 

man  mac  iu  baz  erlcesen/hie  heime  diu  pfant 
danne  da  zen  Hiunen.  /  wer  weiz  wiez  da  gestät? 
ir  sult  beliben,  herre:/daz  ist  der  Rümoldes  rät." 

„Wir  wellen  niht  beliben"  /  sprach  dö  Gernöt:        1/170 

„sit  daz  uns  min  swester/so  friuntlich  enböt, 

unt  Etzele  der  riche,/zwiu  solde  wir  daz  län? 

der  dar  niht  gerne  welle, /der  mac  hie  heime  bestän." 

.Des  antwurte  Hagene :/ „lät  iueh  unbilden  niht       1/171 
mine  rede  dar  umbe, /swie  halt  iu  geschult, 
ich  rät  iu  an  den  triuwen,  /  weit  ir  iueh  bewarn, 
so  sult  ir  zuo  den  Hiunen  /  vil  gewärliche  varn. 

Sit  ir  niht  weit  erwinden,/so  besendet  iuwer  man,    1/V72 

die  besten  die  ir  vindet/oder  iender  müget  hän. 

so  wel  ich  üz  in  allen  /  tüsent  ritter  guot : 

sone  mag  iu  niht  gewerren  /  der  argen  Kriemhilde  muot." 

„Des  wil  ich  gerne  volgen"  /sprach  der  künec  zehant.  i/»73 

dö  hiez  er  boten  riten/vviten  in  siniu  lant: 

dö  blähte  man  der  helde/driu  tüsent  oder  mär. 

si  wänden  niht  zerwerben  /  also  grcezlichiu  ser. 

A  1406— 1413,  C  1494— 1496,   1499,   1500,   1504— 1506 


XXIV.  WieWärbel   u.  Swämmel  die  botsch.  würben  211 

öi  riten  vrceliche  /  in  Guntheres  lant.  1^7^ 

man  hiez  in  geben  allen  /  ross  unt  ouch  gewant 

die  da  varen  solden  /  von  Buregonden  dan. 

der  künec  mit  guotem  willen  /  der  vil  manegen  gewan. 

Do  hiez  von  Tronic  Hagne  /  Dancwart  den  bruoder 

sin  1 475 

ir  beider  recken  ahzec  /  f  üeren  an  den  Rin. 
die  komen  riterliche  :  /  harnasch  unt  gewant 
fuorten  die  vil  snellen  /  in  daz  Guntheres  lant. 

Do  kom  der  küene  Volker. /ein  edel  spileman,  1^76 

zuo  der  hovereise  /  mit  drizec  siner  man : 
die  heten  söich  gewaete,/ez  möhte  ein  künec  tragen, 
daz  er  zen  Hiunen  wolde,  /  daz  hiez  er  Guntliere  sagen. 

Wer  der  Volker  waere,  /  daz  wil  ich  iuch  wizzen  lan.    1^77 

er  was  ein  edel  herre  :  /  im  was  ouch  undertän 

vil  der  guoten  recken  /  in  Buregonden  lant. 

durch  daz  er  videlen  konde,  /  was  er  der  spileman  genant. 

Hagene  weite  tüsent:/die  hete  er  wol  bekant,  1478 

unt  waz  in  starken  stürmen  /  gefrümet  het  ir  hant, 
oder  swaz  si  ie  begierigen,  /  des  het  er  vil  gesehen, 
den  konde  anders  niemen  /  niwan  frümekeite  jehen. 

J-Jie  boten  Kriemhilde/ vil  sere  da  verdröz  :  1^79 

wand  ir  vorht  zir  herren  /  diu  was  harte  gröz. 
si  gerten  tägeliche/  urloubes  von  dan. 
des  engonde  in  niht  her  Hagene :  /  daz  was  durch  liste 

getan. 

Er  sprach  zuo  sinem  herren :  /  „wir  suln  daz  wol 

bewarn  1 480 

daz  wir  si  läzen  riten  /  e  daz  wir  selbe  varn 

dar  nach  in  tagen  sibenen  /  in  Elzelen  lant. 

treit  uns  iemen  argen  willen,  /  daz  wirt  uns  deste  baz 

bekant. 

Sone  mac  ouch  sich  vrou  Kriemhilt  /  bereiten  niht 

dar   zuo  i48i 

daz  uns  durch  ir  raete  /  iemen  schaden  tuo. 

häl.  aber  si  den  willen,  /  ez  mac  ir  leide  ergän : 

wir  füeren  mit  uns  hinnen /so  manigen  üz  erweiten 

man." 

Schilde  unde  sätele/unt  allez  ir  gewant  1482 

daz  si  füeren  wolden  /  in  Etzelen  lant, 
daz  was  nu  gar  bereitet  /  vil  manigem  küenem  man. 
die  boten  Kriemhilde/ hiez  man  für  Guntheren  gän. 

J_Jö  die  boten  komen, /do  sprach  Gernöt:  1 483 

„der  künec  wil  gevolgen  /  des  uns  Etzel  her  enbot. 
wir  wellen  komen  gerne  /  zuo  siner  höchgezit 
und  sehen  unser  swester:/daz  ir  des  äne  zwifel  sit." 

Do  sprach  der  künec  Günther :  / ,,  kunnt  ir  uns 

gesagen  i484 

wenne  si  diu  höchgezit /odr  in  weihen  tagen 
wir  dar  komen  solden?"/dö  sprach  Swämelin : 
,,zen  naehsten  sunewenden /sol  si  waerliche  sin." 

Der  künic  in  erloubte,  /  des  was  noch  niht  geschehen,  i485 

ob  si  wolden  gerne  /  froun  Prünhilde  sehen, 

daz  si  für  si  solden  /  mit  sinem  willen  gän. 

daz  understuont  dö  Volker  :  /  daz  was  ir  liebe  getan. 

„Jan  ist  min  vrouwe  Prünhilt  /  nu  niht  so  wol 

gemuot  i486 

daz  ir  si  müget  schouwen"  /  sprach  der  ritter  guot. 
„bitet  unze  morgen: /so  lät  mans  iuch  sehen." 
dö  si  sie  wänden  schouwen, /done  kundes  niht  geschehen. 

Do  hiez  der  fürste  riche, /er  was  den  boten  holt,       1487 
durch  sin  selbes  tugende/  tragen  dar  sin  go't 
üf  den  breiten  Schilden : /des  moht  er  vile  hän. 
ouch  wart  in  richiu  gäbe /von  sinen  vriunden  getan. 

Giselher  und  Gernöt,/Gere  und  Ortwin,  1/188 

daz  si  ouch  milte  wären,  /  daz  täten  si  wol  schin. 

also  riche  gäbe  /  si  buten  die  boten  an 

daz  si  sie  vor  ir  herren  /  niht  getorsten  enpfän. 

Do  sprach  zuo  dem  künige  /  der  böte  Wärbelin  :         1/I89 
,,her  künic,  lät  iuwer  gäbe /hie  ze  lande  sin. 
wir  mugen  ir  niht  gef  üeren :  /  min  herre  ez  uns  verbot, 
daz  wir  iht  gäbe  nsemen :  /ouch  ist  es  harte  lützel  not." 

Do  wart  der  vogt  von  Rine  /  da  von  vil  ungemuot      1  /I90 
daz  si  versprechen  wolden/sö  riches  küneges  guot; 
doch  muosen  si  enpfähen/sin  golt  und  sin  gewant, 
daz  si  mit  in  fuorten/sit  in  Etzelen  lant. 

Si  wolden  sehen  Uoten/e  daz  si  schieden  dan.  1/191 

Giselher  der  snelle  /  bräht  die  spileman 
für  sine  muoter  Uolen. /diu  vrouwe  enböt  dö  dan, 
swaz  si  eren  hete,/daz  waere  ir  liebe  getan. 

Dö  hiez  diu  küneginne/ir  porten  und  ir  golt  1/192 

geben  durch  Kriemhilde,  /  want  der  was  si  holt, 
unt  durch  den  künic  Etzelen /den  selben  spileman. 
si  mohtenz  gerne  enpfähen:/ez  was  mit  triuwen  getan. 

U  rloup  genomen  heten/die  boten  nu  von  dan  1^93 

von  wiben  und  von  mannen,  /  vroelich  si  dö  dan 
fuoren  unz  in  Swäben  ;  /  dar  hiez  si  Gernöt 
sin  helede  beleiten,  /  daz  ez  in  niemen  misseböt. 

Dö  sich  die  von  in  schieden  /  die  ir  solden  pflegen       i4g4 
herschaft  diu  Etzelen  /  si  vridet  üf  allen  wegen: 
des  ennam  in  niemen  /  ros  noch  ir  gewant. 
si  ilten  harte  balde  /  in  daz  Etzelen  lant. 

Swä  si  der  vriunt  iht  wessen,  /daz  täten  si  den  kunt,  i/igö 

daz  die  Buregonden  /  in  vil  kurzer  stunt 

kcemen  her  von  Rine  /  in  der  Hiunen  lant. 

dem  bischof  Pilgerime/ wart  ouch  daz  maere  bekant. 

A  1428— 1435,  C  1521— 1528 

Do  si  für  Bechelären  /  die  sträze  nider  riten,  i/»g6 

man  sagtez  Rüedegere,  /  daz  wart  niht  vermiten, 
unde  Gotelinde,  /  des  marcgräven  wip. 
daz  si  si  sehen  solde,  /  des  wart  vil  vroelich  ir  lip. 

Gähen  mit  den  maeren/sach  man  die  spileman.  i  ^97 

Etzelen  si  funden  /  in  der  stat  ze  Gran. 

dienest  über  dienest,  /  der  man  im  vil  enböt, 

sagten  si  dem  künige.  /  vor  liebe  wart  er  freuden  rot. 

Do  diu  küneginne  /  diu  maere  rehte  ervant,  1/198 

daz  ir  bruoder  solden  /  komen  in  daz  lant, 
dö  was  ir  wol  ze  muote:/si  lönt  den  spilman 
mit  vil  grözer  gäbe :/  daz  was  ir  ere  getan. 

bi  sprach:  ,,nu  saget  beide,/ Wärbel  und  Swämelin,  1^99 

weihe  mine  mäge  /  zer  höchzit  wellen  sin 

der  besten  die  wir  ladeten /her  in  ditze  lant? 

nu  sagt  waz  redete  Hagne  /  do  er  diu  maerc  bevant?" 

Er  sprach :  „der  kom  zer  spräche  /  an  einem  morgen 

f  ruo  :  1 5oo 

lützel  guoter  Sprüche  /  redet  er  dar  zuo 
dö  si  die  reise  lobten /her  in  Hiunen  lant. 
daz  was  dem  grimmen  Hagnen  /  gar  zem  töde  genant. 

Ez  koment  iuwer  bruoder,  /  die  künige  alle  dri,         i5oi 

in  herlichem  muote.  /  swer  mer  da  mite  si, 

der  maere  ich   endeclichen  /  wizzen  niene   kan. 

ez  lobte  mit  in  rilen/ Volker  der  küene  spileman." 

,,Des  enbaer  ich  harte  lihte"  /  sprach  des  küneges  wip,  i5o2 

,, deich  iemer  hie  gesaehe  /  den  Volkeres  lip. 

Hagnen  bin  ich  waege :  /  der  ist  ein  helt  guot. 

daz  wirn  hie  sehen  müezen,  /  des  stät  mir  höhe  der  muot." 

J_Jö  gie  diu  küneginne  /  da  si  den  künec  sach.  i5o3 

wie  rehte  minnecliche  /  vrou  Kriemhilt  dö  sprach: 
,,wi  gevallent  iu  diu  maere,/ vil  Lieber  herre  min? 
des  ie  min  wille  gerte./daz  sol  nu  verendet  sin." 

A  1436— 1443,  C  1529— 1536 


XXIV.  Wie  Wärbel.u.  Swämmel  die  botsch.  würben  2  15 

„Din  wille  derst  min  vreude"  /sprach  der  künic  dö.    i5o4 

„ine  wart  min  selbes  mäge/nie  so  rehte  vrö, 

ob  si  iemer  komen  solden  /  her  in  miniu  lant. 

durch  liebe  diner  friunde/sö  ist  min  sorge  verswant." 

Des  küneges  ambetliute  /  die  hiezen  über  al  i5o5 

mit  gesidele  rihten  /  palas  unde  sal 

gegen  den  lieben  gesten/die  in  da  solden  komen. 

sit  wart  von  in  dem  künege  /  vil  michel  wünne  benomen. 


A  1444,  1445,  C  1537,  1538 

XXV.    AVENTIURE 

(WIE    DIE    HERREN   ALLE  ZEN 
HIUNEN  FUOREN) 

Nu  läze  wir  beliben  /  wie  si  gebären  hie.  i5o6 

höchgemuoter  recken  /  di  gefuoren  nie 
so  rehte  herliche /in  deheines  küneges  lant. 
si  heten  swaz  si  wolden,  /  beidiu  wäfen  unt  gewant. 

Der  voget  von  dem  Rine  /  kleidte  sine  man,  1507 

sehzec  unde  tüsent, /als  ich  vernomen  hän, 
und  niun  tüsent  knehte  /  gen  der  höchgezit. 
die  si  da  heime  liezen,/die  beweinten  ez  sit. 

J_J6  truocman  diu  gereite /zeWormez  über  den  hof.  i5o8 
dö  sprach  da  von  Spire/ein  alter  bischof 
zuo   der  schoenen  Uoten :/  „unser  friunde   wellent  varn 
gegen  der  höchgezite :  /  got  müeze  ir  &re  da  bewarn." 

Do  sprach  zuo  zir  kinden  /  diu  edele  Uote  :  1^09 

„ir  soldet  hie  beliben,/  helde  guote. 

mir  ist  getroumet  hinte/von  angestlicher  not, 

wie  allez  daz  gefügele/in  disem  lande  wsere  tot." 

,,Swer  sich  an  troume  wendet" /sprach  do  Hagene,  i5io 

,,der  enweiz  der  rehten  maere/niht  ze  sagene, 

wenne  ez  im  zen  eren  /  volleclichen  ste. 

ich  wil  daz  min  herre  /  ze  hove  nach  urloube  ge. 

Wir  sulen  gerne  riten/in  Etzelen  lant:  i5ii 

da  mac  wol  dienen  künegen /guoter  helde  hant, 
da  wir  da  schouwen  müezen  /  Kriemhilde  höchgezit." 
Hagene  riet  di  reise :  /  iedoch  gerouw  ez  in  sit. 

A  1446— 1451,  C  1539— 1544 

Er  hetez  widerraten,  /  wan  daz  Gernöt  i5i2 

mit  unge Eüegen  Sprüchen /im  also  missebot: 

er  mant  in  Sifrides,  /  vroun  Kriemhilde  man; 

er  sprach:  „da  von  wil  Hagne  /  die  grözen  hovereise  län." 

Do  sprach  von  Tronie  Hagne :  /  „durch  vorhte  ich  niene 

tuo.  i5i3 

swenne  ir  gebietet,  helde,/so  sult  ir  grifen  zuo. 
ja  rite  ich  mit  iu  gerne /in  Etzelen  lant." 
sit  wart  von  im  verhouwen  /  manic  heim  unde  rant. 

Uiu  schif  bereite  wären,  /da  was  vil  manic  man:      i5i4 

swaz  si  kleider  heten,/diu  truoc  man  dar  an. 

si  waren  vil  ummüezec  /  vor  äbendes  zit. 

si   huoben   sich   von  hüse/vil   harte   vrceliche   sit. 

Gezelt  unde  hütten/ spien  man  an  daz  gras  i5i5 

anderhalp  des  Rines.  /  do  daz  geschehen  was, 
den  künec  bat  noch  beliben/sin  vil  schcenez  wip : 
si  träte  noch  des  nahtes  /  den  sinen  wsetlichen  lip. 

Pusünen,  floytieren /huop  sich  des  morgens  fruo,   i5i6 
do  si  do  varen  solden :  /  dö  griffen  si  dar  zuo. 
swer  hete  liep  an  arme,  /  der  trüte  f  riundes  lip. 
des  schiet  sit  vil  mit  leide /des  künec  Etzelen  wip. 

J_)iu  kint  der  schcenen  Uoten/die  heten  einen  man,  i5i7 
küenen  und  getriuwen:  /  do  si  wolden  dan, 
dö  sagt  er  dem  künege  /  tougen  sinen  muot. 
er  sprach :   „des  muoz  ich   trüren  /  daz  ir  die  hovereise 

tuot." 

Er  was  geheizen  Rümolt/und  was  ein  helt  zer  hant.  i5i8 
er  sprach:  „wem  weit  ir  läzen/liute  unde  lant? 
daz  niemen  kan  erwenden  /  iu  recken  iuwern  muotl 
diu  Kriemhilde  maere/nie  gedühten  mich  guot." 

A  1452— 1458,  C  1545— I55i 

„Daz  lant  si  dir  bevolhen  /  unt  ouch  min  kindelin,  i5ig 
unt  diene  wol  den  vrouwen :  /  daz  ist  der  wille  min. 
swen  du  sehest  weinen, /dem  troeste  sinen  lip. 
ja  getuot  uns  niemer  leide /des  künec  Etzelen  wip." 

Diu  ros  bereite  waren  /den  künegen  und  ir  man.   i52o 
mit  minneclichem  küssen  /  schiet  vil  maniger  dan 
dem  in  hohem  muole/  lebte  do  der  lip. 
daz   muose   sit  beweinen  /  vil   manic   waetlichez   wip. 

Do  man  die  snellen  recken  /sach  zen  rossen  gän,      1621 
dö  kos  man  vil  der  vrouwen  /  trüreclichen  stän. 
daz  ir  vil  langez  scheiden /sagt  in  wol  ir  muot: 
üf  grözen  schaden  ze  komene/daz  herze  niemen  sanfte 

tuot. 

Die  snellen  Buregonden  /  sich  üz  huoben.  i5a2 

do  wart  in  dem  lande  /  ein  michel  uoben : 
beidenthalp  der  berge  /  weinde  wip  und  man. 
swi  dort  ir  volc  getaete, /si  fuoren  vrceliche  dan. 

Die  Nibelunges  helde/komen  mit  in  dan  i523 

in  tüsent  halspergen,  /  di  ze  hüse  heten  lan 
vil   manige   schoene   vrouwen :  /  di  gesahens  niemer   me. 
die  Sifrides   wunden  /  taten   Kriemhilde   we. 

Dö  schichten  si  ir  reise /gegen  dem  Möune  dan,     i52£ 
üf  durch  Ostervrankcn,  /  die  Guntheres  man. 
dar  leite  si  dö  Hagene :  /  dem  was  ez  wol  bekant. 
ir  marschalk  der  was  Dancwart,/der  helt  von  Buregonden 

lant. 

Do  si  von  Ostervranken  /  gen  Swanevelde  riten,        i525 

do  mohte  man  si  kiesen  /  an  herlichen  siten, 

die  fürsten  unt  ir  mäge,  /  die  helde  lobesam. 

an  dem  zwelf  ten  morgen  /  der  künic  zer  Tuonouwe  quam. 

A  1459— 1465,  C  1552,  1554,  1557,   1558,  1560,  1561 

Do  reit  von  Tronie  Hagne/zaller  vorderöst:  i526 

er  was  den  Nibelungen  /  ein  helflicher  tröst. 

do  erbeizt  der  degen  küene/nider  üf  den  sant, 

sin  ross  er  harte  balde  /  zuo  zeinem  boume  gebant. 

J_Jaz   wazzer  was  engozzen.  / diu  schef  verborgen:    1527 
ez  ergie  den  Nibelungen/  ze  grözen  sorgen, 
wie  si  kcemen  übere :  /  der  wäc  was  in  ze  breit, 
do  erbeizte  zuo  der  erden  /  vil  manic  ritter  gemeit. 

,, Leide",   so  sprach   Hagene,  /  ,,mac  dir  wol  hie   ge- 
schehen, 1628 
voget  von  dein  Rine.  /  nu  mäht  du  selbe  sehen, 
daz  wazzer  ist  engozzen,  /  vil  starc  ist  im  sin  fluot. 
ja  waen  wir  hie  Verliesen  /  noch  hiute  manigen  helet  guot." 

,,Y\  az  wizet  ir  mir,  Hagene?*' /sprach  der  künec  her.  i52g 
,, durch  iuwer  selbes  lügende  /  untreestet  uns  niht  mer. 
den  fürt  sult  ir  uns  suochen/hin  über  an  daz  lant, 
daz  wir  von  hinnen  bringen  /  beidiu  ross  unt  ouch 

gewant." 

.,Jan  ist  mir"  sprach  Hagene,/  ,,min  leben  niht  so 

leit  i53o 

daz  ich  mich  welle  ertrenken  /  in  disen  ünden  breil: 
e  sol  von  minen  handen  /  ersterben  manic  man 
in  Etzelen  landen :/ des  ich  vil  guoten  willen  hän.'' 

,,Belibet  bi  dem  wazzer, /ir  stolzen  ritter  guot.        i53i 

ich  wil  die  vergen  suochen  /  selbe  bi  der  fluot 

die  uns  bringen  übere /in  Gelpfrätes  lant." 

do  nam  der  starke  Hagene /sinen  guoten  Schildes  rant. 

Er  was  vil  wol  gewäfent :  /  den  schilt  er  dannen  truoc,  i53a 
sinen  heim  üf  gebunden, /lieht  was  er  genuoc. 
dö  truog  er  ob  der  brünie  /  ein  wäfen  also  breit 
daz  ze  beden  ecken  /  harte  vreislichen  sneit. 

A  1466 — 1472,  C  1562— 1568 

LJö  suochte  er  nach  den  vergen  /  wider  unde  dan.      i533 
er  horte  wazzer  giezen  /  (losen  er  began) 
in  einem  schcenen  brunnen :  /  daz  täten  wisiu  wip : 
di  wolden  sich  da  küelen  /  unde  badeten  ir  lip. 

Hagene  wart  ir  innen, /er  sleich  in  tougen  nach.       i53fi 

dö  si  daz  versunnen,  /  dö  wart  in  dannen  gäch. 

daz  si  im  entrunnen,  /  des  wären  si  vil  her. 

er  nam  in  ir  gewaete :  /  der  helt  enschadet  in  niht  mer. 

D6  sprach  daz  eine  merwib,  /  Hadburc  was  si  genant :  i535 
,,edel  ritter  Hagene, /wir  tuon  iu  hie  bekant, 
swenne  ir  uns,  degen  küene,  /  gebt  wider  unser  wät, 
wie  iu  zuo  den  Hiunen/disiu  hovereise  ergät." 

Si  swebten  sam  die  vögele /vor  im  üf  der  fluot.      i536 
des  dühten  in  ir  sinne /sLarc  unde  guot. 
swaz  si  im  sagen  wolden,  /  er  geloubte  ins  deste  baz. 
des  er  do  hin  zin  gerte,  /  wol  beschieden  si  im  daz. 

Si  sprach:  „ir  mugt  wol  riten/in  Etzelen  lant.         i537 
des   setze   ich   iu   ze  bürgen /min    triuwe   hie   zehant, 
daz  helede  nie  gefuoren/in  deheiniu  riche  baz 
nach  also  grözen  eren:/nu  gloubet  waerlichen  daz." 

Der  rede  was  dö  Hagene /in  sinem  herzen  her.  i538 

do  gap  er  in  ir  klcider/und  sümte  sich  niht  mer. 
dö  si  dö  an  geleiten  /  ir   wunderlich   gewant, 
dö  sagten  si  im  rehte/die  reise  in  Etzelen  lant. 

J_Jö  sprach  daz  ander  merwip,/diu  hiez  Sigelint:   i53g 
„ich  wil  dich  warnen,  Hagene, /daz  Aldriänes  kint: 
durch  der  wagte  liebe  /  hat  min  muome  dir  gelogen : 
kumslu  zuo  den  Hiunen,/sö  bistu  sere  betrogen. 

Ja  soltu  keren  widere: /daz  ist  an  der  zit:  iö/Jo 

wand  ir  helde  küene  /also  geladet  sit 

daz  ir  sterben  müezet/in  Etzelen  lant. 

swelhe  dar  geritent,  /  die  habent  den  tot  an  der  hant." 

A  1473— 1480,  C  1569—1576 

Do  sprach  aber  Hagene :/ „ir  trieget  ane  not.  i54i 

wie  möhte  ez  sich  gefüegen  /  daz  wir  alle  tot 

solden  da  beliben  /  durch  iemannes  haz?" 

si  begonden  im  diu  maere/ sagen  küntlicher  baz. 

Do  sprach  aber  diu  eine :  /  „ez  muoz  also  wesen       i5Ä2 
daz  iuwer  deheiner  /  kan  da  niht  genesen, 
niwan  des  küneges  kappelän :  /  daz  ist  uns  wol  bekant : 
der  kumt  gesunder  widere /in  daz  Guntheres  lant." 

Do  sprach  in  grimmem  muote/der  küene  Hagene:  i543 
„daz  waere  minen  herren  /  müelich  ze  sagene 
daz  wir  zen  Hiunen  solden  /  Verliesen  alle  en  lip. 
nu  zeige  uns  überz  wazzer,  /  daz  aller  wiseste  wip." 

Si  sprach:  „sit  du  der  verte/niht  welles  haben  rät:  i544 
swä  obene  bi  dem  wazzer  /  ein  herberge  stät, 
da  inne  ist  ein  verge/und  niender  anderswä." 
der  maere  der  er  vrägte,  /  der  geloubet  er  sich  sä. 

Uem  ungemuoten  recken /  sprach  diu  eine  nach:      i5l\5 
„nu  bitet  noch,  her  Hagene: /ja  ist  iu  gar  ze  gäch. 
vernemt  noch  baz  diu  maere,  /  wir  komet  über  sant. 
dirre  marcherre  /  der  ist  Else  genant. 

Sin  bruoder  ist  geheizen  /  der  degen  Gelpfrät,  i546 

ein  herre  in  Beyer  lande.  /  vil  müelich  ez  iu  stät: 
weit  ir  durch  sine  marke,  /  ir  sult  iuch  wol  bewarn, 
und  sult  ouch  mit  dem  vergen  /  vil  bescheidenliche  varn. 

Der  ist  so  grimmes  muotes,  /  er  lät  iuch  niht  genesen,  i5^7 
ir  enwelt  mit  guoten  sinnen  /  bi  dem  helde  wesen : 
weit  ir  daz  er  iuch  f  üere,  /  so  gebet  im  den  solt. 
er  hüetet  disses  landes  /  unt  ist  Gelpf  räde  holt. 

Und  kum  er  niht  bezite,  /  so  ruofet  über  fluot,         i548 
unt  jeht  ir  heizet  Amelrich :  /  der  was  ein  helet  guot 
der  durch  fientschef  te  /  rümte  ditze  laut, 
so  kumet  iu  der  verge,  /  swenne  im  der  name  wirt  genant." 

A  1481— 1488,  C  1577— 1584 

Der  übermüete.  Hagene/den  vrouwen  dö  neic:        i5/lg 
ern  redete  niht  mere,  /  wan  daz  er  stille  sweic. 
dö  gie  er  bi  dem  wazzer  /  höher  an  den  sant, 
da  er  anderthalben  /  eine  hereberge  vant. 

Üir  begonde  ruofen  /  vaste  über  fluot.  i55o 

,,nu  hol  mich  hi,  verge"  /  sprach  der  degen  guot: 
„so  gib  ich  dir  ze  miete  /  einn  bouc  von  golde  rot. 
ja  ist  mir  dirre  verte,  /  daz   wizze,   wairlichen  not." 

Der  verge  was  so  riche/daz  im  niht  dienen  zam :       i55i 
da  von  er  lön  vil  selten  /  von  iemen  da  genam. 
ouch  wären  sine  knehte  /  vil  höhe  gemuot. 
noch  stuont  allez  Hagene  /  eine  disehalp  der  fluot. 

Dö  ruofte  er  mit  der  kref te  /  daz  al  der  wäg  erdöz,  i552 
wan  des  heldes  Sterke  /  was  michel  unde  gröz : 
,,nu  hol  mich  Amelrichen:  /  ich  pin  der  Elsen  man, 
der  durch  gröze  fientschaf  t  /  von  disem  lande  entran." 

Vril  höhe  an  dem  swerte  /  einen  bouc  er  im  dö  bot  i553 

(lieht  unde  schcene  /  was  er  von  golde  rot) 

daz   er  in  über  fuorte  /  in  Gelpfrädes  lant. 

der  übermüete  verge  /  nam  selb  daz  ruoder  an  die  hant. 

Ouch  was  der  selbe  schef man  /  niulich  gehit.  i554 

diu   gir  nach   grözem   guote  /  vil   boesez   ende   git. 
dö  wold  er  verdienen  /  daz  Hagenen  golt  so  rot: 
des  leit  er  von  dem  degene  /  den  swertgrimmigen  tot. 

JUer  verge  fuor  genöte/hin  über  an  den  sant.        i555 
den  er  da  nennen  hörte,  /  dö  er  des  niht  envant, 
dö  zurnde  er  ernestlichen :  /  als  er  Hagenen  sach, 
vil  harte  grimmeclichen  /  er  dö  zuo  dem  helde  sprach : 

,,Ir   mugt   wol   sin   geheizen  /  benamen   Amelrich:    i556 
des  ich  mich  hie  verwaene,  /  dem  sit  ir  ungelich. 
von  vater  und  von  muoter  /  was  er  der  bruoder  min : 
nü  ir  mich  betrogen  habt, /ir  müezet  disehalben  sin." 

A  1489— 1496,  C  1585— 1592 

„Nein,  durch  got  den  riehen"  /  sprach  dö  Hagene:  i557 
„ich  bin  ein  vremder  recke  /  unt  sorge  üf  degene. 
nu  nemt  hin   vriuntliche  /  hiute   minen   solt, 
daz  ir  mich  über  füeret:/ich  pin  iu  waerlichen  holt." 

Do  sprach  aber  der  verge:  /  „des«  mac  niht  gesin.      i558 
ez  habent  fiande/die  lieben  herren  min: 
dar  umbe  ich  niemen  vremden  /  füere  in   ditze  lant. 
so  liep  dir  si  ze  lebene,  /so  trit  vil  balde  üz  an  den  sant." 

„Nun   tuot  des  niht"   sprach   Hagene :  /  „trürec  ist  min 

muot.  i55g 

nemt  von  mir  ze  minne  /  ditze  golt  vil  guot, 
unt  füert  uns  über  tüsent  ross  /  unt  also  manigen  man." 
do  sprach  der  grimme  verge  :  /  „daz  wirdet  niemer  getan." 

Ü.r  huop  ein  starkez  ruoder,  /  michel  unde  breit,       i56o 
er  sluoc  ez  üf  Hagenen  /  (des  wart  er  ungemeit) 
daz  er  in  dem  schiffe  /  strüchte  üf  siniu  knie, 
so  rehte  grimmer  verge  /  kom  dem  Troniaere  nie. 

Do  wolde  er  baz  erzürnen /den  übermüeten  gast:   i56i 
er  sluoc  im  eine  schalten,  /  daz  diu  gar  zerbrast, 
Hagenen  über  daz  houbet :  /  er  was  ein  starker  man. 
da  von  der  Elsen  verge  /  grözen  schaden  da  gewan. 

Mit  grimmegem  muote  /  greif  Hagene  zehant  i56a 

vil  balde  zeiner  scheiden,  /  da  er  ein  wäf  en  vant. 
er  sluoc  im  ab  daz  houbet  /  und  warf  ez  an  den  grünt, 
diu  maere  wurden  schiere  /  den  stolzen  Buregonden  kunt. 

In  den  selben  stunden /dö  er  den  schifman  sluoc,  i563 

daz  schif  vlöz  enouwe :  /  daz  was  im  leit  genuoc. 

e  erz  gerihte  widere,  /  müeden  er  began : 

dö  zöch  vil  kref  tecliche  /  des  künec  Guntheres  man. 

Mit  zügen  harte  swinden  /  kerte  ez  der  gast,  i564 

unz  im  daz  starke  ruoder  /  in  siner  hende  brast. 

pr  wolde  zuo  den  recken  /  üz  an  einen  sant. 

da  was  deheinez  mere :  /  hey  wie  schier  erz  da  gebant 

A  1497— 1504,  C  1593— J599 

Mit  einem  schijdevezzel !  /  daz  was  ein  porte  smal.     i565 

gegen  einem  walde  /  kerte  er  hin  ze  tal. 

do  vanl  er  sinen  herren  /  an  dem  Stade  stän: 

dö  gie  im  hin  engegene  /  vil  manic  wsetlicher  man . 

Mit  gruoze  in  wol  enpf iengen  /  die  snellen  ritter  guot.  i566 
do  sähens  ime  scheffe  /  riechen  daz  bluot 
von  einer  starken  wunden  /  die  er  dem  vergen  sluoc. 
do  wart  von  den  degenen  /  gevräget  Hagene  genuoc. 

Do  der  künic  Günther  /  daz   heize  bluot  ersach  1567 

sweben  in  dem  schiffe, /wie  balde  er  do  sprach: 
„wan  saget  ir  mir,  Hagene, /war  ist  der  verge  komen? 
iuwer  starkez  eilen  /  waen  im  daz  leben  hat  benomen." 

Do  sprach  er  lougenliche  :  /  „da  ich  daz  schef  da  vant,  i568 
bi  einer  wilden  widen,/dä  löste  ez  min  hant. 
ich  hän  deheinen  vergen  /  hiute  hie  gesehen : 
ez  ist  ouch  niemen  leide /von  minen  schulden  bie  ge- 
schehen." 

iJö  sprach  von  Buregonden  / der  herre  Gernot:         i56g 

„hiute  muoz  ich  sorgen  /  üf  lieber  friunde  tot, 

sit  wir  der  schifliute  /  bereite  niene  hän, 

wie  wir  komen  übere.  /  des  muoz  ich  trürende  stän." 

Vil  lüte  rief  do  Hagene :/ „leit  nider  üf  daz  gras,     1570 
ir  knehte,  diu  gereite. /ich  gedenke  daz  ich  was 
der  aller  beste  verge /den  man  bi  dem  Rine  vant: 
ja  getrouwe  ich  iuch  wol  bringen  /  über  in  Gelpfrädes 

lant." 

Daz  si  dester  balder  /  kcemen  über  fluot,  1671 

diu  ros  si  ane  sluogen :  /  der  swimmen  daz  wart  guot, 
wand  in  diu  starke  ünde  /  deheinez  da  benam. 
etlichez  ouwete  verre,  /  als  ez  ir  müede  gezam. 

A  1505 — 151 1,  C  1600 — 1606 

Do  truogen  si  zem  scheffe  /  ir  golt  und  oueh  ir  wät,  1572 
sit  daz  si  der  verte/niht  mohten  haben  rät. 
Hagene  was  da  meister:  /des  fuort  er  üf  den  sant 
vil  manigen  riehen  recken  /  in  daz  unkunde  lant. 

Zem  ersten  bräht  er  übere  /  tüsent  ritter  her:  1673 

dar  nach  sine  recken.  /  dannoch  was  ir  mer: 

niun  tüsent  knehte  /  fuort  er  an  daz  lant. 

des  tages  was  unmüezec  /  des  küenen  Tronia^res  hant. 

J-Jö  er  si  wol  gesunde  /  brähte  über  die  fluot,  1574 

do  gedähte  vremder  maere  /  der  snelle  degen  guot 
diu  im  e  da  sageten  /  diu  wilden  merewip. 
des  het  des  küneges  kapelän  /  nach  verloren  sinen  lip. 

Bi  dem  kappelsoume  /  er  den  pfaffen  vant :  1575 

ob  dem  heilectuome  /  er  leinte  an  siner  hant. 
des  mohte  er  niht  geniezen :  /  dö   in   Hagene   sach, 
der  gotes  arme  priester  /  muose  liden  ungemach. 

Er  swang  in  üz  dem  scheffe :  /  dar  zuo  wart  im  gäch.  1676 
do  riefen  ir  genuoge :  /  „vähä,  herre,  väch!" 
Giselher  der  junge,  /  zürnen  erz  began. 
ern  wold  ez  doch  niht  läzen :  /  daz  was  im  leide  getan. 

Dö  sprach  von  Buregonden  / der  herre  Gernöl:  1577 

„waz  hilf  et  iueh  nu,  Hagene, /des  kappelänes  tot? 
tset  ez  ander  iemen,  /  ez  sold  iu  wesen  leit. 
umbe  weihe  schulde /habt  ir  dem  priester  widerseit?" 

Der  pfaffe  swam  genöte:/er  wolde  sin  genesen,        1578 

ob  im  iemen  hülfe:  /des  mohte  dö  niht  wesen, 

wan  der  starke  Hagene  /  vil  zornec  was  gemuot. 

er  stiez  in  zuo  dem  gründe :  /  daz  dühte  niemenne  guot. 

Dö  der  arme  pfaffe  /  der  helfe  niht  ensach,  1079 

dö  kert  er  wider  übere :  /  des  leid  er  ungemach. 
swi  er  niht  swimmen  künde,  /  im  half  diu  gotes  hant 
daz  er  kom  wol  gesunder  /  hin  wider  üz  an  daz  lant. 

15  A  1512 — 15 19,  C  1607,  1608,   1610 — 1615 

Do  stuont  der  arme  priester  /  und  schütte  sine  wät.  i58o 

da  bi  sach  wol"  Ilagene  /  daz  sin  niht  waere  rät 

daz  im  für  war  sageten  /  diu  wilden  merewip. 

er  dahte:   „dise  degene  /  müezen  vliesen  den  lip." 

iJö  si  daz  schif  entluoden  /  und  gar  getruogen  dan  i58i 
swaz  dar  üfe  heten  /  der  drier  künege  man, 
Hagne  ez  sluoc  ze  stucken  /  und  warf  ez  an  die  f luot. 
des  hete  michel  wunder  /  die  recken  küene  unde  guot. 

,,Zwiu  tuot  ir  daz,  bruoder?"  /so  sprach  Dancwart:  i582 
„wie  sul  wir  komen  übere,  /  so  wir  die  widervart 
riten  von  den  Hiunen  /  ze  lande  an  den  Rin?" 
sit  do  sagt  in  Hagne  /  daz  des  künde  niht  gesin. 

Do  sprach  der  helt  von  Tronie:  /  ,,ich  tuon  ez  üf  den 

wän,  i583 

ob  wir  an  dirre  reise  /  deheinen  zagen  hän 
der  uns  entrinnen  welle  /  durch  zageliche  not, 
der  muoz  an  disem  wäge  /  doch  liden  schamelichen  tot." 

öi  fuorten  mit  in  einen  /  üz  Buregonden  lant,  i584 

ein  helt  ze  sinen  handen,/der  was  Volker  genant, 
der  redte  spaeheliche  /  allen  sinen  muot. 
swaz  ie  begienc  Hagene,  /  daz  düht  den  videlaere  guot. 

Ir  ros  bereite  wären,  /die  soumaer  wol  geladen.         i585 
si  heten  an  der  verte  /  noch  deheinen  schaden 
genomen  der  si  muote,  /  wan  des  küneges  kapelän 
der  muose  üf  sinen  füezen  /  hin  wider  zuo  dem  Rine  gän. 


A  1520 — 1525,  C  1616 — 1620 

XXVI.    ÄVENTIURE 

(WIE    G ELF  RAT   ERSLAGEN  W  ART 
VON  DANC  W  ARTE) 


Do  si  nu  wären  alle/komen  üf  den  sant,  1086 

der    künec  begonde  vrägen:  /  ,,wer  sol  uns  durch  daz 
lant 
die  rehten  wege  wisen,  /  daz  wir  niht  irre  varn?" 
do  sprach  der  starke  Volker:  /  „daz  sol  ich  eine  bewarn." 

„Nu   enthaldet   iueh"   sprach   Hagene,  /  „ritter   unde 

kneht.  1587 

man  sol  friunden  volgen:/ja  dunket  ez  mich  reht. 
vil  ungefüegiu   maere  /  diu   tuon   ich  iu  bekant: 
wir  enkomen  niemmer  widere  /  in  der  Buregonden  lant. 

Daz  sageten  mir  zwei  merwip  /  hiute  morgen  fruo,  i588 
daz  wir  niht  keemen  widere.  /  nu  rät  ich  waz  man  tuo: 
daz  ir  iueh  wäfent,  helde:/ir  sult  iueh  wol  bewarn: 
wir  haben  hie  starke  finde :  /  daz  wir  gewärliche  varn. 

Ich  wände  an  lügene  f unde  /  diu  wisen  merewip.    i58g 

si   jähen   daz   gesunder  /  unser   deheines   lip 

wider  ze  lande  koeme,  /  niwan  der  kappelän : 

dar  umbe  ich  in  so  gerne  /  hiute  ertrenket  wolde  hän." 

Do  f  lugen  disiu  maere  /  von  schare  baz  ze  schare.   1090 
des   wurden  snelle  helde  /  vor   leide   missevar, 
do  si  begonden  sorgen  /  üf  den  herten  tot 
an  dirre  hovereise:  /  des  gie  in  waerliche  not. 

A  1526 — 1530,  C  1626 — 1630 

JLlä  ze  Moeringen  /  si  wären  über  komen,  i5gi 

da  dem  Elsen  Vergen  /  der  lip  was  benomen. 
do  sprach  aber  Hagene :  /  „sit  daz  ich  vinde  hän 
verdienet  üf  der  sträze,  /  wir  werden  sicherlich  bestän. 

Ich  sluoc  den  selben  vergen  /  hiute  morgen  fruo.    i5g2 
si  wizzen  wol  diu  msere./nu  grifet  balde  zuo, 
ob  Gelpfrät  und  Else  /  hiute  hie  beste 
unser  ingesinde,  /  daz  ez  in  schädelich  erge. 

Ich  erkenne  si  so  küene,  /  ez  wirdet  niht  verlän.      i5g3 
diu  ros  diu  sult  ir  läzen  /  deste  sanfter  gän, 
daz   des  iemen  waene,  /  wir  vliehen  üf  den   wegen." 
„des  rätes  wil  ich  volgen",  /  so  sprach  Giselher  der  degen. 

„Wer  sol  daz  gesinde  /  wisen  über  lant?"  i5g4 

si  sprächen:  „daz  tuo  Volker/  (dem  ist  hie  wol  bekant 
stige  unde  sträze), /der  küene  spileman." 
e  daz  mans  vollen  gerte,  /  man  sach  wol  gewäfent  stän 

Den  snellen  videlsere.  /  den  heim  er  üf  gebant:        i5g5 
in  herlicher  varwe  /  was  sin  wicgewant. 
er  bant  ouch   zeime  schaf te  /  ein   zeichen,   daz  was  rot: 
sit  kom  er  mit  den  künegen  /  in  eine  grcezliche  not. 

J-J6   was   tot  des   vergen  /  Gelpf rate   komen  i5g6 

mit   gewissem   maere.  /  do   het  ez   ouch  vernomen 
Else  der  vil  starke.  \  ez  was  in  beden  leit. 
si  sanden  nach  ir  heleden :  /  die  wären  schiere  bereit. 

In  vil  kurzen  ziten,  /  ich  wilz  iuch  hceren  län,  !5g7 

sach  man  zuo  zin  riten  /  die  schaden  heten  getan 

in  starken  urliugen,  /  vil  ungef  üegiu  ser  : 

der  körnen  Gelpf  rate  /  wol  siben  hundert  oder  mer. 

Do  si  ir  grimmen  vinden  /  begonden  riten  nach,      i5g8 
ja  leiten  si  ir  herren.  /  den  was  ein  teil  ze  gäch 
nach  den  küenen  gesten:/si  wolden  andn  ir  zorn. 
des  wart  der  herren  f  riunde  /  sider  mere  verlorn. 

A  1531  — 1538,  c  1631  —  1638 

Do  het  von  Tronie  Hagne/wol  gefüeget  daz  i5gg 

(wie  möhte  siner  mage  /  ein  helt  gehüeten  baz?), 

er  pflac  der  nächhuote  /  mit  den  sinen  man, 

und  Dancwart  sin  bruoder:  /daz  was  vil  wislich  getan. 

In  was  des  tages  zerunnen:  /des  enheten  si  niht  mer.  1600 

er  vorhte  an  sinen  vriunden  /  leit  unde  ser. 

si  riten  under  schilden  /  durch  der  Beyer  lant: 

dar  nach  in  kurzer  wile  /  die  helde  wurden  an  gerant. 

Jjeidenthalp  der  sträze/und  hinden  vaste  nach       1601 
si   horten   hüeve   klaffen :  /  dem   Hute   was   ze   gach. 
do  sprach  der  küene  Dancwart:  /  „man  wil  uns  hie 

bestän. 
nu  binden  üf  die  helme:/daz  ist  rsetlich  getan." 

Si  hielten  abe  ir  verte^/als  ez  muoste  sin.  1602 

si  sahen  in  der  vinster  /  der  liehten  Schilde  schin. 
done  wolde  Hagene  /  niht  langer  si  verdagen  : 
„wer  jagt  uns  üf  der  sträze?"/daz  muos  im  Gelpfrät 

do   sagen. 

Do  sprach  der  maregräve  /  üzer  Beyer  lant:  i6o3 

„wir  suochen  unser  vinde  /  und  haben  her  nach  gerant. 
ine  weiz   niht  wer  mir  hiute  /  minen   vergen  sluoc. 
der  was  ein  helt  zen  handen:  /daz  ist  mir  leide  genuoc." 

Do  sprach  von  Tronie  Hagne :  /  „und  was  der  verge 

din?  160/i 

der  wolde  uns  niht  füeren.  /  des  ist  diu  schulde  min: 
dö   sluoc  ich  den   recken.  /  deis war   des   gie   mir  not: 
ich  het  von  sinen  handen  /  vil  nach  gewunnen  den  tot. 

Ich   bot  im  ze  miete  /  golt  und  ouch  gewant,  i6o5 

daz  er  uns  über  f uorte,  /  helt,  in  din  lant. 
daz  zurnde  er  so  sere  /  daz  er  mich  do  sluoc 
mit   einer   starken   schalden :  /  des  wart   ich   grimme 

genuoc. 

A  1539—1545,  c  1639— 1645 

Do  kom  ich  zuo  dem  swerte  /  und  wert  im  sinen 

zorn  1606 

mit  einer  starken  wunden:  /des  wart  der  helt  verlorn, 
daz  bringe  ich  iu  ze  suone  /  swie  iuch  dunket  guot." 
do  gie  ez  an  ein  striten :  /  si  wären  herte  gemuot. 

,,Ich   wesse   wol"   sprach    Gelpfrat,  /  ,,dö   hie   für 

gereit  1607 

Günther  und  sin  gesinde,  /  daz  uns  taete  leit 
Hagene   von   Tronic  /  nu   sol   er   niht   genesen : 
für  des  vergen  ende  /  der  helt  muoz  hie  pürge  wesen." 

öi   neigten    über   Schilde  /  ze   stiche   nu   diu   sper,    1608 
Gelpfrat  unde  Hagene :  /  in  was  zein  ander  ger. 
Else   unde   Dancwart  /  vil   herliche   riten, 
si  versuochten  wer  si  wären :  /  da  wart  vil  grimme 

gestriten. 

Wie  möhten  sich  versuochen  /  iemer  helde  baz?       1609 
von  einer  starken  tjoste  /  hinder  daz   ors  gesaz 
Hagene  der  küene  /  von  Gelpfrätes  hant. 
im  brast  daz  f  ürbüege :  /  do  wart  im  striten  bekant. 

Von  ir  ingesinde  /  der  krach  der  schefte  schal.  1610 

do  erholte  ouch  sich  dort  Hagene,  /  der  e  was  zetal 
komen  von   dem  stiche  /  nider  an  daz  gras. 
er  waene  unsenf  tes  muotes  /  wider  Gelpfräte  was. 

Wer  in  diu  ros  behielde,  /  daz   ist  mir  umbekant.    1611 

si  wären  zuo  der  erden  /  komen  üf  den  sant, 

Hagene  unde  Gelpfrat  /  ein  ander  liefen  an. 

des  hülfen  ir  gesellen,  /  daz  in  wart  striten  kunt  getan. 

Swie  pitterlichen  Hagene  /  zuo  Gelpfräte  spranc,        1612 
der   edele   marcgräve  /  des  Schildes   hin   im   swanc 
ein  vil  michel  stücke,  /deiz  fiur  draete  dan. 
des  was  vil  nach   erstorben /des  künic  Guntheres  man. 

A  1546 — 1552,  C  1646 — 1652 

J_I6  begonde  er  rüefen  / Danewarten  an:  i6i3 

„hilfä,  lieber  bruoder:/ja  hat  mich  bestän 
ein  helt  ze  sinen  handen :  /  ern  lät  mich  niht  genesen." 
do  sprach  der  küene  Dancwart :  /  ,,des  sol  ich  scheidaere 


Der  helt  do  spranc  dar  näher  /  und  sluoc  im  einen 

slac  161  (\ 

mit  einem  scharpfen  wäfen,  /  da  von  er  tot  gelac. 
Else   wolde   gerne  /  rechen   do   den   man. 
er  und  sin  gesinde  /  schieden  schädeliche  dan. 

Im  was  erslagen  der  bruoder :  /selbe  wart  er  wunt.  161 5 
wol  ahzec  siner  degene  /  beliben  da  zestunt 
mit   dem   grimmen   tode :  /  der   herre   muose   dan 
flühteclichen  wenden  /  von  den  Guntheres  man. 

Do  die  von  Beyer  lande  /  wichen  üz  dem  wege,  16 16 

do  horte  man  noch  hellen  /  die  vreislichen  siege : 

do  jagten  die  von  Tronie  /  ir  fienden  nach, 

dies  niht  enkelten   wänden :  /  den  was   allen   ze   gäch. 

Do  sprach  an  ir  flühte  /  Dancwart  der  degen:  1617 

„wir  suln  wider  wenden  /  balde   üf  disen   wegen, 
und  läze  wir  si  riten:/si  sint  von  bluote  naz. 
gähe   wir   zen   f riunden :  /  ich   rate   waerlichen   daz.'- 

JLJo  si  hin  wider  körnen  /da  der  schade  was  ge- 
schehen, 16 18 
do  sprach  von  Tronie   Hagne:  /  „helde,   ir  sult  besehen 
wes  uns  hie  gebreste  /  oder  wen  wir  hän  verlorn 
hie  in  disem  strite/ durch  den  Gelpfrädes  zorn." 

Si  heten  vloren  viere: /die  muosen  si  verklagen.       16 19 
die  wären  wol  vergolten :  /  da  wider  was  erslagen 
der  von  Beyer  lande  /  hundert  oder  baz. 
des  wären  den  von  Tronie /ir  schilde  trüebe  unde  naz. 

A  1553—1559,  C  1653— 1659 

Ein  teil  schein  üz  den  wölken  /  des  Hellten  mänen 

prehen.  1620 

dö  sprach  aher  Hagene:  /  „niemen  sol  verjehen 
den  minen  lieben  herren  /  waz  wir  hi  haben  getan : 
lät  si  unze  morgen  /äne  sorge  bestän." 

Do  si  nu  nach  in  körnen  /die  dort  striten  e,  162 1 

do  tet  dem  ingesinde  /  diu  müede  harte  we. 
„wie   lange   sul   wir   riten?"/des  vrägte   manic  man. 
dö  sprach   der  küene   Dancwart:  /  „wir   mugen  niht 

hereberge  hän. 

Ir  müezet  alle  riten  /  unz  ez  werde  tac."  1622 

Volker  der  snelle,  /  der  des  gesindes  pflac, 
bat  den  marschalc  vrägen :  /  „wä  sul  wir  hinte  sin, 
da  gerasten  unser  mcere  /  und  ouch  di  lieben  herren 

min?" 

Do  sprach  der  küene  Dancwart:  :  „ine   kans  iu  niht 

gesagen.  1623 

wir   enmugen   niht   geruowen  /  e   ez   beginne   tagen: 
swä  wirz  danne  vinden, /da  legen  uns  an  ein  gras." 
dö  si  diu  maere  hörten, /wie  leit  in  sumelichen  was! 

öi  beliben  unvermeldet  /  des  heizen  bluotes  rot,       1624 
unze  daz  diu  sunne  /  ir  liehtez  schinen  bot 
dem  morgen  über  berge,  /  daz  ez  der  künic  sach 
daz  si  gestriten  heten. /der  helt  vil  zorneclichen  sprach: 

„Wie  nu,  friunt  Hagene? /iu  waen  versmähet  daz  1625 
daz  ich  pi  iu  waere  /  da  iu  die  ringe  naz 
sus   wurden   von   dem   bluote. /wer   hat   daz   getan?" 
er  sprach:  „daz  tet  Else:  /der  het  uns  nähten  bestän. 

Durch   den   sinen  vergen  /  wir   wurden   an   gerant.    1626 

dö  sluoc  Gelpfräten  /  mines  bruoder  hant. 

sit  entran  uns  Else.  /  des  twang  in  michel  not : 

in  hundert  und  uns  viere  /  beliben  in  dem  strite  tot." 

A  1560 — 1566,  C  1660 — 1666 

VV  ir  kunnen  niht  bescheiden  /  wä  si  sich  leiten 

nider.  1627 

al  die  lantliute  /  die  gevrieschen  sider 
daz  ze  hove  f üeren  f  der  edelen  Uoten  kint. 
si  wurden  wol  enpf  angen  /  da  ze  Pazzouwe  sint. 

Der  edelen  künege  Geheim, 'der  bischof  Pilgerin,    1628 

dem  was  vil  wol  ze  muote,  /  dö  die  nefen  sin 

mit  also  vil  der  recken  /  körnen  in  daz  lant. 

daz  er  in  willec  waere,  /  daz  wart  in  schiere  bekant. 

Si  wurden  wol  enpfangen  /  von  vriunden  üf  den 

wegen.  162g 

da   ze    Pazzouwe  /  man   konde   ir   niht   gepflegen. 
si  muosen  überz  wazzer,  /  da  si  funden  velt. 
da  wurden  üf  gespannen  /  beide  hütten   und  gezelt. 

Si  muosen  da  beliben    allen  einen  tac  i63o 

und  ouch  die  naht  mit  vollen,  /wie  schone  man  ir  pflac! 
dar  nach  si  muosen  riten/in  Rüedegeres  lant. 
dem  wurden  ouch  diu  ma?re  /  dar  nach  vil  schiere  bekant. 

J_Jö  die  wegemüeden  /  ruowe  genämen  i63i 

unde   si   dem   lande  /  naher   quämen, 

dö   fundens   üf   der   marke  /  slaf  ende   einen   man, 

dem   von   Tronie   Hagne  /  ein   starkez   wäfen   an   gewan. 

Ja  was  geheizen   Eckewart /der   selbe   ritter   guot.    i632 

er  gewan  dar  umbe  /  vil  trurigen  muot 

daz   er  verlos   daz   waf  en  /  von   der  helde   vart: 

die  marke  Rüedegeres  /  di  fundens  übele  bewart. 

,,Owe  mir  dirre  schände"  /  sprach  dö  Eckewart.        i633 
,,ja  riuwet  mich  vil  sere  /  der  Buregonden  vart. 
sit  ich  vlös  Sifriden,  /  sit  was  min  freude  ergän. 
ouwe,  herre  Rüedeger,  /  wie  hän  ich  wider  dich  getan!" 

A  1567 — 1573»  C  1667— 1673 

Do  hört  vil  wole  Hagene  /  des  edelen  recken  not:     i634 
er  gab  im  wider  sin  wäfen  /  und  sehs  pouge  rot. 
„die  habe  dir,  helt,  ze  minnen,  /  daz  du  min  friunt  sist. 
du  bist  ein  degen  küene,  /  swie  eine  du  üf  der  marke  list." 

„Got  lone  iu  iuwerr  pouge"  /  sprach  dö  Eckewart:   i635 
„doch  riuwet  mich  vil  sere  /  zen  Hiunen  iuwer  vart. 
ir  sluoget  Sifriden:  /  man  ist  iu  hie  gehaz. 
daz  ir  iuch  wol  behüetet,  /in  triuwen  rät  ich  iu  daz." 

,)INu  müeze  uns  got  behüeten"  /  sprach  do  Hagene.  i636 
„jan  hänt  niht  mere  sorge  /  dise   degene 
wan  umb  die  hereberge,  /  die  künige  und  ir  man, 
wä  wir  in  disem  lande  /  noch  hinte  nahtselde  hän. 

Diu  ros  sint  uns  verdorben  /  üf  den  verren  wegen,  1637 
unt  spise  zerunnen"  /  sprach  Hagene  der  degen. 
„wir  vindenz  ninder  veile:/uns  waere  wirtes  not, 
der  uns  noch  hinte  gsebe  /  durch  sine  tugende  sin  brot." 

Do  sprach  aber  Eckewart:  /  „ich  zeig  iu  einen  wirt,  i638 

daz  ir  ze  hüse  selten /so  wol  bekomen  birt 

in  deheinem  lande  /  als  iu  hie  mac  geschehen, 

ob   ir  vil   snelle   degene  /  wellet  Rüedegeren   sehen. 

Der  sitzet  bi  der  sträze  /  und  ist  der  beste  wirt  1639 

der  ie  kom  ze  hüse.  /  sin  herze  tugende  birt, 
alsam  der  süeze  meije  /  daz  gras  mit  bluomen  tuot. 
swenne  er  sol  helden  dienen,  /  so  ist  er  vroelich  gemuot." 

Do  sprach  der  künec  Günther  :  /  „weit  ir  min  böte  sin,  16/io 
ob  uns  welle  enthalden  /  durch  den  willen  min 
min  lieber  friunt  Rüedeger,  /min  mäge  und  unser  man? 
daz  wil  ich  iemer  dienen  /  so  ich  aller  beste  kan." 

„Der  böte  pin  ich  gerne"  /  sprach  do  Eckewart.        i64i 
mit  vil  guotem  willen  /  huob  er  sich  an  die  vart 
und  sagte  Rüedegere  /  als  er  het  vernomen. 
im  was  in  manigen  ziten  /  niht  so  lieber  maere  komen. 

A  1574— 1581,  C  1674— 1681 

JVlan  sach  ze  Bechelären  /  ilen  einen  degen.  i6/<2 

selbe  erkande  in  Rüedeger:  /er  sprach:  „üf  disen  wegen 
dort  her  gähet  Eckewart,  /  ein  Kriemhilde  man." 
er  wände  daz  die  vinde  /  im  heten  leide  getan. 

Do  gie  er  für  die  porte/dä  er  den  boten  vant.  i643 

daz  swert  er  abe  gurte  /  und  leitez  von  der  hant. 

diu  msere  diu  er  brahte  /  wurden  niht  verdaget 

den  wirt  und  sine  f  riunde :  /  ez  wart  in  schiere  gesaget. 

Er  sprach  zem  maregraven  :  /  „mich  hat  zuo  ziu  gesant  16 4 4 
Günther   der  herre  /  von   Buregonden   lant 
und  Giselher  sin  bruoder  /  und  ouch  Gernot. 
der  recken  ieslicher  /  iu  sinen  dienest  her  enböt. 

Daz  selbe  hat  ouch  Hagene  /  unde  Volker  i6/|5 

mit  triuwen  vlizecliche. /noch  sage  ich  iu  mer, 

daz  iu  des  küneges  marschalc  /  bi  mir  daz  enböt 

daz  den  guoten  knehten  /  waer  iuwer  hereberge  not." 

JVlit  lachendem  munde /sprach  dö  Rüedeger:  i646 

,,nu  wol  mich  dirre  maere,  /  daz  di  künige  her 
geruochent  miner  dienste:/der  wirt  in  niht  verseit. 
koment  si  mir  ze  hüse, /des  pin  ich  vrö  unt  gemeit." 

,,Dancwart  der  marschalc  /  der  hiez  iueh  wizzen  län  1647 

wen  ir  ze  hüse  /  mit  in  soldet  hän: 

sehzec  sneller  recken  /  unt  tüsent  ritter  guot 

und  niun  tüsent  knehte."  /  dö  wart  er  vrcelich  gemuot. 

„Nu  wol  mich  dirre  geste"  /  sprach  dö  Rüedeger,      i648 

„daz  mir  koment  ze  hüse  /  dise  recken  her, 

den  ich  noch  vil  selten  /  iht  gedienet  hän. 

nu  ritet  in  engegene,  /  beide  mäge  unde  man." 

Dö  ilten  zuo  den  rossen  /  ritter  unde  kneht.  1649 

swaz  in  gebot  ir  herre, /daz  dühtes  alle  reht: 
dö  liezens  in  der  dienste  /  zogen  deste  baz. 
noch  enweste  es  niht  vrou  Gotelint,  /  diu  in  ir  kemenäten 

saz. 

A  1582 — 1589,  C  1682 — 1689 

XXVII.   AVE  NTI  U  R  E 

(WIE  SI  ZE  BECHELAREN  KOMEN) 
* 

Do  gie  der  marcgräve/dä  er  di  vrouwen  vant,        i65o 
sin  wip  mit  siner  tohter,  /  und  sagte  in  zehant 
diu  vil  lieben  maere  /  diu  er  het  vernomen, 
daz  in  ir  f  rouwen  bruoder  /  dar  ze  hüse  solden  komen. 

„Vil  liebiu  triutinne",  /sprach  dö  Rüedeger,  i65i 

,,ir  sult  vil  wol  enpi'ähen  /  die  edelen  künige  her, 
so  si  mit  ir  gesinde/her  ze  hove  gän. 
ir  sult  ouch  schone  grüezen  /  Hagnen  Guntheres  man. 

Mit  in  kumt  ouch  einer  /  der  heizet  Dancwart:  i652 

der  ander  heizet  Volker,  /  an  zühten  wol  bewart, 
die  sehse  sult  ir  küssen  /  unt  diu  tohter  min, 
und  sult  ouch  bi  den  recken  /  in  zühten  güetliche  sin." 

Daz  lobten  do  die  vrouwen  /  und  wären  sin  bereit.  i653 

si  suochten  üz  den  kislen  /diu  herlichen  kleit, 

dar  inne  si  begegene  /  den  recken  wolden  gan. 

da  wart  vil  michel  vlizen  /  von  schoenen  f  rouwen  getan. 

Gevelschet  frouwen  varwe  /  vil  lützel  man  da  vant.     i654 
si  truogen  üf  ir  houbet  /  von  golde  liehtiu  bant 
(daz  wären  schapel  riche),/daz  in  ir  schcene  här 
zefuorten  niht  die  winde: /daz  ist  an  den  triuwen  war. 

In  solhen  unmuozen  /  sul  wir  die  vrouwen  län.  i655 

hie  wart  vil  michel  gähen  /  über  velt  getan 
von  Rüedegeres  vriunden  /  da  man  die  f  ürsten  vant. 
si  wurden  wol  enp fangen  /  in  des  marcgräven  lant. 

A  1590— 1595,  C  1690— 1694 

Do  si  der  marcgräve  ( zuo  zim  komen  sach,  i656 

Rüedeger  der  snelle,  /  wie  vrceliche  er  sprach : 
,,sit  willekomn,  ir  herren,  /  und  ouch  iuwer  man, 
hie  in  minem  lande: /wie  gerne  ich  iuch  gesehen  hän!" 

Do  nigen  im  die  recken  /mit  triuwen  äne  haz.  1667 

daz  er  in  willec  waere,  /  vil  wol  erzeigt  er  daz. 
besunder  gruozte  er  Ilagenen:  /  den  het  er  e  bekant. 
sam  tet  er  Volkeren  /  üzer  Buregonden  lant. 

Üjr  enpfie  ouch  Danewarten.  /  do  sprach  der  küene 

degen:  i658 

„sit  ir  uns  weit  beruochen,  /  wer  sol  danne  pflegen 
des  unsern  ingesindes  /  daz   wir  haben  bräht?" 
do  sprach  der  marcgräve :  /  „ir  sult  haben  guote  naht. 

Und  allez  iur  gesinde,  /  swaz  ir  in  daz  lant  i65g 

habt  mit  iu  gef  üeret,  /  ross  unt  ouch  gewant, 
dem  schaffe  ich  sölhe  huote  /  daz  sin  niht  wirt  verlorn 
daz   iu  ze   schaden  bringe  /  gegen   einigem  sporn. 

Spannet  üf,  ir  knehte, /die  hütten  an  daz  velt.  1660 

swaz  ir  hie  verlieset,  /  des  wil  ich  wesen  gelt, 
ziehet  ab  die  zoume,  /  diu  ros  diu  läzet  gän." 
daz  het  in  wirt  deheiner  /  da  vor  vil  selten  getan. 

Des  vreuten  sich  die  geste. /dö  daz  geschaffet  was,  1661 
die  herren  riten  dannen.  /  sich  leiten  in  daz  gras 
über  al  die  knehte :  /  si  heten  guot  gemach, 
ich  waene  in  an  der  verte  /  nie  so  sanfte  geschach. 

.Diu  edele  maregrävinne  /  was  für  die  burc  gegän  1662 
mit  ir  vil  scheenen  tohter.  /  do  sach  man  bi  ir  stän 
die  minneclichen  vrouwen  /  und  manige  scheene  meit : 
die  truogen  vil  der  bouge  /  unde  ouch  herlichiu  kleit. 

Daz  edele  gesteine  /  lühte  verre  dan  16 63 

uz  ir  vil  riehen  waete :  /  si  wären  wol  getan, 
do   komen   ouch   die   geste  /  und   erbeizten   sä  zehant. 
hey  waz  man  grozer  zühte  /  an  den  Buregonden  vant ! 

A  1596 — 1602,  C  1695 — 1702 

Sehs  unt  drizec.  mägde  /  unt  ander  manic  wip,  i664 

den  was  wol  ze  wünsche  /  geschaffen  der  lip, 
die  giengen  in  engegene  /  mit  manigem  küenem  man. 
da  wart  ein  schcene  grüezen  /  von  edelen  vrouwen  getan. 

JJiu  junge  marcgrävinne  /  kust  die  künige  alle  dri  i665 
(alsam  tet  ir  muoter) :  /  da  stuont  ouch  Hagene  bi. 
ir  vater  hiez  in  küssen.  /  dö  buchte  si  in  an: 
er  dühte  si  so  vorhtlich  /  daz  siz  vil  gerne  hete  län. 

Doch  muoste  si  da  leisten  /  daz  ir  der  wirt  gebot.      1666 
gemischet  wart  ir  varwe,  /  bleich  unde   rot. 
si  kuste   ouch   Danewarten,  /  dar   nach   den   spileman: 
durch  sines  libes  eilen  /  wart  im   daz   grüezen  getan. 

Diu  junge  marcgrävinne  /  diu  nam  bi  der  hant         1667 
Giselher  den   recken /von  Buregonden   lant: 
alsam  tet  ir  muoter  /  Günther  den   küenen   man. 
si  giengen  mit  den  helden  /  vil  harte  vroeliche  dan. 

Der  wirt  gie  bi  Gernöte  /  in  einen  witen  sal.  1668 

ritter  unde  vrouwen  /  gesäzen  da  zetal. 
dö  hiez  man  balde  schenken  /  den  gesten  guoten  win. 
jan  dorften  niemer  beide /baz  gehandelet  sin. 

Mit  lieben  ougen  blicken  /  wart  gesehen  an  1669 

diu  Rüedegeres  tohter:/diu  was  so  wol  getan. 

ja  trütes  in  den  sinnen  /  vil  manic  ritter  guot. 

daz  kondc  ouch  si  verdienen:  /  si  was  vil  höhe  gemuot. 

Si   gedähten   swes   si   wolden:/des   enmoht  ab   niht  ge- 
schehen. 1670 
hin  und  her  widere  /  wart  da  vil  gesehen 
an  magede  und  an  vrouwen :  /  der  saz  da  genuoc. 
der  edele  videlaere  /  dem  wirte  holden  willen  truoc. 

Nach  gewonheite  /  so  schieden  si  sich  d;\:  1671 

ritter   unde   vrouwen  /  die   giengen   anderswa. 
dö   rihte   man  die   tische  /  in   dem   sale   wit. 
den   unkunden   sreslen  /  man   diente   herliche   sit. 

Durch  der  geste  liebe  /  hin  ze  tische  gie  1672 

diu  edele  marcgrävinne.  /  ir  tohter  si  dö  lie 

beliben  bi  den  kinden,  /da  si  von  rehte  saz. 

die  geste  ir  niht  ensähen:  /si  muote  waerlichen  daz. 

J-Jö  si  getrunken  heten  /  unt  gezzen  über  al,  1673 

dö  wiste  man  die  schcenen  /  wider  in  den  sal. 
gämelicher   Sprüche  /  wart   da  niht   verdeit: 
der  redete  vil  da  Volker,  /  ein  degen  küen  unt  gemeit. 

Dö  sprach  of  Henrichen  /  der  edel  spileman:  1674 

„vil  richer  marcgräve,  /  got  hat  an  iu  getan 

vil  genaedeclichen,  /  wand  er  iu  hat  gegeben 

ein  wip  so  rehte  schoene,  /  dar  zuo  ein  wunneclichez  leben. 

Ob  ich  ein  fürste  waere"  /sprach  der  spileman,  1675 

„und  solde  ich  tragen  kröne,  /  ze  wibe  wolde  ich  han 
die  iuwern  schcenen  tohter:  /des  wünschet  mir  der  muot. 
diust  minneclich  ze  sehene,  /  dar  zuo  edel  unde  guot." 

Dö  sprach  der  marcgräve:  /  „wie  möhte  daz  gesin,  1676 

daz  iemer  künec  gerte  /  der  lieben  tohter  min? 

wir  sin  hie  eilende,  /  beide   ich  und  min  wip : 

waz  hilfet  gröziu  schcene  /  dan  der  juncvrouwen   lip?" 

Des  antwurte  Gernöt,  /der  wol  gezogen  man:  1677 

„und  solde  ich  triutinne  /  nach  minem  willen   hän, 
so  wold  ich  solhes  wibes  /  iemer  wesen  vrö." 
des  antwurte  Hagene  /  vil  harte  güetlichen  dö: 

„Nu  sol  min  herre  Giselher  / nemen  doch  ein  wip:  1678 
ez   ist  so  höher  mäge  /  der   marcgrävinne  lip 
daz  wir  ir  gerne  dienten,  /  ich  und  sine  man, 
und  soldes  under  kröne  /  da  zen  Buregonden  gän." 

Diu  rede  Rüedegeren  /  duhte  harte  guot,  1679 

und  ouch  Gotelinde:  /  ja  freutes  in  den  muot. 
sit  truogen  an  die  helde  /  daz  si  ze  wibe  nam 
Giselher  der  edele,  /  als  ez  wol  künege  gezam. 

A  1611  — 1617,  C  1711 — 1718 

öwaz  sich  sol  gefüegen,  /  wer  mac  daz  understen?      1680 
man  bat  die  juncvrouwen  /hin  ze  hove  gen. 
dö  swuor  man   im  ze  gebene  /  daz   wünnecliche  wip. 
dö  lobte  ouch  er  ze  minnen  /  den  ir  vil  minneclicben  lip. 

Man  beschiet  der  juncvrouwen  /  bürge  unde  lant.     1681 
des  sichert  da  mit  eiden  /  des  edelen  kiiniges  hant, 
und  ouch  der  herre  Gernot,  /  daz  wurde  daz  getan, 
dö  sprach  der  marcgräve:  /  ,,sit  ich  der  bürge  niene  hän, 

So  sol  ich  iu  mit  triuwen  /  iemer  wesen  holt.  1682 

ich  gibe  zuo  miner  tohter  /  silber  unde  golt 

swaz   hundert   soumaere  /  meiste   mügen   tragen, 

daz  ez  des  heldes  mägen/nach  eren  müge  wol  behagen." 

J-Jö  hiez  man  si  beide  /sten  an  einen  rinc  i683 

nach  gewonheite.  /  vil  manic  jungelinc 

in  vrcelichem  muote  /  ir  zegagene  stuont : 

si  gedähten  in  ir  sinne  /  so  noch  die  tumben  gerne  tuont. 

Dö  man   begonde  vrägen  /  die  minneclichen  meit,    168/i 
ob  si  den  recken  wolde,  /  ein  teil  was  ez  ir  leit, 
unt  dähte  doch  ze  nemene  /  den  waetlichen  man. 
si  schämte  sich  der  vräge,  /  so  manic  maget  hat  getan. 

Ir  riet  ir  vater  Rüedeger  /  daz  si  spraeche  ja  i685 

unt  daz  si  in  gerne  naeme.  /  vil  schiere  dö  was  da 
mit  sinen  wizen  handen  /  der  si  umbeslöz, 
Giselher  der  edele,  /  swie  lützel  si  sin  doch  genöz. 

Dö  sprach  der  marcgräve:  /  ,,ir  edelen  künege  rieh,  1G86 
als  ir  nu  wider  ritet/(daz  ist  gewonlich) 
heim  ze  Buregonden,/sö  gib  ich  iu  min  kint, 
daz  ir  si  mit  iu  füeret."/daz  gelobten  si  sint. 

Swaz  man  da  schalles  hörte,/  den  muosen  si  doch  län.  1687 
man  hiez  die  juncvrouwen  /  zir  kemenaten  gän, 
und  ouch  die  geste  släfen/und  ruovven  an  den   tac. 
do  bereite  man  die  spise :  /  der  wirt  ir  güetliche  pl'lac. 


A  1618 — 1625,  C  1719— 1726 

JL)ö  si  enbizzen  waren, /si  wolden  dannen  varn         1688 
gegen  der  Hiunen  landen.  /  „daz  heiz  ich  wol  bewarn" 
sprach  der  wirt  vil  edele :  /  ,,ir  sult  noch  hie  bestän, 
wand  ich  so  lieber  geste/ selten  her  gewunnen  han." 

Des  antwurte  Dancwart :  /  „jan  mag  es  niht  gesin.      1689 
wä  naemet  ir  die  spise,  /  daz  bröt  und  ouch  den  win, 
daz  ir  so  manigem  recken  /noch  hinte  müeset  han?" 
dö  daz  der  wirt  gehorte, /er  sprach:  „ir  sult  die  rede  län. 

Mine  vil  lieben  herren,/ir  sult  mir  niht  versagen.      1690 
ja  gaebe  ich  iu  die  spise  /  ze  vierzehen  tagen, 
mit  allem  dem  gesinde/daz  mit  iu  her  ist  komen: 
mir  hat  der  künec  Etzele/noch  vil  wenic  iht  genomen." 

Swie  sere  si  sich  werten,  /  si  muosen  da  bestän        1691 
unz  an  den  vierden  morgen.  /  dö  wart  da  getan 
von  des  wirtes  milte/daz  verre  wart  geseit: 
er  gap  den  sinen  gesten  /  beidiu  ross  unde  kleit. 

Jiiz   enkund  niht  weren  langer, /si  muosen   dannen 

varn.  1692 

Rüedeger  der  küene  /  vil  wenic  iht  gesparn 
kund  vor  der  sinen  milte :  /  swes  iemen  gerte  nemen, 
daz   versagte   er   niemen :  /  ez   muose   in   allen   gezemen. 

Ir  edel  ingesinde  /  brahte  für  daz  tor  1693 

gesatelet  vil  der  mcere.  /  dö  kom  zuo  zin  da  vor 
vil  der  vremden  recken :  /  si  truogen  Schilde  enhant, 
wand  si  wolden  riten/in  daz  Etzelen  lant. 

Der  wirt  dö  sine  gäbe  /  bot  über  al  169/i 

e  daz  die  edelen  geste  /  kremen  für  den  sal. 

er  konde  miltecliche/ mit  grözen  eren  leben. 

die  sine  tohter  schcene  /  die  het  er  Giselher  gegeben. 

Dö  gap  er  Gunthere,  /  dem  helde  lobelich,  i6g5 

daz  wol  truoc  mit  eren  /  der  edel  künic  rieh, 
swie  seltn  er  gäbe  enpfienge,  /  ein  wäf enlich  gewant. 
dar  nach  neic  dö  Günther  /  des  edelen  llüedegeres  hant. 

16  A  1626 — 1632,  1634,  C  1727 — 1734 

Do  gap  er  Gernöte /ein  wäfen  guot  genuoc,  1696 

daz  er  sit  in  stürmen  /  vil  hßrlichen  truoc. 

der  gäbe  im  vil  wol  gonde  /  des  marcgi  även  wip : 

da  von  der  guote  Rüedeger  /  sit  muose  vliesen  den  lip. 

Cjotelint  bot  Hagenen,/als  ir  wol  gezam,  1697 

ir  minnecliche  gäbe,  /  sit  si  der  künec  nam, 

daz  er  ouch  an  ir  stiure/zuo  der  höchgezit 

von  ir  varn  nibt  solde :  /  doch  widerredet  er  ez  sit. 

„Alles  des  ich  ie  gesach"  /  sprach  do  Hagene,  1G98 

,,son  gerte  ich  niht  mere/hin  ze  tragene 

niwan   jenes   Schildes  /  dort   an   jener   want : 

den  wolde  ich  gerne  liieren  /in  daz  Etzelen  lant." 

Do  diu  marcgrävinne  /  Hagenen  rede  vernam,  1699 

ez  mande  si  ir  leides :  /  weinen  si  gezam. 

do  gedähte  si  vil  tiure  /  an  Nuodunges  tot. 

den  het  erslagen  Witege :  /  da  von  so  het  si  jämers  not. 

Si  sprach  zuo  dem  degene :  /  ,,den  schilt  wil  ich  iu 

geben.  1700 

daz  wolde  got  von  himele,  /  daz  er  noch  solde  leben 

der  in  da  truoc  enhende !  /  der  lag  in  stürme  tot. 

den  muoz  ich  iemer  weinen :  /  des  gät  mir  armem  wibe 

not." 

Diu  edele  marcgrävinne  /  von  dem  sedele  gie,  1701 

mit  ir  vil  wizen  handen/si  den   schilt  gevie : 
diu  vrouwe  truog  in  Hagenen, /er  nam  in  an  die  hant. 
diu  gäbe  was  mit  eren/an  den  recken  gewant. 

Ein  hulft  von  Hehlern  pfelle/ob  siner  varwe  lac,       1702 

bezzern  schilt  deheinen  /  beliihte  nie  der  tac, 

von   edelem   gesteine :  /  swer   sin   het   gegert 

ze  koufen,  an  der  koste /was  er  wol  tüsent  marke  wert. 

A  1633,  1635— 1640,  c  1735  —  i74i 

Den  schilt  hiez  dö  Hagene/von  im  tragen  dan.  1703 

dö   begonde   Dancwart/hin   ze  hove   gän. 
dem  gap  vil  richiu  kleider  /  des  marcgräven  kint. 
diu  truoc  er  da  zen  Hiunen  /  vil  harte  herliche  sint. 

Allez  daz  der  gäbe /von  in  wart  genomen,  170^ 

in  ir  deheines  hende  /  wser  ir  niht  bekomen, 
wan  durch  des  wirtes  liebe,  /  derz  in  so  schöne  bot. 
sit  wurdens  im  so  vient  /  daz  si  in  muosen  slahen  tot. 

Volker  der  snelle/mit  siner  videlen  dan  1705 

gie  gezogenliche  /  für  Gotelinde  stän. 

er  videlte  süeze  dcene  /  und  sanc  ir  siniu  liet : 

da  mite  nam  er  urloup,  /  do  er  von  Bechelären  schiet. 

Ir  hiez  diu  marcgrävinne  /  eine  lade  tragen.  1706 

von  friuntlicher  gäbe/mugt  ir  nu  hoeren  sagen, 
dar  üz  nam  si  zwelf  pouge  /  und  spiens  im  an  die  hant : 
,,die  sult  ir  hinnen  f üeren  /  in  daz  Etzelen  lant, 

Und  sult  durch  minen  willen /si  ze  hove  tragen,         1707 
swenne  ir  wider  wendet, /daz  man  mir  müge  sagen 
wie  ir  mir  habet  gedienet /da  zer  höchgezit." 
des  diu  vrouwe  gerte, /vil  wole  leiste  er  daz  sit. 

JL)ö  sprach  der  wirt  zen  gesten:/,,ir  sult  dest  sanfter 

varn.  1708 

ich  wil  iuch  selbe  leiten /und  heizen  wol  bewarn 
daz  iu  üf  der  stxäze  /  niemen  müge  geschaden." 
do  wurden  sine  soume  /  harte  schiere  geladen. 

Der  wirt  wart  wol  bereitet /mit  fünf  hundert  man     1709 
mit  rossen  und  mit  kleidern.  /  die  fuort  er  mit  im  dan 
vil  harte  f rcelichen  /  zuo  der  höchgezit: 
der  einer  mit  dem  lebene  /  kom  nie  ze  Bechelären  sit. 

Mit  küsse  minnecliche/der  wirt  do  dannen  schiet:      1710 

also  tet  ouch  Giseiher,  /  als  im  sin  tugent  riet. 

mit  umbeslozzen  armen  /  si  trüten  schoeniu  wip. 

daz  muose  sit  beweinen /vil  maniger  juncvrouwen  lip. 

A  1641 — 1648,  C  1742 — 1749 


244  Der  Nibelunge  Not 

Do  wurden  alLenthalben /diu  venster  üf  getan.  171 1 

der  wirt  mit  sinen  mannen  /  zen  rossen  wolde  gän. 
ich  waen  ir  herze  in  sagete/diu  krefteclichen  leit: 
da  weinde  manic  vrouwe/und  manic  waellichiu  meit. 

Nach  ir  lieben  friunden  /  genuoge  heten  ser,  1712 

die  si  ze   Bechelären  /  gesähen  niemer  mer. 
doch  riten  si  mit  vreuden /nider  über  sant 
zetal  bi  Tuonouwe  /  unz  in  daz  hiunische  lant. 

JLlö  sprach  zen  Buregonden/der  ritter  vil  gemeit,     17 13 

Rüedeger  der  edele  :  /  „ja  sulen  niht  verdeit 

wesen  unser  maere,  /  daz  wir  zen  Hiunen  komen. 

im  hat  der  künic  Etzele/nie  so  liebes  niht  vernomen." 

Zietal  durch  Osterriche / der  böte  balde  reit:  171^ 

den  liuten  allenthalben  /  wart  daz  wol  geseit 
daz   die  helde  koemen  /  von  Wormez   über   Rin. 
des  küneges  ingesinde  /  kond  ez  niht  lieber  gesin. 

Die  boten  füre  strichen /mit  den  maeren  1715 

daz  die  Nibelunge  /  zen  Hiunen  waeren  : 
,,du  solt  si  wol  enpfähen,/ Kriemhilt,  vrouwe  min: 
dir  komnt  nach  grözen  eren/die  vil  lieben  bruoder  din." 

JYriemhilt  diu  vrouwe  /in  ein  venster  stuont:  1716 

si  warte  nach  den  mägen,/so  friunt  nach  friunden  tuont. 
von  ir  vater  lande  /  sach  si  manigen  man: 
der  künic  vriesch  ouch  diu  maere :  /  vor  liebe  er  lachen 

began. 

„Nu  wol  mich  miner  vreuden"  /  sprach  do  Kriemhilt.  17 17 
„hie  bringent  mine  mäge  /  vil  manigen  niuvven  schilt 
und  halsperge  wize:/swer  nemen  welle  golt, 
der  gedenke  miner  leide, /und  wil  im  iemer  wesen  holt." 


A  1649— 1655,  C  1750— 1754 

XXVIII.    AVE  NTIURE 

(W  IE  DIE  BURGONDEN   ZE  ET  ZELN 
BÜRGE  KOMEN) 

• 

Do  die  Buregonden  /  komen  in  daz  lant,  1718 

do  gevriesch  ez  von  Berne  /  der  alte  Hildebrant. 
er  sagtez  sinem  herren.  /  ez  was  im  harte  leit : 
er  bat  in  wol  enpfähen/die  ritter  küene  unt  gemeit. 

Wolf  hart  der  snelle/hiez  bringen  diu  marc.  I7I9 

do  reit  mit  Dietriche/ vil  manic  degen  starc, 
da  ers  enpf  ähen  wolde,  /  zuo  zin  an  daz  velt. 
da  hetens  üf  gebunden  /  vil  manic  herlich   gezelt. 

Do  si  von  Tronie  Hagne/  verrist  riten  sach,  1720 

zuo  den  sinen  herren  /  gezogenlich  er  sprach : 
„nu  sult  ir  snellen  recken  /  von  dem  sedel  stän, 
und  get  in  hin  engegene/die  iuch  da  wellent  enpfan. 

Dort  kumt  her  ein  gesinde,  /  daz  ist  mir  wol  bekant.  1721 
ez  sinl  vil  snelle  degne/von  Amelunge  lant. 
die  füeret  der  von  Berne  :/si  sint  vil  höchgemuot. 
ir  sult  ez  niht  versmähen/  swaz  man  iu  dienste  getuot." 

Do  stuonden  von  den  rossen/  (daz  was  michel  reht)    1722 
neben  Dieteriche  /  manic  ritter  unde  kneht. 
si  giengen  zuo  den  gesten  /  da  man  die  helde  vant : 
si  gruozten  minnecliche  /  die  von  Buregonden  lant. 

J_J6  si  der  herre  Dieterich  /  gegen  im  komen  sach,  1723 

hie  mugt  ir  hceren  gerne  /  waz  der  degen  sprach 

zuo  den  Uoten  kinden.  /  ir  reise  was  im  leit : 

er  wände  ez  vveste  Rüedeger,  /  daz  erz  in  hete  geseit. 

A  1656 — 1661,  C  1758 — 1763 

„Sit  willekomn,  ir  herren, /  Günther  und  Giselher,  172^ 
Gernöt  unde  Hagene :  /  sam  si  her  Volker 
und  Dancwart  der  vil  snelle. /ist  iu  daz  niht  bekant? 
Kriemhilt  noch  sere  weinet/ den  helt  von  Nibelunge 

lant." 

,,Si  mac  vil  lange  weinen"  /  sprach  dö  Hagene:         1725 
„er  lit  vor  maxigem  järe/ze  tode  erslagene. 
den  künec  von  den  Hiunen  /  den  sol  si  holden  haben : 
Sifrit  kumt  niht  widere,  /  er  ist  nü  lange  begraben." 

„Die  Sifrides  wunden /läzen  wir  nu  sten  :  172G 

solleben  diu  vrouwe  Kriemhilt, /noch  mac  schade  ergen", 
so  redete  von  Berne  /  der  herre  Dieterich  : 
„trost  der  Nibelunge, /da  vor  behüete  du  dich." 

„Wie  sol  ich  mich  behüeten?"  /  sprach  der  künic 

her.  1737 

„Etzel  uns  boten  sande/(wes  sol  ich  vrägen  mer?) 
daz  wir  zuo  zim  solden  /  riten  in  daz  lant : 
ouch  hat  uns  manigiu  maere  /  min  swester  Kriemhilt 

gesant." 

„Ich  kan  iu  wol  geraten" /sprach  aber  Hagene.  1728 

„nu  bitet  iu  diu  maere /baz  ze  sagene 

den  herren  Dieterichen  /  unt  sine  helde  guot, 

daz  si  iuch  läzen  wizzen  /  der  vrouwen  Kriemhilde  muot." 

Dö  giengen  sundersprächen  /  die  drie  künige  rieh,      1729 
Günther  unde  Gernot  /  und  ouch  her  Dieterich. 
„nü  sag  uns,  von  Berne  /vil  edel  ritter  guot, 
wie  dir  si  gewizzen  /  umb  der  küneginne  muot." 

Do  sprach  der  vogt  von  Berne :  /  „waz  sol  ich  mere 

sagen?  1730 

ich  hoere  alle  morgen  /  weinen  unde  klagen 
mit  jämerlichen  sinnen  /  daz  Etzelen  wip 
dem  riehen  got  von  himele  /  des  starken  Sifrides  lip." 

A  1662 — 1668,  C  1764 — 1770 

,,Ez  ist  et  unerwendet"  sprach  der  küene  man,  1781 

Volker  der  videlaere,  /  „daz  wir  vernomen  hän. 
wir  suln  ze  hove  riten/und  sulen  läzen  sehen 
waz  uns  vil  snellen  degnen  /  müg  da  zen  Hiunen  ge- 
schehen." 

J_)ie  küenen  Buregonden  /  hin  ze  hove  riten:  1732 

si  komen  herliche  /  nach  des  landes  siten. 
do  wundert  da  zen  Hiunen  /  vil  manegen  küenen  man 
umh  Hagenen  von  Ironie,  /  wie  der  waere  getan. 

Durch  daz  man  sagte  maere/(des  was  im  genuoc)   1733 

daz  er  von  Niderlanden  /  Sifriden  sluoc, 

sterkest  aller  recken, /den  Kriemhilde  man, 

des  wart  michel  vräge  /  ze  hof  nach  Hagenen  getan. 

Der  helt  was  wol  gewahsen,  /  daz  ist  alewär  :  1734 

gröz  was  er  zen  brüsten,  /  gemischet  was  sin  har 
mit  einer  grisen  varwe.  /  diu  bein  im  waren  lanc, 
und  eislich  sin  gesiune.  /  er  hete  herlichen  ganc. 

Do  hiez  man  herebergen/  di  Buregonden  man.  1735 

Günthers  ingesinde  /  daz  wart  gesundert  dan. 

daz  riet  diu  küniginne  /  diu  im  vil  hazzes  truoc. 

da  von  man  sit  die  knehte  /  an  der  hereberge  sluoc. 

Dancwart  Hagenen  bruoder/der  was  marschalc.        1736 

der  künic  im  sin  gesinde  /  vlizeclich  bevalch, 

daz  er  ir  vil  wol  pf  laege  /  und  in  gäbe  gnuoc. 

der  helt  von  Buregonden  /  in  allen  guoten  willen  truoc. 

rVriemhilt  diu  scheene/mit  ir  gesinde  gie  1737 

da  si  die  Nibelunge  /  mit  valschem  muote  enpfie. 
si  kuste  Giselheren  /  und  nam  in  bi  der  hant. 
daz  sach  von  Tronie  Hagne :  /  den  heim  er  vaster  gebant. 

,,JN  äch  sus  getanem   gruoze"  /  sprach  dö  Hagene,    1738 

,,mugen  sich  verdenken  /  snelle  degene  : 

man  grüezet  sunderlingen  /  di  künige  und  ir  man. 

wir  haben  niht  guoter  reise  /  zuo  dirre  hochgezit  getan." 

A  1669 — 1676,  C  1771 — 1778 

Si  sprach :  „nu  sit  willekomen  /  swer  iuch  gerne 

siht.  1739 

durch   iuwer   selbes   friuntschaf  t  /  grüeze   ich   iuch   niht. 
saget  waz  ir  mir  bringet  /von  Wormez  über  Rin, 
dar  umbe  ir  mir  so  groze/soldet  willekomen  sin." 

„Het  ich  gewest  diu  msere" /sprach  do  Hagene,       17/io 
„daz  iu  gäbe  solden  /  bringen  degene, 
ich  waere  wol  so  riche,  /  het  ich  mich  baz  verdäht, 
daz  ich  iu  mine  gäbe /her  ze  lande  hete  bräht." 

„Nu  sult  ir  mich  der  maere/mere  wizzen  län :  17/ji 

hört  der  Nibelunge,  /  war  habt  ir  den  getan? 
der  was  doch  min  eigen,  /  daz  ist  iu  wol  bekant: 
den  soldet  ir  mir  füeren/in  daz  Etzelen  lant." 

„Entriuwen,  min  vrou  Kriemhilt,  /  des  ist  vil  manec 

tac  17/12 

deich  hört  der  Nibelunge  /  niene   gepflac. 
den  hiezen  mine  herren  /  senken  in  den  Rin : 
da  muoz  er  waerliche / unz  an  daz  jungeste  sin." 

Do  sprach  diu  küneginne :  /  „ich  häns  ouch  gedäht.  1743 
ir  habt  mirs  noch  vil  wenic/her  ze  lande  bräht, 
swi  er  min  eigen  waere  /  und  ich  sin  wilen  pf  lac. 
des  hän  ich  aller  zite  /  vil  manigen  trürigen  tac." 

„Ich  bringe  iu  den  tiufel"  /  sprach  aber  Hagene:      17M 

„ich  hän  an  minem  Schilde /so  vil  ze  tragene 

und  an  miner  brünie :  /  min  heim  der  ist  lieht, 

daz  swert  an  miner  hende :  /  des  enbringe  ich  iu  nicht." 

J_/6  sprach  diu  küneginne  /  zen  recken  über  al :      1745 
„man  sol  decheiniu  wäfen  /  tragen  in  den  sal. 
ir  helde,  ir  sult  mirs  üf  geben :/ ich  wils  behalten  län." 
„entriuwen"  sprach  do  Hagene,  /  ,,daz  wirdet  niemer 

getan. 

A  1677— 1683,  C  1779— 1784,  1786 

Jan  ger  ich  niht  der  eren,  /  f ürsten  wine  milt,  17^6 

daz  ir  zen  herebergen/  trüeget  minen  schilt 
und  ander  min  gewaefen :  /  ir  sit  ein  künegin. 
daz  enlerte  mich  min  vater  niht: /ich  wil  selbe 

kamereere  sin." 

,,Owe  miner  leide"  /  sprach  dö  Kriemhilt.  1747 

,,war  umbe  wil  min  bruoder  /  und  Hagne  sinen  schilt 
niht  läzen  behalden?/si  sint  gewarnot. 
und  wesse  ich  wer  ez  taste, /er  müese  kiesen  den  tot." 

Des  antwurte  ir  mit  zorne/der  herre  Dieterich:         17^8 
,,ich  pinz  der  hat  gewarnet  /  die  edelen  künege  rieh, 
und  Hagenen  den  küenen,  /  den  Buregonden  man. 
nu  zuo,  välandinne :  /  du  solt  michs  niht  geniezen  län." 

Des  schämte  sich  vil  sere/daz  Etzelen  wip.:  x7^9 

si  vorhte  bitterlichen  /  den  Dieteriches  lip. 

do  gie  si  von  im  balde,  /  daz  si  niht  ensprach, 

wan  daz  si  swinde  blicke  /  an  ir  viande  sach. 

Jjehende  sich  do  viengen  /zwene  degene :  1750 

daz  eine  was  her  Dietrich.  /  daz  ander  Hagene. 
do   sprach   gezogenlichen  /  der   recke  vil   gemeit : 
,,daz  iuwer  komen  zen  Hiunen  /  daz  ist  mir  waerliche  leit 

Durch  daz  diu  küneginne  /  also  gesprochen  hat."      1751 
do  sprach  von  Tronie  Hagne:/,, des  wirt  wol  alles  rat." 
sus  redeten  mit  ein  ander  /  die  zwene  küene  man. 
daz  sach  der  künec  Etzel :  /  dar  umbe  er  vragen  began. 

„Diu  m33re  weste  ich  gerne" /sprach  der  künec  rieh,  1752 
,,wer  der  recke  waere  /  den  dort  her  Dietrich 
so  friuntlich  enpf ähet.  /  er  treit  vil  hohen  muot : 
swer  sin  vater  waere, /er  mac  wol  sin  ein  helet  guot." 

A  1684 — 1690,  C  1787 — 1793 

JL)es  antwurt  dem  künege/ein  Kriemhilde  man:       1753 
,,er  ist  geborn  von  Tronie, /sin  vater  hiez  Aklriän. 
swie  blide  er  hie  gebäre,  /  er  ist  ein  grimmer  man. 
ich  läze  iuch  daz  wol  schouwen  /  daz  ich  gelogen  niene 

hän." 

„Wie  sol  ich  daz  erkennen /daz  er  so  grimmec  ist?"  1754 

dannoch  er  niene  wesse  /  vil  manigen  argen  list 

den  sit  diu  küneginne  an  /  ir  mägen  begie, 

daz  si  ir  mit  dem  lebene  /  deheinen  von  den  Hiunen  lie. 

„Wol  erkande  ich  Aldriänen :  /  der  was  min  man.   1755 
lob  und  michel  ere  /  er  hie  bi  mir  gewan. 
ich  machet  in  ze  ritter/und  gap  im  min  golt. 
Helche   diu  getriuwe  /  was  im  inneclichen  holt. 

Da  von  ich  wol  erkenne /allez  Hagenen  sint.  1756 

ez  wurden  mine  gisel  /  zwei  waetlichiu  kint, 
er  und  von  Späne  Walther :  /  die  wuohsen  hie  ze  man. 
Hagnen  sande  ich  wider  heim :  /  Walther  mit  Hiltegunde 

entran." 

Er  gedähte  langer  maere,  /  diu  wären  e  geschehen.   1757 
stnen  friunt  von  Tronie /den  het  er  rehte  ersehen, 
der  im  in  siner  jugende/vil  starken  dienest  bot. 
sit  frumt  er  im  in  alter /vil  manigen  lieben  vriunt  tot. 


A  1691 — 1695.  C  1794 — 1/< 

XXIX.    AVE  NTIURE 

(WIE  ER   NIHT   GEN   IR   UF   STUONT) 
* 

Do  schieden  sich  die  zwene /recken  lobelich,        1758 
Hagene  von  Tronie,  /  unt  ouch  her  Dieterich. 
do  buchte  über  ahsel  /  der  Guntheres  man 
nach  einem  hergesellen,  /  den  er  vil  schiere   gewan. 

Do  sach  er  Volkeren /bi  Giselhere  sten,  1759 

den  spaehen  videlaere  :  /  den  bat  er  mit  im  gen, 
wand  er  vil  wol  erkande  /  sinen  grimmen  muot. 
er  was  an  allen  dingen  /ein  ritter  küene  unde  guot. 

Noch  liezen  si  die  herren/üf  dem  hove  stän.  1760 

niwan  si  zwene  aleine  /  sach  man  dannen  gän 
über  den  hof  vil  verre  /  für  einen  palas  wit. 
die  üz  erweiten  degene  /  vorhten  niemennes  nit. 

bi  gesäzen  vor  dem  hüse/ gegen  einem  sal,  1761 

der  was  Kriemhilde,  /  üf  eine  banc  zetal. 
do  lühte  in  von  ir  libe/ir  herlich  gewant. 
genuoge  da  si  sazen  /  si  heten  gerne  bekant. 

Alsam  tier  diu  wilden  /  wurden  gekapfet  an  1762 

die  übermüeten  helde  /  von  den  Hiunen  man. 
si  ersach  ouch  durch  ein  venster/daz  Etzelen  wip : 
des  wart  aber  betrüebet  /  der  schcenen  Kriemhilde  lip. 

Ez  mande  si  ir  leide :/ weinen  si  began.  1763 

des  hete  michel  wunder /die  Etzelen  man, 

waz  ir  so  schiere  hete  /  ertrüebet  den  muot. 

si  sprach:  „daz  hat  Hagene,  /  ir  helde  küene  unde  guot." 

A  1696 — 1701,  C  1799 — 1804 

Si  sprächen  zuo  der  vrouwen :  /  „wie  ist  daz 

geschehen?  1764 

wand  wir  iuch  niuliche /haben  vrö  gesehen, 
nie  niemen  wart  so  küene  /  derz  iu  hat  getan, 
heizet  irz  uns  rechen,  /  ez  sol  im  an  sin  leben  gän." 

„Daz  wolde  ich  iemer  dienen,  /  swer  raeche  miniu 

leit:  1765 

alles  des  er  gerte,  /  des  waer  ich  im  bereit, 
ich  biut  mich  iu  ze  füezen"  /  sprach  des  küniges  wip : 
„rechet  mich  an  Hagenen,/daz  er  vliese  den  lip." 

LJö  garten  sich  vil  balde/sehzec  küener  man:        1766 
durch  Kriemhilde  willen  /  si  wolden  hine  gän 
und  wolden  slahen  Hagenen,  /  den  vil  küenen  man, 
und  ouch  den  videlaere.  /  daz  wart  mit  rate  getan. 

Do  diu  küneginne/ir  schar  so  kleine  sach,  1767 

in  einem  grimmem  muote  /  si  zuo  den  helden  sprach : 
„des  ir  da  habt  gedingen,/des  sult  ir  abe  gän: 
jan  dürfet  ir  so  ringe  /  niemer  Hagenen  bestän. 

Swie  starc  unt  swie  küene  /  von  Tronie  Hagne  si,       1768 
noch  ist  er  verre  sterker  /  der  im  da  sitzet  bi, 
Volker  der  videlaere :  /  der  ist  ein  übel  man. 
jan  sult  ir  die  helde  /  niht  so  lihte  bestän." 

Do  si  daz  gehorten,  /  do  garte  sich  ir  mer,  1769 

vier  hundert  sneller  recken.  /  diu  küneginne  her 

was  des  vil  genoete  /  daz  si  in  taete  leit. 

da  von  wart  sit  den  degenen  /  vil  michel  sorge  bereit. 

Do  si  vil  wol  gewäfent/ir  gesinde  sach,  1770 

zuo  den  snellen  recken  /  diu  küneginne  sprach : 
„nu  bitet  eine  wile:/ja  sult  ir  stille  stän. 
ich  wil  linder  kröne  /  zuo  minen  vianden  gän. 

A  1702 — 1708,  C  1805 — 181 1 

Und  hoeret  itewize,  /  waz  mir  hat  getan  1771 

Hagene  von  Tronie,  /  der  Guntheres  man. 
ich  weiz  in  so  übermüeten/ daz  er  mir  lougent  niht. 
so'st  ouch  mir  unmsere/swaz  im  dar  umbe  geschult." 

JL)ö  sach  der  videlaere,  /  ein  küene  spileman,  1772 

die  edelen  küneginne  /  ab  einer  stiegen  gän 

nider  ab  eim  hüse.  /  als  er  daz  gesach, 

Volker  der  vil  küene  /  zuo  sinem  hergesellen  sprach : 

„Nu  schouwet,  vriunt  Hagene,  /  wä  si  dort  her  gät       *773 
diu  uns  äne  triuvve  /  inz  lant  geladet  hat. 
in  gesach  mit  küniges  wibe/nie  so  manegen  man 
die  swert  enhende  trüegen  /  also  striteclichen  gän. 

Wizzet  ir,  friunt  Hagene, /ob  si  iu  sin  gehaz?  177A 

so  wil  ich  iu  daz  raten, /ir  hüetet  deste  baz 
des  libes  unt  der  eren.  /  ja  dunket  ez  mich  guot. 
als  ich  mich  versinne,  /  si  sint  vil  zornic  gemuot. 

Und  sint  ouch  sümeliche  /  zen  brüsten  also  wit         1775 
(swer  sin  selbes  hüete,  /  der  tuo  daz  enzit) : 
ich  waen  die  liehten  brün je  /  si  nü  dar  under  tragen  : 
wen  si  da  mite  meinen, /daz  kan  ich  niemen  gesagen." 

l_)ö  sprach  in  zornes  muote/Hagne  der  küene  man :  1776 

,,ich  weiz  wol  daz  ez  allez  /  ist  üf  mich  getan, 

daz  si  diu  liehten  wäf en  /  tragent  an  der  hant. 

vor  den  möht  ich  geriten  /  noch  in  der  Buregonden  lant. 

Nu  saget  mir,  vriunt  Volker,  /ob  ir  mir  weit  gestän,  1777 
ob  mit  mir  wellent  striten  /  die  Kriemhilde  man  ? 
daz  läzet  ir  mich  hceren,  /  als  lieb  als  ich  iu  si. 
ich  wone  iu  iemer  mere/mit  triuwen  dienstlichen  bi." 

„Ich  hilfe  iu  sicherlichen"  /  sprach  der  spileman:     1778 
,,ob  ich  uns  hie  engegene  /  saehe  den  künec  gan 
mit  allen  sinen  recken,  /  die  wile  ich  leben  muoz, 
so  entwiche  ich  iu  durch  vorhte  /  üz  helfe  niemer  einen 

fuoz." 

A  1709 — 1716,  C  1812— 1819 

„Nu  löne  iu  got  von  himele,  /  vil  edel  Volker.  1779 

ob  si  mit  mir  striten,  /  wes  bedarf  ich  danne  mer? 
sit  ir  mir  helfen  wellet, /als  ich  hän  vernomen, 
so  sulen   dise   recken  /vil  gewärlichen   komen." 

„l\l  u  ste  wir  von  dem  sedele"  /  sprach  der  spileman  :  1780 

,,si  ist  ein  küneginne, /und  lät  si  füre  gan: 

bieten  ir  die  ere:/si  ist  ein  edel  wip. 

da  mite  ist  ouch  getiuret  /  unser  ieweders  lip." 

„Nein,  durch  mine  liebe"  /  sprach  aber  Hagene  :         1781 
„so   wolden  sich   versinnen  /  dise  degene 
daz  ichz  durch  vorhte  taete, /und  solde  ich  hine  gen. 
ich  enwil  durch  ir  deheinen  /  niemer  von  dem  sedele  sten. 

Ja  zimet  ez  uns  beiden  /  ze wäre  läzen  daz.  1782 

zwiu  solde  ich  den  eren/der  mir  ist  gehaz? 
daz  engetuon  ich  niemer /di   wile  ich  hän  den  lip. 
ouch  enruoche  ich  waz  mich  nidet  /  des   künec  Etzelen 

wip." 

.Der  übermüde  Hagene  /  leit  über  siniu  bein  1783 

ein  vil  liehtez  wäfen,  /üz  des  knöpfe  schein 
ein  vil  liehter  jaspes,  /  grüener  danne  ein  gras, 
wol   erkandez   Kriemhilt, /daz   ez   Sivrides   was. 

Do  si  daz  swert  erkande,  /  dö  gi  ir  trürens  not.  1784 

sin  geheize  daz  was  guldin,  /  diu  scheide  ein  porte  rot. 
ez  mande  si  ir  leide :/  weinen  si  began. 
ich  waene  ez  het  dar  umbe  /  der  küene  Hagene  getan. 

Volker  der  snelle/zöch  näher  üf  der  banc  1785 

einen  videlbogen  starken, /michel  unde  lanc, 
gelich  einem  swerte, /vil  scharpf  unde  breit, 
dö  säzen  unervorhte  /  die  zwene  degene  gemeit. 

Nu  dühten  sich  so  here/die  zwene  küene  man  1786 

daz  si  niht  enwolden  /  von  dem  sedel  stän 
durch  niemannes  vorhte.  /  des  gie  in  an  den  fuoz 
diu  edele  küneginne  /  und  bot  in  vientlichen  gruoz. 

öi  sprach:  „nu  sagt,  her  Hagene, /wer  hat  nach  iu 

gesant,  1787 

daz  ir  geforstet  riten/her  in  ditze  lant, 
und  ir  daz  wol  erkandet/ waz  ir  mir  habt  getan? 
hetet  ir  guote  sinne, /ir  soldetz  pilliche  län." 

„Nach  mir  ensande  niemen" /sprach  dö  Hagene:       1788 
„man  ladete  her  ze  lande  /  drie  degene  : 
die  heizent  mine  herren,  /  und  ich  bin  ir  man. 
deheiner  hovereise  /  bin  ich  seiden  hinder  in  bestän." 

Si  sprach:  „nu  sagt  mir  mere:/zwiu  tätet  ir  daz       1789 

daz  ir  daz  habt  verdienet/ daz  ich  iu  bin  gehaz? 

ir  sluoget  Sifriden,  /  den  minen  lieben  man : 

des  ich  unz  an  min  ende/iemer  gnuoc  ze  weinen  hän." 

Er  sprach:  „waz  sol  des  mere?/der  rede  ist  nu 

genuoc.  1790 

ich  pinz  et  aber  Hagene  /  der  Sifriden  sluoc, 
den  hell  ze  sinen  handen.  /  wie  sere  er  des  engalt 
daz  diu  schoene  Kriemhilt/di  vrouwen  Prünhilde  schalt! 

Ez   ist  et  äne  lougen, / küneginne  rieh:  1791 

ich  hän  es  alles  schulde,  /  des  schaden  schädelich. 
nu  rechez  swer  der  welle,  /  ez  si  wip  od  man. 
ich  enwolde  iu  danne  liegen, /ich  hän  iu  leides  vil 

getan." 

Si  sprach:  „nu  heert,  ir  recken, /wä  er  mir  lougent 

niht  1792 

aller  miner  leide,  /swaz  im  da  von  geschiht, 
daz  ist  mir  vil  unmacre, /ir  Etzelen  man." 
die  übermüeten  degene  /  ein  ander  sähen  si  an. 

bwer  den  strit  da  hüebe,  /so  waere  da  geschehen       1793 
daz  man  den  zwein  gesellen  /  der  eren  müese  jenen, 
wan  siz  in  stürmen  heten  /  vil  dicke  wol  getan, 
des  sich  jene  vermäzen,  /  durch  vorhte  muosen  si  daz  län. 

A  1725— 1731,  C  1828— 1834 


256  Der  Nibelunge  Not 

Do  sprach  ein  der  recken :/ „wes  seht  ir  mich  an?     1794 
daz  ich  e  da  lobe  te, /des  wil  ich  abe  gän, 
durch  niemannes  gäbe  /  Verliesen  minen  lip. 
ja  wil  uns  verleiten  /  des  künec  Etzelen  wip." 

Do  sprach  da  bi  ein  ander :  /  „des  selben  hän  ich 

muot.  J795 

der  mir  gaebe  turne /von  rotem  golde  guot, 
disen  videlaere  /  wolde  ich  niht  bestän, 
durch  sine  swinden  blicke,  /  die  ich  an  im  gesehen  hän. 

Ouch  erkenne  ich  Ilagenen /von  sinen  jungen  tagen:  1796 
des  mac  man  von  dem  recken  /  lihte  mir  gesagen. 
in  zwein  und  zweinzec  stürmen  /  hän  ich  in  gesehen, 
da  vil  maniger  vrouwen  /  ist  herzenleide  geschehen. 

Er  unt  der  von  Späne /die  träten  manigen  stic  1797 

dö  si  hie  bi  Etzelen  /  vähten  manigen  wie 

zen  eren  dem  künege :  /  des  ist  vil  geschehen. 

dar  umbe  muoz  man  Hagenen  /  der  eren  pilliche  jehen. 

Dannoch  was  der  recke  /  siner  järe  ein  kint.  *798 

daz  dö  die  tumben  wären,  /  wie  grise  die  nu  sintl 
nu  ist  er  komen  ze  witzen/und  ist  ein  grimmec  man. 
ouch  treit  er  Palmungen,  /  daz  er  vil  übele  gewan." 

Da  mite  was  gescheiden  /  daz  niemen  da  enstreit.       1799 
do  wart  der  küneginne  /  vil  herzenlichen  leit. 
die  helde  kerten  dannen :  /  ja  vorhten  si  den  tot 
von  dem  videlaere :  /  des  gie  in  sicherlichen  not. 

Uo  sprach  der  videlaere :/ „wir  haben  daz  wol 

ersehen  1800 

daz  wir  hie  vinde  vinden,/als  wir  e  horten  jehen. 
wir  suln  zuo  den  künegen  /  hin  ze  hove  gän : 
son  tar  unser  herren/mit  strite  niemen  bestän." 

Wie  dicke  ein  man  durch  vorhte/  manigiu  dinc 

verlät,  180 1 

swa  so  friunt  bi  friunde/  friuntlichen  stät, 
und  hat  er  guote  sinne,  /  daz  ers  niene  tuot. 
schade  vil  maniges  mannes  /  wirt  von  sinnen  wol  behuot. 

„Nu  wil  ich  iu  volgen"  /  sprach  dö  Hagene.  1802 

si  giengen  da  si  f  unden  /  die  zieren  degene 
in  grözem  antpfange/an  dem  hove  stän. 
Volker  der  vil  küene  /  lüte  sprechen  began 

Zuo  den  sinen  herren :  /  „wie  lange  weit  ir  sten,         i8o3 

daz  ir  iuch  lazet  dringen  ?/ir  sult  ze  hove  gen 

und  hceret  an  dem  künege  /  wi  er  si  gemuot." 

dö  s  ach  man  sich  gesellen /die  helde  küene  unde  guot. 

JL/er  fürste  von  Berne  /  der  nam  an  die  hant  180/i 

Günthern  den  vil  riehen  /  von  Buregonden  lant, 
Irnfrit  nam  Gernöten,  /  den  vil  küenen  man : 
dö  sach  man  Rüedegeren  /  ze  hove  mit  Giselhere  gän. 

Swie  iemen  sich  gesellet /und  ouch  ze  hove  gie,         i8o5 

Volker  unde  Hagene  /  geschieden  sich  nie, 

niwan  in  einem  stürme,  /  an  ir  endes  zit. 

daz  muosen  edele  vrouwen  /  beweinen  grcezlichen  sit. 

Dö  sach  man  mit  den  künegen  /  hin  ze  hove  gan  1806 

ir   edeln   ingesindes  /  tusent   küener   man, 
dar  über  sehzec  recken, /die  waren  mit  in  komen: 
die  het  in  sinem  lande  /  der  küene  Hagene  genomen. 

Hawart  und  ouch  Irinc, /zwen  üz  erweite  man,  1807 

die  sach  man  gselleclichen  /  bi  den   künegen   gan. 
Dancwart  unde  Wolfhart,  /  ein  tiurlicher  degen, 
die  sach  man  wol  ir  tugende  /  vor  den  anderen  pflegen. 

l_)ö  der  vogt  von  Rine/in  den  palas  gie,  1808 

Etzel  der  vil  riche/daz  langer  niht  enlie, 

er  spranc  von  sinem  sedele  /  als  er  in  komen  sach. 

ein  gruoz  so  rehte  scheene/von  künge  nie  mer  geschach. 

17  A  1739 — 1746,  C  1842 — 1849 

„Sit  willekomen,  her  Günther..  /  und  ouch  her 

Gernot,  1809 

und  iuwer  bruoder  Giselher.  /  min  dienst  ich  iu  enböt 
mit  triuwen  vlizeclichen  /  ze  Wormez  über  Rin. 
und  allez  daz  gesinde/sol  mir  willekomen  sin. 

Nu  sit  uns  willekomene, /ir  zwene  degene,  1810 

Volker  der  vil  küene  /  und  ouch  her  Hagene, 
mir  und  miner  vrouwen/her  in  ditze  lant. 
si  hat  iu  boten  manige/hin  ze  Rine  gesant." 

Do   sprach   von   Tronie  Hagne :  /  „des  hän   ich   vil 

vernomen.  181 1 

WcST  ich  durch  mine  herren/zen  Hiunen  her  niht  komen, 
so  waere  ich  iu  zen  eren/geriten  in  daz  lant." 
dö  nam  der  wirt  vil  edele/  die  lieben  geste  bi  der  hant. 

Er  brähtes  ze  dem  sedele/dä  er  e  selbe  saz.  1812 

dö  schancte  man  den  gesten/  (mit  vlize  tet  man  daz) 
in  witen  goldes  schälen /met,  möraz  unde  win, 
und  bat  die  eilenden  /  gröze  willekomen  sin. 

Dö  sprach  der  künec  Etzele :  /  „des  wil  ich  iu 

verjehen.  18 i3 

mir  enkunde  in  dirre  werlde  /  lieber  niht  geschehen 
denne  ouch  an  iu  helden,  /  daz  ir  mir  sit  bekomen. 
des  ist  der  küneginne  /  vil  michel  trüren  benomen. 

Mich  nimt  des  michel  wunder,  /  waz  ich  iu  habe 

getan.  181 4 

so  manigen  gast  vil  edelen  /  den  ich  gewunnen  hän, 

daz  ir  nie  geruochtet  /  komn  in  miniu  lant. 

daz  ich  iuch  nu  gesehen  hän,  /  daz  ist  zen  vreuden  mir 

gewant." 

Des  antwurte  Rüedeger,  /  ein  ritter  höchgemuot :       i8i5 
,,ir  mugt  si  sehen  gerne  :/ir  triuwe  diu  ist  guot, 
der   miner   vrouwen   mäge/so   schöne   kunnen   pflegen, 
si  bringent  iu  ze  hüse/vil  manegen  waetlichen  degen." 

A  1747— 1753.  C  1850— 1856 

An  sunevvenden  abent/die  herren  waren  komen         1816 
in  Etzeln  hof  des  riehen.  /  vil  selten  ist  vernomen 
von  also  hohem  gruoze/als  er  die  helde  enpfie. 
nu  was  ouch  ezzens  zite:/der  künic  mit  in  ze  tische  gie. 

Ein  wirt  bi  sinen  gesten  /  schöner  nie  gesaz.  18 17 

man   gab   in   volleclichen  /  trinken   unde   maz : 

alles  des  si  gerten  /  des  was  man  in  bereit. 

man  hete  von  den  helden  /  vil  michel  wunder  geseit. 


A  1754,   1755,  C  1857,  1858 

XXX.   AVE  NTI  U  RE 

(W  IE   SI   DER   SC  H  1  LT  W  AMT   PF  LAGEN) 
• 

Der  tac  der  het  nu  ende /und  nähet  in  diu  naht.    1818 
die  wegemüeden  recken  /  sorge  ane  vaht, 
wann  si  solden  ruowen/und  an  ir  bette  gän. 
daz  beredete  Hagne  :  /  ez  wart  in  schiere  kunt  getan. 

Günther   sprach    zem    wirte :  /  ,,got   hize   iuch    wol 

geleben.  18 19 

wir  wellen  varen  släfen :  /  ir  sult  uns  urloub  geben, 
swenne  ir  daz  gebietet,  /  so  kom  wir  morgen  fruo." 
er  schiet  von  sinen  gesten/vil  harte  vrcelichen  duo. 

J_J  ringen  allenthalben  /  die  geste  man  do  sach.  1820 

Volker  der  küene  /  zuo  den  Hiunen  sprach : 
„wie  geturret  ir  den  recken  /  für  die  füeze  gän? 
und  weit  irs  iuch  niht  miden,  /  so  wirt  iu  leide  getan. 

So  slah  ich  etelichem  /  so  swaeren  gigen  slac,  182 1 

hat  er  getriuwer  iemen,  /  daz  erz  beweinen  mac. 
wan  wichet  ir  uns  recken  /  (ja  dunket  ez  mich  guot)  ? 
ez  heizent  allez  degene/und  sint  geliche  niht  gemuot." 

Do  der  videlaere  /  so  zorneclichen  sprach.  1822 

Hagene  der  küene  /  hinder  sich  dö  sach. 

er  sprach:  „iu  raetet  rehte  /  der  küene  spileman. 

ir  Kriemhilde  helde,  /  ir  sult  zen  herebergen  gän. 

Des  ir  da  habet  willen,  /  ich  waen  ez  iemen  tuo.        1823 
weit  ir  ihtes  beginnen, /so  komt  uns  morgen  fruo 
und  lät  uns  eilenden /hinte  haben  gemach: 
ja  warne  ez  von  helden  /  mit  solhem  willen  ie  geschach." 

A  1756— 1761,  C  1862—186; 

J-Jo  brähte  man  die  geste/in  einen  witen  sal:  1824 

den   funden  si  berihtet  /  den   recken   über  al 

mit   vil   riehen   betten,  /  lanc  unde   breit. 

in  riet  diu  vrouwe  Kriemhilt  /  diu  aller  groezesten  leit. 

Vil  manigen  kolter  spaehe  /  von  Arräz  man  da  sach  1825 

der    vil  liehten  pf ellel  /  und  manec  pettedach 

von  arabischen  siden  /  die  beste  mohten  sin. 

dar  üffe  lägen  listen :  /  die  gaben  herlichen  schin. 

Diu  declachen  härmin/vil  manegiu  man  da  sach,     1826 
und  von  swarzem  zobele,  /  dar  under  si  ir  gemach 
des  nahtes  schaffen   solden  /  unz   an   den   liehten  tac. 
ein  künec  mit  sim  gesinde  /  nie  so  herlich  gelac. 

„Uwe  der  nahtselde"  /  sprach  Giselher  daz  kint,        1827 
„und  owe  miner  f  riunde  /  die  mit  uns   komen  sint. 
swie  et  ez  uns  min  swester  /  so  güetlich  erbot, 
ich  fürhte  daz  wir  müezen  /  von  ir  schulden  ligen  tot." 

„Nu  läzet  iuwer  sorgen"  /  sprach  Hagene  der  degen.  1828 
„ich  wil  noch  hinte  selbe  /der  schiltwahle  pflegen, 
ich  trouwe  uns  wol  behüeten  /  unz  daz  uns  kumt  der  tac. 
des  sit  gar  an  angest:/so  gnese  danne  swer  der  mac." 

Do  nigen  si  im  alle  /  und  sagten  im  des  danc.  1829 

si  giengen  zuo  den  betten.  /  diu  wile  was  niht  lanc 
daz  sich  geleget  heten  /  die  wa^tlichen  man. 
Hagene  der  küene  /  der  helt  sich  wäfen  began. 

Do  sprach  der  videlcere,  /  Volker  der  degen:  i83o 

„versmäht  ez  iu  niht,  Hagene,  /  so  wolde  ich  mit  iu 

pflegen 
der  schiltwahte  hinte /unze  morgen  fruo." 
der  helt  vil  minnecliche  /  danete  Volkere  duo. 

„Nu  löne  iu  got  von  himele, /vil  lieber  Volker.         i83i 
zallen  minen  sorgen  /  son  gerte  ich  niemens  mer, 
niwan  iueh  aleine,  /  swä  ich  hete   not. 
ich  sol  ez  wol  verdienen,  /  mich  enwendes  der  tot." 

A  1762  —  1769,  C  1868— 1875 

J-Jö  garten  si  sich  beide  /  in  liehtez  ir  gewant.  i832 

dö  nam  ir  ietwedere  /  den  schilt  an  sine  hant, 

und  giengen  üz  dem  hüse  /  für  die  türe  stän. 

do  pflägen  si  der  geste:/daz  was  mit  triuwen  getan. 

Volker  der  snelle,  /zuo  des  sales  want  i833 

sinen  schilt  den  guoten  /  leint  er  von  der  hant. 

do  gie  er  hin  widere, /die  videln  er  genam: 

do  diente  er  sinen   f  riunden  /  als  ez  dem  helde  gezam. 

Under  die  tür  des  hüses  /  saz  er  üf  den  stein.  i834 

küener   videlaere  /  der   wart   nie   dehein. 

dö  im  der  seiten  doenen  /  so  suozlich  erklanc, 

die  stolzen  eilenden  /  sagtens  Volkere  danc. 

Do  klungen  sine  seiten  /  daz  al  daz  hüs  erdöz.  i835 

sin  eilen  zuo  der  f  uoge  /  diu  beidiu   wären  gröz. 
süezer  unde  senf  ter  /  videlen  er  began  : 
do  entswebte  er  an  dem  bette  /  vil  manegen  sorgenden 

man. 

Dö   si  entsläfen   waren  /  und  er   daz   ervant,  i836 

dö   nam   der   degen   widere  \  den   schilt   an   di   hant, 
und  gie  uz  dem  gademe  /  für  den  turn  stän, 
und  huote   der  eilenden  /  vor  den   Kriemhilde  man. 

J-Jes  nahtos  wol  enmitten,  /  ine  weiz  ez  e  geschach,  1837 
daz  Volker  der  küene  /  einen  heim  schinen  sach 
verre  üz  einer  vinster.  /  die  Kriemhilde  man 
di  wolden  an  den  gesten  /  schaden  gerne  hän  getan. 

Dö  sprach  der  videlsre:  /  ,,friunt  her  Hagene,  i838 

uns   zimet  disiu   sorge /ensamt   ze   tragene. 

ich  sihe  gewäfent  liute  /  vor  dem  hüse  sten: 

als  ich  mich  versinne,  /  ich  warn  si  wellent  uns  besten." 

A  1770— 1776,  C  1876— 1881,  1883 

,,S6  swiget"  sprach  dö  Hagene :  /  „läts  uns  her  naher 

baz.  1839 

e  si  unser  werden  innen,  /  so  wirt  hie  helemvaz 
verrucket  mit  den  swerten  /  von  unser  zweier  hant. 
si  werdent  Kriemhilde  /  hin  wider  übele  gesant." 

Hiin  der  Hiunen  recken  /  vil  schiere  daz  gesach       iS^o 
daz  diu  tür  was  behüetet:  /  wie  balde  er  dö  sprach: 
„des  wir  da  heten  willen, /jan  mag  es  niht  ergän: 
ich  sihe  den  videlaere  /  an  der  schiltwahte  stän. 

Der  treit  üf  sinem  houbte  /  einen  helem  glänz,        i84i 

lüter   unde   herte,  /  starc   unde    ganz. 

ouch  lohezent  im  die  ringe  /  sam  daz  fiur  tuot. 

bi  im  stet  ouch  Hagene:  /des  sint  die  geste  wol  behuot." 

Zehant  si  kerten  widere. /dö  Volker  daz  ersach,       18^2 
wider   sinen   gsellen  /  er   zorneclichen   sprach : 
,,nu  lät  mich  zuo  den  recken  /von  dem  hüse  gän: 
ich  wil  vrägen  msere  /  der  vrouwen  Kriemhilde  man." 

„Nein,   durch   mine   liebe"  / sprach   dö   Hagene:         i8/i3 
,,komt  ir  von  dem  hüse,  /  die  snellen  degene 
bringent  iuch  mit  swerten  /  lihte  in  sölhe  not 
daz  ich  iu  müese  helfen,  /  weerz   aller  miner  mäge  tot. 

So   wir   danne   beide  /  kcemen   in   den   strit,  i844 

ir  zwene  oder  viere  /  in  einer  kurzen  zit 
Sprüngen  zuo  dem  hüse  /  und  tseten  uns  diu  leit 
an  den  släfenden,  /  diu  niemer  würden  verkleit." 

J-Jö  sprach  aber  Volker  :/,, so  lät  doch  daz  geschehen  i845 
daz  wir  si  bringen  innen  /  daz  ich  si  habe  gesehen, 
daz  des  iht  haben  lougen  /  die  Kriemhilde  man 
daz  si  ungetriuweliche  /  vil  gerne  heten  getan." 

Zehant  dö  rief  in  Volker  /hin  engegene  :  i846 

„wie  get  ir  sus  gewäfent,  /ir  snellen  degene? 

weit  ir  schächen   riten,  /  ir   Kriemhilde   man? 

dar  sult  ir  mich  ze  helfe /und  minen  hergesellen  hän." 

A  1777— 1784,  C  1884— 1891 

Des  antwurte  .im  niemen.  / zornec   was  sin   muot:    18/J7 

„pfi,  ir  zagen  boese"  /  sprach  der  helet  guot, 

„wolt  ir  slät'ende /uns  ermordet  hän? 

daz  ist  so  guoten  helden  /  noch  vil  selten  her  getan." 

Do  wart  der  küneginne  /  rehte  daz  geseit  1848 

daz  ir  boten  niht  enwurben.  /  von  schulden  was  ir  leit. 
do  fuogte  si  ez  anders: /vil  grimmec  was  ir  muot. 
des  muosen  sit  verderben  /  helde   küene   unde   guot. 


A  1785,  1786,  C  1892,  1893 

XXXI.    AVE  NTIURE 

(WIE  SI  ZE  KIRCHEN   GIENGEN) 

Mir  kuolent  so  die  ringe", /so  sprach  Volker:        18/19 
,.ja  waen  diu  naht  uns  welle  /  nu  niht  weren  mer. 
ich  kiusez  von  dem  lüfte,  /  ez  ist  vil  schiere  tac." 
dö  wachten  si  der  manigen  /  der  noch  släfende  lac. 

Do  erschein   der  Hellte   morgen  /  den   gesten  in  den 

sal.  i85o 

Hagne  begonde  wecken  /  di  recken  über  al, 
ob   si  zuo   dem  münster  /  zer   messe   wolden   gän. 
nach  siten  kristenlichen  /  man  vil  liuten  began. 

Si   sungen   ungeliche,  /  daz   da   vil   wol   schein:  i85i 

kristen  unde  heiden  /  die  wären  niht  enein. 

dö  wolden  zuo  der  kircben  /  die  Guntheres  man : 

si  wären  von  den  betten  /  al  geliche  gestän. 

J-Jo   naeten   sich   die   recken  /  in   also  guot  gewant    i852 
daz  nie  helde  mere  /  in  deheines  küneges  lant 
ie  bezzer  kleider  brähten./daz  was  Hagenen  leit. 
er  sprach:  „ja  sult  ir  helde /hie  tragen  anderiu  kleit. 

Ja  sint  iu  doch  genuogen  /  diu  maere  wol  bekant.    i853 
nu  traget  für  die  rösen  /  diu  wäf en  an  der  hant, 
für  schapel  wol  gesteinet  /  die  liebten  helme  guot, 
sit  daz  wir  wol  erkennen  /  der  argen  Kriemhilde  muot. 

Wir  müezen  hiute  striten, /daz  wil  ich  iu  sagen.    i854 
ir  sult  für  siden  hemde  /  die  halsperge  tragen, 
und  für  di  riehen  mentel/die  guoten  Schilde  wit, 
ob  iemen  mit  iu  zürne,  /  daz  ir  vil  werliche  sit. 

A  1787 — 1792,  C  1894 — 1899 

Mine  vil  lieben  herren,  /dar  zuo  mäge  und  man,   i855 
ir  sult  vil  willeclichen  /  zuo  der  kirchen  gän, 
und  klaget  got  dem  riehen  /  iuwer  sorge  und  iuwer  not, 
und  wizzet  sicherlichen  /  daz  uns  nähet  der  tot. 

Im  sult  ouch  niht  vergezzen,  /  swaz  ir  habt  getan,   i85C 
und  sult  vil   vlizecliche  /  da  gein  gote  stän. 
des  vvil  ich  iueh  warnen,  /  recken  vile  her : 
ez  enwelle  got  von  himele,  /  ir  verneinet  messe  niemer 

mer." 

öus  giengen  zuo  dem  münster  /  die  fürsten  und  ir 

man.  1857 

üf  dem  vrönen  vrithof  /  da  hiez  si  stille  stän 

Ilagene  der  küene,  /  daz  si  sich  schieden  niht. 

er  sprach:  „ja  weiz  noch  niemen  /  waz  von  den  Hiunen 

uns  geschiht. 

Leget,    mine    f riunde,  /  die   schilde    für   den    fuoz,    i858 

und  geltet  ob  iu  iemen  /  biete  swachen  gruoz, 

mit  tiefen  verchwunden  /  (daz  ist  Hagenen  rät), 

daz  ir  so  werdet  funden  /  daz  ez  iu  lobelichen  stät." 

Volker  unde  Hagene,  /  die  zwene  giengen  dan  i85g 

für  daz  wite  münster.  /  daz  wart  durch  daz  getan 
daz  si  daz  wolden  wizzen  /  daz  des  küneges  wip 
müese  mit  in  dringen: /ja  was  vil  grimmec  ir  lip. 

J-Jö  kom  der  wirt  des  landes/und  ouch  sin  schoene 

wip.  1860 

mit  richem  gewande  /  gezieret  was  ir  lip, 
und  ouch  der  snellen  recken  /  die  man  sach  mit  ir  varn : 
do  kos  man  hohe  stouben/von  den  Kriemhilde  schäm. 

Do  der  künec  riche/sus  gewäfent  sach  1861 

die    künege   und   ir    gesinde,  /  wie   balde    er   dö   sprach: 
„wie   sihe   ich   friunde   mine  /  under   helme   gän? 
mirst  leil  üf  mine  triuwe,  /  und  hat  in  iemen  iht  getan. 

A  1793—1799,  C  1900— 1906 

Ich  solz  in  gerne  büezen  /  swie  si  dunket  guot:        1862 
hat  iemen  in  beswseret  /  daz  herze  und  ouch  den  muot, 
des  bringe  ich  si  wol  innen  /  daz  ez  mir  ist  vil  leit. 
swaz  si  mir  gebieten t,  /des  pin  ich  alles  in  bereit." 

Des  antwurte  Hagene  :  /  „uns  hat  niemen  niht  getan  :   i863 

ez  ist  site  miner  herren  /  daz  si  gewäfent  gän 

zallen   höchgeziten  /  ze   vollen   drien    tagen. 

swaz  man  uns  hie  getaete,  /  wir  soltenz   Etzelen  sagen." 

Vil  wol  horte  Kriemhilt  /  waz  Hagene  dö  sprach.      i864 
wie  rehte  f  ientliche  /  si  im  under  d'ougen  sach! 
sine  wolde  doch  niht  melden  /  den  site  von  ir  lant, 
swie   lange   si  den  hete  /  zen   Buregonden   bekant. 

Swie   grimme   und   swie   starke  /  si  in   vient  waere,    iSG5 
het  man  gesaget  Etzelen  /  diu  rehten  maere, 
er  het  wol  understanden  /  daz   doch   sit   da  geschach. 
durch  ir  vil  starken  übermuot  /  ir  deheiner  ims  verjach. 

I  in  gie  vil  gröziu  menege/mit  der  küneginne  dan :  1866 
don  wolden  doch  di  zwene  /  niht  üf  höher  stän 
zweier  hande  breite.  /  daz  was  den  Hiunen  leit. 
ja  muose  si  sich  dringen /mit  den  helden  gemeit. 

Etzeln  kameraere  /  din  dühte  daz   niht  guot:  1867 

ja  heten  si  den  recken  /  erzürnet  do  den  muot, 

wan  daz  sine  torsten  /  vor  dem  künege  her. 

da  was  vil  michel  dringen  /  und  doch  niht  anderes  mer. 

Do  man  dö  gote  gediende  /  unt  daz  si  wolden  dan,  1868 
vil  balde  kom  zen  rossen  /  vil  manec  Hiunen  man. 
dö  was  bi  Kriemhilde  /  manec  schoeniu  meit : 
wol  siben  tüsent  degene  /  bi  der  küneginne  reit. 

Kriemhilt   mit   ir   vrouwen/in   diu   venster   gesaz    1869 
zuo  Etzelen  dem  riehen:  /vil  liep  was  im  daz. 
si  wolden   schouwen   riten  /  die   helde   vil   gemeit. 
hey  waz  vremder  recken  /  vor  in  üf  dem  hove  reit! 

A  1800 — 1807,  C  1907 — 1914 

Do  was  ouch  der  marschalc  /  mit  den  knehten 

•  komen,  1870 

Dancwart  der  vil  küene:/der  het  zuo  zim  genomen 
sins   herren   ingesinde  /  von   Buregonden   lant. 
diu  ros  man  wol  gesatelet  /  den  küenen  Nibelungen  vant. 

Do  si  zen  rossen   komen,  /  die   künige  und  ouch  ir 

man,  187 1 

Volker  der  starke  /  raten  daz  began, 
si  solden  buhurdieren  /  nach  ir  landes  siten. 
des  wart  von  den  helden/sit  vil  herlich  geriten. 

Der  helt  het  in  geraten  /  des  si  doch  niht  verdroz.   1872 
der  buhurt  unt  daz  schallen /diu  wurden  beidiu  gröz. 
üf  den  hof  vil  witen  /  kom  vil  manec  man. 
Etzel  unde  Kriemhilt  /  daz  selbe  schouwen  began. 

Uf  den  buhurt  komen /sehs  hundert  degene  1873 

der  Dietriches  recken  /  den  gesten  zegegene. 
si  wolden  kurzewile  /  mit  den  Buregonden  han. 
het  ers  in  gegunnen,  /  si  hetenz  gerne  getan. 

Hey  waz  guoter  recken /in  da  nach  reit!  187/i 

dem  herren  Dietriche  /  dem  wart  daz  geseit. 

mit  Guntheres  mannen  /  daz  spil  er  in  verbot. 

er  vorhte  siner  manne :  /  des  gie  im  sicherlichen  not. 

Do  die  von  Berne  /  gescheiden  waren  dan,  1875 

do  körnen  von  Bechlären  /  die  Rüedegeres  man 
fünf  hundert  under  schilde  /  f ür  den  sal  geriten: 
liep  wser  dem  marcgräven  /  daz  siz  heten  vermiten. 

Do  reit  er  wislichen  /  zuo  zin  durch  die  schar  1876 

und  sagte  sinen  degenen,  /  si  wasren  des  gewar 
daz  in  ummuote  waeren  /  die  Guntheres  man : 
ob  si  den  buhurt  liezen,/daz  waerc  im  liebe  getan. 

A  1808 — 1814,  C  1915 — 1920 

Dö  si  von  in  geschieden,  /  die  helde  vil  gemeit,  1877 

dö  körnen  die  von  Düringen,  /als  uns  daz  ist  geseit, 
unt  der  von  Tenemarken  /  wol  tüsent  küener  man. 
von  stichen  sach  man  vliegen  /  vil  der  trunzüne  dan. 

Irnfrit  unde  Häwart  /  in  den  buhurt  riten.  1878 

ir  heten  die  von  Rine  /  vil  stolzlich  erbiten: 

si  buten  manige  tjoste  /  den  von  Düringen  lant. 

des  wart  von  stichen  dürkel/vil  manic  herlicher  rant. 

Dö  kom  der  herre  Bloedelin  /  mit  drin  tüsent  dar.     1879 

Etzel  unde  Kriemhilt  /  nämen  sin  wol  war, 

wände  vor  in  beiden  /  diu  ritterschaf  t  geschach. 

diu  küneginne  ez  gerne  /  durch  leit  der  Buregonde  sach. 

Schrutän  unde  Gibeche/üf  den  buhurt  riten,  1880 

Rämunc   unde   Hornboge  /  nach   hiunischen   siten. 
si  hielten  gegen  den  helden/von  Buregonden  lant. 
die  schefte  draeten  höhe  /  über  des  küneges  sales  want. 

Swes  iemen  da  pflaege,  /  so  was  ez  niwan  schal.  188 1 

man  hört  von  schilde  stcezen  /  palas  unde  sal 

harte   lüt  erdiezen  /  von   Guntheres   man. 

den  lop  daz  sin  gesinde  /  mit  grözen  eren  gewan. 

Dö  was  ir  kurzewile/sö  michel  und  so  gröz,  18S2 

daz  durch  die  kovertiure  /  der  blanke  sweiz  dö  flöz 
von  den  vil  guoten  rossen  /  diu  di  helde  riten. 
si  versuochtenz  an  die  Hiunen/mit  vil  höchverten  siten. 

Dö  sprach  der  küene  recke, /Volker  der  spileman :     1880 
,,ich  wsen  uns  dise  recken  /  türren  niht  bestän. 
ich  hörte  ie  sagen  msere  /  si  waeren  uns  gehaz. 
nune  kundez  sich  gefüegen/ze  wäre  niemere  baz." 

„Z^en  herbergen  füeren"  /  sprach  aber  Volker,  188/4 

,,sol  man  uns  di  mcere,  /  und  riten  danne  mer 
gegen  äbende,  /  so  des  wirdet  zit. 
waz  op  diu  küneginne  /  den  lop  den  Buregonden  git?" 

A  1 81 5  — 1821,  C  1921 — 1923,  1925 — 1929 

Do  sähens  einen  riten  /  so  weigerlichen  hie  i8S5 

daz  ez  al  der*  Hiunen  /  getet  deheiner  nie. 

ja  moht  er  in  den  ziten  /  wol  haben  herzen  trüt. 

er  fuor  so  wol  gekleidet  /  sani    eines  edeln  ritters  prüt. 

Do  sprach  aber  Volker  :/,, wie  möhte  ich  daz  verlän?  188G 
jener   trüt  der  vrouwen/muoz   ein   gepiuze   hän. 
ez   kund  niemen  gescheiden :  /  ez   gät  im  an  den  lip. 
jan  ruoche  ich  ob  ez  zürne  /  des  künec  Etzelen  wip." 

„Nein,  durch  mine  liebe"  /sprach  der  künec  sän.         1887 
,,ez  wizent  uns  die  liute,  /  ob  wir  si  bestän. 
ir  lät  ez  heben  die  Hiunen: /daz  füeget  sich  noch  baz." 
dannoch  der  künec  Etzele/bi  der  küneginne  saz. 

,,Ich   wil  den  buhurt  meren"  /  sprach  dö  Ilagene.    1888 

,,lät  die  vrouwen  schouwen  /  und  die  degene 

wie  wir  künnen  riten: /daz  ist  guot  getan. 

man  git  doch  lop  deheinen/des  künec  Guntheres  man." 

Volker  der  vil  snelle  /  den  buhurt  wider  reit.  1889 

daz  wart  sit  maniger  vrouwen  /  grcezlichen  leit. 
er  stach  dem  riehen  Hiunen  /  daz  sper  durch  sinen  lip : 
daz  sach  man  sit  beweinen  /  beide  maget  unde  wip. 

Vil  harte  hurtecliche  /  Hagne  und  sine  man  1890 

mit  sehzec  siner  degene  /  riten  er   began 
nach  dem  videlaere  /  da  daz  spil  geschach. 
Etzel  unde  Kriemhilt/ez  bescheidenlichen  sach. 

Done  wolden  di  dri  künege  /  den  ir  spileman  1891 

bi  den  fianden/niht  äne  huote  län. 

da  wart  von  tüsent  beiden  /  vil  kunstlich  geriten. 

si  täten  daz  si  wolden  /  in  vil  höchverten  siten. 

JLJo  der  riche  Hiune  /  ze  töde  was  erslagen,  1892 

man  horte  sine  mäge/ruofen  unde  klagen. 

do  vrägte  al  daz  gesinde:  /  „wer  hat  ez  getan?" 

„daz  hat  der  videlaere,  /  Volker  der  küene  spileman." 

A  1822 — 1829,  C  1930 — 1936 

Nach  swerten  und  nach  Schilden  /  riefen  da  zehant  i8g3 

des  marcgräven  mäge  /  von  der  Hiunen  lant : 

si  wolden  Volkeren  /  ze  töde  erslagen  hän. 

der  wirt  üz  einem  venster  /  vil  harte  gähen  began. 

Do  huop  sich  von  den  liuten  /  allenthalben  schal.        i8g4 
die  künege  und  ir  gesinde  /  erbeizten  für  den  sal. 
diu  ros  ze  rucke  stiezen/di  Buregonden  man. 
do  kom  der  künec  Etzele:/der  herre  ez  scheiden  began. 

Ein  des  Hiunen  mäge  /  den  er  bi  im  vant,  1895 

ein  vil  starkez  wäf  en  /  brach  er  im  üz  der  hant : 
do  sluoc  ers  alle  widere,  /wand  im  was  vil  zorn: 
„wie  het  ich  minen  dienest /an  disen  heleden  verlorn! 

Ob  ir  hi  bi  mir  slüeget  /  disen  spileman"  1896 

sprach   der   künec  Etzel,  /  ,,daz   waere   missetän. 
ich  sach  vil  wol  sin  riten  /  do  er  den  Hiunen  stach, 
deiz  äne  sine  schulde  /  von  eime  strüche  geschach : 

Ir  müezet  mine  geste  /  vride  läzen  hän."  1897 

do  wart  er  ir  geleite.  /  diu  ros  diu  zöch  man  dan 
zuo  den  herebergen :  /  si  he ten  manegen  kneht, 
die  in  mit  vlize  wären  /  ze  allem  dienste  gereht. 

JLler  wirt  mit  sinen  f riunden  /  in  den  palas  gie.         1898 
zorn  er  mer  deheinen  /  da  niht  werden  lie. 
do  rihte  man  di  tische,  /  daz  wazzer  man  in  truoc. 
da  heten  die  von  Rine  /  starker  vinde  genuoc. 

_Cj  di  herrn  gesäzen,  /  des  was  harte  lanc.  1899 

diu   Kriemhilde   sorge  /  si  ze   sere  twanc. 
si  sprach:  „fürst  von  Berne,  /  ich  suoches  dinen  rät, 
helfe  unde  gnäde:/min  dinc  mir  angestlichen  stät." 

Des  antwurte  ir  Hildebrant,  /  ein  recke  lobelich:        1900 
„swer  sieht  die  Nibelunge,  /  der  tuot  ez  äne  mich, 
durch  keines  Schatzes  liebe.  /  ez  mac  im  werden  leit : 
si  sint  noch  umbetwungen,  /  di  snellen  ritter  gemeit." 

A  1830— 1837,  C  1937— 1942,  1945,  J946 

Do  sprach  in  sinen  zühten  /  dar  zuo  her  Dietrich:   1901 

„die  bete  lä  beliben,  /  küneginne  rieh. 

mir  habent  dine  mäge  /  der  leide  niht  getan, 

daz  ich  die  degne  küene/mit  strite  welle  bestän. 

Diu  bete  dich  lützel  eret,  /  vil  edelez  fürsten  wip,       1902 

daz  du  dinen  mägen  /  rsetest  an  den  lip. 

si  körnen  üf  genade  /  her  in  ditze  lant : 

Sifrit  ist  ungerochen  /  von  der  Dietriches  hant." 

±Jö  si  der  untriuwe  /  an  dem  Berner  niene  vant,       igo3 

do  lobtes  also  balde  /  in  Blcedelines  hant 

eine  wite  marke  /  die  Nuodunc  e  besaz. 

sit  do  sluoc  in  Dancwart,  /  daz  er  der  gäbe  gar  vergaz. 

Si  sprach:  ,,du  solt  mir  helfen,  /  herre  Blccdelin.       1904 
ja  sint  in  disem  hüse  /  die  viande  min  : 
di  sluogen  Sifriden,  /  den  minen  lieben  man : 
swer  mir  daz  hilfet  rechen,  /  dem  bin  ich  iemer  under- 

tän." 

Des  antwurte  ir  Blcedelin :  /  „vrouwe,  wizzet  daz,       1905 
jan  getar  ich  in  vor  Etzelen  /geraten  keinen  haz, 
wände  er  di  dine  mäge  /  vro  vil  gerne  siht. 
taet  ich  in  iht  ze  leide,  /  der  künec  vertrüege  mir  sin  niht." 

,,Neinä  herre  Bloedel,  /  ich  pin  dir  iemer  holt.  1  91  ><i 

ja  gib  ich  dir  ze  miete /silber  unde  golt, 

und  eine  maget  scheene,  /  daz  Nuodunges  wip: 

so  mäht  du  gerne  triuten  /  den  ir  vil  minneclichen  lip. 

Daz  lant  i.uo  den  bürgen  /  wil  ich  dir  allez  geben:   1907 
so  mäht  du,  ritter  edele, /mit  vreuden  iemer  leben, 
gewinnestu   die   marke /da   Nuodunc   inne   saz. 
swaz  ich  dir  hiut  gelobete,/mit  triuwen  leite  ich  dir  daz." 

JUö  der  herre  Blcedel/di  miete  vernam,  1908 

unt  daz  im  durch  ir  schoene/diu  vrouwe  wol  gezam, 
mit  strite  wände  er  dienen  /daz  minnecliche  wip. 
dar  umbe  muost  der  recke  /  dö  Verliesen  den  lip. 

A  1838— 1845,  C  1949— 1956 

Er  sprach  zer  küneginne :  /  ,,get  wider  in  den  sal.       1909 
e  es  iemen  werde  inne,  /  so  hebe  ich  einen  schal. 
ez  muoz  erarnen  Hagene  /  swaz  er  iu  hat  getan: 
ich  antvvurt  iu  gebunden  /  des   künec  Guntheres  man." 

„Nu  wäfent  iuch"  sprach  Blcedelin,  /  „alle  mine  man :    19 10 

wir  suln  den  vianden  /  in  die  hereberge  gän. 

des  wil  mich  niht  erläzen  /  daz  Etzelen  wip. 

dar  umbe  suln  wir  helde  /  alle   wägen   den  lip.". 

l_)ö  diu  küneginne  /  Bloedelinen  lie  19  n 

in  des  strites  willen,  /  ze  tische  si  do  gie 
mit  Etzelen  dem  künege/und  ouch  mit  sinen  man. 
si  hete  swinde  raete/an  die  geste  getan. 

_L)ö  der  strit  niht  anders  /  künde  sin  erhaben  1912 

(Kriemhilde  leit  daz  alte  /  in  ir  herzen  was  begraben), 
do  hiez  si  tragen  ze  tische  /  den  Etzelen  sun. 
wie  künde  ein  wip  durch  räche  /  iemer  vreislicher  tuon? 

Dar  giengen  an  der  stunde  /vier  Etzelen  man:  191 3 

si   truogen   Ortlieben  /  den  jungen  künec  dan 

zuo  der  fürsten  tische,  /  da  ouch  Hagene  saz. 

des  muosez  kint  ersterben  /  durch  sinen  mortlichen  haz. 

Do  der  künec  riche  /  sinen  sun  ersach,  19*4 

zuo  sinen  konemägen  /  er  güetliche  sprach: 
,,nu  seht  ir,  friunt  di  mine,  /  diz  ist  min  einec  sun, 
und  ouch  iuwerr  swester :  /  daz  mac  iu  allen  wesen  frum. 

Gevaeht  er  nach  dem  künne,  /  er  wirt  ein  küene  man,  19 15 

rieh  und  vil  edele,  /  starc  und  wol  getan. 

leb  ich  deheine  wile,  /  ich  gib  im  zwelef  lant : 

so  mag  iu  wol  gedienen  /  des  jungen  Ortliebes  hant. 

Dar  umbe  bite  ich  gerne  /  iueh,  lieben  friunde  min,  19 16 

swenn  ir  ze  lande  ritet/ wider  an  den  Rin, 

so  sult  ir  mit  iu  f  üeren  /  iuwerr  swester  sun, 

und  sult  ouch  an  dem  kinde/vil  genaedeclichen  tuon. 

18  A  1846— 1853,  C  1957— 1959,  1963— 1967 

Und  ziehet  in  zen  eren, /unz  er  werde  man.  1917 

hat  iu  in  den  landen  /  iemen  iht  getan, 

daz  hilfet  er  iu  rechen,  /  gewahset  im  sin  lip." 

die  rede  horte  ouch  Kriemhilt,  /  des  künec  Etzelen  wip. 

„Im  solden  wol  getrouwen  /  dise  degenc,  1918 

gewüehse  er  zeinem  manne", /so  sprach  Hagene; 
,,doch  ist  der  künec  junge /so  veiclich  getan: 
man  sol  mich  sehen  seiden  /  ze  hofe  nach  Ortliebe  gän." 

Der  künec  an  Hagenen  buchte:  /  diu  rede  was  im  leit.  19 19 
swie  niht  dar  umbe  redete  /  der  f  ürste  vil  gemeit, 
ez  betruobte  im  sin  herze  /  und  beswärte  im  den  muot. 
don  was  der  Hagnen  wille  /  niht  ze  kurzewile  guot. 

Ez  tet  den  fürsten  allen  /  mit  dem  künege  we  1920 

daz  Hagne  von  sim  kinde  /  het  gesprochen  e. 
daz  siz  vertragen  solden,  /  daz   was  in  ungemach. 
sin  wessen  niht  der  maere  /  waz  von  dem  recken  sit  ge- 

schach. 


A  1854— 1857,  C  1968 — 1971 

XXXII.    AVENTIURE 

(WIE    BLOEDELIN    ERSLAGEN    WART) 
• 

Blcedelines  recken  /  die  wären  alle  gar:  192 1 

mit  tüsent  halspergen  /  huoben  si  sich  dar 
da  Dancwart  mit  den  knehten  /  ob  den  tischen  saz. 
da  huop  sich  under  helden  /  der  aller  grceziste  haz. 

Also  der  herre  Bloedel  /  f  ür  die  tische  gie,  1922 

Dancwart  der  marschalc  /  in  vlizecliche  enpfie: 
,,willekomen  her  ze  hüse,  /min  her  Blcedelin: 
ja  wundert  mich  der  maere:  /  waz  sol  disiu  rede  sin?" 

„Jandarftu  mich  nihtgrüezen",  /  so  sprach  Bloedelin.  1923 
„wan  ditze  komen  daz  mine/daz  muoz  din  ende  sin, 
durch  Hagenen  dinen  bruoder,  /  der  Sifriden  sluoc. 
des  engiltest  du  zen  Hiunen  /und  ander  degene  genuoc." 

„Neinä,  herre  Blcedelin",  /  so  sprach  do  Dancwart:   192/i 

,,sö  möhte  uns  wol  balde  /  riun  disiu  hovevart. 

ich  was  ein  wenic  kindel  /  dö  Sifrit  vlos  den  lip: 

in  weiz  niht  waz  mir  wizet/des  künec  Etzelen  wip." 

„Jan  weiz  ich  dir  der  maere  /  niht  mer  ze  sagene:        1925 
ez   täten   dine   mäge,  /  Günther   und   Hagene. 
nu  wert  iuch  vil  eilenden :  /  ir  kunnet  niht  genesen, 
ir  müezet  mit  dem  tode/pfant  daz  Kriemhilde  wesen." 

,,öone  weit  ir  niht  erwinden",  /so  sprach  Dancwart.  1926 
,,so  riuwet  mich  min  vlehen:/daz   wsere  baz  gespart." 
der  snelle  degen  küene/von  dem  tische  spranc: 
er  zöch  ein  scharpfez  wäfen,/daz  was  michel  unde  lanc. 

1858— 1863,  C  1973— 1978 

Do  sluoc  er  Blcedeline  /einen  swinden  swertes  slac,     1927 
daz  im  daz  houbet  schiere  /  vor  den  f  üezen  lac. 
,,daz  si  din  morgengäbe"  /  sprach  Dancwart  der  degen, 
,,zuo  Nuodunges  briute, /der  du  mit  minnen  woldest 

pflegen. 

Man  mac  si  morgen  mähelen  /  einem  anderm  man :  1928 
wil  er  die  brutmiete,  /  dem  wirt  alsam  getan." 
ein  vil  getriuwer  Hiune/het  im  daz  geseit, 
daz  im  diu  küneginne  /  riet  so  grcezlichiu  leit. 

JUö  sähen  Bloedelines  man, /ir  herre  lac  erslagen:   1929 
done  wolden  si  den  gesten  /  niht  langer  daz  vertragen, 
mit  üf  erbürten  swerten  /  si  Sprüngen  für  diu  kint 
in  grimmigem  muote:/daz  gerou  vil  manigen  sint. 

Vil  lüte  rief  dö  Dancwart  /  daz  gesinde  allez  an:       ig3o 
,,ir  seht  wol,  edeln  knehte, /wie  ez  wil  umbe  gän. 
nu  wert  iuch  vil  eilenden,  /  deiswär  des  gät  uns  not, 
swie  uns  diu  edele  Kriemhilt/sö  rehte  güetlich  enböt." 

Di  niht  swert  enheten,  /die  reichten  für  die  banc        ig3i 
und  huoben  von  den  f  üezen  /  vil  manigen  schämel  lanc : 
der  Buregonden  knehte /in  wolden  niht  vertragen. 
do  wart  von  swaeren  stüelen  /  durch  helme  biulen  vil 

geslagen. 

Wie   grimme   sich   do   werten /diu   eilenden   kint!    1982 
si  triben  üz  dem  hüse  /  di  gewäf  enden  sint : 
doch  bleip  ir  tot  dar  inne/fünf  hundert  oder  baz. 
do  was   daz   ingesinde  /  von  bluote   rot  unde  naz. 

JL/isiu  starken  msere  /  wurden  dan  geseit  1933 

den  Etzelen  recken  /  (ez  was  in  grimme  leit), 

daz  erslagen  waere  /  Bloedel  und  sine  man: 

daz   hete  Hagnen  bruoder  /  mit  den   knehten   getan. 

A  1864— 1870,   C  1979 — 1985 

E  ez  der  künec  erfunde,  /die  Hiunen  durch  ir  haz  ig34 
der  garte  sich  zwei  tüsent/oder  dannoch  baz. 
si  giengen  zuo  den  knehten,  /  daz   muos  et  also  wesen, 
und  liezen  des  gesindes  /  niender  einen  genesen. 

Die  ungetriuwen  brähten  /  für  daz  hüs  ein  michel 

her.  1935 

die  eilenden  knehte  /  die  stuonden  wol  ze  wer. 
waz  half  ir  baldez  eilen?  /  si  muosen  ligen  tot: 
dar  nach  in  kurzen  stunden  /  huop  sich  ein  vreislichiu  not. 

Hie  mugt  ir  hceren  wunder /bi  ungefuoge  sagen.    1936 
niun  tüsent  knehte  /  die  lägen  tot  erslagen, 
dar  über  ritter  zwelfe  /  der  Dancwartes  man. 
man  sach  in  alterseine  /  noch  bi  den  vianden  stän. 

J_Jer  schal  der  was  geswif tet,  /  der  döz  der  was  ge- 
legen. 1937 
dö  buchte  über  ahsel  /  Dancwart  der  degen. 
er  sprach:   „owe  der  f riunde  /  die  ich  verlorn  hän! 
nu  muoz  ich  leider  eine/bi  minen  f landen  stan." 

Diu  swert  genöte  vielen /üf  sin  eines  lip.  1938 

daz  muose  sit  beweinen /vil  maneges  heldes  wip. 
den  schilt  den  ruchte  er  hoher,  /  den  vezzel  nider  baz: 
do  frumte  er  vil  der  ringe  /  mit  bluote  vliezende  naz. 

,,Sö  we  mir  dirre  leide"  /  sprach  Aldriänes  kint.        1939 
„nu  wichet,  Hiunen  recken:  /ir  lät  mich  an  den  wint, 
daz   der  luft  erküele  /  mich   sturmmüeden   man." 
do  sach  man  den  recken  /  vil  harte  herliche  gän. 

Also  der  strites  müede  /  üz  dem  hüse  spranc,  ig'to 

waz  iteniuwer  swerte  /  üf  sinem  helme  erklanc! 
die  niht  gesehen  heten  /  waz  wunders  tet  sin  hant, 
die  sprungen  hin  engegene  /  dem  von  Buregonden  lant. 

A  1871 — 1877,  C  1986 — 1992 

,,JNu  wolde  got"  sprach  Dancwart,  /  möht  ich  den  boten 
•  hän  iq4i 

der  minen  bruoder  Hagenen  /  künde  wizzen  län 
daz  ich  vor  disen  recken /sten  in  solher  not: 
der  hülfe  mir  von  hinnen  /  odr  er  gelsege  bi  mir  tot." 

Do  sprächen  Hiunen  recken:  /  „der  böte  muostu  sin,  ig/ja 

so  wir  dich  tragen  töten  /  für  den  bruoder  din. 

so  siht  im  erste  leide  /  der  Guntheres  man. 

du  hast  dem  künec  Etzelen/so  grözen  schaden  hie  getan." 

Er  sprach :   ,,nu  lät  daz  dreuwen  /  und  wichet  hoher 

baz.  19^3 

ja  geluon  ich  eteslichem /noch  die  ringe  naz. 

ich  wil  diu  maere  selbe  /  hin  ze  hofe  sagen, 

und   wil   ouch  minen  herren  /  minen   grözen   kumber 

klagen." 

Er  leidet  sich  so  sere  /  den  Etzelen  man  19^/1 

daz  si  in  mit  den  swerten  /  torslen  niht  bestän. 

dö  schuzzen  si  der  gere  /  so  vil  in  sinen  rant 

daz  er  in  durch  die  swsere  /  muose  läzen  von  der  hant. 

Do   wänden   sin  betwingen,  /  dö  er   niht  Schildes 

truoc.  1945 

hey  waz  er  tiefer  wunden  /  durch  die  helme  sluoc! 
des  muose  vor  im  struchen  /  vil  manic  küener  man : 
dar  umbe  lop  vil  grözen  /  der  starke   Dancwart  gewan. 

Zje  beiden  sinen  siten  /  sprungen  si  im  zuo.  19^6 

ja  kom  ir  eteslicher  /  in  den  strit  ze  f  ruo. 

dö  gi  er  vor  den  vinden  /  alsam  ein  eberswin 

ze  walde  tuot  vor  hund3n:/wie  möht  er  küener  gesin? 

Sin   vart   wart   erniuwet  /  von   heizem   bluote   naz.    19^7 
jan   künde   ein   einec  recke  /  gestriten   niemer  baz 
sinen  vianden  /  danne  er  het  getan, 
man  sach  den  Ilagnen  bruoder  /  ze  hove  herlichen  gän. 

A  1878— 1884,  C  1993 — 1999 

Truhsaezen  unde  schenken    die  horten  swerte  klanc.  19^8 
vil  maneger  do  daz  trinken  /  von  der  hende  swanc, 
und  etesliche  spise  /  die  man  ze  hove  truoc: 
dö  kom  im  vor  der  stiegen  /  der  starken  vinde  genuoc. 

,,\Yie  nu,  ir  truhsaezen?"  /  sprach  der  müede  degen:  1949 

,,ja  soldet  ir  der  geste/vil  güetliche  pflegen, 

und  soldet  ir  den  herren  /  guote  spise  tragen, 

und  liezet  mich  diu  maere/minen  liehen  herren  sagen." 

Swelher  durch  sin  eilen  /  im  für  die  stiegen  spranc,  ig5o 
der  sluoc   er   eteslichem  /  so   grimmen  swertes   swanc, 
daz  si  durch  die  vorhte  /  üf  höher  muosen  stän. 
ez  het  sin  starkez  eilen  /  vil  michel  wunder  getan. 


A  188;  — 1887,  C  2000 — 2002 

XXXIII.    AVE  NTI  U  R  E 

(WIE    DIE    BURGONDEN    MIT    DEN    II I  U  N  E  N 

ST  RITEN) 

• 

Also  der  küene  Dancwart  /under  di  tür  getrat,    ig5i 
daz  Etzelen  gesinde  /  er  hoher  wichen  bat. 
mit  bluote  was  berunnen  /  allez  sin  gewant: 
ein  vil  starkez  wäfen/daz  truog  er  bloz  an  siner  hant. 

J-JÜte  rief  dö  Dancwart /zuo  dem  dcgene:  1962 

,,ir  sitzet  al  ze  lange,  /  bruoder  Hagene : 

iu  undc  got  von  himele  /  klage  ich  unser  not: 

ritter  unde  knehte  /  sint  in  der  hereberge  tot.'' 

Er  rief  im  hin  engegene :  /  ,,wer  hat  daz  getan?''   1953 
,,daz  hat  der  herre  Blcedel  /  unde  sine  man. 
ouch  hat  ers  sere  engolten,  /  daz  wil  ich  iu  sagen : 
ich  hän  mit  minen  handen  /  im  sin  houbet  abe  geslagen." 

„LJaz  ist  ein  schade  kleine"  /sprach  aber  Hagene,  1954 

,,dä  man  saget  maere  /  von  einem  degene, 

ob   er  von   recken  henden  /  verliuset  sinen   lip : 

in  sulen  deste  ringer  /  klagen  wsetlichiu  wip. 

Nu  sagt  mir,  bruoder  Dancwart,  /  wie  sit  ir  so  rot?  ig55 

ich  waene  ir  von  wunden  /  lidet  groze  not. 

ist  er  iender  ime  lande /derz  iu  hat  getan, 

in  erner  der  übel  tiufel, /ez  muoz  im  an  sin  leben  gän." 

,,Du  sihst  mich  wol  gesunden:  /min  wut  ist  bluotes 

naz:  i9>r>6 

von  anderr  manne  wunden /ist  mir  geschehen  daz, 
der  ich  also  manegen  /  hiute  hän  erslagen, 
ob  ich  des  swern  solde,  /ine  kund  ez  niemer  gesagen." 

A  1888 — 1893,  C  2003,  2005 — 2009 


XXXIII.  Wie  die  Burg,  mit  den  Hiunen  striten      281 

Er  sprach:   „bruoder  Dancwart,  / so  hüetet  uns   der 

tür,  1957 

und  lät  der  Hiunen  einen  /  komen  niht  derf ür. 
ich  wil  reden  mit  den  recken,  /  als  uns  des  dwinget  not. 
unser   ingesinde  /  lit  vor   in   un verdienet  tot." 

„Sol  ich  sin  kameraere"  /  sprach  der  küene  man,     1958 
„also  riehen  künegen  /  ich  wol  gedienen  kan: 
so  pflige  ich  der  stiegen /nach  den  eren  min." 
den   Kriemhilde   degenen  /  künde   leider   niht   gesin. 

„Mich  nimt  des  michel  wunder"  /  sprach  aber 

Hagene,  1959 

„waz  nu  hinne  rünen  /  die  Hiunen  degene. 
si  wsen  des  lihte  enbaeren  /  der  an  der  tür  da  stät, 
unt  der  diu  hovemsere  \  gesagt  den  Buregonden  hat. 

Ich  hän  vernomen  lange /von  Kriemhilde  sagen        i960 
daz  si  ir  herzen  leide  /  wolde  niht  vertragen. 
nü  trinken  wir  die  minne  /  und  gelten  sküneges  win. 
der  junge  vogt  der  Hiunen  /  der  muoz  der  eriste  sin." 

Do  sluoc  daz  kint  Ortlieben  /  Hagne  der  helet  guot,  1961 
daz  im  gegen  der  hende  /  am  swerte  vlöz  daz  bluot, 
und  daz  der  küneginne  /  daz  houbt  spranc  in  die  schöz. 
do  huop  sich  under  degenen /ein  mort  vil  grimme  unde 

groz. 

Dar  nach  sluog  er  dem  magezogen  /  einen  swinden 

slac  1962 

mit  beiden  sinen  handen  /  der  des  kindes  pflac, 
daz  im  daz  houbet  schiere /vor  tische  nider  lac. 
ez  was  ein  jämmerlicher  Ion  /  den  er  dem  magezogen  wac. 

Er  sach  vor  Etzeln   tische /einen  spilman:  1963 

Hagne  in  sinem  zorne  /  gähen  dar  began. 
er  sluoc  im  uf  der  videlen/abe  die  zeswen  hant: 
„daz  habe  dir  ze  botschef  te  /  in  der  Buregonden  lant." 

A  1894 — 1900,  C  2010 — 2016 

,,S6  we  mir  miner  hende"  /  sprach  Wärbel 

spileman.  196^ 

,,her  Hagene  von  Tronie,/\vaz  het  ich  iu  getan? 

ich  kom  üf  groze  triuwe  /  in  iuwerr  herren  laut : 

wie  klenke  ich  nu  die  dcene,  /  sit  ich  verloren  hän  die 

haut?" 

Hagenen  ahte  ringe,  /  gevidelt  er  niemer  mer.  1965 

do  frumte  er  in  dem  hüse  /  diu  mortgrimmen  ser 
an  den  Etzeln  recken,  /  der  er  so  vil  ersluoc. 
do  brühte  er  in  dem  hüse  /  ze  töde  liutes  genuoc. 

Volker  der  vil  snelle/von  dem  tische  spranc :  19C6 

sin  videlboge  im  lüte/an  siner  hende  erklanc. 

do  videlte  ungefuoge  /  Günthers  spileman. 

hey  waz  er  im  ze  vinde  /  der  küenen  Hiunen  gewan ! 

Ouch  sprungen  von  den  tischen  /  di  drie  küriege  her.  1967 
si  woldenz  gerne  scheiden,  /  e  daz  schaden  geschaehe  mer. 
sine  mohtenz  mit  ir  sinnen  /  do  niht  understän, 
do  Volker  unde  Hagene /so  sere  wüelen  began. 

Do  sach  der  vogt  von  Rine  /  ungescheiden  den  strit:  1968 
do  sluoc  der  fürste  selbe  /vil  manige  wunden  wit 
durch  die  liehten  ringe /den  vianden  sin. 
er  was  ein  helt  zen  handen :  /  daz  tet  er  grcezliche  schin. 

Do  kom  ouch  zuo  dem  strite/der  starke  Gernot:      1969 
ja  frumte  er  der  Hiunen /vil  manegen  helt  tot 
mit  einem  scharpfen  swerte,  /  daz  gab  im  Rüedeger. 
den  Etzelen  recken  /  tet  er  diu  groezlichen  ser. 

Der  junge  sun  vroun  Uoten/zuo  dem  strite  spranc:  1970 

sin  wafen  herlichen  /  durch  die  helme  erklanc 

den  Etzelen  recken  /  üzer  Hiunen  lant. 

da  tet  vil  michel  wunder /des  küenen  Giselheres  hant. 

A  1901 — 1907,  C  2017 — 2023 

Swie  frum  si  alle  waeren,/  die  künige  und  ouch  ir 

man,  I97I 

doch  sach  man  vor  in  allen  /  Giselheren  stän 

gegen  den  vianden:/er  was  ein  helt  guot. 

er  frumte  da  mit  wunden /vil  manegen   vallen  in  daz 

pluot. 

Ouch  werten  sich  vil  sere/die  Etzelen  man.  1972 

do  sach  man  die  geste/hou wende  gän 
mit  den  vil  liehten  swerten  /  durch  des  küneges  sal. 
do  hört  man  allenthalben  /  von  wuofe  grcezlichen  schal. 

J-Jö  wolden  die  dar  üze/zir  friunden  sin  dar  in:      1973 
die  nämen  an  den  turnen  /  vil  kleinen  gewin. 
do  waeren  die  dar  inne  /  vil  gerne  für  den  sal : 
Dancwart  liez  ir  keinen  /  die  stiegen  üf  noch  zetal. 

Des  huop  sich  vor  den  turnen  /  vil  starker  gedranc  1974 
unde  ouch  von  den  swerten  /  grozer  helmklanc. 
des  kom  der  küene  Dancwart /in  eine  gröze  not: 
daz  besorgt  sin  bruoder,  /  als  im  sin  triuwe  daz  gebot. 

Vil  lüte  rief  dö  Hagene  /  Volkeren  an:  1975 

,,seht  ir  dort,  geselle,  /  minen  bruoder  stän 
vor  hiunischen  recken  /  under  starken  siegen  ? 
vriunt,  nert  mir  den  bruoder /e  wir  Verliesen  den  degen." 

,,Daz  tuon  ich  sicherlichen" /sprach  der  spilman.      1976 
er  begonde   videlende  /  durch   den   palas   gän : 
ein  hertez  swert  im  of te  /  an  siner  hende  erklanc. 
die  recken  von  dem  Rine  /  im  sagten  grcezlichen  danc. 

Volker  der  küene  /  zuo  Danewarte  sprach:  1977 

,,ir  habt  erliten  hiute  /  vil  grözen  ungemach. 
mich  bat  iuwer  bruoder  /  durch  helfe  zuo  ziu  gän. 
weit  ir  nu  sin  dar  uze, /so  wil  ich  innerthalben  stän." 

A   1908 — 1914,  C  2024 — 2030 

Dancwart  der  snelle /sluont  üzerhalp  der  tür:  1978 

er  werte  in  die  stiege, /swaz  ir  kom  dar  für. 
des  hört  man  wäfen  hellen  /  den  helden  an  der  hant. 
sam  tet  ouch  innerthalben  /  Volker  von  Buregonden  lant. 

Der  küene  videlaere  /  rief  über  di  menege  :  1979 

„der  sal  ist  wol  beslozzen,  /  min  vriunt  her  Hagene : 
ja  ist  also  verschranket/  diu  Etzelen  tür: 
von  zweier  helde  handen  /  da  gent  wol  tüsent  rigele  für." 

Do  von  Tronie  Hagne/die  tür  sach  so  behuot,  1980 

den  schilt  warf  dö  ze  ruke/der  maere  helt  guot: 
alrerst  begond  er  rechen  /  daz  im  da  was  getan, 
dö  heten  sine  vinde  /  ze  lebene  keiner  slahte  wän. 

J_Jö  der  von  Berne/rehte  daz  ersach,  1981 

daz  Hagene  der  starke /so  manegen  helem  brach, 
der  künec  von  Amelunge  /  spranc  üf  eine  banc ; 
er  sprach:   ,,hie  schenket  Hagene /daz  aller  wirsiste 

tranc." 

Der  wirt  het  gröze  sorge, /als  im  dö  daz  gezam  1982 

(waz   man   im   lieber  vriunde/vor   sinen  ougen   nam!), 
wand  er  vor  sinen  vinden  /  vil  küme  da  genas, 
er  saz  vil  angestliche :  /  waz  half  in  daz  er  künec  was? 

Kriemhilt  diu  riche/rief  Dieterichen  an:  1983 

„nu  hilf  mir,  ritter  edele,  /  mit  dem  libe  dan 
durch  aller  fürsten  fügende  /  üz  Amelunge  lant: 
wan  erreicht  mich  Hagene,  /  ich  hän  den  tot  an  der  hant." 

„Wie  sol  ich  iu  gehelfen"  /  sprach  her  Dietrich,       19S4 
„edeliu  küneginne  ?  /  nu  sorge  ich  umbe  mich, 
ez  sint  so  sere  erzürnet /die  Guntheres  man 
daz  ich  an  disen  ziten  /  gefriden  niemen  enkan." 

„Neinä,  herre  Dietrich,/  vil  edel  ritter  guot,  1985 

laza  hiute  schinen  /  din  tugentlichen  muot, 

daz  du  mir  helfest  hinnen, /oder  ich  belibe  tot." 

der  sorge  gie  Kriemhilde/ vil  harte  groezliche  not. 

A  1915 — 1922,  C  2031 — 2038 

„Daz  wil  ich  versuochen,/ob  ich  iu  gehelfen  kan,  1986 
wände  ich  in  manegen  ziten  /  nie  gesehen  hän 
so  bitterlich  erzürnet/  manegen  ritter  guot." 
ja  sah  er  durch  die  helme/von  swerten  springen  daz 

pluot. 

IVlit  kraft  begonde  ruofen/der  degen  üz  erkorn,   1987 
daz  sin  stimme  erlüle/alsam  ein  wisentes  hörn, 
unt  daz  diu  burc  vil  wite  /  von  siner  kraft  erdöz. 
diu  sterke  Dietriches  /  was  unmaezliche  groz. 

Do  gehorte  Günther  /  ruofen  disen  man  1988 

in  dem  herten  stürme :/  losen  er  began. 
er  sprach :   „Dietriches  stimme  /  ist  in  min  ore  komen : 
ich  wsene  im  unser  degene  /  haben  etwen  hie  benomen. 

Ich  sihe  in  üf  dem  tische: /er  winket  mit  der  hant.  1989 

ir  friunt  unde  mäge  /  von  Buregonden  lant, 

gehabt  üf  des  strites,  /  lät  hceren  unde  sehen, 

waz  hie  dem  degne/von  minen  mannen  si  geschehen." 

Do  der  künec  Günther /bat  und  ouch  gebot,  J99° 

si  habten  üf  mit  swerten  /  in  des  strites  not. 
daz  was  gewalt  vil  grözer/daz  da  niemen  sluoc. 
ja  vrägte  den  von  Berne  /  der  maere  schiere  genuoc. 

Er  sprach:  „vil  edel  Dietrich, /  waz  ist  iu  hie  getan  1991 

von  den  minen  vriunden  ?/ willen  ich  des  hän, 

buoze  unde  suone  /  bin  ich  iu  bereit. 

swaz  iu  iemen  tsete,  /  daz  waer  mir  inneclichen  leit." 

J_J6  sprach  der  herre  Dietrich  :/  „mir  ist  niht  getan.  1992 
lät  mich  üz  dem  hüse  /  mit  iuwerm  vride  gän 
von  disem  herten  strite  /  mit  dem  gesinde  min : 
daz  wil  ich  sicherlichen  /  iemer  dienende  sin." 

„Wie  vlehet  ir  so  schiere?" /sprach  do  Wolfhart.      1998 
„ja  hat  der  videlaere  /  die  tür  nie  so  verspart, 
wir  entsliezen  si  so  wite /daz  wir  dar  füre  gän." 
„nu  swiget"  sprach  her  Dietrich :  /  „ir  habt  den  tiufel 

getan." 

A  1923 — 1930,  C  2039 — 2046 

Do  sprach  der  künec  Günther  :/„erlouben  ich  iuwil,  1994 

füeret  üz  derh  hüse/lützel  oder  vil, 

äne  mine  vinde  :  /  die  suln  hie  bestän. 

si  hant  mir  hie  zen  Hiunen/so  rehte  leide  getan." 

Do  er  daz  erhörte,  /  under  arem  er  beslöz  1995 

die  edeln  küneginne :  /  der  sorge  diu  was  gröz. 

dö  fuort  er  anderthalben/Etzeln  mit  im  dan. 

ouch   gie   mit   Dietriche  /  sehs   hundert   waetlicher   man. 

Dö  sprach  der  marcgräve,  /  der  edel  Rüedeger:        1996 
„sol  aber  üzem  hüse/iemen  komen  mer 
die  iu  doch  gerne  dienen,  /  daz  läzet  uns  vernemen  : 
so  sol  ouch  vride  der  statte  /  den  guoten  vriunden 

gezemen." 

Des  antwurte   Giselher/von  Buregonden  lant:  1997 

„vride  unde  suone/si  iu  von  uns  bekant, 

sit  ir  sit  triuwen  stsete, /ir  und  iuwer  man. 

ir  sult  unangestlichen  /  mit  iuwern  vriunden  hinnen  gan." 

Do  Rüedeger  der  herre  /  gerümte  den  sal,  1998 

fünf  hundert  oder  mere  /  im  volgten  über  al 

der  von  Bechelaren,  /  vriunt  und  siner  man, 

von  den  der  künic  Günther  /  schaden  grözen  sit  gewan. 

Do  sach  ein  Hiunen  recke/ Etzelen  gän  1999 

bi  Dietriche  nähen  :  /  genozzen  vvold  ers  han. 

dem  gap  der  videlaere  /  einen  solhen  slac 

daz  im  vor  Etzeln  füezen/daz  houbet  schiere  gelac. 

Dö  der  wirt  des  landes/kom  für  daz  hüs  gegän,     2000 
dö  kerle  er  sich  hin  widere  /  und  sach  Volkeren  an : 
,,owe  mir  dirre  geste,/ditz  ist  ein  grimmiu  not, 
daz  alle  mine  recken  /  sulen  vor  in  ligen  tot. 

Ach  we  der  höchgezite"  /  sprach  der  küncc  her.         2001 

„da  vihtet  einer  inne, /der  heizet  Volker, 

alsam  ein  eber  wilde,/  und  ist  ein  spiieman. 

ich  danke  minem  heile  /  daz  ich  dem  tiuvel  cntran. 

A  1931 — 1938,  C  2047—2054 

Sin  leiche  lütent  übele,  /  sin  züge  die  sint  rot :  2002 

ja  vellent  sine  doene  /  vil  manigen  helt  tot. 
ine  weiz  niht  waz  uns  wize    der  selbe  spileman : 
wand  ich  gast  nie  deheinen/so  rehte  leiden  gewan." 

öi  heten  die  si  wolden/läzen  für  den  sal:  2oo3 

dö  huop  sich  innerthalben  /  ein  grcezlicher  schal. 

die  geste  sere  rächen  /  daz  in  e  geschach. 

Volker  der  vil  küene,  /  hey  waz   er  helme   zerbrach ! 

Sich  kerte  gegen  dem  schalle  /  Günther  der  künec 

her :  200/i 

„hoert  ir  die  dcene,  Hagene,  /  die  dort  Volker 
videlet  mit  den  Hiunen,  /swer  zuo  den  turnen  gät? 
ez  ist  ein  röter  anstrich  /  den  er  zem  videlbogen  hat." 

„Mich  riuwet  ane  mäze",/so  sprach  Hagene,  2oo5 

„deich  ie  gesaz  in  hüse  /  vor  disem  degene. 
ich  was  sin  geselle  /  unde  ouch  er  der  min : 
und  kom  wir  iemer  widere,  /  daz  sul  wir  noch  mit 

triuwen   sin. 

Nu  schouwe,   künec  here,  /  Volker  ist   dir   holt:        2006 

er  dienet  willecliche  /  din  silber  und  din  golt. 

sin  videlboge  im  snidet  /  durch  den  herten  stäl : 

er  brichet  üf  den  helmen  /  diu  liehte  schulenden  mal. 

In  gesach  nie  videlaere  /  so  herlichen  stän  2007 

als  der  degen  Volker  /  hiute  hat  getan, 
die  sinen  leiche  hellent  /  durch  heim  und  durch  rant. 
ja  sol  er  riten  guotiu  ross/und  tragen  herlich  gewant." 

Swaz  der  Hiunen  mäge  /  in  dem  sale  was  gewesen,  2008 
der  enwas  nu  keiner  /  dar  inne  me  genesen. 
des  was  der  schal  geswif  tet,  /  daz  niemen  mit  in  streit : 
diu  swert  von  handen  legten  /  die  küenen  recken  gemeit. 


A  1939— 1945.  C2055,  2058—2063 

XXXIV.    AVE  NTI  U  R  E 

(WIE    SI    DIE    TOTEN    ABE   WÜRFEN) 
• 

Die  herren  nach  ir  müede  / gesäzen  dö  zetal.       2009 
Volker  unde  Hagene  /  die  giengen  für  den  sal. 
sich  leinden  über  schilde  /  die  übermüden  man. 
do  wart  da  rede  vil  spaehe  /  von  in  beiden  getan. 

Do  sprach  von  Buregonden  /  Giselher  der  degen  :       2010 
,,jane  mugt  ir,  lieben  vriunde,  /  noch  ruowe  niht 

gepf  legen : 
ir  sult  die  töten  liute/üz  dem  hüse   tragen, 
wir  werden  noch  bestanden,  /  ich  wilz  iu  waerliche  sagen. 

Sine  suln  uns  under  f  üezen  /  hie  niht  langer  ligen.    201 1 
e  daz  uns  die  Hiunen  /  mit  stürme  an  gesigen, 
wir  gehouwen  noch  die  wunden  /  diu  mir  vil  sanfte  tuot. 
des  hän  ich"  sprach  do  Giselher,  /  „einen  stetigen  muot." 

„So  wol  mich  sölhes  herren"  /  sprach  dö  Hagene.       2012 
,,der  rät  enzaeme  niemen  /  wan  einem  degene 
den  uns  min  junger  herre/hiute  hat  getan, 
des  mugt  ir  Buregonden  /  alle  vrceliche  stän." 

JJö  volgten  si  dem  räte/unt  truogen  für  die  tür       aoi3 

siben  tüsent  töten  /  würfen  si  dar  für. 

vor  des  sales  stiegen  /  da  vielen  si  zetal. 

dö  huop  sich  von  ir  mägen/ein  vil  klagelicher  schal. 

Ez  was  ir  etelicher/sö  mählichen  wunt,  201^ 

der  sin  sanfter  pflaege,  /er  würde  noch  gesunt, 

der  von  dem  höhen  valle  /  muose  ligen  tot. 

daz  klagten  dö  ir  friunde :  /  des  gie  in  wasrliche  not. 

A  1946 — 1951,  C  2064,  2065,  2067,  2066,  2068 

Do  sprach  der  videlaere,  /  Volker,  ein  helt  gemeit:     2oi5 
„nu  kiuse  ich  des  die  wärheit,/als  mir  ist  geseit, 
die  Hiunen  di  sint  bcese.  /  si  klagent  sam  diu  wip. 
nu  solden  si  beruochen  /  der  vil  sere  wunden  lip." 

Do  wände  ein  marcgräve/er  redet  ez  durch  guot.       2016 
er  sach  einen  sinen  mäc/gevallen  in  daz  pluot: 
er  beslöz  in  mit  den  armen  /  und  wolde  in  tragen  dan. 
den  schöz  ob  im  ze  töde/der  vil  küene  spileman. 

Do  daz  di  andern  sähen,  /  diu  fluht  diu  huop  sich 

dan.  2017 

si  begonden  alle  vluochen  /  dem  selbem  spileman. 
einn  ger  er  üf  gezuchte,  /  vil  scharpf  unde  hart, 
der  von  einem  Hiunen  /  zuo  zim  dar  üf  geschozzen  wart. 

Den  schöz  er  krefteclichen  /  durch  die  burec  dan       2018 

über  daz  volc  vil  verre.  /den  Etzelen  man 

gab  er  herberge  /  höher  von  dem  sah 

sin  vil  starkez  eilen  /  die  Hute  vorhten  über  al. 

J_)ö  stuonden  vor  dem  hüse/vil  manec  tüsent  man.   2019 

Volker  unde  Hagene  /  reden  dö  began 

mit  Etzelen  dem  künege  /  allen  iren  muot. 

des  körnen  sit  in  sorge  /  die  helde  küene  unde  guot. 

,,Ez  zaeme",  so  sprach  Hagene,/  „vil  wol  volkes  tröst,  2020 
daz  die  herren  vaehten  /  zaller  vorderöst, 
also  der  minen  herren  /  hie  ieslicher  tuot : 
die  houwent  durch  die  helme./näch  swerten  vliuzet  daz 

pluot." 

Etzel  was  so  küene, /er  vazte  sinen  schilt.  2021 

„nu  vart  gewerliche"  /  sprach  vrou  Kriemhilt, 
„und  bietet  ir  den  recken /daz  golt  über  rant: 
wan  erreichet  iuch  dort  Hagene,  /ir  habt  den  tot  an  der 

hant." 

19  A  1952— 1958,  C  2069—2075 

Der  künec  was  so  küene,  /  er  wolde  erwinden  niht,  2022 
daz  von  so  rjchem  f ürsten  /  seiden  nu  geschiht : 
man  muose  in  bi  dem  vezzel  /  ziehen  wider  dan. 
Hagene  der  grimme /in  aber  hoenen  began. 

„Ez  was  ein  verriu  sippe"/ sprach  Hagene  der  degen,  2023 
„die   Etzel  unde   Sifrit  /  zesamne  hänt  gepflegen. 
er  minnet  Kriemhilde  /  e  si  ie  gesaehe  dich: 
künec  vil  bcese,  /  war  umbe  raetest  ane  mich?" 

JUise  rede  horte  /des  edeln  küneges  wip.  202^ 

des  wart  in  unmuote/der  Kriemhilde  lip, 
daz  er  si  torste  schelten  /  vor  Etzelen  man: 
dar  umbe  si  aber  raten  /  an  die  geste  began. 

Si  sprach:  „der  mir  von  Tronie  /  Hagnen  slüege        2025 

unde  mir  sin  houbet/her  für  mich  trüege, 

dem  fult  ich  rotes  goldes/den  Etzelen  rant, 

dar  zuo  gaebe  ich  im  ze  miete /vil  guote  bürge  unde  lant." 

„Nu  enweiz  ich  wes  si  bitent"  /  sprach  der  spileman.  2026 

„in  gesach  nie  helde  mere  /  so  zagelichen  stän 

da  man  hörte  bieten /also  hohen  solt. 

jane  sold  in  Etzele  /  dar  umbe  niemer  werden  holt. 

Die  hie  so  lasterlichen  /  ezzent  des  fürsten  brot         2027 
unde  im  nu  geswichent/ in  der  grcesten  not, 
der  sihe  ich  hie  vil  manigen/vil  zageliche  stän, 
und  wellent  doch  sin  küene :  /  si  müezens  iemer  schände 

hän." 


A  1959 — 1964,  C  2076 — 2080,  2082 

XXXV.    AVENTIURE 

(WIE    IRINC    ERSLAGEN     W  ART) 

• 

Do  rief  von  Tenemarke  /  der  marcgräve  Irinc  :       2028 
„ich  hän  üf  ere  läzen  /  nu  lange  miniu  clinc 
und  hän  in  volkes  stürmen  /  des  besten  vil  getan, 
nu  brinc  mir  min  gewsefen  :  /  ja  wil  ich  Hagenen  bestän." 

„Daz  wil  ich  widerraten" /sprach  dö  Hagene.  2029 

„so  heiz  üf  höher  wichen  /  di  Hiunen  degene. 
gespringent  iuwer  zwene/oder  dri  in  den  sal, 
die  sende  ich  ungesunde  /  die  stiegen  wider  hin  zetal." 

„Dar  umbe  ichz  niht  enläze" /sprach  aber  Irinc.       2o3o 

„ich  hän  ouch  e  versuochet/sam  sorclichiu  dinc. 

ja  wil  ich  mit  dem  swerte  /  eine  dich  bestän : 

waz  hilft  din  übermüden  /  daz  du  mit  rede  hast  getan." 

Dö  wart  gewäfent  balde  /  der  degen  Irinc,  2o3i 

und  Irnvrit  von  Düringen,  /  ein  küener  jungelinc, 
und  Häwart  der  vil  starke,  /  wol  mit  tüsent  man  : 
swes  Irinc  begunde,  /  si  woldens  alle  im  gestän. 

Uö  sach  der  videlaere  /  ein  vil  gröze  schar,  2032 

die  mit  Iringe  /  gewäfent  körnen  dar. 

si  truogen  üf  gebunden  /  vil  manegen  helem  guot. 

dö  wart  der  küene  Volker  /ein  teil  vil  zornec  gemuot. 

„Seht  ir,  vriunt  Hagene,  /  dort  Iringen  gän  2o33 

der  iuch  mit  dem  swerte  /  lobt  eine  bestän  ? 

wie  zimet  helde  lügene?/ich  wil  unprisen  daz. 

ez  gent  mit  im  gewäfent /wol  tüsent  recken  oder  baz." 

A  1965  — 1970,  C  2084 — 2089 

„Nu  heizet  mich  niht  liegen"  /sprach  Häwartes  man.  2o34 

„ich  wilz  gerne  leisten  /  swaz  ich  gelobet  han. 

durch  deheine  vorhte/wil  ichs  abe  gän : 

swie  griulich  nu  si  Ilagene, /ich  wil  in  eine  bestän." 

Zc  füezen  bot  sich  Irinc/mägen  unde  man,  2o35 

daz  si  in  eine  liezen/den  recken  bestän. 

daz  täten  si  ungerne :  /  wand  in  was  wol  bekaut 

der  übermüete  Ilagene  /  üzer  Buregonden  laut. 

Doch  bat  er  si  so  lange /daz  ez  sit  geschach.  2o36 

dö  daz  ingesinde  /  den  willen  sin  ersach, 

daz  er  warp  nach  eren,/dö  liezen  si  in  gän. 

do  wart  von  in  beiden  /  ein  grimmez  striten  getan. 

Irinc  von  Tenemarken  /  vil  hohe  truoc  den  ger.       2087 
sich  dachte  mit  dem  Schilde /der  tiure  degen  her: 
do  lief  er  üf  zuo  Ilagenen  /vaste  für  den  sal : 
dö  huop  sich  von  den  degenen  /  ein  vil  groezlicher  schal. 

Do  schuzzen  si  die  gere/mit  krefte  von  der  haut     2o38 
durch  die  vesten  scbilde/üf  liebtez  ir  gewant, 
daz  die  gerstangen  /  vil  höhe  drahten  dan. 
do  griffen  zuo  den  swerten/die  zwene  grinune  küene 

man. 

Des  küenen  Ilagenen  eilen  /  daz  was  starke  gröz  :     2039 

do  sluoc  ouch  üf  in  Irinc /daz  al  daz  hüs  erdöz. 

palas  unde  turne/ erhullen  nach  ir  siegen. 

done  konde  niht  verenden /des  sinen  willen  der  degen. 

Irinc  der  lie  Hagenen /unverwundet  stän.  20^0 

zuo  dem  videlaere/ gähen  er  began. 

er  wände  er  möhte  in  twingen  /  mit  sinen  starken  siegen : 
daz  konde  wol  beschermen  /  Volker  der  zierliche  degen. 

Do  sluoc  der  videlaere  /  daz  über  des  Schildes  rant     20^1 

draete  daz  gespenge  /  von  Volkeres  hant. 

den  liez  er  do  beliben :  /  er  was  ein  übel  man : 

dö  lief  er  Guntheren/ von  den  Buregonden  an. 

A  1971 — 1978,  C  2090 — 2097 

Do  was  ir  ietwedere  /  ze  strite  starc  genuoc.  20^2 

svvaz  Günther  unde  Irinc /üf  ein  ander  sluoc, 
daz  brähte  niht  von  wunden  /  daz  vliezende  pluot. 
daz  behuote  ir  gewaefne :  /  daz  was  starc  unde  guot. 

Günthern  er  lie  beliben  /  und  lief  Gernoten  an :  2o43 

daz  f iur  üz  den  ringen  /  er  houwen  im  began. 
dö  het  von  Buregonden  /  der  starke  Gernot 
den  küenen  Iringen  /  erslagen  naehlichen  tot. 

Do  spranc  er  von  dem  f  ürsten  :  /  snel  er  was  genuoc.  2o44 
der  Buregonden  viere  /  der  helt  vil  balde  sluoc 
des  edeln  ingesindes  /  von  Wormez  über  Rin. 
dön  künde  Giselhere  /  niemer  zorner  gesin. 

»VJoteweiz,  her  Irinc"  /  sprach  Giselher  daz  kint,   2oA5 

,,ir  müezet  mir  die  gelten /die  vor  iu  tot  sint 

gelegen  hie  ze  stunden."  /  do  lief  er  in  an, 

er  sluoc  den  Tenelender,  /  daz  er  muose  da  bestän. 

Er  schöz  vor  sinen  handen/nider  in  daz  pluot,  20/I6 

daz  si  alle  wolden  wsenen/daz  der  helt  guot 
ze  strite  niemer  mere/ geslüege  keinen  slac. 
Irinc  doch  äne  wunden  /  hie  vor  Giselhere  lac. 

Von  des  helmes  döze  /  und  von  des  swertes  klanc     20^7 
wären  sine  witze  /  worden  harte  kranc, 
daz  sich  der  degen  küene  /  des  lebens  niht  versan. 
daz  het  mit  sinen  kreften  /  der  starke  Giselher  getan. 

J_)ö  im  begonde  entwichen /von  houbte  der  doz       2o48 
den  er  e  da  dolte  /  von  dem  slage  gröz, 
er  dahte :   „ich  pin  noch  lebende  /  unde  niender  wunt : 
nu  ist  mir  aller  erste  /  daz  eilen  Giselheres  kunt." 

Do  hörte  er  beidenthalben  /  die  viande  stän.  20/19 

wisten  si  diu  meere, /im  Avaere  mer  getan, 
ouch  het  er  Giselheren  /  da  bi  im  vernomen. 
er  dähte  wie  er  solde/von  den  vianden  komen. 

A   1979 — 1986,  C   2098 — 2105 

Wie  rehte  tobeliche/er  üz  dem  pluote  spranc!        2o5o 

siner  snelheite/er  mohte  sagen  cianc. 

do  lief  er  üz  dem  hüse  /  da  er  aber  Hagenen  vant, 

und  sluoc  im  siege  grimme /mit  siner  ellenthafter  hant. 

Do  gedähte  Ilagene:/  ,,du  muost  des  tödes  wesen.       2o5i 
dich  envrid  der  übel   tiufel,/dun  kanst  niht  genesen." 
doch   wundet  Irinc  Hagenen  /  durch   sinen  helmhuot. 
daz  tet  der  helt  mit  Wasken :  /  daz  was  ein  wäfen  also 

guot. 

Do  der  herre  Hagene  /  der  wunden  enpfant,  2o52 

do  erwagt  im  ungefuoge / daz  swert  an  siner  hant. 
aldä  muos  im  entwichen  /  der  Häwartes  man! 
hin  nider  von  der  stiegen  /  Hagne  im  volgen  began. 

Irinc  der  vil  küene  /den  schilt  über  houbet  swanc.      2o53 
und  waer  diu  selbe  stiege  /  drier  stiegen  lanc, 
die  wile  liez  in  Hagene  /  nie  slahen  einen  slac. 
hey  waz  roter  vanken/ob  sime  helme  gelac! 

VVider  zuo  den  sinen  /  kom  Irinc  wol  gesunt.  2o54 

do  wurden  disiu  maere  /  Kriemhilde  rehte  kunt, 
waz  er  von  Tronie  Hagnen/mit  strite  het  getan: 
des  im  diu  küneginne  /  vil  hohe  danken  began. 

„Nu  Ion  dir  got,  Irinc,  /  vil  maerer  helt  guot :  2o55 

du  hast  mir  wol  getroestet/ daz  herze  und  ouch  den  muot. 
nu  sihe  ich  rot  von  pluote/  Hagnen  sin  gewant." 
Kriemhilt  nam  im  selbe  /  den  schilt  vor  liebe  von  der  hant. 

,,Ir  mugt  im  mäzen  danken", /so  sprach  Hagene.     2o56 
„wold  erz  noch  versuochen,  /  daz  zaeme  degene : 
koem  er  danne  widere,  /  so  waer'r  ein  küene  man. 
diu  wunde  frumt  iuch  kleine /die  ich  von  im  enpfangen 

hän. 

A  1987— 1993,  C  2106 — 21 12 


XXXV.  Wie  Irinc  erslagen  wart  ^95 

Daz  ir  von  miner  wunden /die  ringe  sehet  rot,  2057 

daz  hat  mich  erreizet  /  üf  maniges  mannes  tot. 

ich  pin  alrerste  erzürnet  /  üf  Hdwartes  man. 

mir  hat  der  degen  Irinc  /  kleinen  schaden  noch  getan." 

Do  stuont  gegen  dem  winde /Irinc  von  Tenelant:       2o58 
er  kuolte  sich  in  ringen,  /  den  heim  er  abe  gebant. 
dö  sprächen  al  die  Hute,  /  sin  eilen  waere  guot. 
des  het  der  marcgräve  /  einen  riche  hohen  muot. 

Aber  sprach  do  Irinc :  /  „mine  vriunt,  wizzet  daz,  2089 
daz  ir  mich  wäfent  balde :  /  ich  wilz  versuochen  baz, 
ob  ich  noch  müge  betwingen  /  den  übermüeten  man." 
sin  schilt  was  verhouwen :  /  einen  bezzern  er  gewran. 

Vil   schiere   wart  der  recke  /  dö  gewäfent  baz.  2060 

einen  ger  vil  starken  /  nam  er  durch  den  haz, 

da  mite  er  aber  wolde  /  Hagenen  dort  bestan. 

dö  warte  im  vientliche  /  der  mortgrimmege  man. 

Sin  mohte  niht  erbiten  /  Hagene  der  degen.  2061 

er  lief  im  hin  engegene/mit  schüzzen  und  mit  siegen 
die  stiegn  üz  an  ein  ende :  /  sin  zürnen  daz  was  gröz. 
Irinc  siner  sterke  /  dö  vil  wenec  genöz. 

Si  sluogen  durch  die  Schilde  /  daz  ez  lougen  began  2062 
von  fiurröten  winden.  /  der  Häwartes  man 
wart  von  Hagenen  swerte  /  kref  teclichen  wunt 
durch  schilt  und  durch  di  brünie :  /  des  er  wart  niemer 

mer   gesunt. 

Dö  der  degen  Irinc /der  wunden  enpfant,  2063 

den  schilt  er  baz  dö  ruchte  /  über  diu  helembant. 
des  schaden  in  düht  der  volle /den  er  da  gewan: 
sit  tet  im  aber  mere  /  des  künec  Guntheres  man. 

Hagne  vor  sinen  füezen  /  einen  ger  ligen  vant:  2064 

er  schöz  üf  Iringen,  /  den  helt  von  Tenelant, 

daz  im  von  dem  houbte  /  diu  stange  ragte  dan. 

im  het  der  recke  Hagene /den  grimmen  ende  getan. 

A  1994 — 2001,  C  21 13 — 2120 

lrinc  muost  entwichen  /zuo  den  von  Tenelant.        2065 
e  daz  man  dö  dem  degene/den  heim  ab  gebant, 
man  brach  den  ger  von  houbte:/do  nähete  im  der  tot. 
daz  weinden  sine  mäge :  /  des  gie  in  waerliche  not. 

Do  kom  diu  küneginne/ über  in  gegän:  2066 

den  starken  Iringen  /  klagen  si  began. 

si  weinde  sine  wunden,  /  ez  was  ir  grimme  leit. 

do  sprach  vor  sinen  mägen  /  der  recke  küene  unt  gemeit : 

„Lät  die  klage  beliben,  /  vil  herlichez  wip  :  2067 

waz  hilfet  iuwer  weinen  ?  /  ja  muoz  ich  minen  lip 
Verliesen  von  den  wunden  /  die  ich  enpfangen  hän. 
der  tot  wil  mich  niht  langer  /  iu  und  Etzeln  dienen  län." 

Er  sprach  zuo  den  von  Düringen  /  unt  den  von 

Tenelant :  2068 

„die  gäbe  sol  enpfähen  /  iur  deheines  hant 
von  der  küneginne,  /  ir  liehtez  golt  vil  rot. 
und  bestet  ir  Hagenen,  /  ir  müezet  kiesen  den  tot." 

Sin  varwe  was  erblichen,  /  des  tödes  zeichen  truoc  2069 

lrinc  der  vil  küene :  /  ez  was  in  leit  genuoc. 

genesen  niht  enkunde/der  Häwartes  man: 

dö  muost  ez  an  ein  striten  /  von  den  von  Tenemarke  gän. 

lrnfrit  unde  Häwart  /  sprungen  für  daz  gadem  2070 

wol  mit  tüsent  helden.  /  vil  ungei'üegen  kradem 

hört  man  allenthalben/ kreftec  unde  groz. 

hey  waz  man  scharpf er  gere  /  zuo  den  Buregonden  schoz  I 

lrnfrit  der  küene /lief  an  den  spileman  :  2071 

des  er  schaden  grözen  /  von  siner  hant  gewan. 

der  edel  videlaere  /  den  lantgräven  sluoc 

durch  einen  heim  vesten:/ja  was  er  grimme  genuoc. 

Do  sluoc  der  herre  lrnfrit /den  küenen  spileman  2072 
daz  im  muosen  bresten  /  diu  ringes  gespan, 
unt  daz  sich  beschütte  /  diu  brünie  fiurröt. 
doch  viel  der  lantgräve  /  vor  dem  videlaere  tot. 

A  2002 — 2009,  C  2121 — 2128 

Häwart  unde  Hagene  /  zesanine  waren  komen.  2073 

er  mohte  wunder  kiesen  /  ders  hete  war  genomen. 
diu  swert  genöte  vielen  /  den  beiden  an  der  hant. 
Häwart  muoste  ersterben  /  von  dem  üz  Buregonden  lant. 

J-Jö  di  Tenen  und  die  Dürenge/ir  herren  sähen  tot,  207  !\ 

dö  huop  sich  vor  dem  hüse  /  ein  vreislichiu  not, 

e  si  die  tür  gewunnen  /  mit  ellenthaf  ter  hant. 

des  wart  da  verhouwen  /  vil  manic  heim  unde  rant. 

„ Wichet"  sprach  dö  Volker,/  ,,und  lät  si  her  in  gän.  2075 
ez  ist  sus  unverendet  /  des  si  da  habent  wän : 
si  müezen  drinne  ersterben  /  in  vil  kurzer  zit. 
si'rarnent  mit  dem  töde/daz  in  diu  küneginne  git." 

Do  die  übermüeten  /  körnen  in  den  sal,  2076 

vil  manegem  wart  daz  houbet  /  geneiget  so  zetal 
daz  er  muose  ersterben  /  von  ir  swinden  siegen. 
wol  streit  der  küene  Gernöt :  /  sam  tet  ouch  Giselher  der 

degen. 

Tüsent  unde  viere /körnen  in  daz  hus  :  2077 

von  swerten  sach  man  blicken  /  vil  manegen  swinden  süs. 
sit  wurden  doch  die  recken  /  alle  drinne  erslagen. 
man  mohte  michel  wunder  /  von  den  Buregonden  sagen. 

iJar  nach  wart  ein  stille /dö  der  schal  verdöz.  2078 

daz  pluot  allenthalben  /  durch  diu  löcher  vlöz 
unt  da  zen  rigelsteinen  /  von  den  töten  man. 
daz  heten  die  von  Rine  /  mit  grözem  eilen  getan. 

Dö  säzen  aber  ruowen  /  di  von  Buregonden  lant.         2079 
diu  wäfen  mit  den  Schilden  /  si  leiten  von  der  hant. 
dö  stuont  noch  vor  dem  hüse  /  der  küene  spileman : 
er  warte  ob  iemen  wolde  /  noch  zuo  zin  mit  strite  gän. 

Der  künec  klagte  sere, /sam  tet  ouch  sin  wip :  2080 

megede  unde  vrouwen  /  die  quelten  da  den  lip. 

ich  wrene  des  daz  hete  /  der  tot  üf  si  gesworn : 

des  wart  noch  vil  der  recken  /von  den  gesten  da  verlorn. 

A  2010 — 2017,   C  2129 — 2136 


298  Der  Nibelunge   Not 


XXXVI.    AVENTIURE 

(WIE    DIU    KÖNIGIN    DEN    SAL 
VE  REITEN    HIEZ) 

* 

Nu  bindet  ab  die  helme"  /  sprach  Hagene  der 
degen.  2081 

„ich  und  min  geselle,  /  wir  suln  iuwer  pflegen, 
und  weint  ez  noch  versuochen  /  die  Etzelen  man, 
so  warne  ich  mine  herren/so  ich  aller  schiereste  kan." 

Do  entwäfent  do  daz  houbet/  vil  manic  ritter  guot:     2082 
si  säzen  üf  die  wunden  /  die  vor  in  in  daz  pluot 
wären  zuo  dem  töde/von  ir  handen  komen. 
da  wart  der  edeln  geste/vil  übele  goume  genomen. 

JNoch  vor  dem  äbende/dö  schuof  der  künec  daz,     2o83 
und  ouch  diu  küneginne, /daz  ez  versuochlen  baz 
die  hiunischen  recken.  /  der  sach  man  vor  in  stän 
noch  wol  zweinzec  tüsent:/die  muosen  da  ze  strite  gän. 

Sich  huob  ein  stürm  heile /zuo  den  gesten  sän.         208/j 
Dancwart,  Hagnen  bruoder,  /  der  vil  snelle  man, 
spranc  von  sinen  herren  /  zen  vinden  für  die  tür. 
man   wände   er  waere  erstorben : /er   kom   gesunder  wol 

dar   für. 

Der  herte  strit  werte  /  unz  ez  diu  naht  benam.  2085 

do  werten  sich  die  geste/als  guoten  helden  zam 

den  Etzelen  mannen /den  sumerlangen  tac. 

hey  waz  noch  küener  degene/vor  in  veige  gelac! 

A  2018 — 2022,  C  2137 — 2141 


XXXVI.  Wie  diu  künigin  den  sal  vereiten  hiez      299 

Z/einen  sunewenden  /  der  gröze  mort  geschach.  2086 

daz  diu  vrouwe  Ivriemhilt /ir  herzen  leit  errach 
an  ir  nächsten  mägen  /  und  anderm  manigem  man : 
da  von  der  künec  Etzele  /  vreude  niemer  mer  gewan. 

In  was  des  tages  zerrunnen  :  /  dö  gie  in  sorge  not.       2087 

si  gedähten  daz  in  bezzer  /  weere  ein  kurzer  tot 

den  lange  da  ze  quelne  /  uf  ungef  üegiu  leit. 

eins  vrides  si  do  gerten,  /  die  stolzen  ritter  gemeit. 

Si  bäten  daz  man  braehte  /  den  künec  zuo  in  dar.         2088 

die  bluotvarwen  helde  /  und  ouch  harnaschvar 

träten  üz  dem  hüse.    die  drie  künege  her. 

sine  wessen  wem  ze  klagene  /  diu  ir  vil  groezlichen  ser. 

Etzel  unde  Kriemhilt  /  die  körnen  beide  dar.  2089 

daz  lant  daz  was  ir  eigen; /des  merte  sich  ir  schar, 
er  sprach  zuo  den  gesten  :  /  ,,nu  sagt,  waz  weit  ir  min? 
ir  warnet  vrid  gewinnen :  /  daz  künde  müelich  gesin. 

Uf  schaden  also  grözen  /  als  irn  mir  habt  getan  2090 

(ir  sult  es  niht  geniezen.  /  sol  ich  min  leben  hän^, 
min  kint  daz  ir  mir  sluoget  /und  vil  der  mäge  min, 
vride  unde  suone/sol  iu  vil  gar  versaget  sin." 

Des  antwurte  Günther :/ „des  twanc  uns  gröziu  not.  2091 
allez  min  gesinde  /  lac  vor  dinen  helden  tot 
an  der  hereberge :  /  wie  hete  ich  daz  versolt? 
ich  kom  zuo  dir  üf  triuwe,  /  ich  wand  daz  du  mir 

waerest  holt.'' 

Do  sprach  von  Buregonden/Giselher  daz  kint:  2092 

,,ir  Etzelen  helde, /die  noch  hi  lebende  sint, 
waz  wizet  ir  mir  recken? /waz  hän  ich  iu  getan? 
wand  ich  vriuntliche  /  in  ditze  lant  geriten  hän.'' 

Si  sprächen:  ,,diner  güete  /  ist  al  diu  burc  vol  2093 

mit  jämer  zuo  dem  lande,  /ja  gonden  wir  dir  wol 
daz  du  nie  komen  waerest  /  von  Wormez  über  Rin. 
daz  lant  habt  ir  verweiset,  /  du  unt  ouch  die  brüeder  din." 

A  2023 — 2030,  C  2142,  2144 — 2150 

Do  sprach  in  zornes  muote /Günther  der  degen :       2094 
„weit  ir  dlz  starke  hazzen  /  ze  einer  suone  legen 
mit  uns  eilenden  recken, /dest  beidenthalben  guot. 
ez  ist  gar  äne  schulde  /  swaz  uns  Etzele  getuot." 

Do  sprach  der  wirt  zen  geslen  :  /  ,,min  und  iuwer  leit  209.5 
diu  sint  vil  ungeliche. /diu  michel  arebeit 
des  schaden  zuo  den  schänden, /die  ich  hie  hän  genomen, 
des  sol  iur  deheiner  /  niemer  lebende  hinnen  komen." 

_Uö  sprach  zuo  dem  künege/der  starke  Gernot:        2096 
,,sö  sol  iu  got  gebieten  /  daz  ir  friuntlichen  tuot. 
slaht  uns  eilenden /und  lat  uns  zuo  ziu  gan 
hin  nider  an  die  wite:/daz  ist  iu  ere  getan. 

Swaz  uns  geschehen  künne,  /  daz  lät  kurz  ergän.         2097 

ir  habt  so  vil  gesunder,  /  und  turrens  uns  bestän, 

daz  si  uns  sturmmüede  /  lazent  niht  genesen. 

wie  lange  suln  wir  recken  /  in  disen  arebeiten  wesen?" 

Die  Etzelen  recken  /  die  hetenz  nach  getan,  2098 

daz  si  si  wolden  läzen  /  für  den  palas  gän. 
daz  gehorte  Kriemhilt :  /  ez  was  ir  harte  leit. 
des  wart  den  eilenden  /  der  vride  gähes  widerseit. 

„Neinä,  Hiunen  recken, /des  ir  da  habet  muot,        2099 
ich  rate  an  rehten  triuwen,/daz  ir  des  niht  entuot, 
daz  ir  die  mortraezen /läzet  für  den  sal: 
so  müesen  iuwer  mäge  /  liden  den  tcetlichen  val. 

Ob  ir  nu  niemen  lebte  /  wan  diu  Uoten  kint,  2100 

die  minen  edelen  bruoder, /und  kcemens  an  den  wint, 
erkuolent  in  die  ringe,  /  so  sit  ir  alle  vlorn. 
ez  enwurden  küener  degene/nie  zer  werlde  geborn." 

Do   sprach   der  junge   Giselher :  /  „vil   schceniu   swester 

min,  2101 

des  getrouwet  ich  vil  übele, /dö  du  mich  über  Rin 
ladetes  her  ze  lande  /  in  dise  gröze  not. 
wie  hän  ich  an  den  Hiunen  /  hie  verdienet  den  tot? 

A  2031—2038,  C  2151 — 2158 

Ich  was  dir  ie  getriuwe :  /  nie  tet  ich  dir  leit.  2102 

üf  solhen  gedingen  /  ich  her  ze  hove  reit 
daz  du  mir  holt  weerest,  /  vil  edeliu  swester  min : 
bedenke  an  uns  genade:/ez  mac  niht  anders  gesin." 

„Ine  mac  iu  niht  genaden :  /  ungenäde  ich  hän.  2io3 

mir  hat  von  Tronie  Hagne  /  so  gröziu  leit  getan, 

ez  ist  vil  unversüenet  /  di  wile  ich  hän  den  lip. 

ir   müezets   alle   engelden"  /  sprach   daz    Etzelen   wip. 

,,Welt  ir  mir  Hagnen  einen  /her  ze  gisel  geben,  210/i 

sone  wil  ich  niht  versprechen  /  ich  welle  iuch  läzen  leiten : 
wand  ir  sit  mine  bruoder/und  einer  muoter  kint: 
so  rede  ichz  nach  der  suone/mit  disen  helden  di  hie  sint." 

,,Nune  welle  gol  von  himele"  /  sprach  dö  Gernot.    2io5 
,,ob  unser  tusent  waeren,  /  wir  leegen  alle  tot, 
der  sippen  diner  mäge,  /  e  wir  dir  einen  man 
gaeben  hie  ze  gisel  :/ez  wirdet  niemer  getan-." 

„Wir  müesen  doch  ersterben"  /  sprach  dö  Giselher.  2106 
,,uns  enscheidet  niemen  /  von  ritterlicher  wer. 
swer  gerne  mit  uns  vehte,  /  wir  sin  et  aber  hie, 
wände  ich  deheinen  minen  f  riunt  /  an  den  triuwen  nie 

verlie." 

Dö  sprach  der  küene  Dancwart  /  (im  zaenie  niht  ze 

dagene) :  2107 

„jan  stet  noch  niht  eine  /  min  bruoder  Hagene : 
di  hie  den  vrid  versprechent,  /  ez  mac  in  werden  leit. 
des  bring  wir  iuch  wol  innen :/ daz  si  iu  waerlich  geseit." 

J_Jö  sprach  diu  küneginne :  /  ,,ir  helde  vil  gemeit,     2108 
nu  get  der  stiegen  näher  /  und  rechet  miniu  leit. 
daz  wil  ich  iemer  dienen  /  als  ich  von  rehte  sol. 
der  Hagnen  übermüete  /  der  gelöne  ich  im  wol. 

A  2039—2045,  C  2159—216  5 

Lät  einen  üz  dem  hüse  /  niht  komen  über  al"  :  2109 

si  hiez  envier(  enden  /  zünden  an  den  sal : 
„so  werdent  wol  errochen  /  elliu  miniu  leit." 
die  Etzelen  degene  /  die  wurden  schiere  bereit. 

Die  noch  hie  uze  stuonden,  /  die  tribens  in  den  sal  21 10 
mit  siegen  und  mit  schüzzen :  /  des  wart  vil  groz  der  schal, 
doch  wolden  nie  gescheiden  /  die  f  ürsten  und  ir  man : 
sine  konden  von  ir  triuwen  /  niht  ein  ander  verlän. 

Den  sal  dö  hiez  enzünden/daz  Etzelen  wip.  21  n 

do  quelte  man  den  recken /mit  fiur  da  den  lip. 

daz  hüs  von  einem  winde  /  vil  balde  allez  bran. 

ich  waen  daz  volc  deheinez  /  groezer  angest  ie  gewan. 

VJenuoge  ruoften  drinne  :  /  „öwe  dirre  not!  2112 

wir  mühten  michels  gerner  /  sin  in  stürme  tot. 

ez  möhte  got  erbarmen :/ wie  si  wir  alle  vlorn! 

nu  richet  ungefuoge/an  uns  diu  küneginne  ir  zorn." 

Ir  einer  sprach  dar  inne:/,,wir  müezen  ligen  tot.  2110 
waz  hilfet  uns  daz  grüezen  /  daz  uns  der  künec  enböt? 
mir  tuot  von  starker  hitze  /  der  durst  so  rehte  we, 
des  waen  min  leben  schiere  /  in  disen  sorgen  zerge." 

Do  sprach  von  Tronie  Hagne :  /„ir  edeln  ritter  guot,  211/J 
swen  durstes  not  twinge,  /  der  trinke  hie  daz  pluot. 
daz  ist  in  solher  hitze  /  noch  bezzer  danne  win. 
ez  enmac  an  disen  ziten/et  nü  niht  bezzer  gesin." 

Dö  gie  der  recken  einer /da  er  einen  toten  vant:       21 15 
er  kniete  im  zuo  der  wunden,  /  den  heim  er  abe  gebant : 
do  begonde  er  trinken  /  daz  vliezende  pluot. 
swie  ungewon  ers  waere,  /  ez  dühte  in  groezlichen  guot. 

„Nu  löne  iu  got,  her  Hagenc"  /  sprach  der  müede 

man,  2 116 

„daz  ich  von  iuwer  lere  /  so  wol  getrunken  hän. 
mir  ist  noch  vil  selten  /  geschenket  bezzer  win. 
leb  ich  deheine  wile,  /  ich  sol  iu  iemer  waege  sin." 

A  2046 — 2053,  C  2166 — 2173 

Do  d'andern  daz  gehorten  /  daz  ez  in  duhte  guot,  2 117 
dö  wart  ir  michel  mere  /  die  trunken  ouch  daz  pluot. 
da  von   gevvan   vil   krefte  /  ir  etesliches   lip. 
des  engalt  an  lieben  f  riunden  /  sit  manec  waetlichez  wip. 

JUaz  fiur  viel  genöte  /  üf  si  in  den  sal:  2 118 

dö  leiten  siz  mit  Schilden /von  in  hin  zetal. 
der  rouch  und  ouch  diu  hitze  /  in  taten  beidiu  we. 
ich  waen  der  jämer  iemer  /  mere  an  heleden  erge. 

Do  sprach  von  Tronie  Ilagne:  /  „stet  zuo  des  sales 

want,  2 119 

lät  niht  die  brende  vallen  /  üf  iuwer  helembant. 
tret  si  mit  den  füezen  /  tiefer  in  daz  pluot. 
ez  ist  ein  übel  höchgezit  /  die  uns  diu  küneginne  tuot." 

In  sus  getanen  leiden  /  in  doch  der  naht  zeran.  2120 

noch  stuont  vor  dem  hüse  /  der  küene  spileman 
und   Hagene   sin   geselle,  /  geleinet  über   rant : 
si  warten  schaden  mere  /  von  den  üz  Etzelen  lant. 

JJö  sprach  der  videlaere :  /  „nu  ge  wir  in  den  sal.       2121 

so  wsenent  des  die  Hiunen  /  daz  wir  sin  über  al 

tot  von  dirre  quäle  /  diu  an  uns  ist  getan : 

si  sehent  uns  noch  begegene  /  in  strite  ir  etelichen  stän." 

Dö  sprach  von  Buregonden  /  Giselher  daz  kint:  2122 

,,ich  waen  ez  tagen  welle:  /sich  hebt  ein  küeler  wint. 
nu  läze  uns  got  von  himele  /  ein  lieber  zit  geleben. 
uns  hat  min   swester   Kriemhilt  /  ein   arge    höchzit    ge- 
geben." 

Dö  sprach  aber  einer:/,, ich  kiuse  nu  den  tac.  2123 

sit  daz  ez  uns  nu  bezzer  /  wesen  niht  enmac, 

so  wäfent  ir  iuch,  beide,  /  gedenket  an  den  lip. 

ja  kumt  uns  aber  schiere  /  des  künec  Etzelen  wip." 

A  2054 — 2060,  C  2174 — 2177,  2179 — 2I^X 

J-Jer  wirt  der  wolde  waenen/die  geste  waeren  tot     212/i 
von  ir  arebeite  /  und  von  des  fiurs  not: 
dö  lebte  ir  noch  dar  inne  /  sehs  hundert  küener  man, 
daz  nie  künec  deheiner  /  bezzer  degene  gewan. 

Der  eilenden  huote/het  man  wol  ersehen,  2ia5 

daz  noch  die  geste  lebten, /swie  vil  in  was  geschehen 
ze  schaden  unt  ze  leide,  /  den  herren  unde  ir  man. 
man  sach  si  in  dem  gademe  /  noch  vil  wol  gesunde  stän. 

Man  sagte  Kriemhilde, /ir  waere  vil  genesen.  2126 

dö  sprach   diu  küneginne,  /  daz   künde   niemer  wesen 
daz  ir  deheiner  lebte  /  von  des  fiurs  not : 
,,ich  wil  des  baz  getrouwen  /  daz  si  alle  ligen  tot." 

Noch   genaesen   gerne /die  fürsten  und  ir  man,        2127 
ob  noch  iemen  wolde  /  genäde  an  in  begän. 
dine  künden  si  niht  vinden/an  den  von  Hiunen  lant: 
dö  rächen  si  ir  sterben  /  mit  vil  werlicher  hant. 

J-Jes  tages  wider  morgen  /  grüezen  man  in  bot         2128 
mit  hertem  urliuge :  /  des  körnen  helde  in  not. 
dö  wart  zuo  zin  geschozzen  /  vil  manec  scharpfer  ger : 
sich  werten  ritterlichen  /  die  recken  küene  unde  her. 

Dem  Etzelen  gesinde  /  erweget  was  der  muot,  2129 

daz  si  wolden  dienen  /  daz  Kriemhilde  guot : 
dar  zuo  si  wolden  leisten  /  daz  in  der  künec  gebot, 
des  muose  maneger  schiere  /  von  in  kiesen  den  tot. 

Von   geheize   und   ouch   von   gäbe  /  man   mohte   wunder 

sagen.  2i3o 

si  hiez  golt  daz  röte  /  dar  in  mit  Schilden  tragen: 
si  gap  ez  swer  sin  ruochte  /  und  ez  wolde  cnpfän. 
jan  wart  nie  grcezer  solden  /  mer  uf  viende  getan. 

Ein  michel  kraft  der  recken /dar  zuo  gewäfent  gie.  2i3i 
dö  sprach  der  küene  Volker: /,, wir  sin  et  aber  hie. 
ich  gesach  üf  vehten  /  nie  helde  gerner  komen, 
die  daz  golt  des  küneges  /  uns  ze  väre  hänt  genomen." 

A  2061 — 2068,  C  2182 — 2189 

Do  riefen  ir  genuoge:  / ,, näher,  helede,  baz,  2i3a 

daz  wir  da  suln  verenden,  /  und  tuon  bezite  daz. 
hie  belibet  niemen  /  wan  der  doch  sterben  sol." 
dö  sach  man  schiere  ir  Schilde  /  stecken  gerschüzze  vol. 

VV  az  mac  ich  sagen  mere  ?  /  wol  zwelef  hundert  man,  2 1 33 
di  versuochten  ez  vil  sere  /  wider  unde  dan. 
dö  kuolten  mit  den  wunden  /  die  geste  wol  ir  muot. 
ez  moht  nieman  gescheiden :  /  des  sach  man  vliezen  daz 

pluot 

Von  verchtiefen  wunden :/ der  wart  da  vil  geslagen.  2i34 
ieslichen  nach  sin  vriunden /hörte  man  dö  klagen, 
die  biderben  stürben  alle  /  dem  riehen  künege  her. 
des  heten  holde  mäge  /  nach  in  groezlichiu  ser. 


A  2069 — 2071,  C  2190 — 2192 

(WIE    DER    M ARCGRAVE    RÜEDEGER 
ERSLAGEN    W  ART) 

* 

Ez  heten  di  eilenden  /  wider  morgen    guot  getan.  2i35 
wine  der  Gotelinde  /  kom  ze  hove  gegan. 
do  sach  er  beidenthalben  /  diu  groezlichen  ser : 
daz  weinte  inneclichen  /  der  vil  getriuwe  Rüedeger. 

,,S6   we    mir"    sprach  der  recke,  /  „deich  ie  den  lip 

gewan,  21 36 

daz   disen   grözen   jamer/kan   niemen  understän! 
swie  gerne  ichz  vriden  wolde,  /  der  künec  entuot  es  niht, 
wand  er  der  sinen  leide  /  ie  mer  und  mere  gesiht." 

Do  sande  an  Dieterichen  /  der  guote  Rüedeger,         u  187 
ob  siz  noch  künden  wenden  /  an  den  künegen  her. 
dö  enbot  im  der  von  Berne :  /  ,,wer  möht  ez  understän? 
ez  enwil  der  künec  Etzele  /  scheiden  niemenne  län." 

J_Jo  sach  ein  Hiunen  recke  /  Rüedegeren  stän  21 38 

mit  weinenden  ougen,/und  het  des  vil  getan, 
der  sprach  zer  küneginne :  /  ,,nu  seht  ir  wie  er  stät, 
der  doch  gewalt  den  meisten  /  hie  bi  Etzelen  hat, 

Unt  dem  ez  allez  dienet,  /  liute  unde  lant.  21 3g 

wie  ist  so  vil  der  bürge  /  an  Rüedeger  gewant, 

der  er  von  dem  künege  /  so  manege  haben  mac! 

er  gesluoc  in  disen  stürmen  /  noch  nie  lobelichen  slac. 

A  2072 — 2076,  C  2193 — 2197 

Mich  dunket  er  enruoche  /  wie  ez  hie  umbe  gät,       2 1 4o 
sit  daz  et  er  den  vollen  /  nach  sinem  willen  hat. 
man  giht  im,  er  si  küener/danne  iemen  müge  sin: 
daz  ist  in  disen  sorgen  /  worden  boesliche  schin." 

IVlit  trürigem  muote/der  vil  getriuwe  man,  2i4r 

den  er  daz  reden  horte,  /  der  helt  der  buchte  in  an. 
er  däht:  ,,du  soltz  erarnen.  /du  gihst  ich  si  verzaget: 
du  hast  diu  dinen  maere/ze  hof  ze  lüte  gesaget." 

Die  füst  begond  er  twingen :  /  do  lief  er  in  an,  2142 

und  sluoc  so  kref tecliche  /  den  hiunischen  man 
daz  er  im  vor  den  f  üezen  /  lac  vil  schiere  tot. 
dö  was  aber  gemeret  /  des  künec  Etzelen  not. 

„Hin,  du  zage  maere"  /  sprach  do  Rüedeger:  21 43 

,,ich  hän  doch  genuoge  /  leit  unde  ser : 
daz  ich  hie  niht  envihte,  /  zwiu  wizest  du  mir  daz? 
ja  wsere  ich  den  gesten/von  grozen  schulden  gehaz, 

Und  allez  daz  ich  möhte, /daz  het  ich  in  getan,       21 44 

niwan  daz  ich  die  recken /her  gefüeret  hän. 

ja  was  ich  ir  geleite  /  in  mines  herren  lant : 

des  ensol  mit  in  niht  striten  /  min  vil  eilendes  hant." 

Do  sprach  zem  marcgräven  /  Etzel  der  künec  her:     21 45 
,,wie  habt  ir  uns  geholfen,  /  vil  edel  Rüedeger! 
wand  wir  so  vil  der  veigen  /  hie  ze  lande  hän, 
wir  bedorften  ir  niht  mere:/ir  habt  vil  übele  getan." 

Do  sprach  .der  ritter   edele:/,,da  beswärt  er  mir  den 

muot  21 46 

und  hat  mir  gitewizet  /  ere  unde  guot, 
des  ich  von  dinen  handen  /  hän  so  vil  genomen : 
daz  ist  dem  lügenaere  /  ein  teil  unstäteliche  komen." 

J_Jö  kom  diu  küneginne  /  und  het  ez  ouch  gesehen     2147 
daz  von  des  heldes  zorne  /  dem  Hiunen  was  geschehen, 
si  klagt  ez  unge  fuoge  :  /  ir  ougen  wurden  naz. 
si  sprach  zuo  Rüedegere :  /  „wie  habe  wir  verdienet  daz 

A  2077  —  2084,  C  2198—2205 

Daz  ir  mir  unt  dem  künege  /  meret  unser  leit?         21 48 
nu  habt  ir,  edel  Rüedeger,  /  uns  allez  her  geseit, 
ir  woldet  durch  uns  wagen  /  die  ere  und  ouch  daz  leben, 
ich  hört  iu  vil  der  recken  /  den  pris  vil  grcezlichen  geben. 

Ich  man  iuch  der  genäden  /  und  ir  mir  habt  gesworn,  21/49 
dö  ir  mir  zuo  Etzeln  rietet,  /  ritter  üz  erkorn, 
daz   ir  mir  woldet  dienen  /  an  unser  eines  tot. 
des  wart  mir  armen  wibe  /  nie  so  groezliche  not." 

„Daz  ist  äne  lougen,/ich  swuor  iu,  edel  wip,  2i5o 

daz  ich  durch  iuch  wägte /die  ere  und  ouch  den  lip : 
daz  ich  die  sele  vliese,  /  des  enhän  ich  niht  gesworn : 
zuo  dirre  höchgezite  /  bräht  ich  die  fürsten  wol  geborn." 

Si  sprach:   „gedenke,  Rüedeger,  / der  grözen  triuwe 

din,  2i5i 

der  statte  und  ouch  der  eide,  /  daz  du  den  schaden  min 
iemer   woldest   rechen,  /  und   elliu   miniu   leit." 
dö  sprach  der  marcgräve :  /  „ich  hän  iu  selten  iht  verseit." 

-tLlzel  der  vil  riche  /  vlegen  ouch  began.  2i52 

dö  buten  si  ze  füezen  /  sich  beide  für  den  man. 
den   edelen   marcgraven  /  unmuotes   man   dö  sach. 
der  vil  getriuwe  recke  /  harte  jämerlicben  sprach : 

„Owe  mir  gotes  armen,  /deich  ditz  gelebet  hän.         21 53 

aller  miner  eren  /  der  muoz  ich  abe  stän, 

triuwen  unde  zühte,  /  der  got  an  mir  gebot. 

owe  got  von  himele, /daz  michs  niht  wendet  der  tot! 

Swelhez  ich  nu  läze  unt /daz  ander  begän,  21 5/1 

so  hän  ich  bcesliche  /  und  übele  getan : 

läz  aber  ich  si  beide,  /  mich  schiltet  elliu  diet. 

nu  ruoche  mich  bewisen  /  der  mir  ze  lebene  geriet." 

Dö  bäten  si  genöte,  /der  künec  und  ouch  sin  wip.       2i55 

des  muosen  sider  recken  /  Verliesen  den  lip 

von  Rüedegeres  hende,  /  da  ouch  der  helt  erslarp. 

ir  muget  daz  hie  wol  hoeren,/daz  er  vil  jämmerlichen  warp. 

A  2085  —  2092,  C  2206 — 2213 

Er  weste  schaden  gwinnen/und  ungefüegiu  leit.        21 56 

er  het  dem  künec  Etzelen  /  vil  gerne  verseit, 

und  ouch  der  küneglnne.  /  vil  sere  vorhte  er  daz, 

ob  er  ir  einen  slüege,  /  daz  im  diu  werelt  trüege  haz. 

Do  sprach  zuo  dem  künege  /  der  vil  küene  man:       2167 
,,her   künec,    nu   nemt   hin    widere  /  al    daz    ich   von   iu 

han, 
daz  lant  mit  den  bürgen:  /des  sol  mir  niht  bestän. 
ich  wil  üf  minen  f  üezen  /  in  daz  eilende  gän." 

JL)ö  sprach  der  künec  Etzele :  /  „wer  hülfe  danne 

mir?  21 58 

daz  lant  zuo  den  liuten  /  daz  gib  ich  allez  dir, 
daz   du   mich   rechest,    Rüedeger,  /  an   den   vinden   min. 
du  solt  ein  künec  gewaltec /beneben  Etzelen  sin." 

Do  sprach  aber  Rüedeger :/  „wie  sol  ichz  ane  vän?  2i5g 

heim  ze  minem  hüse  /  ich  si  geladen  han, 

trinken  unde  spise/ich  in  güetlichen  bot, 

und  gap  in  mine  gäbe: /wie  sol  ich  raten  in  den  tot? 

Di  liute  wament  lihte  /  daz  ich  si  verzaget.  2160 

deheinen  minen  dienest /hän  ich  in  versaget, 
den  vil  edeln  f ürsten  /  und  den  iren  man  : 
ouch  riuwet  mich  diu  vriuntschaft  /  die  ich  mit  in  ge- 
worben han. 

Giselher  dem  degene  /  gab  ich  die  tohter  min.  2 161 

sine  künde  in  dirre  werlde/niht  baz  verwendet  sin 
üf  zuht  und  üf  ere,  /  üf  triuwe  und  ouch  üf  guot. 
in  gesach  nie  künec  so  jungen  /  so  rehte  tugentlich 

gemuot." 

Do   sprach   aber   Kriemhilt :  /  „vil   edel    Rüedeger,    2162 
nu  lä  dich  erbarmen  /  unser  beider  ser, 
min  und  ouch  des  küneges. /gedenke  wol  dar  an 
daz  nie  wirt  deheiner/sö  leide  geste  gewan." 

Do  sprach  der  marcgräve  /  wider  daz   edel  wip :       2i63 
,,ez  muoz  noch  hiute  gelten  /  der  Rüedegeres  lip 
swaz  ir  und  ouch  min  herre  /  mir  liebes  habt  getan : 
dar  umbe  muoz  ich  sterben.  /  daz  mac  niht  langer  geslän. 

Ich  weiz   wol  daz  noch  hiute  /  min  bürge  und  miniu 

laut  216/i 

iu  müezen  ledec  werden  /  von  ir  eteliches  hanl. 
ich  bevilhe  iu  üf  genäde  /  min  wip  und  miniu  kint 
und  ouch  die  vil  eilenden  /  die  da  ze  Bechelären  sint." 

„JN  u  Ion  dir  got,  Rüedeger"  /sprach  der  künec  do.  2i65 
er  unt  diu  küneglnne,  /  si  wurden  beidiu  vro. 
,,uns  sulen  dine  liute  /  vil  wol  bevolhen  wesen : 
ouch  trouwe  ich  minem  heile  /  daz  du  mäht  selbe  wol 

genesen." 

Nu  liez  er  an  die  wäge/sele  unde  lip.  2166 

do  begonde   weinen  /  daz   Etzelen   wip. 
er  sprach:  „ich  muoz  iu  leisten  /  als  ich  gelobet  hän. 
owe  der  minen   friunde,  /  die  ich  ungerne  bestän." 

Man  sach  in  von  dem  künege  /  trüreclichen  gen.         2167 

do  vant  er  sine  recken  /  vil  nähen  bi  im  sten. 

er  sprach :  „ir  sult  iuch  wäfen,  /  alle  mine  man. 

die  küenen  Buregonden  /  di  muoz  ich  leider  bestän." 

Si  hiezen  balde  springen /da  man  ir  gewaefen  vant.  2168 

ob  ez  der  helem  waere  /  oder  des  Schildes  rant, 

von   ir   ingesinde  /  wart   ez    in   dar   getragen. 

sit  hörten  leidiu  maere  /  die  stolzen  eilenden  sagen. 

Gewäfent   wart   do   Rüedeger  /  mit   fünf   hundert 

man :  2169 

dar  über  zwelef  recken  /  ze  helfe  er  dö  gewan. 
die  wolden  pris  erwerben  /  in  des  sturmes  not : 
sin  wessen  niht  der  maere  /  daz  in  so  nähte  der  tot. 

A   2100 — 2106,  C  2222 — 2228 

J— 16  sach  man  Rüedegere  /  under  helme  gän.  2170 

ez  truogen  swert  diu  scharpfen  /  die  Rüedegeres  man, 
dar  zuo  vor  ir  handen  /  die  liehten  Schilde  breit, 
daz  sach  der  videla^re :  /  ez  was  im  grcezliche  leit. 

Do  sach  der  junge  Giselher  /  sinen  sweher  gen  2 171 

mit  üf  gebunden!  helme.  /  wie  moht  er  do  versten 
waz  er  da  mite  meinte,  /  niwan  allez  guot? 
des  wart  der  künic  edele  /  so  rehte  vroelich  gemuot. 

,,Nu  wol  mich  solher  vriunde"  /  sprach   Giselher   der 

degen,  2172 

,,die  wir  hän  gewunnen  /  üfen  disen  wegen. 
wir  suln  mines  wibes  /  vil  wol  geniezen  hie. 
mirst  liep  üf  mine  triuwe  /  daz  ie  der  hirät  ergie." 

„Ine   weiz    wes   ir   iuch   trcestet"  /  sprach   dö   der   spile- 

man.  2173 

„wa  gesäht  ir  ie  durch  suone  /  so  manegen  helet  gän 
mit  üf  gebundem  helme,  /  die  trüegen  swert  enhant? 
an  uns  wil  dienen  Rüedeger  /  sine  bürge  und  siniu  lant." 

Bedaz  der  videlaere  /  die  rede  vollesprach,  2174 

Rüedegern  den  edelen  /  man  vor  dem  hüse  sach. 
sinen  schilt  den  guoten  /  sazt  er  für  den  fuoz. 
do  muos  er  sinen  friunden  /  versagen  dienest  unde  gruoz. 

.L/er  edel  marcgräve  /  rief  in  den  sal :  2175 

,,ir  küenen  Nibelunge,  /  nu  wert  iuch  über  al. 

ir  sohlet  min  geniezen,  /  nu  engeldet  ir  min. 

e    do  war  wir  f riunde :  /  der  triuwen  wil  ich  ledec  sin." 

Do  erschrachten  dirre  maere  /  die  nothaften  man :   2176 
wand  ir  deheiner  vreude  /  da  von  niht  gewan 
daz  mit  in  wolde  striten  /  dem  si  da  wären  holt, 
si  heten  von  ir  vienden  /  michel  arebeit  gedolt. 

„Nun   welle   got  von  himele" /sprach   Günther   der 

degen,  2I77 

„daz   ir  iuch  genäden  /  sült  an  uns  bewegen 
unt  der  vil  grözen  triuwe, /der  wir  doch  heten  muot. 
ich  wil  iu  des  getrouwen  /  daz  ir  ez  niemer  getuot." 

„Jane  mac  ichs  niht  geläzen"  /  sprach  do  der  küene 

man :  2178 

„ich  muoz  mit  iu  striten,  /  wand  ichz  gelobet  hän. 
nu  wert  iuch,  küene  helde,  /  so  lieb  iu  si  der  lip. 
mich  enwoldes  niht  erläzen  /  des  künec  Etzelen  wip." 

„Ir  widersagt  uns  nü  ze  späte"  /  sprach  dö  der  künec 

her.  2I79 

„nu  müez  iu  got  vergelten,  /  vil  edel  Rüedeger, 
triuwe  unde  ininne,  /  die  ir  uns  habt  getan, 
ob  irz  an  dem  ende  /  woldet  güetlicher  län. 

Wir  soldenz  iemer  dienen  /daz  ir  uns  habt  gegeben,  2180 

ich  und  mine  mäge,  /  ob  ir  uns  liezet  leben, 

der  herlichen  gäbe,  /  dö  ir  uns  brähtet  her 

in  Etzeln  lant  mit  triuwen :  /des  gedenket,  edel  Rüedeger." 

„Wie   wol  ich  iu  des  gunde"  /  sprach  Rüedeger  der 

degen,  2 181 

„daz  ich  iu  mine  gäbe  /  mit  vollen  solde  geben 
also  willeclichen  /  als  ich  des  hete  wän! 
sone   wurde  mir   dar  umbe  /  niemer   schelten   getan." 

„Erwindet,  edel  Rüedeger"  /  sprach  do  Gßrnöt.        2182 

„wand  ez  wirt  deheiner  /  gesten  nie  erbot 

so  rehte  minneclichen  /  als  ir  uns  habt  getan: 

des  sult  ir  wol  geniezen,/ob  wir  bi  lebene  bestän." 

„Daz  wolde  got"  sprach  Rüedeger,  /  „vil  edel  Gernot,  2i83 

daz  ir  ze  Rine  waeret  /  unde  ich  waere  tot 

mit  etelichen  eren, /sit  ich  iuch  sol  bestän! 

ez  enwart  noch  nie  an  helden  /  wirs  von  friunden  getan." 

A  2114— 2120,  C  2236 — 2242 

„Nu  Ion  iu  got,  her  Rüedeger"  /  sprach  aber  Gernot,  2184 

„der  vil  riehen  gäbe. /mich  riuwet  iuwer  tot, 

sol  an  iu  verderben  /  so  tugentlicher  muot. 

hie  trage  ich  iuwer  wäfen,  /daz  ir  mir  gäbet,  helet  guot. 

Daz  ist  mir  nie  geswichen/in  aller  dirre  not:  2i85 

under  sinen  ecken /lit  manic  ritter   tot. 

ez  ist  lüter  unde  staete,  /  herlich  unde   guot. 

ich  waene  richer  gäbe  /  ein  recke  niemer  mer  getuot. 

• 
Und  weit  ir  niht  erwinden  /irn  wellet  zuo  zuns  gän,  2186 
slaht  ir  mir  iht  der  vriunde  /  die    ich  noch  hinne  hän, 
mit  iuwer  selbes  swerte  /  nim  ich  iu  den  lip : 
so  riuwet  ir  mich,  Rüedeger,  /  und  iuwer  herlichez  wip." 

„Daz  wolde  got.  her  Gernot,  /und  möhte  daz  ergän  2187 
daz  aller  iuwer  wille  /  waere  hie  getan 
unt  daz   genesen  wsere  /  iuwer   f riunde  lip ! 
jasoliuwolgetrouwen/beidiu  min  tohter  und  min  wip." 

l_/6  sprach  von  Buregonden  /  der  scheenen  Uoten 

kint:  2188 

„wie  tuot  ir  so,  her  Rüedeger?  /die  mit  mir  komen  sint, 
di  sint  iu  alle  waege :  /  ir  grifet  übele  zuo. 
die  iuwern  scheenen  tohter  /  weit  ir  verwitewen  ze  fruo. 

Swenne  ir  und  iuwer  recken  /mit  strite  mich  bestät,  2189 
wie  rehte  unvriuntliche  /  ir  daz  schinen  lät 
daz  ich  iu  wol  getrouwe  /  für  alle  ander  man, 
da  von  ich  zeinem  wibe  /  iuwer  tohter  mir  gewan." 

„Gedenket  iuwer  triuwe,  /vil  edel  künec  her,  2190 

gesende  iueh  got  von  hinnen",  /  so  sprach  Rüedeger. 
„lät  die  junevrouwen  /  niht  engelten  min : 
durch  iuwer  selbes  tugende/sö  ruochet  ir  genaedec  sin." 

„Daz  taet  ich  pillichen"  /  sprach  Giselher  daz  kint.  2191 
,,die  hohen  minen  mäge  /  die  noch  hier  inne  sint, 
suln  die  vor  iu  ersterben,  /  so  muoz  gescheiden  sin 
diu  vil  stsete  vriuntschaft  /  zuo  dir  und  ouch  der  tohter 

din." 

„JNu  müez  uns  got  genäden"  /  sprach  der  küene 

man.  2192 

dö  huoben  si  die  schilde,  /  also  si  wolden  dan 
striten   zuo   den   gesten  /  in   Kriemhilde  sal. 
do  rief  vil  lüte  Hagene  /  von  der   stiegen  her  zetal : 

..Belibet  eine  wlle,  /  vil  edel  Rüedeger:"  2190 

also  sprach  dö  Hagene :  /  „wir  wolden  reden  mer, 
ich  und  mine  herren,  /  als  uns  des  twinget  not. 
waz   mac  gehelfen  Etzelen  /  unser  eilender  tot?" 

„Ich  sten  in  grozen  sorgen"  /sprach  aber  Hagene.      219/J 
„den  schilt  den  mir  vrou  Gotelint  /  gap  ze  tragene, 
den  habent  mir  die  Hiunen  /  zerhouwen  vor  der  hant. 
ich  fuort  in  friuntliche  /  in  daz  Etzelen  laut. 

Daz  des  got  von  himele  /  geruochen  wolde,  2195 

daz  ich  schilt  so  guoten  /  noch  tragen  solde 

so  den  du  hast  vor  hende,  /  vil  edel  Rüedeger! 

so  bedorfte  ich  in  den  stürmen  /deheiner  halsperge  mer." 

„Vil  gerne  waere  ich  dir  guot  /  mit  minem  schilde,  2196 
torst  ich  dir  in  gebieten /vor  Kriemhilde. 
doch  nim  du  in  hin,  Hagene,  /  unt  tragen  an  der  hant. 
hey  soldest  du  in  füeren  /heim  in  der  Buregonden  laut!" 

JLlo  er  im  so  willeclichen  /den  schilt  ze  gebene  bot,  2197 
do  wart  genuoger  ougen  /  von  heizen   trähenen  rot. 
ez  was  diu  leste  gäbe  /  die  sider  iemer  mer 
gebot  deheinem   degene  /  von   Bechelaren   Rüedeger. 

A  2128 — 2134,  C  2250 — 2256 

Swi  grimme  Hagene  weere  und/swie  herte  gemuot,  2198 

ja  erbarmet  in  diu  gäbe,  /  die  der  helet  guot 

bi    sinen  lesten  ziten  /  so  nähen  het  getan. 

vil   manec   ritter   edele  /  mit   im   trüren   began. 

„Nu  löne  iu  got  von  himele,  /  vil  edel  Rüedeger.       2199 

ez  wirt  iur  geliche  /  deheiner  niemer  mer 

der  eilenden  recken  /  so  herliche  gebe. 

got  sol  daz  gebieten  /  daz  iuwer  tugent  iemer  lebe." 

,,Sö  we  mir  dirre  maere"  /  sprach  aber  Hagene :        2200 

„wir  heten  ander  swaere  /  so  vil  ze  tragene : 

sul  wir  mit  friunden  striten,  /  daz  si  got  gekleit." 

dö  sprach  der  marcgräve  :  /  „daz  ist  mir  inneclichen  leit." 

„Nu  Ion  ich  iu  der  gäbe,  /vil  edel  Rüedeger,  2201 

swie  halt  gein  iu  gebären  /  dise  recken  her, 
daz   niemer   iuch   gerüeret  /  in   strite   hie   min   hant, 
ob  ir  si  alle  slüeget  /  die  von  Buregonden  lant." 

Des  neig  im  mit  zühten  /  der  guote  Rüedeger.  2202 

si  weinten  allenthalben,  /  daz  disiu  herzen  ser 
niemen  gescheiden  künde :  /  daz  was  ein  michel  not. 
vater  aller  tugende  /  lag  an  Rüedegere  tot. 

l_)ö  sprach  von  dem  hüse  /  Volker  der  spileman :   22o3 

,,sit  min  geselle  Hagene  /  den  fride  hat  getan, 

den  sult  ir  also  staeten  /  haben  von  miner  hant. 

daz  habt  ir  wol  verdienet,  /  do  wir  körnen  in  daz  lant. 

Vil  edel  marcgräve,  /  ir  sult  min  böte  sin.  220/i 

dise  roten  bouge  /  gap  mir  diu  marcgrävin, 

daz  ich  si  tragen  solde  /  hie  zer  höchgezit : 

die  mugt  ir  selbe  schouwen,  /  daz  ir  min  geziuc  des  sit." 

„Daz  wolde  got  von  himele"  /  sprach  do  Rüedeger,  2205 
„daz  iu  diu  marcgrävinne / noch  solde  geben  mer! 
diu  maere  sage  ich  gerne  /  der  triutinne  min, 
gesihe  ich  si  gesunde:  /  des  mugt  ir  äne  zwivel  sin." 

A  2135 — 2142,  C  2257 — 2263 

Als  er  im  daz  gelobte,  /  den  schilt  huop  Rüedeger:  2206 
des  muotes  er  ertobte.  /  done  beit  er  da  niht  mer : 
dö  lief  er  zuo  den  gesten  /  eim  degene  gelich. 
manegen  slac  vil  swinden  /  sluoc  der  marcgrave  rieh. 

Die  zwene  stuonden  höher,  /  Volker  und  Hagene,     2207 

wand  ez  im  e  gelobten  /  die  küenen  degene. 

noch  vant  er  also  küenen  /  bi  dem  turne  stän, 

daz   Rüedeger  des  strites  /  mit  grözen  sorgen   began. 

Durch  mortraechen  willen /so  liezen  in  dar  in  2208 

Günther  unde  Gernot :  /  si  heten  helede  sin. 
dö  stuont  üf  höher  Giselher :  /  ze  wäre  ez  was  im  leit. 
er  versach  sich  noch  des  lebenes :  /  dar  umbe  er  Ilüede- 

geren  meit. 

J_Jö  sprungen  zuo  den  vinden  /des  maregräven  man.  2209 

man  sach  si  nach  ir  herren  /  vil  degenliche  gän. 

diu  snidenden  wäf en  /  si  truogen  an   der  hant : 

des  brast  da  vil  der  helme/und  manec  herlicher  rant. 

Dö  sluogen  die  vil  müeden  /  manegen  herten  slac       2210 
den  von  Bechelären, /der  eben  und  tiefe  wac, 
durch  die  liehten  ringe /vaste  unz  üf  daz  verch. 
si  täten  in  dem  stürme /diu  vil  herlichen  werch. 

Daz  edel  ingesinde  was/nu  komen  gar  dar  in:  221 1 

Volker  unde  Hagene  /  die  sprungen  balde  hin. 
sine  gäben  vride  niemen,  /  wan  dem  einem  man. 
von  ir  beider  handen/daz  pluot  durch  helme  nider  ran. 

Wie  rehte  grimmecliche  /  vil  swerte  drinne  erklanc  !  2212 

vil  der  schilde  spangen  /  üz  den  siegen  spranc : 

des  reis  ir  schiltgesteine  /  verhouwen  in  daz  pluot. 

si  vähten  also  grimme /daz  man  ez  niemer  mer  getuot. 

.Der  vogt  von  Bechelären / gie  wider  unde  dan,         221 3 

also  der  mit  eilen /in  stürme  werben  kan. 

dem  tet  des  tages  Rüedeger /harte  wol  gelich 

daz  er  ein  recke  wsere, /vil  küene  unt  ouch  vil  lobelich. 

A  2143  — 2150,  C  2264—2271 

Hie  stuonden  dise  recken,  /  Günther  und  Gernöt :       221/I 
si  sluogen  in  dem  stürme  /  vil  manegen  helt  tot. 
Giselher  unt  Dancwart,  /  die  zwene  ez  ringe  wac : 
des  frumten  si  vil  manegen  /unz  üf  ir  jungesten  tac. 

Vil  wol  zeigte  Ilüedeger  /  daz  er  was  starc  genuoc,     2210 
küene  und  wol  gewäfent :  /hey  waz  er  helde  sluoc! 
daz  sach  ein  Buregonde :  /  zornes  gie  im  not. 
da  von  begunde  nähen  /  des  edelen  Rüedegeres  tot. 

Gernot  der  starke,  /  den  helt  ruoft  er  an.  2216 

er  sprach  zem  marcgräven :  /  ,,ir  weit  mir  miner  man 
niht  genesen  läzen,  /  vil  edel  Ilüedeger : 
daz  müet  mich  äne  mäze :  /  ichn  kans  niht  an  gesehen 

mer. 

Nu  mag  iu  iuwer  gäbe /wol  ze  schaden  komen,         2217 
sit  ir  mir  miner  vriunde  /  habt  so  vil  genomen. 
nu  wendet  iuch  her  umbe,  /  vil  edel  küene  man. 
iur  gäbe  wirt  verdienet  /  so  ich  aller  beste  kan." 

E  daz  der  marcgräve  /  zuo  zim  volkceme  dar,  2218 

des  muosen  liehte  ringe  /  werden  missevar. 

dö  sprungen  zuo  ein  ander /die  ere  gernde  man. 

ir  ietwedere  schermen  /  für  starke  wunden  began. 

Ir  swert  so  scherpfe  wären,  /  ez  enkunde  niht 

gewegen.  2219 

dö  sluoc  Gernöten  /  Ilüedeger  der  degen 
durch  helem  vlinsherten,  /  daz  nicler  vlöz  daz  pluot. 
daz  vergalt  im  schiere  /  der  ritter  küene  unde  guot. 

Die  Rüedegeres  gäbe  /  an  hende  er  höher  wac:         2220 
swie  wunt  er  waer  zem  töde,  /  er  sluoc  im  einen  slac 
durch  den  schilt  vil  guoten/unz  üf  diu  helmgespan. 
da  von  so  muos  ersterben  /  der  schoenen  Gotelinde  man. 

A  2151— 2157,  C  2272 — 2278 

Jane  wart  nie  wirs  gelonet/so  richer  gäbe  mer.         2221 
do  vielen  beide  erslagene,  /  Gernot  und  Rüedeger, 
gelich  in  dem  stürme, /von  ir  beider  hant. 
alrerst  erzurnde  Hagene/do  er  den  grozen  schaden  vant. 

J_Jd  sprach  der  helt  von  Tronie:/„ez  ist  uns  übele 

komen:  2223 

wir  haben  an  in  beiden  /  so  grozen  schaden  genomen, 
den  niemer  überwindent/ir  liute  und  ouch  ir  lant. 
die  Rüedegeres  helde/sint  unser  eilenden  pfant." 

,,Owe  mines  bruoder, /der  tot  ist  hie  gefrumt.         2223 
waz  mir  der  leiden  maere/zallen  ziten  kumt! 
ouch  muoz  mich  iemer  riuwen  /  der  edele  Rüedeger. 
der  schade  ist  beidenthalben  /  unt  diu  vil  grcezlichen  ser." 

Do  Giselher  der  herre/sach  sinen  sweher  tot,  222/5 

die  do  dar  inne  wären,  /  die  muosen  liden  not. 
der  Tot  der  suochte  sere  /  da  sin  gesinde  was. 
der  von  Bechelären  /  do  langer  einer  niht  genas. 

JLlö  Günther  unde  Giselher /und  ouch  Hagene,       2225 

Dancwart  unde  Volker, /die  guoten  degene, 

giengen  da  si  f  unden  /  ligen  die  zwene  man, 

do  wart  da  von  den  helden/mit  jämer  weinen  getan. 

„Der  Tot  uns  sere  roubet"  /sprach  Giselher  daz  kint.  2226 
,,nu  läzet  iuwer  weinen,  /  und  ge  wir  an  den  wint, 
daz  uns  die  ringe  erkuolen,  /  uns  sturmmiieden  man. 
ja  waen  uns  got  niht  langer /hie  ze  lebene  engan." 

Den  sitzen,  disen  leinen /sach  man  manegen  degen.  2227 
si  wären  aber  müezec :  /  da  wären  tot  gelegen 
die  Rüedegeres  helde.  /  vergangen  was  der  doz. 
so  lange  wert  diu  stille  /  daz  sin  Etzelen  verdroz. 

„vJwe   dirre   dienste"  / sprach   des   küneges   wip :     2228 

„dine  sint  niht  so  staete/daz  unser  viende  lip 

müge  des  engelten/von  Rüedegeres  hant. 

er  wil  si  wider  bringen /in  der  Buregonden  lant. 

A  2158 — 2165,  C  2279,  2280,  2282 — 2287 

Waz   hilfet,   künec  Etzel,/daz  wir  geteilet  hän        2229 
mit  im  swaz  er  wolde  ?  /  der  helt  hat  missetän. 
der  uns  da  solde  rechen, /der  wil  der  suone  pflegen." 
des  antwurte  Volker,  /  der  vil  zierliche  degen  : 

„Der  rede  ist  so  niht  leider,  /vil  edelez  küneges  wip.  2200 

getörste  ich  heizen  liegen  /  alsus  edelen  lip, 

so  het  ir  tiuvellichen  /  an  Rüedeger  gelogen. 

er  unt  die  sinen  degene/sint  an  der  suone  gar  betrogen. 

Er  tet  so  willecliche  /  daz  im  der  künec  gebot,  223i 

daz  er  und  sin  gesinde  /  ist  hie  gelegen  tot. 
nu  seht  al  umbe,  Kriemhilt,  /  wem  ir  gebieten  weit, 
iu  hat  unz  üf  den  ende  /  gedienet  Rüedeger  der  helt. 

Welt  ir  des  niht  gelouben,  /  man  solz  iuch  sehen 

län."  2232 

durch  ir  herzen  leide  /so  wart  dö  daz  getan: 
man  truoc  den  helt  verhouwen  /  da  in  der  künec  sach. 
den  Etzelen  degenen  /  so  rehte  leide  nie  geschach. 

J_Jo  si  den  marcgraven  /  sähen  töten  tragen,  2233 

ez   enkunde  ein  schribaere  /  geprieven  noch  gesagen 
di  manegen  ungebaere  /  von  wibe  und  ouch  von  man 
diu  sich  von  herzen  jamer  /  aldä  zeigen  began. 

Der  Etzelen  jämer/der  wart  also  groz,  2234 

als  eines  lewen  stimme  /  der  riche  künec  erdöz 
mit  herzen  leidem  wuofe :  /  alsam  tet  ouch  sin  wip. 
si  klagten  ungefuoge  /  des  guoten  Rüedegeres  lip. 


A  2166 — 2171,  C  2288 — 2293 

XXXVIII.    AVE  NTIURE 

(WIE  HERN  DIETRICHES  RECKE  N  ALLE 
WURDEN   ERSLAGEN) 

* 

Do  hört  man  allenthalben/ jämer  also  groz  2235 

daz  palas  unde  turne /von  dem  wuofe  erdöz. 
do  hört  ez  ouch  von  Berne  /  ein  Dieteriches  man  : 
durch  disiu  starken  maere  /  wie  balde  er  gähen  began! 

Do  sprach  er  zuo  dem  f  ürsten :  /  ,,hoert,  min  her 

Dieterich.  2236 

swaz  ich  noch  her  gelebet  hän,  /  so  rehte  unmügelich 

gehört  ich  klage  nie  mere  /  als  ich  nu  hän  vernomen. 

ich  waen  der  künec  Etzele  /  ist  selbe  zuo  dem  schaden 

komen. 

Wie  möhtens  anders  alle  /haben  solhe  not?  2237 

der  künec  oder  Kriemhilt,  /  ir  einez  daz  ist  tot 

von  den  küenen  gesten  /  durch  ir  nit  gelegen. 

ez  weinet  ungef  uoge  /  vil  manec  zierlicher  degen." 

Do  sprach  der  helt  von  Berne :  /  „mine  vil  lieben 

man,  2  2  38 

nu  gähet  niht  ze  sere.  /  swaz  hie  hänt  getan 
die  eilenden  recken,  /  des  gat  in  michel  not. 
und  lät  si  des  geniezen/daz  ich  in  minen  fride  bot." 

Do  sprach  der  küene  Wolfhart:  /  „ich  wil  dare  gän    223g 
und  wil  der  maere  vrägen,  /  waz  si  haben  getan, 
und  wilz  iu  sagen  danne,  /  vil  lieber  herre  min, 
als  ich  ez  dort  ervinde,  /  waz  diu  klage  müge  sin." 

A  2172 — 2176,  C  2294 — 229% 

Do  sprach  der  herre  Dieterich :  /  ,,swä  man  sich  zorns 

versiht,  22/io 

ob  ungefüegiu  vrage  /  danne  da  geschult, 

daz  betrüebet  lihte  /  recken  den  ir  muot. 

jan  wil  ich  niht,  Wolfhart,  /  daz  ir  die  vrage  gein  in 

tuot." 

JL)ö  bat  er  Helpf riehen  /  vil  balde  dare  gän  2 241 

und  hiez  in  daz  ervinden  /  an  Etzelen  man 
oder  an  den  geslen  selben,  /  waz  wsere  da  geschehen, 
dön  hete  man  von  liuten/sö  grözen  jamer  nie  gesehen. 

Der  böte  begonde  vrägen :  /  „waz  ist  hie  getan?'*         2242 
dö  sprach  einer  drunder :  /  ,,dä  ist  vil  gar  zergän 
swaz  wir  vreuden  heten  /  in  der  Hiunen  lant. 
hie  lit  erslagen  Rüedeger /von  der  Buregonden  hant. 

Die  mit  im  dar  in  körnen,  /  der  ist  einer  niht 

genesen."  22  43 

dön  konde  Helpf  riebe  /  niemer  leider  wesen. 
jan  gesagt  er  maere/sö  rehte  ungerne  nie. 
der  böte  zuo  Dietriche    vil  sere  weinende  gie. 

„Waz  habt  ir  uns  erfunden?"  /  sprach  dö  Dietrich.  2244 
,,wie  weinet  ir  so  sere,/degen  Helpf  rieh?" 
dö  sprach  der  edele  recke  :  /  ,,ich  mac  wol  balde  klagen  : 
den  guolen  Rüedegere /hänt  die  Buregonde  erslagen." 

Dö  sprach  der  helt  von  Berne :  /  ,,daz  sol  niht 

wellen   got.  2  2  45 

daz  waere  ein  starkiu  räche  /  und  ouch  des  tiuf eis  spot. 
wä  mite  hete  Rüedeger /an  in  daz  versolt? 
ja  ist  mir  daz  wol  künde,  /  er  ist  den  eilenden  Tiolt." 

Des  antwurte  Wolfhart :/  ,,und  heten  siz  getan,  2246 

so  solte  ez  in  allen /an  ir  leben  gän. 

ob  wirz  in  vertrüegen, /des  waere  wir  geschant. 

ja  hat  uns  vil  gedienet  /des  guoten  Rüedegeres  hant" 

21  A  2177 — 2183,  C  2299 — 2305 

Der  vogt  von  Amelunge  / hiez  ez  ervaren  baz.  22/17 

vil  harte  senliche  /  er  in  ein  venster  saz: 

do  bat  er  Hildebrande /zuo  den  gesten  gän, 

daz  er  an  in  erf  ünde,  /  waz  da  wsere  getan. 

Uer  sturmküene  recke, / meister  Hildebrant,  22/'j8 

weder  schilt  noch  wäf en  /  truog  er  an  der  hant: 
er  wolde  in  sinen  zühten/zuo  den  gesten  gän. 
von  siner  swester  kinde  /  wart  im  ein  strafen  getan. 

Do  sprach  der  grimme  Wolfhart :  /  „weit  ir  dar 

blozer  gän,  22/19 

so  mag  ez  äne  ein  schelten  /  niemer  wol  gestän : 
so  müezt  ir  lasterliche  /  tuon  die  widervart: 
komt  ir  dar  gewäf ent,  /  daz  etelicher  wol  bewart." 

Do  garte  sich  der  wise  /  durch  des  tumben  rät.  2  2  5o 

e  daz  ers  innen  wurde,  /  do  wären  in  ir  wät 
al   Dieteriches  recken  /  unt  truogen  swert  enhant. 
dem  helde  was  ez  leide :  /  vil  gerne  het  erz  erwant. 

Er  vrägte  war  si  wolden.  /  ,,wir  wellen  mit  iu  dar.       225i 
waz  ob  von  Tronie  Hagne  /  deste  wirs  gevar  ? 
gein  iu  mit  spotte  sprechen, /des  kan  er  wol  pflegen." 
do  er  daz  gehorte,  /  da  von  gestattes  in  der  degen. 

J-Jö  sach  der  küene  Volker /wol  gewäfent  gän  2252 

die  recken  von  Berne,  /  die  Dietriches  man, 
begürtet  mit  den  swerten:/si  truogen  schilt  enhant. 
er  sagt  ez  sinem  herren  /  üzer  Buregonden  lant. 

Do  sprach  der  videlaere :  /  „ich  sihe  dort  her  gän         2253 
so  rehte  vientliche  /  die  Dietriches  man 
gewäfent  under  helme :  /  si  wellent  uns  bestän. 
ich  waen  ez  an  daz  übele/ welle  uns  eilenden  gän." 

In  den  selben  ziten/kom  ouch  Hildebrant.  2254 

do  sazt  er  für  die  füeze/sines  Schildes  rant. 

er  begonde  vrägen  /  die  Guntheres  man : 

„owe  ir  guoten  helde..  /  waz  het  iu  Rüedeger  getan  ? 

A  2184 — 2191,  C  2306 — 2313 

Mich  hat  min  herre  Dietrich /her  zuo  ziu  gesaut:        2255 

ob  erslagen  hete/iur  deheines  hant 

den  edelen  marcgräven,  /  als  uns  daz  ist  geseit, 

wirn   künden  überwinden/  niht  diu  grcezlichen  leit." 

Do  sprach  von  Tronie  Hagne :  /  ,,claz  maere  ist 

ungelogen.  2256 

wie  wol  ich  iu  des  gunde,  /  het  iuch  der  böte  betrogen, 
durch  Rüedegeres  liebe,  /  daz  lebte  noch  sin  lip, 
den  iemer  mugen  weinen  /  beidiu  man  und  ouch  diu 

wip ! ' ' 

Uö  si  daz  rehte  erhörten /daz  er  waere  tot,  2257 

dö  klagten  in  die  recken :  /  ir  triuwe  in  daz  gebot, 
den  Dieteriches  recken  /  sach  man  trähene  gän 
über  bärte  und  über  kinne:/in  was  vil  leide  getan. 

Der  herzöge  üzer  Berne /  Sigestap  dö  sprach:  2  2  58 

„nu  hat  gar  ein  ende  /  genomen  der  gemach 
den  uns  ie  fuogte  Rüedeger  /  nach  unser  leide  tagen : 
vröude  eilender  diete/lit  von  iu  helden  erslagen." 

Dö  sprach  von  Amelungen  /  der  degen  Wolf w in  :     2259 
„und  ob  ich  hiute  ssehe  /  tot  den  vater  min, 
mir  enwurde  niemer  leider  /  denn  umbe  sinen  lip. 
owe  wer  sol  nu  trcesten/des  guoten  marcgräven  wip?" 

Dö  sprach  in  zornes  muote/der  degen  Wolfhart:   2260 

,,wer  wiset  nu  die  recken /so  manege  herevart, 

also  der  marcgrave  /  vil  dicke  hat  getan  ? 

owe.  vil  edel  Rüedeger,  /  daz  wir  dich  sus  verloren  hän!" 

Wolfprant  unde  Helpf rieh  /  unde  ouch  Helmnöt,       2261 
mit  allen  ir  vriunden  /  si  weinten  sinen  tot. 
vor  siuften  mohte  vrägen/niht  mere  Hildebrant. 
er  sprach:  „nu  tuot,  ir  degene, /dar  nach  min  herre  hat 

gesant. 

A  2192 — 2198,  C  2314 — 2320 

Gebt  uns  Rüedegeren /also  töten  üz  dem  sal,  2262 

an  dem  gar  mit  jämer/lit  unser  vreuden  val. 

lät  uns  an  im  dienen  /  daz  er  ie  hat  begän 

an  uns  vil  groze  triuwe  /  und  an  manegem  andern  man. 

Wir  sin  ouch  eilende /als  Rüedeger  der  degen.  2263 

vves  läzet  ir  uns  biten?/lät  in  uns  after  wegen 
tragen,  daz  wir  nach  lüde/ Ionen  noch  dem  man. 
wir  hetenz  pillicher  /  bi  sinem  lebene  getan." 

Do  sprach  der  künec  Günther:  /  ,,nie  dienest  wart  so 

guot  22C4 

so  den  ein  vriunt  vriunde/näch  dem  töde  tuot. 
daz  heiz  ich  staete  triuwe, /der  di  kan  begän. 
ir  lonet  im  von  schulden: /er  hat  iu  liebe  getan." 

„Wie  lange  suln  wir  vlegen?" /sprach  Wolfhart  der 

degen.  2265 

,,sit  unser  tröst  der  beste /von  iu  ist  tot  gelegen, 
und  wir  sin  leider  mere  /  mugen  niht  gehaben, 
lät  in  uns  tragen  hinnen,  /daz  wir  den  recken  begraben." 

Des  antwurte  Volker :/ ,,niemen  in  iu  git.  2266 

nemt  in  in  dem  hüse  /  da  der  degen  lit 

mit  starken  verchwunden  /  gevallen  in  daz  pluot : 

so  istz  ein  voller  dienest /den  ir  Rüedegere  tuot." 

Do  sprach  der  küene  Wolfhart:  /  ,,got  weiz,  her 

spileman,  2267 

irn  dürfet  uns  niht  reizen:  /ir  habt  uns  leit  getan, 
törst  ich  vor  minem  herren,/so  koemet  irs  in  not: 
des  müeze  wir  ez  läzen,/wand  er  uns  striten  hie  verbot." 

Do  sprach  der  videlaere :  /  „der  vorhte  ist  gar  ze  vil,  2268 

swaz  man  im  verbiutet, /derz  allez  läzen  wil. 

daz  kan  ich  niht  geheizen  /  rehten  heldes  muot." 

diu  rede  dühte  Hagnen/von  sinem  hergesellen  guot. 

A  2199 — 2205,  C   2321—2327 

„Des  enlät  iuch  niht  gelangen" /sprach  aber  Wolf- 
hart: 2269 
„ich  entrihte  iu  so  die  seiten,  /  swenn  ir  die  widervart 
ritet  gein  dem  Rine,  /  daz  irz  wol  muget  sagen, 
iuwer  übermüeten  /  mag  ich  mit  eren  niht  vertragen." 

Do  sprach  der  videlaere :  /  „swenn  ir  die  seiten  min     2270 
verirret  guoter  dcene,  /  der  iuwer  helmes  schin 
der  muoz  vil  trüebe  werden  /  von  der  minen  hant, 
swie  halt  ich  gerite/in  der  Buregonden  lant." 

Do  wold  er  zuo  zim  springen,  /  wan  daz  in  niht  enlie  2271 
Hildebrant  sin  ceheim/in  vaste  zim  gevie. 
„ich  waen  du  woldest  wüeten/  durch  dinen  tumben  zorn. 
mines  herren  hulde/du  hetes  iemer  mer  verlorn." 

„Lät  abe  den  lewen,  meister,  /  so  grimme  ist  er 

gemuot.  2272 

kumt  aber  er  mir  zen  handen'- /sprach  der  degen  guot, 
„het  er  die  werelt  alle  /  mit  siner  hant  erslagen, 
ich  slahe  in  daz  erz  widerspei  /  niemer  mere  darf 

gesagen." 

JUes  wart  vil  harie  erzürnet /der  Bernsere  muot.     2273 
den  schilt  gezuchte  Wolfhart,  /  ein  sneller  degen   guot: 
alsam  ein  lewe  wilder  /  lief  er  vor  in  dan. 
im  wart  ein  gaehez  volgen  /  von  sinen  vriunden  getan. 

Swie  witer  sprünge  er  pflsege/für  des  sales  want,  227/i 
doch  ergahte  in  vor  der  stiege /der  aide  Hildebrant: 
er  wolde  in  vor  im  lazen  /  niht  komen  in  den  strit. 
si  funden  daz  si  suochten  /  an  den  eilenden  sit. 

Do  gespranc  zuo  Hagenen  /  meister  Hildebrant:         2276 
diu  swert  man  horte  erklingen  /  an  ir  beider  hant. 
si  wären  sere  erzürnet :  /  daz  moht  man  kiesen  sint. 
von  ir  zweier  swerten  /  gie  der  fiurröter  wint. 

A  2206 — 2212,  C  2328 — 2334 

Die  wurden  do  gescheiden  / in  des  Sturmes  not:         2276 
daz  täten  die  /von  Berne,  /  als  in  ir  kraft  gebot, 
zehant  do  wände  Hildebrant  /  von  Hagenen  wider  dan : 
do  lief  der  starke  Wolfhart  /  den  küenen  Volkeren  an. 

Er  sluoc  den  videl«re/üf  den  heim  guot,  2277 

daz  des  swertes  ecke  /  unz  an  die  spangen  wuot. 
daz  vergalt  mit  eilen  /  der  küene  spileman. 
do  sluog  er  Wolfharten,  /  daz  er  stieben  began. 

Des  fiurs  üz  den  ringen  /  hiuwen  si  genuoc.  2278 

haz  ir  ieslicher  /  dem  anderen  truoc. 

die  schiet  do  von  Berne  /  der  degen  Wolf win  : 

ob  ez  ein  helt  niht  waere,  /  des  künde  niemer  gesin. 

(jrunther  der  recke /mit  williger  hant  2279 

enpfie  die  helde  maere  /  von  Amelunge  lant. 
Giselher  der  herre,  /  diu  liehten  helemvaz, 
der  frumt  er  da  vil  manigez  /  von  pluote  rot  unde  naz. 

Dancwart,  Hagnen  bruoder, /was  ein  grimmec  man.  2280 

swaz  er  da  vor  hete/in  strite  getan 

den  Etzelen  recken,  /  daz  was  gar  ein  wint : 

nu  vaht  vil  tobeliche  /  des  küenen  Aldi  iänes  kint. 

Bitschart  unde  Gerbart,  /  Helpfrich  und  Wichart,     2281 
die  hetn  in  mangen  stürmen  /  vil  selten  sich  gespart : 
des  brähten  si  wol  innen  /  die  Guntheres  man. 
do  sach  man  Wolf pranden  /  in  strite  herliche  gän. 

Do  vaht  alsam  er  wuole  /  der  aide  Hildebrant.  2282 

vil  der  guoten  recken  /  vor  Wolfhartes  hant 
mit  töde  muosen  vallen  /  von  swerten  in  daz  pluot. 
sus  rächen  Büedegeren  /  die  recken  küene  unde  guot. 

Do  vaht  der  herre  Sigestap/als  im  sin  eilen  riet.   2283 
hey  waz  er  in  dem  strite  /  der  guoten  helme  schriet 
den  sinen  vianden,  /  Dietriches  swester  sun ! 
ern  künde  in  dem  stürme  /  niemer  bezzers  niht  getuon. 

A  2213—2220,  C  2335—2342 

Volker  der  starke, /do  er  daz  ersach  2284 

daz  Sigestap  der  küene  /  den  bluotegen  bach 

hiu  üz  herten  ringen,  /  daz  was  dem  helde  zorn. 

er  spranc  im  hin  engegene :  /  do  hete  Sigestap  verlorn 

Von  dem  videlaere /  vil  schiere  da  daz  leben:  2285 

er  begonde  im  siner  künste/alsolhen  teil  da  geben 
daz  er  von  sinem  swerte  /  muose  ligen  tot. 
daz  räch  der  aide  Hildebrant,  /  als  im  sin  eilen  daz  gebot. 

„Owe  liebes  herren"  /  sprach  meister  Hildebrant,     2286 
„der  hie  iit  erstorben  /  von  Volkeres  hant. 
nü  sol  der  videlaere  /  langer  niht  genesen." 
Hildebrant  der  küene,  /  wie  künde  er  grimmer  gewesen? 

Do  sluoc  er  Volkeren,  /  daz  im  diu  helembant  2287 

stuben  allenthalben  /  zuo  des  sales  want 
von  helme  und  ouch  von  schilde,  /  dem  küenen  spileman : 
da  von  der  starke  Volker  /  do  den  ende  da  gewan. 

Do  drungen  zuo  dem  strite  /  di  Dieteriches  man.       2288 
si  sluogen  daz  die  ringe  /  vil  verre  draeten  dan, 
unt  daz  man  ort  der  swerte  /  vil  höhe  vliegen  sach. 
si  holten  üz  den  helmen  /  den  heize  vliezenden  bach. 

LJö  sach  von  Tronie  Hagne/ Volkeren  tot.  2289 

daz  was  zer  höchg-ezite  /  sin  aller  meistiu  not 
die  er  da  het  gewunnen  /  an  mägen  und  an  man. 
owe  wie  harte  Hagene/den  helt  do  rechen  began! 

„Nun  sol  es  niht  geniezen/  der  aide  Hildebrant.  2290 

min  helfe  lit  erslagene  /  von  des  heldes  hant, 

der  beste  hergeselle /  den  ich  ie  gewan." 

den  schilt  rucht  er  hoher :  /  do  gie  er  houwende  dan. 

Helpfrich  der  starke  /  Danewarten  sluoc.  2291 

Günther  unde  Giselher,  /  den  was  ez  leit  genuoc, 

dö  si  in  sähen  vallen  /  in  der  starken  not. 

er  het  mit  sinen  handen  /  vil  wol  vergolten  sinen  tot. 

A  2221 — 2228,  C  2343—2350 

JUie  wile  gie  dö  Wolfhart  /  wider  unde  dan,  2292 

allez  houwende  /  die  Guntheres  man. 

er  was  die  dritten  kere  /  komen  durch  den  sal : 

da  viel  von  sinen  handen  /  vil  manec  recke  zetal. 

Do  rief  der  hcrre  Giselher / Wolfharten  an:  2293 

„owe  daz  ich  so  grimmen  /  vient  ie  gewan. 

edel  ritter  küene,  /  nu  wendet  gegen  min. 

ich  wil  ez  helfen  enden :/ ezn  mac  niht  langer  gesm." 

Zuo  Giselhere  kerte  /  Wolfhart  in  den  strit.  229/I 

do  sluoc  ir  ietwedere  /  vil  manege  wunden  wit. 
so  rehte  kref  teclichen  /  er  zuo  dem  künege  dranc 
daz  im  under  f üezen  /  daz  pluot  al  über  daz  houbet 

spranc. 

Mit  swinden  siegen  grimme,  /  der  schoenen  Uoten 

kint,  2290 

enpfie  er  Wolfharten  /  den  küenen  helt  sint. 
swie  starc  der  degen  waere,  /  er  künde  niht  genesen. 
ez   endorf te   künec  so  junger  /  niemer   küener   gewesen. 

Do  sluoc  er  Wolfharten/ durch  eine  brünne  guot,     2296 

daz  im  von  der  wunden  /  nider  vlöz  daz  pluot. 

er  wunte  zuo  dem  töde  /  den  Dieteriches  man. 

ez  enhet  an  einen  recken  /  ze  wäre  niemen  getan. 

Also  der  küene  Wolfhart /der  wunden  enpfant,     2297 
den  schilt  den  liez  er  vallen,/ höher  an  der  hant 
huob  er  ein  starkez  wäfen :  /  daz  was  scharpf  genuoc. 
durch  heim  unt  durch  ringe /der  helt  do  Giselheren 

sluoc. 

Si  heten  beide  ein  ander /den  grimmen  tot  getan.     2298 
done  lebte  ouch  niht  mere/der  Dieteriches  man. 
Hildebrant  der  alte/ Wolfharten  vallen  sach : 
im  waen  vor  sinem  töde  /so  rehte  leide  nie  geschach. 

A  2229—2235,  C  2352—2358 

Do  wären  gar  erstorben  /  die  Guntheres  man  2299 

und  ouch  di  Dietericb.es.  /  Hildebrant  was  gegän 

da  Wolfhart  was  gevallen  /  nider  in  daz  pluot: 

er  beslöz  mit  armen /den  recken  küene  unde  guot. 

Er  wolden  üzem  hüse/mit  im  tragen  dan :  23oo 

er  was  ein  teil  ze  swaere.  /  er  muose  in  ligen  län. 
dö  buchte  ouch  üz  dem  bluote  /  der  rewunde  man : 
er  sach  wol  daz  im  gerne /sin  neve  het  geholfen  dan. 

Do  sprach  der  tötwunde :  /  „vil  lieber  ceheim  min,  23oi 
ir  mugt  an  disen  ziten/mir  niht  frum  gesin : 
nu  hüetet  iuch  vor  Ilagenen :  /  ja  dunket  ez  mich  guot. 
er  treit  in  sinem  herzen  /  einen  grimmigen  muot. 

Und  ob  mich  mine  mäge  /  nach  töde  wellen  klagen,     2302 
den  nächsten  unt  den  besten /den  sult  ir  von  mir  sagen 
daz  si  nach  mir  niht  weinen :/ daz  ist  ane  not. 
vor  eines  küneges  handen  /  lig  ich  hie  herlichen  tot. 

Ich  hän  ouch  so  vergolten  /  hier  inne  minen  lip     23o3 
daz  ez  wol  mugen  weinen  /  der  guoten  ritter  wip. 
ob  iuch  des  iemen  vräge, /so  mugt  ir  balde  sagen, 
vor  min  eines  handen  /  lit  wol  hundert  erslagen." 

J_Jö  gedäht  ouch  Hagene /an  den  spileman,  23o/i 

dem  der  küene  Hildebrant/  sin  leben  an  gewan : 
dö  sprach  er  zuo  dem  degene :  /  ,,ir  geldet  miniu  leit. 
ir  habt  uns  hinne  erbunnen/  vil  maneges  recken  gemeit." 

Er  sluoc  üf  Hildebranden, /daz  man  wol  vernam     23o5 

Balmungen  diezen,/den  Sifride  nam 

Hagene  der  küene  /  da  er  den  helt  ersluoc. 

dö  werte  sich  der  alte: /ja  was  er  küene  genuoc. 

Der  recke  Dietriches/ sluoc  ein  wäfen  breit  23o6 

üf  den  helt  von  Tronie,  /  daz  ouch  vil  sere  sneit. 
dön  kund  er  niht  verwunden  /  den  Guntheres  man : 
dö  sluoc  aber  in  Hagene  /  durch  eine  brünne  wol  getan. 

A  2236—2243,  C  2359—2366 

Do  der  alte  Hildebrant/  der  wunden  enpfant,  2307 

do  vorhte  er  .schaden  mere  /  von  der  Hagenen  hant : 
den  schilt  warf  über  rucke /der  Dietriches  man, 
mit  der  starken  wunden /der  helt  do  Hagenen  entran. 

JLlä  was  niemen  lebende /al  der  degene,  a3o8 

niwan  die  einen  zwene,  /  Günther  und  Hagene. 
mit  bluote  gie  berunnen/der  aide  Hildebrant: 
er  brahte  leidiu  msere/da  er  Dietrichen  vant. 

Do  sach  er  trürecliche  /  sitzen  hie  den  man.  2809 

der  leide  michels  mere  /  der  f  ürste  do  gewan. 
er  sach  ouch  Hildebranden/ in  siner  brünne  rot: 
do  vrägete  er  der  maare,  /  als  im  diu  sorge  gebot. 

„Nu  sagt  mir,  meister  Hildebrant,/  wie  sit  ir  so  naz  23io 
von  dem  verchpluote?/  od  wer  tet  iu  daz? 
ich  waene  ir  mit  den  gesten  /  zem  hüse  habt  gestriten : 
ich  verbot  ez  iu  so  sere,  /  dö  het  irz  pillich  vermiten." 

Do  sagt  er  sinem  herren  :  /  ,,ez  tet  Hagene.  23u 

der  sluog  mir  dise  wunden  /  in  dem  gademe, 
dö  ich  von  dem  recken  /  wolde  wenden  dan. 
mit  dem  lebne  küme  /  ich  dem  tiufel  entran." 

LJö  sprach  der  Bernaere :  /  „vil  rehte  ist  iu  ge- 
schehen, 23  12 

do  ir  mich  friun tschefte/  den  recken  hortet  jenen, 

daz  ir  den  vride  brächet/ den  ich  in  het  gegeben. 

het  ichs  niht  iemer  schände,  /  ir  soldet  vliesen  daz 

leben." 

„Nu   zürnet  niht   so  sere, /min  her  Dietrich.  23i3 

an  mir  und  minen  friunden  /  der  schade  ist  alze  rieh, 
wir  wolden   Rüedegeren  /  getragen  haben  dan  : 
des  enwolden  uns  niht  gunnen  /  des  künec  Guntheres 

man." 

A  2244—2250,  C  2367—2373 

„So  we  mir  dirre  leide! /ist  Rüedeger  doch  tot,       23i/i 
daz  muoz  mir  sin  ein  jamer  /  vor  aller  miner  not. 
Gotelint  diu  edele  /  ist  miner  pasen  kint. 
ach  we  der  armen  weisen /die  da  ze  Bechelären  sint." 

Riuwen  unde  leides  /  mant  in  do  sin  tot.  23i5 

er  hegonde  starke  weinen: /des  gie  dem  helde  not. 
„owe  getriuwer  helfe  /  die  ich  verloren  hän! 
jan  überwinde  ich  niemer/des  künec  Etzelen  man. 

Mugt  ir  mir,  meister  Hildebrant,  /  diu  maere  rehte 

sagen,  23 i 6 

wer  der  recke  waere  /  der  in  da  hat  erslagen?" 
er  sprach:  „daz  tet  mit  kreften/der  starke  Gernot: 
vor  Rüedegeres  handen/ist  ouch  der  helt  gelegen  tot." 

Üir  sprach  ze  Hildebrande :/ „nu  saget  minen  man,  2317 
daz  si  sich  palde  waf  en ;  /  wand  ich  wil  dare  gän. 
und  heizet  mir  gewinnen  /  min  liehtez  wicgewant. 
ich  wil  selbe  vrägen/die  helde  üz  Buregonden  lant." 

Do  sprach  meister  Hildebrant :  /  „wer  sol  zuo  ziu 

gen?  23 18 

swaz  ir  habt  der  lebenden,  /  die  seht  ir  bi  iu  sten. 
daz  pin  ich  alterseine :  /  die  andern  die  sint  tot." 
do  erschracht  er  dirre  maere :  /  des  gie  im  waerliche  not, 

Wand  er  leit  so  grözez/zer  werlde  nie  gewan.  23ig 

er  sprach:  „und  sint  erstorben /  alle  mine  man, 
so  hat  min  got  vergezzen,  /  ich  armer  Dietrich, 
ich  was  ein  künec  here.  /  vil  gewaltec  unde  rieh." 

„Wie  künde  ez  sich  gefüegen"  /  sprach  aber  Dietrich,  2320 
„daz  si  alle  sint  erstorben,  /  die  helde  lobelich, 
von  den  stritmüeden  /  die  doch  heten  not? 
wan   durch   min  ungelücke,  /  in   waere   vremde   noch 

der  tot. 

A  2251—2257,  C  2374—2380 

Sit  daz  es  min  unsaelde  /  niht  langer  wolde  entwesen,  a32i 
so  sagt  mir, .ist  der  geste/noch  iemen  genesen?" 
do  sprach  meister  Hildebrant :  /  „daz  weiz  got, 

niemen  mer 
niwan  Hagne  aleine /und  Günther  der  künec  her." 

,,Owe,  lieber  Wolf  hart,  /  sol  ich  dich  hän  verlorn,       232a 
so  mac  mich  balde  riuwen/daz  ich  ie  wart  geborn; 
Sigestap  und  Wolfwin/    und  ouch  Wolfprant: 
wer  sol  mir  danne  helfen  /  in  der  Amelunge  lant? 

flelpfrich  der  vil  küene, /und  ist  mir  der  erslagen,    23a3 
Gerbart  und  Wichart,  /  wie  solde  ich  die  verklagen? 
daz  ist  an  minen  vreuden/mir  der  leste  tac. 
owe  daz  vor  leide /niemen  sterben  nemac!" 


A  2258  —  2260,  C   2381,  2382 

XXXIX.    AVENTIURE 

(WIE    GÜNTHER    U  N  DE    H  AGENE    U  N  DE 
KRIEMHILT     WURDEN    ERSLAGEN) 


Dö  suocht  der  herre  Dietrich /selbe  sin  gewant:     a32/i 
im  half  daz  er  sich  wäfent/meister  Hildebrant. 
dö  klagte  also  sere/der  kreftige  man 
daz  daz  hüs  erdiezen  /  von  siner  stimme  began. 

Do  gewan  er  widere  /  rehten  heldes  muot.  2325 

in  grimme  wart  gewäfent  /  dö  der  degen  guot, 

einen  schilt  vil  vesten  /  nam  er  an  die  hant. 

si  giengen  dannen  balde, /er  unde  meister   Hildebrant. 

Dö  sprach  von  Tronie  Hagne :  /  „ich  sihe  dort  here 

gän  2326 

den  herren  Dietrichen :  /  der  wil  uns  bestan 

nach  sinem  starken  leide,  /  daz  im  ist  hie  geschehen. 

man  sol  daz  hiute  kiesen  /  wem  man  des  besten  müge 

jenen. 

Jan  dunket  sich  von  Berne/der  herre  Dietrich         2327 

nie  so  starc  des  libes/und  ouch  so  gremelich, 

und  wil  erz  an  uns  rechen /daz  im  ist  getan", 

also  redete  Hagene,  /  „ich  getar  in  rehte  wol  bestän." 

Uise  rede  hörte /Dietrich  und  Hildebrant.  2328 

er  kom  da  er  die  recken /beide  stende  vant 

uzen  vor  dem  hu.se,  /  geleinet  an  den  sal. 

sinen  schilt  den  guoten/den  sazte  Dietrich  zetal. 

A  2261—2265,  C  2383  —  2387 

In  leitlichen  sorgen  /  sprach  dö  Dietrich:  2329 

„wie  habt  ir.  so  geworben,/  Günther  künec  rieh, 
wider  mich  eilenden?/ waz  het  ich  iu  getan? 
alles  mines  tröstes/des  pin  ich  eine  bestän. 

Iuch  endühte  niht  der  volle /an  der  grözen  not,         233o 
do  ir  uns  Rüedegeren  /  den  helt  sluoget  tot: 
nu   habt  ir   mir   erbunnen  /  aller  miner   man. 
jan  het  ich  iu  helden  /  sölher  leide  niht  getan. 

Gedenket  an  iuch  selben /unde  an  iuwer  leit,  233i 

tot  der  iuwern  vriunde/und  oueh  die  arebeit, 
ob  ez  iu  guoten  recken  /  beswagret  iht  den  muot. 
owe  wie  rehte  unsanfte  /  mir  tot  der  Rüedegeres  tuot! 

Ez  geschach  ze  dirre  werlde/nie  leider  manne  mer.  2332 

ir  gedähtet  übele/an  min  und  iuwer  ser. 

swaz  ich  freuden  hete,  /  diu  ligt  von  iu  erslagen. 

jan  kan  ich  niemer  mere/die  mine  mäge  verklagen." 

„Jan  sin  wir  niht  so  schuldic"/ sprach  dö  Hagene.   2  333 
„ez  giengen  zuo  dem  hüse  /  die  iuwer  degene 
gewäfent  wol  ze  vlize/mit  einer  schar  so  breit, 
mich  dunket  daz  diu  maere/iu  niht  rehte  sin  geseit." 

„Waz  sol  ich  glouben  mere?/mir  seit  ez  Hildebrant,  2334 

dö  mine  recken  gerten  /  von  Amelunge  lant 

daz  ir  in  Rüedegere  /  gaebet  üz  dem  sal, 

dö  but  ir  niwan  spotten /den  küenen  helden  her  zetal." 

Dö  sprach  der  künec  von  Rine :  /  „si  jähen  wolden 

tragen  2335 

Rüedegeren  hinnen:  /den  hiez  ich  in  versagen 
Etzelen  ze  leide, /und  niht  den  dinen  man: 
unze  daz  dö  Wolfhart/ dar  umbe  schelten  began." 

A  2266 — 2272,  C  2388 — 2394 

Do  sprach  der  helt  vonBerne  :  /„ez  muose  et  also  sin.  2336 
Günther,  künec  edele,  /  durch  die  zühte  din 
ergetze  mich  der  leide  /  di  mir  von  dir  sint  geschehen, 
und  süene  ez,  ritter  küene,/daz  ich  des  künne  dir 

gejehen. 

Ergip  dich  mir  ze  gisel, /du  und  ouch  din  man:         2337 

so  wil  ich  behüeten, /so  ich  aller  beste  kan, 

daz  dir  hie  zen  Hiunen  /  niemen  niht  entuot. 

dun  solt  an  mir  niht  vinden  /  niwan  triuwe  unde  guot." 

„Daz  enwelle  got  von  himele"  /  sprach  dö  Hagene,  2338 

„daz  sich  dir  ergaeben  /  zwene  degene 

die  noch  werliche  /  gewäfent  gegen  dir  stant 

und  noch  so  ledecliche  /  vor  ir  vianden  gänt." 

,,Irn  sult  ez  niht  versprechen",/ so  redete  Dietrich,  233g 
„Günther  unde  Hagne.  /  ir  habt  beide  mich 
so  sere  beswaeret,  /  daz  herze  und  ouch  den  muot, 
weit  ir  mich  ergetzen,  /  daz  irz  vil  pillichen  tuot. 

Ich  gibe  iu  mine  triuwe /und  sicherliche  hant,  23/jo 

daz  ich  mit  iu  rite /heim  in  iuwer  lant. 
ich  leite  iuch  nach  den  eren  /  oder  ich  gelige  tot, 
und   wil   durch   iuch   vergezzen  /  der   minen   grcezlichen 

not." 

„Nune  muotet  sin  niht  mere"  /  sprach  aber  Hagene.  23/ji 

„von  uns  enzimt  daz  maere/niht  wol  ze  sagene 

daz  sich  iu  ergaeben  /  zwen  also  küene  man. 

nu  siht  man  bi  iu  niemen  /  wan  eine  Hildebranden  stän." 

Do  sprach  meister  Hildebrant :  /  „got  weiz,  her 

Hagene,  23^2 

der  iu  den  vride  biutet  /  mit  iu  ze  tragene, 
ez  kumt  noch  an  die  stunde  /  daz  ir  in  möhtet  nemen. 
die  suone  mines  herren/möht  ir  iu  lazen  gezemen." 

A  2273 — 2279,  C  2395—  2401 

„Ja  meme  ich  e  die  suone"  /  sprach  aber  Hagne,       a343 

,,e  ich  so  lasterliche  /  üz  einem  gadme 

flühe,  meister  Hildebrant,  /  als  ir  hie  habt  getan. 

ich   wände  daz  ir  kündet /baz  gein  vianden  stan." 

Des  antwurte  Hildebrant :/ „zwiu  verwizet  ir  mir 

daz?  2344 

nu  wer  was  der  üf  eim  schilde  /  vor  dem  Waskensteine 

saz, 

do  im  von  Späne  Walther /so  vil  der  friunde  sluoc? 

ouch  habt  ir  noch  ze  zeigen /an  iu  selben  genuoc." 

Do  sprach  der  herre  Dietrich :  /  „daz  enzimt  niht  helde 

i-i  ,    ,  lip'  2345 

daz  si  sulen  schellen /sam  diu  alden  wip. 

ich  verbiute  iu,  Hildebrant, /daz  ir  iht  sprechet  mer. 

mich  eilenden  recken/ twingent  grcezlichiu  ser. 

„Liät  hceren"  sprach  Dietrich,  /„recke  Hagene,  2346 

waz  ir  beide  sprächet,/ vil  snelle  degene, 

(16  ir  mich  gewäfent/zuo  ziu  sähet  gän? 

ir  jähet  daz  ir  eine /mit  strite  woldet  mich  beslän." 

„Jane  lougent  iu  des  niemen"/ sprach  Hagene  der 

degen,  2347 

„me  wellez  hie  versuochen/mit  den  starken  siegen, 
ez  ensi  daz  mir  zebreste/daz  Nibelunge  swert. 
mirst  zorn  daz  unser  beider /ist  ze  gisel  hie  ge°-ert." 

Do  Dietrich  gehorte  /den  grimmen  Hagenen  muot,  a3/,8 
den  schilt  vil  balde  züchte /der  snelle  degen  guot. 
wie  balde  gein  im  Hagene /von  der  stiegen  spranc! 
Niblunges  swert  daz  guole/vil  lüte  uf  Dietriche  erklanc. 

Do  wesse  wol  her  Dietrich /daz  der  küene  man       23/I9 
vil  grimmes  muotes  waere :  /  schermen  im  began 
der  herre  von  ßeme/vor  angestlichen  siegen. 
wol  erkand  er  Ilagenen, /den  vil  zierlichen  degen. 

A  2280—2286,  C  2402—2408 

Ouch  vorht  er  Balmungen,  /  ein  wäfen  starc  genuoc.  235o 

under  wilen  Dietrich /mit  listen  wider  sluoc, 

unze  daz  er  Hagenen /mit  strite  doch  betwanc. 

er  sluoc  im  eine  wunden :  /  diu  was  tief  unde  lanc. 

Do  daht  der  herre  Dietrich  :/„du  bist  in  not  erwigen  :  235i 
ich  han  es  lülzel  ere,  /  soitu  tot  vor  mir  geligen. 
ich  wil  ez  sus  versuochen,  /  ob  ich  ertwingen  kan 
dich  mir  ze  einem  gisel."/daz  wart  mit  sorgen  getan. 

Den  schilt  den  liez  er  vallen :  /  sin  sterke  diu  was 

gröz,  2  352 

Hagenen  von  Tronie  /  mit  armen  er  beslöz. 
des  wart  dö  betwungen  /  von  im  der  küene  man. 
Günther  der  edele  /  dar  umbe  truren  began. 

riagnen  bant  dö  Dietrich /und  fuort  in  da  er  vant  2353 

die  edeln  küneginne,  /  und  gab  ir  bi  der  hant 

den  küenesten  recken /der  ie  swert  getruoc. 

nach  ir  vil  starkem  leide  /  dö  wart  si  vrcelich  genuoc. 

Vor  liebe  neic  dem  degene/daz  Etzelen  wip :  2354 

„iemer  si  dir  saelic/din  herze  und  ouch  din  lip. 

du  hast  mich  wol  ergetzet/ aller  miner  not. 

daz  sol  ich  iemer  dienen,  /  mich  ensumes  danne  der  tot." 

Dö  sprach  der  herre  Dietrich :  /  ,,ir  sult  in  län 

genesen,  2355 

edeliu  küneginne.  /  und  mac  daz  noch  gewesen, 
wie  wol  er  iuch  ergetzet /daz  er  iu  hat  getan! 
ern  sol  des  niht  engelten/daz  ir  in  seht  gebunden  stän." 

Dö  hiez  si  Hagenen  füsren  /  an  sin  ungemach,  2356 

da  er  lac  beslozzen  /  unt  da  in  niemen  sach. 

Günther  der  künec  edele  /  rüefen  dö  began  : 

„war  kom  der  helt  von  Berne?  /der  hat  mir  leide  getan." 

22  A  2287 — 2293,  C  2409—2415 

.Do  gie  im  hin  engegene  /  der  herre  Dietrich.  2357 

daz  Guntheres  eilen  /  daz  was  vil  lobelich : 
done  beit  ouch  er  niht  mere,/er  lief  her  für  den  sal. 
von  ir  beider  swerten/huop  sich  ein  groezlicher  schal. 

Swie  vil  der  herre  Dietrich  /  lange  was  gelobet,        2358 

Günther  was  so  sere  /  erzürnet  und  ertobet, 

wand  er  nach  starkem  leide  /  sin  herzevient  was  : 

man  sagt  ez  noch  ze  wunder,  /  daz  do  her  Dietrich  genas. 

Ir  eilen  und  ir  slerke/ beider  wären  groz.  235g 

palas  unde  turne  /  von  den  siegen  döz, 

do  si  mit  swerten  hiuwen/üt'  die  helme  guot. 

ez  het  der  künec  Günther  /  einen  herlichen  muot. 

Sit  twang  in  der  von  Berne,  /  sam  Hagenen  e 

geschach.  236o 

daz  pluot  man  durch  die  ringe  /  dem  helde  vliezen  sach 
von  einem  scharpfen  swerte :  /  daz  truoc  her  Dietrich, 
do  het  gewert  her  Günther /nach  müede  lobeliche  sich. 

Uer  herre  wart  gebunden  /  von  Dietriches  hant.         236 1 
swie  künege  niene  solden  /  liden  solhiu  bant, 
er  däht  ob  er  si  lieze, /den  künec  und  sinen  man, 
alle  die  si  fünden,/die  müesen  tot  von  in  bestän. 

Dietrich  von  Berne /der  nam  in  bi  der  hant:  2362 

do  f uort  er  in  gebunden  /  da  er  Kriemhilde  vant. 

dö  was  mit  sinem  leide /ir  sorgen  vil  erwant. 

si  sprach:  „wilkomen  Günther  /  üzer  Buregonden  lant." 

Er  sprach:  „ich  solt  iu  nigen, /vil  edel  swester  min,  2363 

ob  iuwer  grüezen  möhte/genaedeclicher  sin. 

ich  weiz  iuch,  küneginne, /so  zornec  gemuot, 

daz  ir  mich  und  Hagnen  /  vil  swache  grüezen  getuot." 

A  2294 — 2300,  C  2416 — 2422 

Do  sprach  der  helt  von  Berne :  /  „vil  edelez  küneges 

wip,  206/i 

ez  enwart  nie  gisel  mere/sö  guoter  ritter  lip, 
als  ich  iu,  vrouwe  here,  /  an  in  gegeben  han : 
nu  sult  ir  di  eilenden  /  min  vil  wol  geniezen  län." 

Si  jach  si  taet  ez  gerne.  /  dö  gie  her  Dietrich  2365 

mit  weinenden  ougen  / von  den  helden  lobelich. 
sit  räch  sich  grimmeclichen  /  daz  Etzelen  wip  : 
den  üz  erweiten  degenen  /  nam  si  beiden  den  lip. 

Si  lie  si  ligen  sunder /durch  ir  ungemach,  2366 

daz  ir  sit  dewedere  /  den  andern  nie  gesach, 
unz  si  ir  bruoder  houbet/hin  für  Hagenen  truoc. 
der  Kriemhilde  räche  /  wart  an  in  beiden  genuoc. 

Dö  gie  diu  küneginne/dä  si  Hagenen  sach.  2367 

wie  rehte  f  ientliche  /  si  zuo  dem  helde  sprach  : 
„weit  ir  mir  geben  widere  /  daz  ir  mir  habt  genomen, 
so  mugt  ir  noch  wol  lebende  /  heim  zen  Buregonden 

komen." 

Do  sprach  der  grimme  Hagene :  /  „diu  rede  ist  gar 

verlorn,  2  368 

vil  edeliu  küneginne :  /  ja  hän  ich  des  gesworn 
daz  ich  den  hört  iht  zeige  /  die  wile  daz  si  leben, 
deheiner  miner  herren,  /  so  sol  ich  in  niemen  geben." 

„Ich  bringez  an  ein  ende",  /so  sprach  daz  edel  wip.  236g 
dö  hiez  si  ir  bruoder  /  nemen  sä  den  lip. 
man  sluoc  im  abe  daz  houbet :  /  bi  dem  häre  si  ez  truoc 
für  den  helt  von  Tronie.  /  dö  wart  im  leide  genuoc. 

Also  der  ungemuote  /  sins  herren  houbet  sach,  2370 

wider  Kriemhilde  /  dö  der  recke  sprach : 
„du  hästz  nach  dinem  willen  /  zuo  einem  ende  bräht, 
und  ist  ouch  rehte  ergangen  /  als  ich  mir  hete  gedäht. 

A  2301 — 2307,  C  2423  —  2427,  2429,  2430 


34°  Der  Nibelunge   Not 

Nu  ist  von  Buregonden  /  der  edel  künec  tot,  2371 

Giselher  der.  junge,  /  und  ouch  her  Gernöt. 
den  schaz  den  vveiz  nu  niemen  /  vvan  got  unde  min : 
der  sol  dich,  välendinne,  /  iemer  wol  verholen  sin." 

Si  sprach:  ,,so  habt  ir  übele/ geltes  mich  gewert.       2872 
so  wil  ich  doch  behalten  /  daz  Sifrides  swert. 
daz  truoc  min  holder  vriedel/do  ich  in  jungest  sach, 
an  dem  mir  herzeleide  /  von  iuwern  schulden  geschach." 

Si  zöch  ez  von  der  scheiden :  /  daz  künde  er  niht 

erwern.  2373 

do  dähte  si  den  recken  /des  libes  wol  behern. 
si  huob  ez  mit  ir  banden,  /  daz  houpt  sim  abe  sluoc. 
daz  sach  der  künec  Etzele :  /  do  was  im  leide  genuoc. 

„Wäfen"  sprach  der  fürste,  /  „wie  ist  nu  tot  gelegen  237/» 
von  eines  wibes  banden  /  der  aller  beste  degen 
der  ie  kom  ze  stürme /oder  ie  schilt  getruoc! 
swie  väent  ich  im  wsere, /ez  ist  mir  leide  genuoc." 

JLJö  sprach  der  aide  Hildebrant :  /,,ja  gniuzet  si  es 

niht  2875 

daz  si  in  slahen  torste.  /  swaz  mir  da  von  geschult, 
swie  er  mich  selben  braehle/in  angestliche  not, 
iedoch  so  wil  ich  rechen  /  des  küenen  Tronia^res  tot." 

Hildebrant  mit  zorne/zuo  Kriemhilde  spranc,  2376 

er  sluoc  der  küneginne  /  einn  swseren  swertes  swanc. 
ja  tet  ir  diu  sorge /von  Hildebrande  we. 
waz  mohte  si  gehelfen /daz  si  so  grcezlichen  schre? 

Do  was  gelegen  aller /da  der  veigen  lip.  2377 

ze  stücken  was  gehouwen  /  do  daz  etlel  wip. 
Dietrich  unde  Etzele/ weinen  do  began : 
si  klagten  innecliche  /  beidiu  mäge  unde  man. 

A  2308—2314,  C   2431  —  2437 

Diu  vil  michel  ere  /  was  da  gelegen  tot.  2378 

die  liute  heten  alle/jämer  unde  not. 

mit  leide  was  verendet /des  küniges  höchgezit, 

als  ie  diu  liebe  leide  /  ze  aller  jungeste  git. 

Ine  kan  iu  niht  bescheiden  /  waz  sider  da  geschach:  2379 

wan  ritter  unde  vrouwen  /  weinen  man  da  sach, 

dar  zuo  die  edeln  knehte,  /  ir  lieben  friunde  tot. 

da  hat  daz  ma^re  ein  ende :  /  diz  ist  der  Nibelunge  not. 


A  2315,   2316,  C  2438,   2439 

I. 

DITZE  BUOCH  IST  VON 

KUDRUN 
• 

Ez  wuohs  in  Irlande  /  ein  richer  künec  her  :  i 

geheizen  was  er  Sigebant,  /  sin  vater  der  hiez  Ger : 
sin  muoter  diu  hiez  Uote,  /  und  was  ein  küneginne : 
durch   ir   hohe   tugende  /  so   gezam   dem   riehen   wol   ir 

minne. 

Ger  dem  riehen  künege,  /  daz  ist  wol  erkant,  2 

dienten  vil  der  bürge :  /  er  het  siben  f  ürsten  lant : 

dar  inne  het  er  recken  /  vier  tüsent  oder  mere, 

da  mit  er  tägelichen  /  moht  erwerben  beidiu  guot  und  ere. 

Dem  jungen  Sigebande/man  gen  hof  gepöt,  3 

da  er  solte  lernen,  /  ob  im  des  wurde  not,  » 
mit  dem  spere  riten,  /  schirmen  unde  schiezen, 
so  'r  zuo  den  vinden  keeme,  /  daz  ers  möhte  deste  baz  ge- 

niezen. 

Er  wuohs  unz  an  die  stunde  /  daz  er  wol  wafen  truoc.  k 

in  heldes  ahte  er  künde  /  alles  des  genuoc 

des  in  solten  prisen  /  man  unde  mage : 

des  lie  der  helt  edele  /  sich  deheine  zite  betragen. 

Dar  nach  in  kurzen  stunden  /  do  schiet  sie  der  tot,       5 
so  noch  den  edlen  liuten  /  geschiht  ze  grözer  not. 
ja   'rstent   diu   Urkunde  /  in   aller   f  ürsten   riehen, 
der   wir   mit   grozen   sorgen  /  müezen   warten   allertäge- 

lichen. 


346  Kudrun 

Diu  Sigebandes  muoter  /  den  witwen  stuol  besaz.         6 
der  maere  belt  guoter,  /  dar  umbe  liez  er  daz 
daz  er  niht  Volte  minnen  /  ze  rebter  siner  e : 
den  edlen  küneginnen  /  was  näcb  Sigebande  we. 

Sin  muoter  riet  dem  riehen  /  daz  er  im  naem  ein  wip,  7 
da  von  getiuret  wurde  /sin  lant  und  ouch  sin  lip 
nach  so  grözem  sere,  /  er  und  ouch  sin  künne : 
nach  sines  vater  tode  /  volgt  im  beidiu  f  reud  und  michel 

wünne. 

Diner  muoter  lere  /  diu  behagte  im  wol.  8 

der  begunde  er  volgen,  /  als  man  f  riunden  sol. 
er  hiez  im  werben  eine  /  die  pesten  von  den  riehen : 
diu  saz  in  Norwaege.  /des  hülfen  im  sin  mäge  vlizeclichen. 

Si  wart  im  gemahelet :  /  also  ist  uns  geseit.  9 

do  wart  ir  hovegesinde  /  vil  manic  schoeniu  meit 
und  siben  hundert  recken  /  von  Frideschotten  lande, 
die  fuoren  mit  ir  gerne,  /  wan  si  den  jungen  künic  wol  er- 

kanden. 

In  magetlichen  eren,  /  die  ir  da  fuoren  mite,  10 

si  prähtens  im  ze  lande  /  nach  richem  küneges  site. 
die  si  da  sähen  gerne,  /  die  begunden  ilen : 
bedecket   man   die   sträze  /  vant   vil  wol   in   vierdehalber 

mile. 


Gewetet  allenthalben  /  bi  den  wegen  was  1 1 

von  der  liute  krefte  /  pluomen  unde  gras, 
ez  was  in  einen  ziten  /  so  diu  loup  entspringent 
und  daz  ouch  in  dem  walde  /  diu  vogelin  ir  wise  peste 

singent. 

Geifer  tumber  liute  /  reit  mit  ir  genuoc.  12 

vil  manic  soumaere  /  rieh  gewaste  truoc 
daz  ir  hofgesinde  /  brähte  von  dem  lande, 
der  gienc  bi  ir  tüsent  /  geladen  wol  mit  schätz  und  mit 

gewande. 

Enphangen  wart  vil  schöne  /  daz  minnecliche  kint         i3 
üf  zweier  lande  marke,  /  da  si  der  westerwint 
von  des  meres  ünden  /  waejen  ah  begunde. 
man  gap  ir  herberge,  /  daz  der  künec  vil  wol  geschaffen 

künde. 

Mit  buhurt  wart  enphangen  /  diu  ritterliche  meit.  i/l 

der  was  nu  zergangen  /  mit  grözer  arebeit. 

diu   frouwe  wart  gefüeret  /  in  daz   Geren   lant. 

si  wart  da  vil  gewaltic  /  und  sider  verre  bekant. 

öwazs  ir  künden  dienen,  /des  was  man  ir  bereit.  i5 

den  vil  guoten  mceren  /  diu  guoten  satelkleit 
hiengen   für  die   hüefe  /  nider  üf   daz   gras, 
ahi  wie  hohes  muotes  /  der  vogt  von  Irlande  was ! 

Do  er  küssen  solte  /  die  minneclichen  meit,  16 

bi  im  wart  gedrungen  /  mit  grözer  arebeit. 
dö  hörte  man  erdiezen  /  mangen  buckel  riehen 
von  ir  schilde  steezen.  /  si  künden  an  einander  niht  ent- 
wichen. 

An  dem  naehsten  morgen  /  dö  wart  für  gesant  1 7 

wie  si  komen  solte  /  in  des  f ürsten  lant 
da  si  bi  dem  recken  /  solte  tragen  kröne, 
si  wart  sit  küneginne  /  und  diente  an  dem  helde  michel 

löne. 

Daz  er  si  solte  minnen,  /  daz  dühte  niemen  reht.  18 

si  was  ein  küniginne,  /  dö  was  er  dannoch  kneht. 
dö  muoste  er  tragen  kröne  /  ob  edeln  f  ürsten  riche : 
des  hülfen  im  sin  mäge.  /  sit  wart  er  ze  künde  lobeliche. 

Fünf  hundert  recken  /  nämen  bi  im  swert.  19 

alles  des  si  wolten  /  wurden  si  gewert 
von  rossen  und  von  Schilden,  /  von  maneger  hande  wsete. 
der  junge  künec  edele  /  beleip  an  sinen  eren  harte  staete. 

rLr  saz  in  Irlande  / sit  vil  manegen  tac,  20 

daz  sin  höhiu  ere  /  ringe  nie  gelac. 
er  rihte  swem  er  solte  /  und  räch  der  armen  anden. 
er  was  bevollen  milde  /  und  was  ein  tiurer  helt  ze  sinen 

handen. 

Im  dienten  sine  huobe  /  daz  kref  tige  guot.  2 1 

sin  wip  diu  küneginne  /  diu  was  ouch  so  gemuot : 

der  si  gewaltic  taete  /  drizic  künege  lant, 

ob  si  diu  haben  solte,  /  diu  zergaebe  gar  ir  hant. 

In  den  nächsten  jären, /so  wir  hceren  sagen,  22 

si  begunde  bi  dem  künege  /  ein  edel  kint  tragen, 
daz  wart  dö  getoufet  /  unde  sit  genennet 
bi  sinem  namen  Hagne :  /  da  von  man  daz  msere  wol  er- 
kennet. 

Man  hiez  ez  ziehen  schöne  /und  vliziclichen  pflegen.  2  3 
geriete  ez  nach  dem  künne,  /so  wurdez  wol  ein  degen. 
sin   pf lägen   wise   vrouwen  /  und   vil   schcener   meide : 
sin  vater  und  sin  muoter  /  sahn  an  im  ir  Hellten  ougcn- 

weide. 

Do  ez  was  gewahsen  /ze  siben  järe  tagen,  2 4 

man  sach  ez  dicke  recken  /üf  ir  handen  tragen. 
im  leidet  bi  den  f  rouwen  /  und  liebet  bi  den  mannen, 
sit  wart  ez  in  fremde  :/ez  wart  von  in  gefüeret  verre 

clannen. 

bwä  daz  kint  diu  wäfen/üf  dem  hove  sach  25 

(der  mohte  ez  vil  bekennen), /dicke  daz  geschach 
daz  ez  ze  kleidern  gerte  /  helem  unde  ringe. 
daz  wart  im  sit  fremde.  /  do  gelac  gar  aller  sin  gedinge. 

Üiines  tages  Sigebant/üf  einer  greden  saz.  26 

sin  wip  diu  küneginne  /  mit  im  redte  daz 
undr  einem  zederpoume :  /„wir  haben  eren  vil: 
mich  wundert  einer  maere, /der  ich  verdagen  niht  enwil." 

Er  fragte  waz  daz  waere.  /dö  sprach  daz  edel  wip:       27 
„des  verdriuzet  sere  /  min  herze  und  minen  lip 
daz  ich  dich  sihe  so  seiden  /  (dar  umb  so  ist  mir  leide) 
bi  dinen  küenen  helden  /  in   der  minen  liehten  ougen- 

weide." 

Do  sprach  der  künic  edele :  /  „wie  solde  daz  geschehen  28 
daz  du  mich  wollest  gerne /vor  minen  recken  sehen? 
daz  läz  du  mich  erfinden,  /  küneginne  here : 
durch  den  dinen  willen  /so  hän  ich  arebeite  deste  mere." 

Si  sprach:  ,,sö  riebe  niemen  /  ist  lebendic  erkant,  29 

der  habe  so  vil  der  bürge /und  ouch  witiu  lant, 
silber  und  gesteine  /  unde  golt  daz  swaere : 
dem  tuon  wir  ungeliche :  /  des  ist  mir  ze  lebne  vil  un- 

maere. 

Dö  ich  magetlichen  /  in  Frideschotten  saz  3o 

(her  künic.  miniu  maere  /  merket  äne  haz), 

dö  sach  ich  tägelichen  /  mines  vater  man 

nach  hohem  prise  werben,  /  des  ich  hie  künde  nie  gewan. 

Ein  künec  so  richer  solte/sich  dicker  läzen  sehen         3i 

als  ir  sit  genennet /und  ich  iu  heere  jehen. 

er  sold  mit  sinen  helden  /  of  te  buhurdieren, 

da  mite  er  siniu  erbe  /  und  sich  selben  solle  gerne  zieren. 

Ez  ist  an  riehen  f ürsten  /  harte  kranker  muot  32 

die  zesamne  bringent  /  äne  mäze  guot, 
obe  siz  mit  recken  /  niht  willeclichen  teilen : 
die  si  üz  stürmen  bringent,  /  tiefe  wunden,  wie  sol  man 

die  heilen?" 

Ljö  sprach  der  künic  edele :  /  ,,f  rouwe,  ir  spottet  min.  33 

ich  wil  in  dem  gedingen  /  vlizeclichen  sin, 

daz  sich  des  min  herze  /  niemer  sol  verkeren, 

man  müge  mich  vil  lihte/  edler  fürsten  site  noch  geleren. '" 

Si  sprach :  „so  sult  ir  senden /nach  fürsten  in  daz  lant,  34 
und  pietet  in  ze  gebene  /  schätz  und  gewant. 
so  wil  ich  pöten  senden  /  nach  den  minen  mägen  : 
ich  enpiute  in  holden  willen :  /  so  mac  uns  deste  minner 

hie  betragen." 

J_Jer  künec  von  Irlande  /  ze  sinem  wibe  sprach :  35 

,,ich  wil  iu  gerne  volgen,  /  als  ez  mer  geschach 
daz  man  nach  f  rouwen  rate  /  lobten  höchgeziten. 
mine  und  iuwer  mäge  /  wil  ich  her  ze  hove  heizen  riten." 

Do  sprach  diu  küniginne :  /  „daz  ist  mir  niht  leit.         36 
so  gibe  ich  besunder  /  fünf  hundert  f rouwen  kleit : 
vier  und  sehzic  meiden /den  gibe  ich  guot  gewaete." 
dö  daz  der  künec  erhörte,  /  er  jach  daz  er  ez  willeclichen 

taete. 

Do  lobt  er  höchgeziten.  /  dar  nach  in  ahtzen  tagen        37 
den  f riunden  und  den  mägen  /  hiez  er  allen  sagen, 
die  hin  ze  Irlande  /  gerne  wolten  riten, 
daz  si  nach  dem  sumere  /  von  des  winters  stunden  solten 

piten. 

Vjesidele  hiez  er  werken, /so  wir  hoeren  sagen.  38 

des  muost  man  von  dem  wilden  /  walde  dare  tragen 
sehzic  tüsent  helden :  /  den  hiez  man  allen  penken : 
daz  künden  wol  geprüeven  /  des  küneges  truhsaezen  unde 

schenken. 

Riten  si  begunden  /  üf  vil  manegen  wegen  39 

(die  ze  hove  körnen, /der  hiez  man  schöne  phlegen), 
unze  daz  dem  künege  /  üz  aller  fürsten  riehen 
hin  ze  hove  körnen  /  sehs  und  ahzic  tüsent  lobeliche. 

Von  des  wirtes  gademe  /  kleider  man  dö  truoc.  4o 

allen  die  ir  gerten,  /  den  gap  man  ir  genuoc. 
dar  zuo  gap  man  in  schilde  /  und  ros  von  Irlande : 
diu  edele  küneginne  /  zierte  ouch  vil  f rouwen  mit  ge- 

wande. 

Si  gap  wol  tüsent  wiben/ herliche  wät,  4i 

unde  vil  den  meiden /daz  kinden  rehte  stät, 
von  portn  und  von  gesteine  /  und  manegen  phelle  riehen : 
die  minneclichen  f  rouwen  /  stuonden  in  ir  wacte  süber- 

lichen. 

Alle  die  sin  gerten/heten  guot  gewant.  42 

da  sach  man  ros  springen  /  den  knaben  an  ir  hant. 
die  prähten  liehte  scbilde  /  unde  schef  te  riche. 
Uote  diu  vil  edele  /  saz  dö  in  den  venstern  lobeliche. 

J-Jo  erloubte  buhurdieren  /  der  wirt  den  gesten  sin.   43 
des  wart  da  dicke  tunkel  /  vil  manges  helmes  schin. 
die  wol  gelobten  f  rouwen  /  säzen  also  nähen, 
swes  die  helde  phlägen,  /  daz  si  ez  bescheidenlichen  sähen. 

Der  buhurt  werte  lange,  /  so  dicke  ist  geschehen.  44 

der  wirt  sich  wolte  läzen  /  bi  sinen  gesten  sehen, 
daz  lobte  in  guoter  mäze  /  sin  wip  diu  küniginne : 
wände  si  so  nähen  /  saz  mit  den  f  rouwen  obene  an  der 


Dö  er  geriten  hete,  /  als  ez  fürsten  wol  gezam,  45 

dö  begunde  er  wenden  /  (daz  tete  er  äne  schäm) 
den  sinen  lieben  gesten  /  die  starken  arebeite 
nach  vil  grözen  eren.  /  dö  was  er  für  die  f rouwen  ir  ge- 
leite. 

Uote  diu  scheene  /  grüezen  dö  began  46 

die  fremden  zuo  den  f riunden :  /  da  von  si  gewan 
mangen  gast  mit  willen,  /  die  si  ouch  gerne  sähen : 
diu  riche  Uoten  gäbe/dorft  ir  deheinem  nie  niht  ver- 
smähen. 

rxitter  unde  frouwen  /  man  bi  einander  vant.  47 

in  was  des  wirtes  wille  /  allen  wol  bekant, 

daz  er  in  eren  gunde  /  bi  sinen  höchgeziten. 

wider  äbentstunde  /  hiez  er  aber  die  werden  geste  riten. 

Diu  höchgezit  diu  werte  /  unz  an  den  niunden  tac.         /|8 
swes  man  mit  ritters  f  uore  /  bi  dem  künege  phlac, 
des  moht  die  varnde  diete  /  lützel  da  verdriezen  : 
die  heten  arebeite :  /  wan  si  sin  ouch  wolten  geniezen. 

Pusünen  unde  trumben  /  vil  lüt  man  da  vernam,  4g 

floiten  unde  harphen.  /  swes  man  da  began, 
rotten  unde  singen, /des  vlizzen  si  sich  sere, 
phif en  unde  gigen :  /  in  wart  der  guoten  kleider  deste 

mere. 

An  dem  zehenden  morgen  /  (nu  hoeret  wunder  sagen)  5o 
nach  ir  aller  wünne  /  muoste  ir  maneger  klagen, 
von  der  höchgezite  /  hebent  sich  niuwiu  mrere. 
nach  ir  grözen  freuden/si  körnen  in  vil  herzenliche 

swaere. 

Do  der  wirt  mit  i'reuden  /bi  sinen  gesten  saz,  5i 

dö  kom  der  varnden  einer.  /  mit  vlize  künde  er  daz 
daz  er  für  si  alle  /  (wer  möhte  des  getrouwen?) 
da  spilte  mit  gefuoge, /daz  in  werde  fürsten  muosten 

schouwen. 

Do  wiste  an  ir  hende/ein  schoene  magetin  52 

da  üz   Irlande  /  des  wirtes   kindelin. 

da  mite  giengen  f rouwen,  /  die  sin  mit  zühten  phlägen, 
und  ouch  des  wirtes  friunde :  /die  zugen  ez  mit  flize 

sinen   mägen. 

In  des  wirtes  hüse  /  hört  man  grözen  schal.  53 

die  liut  begunden  lachen  /  allez  über  al. 
des  jungen  Hagenen  magezogen  /  körnen  gar  ze  nähen, 
daz  si  der  jungen  meide  /  und  des  kindelines  niht  en- 

sähen. 

Des  wirtes  ungelücke /nahen  dö  began,  54 

da  von  er  und  vrou  Uote  /  gröziu  leit  gewan. 

ez  het  der  übel  tiuf el  /  gesant  in  daz  riche 

sinen  poten  verre :  /  daz  ergienc  in  allen  klageliche. 

Ez  was  ein  wilder  grife:/der  kom  dar  geflogen:  55 

daz  im  der  künic  Sigebant  /  het  ze  liebe  erzogen 
(sin  grözez  ungelücke  /  moht  er  da  bi  kiesen), 
sinen  sun  den  jungen  /  muose  er  von  dem  starken  grifen 

vliesen. 

hjz  begunde  scbatwen  /  dar  in  sin  gf  idere  truoc,  56 

als  ez  ein  wölken  waere:/starc  was  er  genuoc. 
vor  ir  manegen  f  reuden  /  si  namens  war  vil  kleine, 
diu  maget  mit  dem  kinde  /  stuont  dö  vor  dem  hüse  vil 

eine. 
Vor  des  grifen  krefte  /  der  walt  da  nider  brach.  57 

dö  diu  maget  edele  /  den  vogel  fliegen  sach, 
dö  nerte   si   sich  selben  /  und  lie  daz   kint  beliben : 
durch  ditze  starke  maere  /  möhte  man  ez  für  ein  wunder 

schriben. 

Der  grife  lie  sich  nidere  /  und  beslöz  daz  kindelin       58 

in  die  sine  kläwe.  /  dö  tete  er  gröze  schin 

daz   er  grimmic  wsere  '  und  übele   gemuot. 

daz  muosten  sit  beweinen  /  die  helde  küene  unde  guot. 

iiiz  begunde  lüte  erschrien :/ ez  was  sere  erschraht.   5g 
er  truoc  ez  harte  höhe  /  mit  der  siner  mäht, 
dö  kerte  er  gegen  dem  lüfte  /  zuo  den  wölken  verre : 
daz  muoste  dö  beweinen /üz  Irlande  Sigebant  der  herre. 

Sigebandes  f  riunde  /  greif  disiu  leide  not.  60 

sie  klagten  harte  sere  /  des  kindelines  tot. 
des  was  in  unmuote  /  der  künec  und  ouch  sin  wip. 
sie  klagten  al  gemeine  /  des  edelen  kindes  werden  lip. 

Von  dem  unmuote  /  diu  werde  Wirtschaft  6 1 

diu  muoste  sich  zerläzen :  /  die  het  mit  siner  kraft 
der   grife  so   zerfüeret  /  daz  sie  mit  arebeit 
sich  alle  muosten  scheiden :  /  in  was  vil  innecliche  leit. 

Der  wirt  weinte  sere:  /sin  prust  diu  wart  im  naz:         6a 

diu  edel  küniginne  /  mit  zühten  sprach  dö  daz 

daz  er  die  klage  lieze,  /  daz  Hut  laeg  allez  tot : 

,,ez  muose  sich  verenden  /  als  got  von  himele  gepöt." 

23 

J_Jie  geste  wolten  riten.  /  dö  sprach  diu  künegin:         63 

,.ja  sult  ir,  edele  helde,  /noch  hie  ze  hove  sin, 

und  lät  iu  niht  versmähen  /  silber  unde  golt : 

des  haben  wir  ze  gebene :  /  wir  sin  iu  grcezlichen  holt." 

Do  nigen  ir  die  recken.  /  sie  begunden  sagen  6  'i 

hohez  danken  alle. /der  wirt  hiez  in  tragen 
manegen  riehen  pf  eile  :  /  die  waren  ungesniten : 
si  wären  sumeliche  /  von  verren  landen  dar  geriten. 

Dar  zuo  gab  er  in  meere,  /  zeiter  unde  inarc,  65 

diu  ros  üz  Irlande  /  michel  hoch  unt  starc. 

man  gap  in  golt  daz  rote,  /  silber  ungewegen : 

der  wirt  hiez  siner  geste  /  schone  und  güetliche  phlegen. 

J_J6  lie  diu  küneginne  /  scheiden  manec  wip  66 

und  vil  der  edelen  meide  /  also  duz  ir  lip 

ir  gäbe  was  getiuret. /si  truogen  guot  gewant. 

diu  höchgezit  sich  endet :  /  si  rümten  Sigebandes  lant. 

II.   AVE  NT  I  U  RE 

WIE  HAGENE  VON  DEM  G  R  I F  E  N  WART 
HIN    GEVÜERET 


Nu  läze  wir  beliben  /  wie  da  gescheiden  wart,  67 

und  grifen  an  diu  msere, /welch  ein  swinde  fart 
mit  dem  wilden  grifen  /  daz   edele   kindel   reit, 
ez  heten  sine  mäge  /  umb  ez  vil  starkez  leit. 

Ez  was  noch  unerstorben,  /  wan  ez  got  gepöt.  68 

iedoch  het  ez  besunder  /  dar  urabe  gröze  not, 
wan  ez  der  alte  grif  e  /  den  sinen  jungen  truoc. 
dö  ez  die  vor  in  heten,  /  dö  het  ez  arebeit  genuoc. 

Also  diu  kunf  t  des  alten  /  zuo  dem  neste  ergie,  69 

daz  kint  er  üz  den  kläwen  /  zuo  den  jungen  lie. 
dö  züchte  ez  ir  einer :  /  daz  er  ez  niht  verslant, 
da  wart  diu  gotes  güete  /  vil  verre  an  bekant. 

Si  woltenz  han  zerprochen,  /  mit  kläwen  gar  zertragen.  70 
da  hoeret  michel  wunder /von  sinen  sorgen  sagen, 
wie  da  den  lip  behielte  /  von  Irlant  der  herre : 
in  habt  der  jungen  einer  /  under  sinen  kläwen  harte  verre. 

Von  poume  ze  poume  /  er  mit  dem  kinde  flouc.  71 

den  grifen  do  sin  sterke  /  ein  teil  ze  sere  trouc : 
er  gestuont  üf  einem  aste :  /  dem  was  er  ze  swaere : 
des  muoste  er  üf  die  erde,  /  dö  er  zuo  dem  neste  gerner 

waere. 

Von  des  grifen  valle/daz  kindel  im  enprast.  72 

sich  bare  in  einem  krüte  /  der  wenige  gast. 
er  was  noch  -übl  erpizzen  /  an  dem  sinem  libe : 
sit  kom  er  ze  tröste  /  in  dem  lande  manegem  schoenen 

wibe. 

Got  tuot  michel  wunder :  /  des  mac  man  verjehen.        73 
von  der  grifen  sterke  /  was  ouch  e  geschehen 
daz  drier  künege  tohter  /  wären  dar  getragen, 
sie  säzen  da  vil  nähen.  /  nu  kan  iu  niemen  gesagen 

Wie  si  den  lip  nerten/ie  so  manegen  tac:  7/4 

wan  daz  ir  got  von  himele  /  vil  gnaedielichen  phlac. 
Hagene  da  beliben  /  solte  niht  al  eine  : 
die  minneclichen  meide  /  vant  daz  kint  in  einem  holen 

steine. 

J_Jö  ez  die  frouwen  suchen  /  sähen  an  den  perc,  75 

dö  wolten  si  des  wsenen  /  ez  wasr  ein  wildez  twerc 
odr  ein  merwunder  /  von  dem  se  gegangen  : 
sit  kom  ez  in  so  nähen :  /  ja  wart  ez  von  in  güetliche 

enphangen. 

Hagene  wart  ir  innen :  /  si  wichen  in  daz  hol.  76 

alles  unmuotes  /  was  ir  herze  vol 
e  daz  si  erfunden  /  daz  ez  ein  kristen  waere : 
mit  siner  arebeite  /  schiet  ers  sit  von  maneger  herzen 

swaere. 

J_J6  sprach  diu  eltiste :  /  „wi  getarst  du  zuo  uns  gän,  77 
sit  wir  von  got  von  himele /dise  herberge  hän? 
nu  suoche  din  genoze  /  in  dem  wilden  se : 
wir  liden  doch  arbeite /und  ist  uns  griulichen  we." 

Do  sprach  daz  edel  kindel:  /  „lät  mich  iu  wesen  bi,  78 
ob  ir  daz  weit  gelouben  /  daz  ich  ein  kristen  si : 
mich  truoc  der  wilden  grifen  /  einer  zuo  dem  steine, 
ich  waere  bi  iu  gerne:/ ja  mac  ich  hie  niht  beliben  eine." 

LJo  enphiengens  minneclichen  /  daz  wenige   kint.        79 
si  gewunnens  künde  /  von  sinem  dienste  sint. 
si  begunden  fragen  /  von  wannenz  komen  waere : 
von  sines  hungers  sorgen  /  verdröz  ez  gen  den  f  rouwen 

der  maere. 

Do  sprach  daz  edel  kindel:  /,,mir  waere  enbizens  not:  80 
weit  ir  mir  mite  teilen  /iur  trinken  unde  pröt, 
deist  mir  gewesen  tiure  /  wol  drier   tage  wile : 
wände  mich  der  grife  /  truoc  da  her  wol  hundert  lange 

mile." 

JLlo  sprach  der  f rouwen  einiu:/,,ez  ist  so  geschehen  81 
daz  wir  unser  schenken  /  selten  haben  gesehen, 
noch  unser  truhssezen  /  die  uns  solten  tragen  spise." 
si  lobten  gotes  güete  /  und  wären  in  ir  tumben  jären 

wise. 

Si  begunden  balde  suochen  /  würze  und  ander  krüt.  82 

si  wolten  bi  in  nerien  /  daz  Sigebantes  trüt. 

des  si  da  selbe  lebeten,  /  des  brähtens  im  genuoc. 

ez  was  ein   fremdiu  spise /die  im  diu  juncfrouwe  truoc. 

Diu  krüt  diu  muoste  er  niezen  /  durch  des  hungers 

not :  83 

müelich  ist  ze  liden  /  der  pitterliche  tot. 
er  wonte  bi  den  f rouwen  /  da  vil  manegen  tac, 
daz  er  ir  güetliche  /  mit  sinem  dieneste  phlac. 

vJuch  heten  sin  in  huote,  /  daz  wil  ich  iu  sagen.         84 
ja  wuohs  er  da  mit  sorgen  /in  sinen  jungen  tagen, 
unze  daz  den  kinden  /  bi  ir  grözen  sw33re 
vor  dem  holen    steine  /  erstuonden  aber   sunderbaeriu 

maere. 

In  weiz  von  welhem  ende  /  geflozzen  über  mer  85 

zuo  den  steinwenden  /  kom  ein  gotes  her. 

die  starken  gruntwelle  /  kelten  si  vil  sere. 

die   eilenden   meide  /  heten   ungemüetes  deste   mere. 

Die  kiele  in  zerprästen : /des  Hutes  niht  genas.  86 

die  alten  grifen  körnen  /  da  daz  geschehen  was. 
si  truogen  zuo  ir  neste  /  vil  manegen  toten  man : 
des  der  junge  Hagene  /  vil  der  sorgen  gewan. 

JL/ö  si  den  jungen  grifen  /  ir  spise  heten  län,  87 

die  alten  grifen  kerten  /  von  ir  geniste  dan, 
ich  enweiz  in  weihen  ende  /  üf  des  meres  sträzen : 
si  heten  üf  dem  perge  /  einen  grimmen  nächgebüren 

läzen. 

Hagne  noch  der  liute  /  sach  ligen  bi  dem  mer  88 

die  da  warn  ertrunken  /  (daz  was  ein  gotes  her) : 
dö  wände  er  daz  er  solte  /  vinden  da  ir  spise : 
vor  den  übelen   grifen  /  sleich  er   zuo   dem  Stade   harte 

lise. 

Do  vant  er  niemen  mere  /  wan  gewafent  einen  man :  8g 
des  er  von  den  grifen  /  gröze  not  gewan  : 
er  schütte  in  üz  den  ringen :  /  er  lie'z  im  niht  versmähen : 
bogen  und  gewsefen  /  vant  er  siner  siten  harte  nähen. 

Do  garte  sich  selbe  /  daz  wenige  kint.  90 

da  oben  in  den  lüften  /  hörte  er  einen  wint. 
dö  hete  sich  versümet  /  der  wenige  herre. 
dö  kom  der  alte  grif e :  /Hagne  was  dem  steine  gar  ze 

verre. 

Er  swanc  sich  zornecliche  /  nider  üf  den  griez.  91 

den  sinen  burgaere  /  den  er  da  heime  liez, 
den  wolte  er  harte  gerne  /  an  der  zite  hän  verslunden : 
dö  wart  der  junge  küene  /  in  vil  guotes  heldes  mäze 

vunden. 

Mit  siner  bloeder  krefte/het  er  üf  gezogen:  92 

manege  starke  sträle  /  die  schöz  er  üz  dem  pogen. 
er  künde  in  niht  versniden :  /  wes  mohte  er  da  geniezen? 
do  versuochte  erz  mit  dem  swerte  :  /  er  hört  die  f  rouwen 

klagen   unde  riezen. 

In  sinen  siten  tumben  /  grimme  er  was  genuoc.  90 

dem  grifen  einen  f etechen  /  er  von  der  ahsel  sluoc 
und  verhoute  an  einem  beine  /  in  starke  unde  sere, 
daz  er  gelragen  mohte  /  von  der  stat  den  sinen  lip  niht 

mere. 

Den  sig  het  er  erworben :/ der  eine  der  was  tot.  9I 

scbiere  kom  der  ander  :  /  des  leit  er  sundernöt. 
sit  sluoc  er  si  alle.  /  die  jungen  zuo  den  alten : 
des  half  im  got  von  himele :  /  ja  mohte  er  solher  kref  te 

niht   gewalten. 

Als  er  daz  michel  wunder /hete  da  getan,  yö 

dö  hiez  er  sine  f  rouwen  /  von  dem  steine  gän. 

er  sprach:  ,,lät  iu  erschinen  /  den  luft  und  ouch  die 

sunnen, 
sit  uns  got  von  himele  /  nü  wil  etelicher  freuden  gunnen." 

Si  enphiengn  in  güetlichen  :  /  of  te  bi  der  stunt  y6 

wart  er  von  den  f rouwen  /  geküsset  an  den  munt. 
ir  vo°;et  lac  da  veisre :  /  waz  möhte  in  dö  srewerren? 
si   giengen   an   dem   perge  /  nach   ir   willen   nähen    oder 

verren. 

Do  in  der  grözen  sorge  /  von  im  gar  geprast,  97 

dö  lernte  so  wol  schiezen  /  der  eilende  gast 
daz  im  die  vögele  künden  /  fliegend  niht  entrinnen : 
er  lernte  swes  er  gerte,  /  dö  er  nach  siner  not  begunde 

sinnen. 

-tLr  wart  so  baldes  herzen,  /  so  frävel  und  so  zam :     9S 

hev  waz  er  von  tieren  /  sneller  Sprünge  nam ! 

als  ein  pantel  wilde  /  lief  er  uf  die  steine  : 

ja  zöch  er  sich  selbe :  /  er  was  aller  siner  mage  eine. 

Wie  ofte  er  zuo  den  ünden  /  durch  kurzewile  gie !        99 
er  sach  in  dem  wäge  /  die  räwen  vische  ie : 
die  künde  er  gevähen,  /  möht  er  ir  iht  geniezen : 
sin  kuchen  diu  rouch  selten :  '  des  mohte  in  alle  tage  da 

verdriezen. 

Von  siner  herberge  /  gienc  er  in  den  walt.  100 

da  sach  er  vil  der  tiere  /  f  rävel  unde  balt. 
dar  under  wa's  ir  einez,  /  daz  wolde  in  verslinden, 
daz  sluoc  er  mit  dem  swerte :  /  ez  muoste  sines  zornes 

harte  emphinden. 

Jiiinem  gabilüne/was  ez  anelich.  101 

er  begunde  ez  schinden :  /  do  wart  er  krefte  rieh : 
in  luste  sines  pluotes :  /  do  er  des  vol  getranc, 
do  gwan  er  vil  der  krefte :  /  er  hete  manigen  gedanc. 

Mit  des  tieres  hiute/der  helt  sich  bewant.  10a 

bi  im  er  harte  nähen  /  einen  levven  vant. 

der  mohte  im  niht  emphliehen :  /  wie  schiere  er  zuo  im 

gie! 
des  bleip  er  unverhouwen :  /  der  helt  ez  güetliche  enphie. 

Daz  tier  daz  er  hete /da  ze  tode  erslagen,  io3 

daz  gedähte  er  ze  hüse  /  heim  mit  im  tragen, 
die  f  rouwen  zaller  zite  /  genuzzen  siner  güete  : 
von  der  fremden  spise  /  höhte  sich  ir  herze  und  ir  ge- 

müete. 

F  iur  was  in  tiure  :  /  walt  heten  si  genuoc  :  io4 

üz  einem  herten  velsen  /  er  manegen  f  anken  sluoc : 
daz  in  vor  was  f remede,  /  des  wurden  si  beraten : 
ja  tet  ez  anders  niemen :  /  si  muostenz  selbe  bi  der  glüete 

präten. 

Do  si  die  spise  nuzzen,  /do  merte  sich  ir  kraft:  io5 

ouch  kuchten  sich  ir  sinne: /von  gotes  meisterschaft 
si  wurden  an  ir  libe  /  schoene  und  lobebaere, 
sam  ir  iegelichiu  /  da  heime  in  ir  vater  lande  waere. 

Ouch  het  der  wilde  Hagene/ krefte  zwelef  man:       106 

des  er  bi  sinen  ziten  /  hohen  lop  gewan. 

in  und  die  junef  rouwen  /  muot  daz  harte  sere 

dazs  in  der  wüeste  solten  /  beliben  also  eine  iemer  mere. 

Do  päten  si  sich  wisen  /  zuo  des  wazzers  fluot.  107 

si  gierigen  schanilichen :/ ja  wären  nihtze  guot 
ir  kleider  diu  si  truogen :  /  diu  stricte  ir  selber  haut, 
da  si  der  junge  Hagene  /  in  ir  eilende  vant. 

Tage  vier  und  zweinzic/si  giengen  durch  den  tan.        108 
an  einem  morgen  f  rüeje,  /  dö  sach  der  junge  man 
ein  schif  geladen  swaere :  /  ez  kom  von  Garade : 
den  eilenden  frouwen  /  den  tete  ir  arebeit  vil  we. 

xlagene  ruofte  lüte,  /  daz  in  des  niht  verdröz,  109 

swie  sere  von  den  winden  /  daz  mer  mit  ünden  flöz : 
daz  schif  begunde  krachen :  /  die  bi  in  f uoren  nähen, 
si  vorhten  wildiu  merkint,  /  dö  si  die  frouwen  an  dem 

stade   sähen. 

Daz  schif  het  einen  herren  /  üzer  Salme.  110 

Hagne  und  sin  künne  /  was  im  vil  kunt  e. 

er  was  ir  nächgebüre  /  da  her  von  Irlande : 

sun  den  Sigebandes  /  der  pilgerine  einer  niht  bekande. 

Der  gräve  sinen  schefman  /  zem  stade  niht  enliez.       111 

der  eilende  recke  /  f  üeren  sich  dö  hiez 

durch  die  gotes  güete/von  dem  wilden  sande. 

dö  erkaldet  ir  gemüete, /dö  er  Krist  so  fräveliche  nande. 

Der  gräve  selbe  zwelfte/in  eine  barken  spranc:        112 

e  er  diu  msere  erfüere,  /  diu  wile  duhte  in  lanc, 

obe   ez   schrawäz   waeren  /  od  wildiu  merwunder. 

er  gesach  bi  sinen  ziten  /  nie  mere  so  herlichiu  kunder. 

jQjr  begunde  fragen, /e  er  zem  stade  gie :  n3 

,,sit  ir  kint  getoufet,  /  waz  tuot  ir  danne  hie?" 
er  sach  ir  lip  den  schoenen  /  in  jungen  mies  gewunden, 
dö  päten  si  die  geste  /  daz  si  in  mit  in  ze  varne  gunden. 

III.   AVENTIURE 

WIE  HAGENE  AN  DEN   KIEL    ROM 

• 

Esizem  schiffe  giengen,/dö  bräht  man  in  gewaiit,    1 1 4 
daz  die  pilgerine  /  fuorten  in  daz  lant: 
swie  kiusche  si  waeren,  /  daz  muosten  si  dö  tragen : 
ja  schämten  si  sich  sere :  /  iedoch  verendet  sich  ir  klagen. 

Dö  si  die  schoenen  meide  /  prähten  üf  die  fluot,  n5 

dö  giengen  in  engegene  /  die  ritter  stolz  unt  guot. 
si  enphiengen  vlizicliche  /  die  fürsten  tohler  tiure, 
swie  sie  sich  e  versa3hen  /  daz  si  waeren  wilde  und  un- 

gehiure. 

Do  bliben  si  des  nahtes  /  bi  in  uf  dem  se.  116 

diu  ungewoneheite  /  tet  den  kinden  we. 

heten  siz  für  wirde,  /  so  diuhten  si  mich  wise : 

von  Garadi  der  gräve  /  hiez  in  geben  harte  guote  spise. 

Dö  si  gespiset  wären  'und  er  bi  in  gesaz,  117 

der  grave  dö  die  meide /bat  im  sagen  daz, 

wer  si  so  rehte  schcene  /  brsehte  zuo  dem  se. 

den  kinden  tet  sin  fragen  /  und  ouch  ir  arebeite  we* 

Dö  sprach  diu  elliste  /  diu  under  in  da  saz  :  11S 

„ich  bin  von  verren  landen, /herre,   wizzet  daz, 
von  Indiä  der  guoten  /  (da  was  künic  inne 
min  vater)  :  da  ich  kröne  /  leider  niemer  mere  gewinne." 

Dö  sprach  diu  mitteliste :/ „ich  bin  von  verren  komen.  119 
mich  hat  ein  wilder  grife  /  ze  Portegäl  genomen. 
der  min  da  jach  ze  kinde,  /  der  was  da  landes  herre : 
ein  vos;et  vil  eewaltic  /  was  er  eeheizen  nähen  unde  verre. 


III.    Wie    I.Iagenc   an    den    kiel    koni  3^3 

Diu  jungiste  darunder  /  diu  bi  dem  gräven  saz,  120 

diu  sprach  gezogenliche :  /  ,,herre,  ich  sage  iu  daz: 
ich  bin  von  Iserlande :  /  da  was  min  vater  herre. 
die  mich  da  ziehen  solten,  /  den  kom  ich  leider  sider  al 

ze  verre." 

Do  sprach  der  ritter  edele:/,,got  hat  vil  wol  getan,  121 
sit  er  iuch  bi  den  mägen/niht  wolt  beliben  län : 
ir  sit  mit  genäden  /  üz  grözer  not  enpunden, 
sit  ich  iuch   schcene  meide  /  hän  an  disem  stad  al  eine 

funden." 

Swes  er  da  fragen  möhte, /des  wgere  im  unnöt,  122 

wie  daz  komen  waere,  /  daz  si  den  grimmen  tot 
niht  von  den  grifen  nämen,  /  die  sie  ze  neste  truogen : 
si  liten  leit  vil  manegez,  /des  si  doch  nie  mere  gewuogen. 

JJö  sprach  der  riche  gräve  /  wider  den  jungen  man:  123 
,,f  riunt  und  geselle,  /  ir  sult  mich  beeren  län. 
sit  daz  mir  die  frouwen  /  gesaget  hänt  ir  magre, 
nu  weste  ich  harte  gerne,  /  wä  iuwer  lant  od  iuwer  künne 

waere." 

Dö  sprach  der  wilde  Hagene :  /  ,,daz  wil  ich  iu  sagen :  12 1 
mich  hat  der  grifen  einer  /  ouch  da  her  getragen, 
min  vater  der  hiez  Sigebant :  /  ich  bin  von  Irriche, 
und  bin  bi  disen  frouwen  /  gewesen  her  vil  lange  kumber- 

liche." 

I  )n  fragten  si  alle:/  „wie  mohte  daz  gewesen  12b 

daz  ir  bi  den  grifen  /  so  lange  sit  genesen?" 
dö  sprach  der  junge  Hagne : /,,daz  wolt  diu  gotes  güete: 
an  in  ist  wol  erküelet  /  beid  min  herze  und  ouch  min 

gemüete.'* 

Dö  sprach  der  uz  Gradie : /,,daz  solt  du  mir  sagen,   126 
wi  diu  not  dir  si  geringet."  /  „da  hän  ich  erslagen 
die  alten  zuo  den  jungen :  /  ir  einer  niht  genas, 
bi  den  ich  mines  libes/in  vil  grözen  sorgen  was.'" 

Ljö  sprächens  al  gemeine :/ „so  ist  starc  din  lip.        127 

dich  mügen  loben  balde  /  beide  man  unt  wip : 

ez  möhten  unser  tüsent  /  niemer  hän  getan, 

daz  wirs  erslagen  heten :  /  ez  ist  dir  saelicliche  ergän." 

Der  gräve  und  sin  gesinde  /  vorhten  ditze  kint.  128 

ez  het  unmäzen  sterke :  /  daz   geschadt  in  sint. 
man  wolte  in  von  den  wäfen  /  mit  listen  hän  gescheiden : 
daz  werte  er  zornecliche :  /  ja  mohte  in  sin  komen  balde 

leiden. 

Do  sprach  aber  der  gräve:/,, mir  ist  wol  geschehen   129 
nach  manegem  schaden  grözen  /  den  ich  hän  gesehen : 
und  bist  du  der  mäge  /  da  her  von  Irlande 
des  fürsten  Sigebandes,  /  so  wil  ich  dich  haben  mir   ze 

phande. 

JL)u  bist  mir  komen  rehte:/daz  si  dir  geseit:  i3o 

mir  habent  dine  f  riunde  /  getan  so  manec  leit 

ze  Garadi  dem  lande  /  (daz  lit  in  gar  ze  nähen) : 

si  hiezen  mine  helde/in  einer  herte  slahen  unde  vähen." 

Do  sprach  der  junge  Hagne:  /  „unschuldic  ich  des  bin  i3i 
daz  si  iu  getäten :  /  nü  bringet  mich  ze  in, 
so  getrüwe  ich  wol  versüenen  /  ir  haz  und  iuwer  striten : 
lät  genaedicliche  /  zuo  dem  minen  künne  mich  erbiten." 

I  Jer  gräve  sprach  zem  kinde :  /  „du  muost  min  gisel 

sin:  i32 

so  sin  min  hovegesinde  /  diu  schcenen  magedin : 
die  wil  ich  mir  ze  eren  /  habn  in  minem  lande." 
diu  rede  dühte  Hagnen,/si  waere  im  beide  schade  unde 

schände. 

Der  recke  sprach  in  zorne  :  /  „ich  wil  nicht  gisel  wesen  :  i33 
des  enmuote  niemen  /  der  welle  genesen  : 
ir  guote  schefliute,  / ir  bringet  mich  ze  lande: 
des  löne  ich  iu  gerne :/ ich  gilte  iu  mit  schätz  und  mit 

gewande. 


III.   Wie   Hagene  an   den    kiel   körn  3^5 

lr  muotet  minen  frouwen/daz  si  iur  gesinde  wesen :  i3/l 

äne  dine  helfe  /  si  mugen  wol  genesen. 

si  iemen  hie  so  vvise,  /  der  volge  miner  lere : 

wendet  iuwer  segele,  /  daz  daz  schif  gen  Irlande  leere." 

Daz   Hut  in  wolte  vähen:/ir  herre  daz   gepöt:  i35 

do  stuont  er  in  ze  nähen:  /des  komen  si  in  not: 

er  holte  bi  dem  häre  /  wol  drizic  in  die  ünde : 

diu  kraft  sines  libes  /  wart  den  pilgerinen  harte  künde. 

irletenz  niht  gescheiden  /  diu  minneclichen  kint,         i36 

den  helt  von  Garadie  /  hiet  er  erslagen  sint : 

si  wären  im  geliche  /  die  armen  zuo  den  heren : 

die  selben  schefliute  /  muosten  do  gen  Irlande  keren. 

Ilen  si  begunden,  /  daz  si  niht  wurden  vlorn:  137 

wan  si  muosten  f  ürhten  /  des  jungen  Hagnen  zorn. 
tage  sibenzene  /  si  vil  unmüezec  wären : 
si  vorhtn  in  al  gemeine :  /  wan  si  in  sähen  übele  gepären. 

LJö  er  begunde  nähen  /  in  sines  vater  lant  i38 

(die  vil  witen  bürge  /het  er  e  bekant), 

einen  palas  höhen  /  kos  er  bi  dem  fluote : 

driu  hundert  turne  /  sach  er  da  vil  veste  unde  guote. 

Dar  inne  was  her  Sigebant/und  ouch  sin  edel  wip.   i3g 

die  pilgerine  muosten  /  sorgen  umbe  ir  lip, 

obe  ir  wurde  innen  /  der  üz  Irriche, 

daz  er  si  alle  slüege.  /  daz  understuont  do  Has;ne  lobeliche. 

J_/6  sprach  zuo  den  gesten  /  der  waetliche  man:  i/jo 

,,ich  wil  ez  gerne  süenen,  /  swie  ich  niht  enhan 
gewaltes  hie  ze  lande :  /  ich  wil  dar  poten  senden, 
und  wil  haz  den  alten  /  mit  iu  und  mit  dem  künge  gar 

verenden. 

Der  nu  welle  dienen  /an  mir  michel  guot,  i4i 

diu  maere  diu  ich  enpiute,  /  swer  daz  gerne  tuot, 
der  diu  sag  dem  künege,  /dem  gibe  ich  golt  daz  riche: 
ja  lonet  im  vil  gerne  /  min  vater  und  min  muoter  riliche." 

J_Jer  pilgerine  zwelve/hiez  er  riten  dan.  i4a 

„nu  sagt  dern  edelen  künege"  /  sprach  der  junge  man, 
,,obe   er   welle   Hagnen  /  sinen  sun  sehen, 
an  dem  von  einem  grifen  /  im  herzen  leide  was  geschehen. 

Ich   weiz   wol,   sin   geloubet/der   edel   künic   niht :    i43 

so  fraget  mine  muoter,  /  ob  si  iu  des  vergiht 

daz  si  mich  danne  welle  /  haben  zeinem  kinde 

ob  si  ein  guldin  kriuze/vor  an  miner  pruste  bevinde." 

J-Jie  poten  riten  dannen  /  nahen  in  daz  lant.  i4/i 

da  saz  in  einem  hüse  /  f  rou  Uot  und  Sigebant. 
do  erkante  er  daz  si  f  üeren  /  da  her  von  Garadine  : 
ez  waeren  sine  vinde :  /  dar  umbe  zürnt  der  wirt  und  ouch 

die  sine. 

Er  iesch  wie  si  getörsten  /  komen  in  daz  lant.  1 A5 

do  sprach  einer  drunder:  /  ,,da  hat  uns  her  gesant 
din  sun  der  junge  Hagne :  /  swer  den  gerne  saehe, 
der  ist  hie  so  nähen,  /  daz  daz  in  kurzer  zite  wol   ge- 
schähe." 

Do  sprach  der  fürste  Sigebant:  /  „ir  trieget  äne  not:  i/|6 
er  ist  so  hin  gescheiden  /  daz  mir  des  kindes  tot 
dicke  hat  erwecket  /  mines  herzen  sinne." 
,,ob  irs  niht  geloubet, /so  fraget  iuvver  wip  die  küniginne. 

Der  ist  er  also  dicke  /  gewesen  nahen  bi :  1/17 

ob  im  an  siner  pruste  /  ein  guldin  kriuze  si, 
ob  man  des  an  dem  degne  /  die  rehten  wärheit  vinde, 
geruochet  ir  des  beide,  /  so  mugt  ir  sin  wol  jehen  zeinem 

kinde." 

Uoten  der  f rouwen  /  ditze  wart  geseit.  1/18 

si  freute  sich  der  maere  /  (e  was  ir  of te  leit) : 
si  sprach:  „wir  sulen  riten  /  da  wirz  ze  rehte  erfinden." 
der  wirt  hiez  do  satelen  /  im  und  sinen  pesten  ingesinden. 


III.   Wie   Hagene  an  den   kiel   kom  36/ 

Zehant  dö  sprach  ein  piigerin  /  der  schoenen  Uoten 

zuo :  1^9 

,,wil  du  mir,  f  rouwe,  volgen,  /  ich  rät  dir  waz  du  tuo : 
du  solt  bringen  kleider  /  den  vil  schcenen  kinden  : 
die  koment  dir  zallen  eren :  /  si  heizent  dines  jungen  in- 

gesinde." 

Man  brahte  richiu  kleider /mit  der  frouwen  dan.        i5o 
ouch  volgt  der  küniginne  /  vil  manic  küener  man. 
her  Hagne  was  gestanden  /  nider  üf  den  sant, 
da  man  die  von  Gradie  /  bi  dem  eilenden  vant. 


368  Kudrun 


IV.   AVENTIURE 

WIE    HAGENE    EMPHANGEN    WART   VON 
VATER   UND   VON  MUOTER 


Do  gesach  er  riten/wip  unde  man.  i5i 

dö  wolte  in  her  Hagene  /  hin  engegene  gän. 
wer  im  grüezen  kunt  taete,  /  daz  wolte  er  gerne  sehen, 
da  muoste  ein  starkez  dringen /von  sinen  friunden  ge- 
schehen. 

Der  künic  hiez  in  willekomen  /  wesen  in  sin  lant.        i52 
er  sprach :  ,,sit  irz  der  recke  /  der  nach  uns  hat  gesant, 
und  jeht  ir  zeiner  muoter  /  der  edlen  küneginne? 
und  sint  war  diu  maere, /so  bin  ich  frö  von  allen  minen 

sinnen." 

Uote  diu  schcene / gezogenliche  sprach:  i53 

,,heiz  uns  vor  den  liuten  /  schaffen  hie  gemach, 
ich  sol  in  wol  erkennen,  /  ob  im  hie  zimt  diu  kröne." 
si  erfant  diu  wären  pilde.  /  dö'nphiengen  si  den  jungen 

helt  vil  schone. 

Mit  weinenden  ougen  /  si  kuste  in  an  den  munt:         i54 
,,e  west  ich  mich  siechen,  /  nu  bin  ich  wol  gesunt. 
wis  willekomen,  Hagene,  /  min  einigez  kint. 
nu  mügen  sich  din  wol  trcesten  /  die  hie  bi  Sigebande 

sint." 

Uer  künic  trat  dar  naher,  /  sin  freude  diu  was  gröz.  i55 
von  sines  herzen  liebe  /  üz  sinen  ougen  vloz 
im  der  vile  heizen  /  trähene  da  genuoc. 
dem  kinde  er  holden  willen  /  von  schulden  f  riuntlichen 

truoc. 


IVi  W.  Hag.  emphangen  wart  v.  vater  u.  v.  muoter      369 

Die  eilenden  frouwen  /  froun  Loten  wurden  kunt.        i56 

si  gap  in  maneger  hande  /  grä  unde  punt, 

phelle  ob  liehten  federen,  /  daz  wol  gezam  ir  libe. 

sich  ringet  ir  gemüete/von  des  künec  Sigebandes  wibe. 

Man  kleit  die  scbcenen  frouwen /als  ez  in  wol  gezam.  167 
die  zit  si  muosten  dulden  /  dar  under  micbel  schäm, 
unze  si  behangen  /  mit  riehen  porten  giengen. 
der  wirt  und  sine  helde/die  jungen  meide   vlizecliche 

emphiengen. 

xlagene  hiez  genaedic  /  den  von  Gradie  sin  i58 

den  künic  und  die  liute  /  durch  den  willen  sin, 

daz  er  in  vergaebe  /  schaden  unde  schulde. 

Hagene  der  junge  /  der  gewan  den  pilgerinen  hulde. 

Do  der  künec  mit  küsse  /  versuonte  sinen  zorn,  i5g 

dö  muoste  man  in  gelten  /  swaz  si  beten  vlorn. 
daz  was  in  f  rum  vil  gröziu  /  und  was  ouch  Hagenen  ere. 
sit  wurdens  ze  viende  /  mit  dem  von  Irlande  niemer 

mere. 

Dö  hiez  man  den  gesten  /  tragen  üf  den  sant  160 

in  dem  f  ride  Hagnen  /  ir  spise  und  ir  gewant, 

daz  si  da  ruowen  solten  /  ze  vierzehen  tagen. 

die  stolzen  pilgerine  /  muosten  im  des  gnäde  sagen. 

Do  riten  si  mit  schalle  /  von  dem  mere  dan.  161 

zuo  der  burc  ze  Baliän  /  kom  vil  manic  man 
durch  diu  fremden  maere  /  daz  noch  leben  solte 
des  vil  riehen  küneges  sun.  /  lützel  iemen  daz  gelouben 

wolte. 

Hagene  sine  frouwen  /  niht  umberuochet  liez.  162 

baden  zallen  ziten  /  ers  vlizielichen  hiez. 

den  minneclichen  meiden  /  den  diente  er  vil  lise. 

man  gap  in  richiu  kleider.  /er  was  in  sinen  jungen  jaren 

wise. 
24 


37°  Kudrun 

Wahsen  er  begunde  /  bevollen  zeinem  man.  i63 

do  pflac  er  mit  den  beiden  /  sw  es  man  ie  began 
daz  ritter  prüeven  sollen,  /  mit  werken  und  mit  handen. 
sit  wart  er  gewaltic  /  in  sines  vater  Sigebandes  landen. 

JNläch  tagen  vierzehenen  /  scheiden  man  do  lie  iG4 

die  wazzermüeden  helde  /  die  bi  in  wären  hie. 
dö  gap  in  sine  gäbe  /  der  wirt  von  liehtem  golde. 
durch  sines  sunes  liebe  /  ze  staeten  f  riunden  er  si  haben 

wolde. 

Der  junge  Hagene  lernte  /  daz  helde  wol  gezam  i65 

vor  so  manegem  degene,  /  daz  er  des  äne  schäm 
müeste  beliben.  /  daz  lobten  schoene  frouwen. 
er  wart  so  rehte  milte  /  daz  es  niemen   möhte  wol  ge- 

trouwen. 

Dar  zuo  wart  er  so  küene,  /  als  uns  ist  geseit,  166 

daz  er  getorste  rechen  /  siner  f  riunde  leit. 
er  behabte  gar  sin  ere  /  an  aller  hande  dingen, 
des  hört  man  in  dem  lande  /  von  dem  helde  sagen  unde 

singen. 

Hjr  wuohs  in  einer  wüeste, /der  edel  fürste  junc,    167 
bi  den  wilden  tieren.  /  des  mohte  im  einen  sprunc 
lebendes  niht  enphliehen,  /  swaz  er  wolte  vahen. 
er  waene  und  sine  frouwen  /  bi  dem  mere  manic  wunder 

sahen. 

Sin  rehter  nam  hiez  Hagne.  /sit  wart  er  genant  168 

Välant  aller  künege.  /  da  bi  was  er  bekant 
von  der  sinen  sterke  /  wol  in  allen  riehen. 
Hagene  der  küene  /  urbort  sinen  namen  vlizecliche. 

Im  rieten  sine  mäge,  /  er  würbe  umbe  ein  wip.  169 

diu  was  im  da  vil  nähen,  /  daz  ninder  scheener  lip 
lebt  in  al  der  werlte  /  üf  dem  ertriche. 
diu  het  erzogn  in  selben,  /ja  wuohs  er  bi  ir  harte  sorec- 

liche. 


IV.  \Y.  Hag.  emp  hau  gen  wart  v.  vater  u.v.  muoter      37  I 

Si  was  geheizen  Hilde /und  was  von  Indiän.  170 

si  het  im  of te  liebe  /  in  grözer  not  getan, 

dö  er  si  aller  erste /vant  in  einem  steine. 

uz  allen  den  landen  /  gert  er  vür  si  bezzer  deheine. 

oin  vater  hiez  in  gähen,  /  daz  er  nseme  swert  1 7 1 

mit  hundert  siner  helde :  /  tüsent  marke  wert 
greb  er  ie  vier  gesellen  /  für  ros  und  für  gewsete. 
dö  sprach  der  degen  Hagene  /  daz  er  daz  vil  willeclichcn 

t«te. 

Do  hiez  er  ez  künden  /  in  diu  fürsten  lant.  17a 

wanne  ez  wesen  solte,  /  daz  tet  man  in  bekant. 
sit   wart   sin   gröziu  mute /harte  wol   befunden, 
man  sagt  die  höchgezite  /  in  drien  tagen  unde  in  järes 

stunden. 

Dar  zuo  sich  vlizzen  recken  /  die  gerne  wolten  dar.  170 

si  hiezen  würken  schilde  /  lieht  und  wol  gevar. 

dar  zuo  man  in  bereite  /  satele  vile  riche. 

fürpüege  unde  zoume  /  bereite  man  von  golde  süberliche. 

Uf  einem  witen  plane  /  herbergen  man  dö  hiez  17I 

des  riehen  küneges  geste.  /  wie  wenic  er  des  liez 

des  si  an  in  gerten!  /  da  sidelt  man  vil  wite. 

man  sach  an  allen  enden  /sine  geste  zuo  dem  lande  riten. 

Die  fremden  die  da  wolten  /  wäpen  mit  im  nemen,  175 
die  hiez  er  kleiden  alle.  /  daz  muoste  in  wol  gezemen. 
die  da  von  fremden  erben  /  körnen  zuo  dem  lande, 
der  wären  tüsent  helde.  /  die  ziert  er  wol  mit  rosse  und 

mit  gewande. 

Er  sprach  ze  sinen  friunden :  /  ,,nu  ratet  ir  mir  daz   176 
daz  ich  ein  künic  heize.  /  ez  zimt  mir  deste  baz 
ob  ich  von  herzen  minne  /  diu  bi  mir  trage  kröne, 
ich  erwinde  niemer/unze  ich  ir  ir  arebeit  gelöne." 


3/2  Kudrun 

Wer  diu  frouwe  waere,  /des  fragten  sine  man,  177 

diu  vor  sinen  helden  /  ze  hove  solte  gän? 
er  sprach:  „daz  ist  frou  Hilde /von  Indiä  dem  lande, 
der  ich  und  mine  f  riunde  /  ze  dirre  werlte  haben  wenic 

schände." 

Wol  behagte  ez  siner  muoter  /  (sim  valer  tete  ez  sam),  178 

daz  man  si  solte  kroenen,  /  dö  si  daz  vernam. 

si  was  wol  in  der  mäze, /daz  lant  het  ir  ere. 

wol  sehs  hundert  degne  /  nämen  bi  im  wäpen  oder  mere. 

JN  äch   siten   kristenlichen  /  wihen   man   dö  hiez  179 

beide  zuo  der  kröne. /niht  lenger  man  daz  liez. 
her  Hagne  und  frou  Hilde  /  riten  vor  in  dannen. 
mangen   buhurt  riehen  /  sach  man  getriben  da  von   des 

künges   mannen. 

Her  Sigebant  reit  selbe,  /hohe  stuont  sin  muot.  180 

in  ahte  harte  ringe,  /  er  zerte  michel  guot. 
dö  si  geriten  heten  /  wol  nach  ritters  rehte, 
dö  wurden  vil  unmüezic  /  uf  des  küneges  hof  vil  kamer- 

knehte. 

Si  truogen  an  gesidele  /  preit  unde  lanc  181 

stüele  unde  tische.  /  dö  man  vol  gesanc, 
ze  hove  reit  frou  Uote  /  und  mit  ir  vil  der  frouvven, 
die   di  jungen   helde/da  vil   willeclichen  mohten 

schouwen. 

Dö  der  künic  Sigebant /bi  froun  Uoten  saz  182 

und  Hagene  bi  Hilden,  /  die  liute  redten  daz 
im  waere  wol  gelungen /an  sinem  lieben  kinde. 
den  krach  von  manegem  Schafte  /  pruofte  vor  den  tischen 

ir  gesinde. 

JJo  der  herre  uz  Irlande/vol  enbizzen  was,  i83 

schiere  wart  ze  molten  /  pluomen  unde  gras 
von  sinen  manegen  gesten.  /  die  riten  da  mit  schalle, 
die  man  gesunde  weste,  /  die  buhurdierten  vor  den  f  rou- 

wen  alle. 


IV.  W.  Hag.  e  m  p  h  a  rfg  e  n  wart  t.  vaier  u.  v.  muoter      373 

Vier  und  zweinzic  recken /die  wären  üf  den  plan         i84 

komen  under  Schilde. /da  wart  ez  wol  getan. 

manic  richiu  tjoste  /  wart  von  in  getriben. 

daz  sahen  schcene  frouwen./jä  wser  daz  übele  beliben. 

bun  der  Sigebandes  /  den  buhurt  selbe  reit.  i85 

daz  sach  sin  triutinne :  /ja  was  ez  ir  niht  leit. 
ob  si  im  iht  gedienet  /  het  in  fremden  landen, 
des  lonte  er  ir  gerne. /er  was  ein  tiurer  helt  ze  sinen 

handen. 

Da  vant  man  under  stoube/dem  wirte  riten  bi  186 

daz  ouch  künege  hiezen,  /  zwelef  unde  dri, 
die  lehen  von  im  heten,  /  kristen  unde  heiden. 
Sigebande  und  Hagnen  J  den  dienten  si  vlizeclichen 

beiden. 

J_Jiu  hochgezit  werte:  /diu  freude  diu  was  gröz.         187 
von  hurte  und  von  dringen  /  was  ludern  unde  döz. 
der  wirt  hiez  sine  geste  /  ir  arebeite  läzen. 
do  wart  in  daz  erloubet/daz  si  zuo  den  frouwen  gesäzen. 

Vor  den  sinen  gnozen  /  sprach  her  Sigebant:  188 

,,minem  sune  Hagnen /gibe  ich  miniu  lant, 

diu  Hute  mit  den  bürgen  /  nähen  unde  verren. 

alle  mine  recken  /  suln  in  hiute  haben  zeinem  herren." 

LJö  sich  verzigen  hete  /  der  fürste  Sigebant,  189 

do  begunde  Hagne  lihen  /  bürge  unde  lant 
mit  vil  guotem  willen.  /  die  si  nemen  solten, 
er  dühte  si  so  biderbe,  /  daz  sis  von  im  gerne  nemen 

wolten.  1 — 

Nach  lehenlichem  rehte  /  gestracht  ir  maneges  hant   190 
wart  dem  jungen  künege.  /  schaz  und  ouch  gewant 
gap  er  sinen  gesten  /  nähen  unde  verren. 
so  miltes  f  ürsten  hochgezit  /  möhte  noch  den  armen  niht 

gewerren. 


3  74  Küdrun 

/je  hove  wären  f rouwen  /  die  mit  im  in  daz  lant         191 
wären   gefü,eret.  /  nach   der    einer   wart   gesant. 
die  hiez  man  zuo  froun  Hilden  /  für  den  künic  gän. 
diu  was  von  Iserlande  /  und  was  ze  wünsche  wol  getan. 

Ir  gerte  ein  junger  fürste./der  hete  si  gesehen  192 

bi  der  küneginne.  /  des  mohte  er  wol  verjehen 
daz  si  von  allem  rehte  /  solte  tragen  kröne, 
si  was  gespil  froun  Hilden,  /sit  wart  ir  ein  richez  lant  ze 

löne.      l   .. 

J-Jö   schieden   sich   die   geste,  /  der   künec  und   sine 

man.  ig3 

die  edelen  juncvrouwen  /  fuorte  man  dö  dan 
gegen  Norwaege/in  des  fürsten  riche.A^ 
nach  ir  grözen  leide  /  so  stuont  ir  diric  in  vil  genendic- 

liche.     oa^Wi 

Do  begunde  rih/ten  /  her  Hagn  in  Irlant.  19/i 

swaz  er  unhiiliches  /  an  den  liuten  vant, 

des  muosten  si  6ng^elten  /  von  im  harte  sere. 

in  dem  einem  järe  /  enthoubter  ir  wol  ahzic  oder  mere. 

JNIu  schuof  er  herferte  /  in  siner  vinde  lant.  igö 

durch  die  armen  wolter  /  f  üeren  keinen  prant. 
swä  ir  mit  übermüete  /  deheiner  wart  erfunden, 
dem  prach  er  die  pürge  /  und  räch  sich  mit  den  tiefen 

ferech  wunden. 

Swä  er  ze  strite  koeme,  /  er  was  ein  ritter  guot.  19C 

den  höchferten  helden  /  swachet  er  den  muot 
in  vorhtlicher  getsene  /  nähen  unde  verren. 
er  hiez  Välant  aller  künege:/daz  mohte  sinen  vinden 

wol  gewerren. 

JJer  helt  lebte  schöne :/  frö  was  er  genuoc.  197 

von  Indiä  diu  f  rouwe  /  bi  dem  recken  truoc 
eine  tohter  schaBne.  /  sit  wart  diu  genennet 
nach  ir  muoter  Hilde :  /  da  von  man  diu  maere  wol 

erkennet. 


I Y.  \V.  Hag.  e i» p h a n-g e n  wart  v.  vater  u.  v.  muoler      375 

Dö  hiez  der  wilde  Iiagene  /  ziehen  so  daz  kint,  198 

ez  beschein  diu  sunne  selten  /  noch  daz  ez  der  wint 
vil  lützel  an  geruorte.  /  sin  huoten  edel  frouwen. 
sam  täten  sine  mäge,  j  den  er  aller  peste  moht  ge- 

trouwen.     /r«  -sL 

lnner  zwelef  jären  /  diu  herliche  meit  199 

wart  unmäzen  schcene.  /  verre  ez  wart  geseit. 
edel   f  ürsten  riche  /  die  begunden  sinnen 
wie  si  wolten  werben  /  nach  des  wilden  Hagnen  tohter 

minnen. 

Der  selben  fürsten  einer  /  bi  T enemarke  saz,  yoo 

ze  Wäleis  in  dem  lande.  /  dö  er  gehorte  daz 
daz  si  so  schcene  waere,  /  dö  ranc  er  nach  ir  sere. 
daz  versmähte  Hagnen :  /  er  naem  im  beide  gerne  lip  und 

ere. 

waz  man  ie  poten  sande/näch  der  maget  guot,      201 
die  hiez  her  Hagene  vliesen  /  durch  sinen  übermuot. 
er  woltes  geben  keinem  /  der  swacher  danne  er  waere. 
dö  hört  man  allenthalben  /  sagen  von  dem  fürsten  daz 

maere. 

Poten  hiez  er  hähen  /  wol  zweinzic  oder  mer  202 

(diez  niht  gerechen  mohten,  /  den  was  ez  herzen  ser) , 
alle  die  man  sande  /  nach  siner  tohter  here. 
genuoge  den  manz  sagte,  /  die  gerten  ir  ze  wibe  niemer 

mere. 

-*> 

JN  och  bleip  ez  ungeworben  /  von  guoten  recken  niht.  2o3 
hat  ir  einer  übermüete,  /  also  man  des  giht, 
da  bi  man  vindet  einen  /  der  dunket  sich  sam  here. 
von  ir  höhen  minne/huop  sich  siner  sorgen  deste  mere. 


376  Kudrun 


V.  AVENTIURE 

WIE    WATE    ZE    l  ULAN  DE   V  U  OR 

• 

Ein  helt  der  was  erwahsen/in  Tenelant.  20/1 

ze  Stürmn  in  einer  marke, /daz  ist  wol  erkant, 
da  säzen  sine  mäge,  /  die  zugen  in  nach  eren.  , 
im  diente  ouch  Ortlant.  /ja  was  er  vil  gewaltic  unde  here. 

Einer  siner  mäge  /  (Wate  was  er  genant)  ^o5 

der  hete  von  dem  künege  /  bürge  unde  lant. 
durch  daz  er  was  sin  künne,  /  er  zöch  in  vlizeclichen. 
er  lerte  in  alle  tugende:  /er  liez  in  üz  der  hüote  niht  ent- 
wichen, t  U 

rj 

£jt    lenemarke  .herre  /  was   Waten  swesterkint  206 

Ilörant  der  biaerbe.  /  der  verdiente  sint 

an  Hetelen  dem  künege  /  daz  er  im  der  kröne 

wol  ze  tragene  gunde.  /  er  gaps  dem  helde  volleclich  ze 

löne. 

Hetele  der  riche  /  ze  Hegelingen  saz  207 

nähen  bi  Ortlande.  /  ich  wil  iu  sagen  daz : 
dar  inne  het  er  bürge  /  wol  ahzic  oder  mere. 
die  der  phlegen  solten,  /  die  dienten  täglich  im  mit  grözer 

ere. 

Er  was  ze  Friesen  herre  /  wazzer  unde  lant.  208 

Dietmers  unde  Wäleis  /  daz  was  in  siner  hant. 
Hetele  der  was  riche  /  und  hete  vil  der  mäge. 
er  was  ouch  grimme  küene.  /  ofte  schuof  er  sinen  vinden 

läge. 


V.  Wie  AVate  ze  Irlande   vuor  377 

xletele  was  ein  weise.  /  da  von  so  wart  im  not  209 

ob  er  ein  wip  hete.  /  im  wären  beidiu  tot 
vater  unde  ouch  muoter,  /  die  im  diu  lant  da  liezen. 
sus  hete  er  vil  der  friunde.  /  bi  den  muos  in  ze  lebene 

verdriezen. 

Do  rieten  im  die  pesten, /er  solte  minne  phlegen      210 
diu  im  ze  mäze  koeme.  /  dö  sprach  der  junge  degen : 
„ich  enweiz  deheine/diu  zen  Hegelingen 
mit  eren  wsere  f  rouwe,  /  noch  die  man  mir  ze  hüse  möhte 

bringen." 

Do  sprach  von  Nif  lande  /  Mörunc  der  junge  man:   211 
„ich  weiz  ein  maget  edele  /  (als  ich  vernomen  hän), 
daz  keiniu  lebt  so  schceniu  /  niender  üf  der  erde, 
wir  suln  daz  ahten  gerne  /  daz  si  iu  zeiner  triutinne 

werde. 

Er  fragte  wer  si  waere/oder  wie  genant.  212 

er  sprach :  ,,si  heizet  Hilde  /  und  ist  üz  Irlant. 
ir  vater  heizet  Hagene/und  ist  küneges  künne. 
kumt  si  her  ze  lande,  /  so  hast  du  iemer  freude  unde 

wünne." 

l_)ö  sprach  der  fürste  Hetele :  /  „nu  ist  mir  doch 

geseit,  2i3 

swer  nach  ir  minne  werbe,  /  ez  si  ir  vater  leit. 
dar  umbe  si  erstorben  /  vil  manic  edel  man. 
deheinem  minem  friunde /ich  des  todes  niht  engan." 

Do  sprach  aber  Mörunc:/,, so  sende  in  sin  lant.         21/j 

heiz  Horanden  bringen :  /  dem  ist  wol  erkant 

alle  site  Hagenen  /  hat  er  wol  gesehen. 

äne  sine  helfe /künde  ez  niemer  geschehen." 

Er  sprach:  „ich  wil  dir  volgen, /nu  si  so  schoene  si.  2i5 
da  man  si  sol  gewinnen,  /  da  muost  du  wesen  bi, 
wan  ich  dir  alles  guotes  /  von  schulden  wol  getrouwe. 
du  hast  es  f  rurae  und  ere,  /  wirdet  si  ze  Hegelingen 

f  rouwe." 


3/o  Kudrun 

Do  hiez  er  poten  riten/hin  ze  Tenelant,  21C 

da  man  Höranden  /sinen  neven  vant. 
er  enpöt  dem  recken  /  daz  er  in  sehen  solte 
inner  tagen  sibenen,  /  ob  er  im  keinen  dienest  leisten 

wolte. 

Do  die  poten  körnen  /  und  daz  er  die  vernam,  217 

getriulicher  dienste  /  was  er  im  so  zam 

daz  er  leiste  gerne  /  swaz  er  im  gepöt. 

des  gwan  er  sider  arebeit    unde  grcezliche  not. 

üjr  reit  ze  hove  schiere  /  mit  sehzic  siner  man.  :nb 

dö  der  helt  da  heime  /  urloup  genam, 
dö  gähte  er  deste  vaster,  /  daz  er  diu  maere  erf  unde, 
wä  mite  er  dem  degne  /  wol  nach  eren  gedienen  künde. 

An  dem  sibenden  morgen  /  kom  er  in  daz  lant.  219 

er  und  sin  gesellen  /  truogen  guot  gewant. 
der  künic  do  engegene/gie  den  recken  guoten. 
dö  sach  er  bi  dem  recken  /  von  Tenemarke  den  küenen 

Fruoten. 

Üjz  was  im  ein  liebez  maere  /  daz  si  wären  komen.   220 
der  künec  sach  si  gerne,  /da  von  im  was  benomen 
ein  teil  siner  sorgen  /  die  er  het  in  sinem  muote. 
dö  sprach  er  lachende :  j  ,,nu   wis   willekomen,   neve 

Fruote." 

Do  gienc  vür  den  herren  /  Fruot  und  Hörant.  221 

er  fragte  wie  ez  stüende  /  da  heime  in  Tenelant. 
dö  sagten  si  im  beide :  /  „wir  habn  in  kurzen  stunden 
in  den  herten  stürmen  /  geslagen  vil  der  schädelichen 

wunden." 

Er  fragte  wa  si  waeren  /  durch  vehten  hin  geriten?   222 
,,dä  ze  Portegäle  /  haben  wir  gestriten. 
desn  wolte  uns  niht  erläzen  /  der  edele  künec  riche, 
er  enschadte  uns  sere  /  in  der  marke  aller  tätliche." 


V.    Wie   Wate   ze   Ir lande   vuor  379 

Dö  sprach  der  junge  Hetele :/ ,,nu  iät  ez  hine  gän.  223 
ja  waene  ich,  Wat  der  alte  /  der  welle  niemer  län 
die  marke  da  ze  Stürmen  /  da  er  da  sitzet  inne. 
danc  habe  er  des  iemer  /  der  im  da  eine  purec  an  ge- 
winne." 

J-Jie  helde  giengen  sitzen /in  einen  palas  wit.  22/4 

mit  tumplichen  witzen  /  begunden  reden  sit 
von  edeler  frouwen  minnen  /  Hörant  unde  Fruote. 
der  künic  hörte  ez  gerne.  /  dar  umb  so  gap  er  in  da 

miete   guote. 

Hetele  Höranden  /  piten  dö  began  :  225 

,,ist  dir  daz  maere  künde,  /  du  solt  mich  wizzen  län, 
wie  stet  ez  umb  froun  Hilden  /die  jungen  küneginne? 
der  wolte  ich  minen  dienest  /  unde  mine  pqtschaft  heizen 

bringen." 

Dö  sprach  der  degen  küene :  /  „eist  mir  vil  wol  er- 

kant.  226 

maget  also  schoene  /  ich  mere  nie  befant 

als  von  Irlande  /  Hilde  die  riehen, 

des  wilden  Hagenen  tohter.  /  ja  stüende  ir  ein  kröne 

lobeliche." 

Xletele  dö  fragte :/  ,,möhte  daz  gesin  227 

daz  mir  ir  vater  gsebe  /  daz  schoene  magedin? 
und  diuht  ich  in  so  biderbe,  /  so  wolt  ich  si  minnen, 
und  wolt  im  iemer  Ionen  /  der  mir  die  schoenen  maget 

hülfe  gwinnen." 

„Daz  mac  sich  niht  gefüegen"  /  sprach  dö  Hörant.      228 
,,ze  poten  ritet  niemen  /  in  daz  Hagenen  lant. 
des  wil  ich  mich  selbe  /  niemer  vergähen. 
swer  umbe  Hilden  wirbet,  /  den  heizet  man  da  slahen  oder 

hähen."* 


380  Kudrun 

Do  sprach  aber  Hetele :  /  „mirst  nach  ir  also  not.     229 
hähet  er  mir  einen,  /  dar  umbe  müese  tot 
selbe  ligen  Ilagene  /  der  künec  von  Irriche. 
er  ist  nie  so  f rävele,  /  im  kom  sin  grimmer  muot  vil 

schädeliche." 

JLlö  sprach  der  degen  Fruote :  /  „wolte  Wate  sin         23o 

gegen  Irlande/mit  uns  der  pote  din, 

so  möhte  uns  wol  gelingen,  /  und  prsehten  dir  die 

frouwen, 
odr  uns  wurden  wunden  /  üf  daz  herze  al  durch  den  lip 

gehouwen." 

Hetele  der  herre  /  sprach :  ,,da  wil  ich  hin  23i 

senden  zuo  den  Stürmen.  /  an  angest  ich  des  bin, 
Wate  rite  gerne /swar  ich  im  gepiute. 
heizet  mir  von  Friesen  /  komen  Irolde  unde  sine  Hute." 

JJie  poten  riten  gähes  /  ze  Stürmen  in  daz  lant,       232 
da  man  Wat  den  küenen  /  bi  sinen  helden  vant. 
man  sagte  im  von  dem  künege  /  daz  er  im  komen  solle. 
Waten  hete  wunder,  /  waz  sin  der  künec  von  Hegelingen 

wolte. 

Er  fragte  ob  er  füeren  /  solte  mit  im  dan  233 

heim  oder  prünie/und  iemen  siner  man. 

der  poten  sprach  dö  einer :  /  ,,des  enhört  wir  niht 

daz  er  bedörfte  iht  recken,  /  wan  daz  er  iuch  gerne  siht." 

Wate  wolte  dannen. /sine  huote  er  lie  23/J 

dem  lande  und  den  bürgen.  /  do  er  ze  rosse  gie, 
do  volgte  im  niemen  mere/wan  zwelve  siner  man. 
Wate  der  vil  küene  /  ze  hove  gähen  began. 

Er  kom  ze  Hegelingen.  /  do  der  degen  reit  235 

hin  ze  Campatille,  /  daz  was  niht  ze  leit 
Hetelen  dem  degene./er  begunde  zuo  zim  gähen. 
er  dahte  wier  den  alten  /  Waten  sinen  f  riunt  solte 

enphähen. 


V.  Wie    Wate   ze   Ir lande   vuor  3^1 

iLr  gruozte  in  willicliche.  /  der  fürste  lüte  sprach:  a36 
„her   Wate,   nü   sit   willekomen.  /  daz   ich  iuch   niht 

ensach, 
des  ist  nu  lange  zite,  /  daz   wir  ensamet  säzen, 
da  wir  uns  urliuges  /  üf  unser  widerwinnen  vermäzen." 

Wate  im  antwurte :/ „ensamet  solten  wesen  237 

gerne  guote  f  riunde :  /  so  möhten  si  genesen 

vor  ir  starken  vinden/iemer  deste  baz.'* 

er  vienc  in  bi  der  hende  /  und  tet  vil  güetlichen  daz. 

öi  giengen  beide  sitzen /und  ander  niemen  mer.      238 

der  künec  der  was  riche.  /  Wate  der  was  her 

und  ouch  übermüete  /  ze  allen  sinen  dingen. 

Hetele  het  gedanke,  /  wie  er  in  ze  Irlande  solte  bringen. 

Do  sprach  der  junge  recke :  /  „ich  hän  nach  dir 

gesant.  23g 

poten  ich  bedürfte  /  in  des  wilden  Hagenen  lant. 

nu  enweiz  ich  niemen  /  der  mir  dar  pezzer  waere, 

danne  ir,  Wate,  lieber  friunt.  /  ir  sit  zer  poteschaf  t  vil 

redebaere. 

Do  sprach  Wat  der  alte:/„swaz  ich  werben  sol         2/I0 
iu  ze  liebe  und  ze  eren,  /  daz  tuon  ich  gerne  wol. 
des  sult  ir  mir  getrouwen.  /  ich  bringe  ez  an  ein  ende 
nach   iuwerem   willen,  /  ez   ensi   daz    michs   der   tot   er- 

wende." 

rletele  sprach:  „mir  rätent/al  die  f riunde  min,      24i 
ob  mir  geben  welle  /  die  schcenen  tohter  sin 
Hagene  der  starke,  /  daz  si  ein  küniginne 
werde  in  minem  lande.  /  dar  nach  Stent  hohe  alle  mine 

sinne." 

Wate  sprach  mit  zorne :  /  „swer  dir  daz  hat  geseit,   2^2 
obe  ich  hiute  stürbe,  /  daz  waere  im  niht  ze  leit. 
ja  hat  dich  ander  niemen  /  gereizet  des  gedingen 
wan  Fruot  von  Tenemarke,  /  deich  dir  die  schcenen  Hilden 

müge  bringen. 


382  Kudrun 

Ez  ist  in  solher  huote/diu  minnecliche  meit:  2/»3 

Horant  unde  Fruote,  /  die  ditze  hänt  geseit, 
daz  si  si  so  schoene,  /  ich  wil  e  niht  erwinden, 
du  solt  mich  und  si  beide  /  in  dinem  dienste  gnendicliche 

vinden." 

üjr  wolte  nach  in  beiden  /  senden  an  der  stunt.        2  Vi 
mere  siner  friunde  /  tete  man  ez  kunt 
daz  si  ze  hove  solten  /  für  den  künic  here. 
heimelicher  spräche  /  heten  si  dar  umbe  keine  mere. 

Wate  der  vil  küene,  /  do  er  Höranden  sach  2/15 

unt  von  Tenen  Fruoten,  /  wie  schier  er  dö  sprach : 
„got  löne  iu  helden  beiden  /  daz  ir  der  minen  eren 
und  miner  hovereise  /  under  wilen  muotet  also  sere ! 

Ir  sit  es  vil  genoete  /  daz  ich  pote  bin!  2/16 

nu  müezet  ir  ouch  beide  /  mit  samet  mir  da  hin. 
so  sul  wir  dem  künege  /  dienen  wol  nach  hulden  : 
der  mins  gemaches  färet,  /  der  sol  die  selben  triuwe  mit 

mir  dulden." 

J.J6  sprach  der  degen  Horant :/ „ich  wil  dar  gerne 

varn.  2/17 

ob  michs  der  künec  erlieze,  /  so  wolte  ich  niht  bewarn 
ich  enwolte  haben  arebeit  /  da  ich  schcene  frouwen  sa>he, 
da  mir  und  minem  künne  /  etelichiu  f  reude  von  ge- 
schehe." 

„Wir  sulen"  sprach  her  Fruote,  /  ,,siben  hundert  man  2  48 
die  reise  mit  uns  f üeren.  /  her  Hagne  niemen  gan 
deheiner  er.  er  dunket  /  sich  nie  so  vermezzen, 
ob   er  uns  waenet  twingen,  /  so  muoz  er  siner  höchfart 

gar  vergezzen. 

Her  künec,  ir  sult  heizen  /  bereiten  üf  die  fluot         2/19 

ein  schif  von  ziperpoumen  /  veste  unde  guot, 

daz  daz  iur  gesinde  /  müge  wol  getragen. 

mit  silberwizen  spangen  /  suln  si  werden  beslagen. 


V.    Wie  Wate  zc   Irland e   vuor  ^8' 


Und  werbet  umbe  spise  /  die  man  haben  sol.  25o 

heizet  würken  helme  /  vlizeclichen  wol 

und  halsperge  veste, /die  wir  füeren  hinnen. 

des  wilden  Hasrnen  tohter  /  mue  wir  also  deste  baz  ge- 


Ja  sol  min  neve  Hörant,  /  der  ist  ein  wiser  man,         261 
sten  in  einer  kräme  /  (des  ich  im  wol  gan), 
nuschen   unde  pouge  /  verkoufen   den  frouwen. 
golt  und  edel  gesteine./sö  sol   man  uns  deste  baz   ge- 

trouwen. 

Wir  suln  füeren  veile  /  wäfen  unde  wät.  262 

sit  ez  umb  Hagnen  tohter  /  so  angestlichen  stat 
daz   si  niemen  mac  erwerben, /er  enmüeze  umb   si 

striten: 
nu  kiese  Wate  selbe,  /  weihe  er  mite  welle  heizen  riten.'1 

JL/ö   sprach   Wat   der   alte:/,, ich   kan   niht   koufes 

phlegen.  260 

min  habe  ist  vil  selten  /  müezec  her  gelegen, 
ich  teiltes  ie  mit  helden:/daz  ist  noch  min  gedinge. 
ich  bin  niht  so  gefüege/daz  ich  kleinoete  schoenen  frou- 
wen bringe. 

Sit  ez  min  neve  Horant  /  üf  mich  geraten  hat,  254 

er  weiz  in  guoter  mäze  /  wiez  umbe  Hagnen  stät. 
der  gnözet  sich  mit  sterke/sehs  und  zweinzic  mannen, 
gef reischet  er  daz  werben,  /  so  kom  wir  harte  sorcliche 

dannen. 

Her  künec,  heizet  gahen.  /decken  man  uns  sol  255 

unser  sehet:  mit  dillen./ ja  müezens  unden  vol 
wesen  guoter  recken, /die  uns  helfen  striten, 
ob  uns  der  wilde  Hagne  /  niht  mit  gemache  welle  läzen 

riten. 


384  Kudrun 

Der  suln  wol  hundert  degne  /  stritlich  gewant  256 

mit  uns  von  hinnen  f  üeren  /  gegen  Irlant. 
so  sol  min  neve  Hörant  /  mit  zwein  hundert  mannen 
wesen  in  der  kräme :  /  so  koment  zuo  im  schoene  f  rouvven 

danne. 

JLJar  zuo  sol  man  würken  /  guoter  kocken  dri,  257 

die  ros  unde  spise  /  uns  nähen  tragen  bi, 
daz  uns  in  einem  järe/des  si  unzerunnen. 
wir  sulen  sagen  Hagnen  /  daz  wir  küme  üz  Stürmen  sin 

entrunnen, 

Und  daz  uns  ungenade  /  der  künic  Hetele  tuo.  258 

mit  unser  grozen  gäbe  /  sul  wir  of  te  zuo 

ze  Hilden  und  ze  Hagenen  /  hin  ze  hove  gän : 

so  wirt  uns  von  dem  künege  /sin  frid  vil  staete  getan. 

VV  ir  sulen  jehen  alle  /  daz  wir  in  sehte  sin.  259 

zehant  so  vaeht  genäde  /  der  wilde  Hagene  min. 
man  heizet  herebergen  /  uns  eilenden  geste : 
so  lät  uns  her  Hagne  /  in  sinem  lande  lützel  iht  ge- 

presten." 

LJie  helde  fragte  Hetele:  /  „wanne  mac  daz  sin  260 

daz   ir  scheidet  hinnen,  /  lieben   friunde  min?" 
si  sprächen:  „swanne  ez  sumeret/näch  des  winters  ziten, 
so  si  wir  gekleidet,  /  und  sulen  aber  her  ze  hove  riten. 

Die  wile  man  uns  würket/daz  man  haben  sol,  261 

segele  unde  riemen,  /  vliziclichen  wol, 
die  kocken  und  galeide  /  die  wir  sulen  f  üeren, 
daz  uns  die  gruntwelle  /  ze  schaden  nie  niht  mügen  an  ge- 

rüeren." 

xder  Hetel  sprach:  ,,nu  ritet/heim  in  iuwer  lant.      262 
ir  dürfet  niht  verkosten  /üf  ros  noch  üf  gewant. 
allen  die  iu  volgent  /  den  gibe  ich  solch  gezouwe 
daz  iuch  wol  mit  eren  /  mac  gesehen  ein  ieslichiu  frouwe." 


V.   Wie   Wate  ze   Irlande   vuor  385 


Do  reit  mit  urloube  /  Wate  in  Sturmlant.  263 

Hörant  unde  Fruote  /  die  kerten  sä  zehant 
hin  ze  Tenemarke  /  da  si  hiezen  herren : 
si  gedähten  sich  mit  dienste/dem  künic  Hetlen  niemer 

geverren. 

Do  tete  sines  willen /da  heime  Hetele  schin.  26/i 

ez  wurden  vil  unmüezec  /  die  zimberliute  sin. 
siniu  schef  si  worhten/sö  si  peste  künden, 
die  wende  zuo  den  stcezen  /  wurden  wol  mit  silber  ge- 

punden. 

Die  maspoume  wurden /veste  unde  guot.  265 

do  bewant  man  diu  ruoder  /  rot  alsam  ein  gluot 

mit  dem  liehten  golde.  /der  herre  der  was  riche. 

dö  si  varen  solten,  /si  bereiten  sich  zer  verte  lobeliche. 

Ir  ankerseil  diu  wurden  /  da  her  von  Arabe  266 

gef  üeret  harte  verre,  /  daz  man  sit  noch  e 

deheiniu  also  guoten  /  niender  vinden   künde. 

deste  baz  si  fuoren  /  von  Hegelingen  üf  den  tiefen  ünden. 

Do  worhte  man  die  segele /späte  unde  fruo.  267 

der  künic  hiez  des  ilen. /do  weite  man  dar  zuo 

von  Agabi  der  siden  /  die  pesten  die  si  funden. 

vil  unmüezic  wären  /  die  si  würken  solten  an  den  stunden. 

Wer  mac  uns  daz  gelouben  /  daz  man  üz  silber  guot  268 
hiez  die  anker  würken?  /des  küneges  gernder  muot 
stuont  nach  hoher  minne.  /  er  machte  manegen  man 
des  tages  gar  unmüezic  /  dö  er  sin  gähen  began. 

Gedillet  und  geträmet/diu  schef  man  do  vant  269 

gen  wetere  und  gen  strite.  /  schiere  wart  gesant 
nach  den  die  varen  solten  /  nach  der  schcenen  frouwen. 
dar  zuo  pat  man  niemen,  /  wan  den  der  künic  mohte  wol 

getrouwen. 


386  Kudrun 

Wate  reit  von  Stürmen  /  da  er  Heteln  vant.  270 

sin  ros  giengen  swaere/von  silber  und  gewant. 
vier  hundert  manne /fuorte  er  mit  im  dan. 
Hetele  der  biderbe  /  vil  küene  geste  gewan. 

Morunc  der  snelle/dä  her  von  Friesen  reit.  271 

er  bräht  zwei  hundert  degene.  /  dem  künege  wart  geseit 
daz  si  komen  waeren/mit  helme  und  mit  prünne. 
vil  schiere  kom  ouch  Irolt.  /  ja  wären  si  des  künic  Hetelen 

künne. 

Do  reit  von  Tenemarke  /  Hörant  der  küene  man.         272 
poten  guotes  willen  /  Hetele  do  gewan, 
tüsent  oder  mere,  /  die  er  wolte  senden : 
waere  er  niht  so  riche,  /er  enkünde  ez  niemer  me  ver- 
enden. 

Irolt  von  Ortlande /het  sich  so  bereit,  273 

ob  im  der  künic  gaebe  /  niemer  siniu  kleit, 

doch  waren  sine  helde  /  unde  er  so  beraten, 

swa  si  hin  gewanden,  /  daz  si  lützel  iemen  ihtes  päten. 

Uer  künec  si  alle  gruozte, /als  ez  wol  gezam.  27A 

Irolte  bi  der  hende  /  er  güetlichen  nam. 

er  gienc  da  er  sitzen  /  den  alten  Waten  vant. 

do  die  helde  küene  /  solten  rümen  daz  lant, 

Do  hiez  man  allenthalben  /  vil  kleine  nemen  war,        275 

swaz  si  f üeren  solten,  /  daz  siz  heten  gar. 

die  helde  sähen  selbe,  /  ir  schef  diu  wären  riche. 

nach  der  schcenen  Hilde  /  sande  er  sine  poten  listecliche. 

Zwo  galie  niuwe/veste  unde  guot  276 

und  ouch  zvvene  kocken  /  die  hetens  bi  der  fluot, 
und  einen  kiel  den  pesten  /  den  bi  allen  stunden 
üf  des  meres  ünden/in  dem  lande  iemen  hete  funden. 


V.   Wie   Wate   zelrlandevuor  3^7 

1J6  wolten  si  von  dannen.  /  ir  ros  und  ouch  ir  wät       277 
daz  was  üf  den  scheff  en.  /  Wate  sinen  rät 
gap  dö  dem  künege,  /  unz  si  komen  solten, 
daz  er  sich  wol  gehabte,  /  wan  si  im  alle  gerne  dienen 

Avolten. 

Der  künec  sprach  trürende :  /  ,,lät  iu  bevolhen  sin      278 
die  tumben  die  von  hinnen  /  in  dem  dienste  min 
varent  sorcliche. /durch  iuvver  selber  ere 
aller  tägeliche  /  gebt  den  tumben  helden  iuwer  lere." 

Wate  sprach  zem  künege :/ „swaz  man  dort  getuot,  279 
nu  schaffet  so  hie  heime  /  daz  iu  iuwer  muot 
niht  dar  an  geswiche,  /  swa  man  sol  haben  ere. 
hüetet  uns  der  erbe. /in  gepristet  niht  an  miner  lere." 

Fruote  der  küene  /  der  kameren  do  phlac,  280 

da  golt  und  gesteine  /  und  vil  dinges  inne  lac. 
der  künic  leiste  gerne  /  swes  man  an  in  gerte. 
des  Fruote  einez  wolte,  /  der  künec  in  iegeliches  drizic 

werte. 

xdundert  man  do  weite,  /  die  da  solten  sin  281 

verporgen  in  dem  schef fe  /  da  man  daz  magedin 
mit  strite  solte  erwerben,  /  ob  des  geschaehe  not. 
sine  gröze  gäbe  /  der  künc  in  willeclichen  pot. 

Aller  hande  Hute  /  fuortens  mit  in  dan,  282 

ritter  unde  knehte,  /  drizic  hundert  man, 
sam  si  gerümet  heten  /  ir  lant  mit  arebeite. 
Hetele  sprach  zen  helden :  /  „nu  gebe  iu  got  von  himele 

sin  geleite." 

Xiörant  sprach  zem  künege :  /  ,,ir  sult  an  angest  sin.  283 
swenn  ir  uns  sehet  nahen,  /  so  schceniu  magedin 
mugt  ir  danne  schouwen,  /  die  ir  gerne  sult  enphahen." 
der  künic  hört  ez  gerne. /dannoch  was  ir  komen  vil  un- 
nahen. 


388  Kuclrun 

Mit  küsse  liez  er  scheiden  /  manegen  von  im  dan.       284 

nach  ir  arebeite  /  der  junge  künec  gewan 

trüric  gemüete :  /  er  vorhte  ir  alle  stunde. 

der  künic  sich  getroesten  /  ir  in  sinen  siten  niht  enkunde. 

Do  kom  in  daz  ze  heile  /  daz  ein  norderwint  285 

den  helden  nach  ir  willen  /  ir  segele  ruorte  sint. 
ir  schef  giengen  ebne, /do  's  üz  dem  lande  kerten. 
die  z'arebeite  künden,  /  die  tumben  sie  do  willecliche 

lerten. 

Wir  kunnenz  niht  bescheiden  /  noch  wizzenz  niht  ze 

sagen  286 

wä  si  ir  nahtselde  /  ze  sehs  und  drizec  tagen 
üf  dem  mere  naemen.  /  die  da  bi  in  fuoren, 
mit  gestabten  eiden/ze  behalten  si  do  alle  swuoren. 

öwie  so  was  ir  wille/üf  den  wilden  se,  287 

so  was  in  etewenne  /  von  ungemache  we. 

da  bi  so  hetens  ruowe  /  so  daz  mohte  wesen. 

swer  die  ünde  püwet,  /  der  muoz  mit  ungemach  genesen. 

Si  het  wol  tüsent  mile  /  daz  wazzer  dan  getragen       288 

hin  ze  Hagnen  pürge,  /  so  wir  hoeren  sagen. 

daz  er  herre  waere  /  ze  Paljan  lasterliche, 

daz  liegents  tobeliche :  /  ez  enist  dem  maere  niht  geliche. 

J.J6  die  von  Hegelingen  /  wären  hin  bekomen  289 

zuo  der  Hagnen  bürge, /do  wart  ir  war  genomen. 
die  liute  wundert  alle,  /  von  welher  künege  lande 
sie  die  ünde  trüegen.  /  si  wären  wol  gezieret  mit  gewande. 

Ir  schef  si  schiere  punden/mit  anker  üf  den  grünt.  290 
ir  segele  nider  läzen  /  wurden  sä  ze  stunt. 
do  werte  daz  unlange  /  unz  daz  man  sagte  maere 
in  der  Hagnen  pürge  /  daz  fremde  liute  dare  komen 

waeren. 


V.    Wie   Wate   ze   Irlande   vuor  3^9 

Si  giengen  üz  den  schiffen  /und  truogen  üf  den  sant  291 
swes  so  man  bedorf te.  /  feile  man  da  fant .  .  . 
und  swes  iemen  gerte.  /  ir  armuot  diu  was  kleine, 
swie  manege  marc  si  heten,  /  der  sande  man  nach  koufe 

vil  seine. 

In  burgsere  mäze/man  üf  dem  stade  stän  292 

sach  sehzic  oder  mere  /  der  wsetlichen  man. 
von  Tenemarke  Fruote  /  meister  Avas  dar  under. 
ouch  truoc  er  pezzer  kleider  /  danne  ander  iemen  da  be- 

sunder. 

J_)er  stete  rihtaere  /  von  der  burc  ze  Baliän,  293 

durch  daz  er  die  geste  /  so  riche  da  gewan, 
mit  sinen  burgaeren  /  reit  er  da  sis  funden  : 
die  spaehen  kouf  liute  /  gehabten  sich  sös  allerpeste 

künden. 

Der  rihtaere  fragte /von  wannen  über  se  29/i 

sie  dar  gefaren  wahren./,, " 

sprach  der  degen  Fruote :/ „unser  lant  lit  verre. 
wir  sin  kouf  liute  /  und  haben  in  dem  schef  fe  riche 

herren." 

iler  Wate  iesch  gedinges  /  des  landes  herren  piten.  295 
man  mohte  dö  wol  kiesen  /  an  sinen  heren  siten, 
den  sin  gewalt  gereichte,  /  daz  er  da  grimme  waere. 
Hagenen  dem  künege  /  prahte  man  die  geste  mit  dem 

maere. 

Er  sprach:  „min  geleite /unde  minen  fride  296 

den  wil  ich  in  enpieten :  /  er  püezet  mit  der  wide, 
der  an  iht  beswseret  /  die  unkunden  herren : 
des  sin  äne  sorge  :  /  in  sol  in  minem  lande  niht  gewerren.'" 

Dem  künege  si  do  gäben  /  wol  tüsent  marke  wert         297 
an  riehen  kleinoeten .  /  er  hete  niht  gegert 
gen  einem  pf enninge,  /  wan  daz  si  liezen  schouwen 
waz  si  da  feile  heten,  /  daz  wol  gezaeme  rittern  unde 

frouwen. 


390  Kudrun 

rler  Hagene  dankte  sere.  /  er  sprach :   „und  sol  ich 

leben  298 

drier  tage  stunde,  /  daz  si  mir  hänt  gegeben, 
daz  wirt  den  minen  gesten  /  also  von  mir  vergolten, 
haben  si  gepresten,  /  daz  ich  iemer  mere  bin  beschulten." 

Der  künec  begunde  teilen  /  daz  im  was  für  getragen.  299 
pouge  drunder  lägen,  /  die  mohten  wol  behagen 
den  minneclichen  vrouwen.  /  die  porten  also  riche, 
schappel  unde  vingerlin  /  diu  teilte  do  der  wirt  in 

vlizecliche. 

öin  wip  und  ouch  sin  tohter  /  die  heten  wol  gesehen  3oo 
daz  so  riche  gäbe  /  selten  was  geschehen 
von  deheinen  koufliuten  /  in  des  küneges  landen. 
Hörant  und  Wate  alrerste  /  hin  ze  hof  ir  riche  gäbe 

sanden. 

Sehzic  rieh  er  pf  eile,  /die  pesten  die  man  fant,  3oi 

und  vierzec  sikeläte  /  truoc  man  üf  den  sant. 
purpur  unde  paltekin/het  man  da  unwert  funden. 
si  gäben  hundert  sabene,  /  die  pesten  die  si  bi  in  vinden 

künden. 

Nach  der  pfelle  mäze  /  die  man  ze  hove  truoc  3o2 

bezöge  vile  riche  /  der  gap  man  da  genuoc. 
der  moht  dem  künege   werden  /  vierzec  oder   mere. 
sol  iemen  lop  erkoufen,  /  so  muosen  si  der  gäbe  haben 

ere. 

Dar  zuo   bräht  man   gesatelet  /  zwelef  kastelän,  3o3 

unde  ouch  mange  prünje/und  helme  wol  getan 
hiez  man  mit  in  f üeren  /  unde  zwelef  schilte 
gevazzet  wol  mit  golde.  /  des  künic  Hagenen  geste  waren 

milte. 

lVlit  der  gäbe  Hörant  /  dö  ze  hove  reit  3oA 

und  Irolt  der  starke.  /  dem  künge  wart  geseit 
(man  brähte  im  aber  ma3re/von  den  gesten  sin), 
si   waeren   landes   herren.  /  daz   was   wol  an   der   gäbe 

schin. 


V.    Wie   Wate   ze    Irlande   vuor  391 

Ze  hove  mit  in  komen  /  wol  vier  und  zweinzec 

man,  3o5 

die  si  mit  in  f  uorten,  /  die  wären  wol  getan. 

si  warn  also  gekleidet,  /  obe  ez  kiesen  wolten 

des  künec  Hagnen  recken,  /  sam  si  daz  swert  des  tages 

nemen  solten. 

Unner  sprach  zern  künege  :  /  ,,herre,  ir  sult  enpfän    3o6 
dise  gäbe  gröze/diu  iu  wirt  getan, 
ir  sult  ouch  ungedanket  /  niht  den  gesten  läzen." 
swie   riche   er  selbe   wsere,  /  er  dankte  sinen  gesten   äne 

mäze. 

Er  sprach:  „ich  danke  ins  gerne, /als  ich  des  schulde 

hän."  307 

sine  kamereere  /  hiez  man  dare  gän. 
man  hiez  si  daz  gewsete  /  schouwen  al  besunder. 
do  siz  rehte  ersähen,  /  dö  nam  si  der  gäbe  michel  wunder. 

Do  sprach  ein  kameraere  :  /  ,,herre,  ich  sage  iu  daz,       3o8 
ez  lit  hie  bi  von  silber  /  und  von  golde  manic  vaz 
gezieret  mit  gesteine  /  edele  unde  riche. 
ze  zweinzec  tüsent  marken  /  hänt  si  iu  gegeben  sicher- 

liche." 

Der  wirt  der  sprach:  „die  geste / müezen  saelic  sin.  309 
nu  wil  ich  aber  teilen /mit  den  recken  min." 
der  künec  gap  in  allen, /swer  an  in  ihtes  gerte. 
iegelichen  sunder  /  er  nach  sinem  willen  gewerte. 

J_Jer  wirt  hiez  zuo  im  sitzen  /  die  zwene  junge  man,  3io 

Irolde   und  Höranden.  /  fragen  er  began 

von  wannen  si  dar  wseren  /  komen  in  daz  riche  : 

,,wan  mir  gäben  geste/bi  minen  ziten  nie  so  lobeliche.'' 

Do  sprach  der  recke  Horant :  /  „daz  wil  ich  iu  sagen:  3n 
herre,  üf  genäde  /  so  müezen  wir  iu  klagen : 
wir  sin  vertribene  liute  /  von  unser  selber  lande : 
ez  hat  ein  künic  riche  /  an  uns  gerochen   sinen  grözen 

anden." 


3g2  Kudrun 

-L/6  sprach  der  wilde  Hagene :  /  „wie  ist  er  genant  3i2 
durch  den  ir  muoset  rümen/pürge  unde  lant? 
ich  sihe  iuch,  in  der  mäze, /künde  er  witze  walten, 
ir  dunket  mich  so  piderbe,  /  so  möhte  er  iuch  gerne  hän 

behalten." 

Er  fragte  wie  er  hieze  /  der  si  ze  aehte  pot,  3i3 

unde  von  des  schulden  /  si  waeren  in  der  not, 
daz  si  in  ir  flühte  /  suochten  fremdiu  riche. 
do  sprach  der  recke  Hörant :  /  „den  tuo  wir  bekant  iu 

sicherliche. 

Sin  name  heizet  Hetele/von  Hegelinge  lant.  3i4 

sin  kraft  und  ouch  sin  eilen  /  sint  starc  und  ouch  sin  hant. 
er  hat  uns  geswachet  /  an  manegen  f reuden  guot, 
daz  wir  sin  von  schulden  /  deste  trüeber  gemuot." 

±Jö  sprach  der  wilde  Hagne :  /  ,,ez  ist  iu  wol  be- 
kennen. 3i5 

ez  wirt  iu  gar  vergolten  /  daz  er  iu  hat  genomen. 

ez  ensi  daz  mir  gepreste  /  also  gar  des  minen, 

den  künec  von  Hegelingen  /  sult  ir  selten  pitten  des 

sinen." 

Er  sprach:  „und  weit  ir  recken /bi  mir  hie  bestän,  3i6 
so  wil  ich  mit  iu  teilen  /  diu  lant  diu  ich  da  hän, 
daz  iu  der  künic  Hetele  /  nie  gepöt  die  ere. 
swaz  er  iu  genomen  hat,  /  ich  gibe  iu  wol  zehen  stunde 

mere." 

„  vVir  bliben  bi  iu  gerne"  /sprach  von  Tenen  Horant,  317 
„wan  ob  uns  gef  reische  /  hie  in  Irlant 
üz  Hegelingen  Hetele  /  (ja  sint  im  kunt  die  sträze), 
ich  sorge  zallen  ziten  /  daz  uns  der  recke  ninder  leben 

läze." 

Hagene  der  herre/zuo  den  gesellen  sprach:  3i8 

„vereinet  iuch  sin  rehte  /  und  schaffet  iu  gemach : 
iuch  getar  her  Hetele  /  niemer  hie  ze  lande 
gesuochen  schädeliche :  /  wan  daz  waere  mir  ein  groziu 

schände." 


V.   Wie  Wate  ze   Irlande   vuor  393 

Üir  hiez  si  herebergen  /  balde  in  die  stat.  3 19 

sin  selbes  buregaere  /  der  wilde  Hagne  pat 
dazs  in  erpüten  ere  /  swä  so  sie  künden, 
die  wazzermüeden  helde  /  sie  vil  dicke  an  ir  gemache 

funden. 

Von  der  stat  die  liute/in  werten  siner  pete.  32o 

hüs  diu  aller  pesten  /  (mit  willen  man  daz  tete) 
vierzec  oder  mere  /  wurden  in  da  laere, 
den  üz  Tenelande.  /dar  üz  zugen  sich  die  buregaere. 

Ziuo  dem  stad  si  brähten  /  daz  kref tige  guot.  32 1 

die  da  verporgen  lägen,  /  die  heten  of  te  muot, 
daz  si  in  herten  stürmen  /  gerner  wolten  striten, 
danne  si  gelückes  /  nach  der  schcenen  Hilden  solten  piten. 

Der  künic  hiez  dö  fragen  /  die  werden  geste  sin,         322 
ob  si  wolten  niezen  /  sin  pröt  und  sinen  win, 
unze  si  besaezen  /  bi  im  f  ürsten  riche. 
dö  sprach  von  Tenen  Fruote :  /  „daz  stüende  uns  allen 

harte  schämeliche. 

VJb  uns  der  künec  Hetele  /  ze  rehte  waere  holt,         323 
und  ob  wir  ezzen  solten  /  silber  oder  golt, 
des  möhte  wir  da  heime  /  wol  so  vil  befinden 
daz  wir  grözen  hunger  /  da  von  of  te  möhten  über- 
winden." 

Fruot  hiez  üf  swingen  /  siner  krame  dach.  32  4 

von  so  richem  koufe  /  daz  wunder  nie  geschach 
al  umbe  in  den  landen  /  daz  ie  buregaere 
gaeben  guot  so  ringe,  /  sine  möhten  eines  tages  werden 

laere. 

hjz  kouften  die  ez  wolten  /  steine  unde  golt.  325 

der  künec  was  sinen  gesten  /  ze  guoter  mäze  holt, 
swer  aber  äne  koufes  /  ir  gäbe  ihtes  gerte, 
si  wären  in  dem  willen  /  daz  man  ir  manegen  güetliche 

werte. 


394  Kudrun 

Swaz  abr  e  iemen  sagte  /von  den  küenen  man,  3a6 

von  Waten  und  von  Fruoten,  /  swaz  da  wart  getan, 
der  milte  was  noch  mere/dan  iemen  möht  getrouwen. 
si  würben  vaste  umb  ere.  /  daz  sagte  man  ze  hof  den 

schoenen  vrouwen. 

lVlan  sach  arme  liute  /  tragen  ir  gewant.  027 

die  sich  verzert  heten,  /  den  wart  dicke  ir  pf ant 
geloeset  und  gef riet.  /  von  ir  kameraere 
diu  junge  küneginne  /  hörte  ofte  sagen  von  in  maere. 

Si  sprach  zuo  dem  künege :  /  „vil  lieber  vater  min,  328 
heiz  ze  hove  riten  /  die  werden  geste  din. 
man  saget  hie  si  einer,  /  swenne  daz  geschaehe, 
so  wunderliches  muotes,  /  daz  ich  in  under  wilen  gerne 

saehe." 

JLJer   künec  sprach  zer  meide :  /  ,,daz   mac  vil  wol 

geschehen.  329 

sin  site  und  sin  gepaerde  /  die  läz  ich  dich  sehen." 

dannoch  was  er  Hagnen  /  gar  in  unkünde. 

die  vroun  erpiten  küme,  /  unz  si  die  site  an  Wat  dem 

aldn  ervünden. 

Der  künec  sine  geste  /  pat  und  in  gepot,  33o 

ob  si  von  gepresten  /  heten  keine  not, 
daz  si  ze  hove  kcemen  /  und  nüzzen  sine  spise. 
daz  riet  von  Tenen  Fruote.  /  der  was  beide  küene  unde 

wise. 

£je  hove  sich  dö  vlizzen/die  von  Tenelant  33 1 

daz  niemen  itewizzen  /  in  möhte  ir  gewant. 
sam  täten  ouch  von  Stürmen /die  Waten  ingesinden. 
ja  mohte  man  in  selben  /  einen  guoten  swertdegen  vinden. 

Die  M6runges  recken  /die  truogen  mäntel  guot,         332 
rocke  üz  Campalie.  /  rot  alsam  ein  gluot 
sach  man  dar  üz  erschinen  /  golt  mit  dem  gesteine. 
Irolt  der  küene,  /  der  gienc  da  ze  hove  niht  al  eine. 


V.   Wie    Wate   ze    Irland  e   vuor 

xlorant  der  snelle,  /  des  hete  niemen  strit  333 

der  baz  gekleidet  waere.  /  tiefe  mäntel  wit 

sach  man  daz  si  truogen,/die  wären  lieht  gefar. 

die  selben  Tene  küene  /  körnen  herliche  dar. 

Swie  rieh  her  Hagne  wssre  /  und  swie  hoch  gemuot,  334 

er  gie  hin  in  engegene.  /  diu  küneginne  guot 

stuont  üf  von  gesidele  /  dö  si  Waten  sach. 

der  hete  die  gepaere/daz  im  lachenes  geprach. 

Si  sprach  gezogenliche :  /  „nu  sit  uns  willekomen:       335 
ich  und  der  künec  min  herre  /  haben  daz  wol  vernomen : 
ir  sit  vermüete  helde  /  von  urliuge  sere. 
nu  sol  an  iu  bedenken  /  der  künec  sin  lop  und  ouch  die 

sine  ere." 

Si  nign  ir  al  gemeine :  /  zühtec  was  ir  muot.  336 

der  künec  hiez  si  sitzen,  /  als  man  geste  tuot. 
do  truoc  man  in  ze  trinken  /  den  aller  pesten  win 
der  in  allen  landen  /  in  f  ürsten  hüse  mac  gesin. 

lVlit   schimphlichen   worten /säzens   über   al.  337 

diu  edle  küneginne  /  rümte  den  sal. 
si  pat  den  wilden  Hagenen  /  daz  er  ir  gehieze 
daz  er  die  snellen  helde  /  durch  meere  zuo  ir  kemenaten 

lieze. 

Daz  lobt  der  künic  schiere, /als  uns  ist  geseit.  338 

der  jungen  küniginne  /  was  ez  niht  ze  leit. 

do  vlizzen  si  sich  alle  /  mit  golde  und  mit  gewaete. 

si  wolten  sehen  gerne  /  wie  daz  fremde  ingesinde  taste. 

J_Jö  nu  diu  alte  Hilde  /bi  ir  tohter  saz,  33g 

die  minneclichen  meide  /  vil  wol  behuoten  daz 
dazs  iemen  iender  f ünde  /  der  waere  in  der  gepaere 
daz  man  iht  anders  spraeche,  /  wan  daz  iecliche  ein  küne- 
ginne waere. 

Do  hiez  man  Wat  den  alten  /  zuo  der  meide  gän.      34o 
swie  grise  er  dö  waere,  /  si  h6te  iedoch  den  wän 
daz  si  sich  solde  hüeten/in  kintlichem  sinne. 
Waten  hin  engegene  /  mit  zühten  gie  diu  junge   küne- 

ginne. 

Di  enpfienc  in  aller  erste. /ja  waere  ir  lihte  leit         34 1 
ob  si  in  küssen  solte.  /sin  part  was  im  breit, 
sin  här  was  im  bewunden  /  mit  porten  den  vil  guoten. 
si  hiez  si  sitzen  beide  /  Waten  und  von  Tenemarke 

Fruoten. 

Vor  ir  gesidele  stuonden  /  die  waetlichen  man,  342 

die  manege  zuht  künden  /  und  heten  vil  getan 
in  ir  tagen  tugende  /  in  manegem  strite  schöne, 
daz  lobt  man  an  den  helden. /man  gap  in  da  des  den 

pris  ze  löne. 

rrou  Hilde  unde  ir  tohter  /  durch  schimphlichen 

muot  343 

begunden  Waten  fragen  /  ob  in  daz  diuhte  guot 
swanne  er  bi  schoenen  f rouwen  /  sanfte  sitzen  solte, 
oder  obe  er  gerner /in  dem  herten  strite  vehten  wolte? 

Do  sprach  Wat  der  alte :/ „mir  zimt  einez  baz:  344 

wan  bi  schcenen  f rouwen  /  so  sanfte  ich  nie  gesaz, 
in  taete  einez  lihter, /daz  ich  mit  guoten  knehten, 
swenne  ez  wesen  solte, /in  vil  herten  stürmen  wolte 

vehten." 

JUes  erlachte  lüte/diu  minnecliche  meit.  345 

si  sach  wol  daz  im  waere  /  bi  schcenen  f rouwen  leit. 
dö  wart  schimphes  mere  /  in  der  riehen  selde : 
frou  Hilde  unde  ir  tohter  /  redten  dö  mit  Mörunges 

helden. 

Si  fragte  von  dem  alten:/,, wie  ist  er  genant?  3/|6 

hat  er  iender  liute, /bürge  unde  lant? 

oder  hat  er  in  der  bürge /wip  oder  kint? 

ich  vvaene  in  siner  heime/si  getriutet  selten  sint." 


V.   Wie   Wate   zelrlandevuor  39/ 


Do  sprach  der  recken  einer :/  „kint  unde  wip  347 

hat  er  in  sinen  landen.  /  guot  unde  lip 
daz  wäget  er  durch  ere:/deist  an  im  wol  erfunden, 
er  ist  ein  küener  recke  /  gewesen  her  von  allen  sinen 

stunden." 

Irolt  sagte  maere/von  dem  küenen  man,  348 

daz  noch  künec  deheiner  /  mere  nie  gewan 
so  rehte  küenen  recken  /  in  den  sinen  landen : 
„swie  sanfte  so  er  gepäre,/er  ist  ein  maerer  helt  ze  sinen 

banden/' 

Do  sprach  diu  küneginne  :  /  „her  Wat,  ez  ist  min  rät :  349 
sit  iuch  von  Tenemarke  /  her  vertriben  hat 
Hetele  der  herre,  /  nu  sult  ir  hie  beliben : 
ez   lebt  so  richer  niemen.  /  der  iuch  hinnen  müge  wol 

vertriben." 

Er  sprach  zer  küneginne :  /  „ja  hete  ich  selbe  lant.       35o 
dö  gäp  ich  swem  ich  wolte  /  ros  und  gewant. 
solt  ich  nu  lehen  dienen? /müelichen  ich  daz  taste. 
von  den  minen  erben  /  belibe  ich  niemer  järes  friste 

staete." 

Der  künec  zallen  stunden /bot  vil  michel  guot.  35 1 

die  üz  erweiten  recken  /  die  wären  so  gemuot 
daz  si  von  niemen  gerten/nemen  zeiner  marke, 
her  Hagne  der  was  riche :  /  ein  teil  in  muote  ir  übermüete 

starke. 

Von  dannen  si  dö  giengen. /diu  schcene  Hilde  pat     352 
daz  si  zallen  ziten  /  ze  hove  heten  stat 
ze  sitzen  bi  den  frouwen:/ez  waere  in  äne  schände, 
dö  sprach  der  degen  Irolt  :/„sam  pöt  manz  uns  in  mines 

herren  lande." 

Vür  den  künec  si  giengen.  /  da  wären  ritter  vil.         353 
da  funden  si  besunder  /  maneger  hande  spil : 
in  dem  prete  zabelen,  /  schermen  under  Schilden, 
si  ahten  niht  so  höhe  /  als  man  doch  hete  Hagenen  den 

wilden. 

JNach  site  in  Irlande/vil  ofte  man  began  354 

maneger  hande  f reude.  /  da  von  Wat  gewan 
den  künic  zeinem  friunde.  /  Horant  von  Teneriche 
durch  der  frouwen  liebe  /  vant  man  ze  hof  gän  ofte 

gämeliche. 

Her  Wate  unde  ouch  Fruote,  /  die  snelle  ritter  palt,    355 
vil  nach  in  einer  mäze  /  die  recken  wären  alt. 
ir  beider  grise  locke  /  sach  man  in  golt  gewunden, 
swä  man  bedorf te  recken,  /  da  wurden  si  gar  riterliche 

funden. 

Des  küneges  ingesinde  /  ze  hove  Schilde  truoc,  356 

kiule  und  buckelaere.  /  geschirmet  wart  genuoc, 
gef ohten  mit  den  swerten,  /  mit  gabilöt  geschozzen 
vil   üf   guote   Schilde.  /  die   jungen   helde   wären   unver- 

drozzen. 

Der  f ürste  Hagne  fragte  /  Watn  und  sine  man,  357 

obe  in  in  ir  lande  /  waere  iht  kunt  getan 
schirmen  also  starke  /  alsam  in  Irriche 
die  sinen  helde  pflsegen.  /  des  smielte  Wate  do  versmähe- 

liche. 

Do  sprach  der  helt  von  Stürmen  :  /  „ich  gesach  ez  nie:  358 
der  aber  mich  ez  lerte,  /  dar  umbe  waere  ich  hie 
bevollen  zeinem  järe  /  daz  ich  ez  rehte  künde : 
swer  des  meister   waere,  /  miner  miete  ich  im   gerne 

gunde." 

Do  sprach  der  künec  zem  gaste: /„den  pesten  meister 

min  359 

wil  ich  dich  leren  heizen  /  durch  die  liebe  din, 
daz  du  doch  drie  swanke  /  künnest  swä  man  strite 
in  herten  veitstürmen,  /ez  frumt  dir  lihte  zetelicher  zite." 

J_)6  kom  ein  schermmeister.  /  leren  er  began  36o 

Waten  den  vil  küenen.  /  da  von  er  gewan 
des  sines  libes  sorge.  /  Wate  stuont  in  huote, 
sam  er  ein  kemphe  waere.  /  des  erlachte  dö  von  Tenen 

Fruote. 


V.   Wie   Wate  ze  Ir lande   vuor  399 

Daz  half  dem  schermmeister  /  daz  er  wite  spranc        36 1 
alsam  ein  lebart  wilde.  /  an  Waten  hende  erklanc 
vil  dicke  ein  schcene  wäfen  /  daz  die  f  iurf  anken 
dräten  üz  den  Schilden.  /  des  mohte  er  sinem  scherem- 

knaben  danken. 

l_)ö  sprach  der  wilde  Hagne :  /  „gebt  mir  daz  swert  en- 

hant.  362 

ich  wil  kurzewilen  /  mit  dem  von  Sturmlant, 
ob  ich  in  müge  leren  /  der  minen  siege  viere, 
daz  mirs  der  recke  danke."  /  daz  lobte  dö  der  alte  Wate 

schiere. 
Der  gast  sprach  zem  künege :  /  „ich  soi  fride  din       363 
haben,  fürste  Hagene, /daz  du  iht  varest  min: 
slüegest  du  mir  wunden,  /  des  schämte  ich  mich  vor 

frouwen." 
Wate  künde  schirmen  /  daz  sin  zer  werlde  niemen  mohte 

trouwen. 
Hagene  dolte  küme/den  kunstlösen  man,  364 

daz  er  als  ein  begozzen  prant  /  riechen  began, 
der  meister  vor  dem  junger.  /  ja  was  er  starc  genuoc. 
der  wirt  ouch  sinem  gaste  /  siege  unmaezlichen  sluoc. 

Die  Hute  sahenz  gerne  /  durch  ir  beider  kraft :  365 

der  künec  schiere  erkante/die  Waten  meisterschaft. 
ein  teil  begunde  er  zürnen,  /  waer  ez  im  niht  an  ere : 
swaz  man  sach  ir  Sterke,  /  doch  hete  ir  Hagne  da  bezeiget 

mere. 
Wate  sprach  zem  künege :  /  „nu  laz  an  fride  sin  366 

unser  beider  schermen  :  /  ich  hän  der  siege  din 
gelernet  nu  wol  viere:  /ich  wil  dirs  gerne  danken." 
er  lönte  im  sit  so  hohe  /  sam  einem  wilden  Sahsen  oder 

Franken. 

Do  si  den  fride  liezen  /  beliben  under  wegen,  367 

der  sal  begunde  diezen  /  von  ir  beider  siegen, 
swaz  si  anders  testen,  /  in  möhte  sin  gelungen, 
ir  schirmen  was  als  s winde  /  daz  in  die  swertes  knöpfe 

hine  Sprüngen. 

Sie  giengen  beide  sitzen.  /  der  wirt  zem  gaste  sprach :  368 
,,ir  jeht  ir  wellet  lernen? /ja  waene  ich  nie  gesach 
des  junger  ich  so  gerne  /  nach  solher  künste  waere : 
swä  man  pf  ligt  der  dinge,  /  da  sit  ir  üf  dem  ringe  lobe- 

baere." 

lrolt  sprach  zem  künege :  /  „herre,  ez  ist  geschehen  36g 
daz  ir  iuch  habt  versuochet :  /  wir  hän  ez  e  gesehen 
in  unsers  herren  lande :  /  wir  habenz  uns  ze  rehte 
daz  aller  tägeliche  /  sin  phlegent  ritter  unde  guote 

knehte." 

Do  sprach  aber  Hagene :  /  „und  hele  ich  daz  erkant,  370 
so  waer  daz  schirmwäfen  /  niht  komn  in  mine  hant. 
ich  ensach  nie  junger  /  lernen  also  swinde." 
der   rede  wart  gelachet /da  von  manger  edler   muoter 

kinde. 

J-Jo  erloubte  er  den  gesten,  /swä  mite  si  die  zit  371 

hin  getriben  möhten.  /  da  volgten  ime  sit 
die  von  Ortlande.  /  dö  si  begund  verdriezen, 
dö  würfen  si  die  steine  /  und  begunden  mit  den  scheften 

schiezen. 


VI.   Wie  suoze   Horant  sanc  4OI 


VI.  AVE  NT  I  U  RE 

W IE    SUOZE    HORANT    SANC 

• 

Daz  kom  an  einem  äbent  /  daz  in  so  gelanc  072 

daz  von  Tenemarke  /  der  küene  degen  sanc 
mit  so  herlicher  stimme  /  daz  ez  wol  gevallen 
muose  al  den  liuten.  /  da  von  gesweic  der  vogeline 

schallen. 

Daz  hört  der  künic  gerne  /  und  alle  sine  man,  373 

da  von  von  Tenen  Horant  /  der  f  riunde  vil  gewan. 
ouch  het  ez  wol  gehoeret  /  diu  alte  küneginne  : 
ez  erhal  ir  durch  daz  venster  /  da  si  was  gesezzen  an  der 

zinne. 

l_)d  sprach  diu  schoene  Hilde :  /  „waz  hän  ich  ver- 

nomen?  37^ 

diu  aller  peste  wise  /  ist  in  min  ören  komen 
die   ich  ze  dirre  werlte  /  von  iemen  hän  erfunden : 
daz  wolte  got  von  himele  /  daz  si  mine  kameraere 

künden." 

Si  hiez  ir  den  gewinnen  /  der  so  schöne  sanc.  375 

dö  si  sach  den  recken,  /  si  sagt  ims  grözen  danc, 
daz  ir  der  äbent  waere  /  mit  vreuden  hin  gegangen. 
von  f  roun  Hilden  wiben  /  wart  der  herre  harte  wol  en- 

phangen. 

J_)ö  sprach  diu  küneginne :/ ,,ir  sult  uns  hceren  län  376 

die  wise  die  ich  hinte  /  von  iu  vernomen  hän. 

daz  gebt  mir  zeiner  gäbe  /  ze  allen  äbunden 

daz  ich  iuch  hcere  singen :  /  so  wirt  iuwer  lön  vil  wol  er- 

vunden.-' 
26 

„Frouwe,  ob  irs  geruochet,  /  weit  ir  mirs  sagen  danc,  877 
ich  singe  iu  zallen  ziten/also  guotez  sanc,  ,/A^,,j/' 
swer  ez  rehte  erhceret,  /  daz  im  sin  leit  verswindet, 
und  minnert  gar  sin  sorgen,  /  der  mine  süeze  wise  rehte 

erfindet." 

Er  sprach,  er  diente  ir  gerne,  /da  mite  schiet  er  dan.  378 

sin  singen  Ion  so  grözez  /  ze  Irlande  gewän 

daz  man  im  nie  da  heime  /  gelonet  also  verre. 

also  diente  Hetlen  /  üz  Tenemarke  der  vil  edle  herre. 

Do  sich  diu  naht  verendet  /  und  ez  begunde  tagen,      379 
Hörant  begunde  singen  /  daz  da  bi  in  den  hagen  f*e</<t 
geswigen  alle  vögele /von  sinem  süezen  sänge, 
die  Hute  die  da  sliefen,  /  die  enlagen  do  da  niht  ze  lange. 

Sin  liet  erklanc  im  schone, /ie  hoher  unde  ie  baz.  38o 
Hagne  ez  horte  selbe :  /  bi  sinem  wibe  er  saz. 
üz  der  kemenäten  /  muostens  in  die  zinne. 
der  gast  wart  wol  beraten  :/ez  horte  ez  diu  junge  küne- 

ginne. 

Des  wilden  Hagenen  tohter/und  ouch  ir  magedin       38 1 
die  säzen  unde  losten,  /  da  diu  vogelin 
vergäzen  ir  gedcene  /  üf  dem  hove  vröne. 
wol  hörten  ouch  die  helde  /  daz  der  von  Tenemarke  sanc 

so  schone. 

LJö  wart  im  gedanket  /  von  wiben  und  von  man.       38a 
do  sprach  von  Tenen  Fruote :  /  „min  neve  möhte  län 
sin  ungef  üege  doene  /  die  ich  in  hcere  singen, 
wem  mac  er  ze  dienste  /  als  ungef  üege  tagewise  bringen?" 

Do  sprächen  Hagnen  helde :/  „herre,  lät  vernemen:  383 
niemen  lebt  so  siecher,  /  im  möhte  wol  gezemen 
hceren  sine  stimme, /diu  gät  üz  sinem  munde." 
„daz  wolte  got  von  himele"  /  sprach  der  künec,  „deich  si 

selbe   künde." 


VI.   Wie  suoze   Hörant   sanc  403 

JJ6  er  drie  doene  /  sunder  vol  gesanc,  38/i 

alle  die  ez  hörten  /  dühte  ez  niht  so  lanc. 

si  hetens  niht  geahtet  /  einer  hende  wile, 

obe  er  solte  singen, /daz  einer  möhte  riten  tüsent  mile. 

Do  er  nu  het  gesungen  /  und  er  von  sedele  gie,  385 

diu  junge  küneginne  /  frolicher  nie 
wider  morgen  wart  gekleidet  /  mit  liehtem  ir  gewande. 
diu  junge  maget  edele  /  nach  ir  vater  Hagenen  si  dö  sande. 

J_Jer  herre  gie  balde  /  da  er  die  maget  vant.  386 

in  triutelicher  wise  /  (do  was  der  maget  hant 

an  ir  vater  kinne)  /  si  pat  in  vil  sere : 

si  sprach:  ,,liebez  vaterlin,  / heiz  in  hie  ze  hove  singen 

mere." 
Er  sprach:  „liebiu  tohter,  /ze  abendes  stunt  387 

wolte  er  dir  dienen,  /  ich  gaebe  im  tüsent  phunt : 
nu  sint  so  hochferte  /  die  edelen  geste  mine, 
daz  uns  niht  wol  erklingent  /  hie  ze  hof  die  hohen  doene 

sine." 

Swaz  si  gepiten  künde,  /  der  künic  dannen  gie.  388 

do  vleiz  sich  anderweide  /  Horant  daz  er  nie 

gesanc  so  ritterliche.  /  die  siechen  zen  gesunden 

sich  mit  al  ir  sinnen  /  dannen  wole  niht  gescheiden  künden.' 

JLJiu  tier  in  dem  walde/ir  weide  liezen  stän.  38g 

die  würme  die  da  solten  /  in  dem  grase  gan, 
die  vische  die  da  solten /in  dem  wa^e  vliezen, 
die  liezen  ir  gef erte :  /  ja  künde  er  siner  f uoge  wol  ge- 

niezen. 

Swaz  er  da  dienen  mohte,  /  daz  dühte  niemen  lanc.       3go 
sich  unmärt  in  koeren  /  da  von  der  pf af  f en  sanc. 
die  glocken  niht  enklungen  /  so  wol  alsam  e. 
allez  daz  in  horte,  /  dem  was  nach  Horande  we. 

Do  pat  in  ir  gewinnen /daz  schcene  magedin,  3g  1 

deiz  äne  ir  vater  wizzen  /  vil  tougen  solte  sin, 
noch  daz  ir  muoter  Hilden  /  niemen  sagte  maere 
daz  er  als  tougenliche  /  bi  ir  in  ir  kemenaten  waere. 

,v-  <— - 
iLin   gef  üeger   kameraere  /  der  erarnt  den  solt :  3g2 

daz  si  im  gap  ze  miete,  /  daz  was  rötez  golt, 
lieht  unde  tiure,  /  zwelf  pouge  swaere, 
daz  der  sanges  meister  /  zäbende  in  ir  kemenaten  waere. 

Er  warp  ez  tougenliche.  /  ja  freute  sich  der  man,       3g3 
daz  er  so  guoten  willen  /  da  ze  hove  gewan. 
er  was  von  fremeden  landen  /  gevaren  nach  ir  minne. 
durch  die  sine  f  uoge  /  truocs  im  wol  von  schulden  holde 

sinne. 

Si  hiez  ir  kameraere  /  vor  dem  hüse  stän,  3g4 

daz  niemen  ensolte/nach  im  dar  in  gän, 

unz  si  vol  gehorte  /  die  wise  die  er  sunge. 

da  was  manne  niemen  /  wan  er  unde  Mörunc  der  junge. 

J-Jen  helt  pat  si  sitzen.  /  ,,ir  sult  mich  hceren  län"       3g5 

sprach  diu  maget  edele,  /  „deich  e  vernomen  hän: 

des  lustet  mich  vil  sere,  /  wände  iuwer  stimme 

diu  ist  vor  aller  f  reude  /  unde  ob  aller  kurzewile  ein 


,,Getörste  ich  iu  singen, /vil  schoenez  magedin,  3g6 

daz  mir  dar  umbe  naeme  /  niht  daz  houbet  min 
iur  vater  der  künic  Hagene,  /  mir  solte  niht  versmähen 
swä  ich  iu  möhte  dienen,  /  waert  ir  mines  herren  lande 

nähen." 

J_J6  huop  er  eine  wise,  /  diu  was  von  Amile.  3g7 

die  gelernte  kristen  /  mensche  sit  noch  e, 

wan  daz  er  si  horte  /  üf  dem  wilden  f  luote  : 

da  mite  diente  Horant/  ze  hove  dö  der  snelle  degen  guote. 

Do  er  die  süezen  wise/«e  lobe  vol  gesanc.  3g8 

do  sprach  diu  maget  schoene :  /  „f  riunt,  du  habe  danc." 
si  gap  im  abe  ir  hende,  /  niht  goldes  was  so  guotes : 
si  sprach:  „ich  löne  iu  gerne.  /  des  bin  ich  iu  vil  williges 

muotes." 


VI.   Wie   suoze   Hörant  sanc  4°5 

Si  gap  im  des  ir  triuwe  /  mit  willen  an  die  hant :         399 
getrüeges  iemer  kröne  /  und  daz  si  gwünne  lant, 
daz  man  in  verrer  künde  /  dannen  niht  vertriben, 
niwan  zuo  ir  bürge.  /  da  möhte  er  mit  eren  wol  beliben. 

C  y  ( 

Swaz  im  püt  diu  f  rouwe,  /  des  enwolte  er  niht,  4oo 

niwan  einen  gürtel :  /  „des  man  mir  vergiht 
daz  ich  si  behalten,  /  magt  vil  minnecliche. 
den  bringe  ich  minem  herren,  /  söst  er  miner  maere 

freuden  riche." 

Si  sprach:  „wer  ist  din  herre  /  od  wie  ist  er  genant?  4oi 
mac  er  haben  kröne /oder  hat  er  eigen  lant? 
ich  bin  durch  dine  liebe  /im  holt  vil  sicherlichen." 
dö  sprach  von  Tenen  der  küene :  /  „ich  gesach  nie  künic 

also  riehen.'' 

JtLr  sprach :  „und  melte  uns  niemen,  /  vil  schoene  mage- 

din,  /io2 

so  sagte  ich  dir  gerne  /  wie  uns  der  herre  min 
von  im  scheiden  lieze  /  do  er  uns  here  sande, 
durch  dinen  willen,  frouwe,  /  ze  dines  vater  bürge  unde 

lande." 

Si  sprach :  „läz  mich  heeren  /  waz  mir  der  herre  din  /Jo3 
üz  iuwerm  lande  enbiete:/ist  ez  der  wille  min, 
des  bringe  ich  dich  wol  inne,  /  e  daz  wir  uns  gescheiden." 
Horant  vorhte  Hagenen  :  /  im  begunde  da  ze  hove  leiden. 

Er  sprach  zuo  der  fr'ouwen :  /  „so  enpiulet  er  dir  daz,  kok 
daz  dich  sin  herze  niinnet  /  an  aller  slahte  haz. 
nu  läz  in  geniezen,  /  frouwe,  diner  güete  : 
er  hat.  durch  dich  einen  /  von  allen  froun  genomen  sin 

gemüete." 

Si  sprach  :  „got  rnüeze  im  Ionen  /  daz  er  mir  waege  si:  4o5 
keem  er  mir  ze  mäze,  /  ich  wolt  im  ligen  bi, 
ob  du  mir  woltest  singen /den  abent  und  den  morgen." 
er  sprach:  „ich  tuon  ez  gerne,  /  des  sit  ir  äne  aller  slahte 

sorgen." 


4-OÖ  Kudrun 

Er  sprach  zer  schoenen  Hüten:  /  ,,vil  edel  magedin,  4o6 

min  herre  tägeliche  /  hat  in  dem  hove  sin 

zwelve  die  ze  prise/für  mich  singent  verre. 

swie  süeze  si  ir  wise,/doch  singet  aller  peste  min  herre." 

öi  sprach :  „nu  so  gef  üege  /  din  lieber  herre  si,  407 

ich  wil  gen  im  niemer  /  des  willen  werden  f  ri  : 

ich  gelöne  im  der  gedanke/die  er  hat  nach  minen 

minnen : 
getörst  ich  vor   dem   vater   min,  /  so  wolt  ich   iu  gerne 

volgen  hinnen." 

Do  sprach  der  degen  Mörunc:  /  „frouwe,  uns  sint 

bereit  4o8 

siben  hundert  recken,  /  die  liep  unde  leit 
gerne  mit  uns  dulden  :  /  kumt  ir  üf  die  sträze, 
so  sit  an  alle  sorge,  /  daz  ich  iuch  dem  wilden  Hagenen 

läze." 

Er  sprach :  „wir  wellen  hinnen  /  urloubes  gern  :         409 
so  sult  ir  piten  Hagenen  /  daz  er  iuch  müeze  wem, 
junge  maget  edele  :  /  er  und  iuwer  muoter 
suln  unser  kiele  schouwen/und  ir  selbe"  sprach  der 

degen  guoter. 

„Daz  tuon  ich  harte  gerne,  /  ob  mirs  min  vater  gan  4io 
(dar  zuo  sult  ir  pitten/den  künec  und  sine  man), 
daz  ich  und  die  magede  /  riten  zuo  den  ünden. 
ob  iuz  min  vater  geheize,  /  ir  sult  mirz  drier  tage  vore 

künden." 

iJer  hcehste  kamereere  /  hete  des  gewalt  4 1 1 

daz  er  of  te  bi  ir  waere.  /  der  selbe  degen  palt 
der  gienc  an  der  wile  /  durch  maere  vür  die  frouwen : 
die  helde  vant  er  beide :  /  dö  mohten  si  ir  lebens  niht 

sretrouwen. 


VI.   Wie  suoze   Hörant  sanc  4°7 

Er  sprach  ze  frouwen  Hilden :  /  „wer  sint  die  sitzent 

hie?"  4  12 

dö  wart  den  edelen  helden/so  rehte  leide  nie. 

er  sprach:  ,,wer  hiez  iuch  beide /gen  ze  kemenäten? 

swer  iuch  dar  gef  uocte,  /  der  hat  iuch  entriuwen  gar 

verraten." 

öi  sprach:  „nu  lä  din  zürnen :/si  mügen  wol  ge- 
nesen: 4i3 
ob  du  mit  ungemache  /  niht  iemer  wellest  wesen, 
du  solt  si  tougenliche  /  ze  ir  gemache  bringen : 
ja  hülfe  in  anders  übele  /  daz  er  kan  so  ritterlichen 

singen." 

Er  sprach:  „ist  ez  der  recke /der  so  wol  singen  kan?  4*4 
selbe  weiz  ich  einen  /  daz  künic  nie  gewan 
pezzeren  recken  /  (min  vater  und  sin  muoter 
diu  wären  eines  vater  kint) :  /  wan  er  was  ein  zierer  degen 

guoter." 

J_Jiu  magt  begunde  f  ragen :/  „wie  was  der  genant?"  4*5 
er  sprach:  „er  hiez  Hörant /und  was  von  Tenelant: 
swie  er  niht  kröne  trüege,  /  er  diente  im  die  kröne : 
swie  sie  mir  sin  fremde,  /  wir  lebten  e  ensamt  bi  Heteln 

schöne." 

Dö  Mörunc  den  erkande/den  man  in  aehte  pöt         4i6 
da  heime  in  sinem  lande,  /  dö  gienc  dem  recken  not : 
im  erwielen  siniu  ougen,  /  truoben  er  began : 
dö  sach  diu  küniginne  /  den  recken  güetlichen  an. 

wuch  sach  der  kameraere/der  recken  ougen  naz.   417 
er  sprach :  „liebiu  frouwe,  /  ich  wil  iu  sagen  daz : 
ez  sint  mäge  mine :  /  nu  helfet  daz  genesen 
dise  helde  beide:  /ich  wil  ir  hüetsere  wesen." 

Den  recken  wart  in  sorge /ein  teil  ir  herze  wunt:   4 18 
„törst  ich  vor  miner  frouwen,  /  ich  kustes  an  ir  munt, 
dise  recken  beide :  /  des  ist  nu  langiu  stunde 
daz  ich  von  Hegelingen  /  nach  dem  künic  Heteln  fragen 

künde." 

Uö  sprach  diu  juncfrouwe :  /  ,,sint  si  die  neven 

din,  4 19 

mir  sulen.deste  lieber  /  dise  geste  sin: 
so  solt  du  die  helde  /  minem  herren  künden, 
daz  si  also  gähes/niht  enkumen  zuo  des  meres  ünden.'- 

Do  giengen  sundersprächen  /  die  zwene  ritter  guot.   420 
Morunc  dem  kameraere  /  sagte  sinen  muot, 
daz  si  durch  f  roun  Hilden  /  koemen  zuo  dem  lande, 
und  wie  der  künic  Hetele  /  si  nach  f  rouvven  Hilden  dare 

sande. 

J_J6  sprach  der  kameraere :  /  ,,mirst  beidenthalben 

not:  4ai 

nach  des  küneges  ere  /  und  wie  ich  iu  den  tot 
gefremde  von  dem  künege :  /  wan  wirt  er  des  inne 
daz  ir  gert  der  magede,  /  so  enkumt  ir  niemer  mere 

hinnen." 

Do  sprach  der  degen  Hörant :  /  ,,hcer  waz  ich  dir 

sage :  422 

wir  geren  urloubes  /  an  dem  vierden  tage, 
daz  wir  wellen  scheiden  /  hinnen  von  dem  lande : 
so  muotet  uns  ze  gebene  /  der  künc  mit  schätze  unde  mit 

gewande. 

So  muot  wir  nihtes  mere  /  (des  solt  du  uns  helfen 

piten),  4a3 

wan  daz  uns  wer  her  Hagne  /  mit  vil  guoten  siten 
riten  zuo  den  schef  f en,  /  er  und  ouch  min  f  rouwe 
sin  wip  diu  küniginne,  /  unde  unser  kiele  da  schouwe. 

Mac  uns  dar  an  gelingen, /so  swindet  unser  leit       424 
unde  ist  wol  bewendet  /  unser  arebeit, 
ob  diu  maget  edele  /  ritet  zuo  den  griezen, 
des  muge   wir  da  heime/ wider  den   künic   Heteln   wol 

yeniezen." 


VI.   Wie   suoze   Höranl   sanc  40Q 

JL)ö  brähtes  üz  dem  hüse/der  listige  man  42  5 

also  daz  der  maere  /  der  künec  sich  nie  versan, 
dö  si  zir  hereberge  /  balde  solten  gähen. 
also  getriuwer  dienest  /  dorf  te  in  da  ze  hove   niht  ver- 
smähen. 

öi  sagten  heimliche  /  dem  alten  Waten  daz  A26 

daz  diu  maget  edele  /  minnet  äne  haz 

den  ir  friunt  Hetelen/von  den  Hegelingen. 

dö  rietens  mit  dem  degene,  /  wie  sis  mit  in  ze  hüse  solten 

bringen. 
Do  sprach  Wat  der  alte :  /  ,,kcem  si  üz  dem  tor,  427 

daz  ich  si  wan  eines  /  gesaehe  da  vor, 
swie  halt  wir  gerungen  /  mit  den  von  dem  hüse, 
diu  junge  küniginne  /  kceme  niemer  zuo  ir  vater  klüse." 

Ditze  starke  msere  /  gar  verholen  wart.  428 

si  rihten  sich  vil  tougen /zuo  ir  wider fart, 

und  sagtenz  ouch  den  degnen  /  die  in  den  schiffen 

lägen. 

si  hortenz  niht  ungerne :  /  ja  mohte  si  nu  lange  da  be- 
tragen. 

Si  brähten  zuo  einander  /  die  si  mohten  hän.  £29 

do  wart  ein  geriune  /  under  in  getan, 

daz  in  Irlande  /  klagten  gnuoge  sere. 

swie  leit  ez  Hagnen  waere,  /  die  Hegelinge  würben  vaste 

umb  ere. 

An  dem  vierden  morgen /ze  hove  si  do  riten.  43o 

iteniuwiu  kleider  /  ze  wünsche  wol  gesniten 
truogen  an  die  geste :  /  si  wolten  scheiden  dannen : 
si  gerten  urloubes  /  vom  künge  und  von  allen  sinen 

mannen. 
Her  Hagne  sprach  zen  gesten :  /  „wie  lät  ir  miniu 

lant?  43 1 

alle  mine  sinne  /  ich  dar  zuo  het  gewant 
wie  ich  iu  geliebte /min  lant  und  ouch  min  riche. 
nu  weit  ir  hinnen  scheiden  /  unde  lät  mich  ungesellec- 

liche." 

Do  sprach  Wat  der  alte :  /  „nach  uns  gesendet  hat  432 
der  vogt  von  Hegelingen  /  und  wil  niht  nahen  rät 
er  enbringe  ez  zeiner  suone :  /  ouch  jämert  nach  uns  sere 
die  wir  da  heime  liezen :  /  da  von  gäh  wir  hinnen  deste 

mere." 

J-Jö  sprach  der  wilde  Hagne :  /  ,,s6  ist  mir  nach  iu 

leit.  433 

nu  nemt  ob  ir  geruochet  /  min  ros  und  miniu  kleit, 

golt  und  gesteine :  /  ich  sol  iu  also  gelten 

iuwer  groze  gäbe/daz  mich  diu  liute  drumb  iht  dürfen 

schelten." 

Do  sprach  Wat  der  alte :  /  „ze  riche  ich  dar  zuo  bin  434 
daz  ich  iuwers  goldes  /  mit  mir  iht  liiere  hin : 
an  dem  uns  unser  mäge  /  erworben  habent  hulde, 
Hetele  der  riche,  /  der  vergaebe  uns  niemer  unser 

schulde. 

Wir  haben  eines  dinges,  /  her  künic,  an  iuch  muot  435 
(daz  dunket  uns  ere,  /  ob  ir  daz  gerne  tuot), 
daz  ir  daz  sehet  selbe  /  wie  wir  uns  mügen  verkosten : 
piderber  liute  spise  /  waer  uns  in  drien  jaren  niht  ge- 
prosten. 

Wir  gebenz  swer  es  ruochet,  /  sit  wir  von  hinnen 

varn :  436 

got  müeze  iuwer  ere  /  und  iuch  selben  hie  bewarn. 

ja  scheide  wir :  niht  langer  /  wir  mügen  hie  gepiten : 

daz  hcehste  geleite  /  sol  mit  uns  zuo  den  schef  fen  hinnen 

riten. 

Iuwer  schoene  tohter/und  min  frouwe  iuwer  wip   437 
suln  unser  habe  schouwen :  /  des  ist  uns  der  lip 
getiuret  an  ein  ende :  /  geschiht  uns  disiu  ere, 
edler  künic Hagene,/ so  pit  wir  iuch  deheiner  gäbe  mere." 


VI.   Wie   suoze   Hörant  sanc  411 

Der  wirt  sprach  den  gesten  /  gezogenliche  zuo  :  438 

„nu  ir  niht  weit  erwinden,  /  so  heize  ich  morgen  fruo 
satelen  hundert  mcere  /  magden  unde  f  rouwen : 
ich  wil  ouch  mit  in  selbe  /  und  wil  iuwer  schef  vil  gerne 

schouwen." 

J-Jie  naht  mit  urloube  /  si  riten  zuo  der  fluot.  43g 

dö  truoc  man  zuo  der  erde  /  win  der  was  vil  guot, 
gelegen  in  den  kocken,  /  und  dar  zuo  vil  der  spise. 
ir  schef  in  wurden  ringe. /Fruot  von  Tenemarke  was  vil 

wise. 

VII.  AVENTIURE 

WIE    DIE    JUNCVROUWEN    DIU    SCHEF 

SCHOUWETEN,    UND    WIE   SI   HIN 

GEFÜERET    WURDEN 


An  dem  naehsten  morgen  /  nach  f  ruomesse  zit  44o 

do  kleideten  sich  meide /und  wip  wider  strit, 
die  Hagne  füeren  wolte/zuo  des  meres  sande. 
hie  mite  sach  man  riten/wol  tüsent  guoter  recken  üz 

Irlande. 

Die  geste  heten  messe /ze  Baliän  vernomen.  44i 

der  künic  niht  enwesse  /  daz  ez  im  möhte  komen 
zals  schedelichem  leide.  /  ez  was  im  gar  an  ere 
der  fremden  recken  scheiden.  /  da  von  verlos  er  sine 

tohter  here. 

LJ6  si  nu  komen  wären /da  er  diu  schef  da  vant,  442 
f roun  Hilden  unde  ir  f  rouwen  /  die  huop  man  üf  den 

sant. 
do  solten  zuo  den  schef  fen  /  die  minneclichen  f rouwen  : 
die  kräme  stuonden  offen,  /  da  diu  küngin  mohte  wunder 

schouwen. 

Her  Hagene  sach  ouch  selbe /swaz  üf  der  kräme 

lac,  443 

vil  manec  kleincet  riche  /  diu  man  vil  hohe  wac. 

dö  er  und  sin  gesellen  /  daz  geschouwet  hieten, 

do  lie  manz  sehen  die  magde,  /  den  si  ir  guote  pouge 

nemen  rieten. 


VII.  Wie  die  j  unc  vrouwen  hin  gefüeret  wurden         4  13 

J_Jer  künec  üf  einen  kocken  /  durch  schouwen  was 

gegän.  444 

e  diu  tür  der  kräme  /  vol  wurde  üf  getan, 

die  Waten  anker  wären  /  alle  von  dem  gründe. 

do  schiet  man  schön  die  frouwen  /  von  im  so  man  aller 

gahest  künde. 

Niemens  ungemüete  /  Wat  dem  alten  wac.  445 

er  'nruochte  war  daz  koeme/daz  üf  der  kräme  lac: 
die  alten  küniginne  /  schiet  man  von  der  meide, 
üf  sprungen  die  da  lägen :  /  dö  was  dem  künic  Hagnen 

grimme  leide. 

Uf  züchten  si  die  segele: /die  Hute  sähen  daz.  446 

dies  üz  dem  schef fe  stiezen,  /  der  wart  vil  maneger  naz  : 
si  swebten  sam  die  vögele  /  in  dem  wazzer  bi  dem  sande : 
der  alten  küniginne  /  wart  nach  ir  vil  lieben  tohter  ande. 

-LJö  der  wilde  Hagne/die  gwäfenten  sach,  447 

wie   rehte  grimmecliche  /  der  helt  mit  zorne  sprach : 
„nu  bringet  mir  vil  dräte  /  die  minen  gerstangen : 
si  müezen  alle  sterben  /  die  ich  mit  miner  hende  mac 

erlangen." 

Schone  sprach  her  Morunc :  /  „nu  si  iu  niht  ze  gäch:  448 
swaz  so  ir  durch  striten  /  uns  iemer  ilet  nach, 
si  danne  wol  gewäf ent  /  tüsent  iuwer  helde, 
die  kel  wir  in  die  f  lüete  :  /  wir  geben  in  die  wazzerküelen 

selde." 

Do  wolten  ez  niht  läzen/des  küenen  Hagenen  man.  44g 
der  grünt  begunde  erglizen :/  striten  wart  getan, 
erzogen   sach  man  wäf en,  /  und  ouch  mit  speren 

schiezen : 
si  würfen  in  diu  ruoder :  /  man  sach  die  kocken  von  dem 

stade  vliezen. 

Wate  der  vil  küene  /  von  dem  Stade  spranc  45a 

in  eine  galie  /  daz  im  diu  prünne  erklanc. 
mit  fünf zic  siner  helde  /  er  ilte  Hilden  nach  : 
den  stolzen  burgseren  /  den  was  ze  urliuge  gäch. 

Do  kom  der  degen  Hagene.  /  gewsefen  er  dö  truoc,  45i 
unde  ein  swert  vil  scharpfez :  /  ez  was  swaer  genuoc. 
sich  het  dö  Wat  der  alde/gesümet  nach  ze  lange, 
der  helt  was  vil  grimme :  /  er  truoc  vil  hohe  sine  ger- 

stange. 

JtLr  ruofte  harte  lüte:/ilen  er  dö  hiez  452 

(daz  liut  allenthalben  /  er  ungeruowet  liez), 

obe  er  sine  geste  /  möhte  noch  ergähen : 

die  täten  im  vil  leide: /er  woltes  alle  slahen  unde  hähen. 

Vil  schiere  het  er  gwunnen  /  ein  vil  michel  her :  453 

dö  künde  ern  niht  gevolgen  /  üf  dem  wilden  mer. 
diu  schef  diu  wären  dürkel,  /  und  vil  unbereite, 
diu  da  gähen  solten :  /  dem  wilden  Hagnen  man  den 

schaden  dö  seite. 

J-Jön  west  er  wie  gepären,  /  wan  daz  er  uf  den  griez  454 
mit  anderm  sim  gesinde  /  die  wercliute  hiez 
iteniuwer  schif fe  /  gähen  zuo  dem  fluote: 
im  körnen  die  da  mohten :  /  er  gewan  vil  ziere  degne 

guote. 

An  dem  sibenden  morgen  /  rumtens  Irlant.  455 

die  der  künic  Hetele  /  nach  Hilden  het  gesant, 
der  enwas  niht  mere  /  wan  tüsent  siner  manne : 
dö  präht  der  wilde  Hagene  /  driziß  hundert  helde  nach 

ir  dannen. 

Die  küenen  Tene  heten  /  nach  Hetelen  gesant :  456 

si  kunten  im  diu  maere  /  daz  si  im  in  sin  lant 
die  Hagnen  tohter  praehten  /  nach  grözer  siner  ere : 
swie  si  des  niht  gedachten,  /  ja  gwunnen  si  der  arebeite 

mere. 

Hetele  der  herre  /  vil  f  röliche  sprach  :  457 

„min  sorg  ist  mir  nu  verre  :  /mirst  liep  daz  ie  geschach 
arbeit  miner  helde /in  dem  Hagnen  lande: 
die  rümden  mine  selde,  /  nach  den  was  mir  zallen  ziten 

ande. 


VII.   Wie  die  j  unc vrouwen  hin  gefüer et  wurden       4-15 

Ob  du  mich  niht  triegest,  /  vil  lieber  pote  min,         458 

und  mir  daz  niht  liegest : /hast  du  daz  magedin 

bi  den  minen  friunden  /  gesehn  in  disen  riehen, 

so  wil  ich  dir  Ionen  /  dirre  maere  harte  lobeliche." 


„Ich  sag  dir  äne  triegen  /  daz  ich  die  niaget  sach,       45g 
daz  si  ir  vorhte  sere :  /  diu  küniginne  sprach, 
swie  si  von  dannen  waeren  /  nu  vil  mange  mile, 
,,des  bin  ich  in  sorgen,  /  ob  min  vater  mit  scheff en  nach 

uns  ile." 

J_Jem  poten  er  dö  teilen /hiez  hundert  marke  wert.  46o 
die  ritter  die  da  waren,  /  heim  unde  swert 
brähte  man  den  helden,  /  und  manegen  schilt  guoten. 
üz  der  Hetelen  seiden /begunden  si  der  hovereise  muoten. 

Alle  die  er  künde/  bringen  mit  im  dan,  46 1 

des  het  er  gedingen,  /  daz  er  sine  man 

üz  ze  velde  praehte  /  mit  so  grözer  ere 

daz  man  künges  tohter  /  enphienge  nie  so  lobeliche  mere. 

Owie  harte  si  sin  gähten  /  die  mit  im  solten  dan,  462 

wie  lützel  si  des  nähten  /e  er  daz  volc  gewan 
des  si  dar  zuo  bedürften !  /  ez  muote  si  vil  sere  : 
doch  prähte  er  siner  friunde  /  gegen  Hüten  tüsent  oder 

mere. 

Gekleidet  vlizeclichen  /  (des  enwas  niht  rät)  463 

die  armen  zuo  den  riehen /in  liehter  sarewät 

wolten  si  die  frouwen  /heim  ze  lande  bringen. 

die  stolzen  helde  ziere /heten  zuo  der  verte  hoch  gedinge. 

Do  si  von  hüse  wolten,  /  man  horte  grozen  schal.         46/1 
dö  si  von  hinnen  solten,  /  ze  perge  und  ouch  ze  tal 
mohte  man  vil  Hute  /  da  bi  dem  wege  schouwen. 
Hetel  dar  zuo  gähte,  /  wie  er  gesaehe  sine  schoene  frouwen. 


4 I 6  Kudrun 

JNIu  was  ouch  Wat  der  alte..  /  der  helt  von  Sturmlant,  465 
ze  Wäleis  in  der  marke  /  komen  üf  den  sant. 
die  wazzermüeden  helde  /  ze  Stade  si  do  giengen. 
an  der  f  riunde  seiden  /  f  roun  Hüten  si  do  hereberge 

viengen. 

Ezn  wolten  niht  gelouben  /  die  von  Tenelant  /j66 

(si  sahens  sit  mit  ougen  /  ze  Wäleis  üf  dem-  sant) 
daz  Hagnen  helde  koemen  /  nach  Hüten  der  riehen  : 
die  von  Ortlande,  /  die  lägen  üf  dem  Stade  gämelichen. 

öi  hiezen  nider  spannen  /  hütten  zuo  der  fluot  467 

des  alten  Waten  mannen. /ir  leben  daz  wart  guot. 
do  erstuonden  in  vil  schiere  /  iteniuwiu  maere : 
man  sagte  daz  dar  Hetele  /  von  den  Hegelingen  komen 

waere, 

Unde  rite  engegene  /  der  tiiutinne  sin,  468 

er  unt  sine  degene.  /  diu  scheenen  magedin 
heten  des  gedingen  /  daz  man  si  mit  eren 
zuo  ir  lande  braehte./si  versähen  sich  deheines  strites 

mere. 

öi  heten  swes  si  gerten,  /  spise  unde  win.  469 

die  lantliute  werten  /  die  mit  in  solten  sin 
die  geste  swes  si  mohten.  /  des  si  solten  bringen 
und  des  si  haben  wolten,  /  dar  ane  liezens  in  niht  misse- 

lingen. 

Hetele  do  nähen  /  zuo  in  in  daz  lant  /170 

mit  den  begunde  gähen  /  nach  den  e  was  gesant, 

ze  sines  vater  erbe.  /  die  komen  ouch  so  riche 

mit  liehter  sare wagte  /  daz  sie  di  geste  sähen  willecliche. 

J-Jie  von  Hegelingen  /  riten  üf  den  plan.  /»71 

von  den  snellen  helden  /  ein  buhurt  wart  getan 
nach  der  tumben  muote/ze  ritterlichem  prise. 
do  kom  von  Tenen  Fruote.  f  mit  im  reit  ouch  Wate  der 

vil  wise. 


VII.    Wie   (iiejuncvrouwen  hin  gefüeret  wurden       4^7 

Von  verren  sach  si  Hetele:/er  wart  hoch  gemuot.       472 
er  sprancte  dar  durch  liebe,  /  der  meere  helt  guot, 
da  er  sach  zwen  die  pesten,  /  dier  hin  ze  Irlande 
mit  den  werden  gesten  /  nach  des  wilden  Hagnen  tohter 

sande. 

.Do  sahen  ouch  si  gerne  /  den  helt  vil  lobelich.  473 

si  muosten  freude  lernen  /  aller  tägelich. 
si  heten  kumber  grozen  /  da  vor  in  fremden  landen, 
Wat  mit  sinen  gnözen :  /  den  puozt  der  künic  Hetel  nu 

ir   anden. 

Mit  lachendem  muote/vor  den  friunden  sin  476 

sprach  der  künic  Hetele  :  /  ,,ir  lieben  poten  min, 
ich  hete  nach  iu  helden  /  groz  leit  und  michel  swsere, 
daz  in  den  Hagnen  seiden  /  al  min  volc  in  vancnüsse 

wsere." 

.Do  sprach  Wat  der  alte :  /  ,,des  ist  niht  geschehen.  475 

von  so  grozem  gwalte  /  hörte  ich  nie  gejehen 

als  der  starke  Hagene  /  phligt  in  sinem  lande: 

sin  volc  ist  übermüete :  /  selb   ist  er  ein  helt  ze  siner 

hande." 
Vor  liebe  kuste  er  beide  /  die  altgrise  man.  476 

lieber  ougenweide  /  der  künic  hie  gewan 
dann  er  in  langen  ziten  /  waetlich  ie  gesa?he : 
ich  gloube  daz  dem  degene  /  in  kurzer  zite  lieber  noch 

geschaehe. 

,,-Cjz  was  ein  saelic  stunde /daz  sin  ie  wart  gedäht,  477 
swer  dir  daz  raten  künde :  /  daz  wir  dir  haben  bräht 
die  schcenesten  frouwen  /  (daz  ist  äne  lougen), 
geloube  mir  der  msere,  /  die  ich  ie  gesach  mit  minen 

ougen." 

Dö  sprach  der  ritter  edele:  /  ,,swie  schiere  ez  mac  ge- 
schehen 478 

(die  vinde  die  sint  frävele),/ir  sult  umbe  sehen, 

daz  uns  iht  ergähe  /  hie  in  dirre  marke 

Hagene  der  grimme :  /  so  gemüejet  uns  sin  übermüete 

starke." 

Wate  und  ouch  her  Fruote, /  die  fuorten  mit  in  dan,  479 
die  küenen  helde  guote,  /  des  künic  Hetelen  man 
da  si  die  schoenen  Hüten  /des  tages  solten  schouwen. 
ob  den  vil  liehten  schilten  /  wart  sit  von  in  der  helme  vil 

verhouwen.  1  u  :  -*  /-*»<•« 

Undr  einem  schcenen  huote/diu  edel  maget  gie.         48o 

die  von  Hegelingen  /  bi  dem  künege  hie 

wären  nu  von  rosse  /  komen  üf  daz  gras. 

mit  f roelichem  muote  /  daz  edel  ingesinde  was. 

JLrolt  von  Ortriche  und/Mörunc  von  Frieslant,  48  j 

der  recken  ietwedere  /  gienc  ir  an  der  hant, 
Hilden  der  schcenen,  /  da  si  den  künc  ersähen, 
ir  lop  man  möhte  krcenen. /dö  gedähte  si  den  helt  en- 

phähen. 

Mit  ir  giengen  magede  /  zweinzic  oder  baz  482 

samt  in  wizen  sabenen  /  (ich  wil  gelouben  daz) : 
die  aller  pesten   siden  /  die  man  möhte  vinden 
(daz  mohten  si  wol  liden),/die  sach  man  an  den  tugent- 

lichen  kinden. 

In  guoten  siten  schone  /  grüezen  dö  began  483 

diu  sit  bi  im  truoc  kröne  /  der  waetliche  man 
die  maget  minnecliche,  /  des  in  wol  gelüste : 
er  beslöz  mit  armen /der  schcenen  lip  vil  süezeclich  er 

kuste. 

Do  enphienc  er  al  besunder  /  diu  schcenen  magedin.      484 
da  was  einiu  under,  /  diu  mohte  vil  wol  sin 
geporn  von  küneges  könne,  /si  was  von  riehen  mägen. 
si  was  der  frouwen  einiu  /  die  da  lange  bi  dem  grifen 

lägen. 

Uiu  was  geheizen  Hildeburc.  /  f rou  Hilde,  Hagenen 

wip,  485 

diu  het  erzogn  nach  eren  /  ir  tugenthaften  lip. 

si  was  von  Portegäle  /  geporen  uz  dem  lande. 

si  sach  vil  fremder  diete.  /  da  von  was  ir  nach  ir  friunden 

ande. 


VII.  Wie  die  juncvrouwen  hin  gefüeret  wurden      4  I Q 

Hetele  hete  in  zühten  /  gegrüezt  diu  magedin.  486 

noch  was  in  ungepüezet.  /  dö  si  wänden  sin 

komen  von  arebeite,  /  an  dem  naehsten  morgen 

dö  z  aller  erste  tagete,  /  dö  körnen  aber  si  ze  grözen  sorgen. 

J-Jaz  edel  ingesinde  /  wart  gegrüezet  über  al.  487 

bi  dem  Hagenen  kinde  /  säzen  si  ze  tal 

an  die  liehten  pluomen  /  under  guoten  siden. 

Hagene  was  nu  nähen.  /  da  von  muosens  arebeite  liden. 


4  2  O  Kudrun 


VIII.   AVENTIURE 

WIE    HAG  ENI'J     VUOR    NACH    SI  N  ER 
TOHTER 


Do  'z  äbenden  begunde,  /  do  sach  von  Tenelant    488 
Horant  der  degen  küene  /  (ez  was  im  wol  bekant) 
ein  kriuze  in  einem  segele. /pilde  lägen  drinne. 
solher  pilgerine  /  hete  Wat  der  alte  lützel  minne. 

Lüte  ruoft  do  Morunc/Irolde  zuo :  48g 

„nu  sage  dem  künic  Hetelen  /  waz  er  darumbe  tuo : 
ich  sihe  diu  Ilagenen  wäfen/in  einem  segel  riehen: 
wir  haben  ze  vil  gesläfen:/ja  schied  wir  von  im  harte 

unsenfteclichen." 

.Hetelen  sagt  man  msere, /daz  von  Irlant  490 

sin  sweher  her  gevüeret/zuo  im  üf  den  sant 
vil  manegen  kocken  hete /und  ouch  vil  galeide. 
raten  mit  dem  künege/ begunden  Wate  do  und  Fruote 

beide. 

Do  horte  ez  frou  Hüte,  /  daz  scheene  magedin.  491 

diu  edele  und  diu  milte  /  sprach :  „der  vater  min, 
kumt  er  her  ze  lande,  /  maneger  schoenen  f  rouwen 
er  tuot  mit  sinen  banden  /  des  zer  werlte  niemen  mac  ge- 

trouwen." 

„J_)az  sul  wir  wol  behüeten"/  sprach  der  degn  Irolt.  492 
,,ob  er  begunde  wüeten,  /  und  waere  ein  perec  golt, 
den  nseme  ich  niht  dar  umbe,  /  so  der  strit  geschashe, 
deich  Waten  minen  oeheim/bi  dem  wilden  Hagnen  niht 

ensa^he." 


VIH.    Wie   Hagene   vuor   nach   siner  lohler       421 

Do  weinten  unde  klagten  /  diu  waetlichen  kint.  A93 

diu  schif  vil  sere  wagten. /ez  bete  ein  äbentwint 

ze  Wäleis  in  die  marke/  gefüeret  vil  der  helde. 

in  den  herten  stürmen  /  gäbens  in  die  pluotvarwen  selde. 

Wate  hiez  froun  Hilden/üf  einem  kocken  sin.  £96 

begähen  mit  den  Schilden  /  vor  diu  magedin 
was  in  allen  enden  /  daz  schef  behüetet  sere. 
ez  was  bi  den  f  rouwen  /  ze  huote  hundert  ritter  oder 

mere. 

Do  rihten  sich  ze  strite/al  die  üf  den  sant  /jg5 

nach  Hilden  komen  wären  /  und  die  von  Irlant 
die  magt  heten  gefüeret /dem  künege  ze  leide: 
vil   maneger   gesunder  /  gestuont   do   sines   libes   an   der 

freide. 

Xletelen  hört  man  rüefen/vaste  an  sine  man:  /I96 

„nu  wert  iuch,  snelle  degne !  /  der  nie  golt  gewan, 
dem  heize  ich  ez  mezzen  /  mit  vollen  äne  wäge : 
ir  sult  des  niht  vergezzen, /ir  stät  den  von  Irlande  hie  ze 

läge." 

Mit  ir  stritgeziuge  /  si  sprungen  an  den  sant.  £97 

gemüet  mit  urliuge  /  Wäleis  al   daz   lant 

wart  in  den  ziten/von  den  guoten  beiden. 

die  vinde  mit  den  friunden  /  wolten  alle  sin  an  einer  selde. 

JNI  u  was  komen  Hagene  /  zuo  in  an  den  sant.  /J98 

do  wurden  sper  geschozzen  /  von  guoter  helde  hant. 
die  üf  dem  sande  stuonden,  /  die  werten  sich  vil  sere 
der  von  Irlande :  /  da  von  geschacb  der  wunden  deste 

mere. 

Wie  gar  selten  iemen  /  gsebe  dar  sin  kint,  ^99 

da  man  so  künde  dienen  /  daz  man  des  f iures  wint 
slüege  üz  herten  helmen  /  ze  sehene  schoenen  f  rouwen  : 
ir  reise  mit  den  gesten  /  het  die  schoenen  Hilden  ser  ge- 

rouwen. 


422  Kudrun 

JL/6  stuonden  ze  wehsei  /  mit  den  herten  spern  5oo 

die  under  schilten  /  einander  wolten  wem 
der  vil  tiefen  wunden  /  durch  halsperge  guote. 
daz  wazzef  allenthalben  /  was  geverwet  mit  dem  ferech- 

pluote. 

Hagne  ruofte  lüte, /daz  im  der  wäc  erdoz,  5oi 

an  die  sine  trüte/(sin  sterke  diu  was  gröz), 
dazs  im  erwerben  hülfen  /  daz  lant  mit  tiefen  wunden, 
daz  täten  si  vil  gerne.  /  des  wurden  wäfen  an  der  herte 

funden. 

xlagene  het  gedrungen  /  vil  nähen  an  den  sant.  5o2 

diu  swert  im  lüte  erklungen. /Hagne  Hetelen  vant 
ze  naehest  bi  dem  wazzer/an  dem  stade  stän. 
er  hete  ez  lobeliche  /  mit  sinem  eilen  da  getan. 

Hagne  in  grozem  zorne  /  spranc  üz  in  die  f  luot.  5o3 

der  degen  üz  erkorne  /  zuo  dem  stade  wuot. 
do  sach  man  üf  den  recken  /  sam  snewes  flocken  swinde 
geschozzen  da  die  phile.  /  daz  tet  von  Hegelingen  daz 

gesinde. 

_L)ö  wart  ouch  von  den  swerten/ein  vil  michel  klanc.  5o4 
die  in  da  slahen  gerten,  /  die  muosten  mangen  wanc 
vor  sinen  siegen  wenken.  /  Hetel  der  vil  here 
kom  ze  sinem  swere.  /  daz  beweint  diu  schoene  Hüte  sere. 

Ez   was   ein   michel   wunder,  /  als   diu   puoch   uns   tuont 

kunt,  5o5 

wie  starc  Hagne  waere,  /  daz  vor  im  ie  gestuont 
der  Hegelinge  herre.  /  do  si  begunden  dringen 
mit  strite  zuo  einander,  /  man  horte  guoter  helme  vil 

erklingen. 

rLz  wart  doch  niht  gescheiden  /  in  so  kurzer  stunt.     5o6 
Hetele  der  küene  /  wart  von  Hagenen  wunt. 
do  komen  sine  mäge  /  mit  Waten  von  Sturmlande. 
Irolt  unde  Morunc  /  warn  vil  guote  recken  zuo  ir  handen. 


VIII.   Wie   Hagene  vuor  nach   sfner  tohter        423 

Do  kom  der  degen  Fruote  /  und  Wate  mit  siner  schar.  507 
tüsent  helde  guote  /  drungen  mit  in  dar 
von  den  Hegelingen.  /  die  Hetelen  mäge 
die  sluogen  vil  der  wunden.  /  die  geste  bedenthalp  ge- 

ströuwet  lägen. 

LJö  heten  ouch  mit  eilen  /  erworben  nu  daz  lant         5o8 
die  Hagenen  gesellen.  /  dö  körnen  üf  den  sant 
mit  disen  werden  gesten  /  die  von  Irriche. 
dö  muosten  helme  presten.  /  si  würben  nach  den  f  rouwen 

grimmicliche. 

Bi  im  gef  riesch  ouch  Hagene  /  Hetelen  daz  kint.         509 
manegen  ungesunden  /  frumten  si  da  sint, 
die  von  Tenelanden  /  und  die  von  Hegelingen, 
ze   Hagenen   dem  wilden  /  hiezens   Waten   dö  den   alten 

dringen. 

xdagene  der  starke  /durch  die  schare  brach.  5io 

sin  swert  daz  sneit  sere.  /  willecliche  er  räch 
daz  im  warn  enphüeret  /  die  minneclichen  meide, 
dö  wart  manc  rinc  gereret :  /  im  was  ouch  harte  grcezliche 

leide. 

Er  trouwet  mit  dem  swerte  /  gerechen  niht  den  haz.     5u 
von  siner  gerstange  /  hinder  sich  gesaz 

DD'  D 

vil  manic  ritter  edele,  /  der  niemer  mer  diu  meere 
gesagte  in  sinem  lande,  /  wie  im  in  dem  strit  gelungen 

waere. 

Dö  kom  Wate  schiere, /ein  edel  ritter  guot,  5i2 

da  er  üz  liehten  ringen  /  daz  fliezende  pluot 
sach  rinnen  von  den  swerten  /  ab  den  sinen  mägen. 
die  im  da  helfen  gerten,  /  fünf  hundert  der  bi  im  da 

veige  lägen. 

LJö  hete  sich  gesamnet/daz  volc  über  al,  5i3 

die  fremden  zuo  den  künden.  /  dö  huop  sich  michel  schal. 
Wate  unde  Hagene /zuo  einander  drungen. 
die  in  da  mohtn  entwichen,  /  die  dühte  des  in  weere  wol 

gelungen. 


424  Kudrun 

Do  gienc  üf  Wat  den  alten  /  der  künec  mit  grözen 

siegen.  5i4 

wol  mohte  er  sterke  walten. /dö  sach  manic  degen 

daz  fiur  üz  helmen  stieben  /  sam  die  röstprende. 

si  künden  helme  klieben,  /  die  helde  mit  vii  manhaf  ter 

hende. 

LJö  sluoc  Wat  der  alte,  /daz  im  erwagt  der  wert.    5i5 
ez  wurden  vor  gewalte  /  die  f rouwen  küme  ernert. 
dö  was  dem  künec  Hetelen  /  gebunden  sin  wunde, 
er  begunde  fragen /wä  er  sinen  neven  Waten  funde. 

Bi  Välant  aller  künege/sinn  neven  er  do  vant.  5i6 

des  wert  sich  in  der  mäze  /  der  von  Sturmlant, 
daz  man  von  in  beiden  /  sagen  möhte  maere, 
wie  Wate  der  vil  küene/bi  Hagnen  in  dem  herten  strite 

waere. 

.Hagnen  prast  diu  stange/die  er  in  dem  strite  truoc  517 

üf  dem  Waten  Schilde :  /  der  was  starc  genuoc. 

ouch  künde  baz  gevehten  /  in  deheinen  riehen 

recken  al  deheiner.  /  Waten  wolte  Hagne  niht  entwichen. 

Do  sluoc  er  durch  die  hüben  /  des  künic  Hetelen  man,  5 18 
Waten  den  vil  küenen,  /  daz  üz  dem  helme  ran 
daz  pluot  von  siner  wunde.  /  dö  kuolten  nu  die  winde, 
ez  was  gegen  äbent.  /  man  sach  da  striten  allez  daz  gesinde. 

Wate  galt  mit  zorne/den  grimmen  ferechslac,         5 19 
daz  bluotiger  zähere /so  vil  üf  im  lac. 
er  sluoc  den  wilden  Hagnen,  /  daz  von  des  helmes  pouge 
daz  swert  sere  erglaste. /im  geprast  des  tages  vor  den 

ougen. 

Dö  was  ouch  wunt  Irolt, /der  helt  von  Ortlant.  Ö2o 

swie  vil  der  töten  lsege/geströut  von  siner  hant, 
er  künde  Wat  den  alten  /  niht  von  Hagenen  bringen, 
die  f  rouwen  weinten  sere,  /  dö  si  der  swerte  hörten  so  vil 

klingen. 

JdLilte  diu  schcene/rief  trüreclichen  an  Ö2i 

Hetelen  den  recken,  /  daz  er  praehte  dan 
irn  vater  üz  den  nceten  /  von  Wat  dem  alten  grisen. 
er  hiez  nach  sinem  vänre  /  daz  volc  zuo  dem    herten 

stürme  wisen. 

Hetele  der  herre/vil  herlichen  streit.  522 

er  kom  ze  Wat  dem  alten :  /  daz  was  dem  helde  leit. 
der  recke  ruofte  an  Hagenen  :  /  ..durch  iuwer  selbes  ere 
lat  sich  den  haz  verenden,  /  daz  unser  f  riunde  niht  sterbe 

mere." 

rdagne  fragte  lüte  /  (grimme  was  sin  muot),  523 

durch  wen  erz  scheiden  solte.  /  dö  sprach  der  helet  guot: 
„ditze  bin  ich  Hetele  /  von  Hegelinge  lande, 
der  sine  liebe  mäge/soverre  nach  froun  Hilden  gesande." 

Do  sprach  der  übermüete :  /  „sit  ich  hän  vernomen  524 
daz  si  mit  manger  güete  /  wären  nach  ir  komen, 
sit  ist  iu  grözer  eren  /  von  helden  unzerunnen : 
ir  habt  mit  schcenen  listen  /  mine  liebe  tohter  ge- 

wunnen." 

xletele  spranc  dar  näher,  /so  noch  maneger  tuot,   525 
der  strit  waenet  scheiden.  /  swie  harte  grimmen  muot 
bete  Wat  der  küene,  /  doch  wichen  si  von  dannen. 
do  stuont  balde  üf  hoher  /  Hagene  mit  allen  sinen 

mannen. 

Hetele  der  fürste/den  heim  ab  gepant.  526 

den  fride  hört  man  rüefen  /  da  übr  al  daz  lant. 
do  sprach  vater  der  Hilde  /  daz  ez  gescheiden  waere. 
do  hörten  ouch  die  f  rouwen  /  in  maneger  zite  in  nie  so 

liebez   maere. 

J-Jö    ngarten  sie  sich  alle  /  die  strites  phlägen  e.     52- 
genuoge  in  schuofen  ruowe. /manegem  was  ouch  we 
von  den  tiefen  wunden /die  si  üz  strite  prähten. 
maneger  wart  da  funden  /  die  der  ncete  niemer  mer  ge- 

dähten. 

Do  gienc  der  künic  Hetele  /  mit  dem  wilden  Hagenen 

dan.  528 

er  sprach  zuo  dem  recken:  /  ,,sit  ich  eren  gan 
Hüten  iuwer  tohter,  /  so  sult  ouch  ir  der  gunnen 
daz   si  trage   kröne  /  da   si  hat  mangen   zieren  helt  ge- 

wunnen." 

Jrletele  poten  sande. /do  hiez  er  Waten  komen.         529 
si  hetn  in  langer  zite  /  da  vor  wol  vernomen, 
daz  Wate  arzät  wsere/von  einem  wilden  wibe. 
Wate  der  vil  maere  /  gef rumte  mangem  wunden  an  dem 

libe. 

Do  er  sich  entwäpent  /  und  selbe  sich  gepant,  53o 

eine  guote  würzen  /  nam  er  in  die  hant 
unde  eine  pühsen,  /  da  was  phläster  inne. 
dö  viel  im  für  die  füeze  /  Hilde  diu  vil  schcene  küni- 

ginne. 

bi  sprach :  „Wate,  lieber  friunt,  /  nu  ner  den  vater 

min  53 1 

(swie  du  mir  gepiutest,  /  so  wil  ich  iemer  sin), 
und  hilf  sinen  recken  /  die  da  ligent  in  der  molten, 
und  wer  diner  künste  /  die  da  minem  vater  helfen 

wolten. 

Du  ensolt  ouch  niht  vergezzen  /  von  Hegelinge  lant  532 
der  Hetelen  friunde./ja  habent  si  den  sant 
genetzet  mit  ir  pluote  /  sam  ez  ein  regen  wasre. 
ich  mac  von  dirre   reise /sagen  iemer  mere   leidiu 

maere." 

J_J6   sprach  Wat  der  alte: /„ich  bin   ir  arzät  niht   533 
(ich  wer  ez  mit  gewalte), /unze  daz  geschiht 
daz  ez  redet  üf  ein  suone  /  Hagne  der  vil  riche 
mit  Hetlen  minem  herren  :  /  die  wile  ich  si  mide 

schuldecliche." 

Do  sprach  diu  maget  edele :  /  ,,getörste  ich  dare  gän!  534 
ich  hän  ab  leider  verre  /  wider  minen  vater  getan, 
deich  minen  friunt  den  pesten/niht  getar  enpfähen: 
im  und  ouch  den  sinen  /  waen  min  gruoz  harte  müg 

versmähen." 

xdagne  wart  gef  raget :/ „helt,  mac  daz  geschehen?  535 
ob  iuch  des  niht  betraget,  /  iuch  wolte  gerne  sehen 
iuwer  schcene  tohter, /diu  junge  küniginne. 
diu  wolte  iuwern  wunden  /  gerne  helfen,  hetet  irz  ze 

minne." 

,,Ich  wil  si  sehen  gerne,  /  swie  si  habe  getan.  536 

ich  minne  ouch  ir  enpfähen :  /  war  umbe  solte  ichz  län 
hie  in  fremeden  landen,  /  ich  ennaeme  ir  grüezen? 
mir  und  miner  tohter  /  mac  der  künic  Hetel  wol  ge- 

püezen." 

xdörant  von  Tenemarke  /  wistes  bi  der  hant  537 

und  ouch  der  degen  Fruote  /  da  si  den  künic  vant, 
niuwan  mit  einer  magede, /ir  vater  wunden  schouwen. 
ir  was  leit  umbe  ir  f  riunde,  /  swes  halt  Hetel  mohte  ir 

getrouwen. 

Do  er  si  und  Hildburge  /  zuo  im  komen  sach,  538 

do  spranc  von  dem  gesidele  /  her  Hagene  also  sprach : 
,,willekomen  tohter,  /  Hilde  diu  vil  riche  : 
in  kan  des  niht  geläzen,/ich  engrüeze  iuch  vil  willec- 

liche." 

JcLr  wolte  sine  wunden  /diu   kint  niht  sehen   län:   53g 
die  wurden  im  gepunden./üf  höher  hiez  er  gän 
die  edlen  juncfrouwen.  /  Wate  gähte  sere, 
wie  er  den  künic  heilte,  /  daz  diu  maget  weinte  da  niht 

mere. 

Do  er  die  erzenie,  /  wurzn  und  krüt  genöz,  5/jo 

er  wart  der  sorgen  frie/näch  sinem  schaden  gröz. 
als  er  bestreich  mit  phläster  /  des  künic  Hagenen  wunden, 
sin  tohter  gienc  hin  widere. /do  vant  si  ir  vater  wol 

gesunden. 

.Der  erzenie  meister  /  vil  unmüezic  wart.  54i 

solte  er  guot  verdienen  /  in  grozer  herefart, 

so  kundenz.olbende/niht  von  stat  getragen. 

von  so  grozer  künste/  horte  ich  noch  nie  man  gesagen. 

Ze  hant  dö  heilte  er  Hetelen/von  Hegelinge  lant,   54a 
dar  nach  die  andern  alle,  /  swaz  man  der  da  vant. 
die  mit  deheinen  listen  /  heilen  iemen  künde, 
die  mohte  ouch  er  gef rislen :  /  er  machtes  vor  dem  tode 

wol  gesunde. 

J_Jö   wolten   si   die   magede/niht   lenger   läzen   da.    543 
Hagne  sprach  ze  Hilden :  /  „wir  suln  anderswä 
in  der  zit  beliben,/unz  man  daz  velt  gerüme 
von  den  mangen  toten  :/si  hänt  erpitn  ir  tages  her  vil 

küme." 

Helele  pat  dö  Hagenen  /  mit  im  in  sin  lant.  544 

ein  teil  lobte  erz  träge.  /  wan  daz  er  wol  erfant 

daz  der  von  Hegelingen  /  hete  lant  vil  riche. 

mit  siner  lieben  tohter  /  f  uor  er  ze  hüse  sit  vil  lobeliche. 

.Die  jungen  helde  sungen,  /  dö  si  wolten  dan.  545 

den  lebenden  was  gelungen :  /  si  heten  dort  verlän 
armer  unde  richer  /  wol  driu  hundert  toten : 
si  lägen  jsemerliche  /  mit  den  scharpfen  swerten  gar 

verschroten. 

Die  heremüeden  helde  /  die  fuoren  in  daz  lant,  546 

daz  man  diu  liute  drinne  /  vil  f  rceliche  vant. 

iedoch  jener  mäge  /  die  dort  lägen  tot, 

die   freuten  sich  vil  träge: /des  gienc  in  waerllche  not. 

.Diu   Hilden  heimreise  /  mit  Hetelen   geschach.  547 

dö  weinte  manec  weise.  /  dar  nach  ir  gemach 
si  fuogte  in  den  landen.  /  von  dem  künige  here 
gekrcenet  wart  frou  Hilde. /daz  was  den  Hegelingen  gar 

ein  ere. 

irletelen  was  gelungen /als  er  het  gegert.  518 

die  alten  zuo  den  jungen  /  ze  hove  truogen  swert. 
als  taten  ouch  die  geste/bi  dem  fürsten  riche. 
die  höchgezit  f  roun  Hilden  /  lobt  ir  valer  Hagene 

billiche. 

IVlit  wie  getaner  ere/den  prütstuol  besaz  5 /| 9 

diu  maget  vile  here!/ja  sagte  man  mir  daz, 
daz  da  wäfen  naemen  /  fünf  hundert  ritter  guote  : 
dö  was  kameraere  /  von  Tenemarke  der  vil  wise  Fruote. 

_L)ie  rieheit  vile  gröze  /  het  Hagne  wol  gesehen.        55o 
die  Hetelen  genöze  /  hetn  e  dort  verjehen 
daz  er  herre  waere/ob  siben  riehen  landen, 
die  armen   si  dö   alle /mit   freuden  heim   ze  hereberge 

sanden. 

Do  gap  der  künec  Hetele  /  silber  und  gewant,  55 1 

ros  und  golt  daz  rote  /  den  von  Irlant, 
daz  sis  niht  mohten  füeren/von  sinem  hüse  mere. 
er  gwan  si  im  ze  friunde.  /  des  het  diu  f rouwe  Hilde 

michel  ere. 

An  dem  zwelften  morgen /rümten  si  diu  lant.  552 

diu  ros  von  Tenemarke /diu  zöch  man  üf  den  sant, 
den  die  mane  verre/üf  die  hüefe  giengen. 
liep  was  ez  den  gesten  /  daz  si  Heteln  künde  ie  ge- 

fiengen. 

Truhsaeze   unde  marschalc  /  mit  Hagnen   riten   dan,   553 
schenke  und  kameraere.  /  swaz  er  der  ie  gewan, 
man  diente  im  nie  so  schone  /  bi  sin  selbes  guote : 
daz  Hilde  truoc  da  kröne,  /  des  was  dem  wilden  Hagnen 

wol  ze  muote. 

lmbiz  und  nahtselde  /  namens  üf  den  wegen.  554 

Hagnen  und  siner  helde  /  wart  also  gephlegen 

daz  si  ez  da  heime  /  wole  sagen  künden, 

die  Hetelen  friunde,  /  daz  si  in  wol  aller  eren  gunden. 

Hagne  Hildeburgen  /  mit  armen  umbeslöz.  555 

er  sprach :   „nu  phlic  Hilden  /  durch  dine  triuwe  gröz : 
ez  gewirret  lihte  f rouwen  /  an  so  grozem  ingesinde  : 
nu   tuo   genaediclichen,  /  daz   man   dine   zuht  an   dir 

bevinde." 

,,rierre,   ich  tuon  ez  gerne  :/ez  ist  iu  wol  geseit,   556 

do  ich  bi  ir  muoter /het  vil  manec  leit, 

daz  ich  si  zeiner  wile  /  ze  f  riunde  nie  verlos. 

ir  volgte  ich  mange  mile,  /e  si  iuch  ze  friedel  ie  erkos." 

Die  andern  hiez  er  alle  /  für  sich  ze  hove  gän.  557 

do  mohten  die  f  rouwen  /  ir  weinen  niht  verlän. 
er  enphalch  si  dem  wirte  /  alle  bi  der  hende. 
er  sprach:  „sit  in  genaedic:/ja  sint  diu  schcenen  kint  hie 

vil  eilende." 

Hir  sprach  ze  siner  tohter:/,,ir  sult  so  kröne 

tragen  558 

daz  ich  und  iuwer  muoter  /  iemen  hceren  sagen 
daz  iuch  iemen  hazze :  /  ir  sit  so  guotes  riche, 
liezet  ir  iuch  schelten, /daz  stüende  iuwerm  namn 

unlobeliche." 

Ilagene   kuste   Hilden  /  und   neic   dem   künege   her.    559 
er  unde  sin  gesinde  /  gesähen  niemer  mer 
daz  lant  ze  Hegelingen :  /  si  körnen  in  ze  verre : 
gegen  Baliäne  /  scheite  sich  dö  Hagene  der  herre. 

Sit  do  er  da  heime  /  bi  ir  muoter  saz,  56o 

der  alten  küniginne  /  Hagene  sagte  daz, 
er  künde  ze  niemen  /  sine  tohter  baz  bewenden : 
hete  er  ir  noch  mere,  /  er  woltes  hin  ze  Hegelingen 

senden. 

Des   lopt  diu   schcene   Hilde /den   waltenden   Krist.    56 1 
,,daz  uns  mit  unser  tohter  /  so  wol  gelungen  ist, 
des  freuwent  sich  min  sinne, /daz  herze  mit  dem  muote. 
wi  gehabt  sich  ir  gesinde  /  da  und  ouch  f  rou  Hildeburc 

diu   guote?" 

Do  sprach  der  herre  Hagne :  /  „liute  unde  laut  662 

des  hänt  si  sich  getroestet :  /  also  rieh  gewant 
bi  uns  nie  getruogen  /  unser  tohter  junefrouwen: 
wir  müezens  län  beliben :  /  durch  ir  willen  wart  der 
prünnen  vil  verhouwen." 

IX.  AVE  NTI  U  RE 

WIE    W  ATE,    M  ORU  N  C    U  N  DE    II  ORANT 
ZE  LANDE  VUOREN 


Nu  läzen  disiu  msere:/ich  wil  iu  sagen  daz,         563 
daz  Hetelen  künne  /  daz  in  dem  la"nde  saz, 
wie  si  im  muosten  zinsen/die  bürge  zuo  dem  lande, 
ze  hove  kömens  alle, /als  Hetele  und  frou  Hilde  nach 

in  sanden. 

Wale   reit  zen   Stürmen,  /Mörunc   in   Niflant.  564 

Horant  von  Tenemarke  /  ze  Givers  üf  den  sant 
brähte  er  sine  helde,  /  wan  sin  da  hiezen  herre : 
si  erwerten  da  ir  selde :  /  man  erkante  ir  vogles  namen 

verre. 

Irolt  zOrtlande/gewalteclichen  saz.  565 

er  was  da  landes  herre.  /  des  mähte  er  deste  baz 
Hetelen  gedienen  /  nähen  unde  verren. 
der   künic   was  so   biderbe :  /  man   gef riesch  nie   bezzer 

landes  herren. 

Swa  Hetel  in  den  landen /diu  schämen  magedin        566 
gef  riesch  von  edelem  künne,  /  getiuret  wolte  er  sin, 
so  er  die  ze  hüse  praehte  /  im  ze  ingesinde : 
al  des  si  willen  hete,  /  daz  dienten  si  des  wilden  Ilagenen 

kinde. 

Der  künec  mit  sinem  wibe/vil  froeliche  saz.  567 

sam  was  sit  ir  liebe  /  (die  liute  westen  daz) 

daz  er  die  werelt  alle  /  verküre  durch  si  eine : 

die  sine  mäge  sähen  /  schoener  frouwen  niender  deheine. 

Dar  nach  in  siben  jären/drie  stürme  vaht  568 

Hetele  ze  wäre :  /  die  tac  unde  naht 
värten  siner  eren,  /  swä  siz  gef  üegen  künden, 
von  Hetelen  dem  degne  /  wurdens  dick  an  grozem  schaden 

funden. 

Sine  bürge  er  stifte  /  und  fridete  sin  lant  56g 

wol  nach  küneges  rehte  :  /  dicke  tet  sin  hant, 

daz  man  diu  maere  sagte  /  verre  in  fremdiu  riche 

daz  er  nie  verzagte :  /  er  trüege  sinen  namen  lobeliche. 

Wol  ze  hohem  prise  /  her  Hetele  gesaz.  570 

Wate  der  vil  wise,  /  selten  liez  er  daz, 
dristunt  in  dem  järe/er  saehe  sinen  herren. 
ja  diente  er  im  ze  wäre  /  mit  triuwen  beide  nähen  unde 

verren. 

Hörant  von  Tenemarke  /  ze  hove  ouch  dicke  reit.       571 
er  brähte  dem  gesinde  /  steine  unde  kleit, 
golt  unde  siden :  /  daz  f rouwen  tragen  solten, 
daz  f uorte  der  von  Tenelant,  /  und  gap  ez  den  diez  gerne 

nemen  wolten. 

Der  gemeiner  dienest /den  des  küneges  man  572 

dem  künic  Hetelen  täten,  /  da  von  er  gewan 
vor  anderen  degnen/alsö  michel  ere : 
des  volzoch   frou  Hilde, /ein   richiu  küniginne   unde 

here. 

Hilde   Hagnen  tohter/zwei   kindelin  gewan  573 

bi  Hetelen  dem  künege.  /  do  daz  was  getan, 
diu  hiez  man  schone  ziehen,  /  daz  niht  an  erben  waeren 
lant  unde  bürge :  /  man  sagte  harte  wite  disiu  maere. 

Daz  eine  wart  ein  recke /und  hiez  Ortwin.  57^ 

den  enpf  alch  er  Wat  dem  alten.  /  er  zöch  daz  kindelin, 
daz  er  an  höhe  tugende  /  sine  site  wände  : 
man  1er te  in  von  der  jugende :  /  er  wart  ein  degen  maer 

ze  siner  hande. 

Diu  vil  schoene  tohter/bi  namen  wart  genant  575 

Chüdrün  diu  schoene  /  von  Hegelinge  lant. 
die  sante  er  zTenemarke  /  durch  zuht  ir  nächsten  magen  • 
dar  an  si  dienten  Hetelen,/des  enliezen  si  sich  niht  be- 
tragen. 

Nu  wuohs  diu  maget  junge :/  schoene  wart  ir  lip,     576 

daz  si  loben  muosten  /  man  unde  wip : 

ich  waene  man  si  verre  /  von  ir  lande  erkande  : 

si  was  geheizen  Chüdrün /unde  wart  erzogn  in  Tenelande. 

Si  wuohs  ouch  in  der  mäze/daz  si  wol  trüege  swert  577 
ob  si  ein  ntter  waere.  /  da  von  wart  gegert 
nach  ir  edelen  minnen  /  von  f ürsten  harte  riehen : 
genuoge  die  ez  würben,  /  den  ergienc  ez  vile  schädelichen. 

Swie  schoene  waere  Hilde /des  künic  Hetelen  wip,       578 
noch  wart  michel  schoener/der  Chüdrünen  lip, 
oder  danne  ir  ane  Hilde /da  her  von  Irriche: 
vür  ander  frouwen  schoene  /  lobte  man  do  Chüdrün  täge- 

liche. 

Er  versagtes  einem  künege,  /  der  saz  in  Alzabe.  579 

do  er  im  verzihen  horte,  /  daz  tet  im  vil  we  : 

der  düht  sich  also  riche/daz  deheiner  waere 

der  noch  ie  gepärte/mit  siner  tilgende  also  lobebaere. 

Sin  name  der  hiez  Sifrit :  /  er  saz  in  Mörlant:  58o 

mit  siten  eilenthaften  /  verre  er  was  bekant : 
er  was  ein  künec  gewaltic  /  über  siben  künege  here: 
er  muote  Hilden  tohter/ durch  daz  man  sagt  von  ir  so 

michel  ere. 

Mit  den  sinen  gnozen  /  üz  Ikaria  58 1 

manegen  pris  grozen  /  si  erwürben  dicke  da, 
die  sinen  hergesellen,  /  da  si  die  frouwen  sahen: 
vor  der  Hetelen  bürge  /si  täten  dicke  ritterschaft  vil 

nahen. 


IX.  W.  Wate.  Mörunc  u.  Hörant  ze  lande  vuoren      435 

J.J6  Hilde  unde  ir  tohter  /  giengen  in  den  sal,  582 

vor  Wygoleyses  hüse  /  hörtens  dicke  schal, 
da  die  von  Morlande  /  mit  ritterlicher  krefte 
wol  riten  in  ze  sehene :  /  des  erhullen  dicke  schilde  und 

schefte. 

Ez  künde  ein  ritter  edele  /  niemer  faren  baz  :  583 

si  truoc  im  holden  willen/  (ofte  tet   si  daz), 

swie  salwer  varwe  er  waere  /  ze  sehn  an  sinem  libe : 

er  phlaege  ir  minne  gerne  :  /  dö  gap  im  si  niemen  ze  wibe. 

Uaz  klagte  er  ane  mäze,  /  und  was  im  vil  zorn,  584 

daz  riten  manege  sträze,  /  sold  er  daz  hän  verlorn, 
dar  umbe  er  Hetelen  dröte  /  ze  prennen  al  sin  riche : 
die  von  Morlande  /  gehabten  drumbe  sich  vil  trürecliche. 

xletelen  hochgemüete  /  versagete  im  sin  kint :  585 

friuntlicher  dienste  /  schieden  si  sich  sint. 
er  sprach,  ob  ez  im  iemer  /  kceme  an  die  stunde, 
daz  gelieze  er  niemer, /daz  man  in  üf  Hetelen  schaden 

funde. 

V  on  Hegelinge  lande  /  kerten  si  do  dan.  586 

da  von  ein  ritter  edele  /  schaden  vil  gewan 

sit  in  langer  wile  /  nach  den  selben  stunden : 

si  täten  Herewige  /  swaz  si  gefüegen  sines  schaden  künden. 

X.  AVENTIURE 

WIE    HARTMUOT     UMBE    KUDRUN    WARF 


Man  gefriesch  diu  maere  /  in  Ormanielant,  587 

daz  niemen  waere  schoener  /  danne  was  erkant 
diu   Hetelen   tohter,  /  Chüdrün  diu  here : 
ein  künec  der  hiez  Hartmuot :  /  nach  ir  want  er  sine 

minne  sere. 

Daz  riet  im  sin  muoter,  /  diu  hiez  Gerlint:  588 

do  folgete  ir  lere  /  der  junge  voget  sint. 
sin  vater  der  hiez  Ludewic  /  von  Normandie  lande : 
do  sis  ze  rate  wurden,  /  nach  dem  alten  künege  man  do 

sande. 

Ludewic  der  alle/ze  Hartmuole  reit.  58g 

des  er  willen  hete,  /  des  wart  in  niht  verdeit. 
do  er  hört  diu  maere /von  dem  jungen  Hartmuote, 
diu  wären  sorgebaere :  /  iedoch  priste  ims  der  degen  guote. 

„Wer  sagt  iu  daz"  sprach  Ludewic,  /  ,,daz  si  so  schoene 

si?  590 

waers  aller  lande  f rouwe,  /  sist  uns  so  nahen  bi 
mit  hüse  niht  gesezzen  /  daz  wir  si  möhten  werben  : 
poten  under  wilen  /  möhten  durch  ir  liebe  vil  \erderben." 

,,Ez  sol  niht  sin  ze  verre"  /  sprach  dö  Hartmuot:         5gi 
,,swä  eines  landes  herre  /  lip  unde  guot 
wirbet  im  ze  staete,  /  daz  wert  unz  an  daz  ende : 
nu  volget  miner  raete :  /  ich  wil  daz  man  poten  zuo  ir 

sende." 


X.   Wie   Hartnmot   umbe   K  ü  d  r  ü  n   warp  437 

Do  sprach  diu  alte  Gerlint  /  von  Ormanielant :  5g2 

„nu  heizet  brieve  schriben :  /  schaz  und  ouch  gewant 
gib  ich  den  poten  gerne  /  die  solhiu  maere  bringen, 
man  sol  die  rehten  straze  /  lernen  nach  Chudrün  der 

küneginne." 

Do  sprach  aber  Ludewic  :  / , .ist  iu  daz  erkant  5g3 

wie  ir  muoter  Hilde  /  koeme  üz  Irlant 
oder  waz  den  guoten  recken  /an  ir  reis  geschaehe? 
daz  volc  ist  übermüete :  /  Chüdrünen  mägen  waene  ich  si 

wir  smaehe." 

Do  sprach  aber  Hartmuot: /,, ob  ich  ein  michel  her  5<jf\ 
nach  ir  f  üeren  solte  /  erde  unde  mer, 
daz  taete  ich  willecliche.  /  ich  bin  in  dem  sinne : 
ich  erwinde  niemer,  /  unz  ich  der  schcenen  Hilden  tohter 

gwinne." 

„Ich  hilfe  ez  gerne  füegen"  /  sprach  Ludewic  der 

degen,  5q5 

,,lat  ir  iuch  des  genüegen/daz  ich  iu  zuo  den  wegen 
mit  minem  silber  sende  /  zwelef  soumaere, 
ob  sich  iht  nach  ere/deste  senfter  künde  ditze  maere." 

Hartmuot  do  weite  /  die  er  wolte  dan  596 

nach  der  frouwen  senden, /sehzic  siner  man. 
die  wurden  wol  bereitet  /  mit  waete  und  mit  spise 
nach  sines  vater  rate :  /  Ludewic  der  alte  der  was  wise. 

Do  si  bereitet  wären  /  des  si  sollen  hän,  697 

mit  versigelten  brieven  /  sach  man  zuo  in  gan 
den  snellen  Hartmuoten  /  und  ouch  f  roun  Gerlinde, 
si   f rumten   von   dem   lande  /  schiere   do   daz   stolze   in- 

gesinde. 

Si  riten  swaz  si  mohten  /  die  naht  zuo  den  tagen,         5g8 
unze  daz  si  f  unden  /  da  si  solten  sagen 
daz  in  enpoten  waere  /  von  Ormanielande. 
die  wile   was  Hartmuote  /  mit  gedanken  lieb  und  ouch 

vil  ande. 


r 

Wol  hundert  tageweide  ,'  wazzer  unde  lant  599 

was  ir  arebeite,  /  e  in  wurde  erkant 
in  welhem  ende  laege  /  daz  lant  ze  Hegelingen, 
diu   ros   wurden   traege,  /  e   si   die   brieve   mohten   voile- 
bringen. 

Doch  körnen  sis  ze  ende, /daz  si  ab  dem  se  600 

ze  Tenemarke  fuoren.  /in  was  ofte  we, 

e  si  daz  erkunten  /  und  den  künec  gesähen. 

dö  gerten  si  geleites  :  /dö  hiez  man  in  die  waegesten  nähen. 

IVlan  sagt  ez  Hörande  :  /  der  was  wol  gezogen.  601 

si  frieschen  ouch  daz  maere  /  (daz  was  niht  gelogen) 
daz  man  gesaget  hete  /  von  Heteln  und  von  Hilden, 
man  sach  ir  landes  liute  /  dicke  farn  mit  helmen  und  mit 

Schilden. 

Sin  geleite  wisen  /  hiez  dö  Hörant  602 

die  eilenden  geste  /  da  her  von  Tenelant, 
unz3  daz  si  brachten  /  die  Hartmuotes  mäge, 
daz  si  zhove  kcemen.  /  si  liezen  sich  der  arbeit  niht  be- 
tragen. 

J_Jö  man  ze  Hegelingen  /  die  poten  komen  sach,         6o3 
si  vuoren  in  der  mäze  /  daz  iegelicher  sprach 
daz  si  waeren  riche.  /  wie  si  dar  komen  waeren, 
man   begundez   dem   künege  /  ze   hove   bringen   mit    vil 

ganzen   maeren. 

Geherberget  wurden  /  die  von  Ormani.  6o4 

man  hiez  in  vlizeclichen  /  mit  dienste  wesen  bi. 
er  enweste  waz  si  würben  /  in  dem  sinem  lande, 
an  dem  zwelf  ten  morgen  /  der  künec  nach  Hartmuotes 

poten  sande. 

Hiin  gräve  was  dar  under.  /  wie  schoener  zühte  er 

phlac!  6o5 

ir  wät  die  si  truogen,  /  vil  höhe  man  die  wac. 

si  riten  ros  diu  besten  /  diu  man  hete  funden. 

si  körnen  zuo  dem  künege  /  ze  hove  so  si  aller  beste 

künden. 


X .   Wie   Hartmuot   u m b e   Küdriin   warp  439 

Der  wirt  si  gruozte  schone /und  ouch  sine  man.  606 

sit  wart  in  ze  löne,  /  dö  er  sich  versan 
daz  si  nach  minne  f üeren,  /  dö  het  man  si  vil  smaehe. 
ich  waen  der  künic  Hetele  /  Hartmuote  guotes  willen  niht 

verjaehe. 

Als  einer  der  daz  künde  /  die  brieve  gelas,  607 

der  künec  in  übele  gunde  /  daz  ir  geleite  was 
Hörant  der  piderbe,  /  ein  sneller  degen  riche. 
si  müesten  anders  scheiden /von  dem  künege  vil  schäde- 

liche. 

Dö  sprach  der  künic  Hetele :  /  „ez  was  iu  niht  ze  guot  608 
daz  iuch  her  hat  gesendet  /  der  künic  Hartmuot. 
des  müezet  ir   engelten,  /  guote  poten  here: 
der  gedinge  Hartmuotes  /  müet  mich  und  froun  Hilden 

vil  sere."' 

jUö  sprach  einer  drunder :  /  „ja  heizet  er  iu  sagen:  609 
liebet  er  der  meide  /  und  wil  si  bi  im  tragen 
vor  den  sinen  f  riunden  /  kröne  in  Ormanie, 
daz  mac  vil  wol  verdienen  /  Hartmuot  der  helt  vor  schän- 
den gar  der  frie." 

Dö  sprach  diu  frouwe  Hilde :  /  „wie  laege  si  im  bi?      610 
ez  lech  min  vater  Hagne  /  hundert  unde  dri 
sinem  vater  bürge  /  da  ze  Garadine : 

diu  lehen  nsemen  übele  /  von  Ludewiges  hant  die  mäge 

mine. 

Er  gesaz  in  Frideschotten.  /  dö  gediente  er  daz  611 

daz  im  des  küneges  Otten/ bruoder  wart  gehaz, 
der  ouch  diu  leben  hete/von  Hagnen  minem  herren. 
der  fremedet  sich  sere.  /  daz  muoste  im  von  dem  künge 

harte   werren. 

Nu  saget  Hartmuote :/ si  wirt  niht  sin  wip,  612 

daz  der  helt  guote  /  iemer  sinen  lip 
dar  üf  dörfte  prisen/daz  in  min  tohter  minne. 
ir  sult  in  anders  wisen,  /  wa  er  sim  lande  werbe  ein  küne- 

ginne." 

_L)en  poten  den  was  leide :  /  diu  swaere  in  niht  gezam,  6i3 
daz  si  so  mange  mile  /  in  sorgen  unde  in  schäm 
muosten   wider   riten  /  ze   Ormanie   verre. 
ir  arebeite  erkomen  /  Ludewic  und  Hartmuot  dö  vil  sere. 

Do  sprach  der  junge  Hartmuot :/,,mugt  ir  mir  ver- 

jehen  OiA 

(ob  ir  daz  Hagnen  künne/mit  ougen  habt  ersehen), 

ist  Küdrün  so  schcene/sö  man  mir  sagt  ze  msere? 

daz  Hetelen  got  gehcene,  /  daz  er  mirs  ie  so  arges  willen 

waere." 

J-Jo  sprach  der  gräve  riche  :  /  ,,ich  kan  iu  wol  gesagen:  6i5 
swer  gesiht  die  minniclichen,  /  dem  muoz  si  wol  behagen, 
daz  si  ir  tugent  prisent/vor  meiden  und  vor  wiben." 
do  sprach  der  snelle  Hartmuot :  /  ,,so  wil  ich  niht  äne  si 

beliben." 

Do  klagte  weinunde/diu  vrouwe  Gerlint.  616 

si  sprach  sä  ze  stunde  :  /  ,,owe,  vil  liebez  kint, 
daz  wir  die  poten  unser /hin  nach  ir  ie  gesanden! 
wie  gerne  ich  daz  gelebete,  /  daz  ich  si  saehe  noch  in  disen 

landen!" 


XI.    Wie   Hartmuot   umbe   Küdrün   dar   kom      44 1 


XL   AVENTIURE 

WIE    HARTMUOT    UMBE    KU D RUN 
DAR     KOM 


Die  poteschaft  beliben/si  liezen  manec  jar.  617 

sich  huoben  ander  maere  /  (diu  rede  ist  alwär) 
von  einem  jungen  künege :  /  Herwic  was  er  genennet, 
den  sach  man  of  te  in  prise.  /  da  von  man  noch  den  recken 

wol   erkennet. 

Der  begunde  werben, /ob  in  diu  schoene  meit  618 

ze  friunde  nemen  wolte.  /  mit  grozer  arebeit 
versuochte  er  ez  dicke  /  und  mit  dem  sinem  guote : 
ob  ez  diu  magt  nu  taete,  /  es  was  dem  künic  Hetelen  niht 

ze  muote. 

öwie  der  helt  gepärte  od/swaz  poten  drumbe  reit,  619 
man  ie  der  man  erfärte :  /  daz  was  im  grimme  leit. 
des  was  sin  stolzez  herze  /  gepunden  mit  der  swaere. 
er  tet  dem  wol   geliche  /  daz   er  bi   Chüdrünen   gerner 

waere. 

Ez  het  sich  gar  gefüeget,  /  swie  ez  was  geschehen,   620 
daz  da  zen  Hegelingen  /  muosten  selben  sehen 
ritter  unde  magede  /  unde  ouch  schoene   f  rouwen 
den  stolzen  Hartmuoten.  /  des  enmohte  Hetele  niht  ge- 

trouwen. 

JNIu  was  der  nötveste  /  komen  in  daz  lant.  621 

die  vil  werden  geste  /  beliben  unerkant. 

Hartmuote  und  sinen  mägen  /  den  helden  dient  man 

schone, 
er  hete  des  gedingen  /  daz  diu  magt  noch  trüege  mit  im 

kröne. 

In  sähen  frouwen  edele,  /  do  er  was  gegän  622 

in  sinen  hohen  zühten  /  für  froun  Hilden  stän. 

man  sach  in  der  gepaere  /  Hartmuot  den  riehen, 

daz  er  edler  minne  /  an  hohe  frouwen  gerte  billichen. 

öin  lip  was  wol  gewahsen,  /  scheene  unde  halt,  623 

milte  unde  küene.  /  ich  enweiz  wes  er  engalt 
daz  in  versprochen  hete  /  diu  schoene  tohter  here 
Heteln  und  froun  Hilden  :  /  daz  muote  Hartmuoten  harte 

sere. 

Der  sin  herze  gerte,  /  die  hete  er  nu  gesehen.  62# 

tougen  ougenblicke  /  der  was  da  vil  geschehen. 

er  enpöt  ir  heimliche  /  daz  si  daz  erkande 

daz  er  Hartmuot  hieze  /  unde  wser  von  Ormanielande. 

JL)ö  kunte  si  dem  degene/daz  ez  ir  waere  leit  625 

(si  gunde  im  wol  ze  lebene,  /  diu  herliche  meit) : 

daz  er  gähen  solte  /  von  dem  hove  dannen, 

obe  er  leben  wolte  /  vor  ir  vatr  und  vor  den  sinen  mannen. 

Si  sach  in  also  scheenen  /  daz  irz  ir  herze  riet.  626 

swie  sin  pote  gehoenet  /  üz  dem  lande  schiet, 
si  was  im  doch  genaedic,  /  der  er  im  herzen  gerte, 
swie  si  Hartmuoten  /  sines  willen  lützel  iht  gewerte. 

Also  schiet  von  dannen /der  wol  gezogne  gast,  627 

daz  er  über  rücke  /  truoc  den  grozen  last, 
wie  er  sich  geraeche  /  an  Hetelen  der  leide, 
und  daz  er  doch  dar  under  /  niht  vlür  die  hulde  der  vil 

scheenen  meide. 

Sus  rümte  Hegelinge  /  der  degen  Hartmuot.  628 

ja  was  sin  gedinge  /  übel  unde  guot, 
wie  er  verenden  künde  /daz  werben  nach  der  frouwen. 
dö  wart  nach  der  stunde  /  vil  helme  durch  ir  willen  ver- 

houwen. 

LJö  kom  er  ze  lande, /da  er  het  verlän  629 

vater  unde  muoter.  /  rihten  sich  began 

ze  starkem  urliuge  /  Hartmuot  der  vil  grimme. 

daz  riet  im  zallen  ziten  /  vrou  Gerlint  diu  alte  valentinne. 


XII.   W.  Herw.  herverte  üf  Hetel.  u.  im  Küdr.  geg.  \v.    443 


XII.  AVENTIURE 

WIE    HERW IC    HERVERTE 

VF    H  ET  ELEN   UND    IM     KV  D  RUN 

GEGEBEN    WART 


Nu  läze  wir  beliben  /  wie  ez  im  erge.  63o 

dem  küenen  Herewige  /  was  wol  also  we 
also  Hartmuote  /  nach  Chüdrün  der  riehen, 
mit  allen  sinen  mägen  /  versuochte  erz  an  die  maget 

vlizielichen. 

Er  was  ir  nächgebüre  /  und  hete  bi  ir  lant.  63 1 

hete  er  tüsent  stunde  /  eins  tages  dar  gesant, 
er  funde  da  niht  anders /wan  höchfart  und  versmähen, 
swie  sere  si  imz  werten,  /  sit  gelac  er  Küdrünen  nahen. 

J71etel  pat  in  läzen, /er  würbe  iht  umb  sin  kint.  632 

do  enpöt  er  dem  künge  /  zorneclichen  sint, 
er  wolte  niht  erwinden  /  er  ensaeh  in  da  mit  Schilden, 
daz  ez  im  schade  waere  /  unde  ouch  der  künigin  f  roun 

Hilden. 

Ich   enweiz   wer  im  daz   riete :  /  driu   tüsent   küener 

man,  633 

die  er  ze  f  riunde  hete,  /  Herwic  dö  gewan. 

da  mite  spilte  er  leide  /  da  zen  Hegelingen 

der  die  er  in  sin  dienest  /  mit  aller  hande  liebe  wolte 

bringen. 

J-J6  woltens  niht  getrouwen  /  die  von  Sturmlant.       634 

den  von  Tenemarke  /  was  ez  ouch  unerkant. 

sit  gef  riesch  ez  Irolt  /  da  her  von  Ortriche, 

daz  Herewic  der  küene  /  Hetelen  suochte  vil  gewaltecliche. 

Do  ez  nu  Hetele  weste  /  daz  er  mit  siner  schar  635 

zöget  äne  vorhte  /  under  wegen  dar, 
er  sagte  ez  sinen  mannen /und  ouch  der  küneginne. 
er  sprach":  „waz  redt  ir  danne?/ich  hcere  in  uns  fremde 

geste  bringen." 

„Waz  sol  ich  dar  zuo  sprechen  /  niuvvan  allez  guot?  636 
ez  dunkt  mich  niht  unbillich,  /  obe  ein  ritter  tuot 
mit  liebe  und  ouch  mit  leide /daz  man  üf  ere  prise : 
wie  möhte  im  misselingenP/Herewic  ist  piderbe  unde 

wise. 

Ja  sul  wir  daz  behüeten"  /  sprach  daz  edel  wip,  637 

„daz  er  iht  beswaere  /  den  beiden  hie  ir  lip. 
ich  hän  des  jehen  hceren/daz  er  an  iuwer  schranken 
also   kum  mit  helden  /  daz   ims   iuwer   tohter  müeze 

danken." 

xLin  teil  sich  do  ze  lange  /  der  künec  und  sine  man       638 
versümten :  des  do  Herwic/des  hazzes  hie  began. 
in  einer  morgenküele  /  er  unde  sine  geste 
für  Hetelen  burc  bekömen :  /  er  tet  da  dicke  sit  daz  aller 

peste. 

Do  noch  die  helde  sliefen  /  in  Hetelen  sal,  639 

do  ruof t  ein  wahtaere  /  für  die  pure  ze  tal : 
„wol  üf  in  der  selde :  /  wir  haben  fremde  geste, 
und  wäfent  iueh,  ir  helde :  /  ich  sih  von  mangem  Hellten 

helme  gleste." 

Si  sprungen  von  den  petten  /  und  lagen  do  niht  mer.  6l\o 
swer  da  inne  waere/ armer  oder  her, 
der  muoste  haben  sorge  /  der  eren  und  des  libes : 
also  gerte  Herwic  /  in  dem  herten  stürme  sines  wibes. 

iletel  und  frou  Hilde /inz  venster  wären  komen.   6£i 
Herewic  der  hete  /  ein  volc  an  sich  genomen, 
daz  saz  vor  einem  perge  /  ze  Gäleis  in  dem  lande, 
die   der  starke   Morunc  /  ze   Wäleis  an   der   marke   wol 

erkande. 

Hetele  sach  ir  dringen  /  vaste  gen  dem  tor.  6/J2 

do  waere  er  ungerne  /  gewesen  da  dervor, 
vater  der  Gudrunen, /swie  küene   er  doch  waere. 
ja  erzürnten  in  die  geste :  /  im  hülfen  sider  sine 

buregaere. 

Gewäfent  wart  dar  inne/ein  hundert  oder  baz.        6^3 
der  wirt  der  streit  selbe :/ mit  willen  tet  er  daz: 
sin  folc  daz  was  küene :/ daz  mohte  in  niht  gewerren: 
man  fant  schaden  starken,  /  den  Hetelen  tete  Herewic 

der  herre. 

Dicke  sluoc  üz  helmen  /  den  fiurheizen  wint  6!\(\ 

Herewic  der  herre.  /daz  sach  des  wirtes  kint 
Küdrün  diu  schcene.  /  daz  het  si  zougenweide. 
der  helt  der  düht  si  biderbe :  /  daz  was  ir  beide  liebe  unde 

leide. 

Hetele   grimmes   muotes  /  selbe   wäfen   truoc.  6A5 

libes  unde  guotes  /  was  er  biderbe  gnuoc. 
der  wirt  der  tet  unrehte :  /  er  kom  im  sit  ze  nähen, 
also  daz  ab  der  bürge  /  si  den  strit  bescheidenlichen 

sähen. 

Uö  si  heten  gerne /die  porten  zuo  getan,  6.16 

do  muosten  si  daz  lernen /durch  schumphentiure  län. 
si  begunden  mit  den  gesten/in  die  porten  dringen, 
üf  schcener  f  rouwen  Ionen  /  stuont  Herwige  aller  sin 

gedinge. 

Hetel  unde  Herwic,  /  für  ir  beider  man  6^7 

die  guoten  ritter  sprungen :  /  liuhten  in  began 
der  louc  üz  gespenge  /  daz  in  da  hie  vor  handen. 
daz   werte  vil  unlange,  /  unz   si   bede   einander   wol   be- 

kanden. 

JLjo  der  künic  Hetele /so  rehte  küenen  sach  6/48 

den   stolzen  Herwigen,  /  in  dem  strite  er  sprach : 
„die  mir  zeinem  friunde/des  recken  niht  engunden, 
di  enwesten  wer  er  waere  :  /  er  houwet  durch  daz  verch  die 

tiefen   wunden." 

Küdrün  diu  schoene/diu  sach  und  hört  den  schal.   649 
gelücke  daz  ist  sinewel  /  dicke  alsam  ein  pal. 
do  ez  diu  schcene  f  rouwe  /  niht  anders  moht  gescheiden, 
ir  vater  und  dem  gaste  /  wunschtes  des  daz  sin  gedähte 

beiden. 

Oi  begunde  rüefen  /  zuo  im  über  den  sal :  65o 

„Hetel,  vater  here,  /nu  fliuzet  her  ze  tal 
daz  pluot  durch  halsperge :  /  da  von  sint  uns  die  müre 
besprungen  allenthalben :  /  Herwic  ist  ein  übel  näch- 

gebüre. 

Durch  den  minen  willen  /so  sult  irz  beide  friden.  65 1 
nu  schaffet  eine  wile/dem  herzen  und  den  liden 
ruowe  in  dem  strite,  /  unz  ich  iuch  beide  frage 
\vä  der  fürste  Herwic  /  habend  si  die  aller  peste  mage." 

J-J6  sprach  der  ritter  edele:/,,der  fride  ist  ungetan,  652 
ir   'nlät  mich  ungewäfent,  /  f rouwe,  für  iuch  gän : 
so  wil  ich  iu  künden  /  von  minen  pesten  mägen : 
han  ich  f  rid  die  zite,  /  swes  ir  weit,  so  mugt  ir  mich  wol 

fragen." 

Durch  der  f rouwen  liebe  /  gescheiden  wart  der  strit :  653 
sich  schütten  üz  den  ringen  /  die  sturmmüeden  sit : 
nach  harnasches  räme  /  si  wuoschen  sich  mit  prunnen. 
do   wärens   wol   getane.  /  man   mohte   in   ze   lebene   wol 

gunnen. 

JVlit  hundert   siner   helde/gienc   er   da   er   vant        654 
gezweiet  in  ir  muote  /  von  Hegelinge  lant 
die  schoenen   Küdrünen/mit  andern  ir  vrouwen. 
der  ritter  guot  und  edele  /  mohte  ir  volleclichen  niht 

getrouwen. 

Die  geste  hiez  do  sitzen /daz  waetliche  kint.  655 

daz  Herwiges  eilen  /  geliepte  sich  sint. 
durch  sine  groze   zühte  /  behagte   er  wol  in   beiden. 
Hilden  unde  ir  tohter  /  riet  man  äne  alle  twäle  ez 

scheiden. 

Herwic  sprach  ze  der  frouwen :  /  „mir  ist  daz  geseit  656 
(doch  häts  iuch  liht  gerouwen  /  von  miner  arebeit) 
daz  ich  iu  versmähe  /  durch  min  lihtez  künne : 
ofte  bi  den  armen /habent  riebe  liute  guote  wünne." 

Si  sprach  :  „wer  waer  diu  frouwe  /  der  versmähet  daz,  657 

der  ein  helt  so  diente,  /  daz  si  dem  trüege  haz? 

geloubet  mir"  sprach   Küdrün,  /  „daz   ez   mir  niht  ver- 
smähet : 

holder  danne  ich  iu  waere  /  ist  kein  maget  die  ir  ie 

gesähet. 

VV  ölten   mir   des   gunnen  /  die    nächsten   f  riunde 

min,  658 

nach  iuwer  selbes  willen  /  wolte  ich  bi  iu  sin." 

mit  lieplichen  plicken  /  er  sach  ir  under  d'ougen. 

si  trüege  in  ime  herzen,  /  daz  redt  si  vor  den  liuten  äne 

lougen. 

Urloubes  gerte  Herwic  /  ze  werben  umb  daz  kint.      65g 

dem  recken  vile  küene  /  daz  erloubten  sint 

Hetel  unde  Hilde :  /  die  wolten  heeren  beide, 

obe  ir  lieben  tohter  /  wsere  liep  der  gewerp  od  leide. 

Vil  schiere  wart  er  inne  /  wie  si  waer  gemuot.  660 

vor  der  junef rouwen  /  stuont  der  helet  guot, 
sam  er  üz  meisters  hende  /  wol  entworfen  waere 
an  einer  wizen  wende.  /  dem  geliche  stuont  der  degen 

maere. 

„VJeruochet  ir  mich  minnen,/vil  schoenez  magedin,  661 
mit  allen  minen  sinnen  /  so  wil  ich  iemer  sin 
swie  ir  mir  gepietet : /min  bürge  und  mine  mäge 
daz  sol  iu  allez  dienen,  /  daz  mich  des,  frouwe,  hin  ziu 

niht  betrage." 

Si  sprach:  „ich  gihe  iu  gerne /daz  ich  iu  wese  holt:  662 
du  hast  mit  dieneste  /  hiute  hie  versolt 
daz  ich  den  haz  wil  scheiden  /  von  dir  und  minem  künne  : 
daz  mac  mir  niemen  leiden :  /  du  solt  iemer  haben  mit 

mir  wünne." 

xletelen  hiez  man  bringen/  (des  endet  sich  der  strit)  663 

zuo  der  küniginne.  /  nach  im  körnen  sit 

die  aller  pesten  degene  /  von  Ilegelinge  lande 

die  der  künic  hete.  /  dö  verendete  sich  al  sin  ande. 

Fragen  si  begunde  /  nach  rate  siner  man  66 1\ 

Hetele  do  ze  stunde,  /  ob  si  zeinem  man 
wolte  Herwigen,  /  den  edelen  ritter  guoten. 
do  sprach  diu  maget  schoene :  /  ,,ich  wil  mir  niht  pezzers 

friundes   muoten." 

Do  vestent  man  die   f  rouwen  /  dem  recken  an   der 

stunt,  665 

der  si  da  solte  kroenen.  /  von  ir  wart  im  kunt 
freude  und  ungemüete. /do  mans  im  gap  ze  wibe, 
des  geschach  in  kurzen  ziten  /  in  stürme  we  vil  guoter 

recken  libe. 

rLr  wände  mit  im  f  üeren  /  die  juncvrouwen  dan.       666 
des  gunde  im  niht  ir  muoter.  /  da  von  er  gewan 
von   unkunden   recken  /  michel  arebeite. 
Hilde  sprach,  si  wolte  /  ir  tohter  zuo  der  kröne  baz  be- 
reiten. 

Man  riet  Herewige  /  daz  er  si  lieze  da,  667 

daz  er  mit  schoenen  wiben  /  vertribe  anderswä 
die  zit  und  sine  stunde  /  dar  nach  in  einem  järe. 
daz  frieschen  die  von  Alzabe:/si  rieten  Herewige  dö  ze 

väre. 

Do  besant  sich  Sifrit,  /  der  künec  von  Morlant.      668 
nach  schiffen  hiez  er  werben.  /  swaz  man  der  dö  vant, 
diu  hiez  er  vaste  rüsten  /  mit  wäfen  und  mit  spise  : 
ze  schaden  Herewige  /  er  besante  sich  mit  sinen  f  riunden 

lise. 

Zweinzic  starke  kiele  /  zimbern  er  do  hiez.  669 

ez  waen  den  niht  gefiele  /  die  erz  wizzen  liez 

daz  er  ze  Selande  /  wolte  hereferten. 

gelobet  wart  diu  reise,  /  so  sich  verendete  der  winter  herte. 

JVlit  ahzic  tüsent  helden  /  het  er  sich  besant.  670 

von  liuten  wart  dö  laere  /  ze  Alzabe  daz  lant. 
die  künege  von  den  Meeren  /  hereferten  swuoren: 
si  bliben  sumeliche :  /  die  andern  nach  des  künges  willen 

fuoren. 

Hin  ze  Selande /hiez  er  widersagen.  671 

daz   was  dem   f  ürsten   ande :  /  von  schulden   mohte   erz 

klagen, 
wan  er  nie  verdiente  /  der  riehen  künege  haz. 
der  marke  und  siner  bürge  /  hiez  er  hüeten  deste  baz. 

rLr  klagt  ez  sinen  friunden,  /  swä  so  er  die  vant,     672 
daz  man  im  prennen  wolte  /  und  wüesten  siniu  lant. 
swaz  er  ze  geben  hete,  /  daz  was  nach  dienste  veile : 
die  gerne  solt  enphiengen,/den  kom  ez  sumelichen  gar  ze 

heile. 
29 

Gen  des  meijen  ziten/si  körnen  über  se,  673 

die  helde  üz  Abakie  /  und  die  von  Alzabe, 
sam  si  gewalteclichen  /  der  werlte  zende  wollen, 
vil  gelpfer  fuor  dar  under,  /  die  man  sider  quelte  mit  der 

molten. 

In  lant  daz  Herewiges  /  würfen  si  den  prant:  67/I 

swaz  er  dö  helfe  hete  /  an  f riunden  besant, 
die  pat  er  mit  im  riten:/si  huoben  stürme  grimme: 
si  kouftenz  mit  dem  verhe/swaz  man  in  gap,  golt  silber 

oder  gimme. 

Dem  recken  üz   Selande  /  was  sin  schade  leit :  675 

er  was  ein  helt  zer  hande :  /  ahi  wie  er  da  streit, 
unze  er  gar  tungte  /  daz  velt  mit  den  töten : 
die  altn  ez  alle  jungte :  /  da  wart  gesunder  houbte  vil  ver- 
schroten. 

iJer  strit  werte  lange :  /  des  lac  da  maneger  tot.        676 
Herewic  der  edele  /  kom  in  gröze  not, 
daz  er  üf  sine  warte /muose  sit  entrinnen: 
daz  lant  rouch  allenthalben :  /daz  enpöt  Herwic  der  küni- 

ginne. 

Die  poten  hiez  er  riten  /  in  daz  Hetelen  lant.  677 

si  fuorn  mit  mangem  trahene  /  die  er  da  het  gesant. 
dö  si  diu  maere  sagten  /  und  Hetelen  gesähen, 
dem  vil  riehen  künege  /  si  alles  leides  äne  f mm  verjähen. 

Dwie  er  si  saeh  gepären,/so  enphienc  ers  also  wol     C78 
als  man  in  f  remeden  landen  /  sine  f  riunde  sol : 
er  fragte  wie  si  koemen/von  ir  herren  lande, 
sit  man  im  prach  die  pürge  /  und  im  die  marke  in  allen 

enden  prande. 

Si  sprächen  dö :  „mit  sorgen  /  si  wir  gefaren  dan :    679 
äbent  unde  morgen  /  die  Herewiges  man 
die  urborent  sere  /  die  gäbe  mit  ir  libe : 
si  werbent  vaste  umb  ere :  /  des  heert  man  bi  in  weinen  vil 

der  wibe." 

J_J6   sprach   der   künic   Hetele :  /  „get   vür   die   frouwen 

min :  680 

swaz  diu  iu  gepiutet,  /  daz  sol  allez  sin : 
pite  si  uns  rechen  /  den  schaden  in  dem  lande, 
so  dienen  wir  iu  gerne :  /  ez  wirt  vil  wol  gerochen  gar  sin 

ande." 

E  daz  die  poten  giengen/für  die  scheenen  meit,         681 
dö  sahen  da  die  liute  /  wol  ir  herzen  leit. 
des  troute  niht  erbeiten  /  Küdrün  diu  here. 
dö  hiez  si  nach  in  senden :  /  si  klagt  daz  vloren  waere  lant 

und  ere. 

Die  poten  für  si  körnen. /mit  triuwen  tet  si  daz,     682 

daz  diu  magt  vil  edele  /  weinende  saz. 

si  fragte  wie  si  schieden /von  ir  lieben  manne: 

ob  si  in  lebende  liezen,  /  dö  si  naehste  von  im  schieden 

dannen. 
Dö  sprach  dar  under  einer :  /  ,,wir  liezn  in  wol  gesunt.  683 
sit  wir  fuoren  dannen, /uns  enist  niht  kunt, 
wie  mit  im  haben  geworben  /  die  von  Mörlande : 
ir  was  vil  verdorben :  /  si  täten  niht  wan  rouben  mit  dem 

prande. 

JN  u  heere,  maget  edele,  /  waz  dir  min  herre  enpöt :  68/4 
er  unde  sine  helde  /  sint  in  grözer  not : 
si  f  ürhtent  tägelichen  /  Verliesen  lip  und  ere : 
nu  wil  min  herre  Herwic  /  versuochen  dine  triuwe,  f rouwe 

here." 

Von  sedele  stuont  dö  Kudrun/diu  vil  schoene  meit.    685 
die  schaden  wurden  beide  /  dem  künege  geseit, 
man  slüege  ir  die  liute  /  und  praeche  ir  pürge  witen. 
si  pat  ir  vater  Hetelen/ze  des  künic  Herwiges  helfe  riten. 

JVJ.it  weinenden  ougen/si  ir  vater  umbeslöz.  686 

„hilfä,  künic  here: /min  schade  wirt  alze  gröz: 
ez  enwellen  dine  degene/mit  willeclichen  henden 
helfen  minen  f riunden,  /  ja  kan  ez  anders  niemen  so  wol 

genden." 

„Daz  läze  ich  durch  niemen,  /  daz  wil  ich  dir  sagen,  687 
ich  enhelf  e  Herwigen  /  in  vil  kurzen  tagen  : 
ich  wil  dinn  schaden  grozen  /  so  ich  peste  mac  verenden 
und  wil  nach  Wat  dem  alten  /  unde  nach  den  anderen 

senden. 

J_Jer  bringet  uns  von  Stürmen  /alle  die  er  hat:         688 
gef reischet  ez  her  Mörunc  /  wiez  in  dem  lande  stät, 
der  mac  uns  guoter  helde  /  wol  tüsent  her  gef  üeren : 
die  vinde  werdents  inne  /  daz  wir  uns  under  helme  türm 

gerüeren. 

Horant  von  Tenemarke  /  sol  uns  üf  den  wegen  689 

driu  tüsent  ritter  f  üeren  :  /  Irolt  der  degen 
der  sol  daz  gesinde  /  nach  dem  f  anen  wisen : 
ouch  kumt  ir  bruoder  Ortwin :  /  so  mac  min  tohter  unser 

helfe  prisen." 

Jroten  riten  gähes,  /  die  da  sant  diu  meit.  690 

si  westen  niht  so  nahes. /alle  die  ir  leit 
mit  helfe  wolten  püezen,  /  den  pot  si  michel  ere. 
si  künde  helde  grüezen.  /  des  kom  ir  der  recken  deste 

mere. 

Der  meide  muoter  Hilde /diu  sprach  wol  dar  zuo :  691 

„swer  under  sinem  schilde  /  willeclichen  tuo 

helfe  dinen  f riunden  /  so  si  riten  hinnen, 

im  sol  sin  mite  geteilet  /  swaz  wir  iemer  mere  gewinnen." 

JLJö  slöz  man  üf  die  kisten./hin  ze  hof  man  truoc,  692 
der  si  da  inne  wisten,  /  harnasche  genuoc, 
genagelet  wol  mit  stäle:/der  silberwizen  ringe 
bräht  man  vil  den  helden:/des   freute  sich  diu  junge 

küneginne. 

Der  wirt  wol  tüsent  helden  /  gap  ros  unde  wät :  6g3 

diu  zugens  üz  den  seiden,  /  so  si  der  of te  hat 

der  vehten  wolte  riten  /  üz  ze  langen  sträzen : 

swaz  ir  der  künic  hete, /der  wolte  er  vil  wenic  verläzen. 

Der  wirt  urloubes  gerte  /  von  sinem  wibe  dan  :  694 

Hilde  unde  ir  tohter  /  weinen  dö  began. 
doch  sähen  si  vil  gerne  /  helde  mit  im  riten : 
si  sprachen:  ,,got  von  himele/läze  iuch  beidiu  lop  und 

ere  erstriten." 

Do  si  nu  komen  wären /vür  daz  bürgetor,  695 

vil  singender  knappen  /  hörte  man  da  vor, 
die  sich  in  herten  striten  /  roubes  versähen, 
si  muosten  verre  riten.  /  ja  wären  in  die  vinde  niht  ze 

nähen. 

An  dem  dritten  morgen  /  dö  kom  in  harte  fruo       696 
Wate  der  vil  alte /mit  tüsent  helden  zuo. 
an  dem  sibenden  morgen  /  dö  kom  von  Tenelande 
Hörant   mit  vierzic  hundert,  /  nach   dem   diu  schcene 

Kudrun  poten  sande. 

Von  Wäleis  der  marke  /  kom  Mörunc  der  degen.       697 
durch  schcener  frouwen  liebe  /  wolte  er  strites  phlegen. 
er  brähte  besunder  /  zweinzic  hundert  man. 
die  fuoren  wol  gewäfent  /  und  riten  f  rceliche  dan. 

Der  küneginne  bruoder,  /  der  degen  Ortwin,  698 

üf  des  wazzers  f luote  /  f  uort  er  der  swester  sin 
wol  vierzic  unde   hundert  /  recken   oder   mere : 
westenz  die  von  Alzabe, /so  möhten  si  in  fürhten  harte 

sere. 

Dö  sim  ze  helfe  körnen,  /  Herwige  und  sinen  man,  699 
dö  was  im  misselungen.  /  swes  er  ie  began, 
dar  an  er  schaden  grözen  /  vil  o£te  muoste  enphähen 
mit  sinen  stritgenözen :  /  si  riten  sinem  bürgetor  vil  nähen. 

Sich  huop  von  küneges  künne  /  vil  grözer  ungemach.  700 
daz  man  da  die  warten  /  und  vesten  pürge  brach, 
daz  kom  von  untriuwen  /  und  grözem  übermuote  : 
swen  man  dar  an  ervindet,  /  dem  vervähet  man  ez  niht  ze 

guote. 

Uie  poten  gähes  füeren :/ Herwige  sagt  man  daz.     701 
die  vind  begundenz  rüeren  /  vil  vaste  durch  ir  haz 
vil  manegen  äbent  späte /unde  mangen  morgen, 
do  sigen  allenthalben  /  Herwiges  helfe  zuo  vil  unver- 
borgen. 

Do  'z  die  von  Karadie  /  gefrieschen,  in  was  leit.         702 
daz  wären  zwene  künege,  /  den  ir  arebeit 
kom  zunsanften  maeren,  /do  Hetele  der  herre 
mit.  den  sinen  helden  /  gestrichen  was  nach  in  vil  harte 

verre. 

.Durch  daz  si  frävele  wären, /si  rihten  sich  ze  wer.  703 
man  sach  so  gepären/von  Morlant  daz  her, 
sam  si  durch  vehten  wolten  /  niemen  dan  entwichen: 
dies  mit  in  phlegen  solten,  /  die  muose  ez  maneger  are- 

beite  riehen. 

Wate  der  vil  küene  /  kom  mit  grözer  kraft.  704 

ez  hete  dar   gefüeget  /  groze   ritterschaf t 

Küdrün  diu  scheene  /  Herewige  ir  manne. 

swie  si  da  würben,  /  si  riten  sit  unf  rceliche  dannen. 

Owie  si  heiden  hiezen,  /  die  von  Morlant  705 

dringen  sich  niht  liezen.  /  an  in  was  wol  erkant, 

ez  waeren  ie  die  pesten  /  von  allem  ertriche: 

si  gäben  andern  gesten  /  vil  dicke  hereberge  schädeliche. 

Herewic  von  Sewen  /  wolte  sich  erholn  706 

an  den  von  Alzabee.  /  dar  umbe  muosten  doln 
diu  her  ze  beiden  siten :  /  wunden  vil  ir  mäge 
gewunnen  zallen  ziten.  /  sin  moht  den  künic  Hetlen  wol 

betragen. 

LJö  si  zesamne  wären,  /  von  den  ich  hän  geseit,         707 
komen  mit  ir  kref  ten,  /  äne  f  reude  leit 
heten  zallen  ziten  /  die  recken  unde  sorgen, 
waz  in  die  naht  geschaehe :  /  si  dähten :  „wie  geleben  wir 

den  morgen?" 


XIII.   Aventiure  455 


Dric  veitstürme /si  mit  den  Moeren  striten.  708 

dö  heten  frid  die  bürge  /  nach  ritterlichen  siten. 
si  teillenz  mit  den  swerten  /  und  mit  den  speren  sere: 
f rides  si  niht  gerten.  /  da  von  wart  sit  der  wunden  deste 

mere. 

1  Jie  geste  zuo  den  künden,  /  des  komen  si  niht  abe,    709 
si  enstriten  zallen  stunden,  /des  muoste  ir  pestiu  habe 
der  krefte  da  beliben, /dö  sis  niht  wolten  läzen, 
daz  sagt  man  schoenen  wiben :  /  die  begunden  weinen  äne 

maze. 

Waz  Wate  der  vil  küene  /  in  stürme  da  gestreitl         710 
er  was  vile  wise,  /  daz  er  diu  herzen  leit 
dicke  fremden  gesten/mit  schaden  frumte  nähen: 
wan  si  in  zallen  ziten  /  mit  sinen  helden  bi  den  pesten 

sähen. 

rlorant  von  Tenemarke,  /  f  rum  was  er  genuoc.  711 

hey  waz  er  helme  starke  /  mit  siner  hant  durchsluoc! 
ouch  vergaz  er  selten /der  vil  liehten  prünne. 
si  muosten  sin  engelten :  /  er  tet  den  vinden  dicke  schar  vil 

dünne. 

Mörunc  der  snelle,  /  dicke  über  rant  712 

mit  ellenthaf  tem  muote  /  stracte  er  sine  hant. 
ern  wolte  niht  entwenken  /  den  von  Mörlande, 
den  edlen  künegen  riehen :  /  an  den  räch  er  den  Herewiges 

anden. 

Jrletele  der  riche, /durch  daz  in  dar  gesant  7i3 

het  sin  schoeniu  tohter/in  Herewiges  lant, 
daz  erz  friden  solte..  /  sit  tete  er  in  der  mäze, 
der  gerne  leben  wolte,  /  der  mohte  im  sine  marke  ligen 

läzen. 

Herwic  streit  da  selbe, /daz  niemen  künde  baz,  714 

vor  porten  unde  an  velde.  /da  von  vil  dicke  naz 
wart  im  dö  sin  houbet/von  sweize  under  ringen, 
ir  wart  da  vil  betoubet  /  die  in  hin  hinder  wänden  mugen 

dringen. 

VVigoleys  der  guote/tet  den  gesten  leit.  71 5 

von  Tenelant  her  Fruote  /  so  ritterlichen  streit 
daz  man  ims  danken  mohte/von  schulden  wol  nach  eren, 
in  stürme  er  wol  gelohte,  /man  gefriesch  nie  alten  recken 

also   heren. 

Ortwin  der  junge,  /  der  helt  üz  Ortlant,  716 

des  jach  im  manic  zunge/daz  küener  heldes  hant 
niemen  in  den  striten  /  als  vollecliche  trüege. 
man  sagte  zallen  ziten  /  daz  er  die  ungef üege  wunden 

slüege. 

Si  heten  tage  zwelve  /  mit  sorgen  nu  gestriten.  717 

die  Hetelen  helde  /  sach  man  in  herten  siten 
of  te  vor  dem  künege  /  liehte  schilte  houwen. 
da  von  die  stolzen  Meere  /  ir  heref erte  möhte  hau  ge- 

rouwen. 

Am  drizenden  morgen /vor  fruomesse  zit  718 

sprach  Sif  rit  mit  sorgen  :  /  ,, sehet  waz  hie  lit 

unser  guoten  recken  :  /  der  küriec  von  Selande 

nach  vil  hoher  minne/leezet  im  ez  also  sere  enplanden." 

ii/r  begunde  raten  /mit  den  von  Karade  719 

(wie  gerne  sie  ez  tälen/und  die  von  Alzabel), 

si  riten  in  ein  veste  /  da  si  genesen  künden, 

daz  si  die  werden  geste  /  al  gemeine  niht  erslagen  funden. 

Si  wichen  von  dem  strite/ze  einer  warte  dan,  720 

da  ze  einer  site/ein  grozer  phlüm  ran. 
dö  si  begunden  riten  /  dar  si  entwichen  solten, 
dö  sach  man  mit  in  striten  /die  in  gemaches  da  niht 

gunnen  wolten. 

Der  künic  von  den  Meeren  /  ze  Hetelen  gereit.  72 1 

man  mohte  daz  wol  hoeren,  /  swaz  er  ie  gestreit, 
daz  was  ein  anegenge,  /  sit  er  nu  hete  funden 
der  im  siner  mäge/als  manegen  lazte  mit  vil  tiefen 

wunden. 


XIII.   Aventiure  457 


Von  Hegelingen  Hetele  /  und  her  Sifrit  722 

die  täten  daz  si  künden  /  in  hochfertem  sit. 
durchhouwen  liebte  schilde  /  sach  man  vor  ir  henden. 
der  künic  von  den  Moeren  /  von  dem  von  Tenelande 

muose  wenden. 

Do  schuofen  ir  geligere  /die  von  Tenelant.  723 

da  ist  niht  rede  widere :  /  da  von  man  sit  bef  ant 
die  vil  küene  geste/in  vil  maneger  swaere: 
swie  guot  in  was  ir  veste,  /  etlicher  doch  da  heime  gerner 

waere. 

Do  wären  da  besezzen/mit  der  vinde  kraft  724 

die  helde  so  vermezzen  /  daz  si  ritterschaft 

niht  wol  gegeben  künden, /so  man  es  an  si  gerte. 

so  's  aller  peste  künden,  /  si  ir  hereberge  in  dicke  werten. 

XIV.  AVENTIURE 

WIE    HETELE    BOTEN    SANDE    UZ 
HERW1GES    LANDE 


Do  enpot  hin  heim  Hetele / daz  si  niht  solten 
klagen.  725 

den  schoenen  f rouwen  edele  /  hiez  er  daz  sagen, 
in  waere  wol  gelungen  /  in  stürmen  unde  in  striten, 
alten  unde  jungen  :/si  solten  ir  genendecliche  piten. 

Und  hiez  in  daz  künden  /  daz  in  gesaeze  lac  726 

er  mit  al  den  sinen,  /  da  man  dienen  phlac 
der  schoenen  Küdrünen/und  Herwige  üz  Selande. 
si  tasten  daz  si  künden  /  aller  tägeliche  mit  ir  handen. 

xdilte  diu  schoene  /  wünschen  dö  began  727 

gelückes  Herwige /und  allen  sinen  man, 
daz  in  nach  ir  ere  /  müeste  wol  gelingen : 
„daz  gebe  got"  sprach  Küdrün, /„daz  si  unser  friunt  ge- 
sunde wider  bringen." 

Do  liezen  die  von  Stürmen  /  niender  üf  den  se  728 

die  von  Morlande/und  die  von  Alzabe. 

si  muosten  angestlichen  /  bi  in  da  türen. 

an  Waten  und  an  Fruoten  /  heten  si  vil  übel  nächgebüren. 

rletele  swuor  des  eide, /er  koeme  niemer  dan  729 

und  rümte  in  niht  die  heide,  /  unz  er  und  sine  man 
ze  gisei  da  gewunne  /  die  von  Morriche. 
si  wären  unversunnen  :  /sit  kom  in  ir  herfart  schädeliche. 

Diu  spehe  Hartmuotes  /  was  d6  dar  gesant  73o 

(si  goumten  da  niht  guotes)  /  von  Ormanielant. 
si  spehten  zallen  ziten,  /  waz  da  wurde  erfunden, 
in  stürmen  unde  in  striten  /  Hetelen  si  deheines  guotes 

gunden. 

Si  sähen,  sunder  scheiden  /hie  besezzen  lac  73 1 

(daz  mohte  im  vil  wol  leiden)  /  naht  unde  tac 
der  künec  üz  Karadine,  /  der  edelen  Meere  herre. 
im  kom  vil  wenic  helfe  :  /  siniu  lant  diu  läsren  im  ze  verre. 

J-Jie  poten  ilten  widere /in  Ormanielant,  73a 

die  Ludewic  und  Hartmuot  /  heten  dar  gesant. 

die  sagten  in  da  heime  /  diu  vil  lieben  maere, 

im  kom  vil  wenic  helfe  :  /  siniu  lant  diu  lägen  im  ze  verre. 

Der  lieben  maere  in  dankte  /  der  vogt  von  Ormandin.  733 
„kunnt  ir  mir  bescheiden,  /  wie  lan^e  mac  daz  sin. 
daz  die  von  Karadine  /  sin  in  Selande 
bi  ir  widerwinnen,  /  od  wanne  si  volrechen  gar  ir  anden  ?" 

Do  sprach   der  poten   einer:/,, her  künec,   diu  rede  ist 

war:  73/i 

si  müezen  da  beliben  /  lenger  danne  ein  jär: 
die  von  Hegelingen  /  well  ent  si  niht  läzen  : 
si  hänt  si  so  besezzen  /  daz  si  niender  mugen  zuo  den 

sträzen." 

Do  sprach  von  Ormanie/der  snelle  Hartmuot:  735 

,,daz  mich  so  sorgen  frien/hoch  gedinge  tuot! 
sit  si  so  sint  besezzen  /  daz  si  müezen  striten, 
e  Hetele  wider  keeme.  /  wir  solten  hin  ze  Hegelingen 

riten." 

J^udewic  und  Hartmuot  /  vereinten  sich  sä.  736 

ob  si  recken  heten  /  zehen  tüsent  da, 

daz  si  Küdrünen  /  wol  dannen  möhten  bringen, 

e  Hetele  wider  keeme/  mit  sinen  helden  hin  ze  Hegelingen. 

Des  was  do  vil  genoete  /  diu  alte  Gerlint,  737 

wie  si  daz  rechen  möhte,  /  daz  Hetele  sin  kint 

wie  si  daz  rechen  möhte,  /  daz  Hetele  sin  kint 

si  wünschte  daz   si  hähen  /  solten  beide  Waten  unde 

Fruoten. 
Do  sprach  diu  tiufelinne :  /  ,,nu  habt  ir  grözen  solt.  738 
weit  ir  riten  hinnen,  /  min  silber  und  min  golt 
daz  wil  ich  geben  recken /und  wilz  entsagen  frouwen: 
ja  enruochte  ich,  obe  ez  Hetelen  /  unde  Hilden  hete  nu 

gerouwen. 
Do  sprach  der  herre  Ludwic :  /  „wir  suln  von  Norman- 

din  739 

prüeven  herferte/mit  den  recken  min. 
ich  trouwe  wol  gewinnen  /  zweinzic  tüsent  manne 
in  vil  kurzen  ziten :  /  da  mit  so  f  üeren  ouch  Küdrünen 

dannen." 

Do  sprach  der  junge  Hartmuot :  /  ,,und  möhte  daz   ge- 
schehen 7/40 
daz  ich  die  Hilden  tohter  /  solte  hie  gesehen, 
da  vür  ich  niht  ennaeme  /  ein  witez  forsten  riche 
daz  uns  beiden  zaeme  /  bi  einander  wesen  friuntliche." 

rväten  alle  stunde /mit  vlize  man  began,  7/ii 

wie  manz  gef  üegen  künde.  /  Ludewic  gewan 

ein  her,  daz  wolte  er  füeren/hin  zen  Hegelingen. 

wie  solt  daz   Hilde   wizzen  /  daz  ir  da  von  solte   misse- 

lingen? 
Swä  mite  und  iemer  mahle /daz  Ludewiges  wip,  7A2 

si  hete  in  ir  ahte,  /  der  Kudrunen  lip 
solte  zOrmanie  /  bi  Hartmuote  erwarmen  : 
si  f  leiz  sich  des  ze  wäre,  /  er  umbeslüzze  si  mit  sinen 

armen. 

J_judwic  ze  Hartmuote / sinem  sune  sprach:  7^3 

,.nu  gedenke,  degen  guote,  /  wir  müezen  ungemach 
haben  e  wir  bringen  /  die  liute  von  den  seiden : 
sun,  gip  et  den  gesten, /so  gib  ich  hie  heime  minen 

helden." 

Si  teilten  gröze  gäbe  /  wider  unde  dan,  7/1/1 

daz  man  da  ze  Svväben  /  solhez  nie  gewan 
von  rossen  und  von  soumen,/von  salelen  unde  schilten. 
ich  vvsen  siz  gerne  täten :  /  ja  vant  man  Ludewigen  nie  so 

muten. 

öi  bereiten  sich  vil  dräte  /  zuo  ir  verte  dan.  7^5 

die  guoten  schefliute  /  Ludewic  gewan, 
den  die  meresträze  /  ze  rehte  wären  künde  : 
si  muosten  arebeiten  /  nach  dem  höhen  solde  durch  die 

ünde. 

Etelicher   mäze  /  wurden   si  bereit:  746 

lant  unde  sträze  /  da  wart  ez  hin  geseit, 
daz  Ludewic  und  Hartmuot  /  von  ir  lande  wolten: 
si  heten   gröze   sorge,  /  wies   hin   ze   Hegelingen   komen 

solten. 

JL)ö  si  zem  stade  körnen, /bereite  man  da  vant  7^7 

diu  schef  diu  si  da  solten  /  tragen  üf  den  sant. 
geworht  wärens  veste  /  von  Gerlinde  guote  : 
des  alles  niht  enweste/her  Wat  der  alte  noch  von  Tenen 

Fruote. 

Mit  drin  und  zweinzic  tüsent/si  vuoren  über  se:         7^8 
ez  was  nach  Küdrüne  /  Hartmuote  we  : 
dem  tet  er  wol  geliche :  /  mit  allen  sinen  mägen 
er  begund  dem  künic  Hetelen  /  mit  urliuge  gröbliche 

lägen. 

öi  muosten  swie  si  mohten  /  dar  bekomen  sint:  7^9 

des  kom  in  arebeite  /  maneger  muoter  kint. 

ja  truogen  sie  die  ünde  /  neben  Ortlande, 

e  Hetele  ez  erfünde  /  daz  sidi  Hilden  pürge  wol  erkanden. 

Wol  inner  zwelf  milen  /  kom  Hartmuotes  her  75o 

in  den  selben  wilen  /  ab  dem  tiefen  mer 
ze  Hegelinge  lande  /  die  mäze  wol  so  nähen, 
daz  si  palas  unde  turne  /  in  der  schoenen  Hilden  bürge 

sähen. 

-Ljudwic  von  Normandie  /  der  hiez  üf  den  sant         751 
die  anker  nider  läzen.  /  dö  pat  ers  alle  sant 
daz  si  nider  gähten  /  so  si  peldiste  künden, 
ez  was  da  bi  so  nähen :  /  si  vorhten  deiz  die  Hegelinge  er- 
funden. 

Do  si  nu  getruogen  /  und  fuorten  ab  der  fluot  752 

vil  Schilde  si  besluogen  /  und  manegen  heim  guot. 
si  rihten  sich  ze  strite:/ir  poten  sie  dö  sanden. 
si  versuochten,  obs  iht  f riunde  /  f unden  in  dem  Hetelen 

lande. 


XV.   Wie   Hartmuot   Küdrün   mit  gewalte   nam      4^3 


XV.   AVE  NTI  U  RE 

WIE  HART  MU OT   KU D RUN   MIT 
GEWALTE  NAM 


Hartmuot  hiez  riten/sine  poten  dan.  753 

do  wart  der  schoenen  Hilden  /  schiere  kunt  getan 
und  ir  lieben  tohter :  /  möhte  sichz  gef üegen, 
so  taete  er  nach  ir  minne,  /  des  si  beide  möhte  wol  genüegen. 

Ob  si  in  minnen  wolte, /als  er  ir  e  enpöt  754 

(im  was  mit  gedanken  /  vil  dicke  nach  ir  not), 
daz  wolte  er  iemer  dienen  /  die  wile  er  möhte  leben, 
sines  vater  erbe  /  wolte  er  Küdrünen  geben. 

Ob  si  des  niht  entsete, /so  waere  er  ir  gehaz :  755 

daz  er  die  maget  psete,  /  da  von  versuochte  er  daz 
daz  er  an  urliuge  /  ze  lande  wolte  bringen 
die  schoenen  juncf rouwen :  /  des  het  der  küene  Hartmuot 

gedingen. 

„Widerredt  siz   danne"  /sprach   dö  Hartmuot,  756 

„so  sagt  daz  ich  niht  naeme  /  keiner  slahte  guot, 
ich  enbringe  ez  üf  die  zite  /  e  ich  hinnen  scheide, 
daz  ich  der  schoenen  Küdrün /welle  machen  recken 

ougenweide. 

IVline  poten  piderbe, /ir  sult  ir  sagen  me:  757 

ichn  kume  niemer  widere  /  üf  den  preiten  se, 
ich  enwelle  mich  e  läzen  /  ze  stücken  gar  verhouwen, 
mir  envolge  hinnen  /  von  Hegelinge  lant  diu  junge 

frouwe. 

Ob  siz  gar  verspreche  /  daz  siz  niht  entuo,  7öS 

si  sol  mich  sehen  riten  /  mit  minen  recken  zuo : 
zweinzic   tüsent  helde  /  wil   ich   beliben   läzen 
vor  HegeKnge  bürge  /  veige  beidenthalben  der  sträze. 

J_Jaz  Hetele  Wygoleyse  /  des  gevolget  hat  759 

unde  Wat  dem  alten,  /  daz  wir  niht  haben  rät 
so  maneger  langen  reise  /  her  ze  Hegelingen, 
des  wirt  vil  manec  weise :  /  ich  wilz  an  ein  ende  gerne 

bringen." 

Die  poten  riten  dräte  /  dannen  (des  was  zit)  760 

nach   Hartmuotes    rate  /  für   eine   purec   wit. 
diu  hiez  ze  Mateläne :  /  f  rou  Hilde  saz  dar  inne 
und  diu  vil  wol  getane,  /ir  tohter  diu  junge  küneginne. 

Ziwene  riche  gräven/hete  er  dar  gesant  761 

(die  praht  er  mit  im  über  mer  /  üz  Ormanielant), 
daz   si   sagten   Hilden  /  sin   dienest  vlizeclichen. 
ern  wolle  niht  erwinden :  /  er  wolte  üz  ir  dienste  ent- 
wichen. 

Ob  sim  der  maget  gunde, /daz  er  die  frouwen  guot  762 
hete  vor  in  allen  /  (dannoch  im  der  muot 
stuont  üf  hohe  minne),/si  solte  es  wol  geniezen 
daz  si  so  edel  waere :  /  in  solte  ir  dienen  niemer  ver- 

driezen. 

Die  der  frouwen  phlägen,/den   wart  daz  geseit,        763 
daz  daz  ingesinde  /  von  Ormanie  reit 
durch  gewerbes  willen  /  hin  ze  Mateläne  : 
f  rou  Hilde  si  geswigen  hiez :  /  des  erschrac  diu  vile  wol 

getane. 

Die  Hilden  schaf faere  /  sluzzen  üf  daz  tor,  764 

swer  dar  komen  wajre,  /  daz  man  den  da  vor 
niht  lenger  solte  läzen.  /  man  entslöz  die  porten  witen. 
die  poten  Hartmuotes  /  hiez  man  do  in  Mateläne  riten. 

Ze  sehene  si  dö  gerten/daz  Hetelen  wip.  765 

die  helde  si  des  werten  /  die  ir  schoenen  lip 
solten  behüeten  /  nach  des   küneges   eren. 
man  liez  si  selten  eine  /  Hüten  und  ouch  Küdrün  die 

heren. 

J_)ö  nu  ze  hove  komen/die  Hartmuotes  man,  766 

Hilde  diu  vil  schcene  /  grüezen  si  began. 
sam  tet  in  hohem  muote/frou  Küdrün  diu  here. 
diu  edele  und  diu  guote  /  minnt  den  küenen  Herwigen 

sere. 

Svvie  'rpolgen  si  in  waeren,  /  schenken  man  in  hiez.  767 
die  poten  vor  den  magren  /  frou  Hilde  sitzen  liez 
vor  ir  und  vor  ir  tohter :  /  waz  si  dare  wolten, 
des  fragt  diu  küneginne,  /  wände  si  sis  niht  verdagen 

solten. 

Vil   gezogenliche / von   dem   sedele   stuont  768 

allez  daz  gesinde,  /  so  noch  poten  tuont. 
si  sagten  waz  si  wolten  /  ze  Hegelinge  lande : 
daz   si   ir  herre   Hartmuot  /  nach   der   schoenen   Küdrün 

dare  sande. 

Do  sprach  diu  maget  edele :  /  „ich  wil  des  haben  rat  769 
daz  der  küene  Hartmuot /bi  mir  niht  enstät 
vor  unser  beider  friunden/ under  küneges  kröne: 
er  ist  geheizen  Herewic  /  dem  ich  sins  guoten  willen  gerne 

löne. 

iJem  bin  ich  bevestent :  /  ich  lobt  in  zeinem  man:   770 
er  nam  mich  ze  wibe :  /  dem  recken  ich  wol  gan 
swaz  im  iemer  künde  /  geschehen  grözer  ere  : 
alle  mine  stunde  /  ger  ich  üf  minne  keines  f  riundes 

mere." 

Do  sprach  der  poten  einer :/,,iu  hiez  her  Hartmuot  771 

sagen  des  er  dinget,  /ob  ir  des  niht  entuot, 

daz  irn  mit  sinen  recken  /  seht  ze  Mateläne 

an  dem  dritten  morgen.''  /des erlachte  diu  vil  wol  getane. 

LJie  poten  wolten  dannen :  /  urloubes  hört  man 

gern  772 

die  zwene  riche  gräven.  /  frou  Hilde  hiez  si  wem, 
swie  fremde  si  ir  wseren,  /  der  ir  gäbe  riche, 
der  si  doch  niht  ennämen:/die  edlen  poten  würben 

listecliche. 
Die  Hetelen  recken,  /  den  poten  sagt  man  daz,  773 

daz  si  vorhten  kleine /ir  zorn  unde  ir  haz. 
ob  si  niht  wolten  trinken  /  des  künic  Hetelen  win, 
man  schancte  mit  dem  pluote/im  und  ouch  den  recken 

sin. 

JL)ö  brahten  disiu  maere/die  poten  an  daz  stat         77/i 
hin  wider  da  si  Hartmuot/von  im  riten  bat. 
dö  lief  er  in  engegene,  /  und  fragte  wiez  ergienge, 
ob  si  diu  edel  Küdrün  /  durch  siniu  maere  iht  friuntliche 

enphienge. 
Ir  einer  sprach  zem  recken  :/„iu  ist  also  verseit,   776 
ez  habe  einen  f riedel  /  diu  herliche  meit, 
den  si  in  herzen  minne  /  vor  aller  slahte  diete  : 
weit  ir  ir  win  niht  trinken,  /  so  schenke  man  iu  heizez 

pluot  ze  miete." 

„Ach  der  miner  schände!"  /so  sprach  Hartmuot.   776 
,,in  minem  herzen  ande/mir  disiu  rede  tuot. 
nach  pezzeren  f riunden  /  darf  ich  niemer  fragen, 
wan  der  mir  helfe  striten."/dö  sprangen  üf  die  bi  dem 

stade  lägen. 

Ludewic  und  Hartmuot /  sich  huoben  mit  ir  schar   777 
mit  f anen  üf  gerihten/  vil  zorneclichen  dar : 
man  kos  üf  Mateläne  /  ir  zeichen  schinen  verre : 
dö  sprach  diu  wol  getane :  /  „wol  mich :  da  kumt  Hetele 

min  herre." 

oi  bekanten  daz  ez  waere/des  wirtes  zeichen  niht:   778 
„ach  der  grözen  swaere/diu  hiute  hie  geschiht! 
uns  kument  grimme  geste  /  nach  Küdrün  der  frouwen : 
manegen  heim  veste  /  siht  man  noch  vor  äbende  zer- 

houwen." 

Die  von  Hegelingen/ sprächen  Hüten  zuo:  779 

„swaz   Hartmuotes  gesinde  /  hiute  hie  tuo, 
des  sul  wir  si  letzen  /mit  vil  tiefen  wunden." 
dö  hiez  diu  küniginne  /  diu  bürgetor  versliezen  an  den 

stunden. 

JLJes  wolten  dö  niht  volgen/die  küenen  Hetelen 

man,  780 

die  des  landes  huoten.  /  si  hiezen  pinden  an 
ir  herren  herzeichen  /  zuo  in  üz  der  veste : 
die   Hetelen   degene  /  wolten   slahen   die   vil   werden 

geste. 

Die  schranken  die  man  solte/alle  nider  län,  781 

durch  ir  übermüete  /  wurden  üf  getan : 
daz  goumen  Hartmuotes  /  liezens  in  versmähen, 
dö  di  ersten  in  drungen,  /  dö  kömn  in  ouch  die  lesten 

al  ze  nähen. 

lVlit  uf  geworfen  swerten  /  vant  man  dö  da  vor       782 
wol  tusent  oder  mere  :  /  die  habten  vor  dem  tor  : 
dö  was  ouch  komen  Hartmuot  /  wol  mit  tusent  mannen, 
si  erpeizten  an  die  heide:/man  hiez  diu  ros  in  schiere 

ziehen  dannen. 

Si  truogen  schefte  in  henden/mit  snidenden  spern.  783 
wer  möht  den  strit  da  wenden  ?/si  begunden  wem 
die  stolzen  burgaere  /  mit  den  tiefen  wunden : 
dö  kom  von  Ormanie  /  Ludewic  mit  holden  sä  ze  stunde. 

Ues  heten  frouwen  sorge,  /  dö  er  dort  here  reit.       784 
si  sähen  unverporgen/siniu  zeichen  breit, 
bi  der  ieclichem  /  wol  driu  tusent  manne 
körnen  dar  mit  zorne,  /  swie  die  küenen  recken  schieden 

dannen. 

Si  wurden  alle  unmüezic  /  dort  unde  hie.  785 

man  gesach  von  einem  lande  /  küener  recken  nie 
danne   ouch   dise   wären  /  in   den   Hetelen   seiden : 
si  künden  wunden  vären:/si  tätenz  wol  mit  Hartmuotes 

helden. 

J_judewic  der  küene,/der  vogt  üz  Ormandin,  786 

üz  herten  Schildes  spangen  /  sluoc  er  roten  schin 
mit  sinern  starken   eilen  /  daz  er  in  prusten  truoc : 
die   sinen   spilgesellen  /  wären    küene    genuoc. 

Do  die  burgaere  /  wänden  fride  hän,  787 

dö  koni  mit  helden  maere  /  näher  dar  gegän 
der  vater  Hartmuotes  /  da  her  von  Ormandine : 
dem  helde  gunde  er  guotes :  /  daz  wart  des  tages  dicke  ze 

schine. 

Den  stolzen  purgaeren  /  leiden  dö  begän  788 

daz  si  den  rät  liezen  /  den  Hilde  het  getan, 
ir  vil  schoene  frouwe,/daz  Hetelen  wip. 
des  sach  man  dürkel  Schilde  /und  vlös  ouch  manger  da 

den  lip. 

Ludewic   und   Hartmuot/ beide   wären    komen  789 

so  nähen  zuo  einander :  /  si  heten  wol  vernomen 
daz  man  die  burc  f  roun  Hilden  /  wolte  versliezen  : 
dö  giengens  mit  den  Schilden,  /  daz  si  diu  zeichen  in  die 

burec  stiezen. 

Swie  vil  man  von  der  müre/warf  und  geschöz,      790 
des  nam  si  vil  untüre :  /  ir  eilen  daz  was  gröz. 
si  ahte  harte  kleine  /swaz  man  da  sach  der  veigen: 
mit  grozen  läzsteinen  /sach  man  vil  der  helede  gcneigen. 

Ludewic  und  Hartmuot  /  körnen  in  daz  tor.  791 

vil  mangen  sere  wunden  /  liezen  si  da  vor. 
des  begunde  weinen  /  ein  juncfrouwe  sere. 
in  der  Hetelen  bürge  /  wart  des  grozen  schaden  dannoch 

mere. 

Der  künic  von  Ormanie,  /  der  was  frö  genuoc,  792 

dö  er  und  ouch  die  sine/sins  landes  wäfen  truoc 
für  den  sal  hern  Hetelen :  /  obene  durch  die  zinne 
liez   man  den   fanen   sweiben :  /  des   trürte  diu  vil  here 

küniginne. 

Mich  wundert  waz  doch  waere  /  den  gesten  da  ge- 
schehen, 793 
ob  Wate  der  vil  grimme  /  hete  daz  gesehen 
daz  Hartmuotes  helde  /  durch  den  sal  so  giengen 
mit  samet  Ludewige,  /  da  si  die  schcenen  Küdrünen 

viengen. 

Wate  und  ouch  her  Hetele / hetenz   so  gewert,        79/i 
der  inz  gesaget  hete,  /üf  helme  so  gebert 
mit  ir  guoten  swerten,  /  daz  ez  niemer  wasre  ergangen, 
daz  si  Küdrünen  /  ze  Ormanie  brachten  gefangen. 

Swaz  man  da  fant  der  liute,  /  die  wären  ungern uot.  795 
sam  taete  man  noch  hiute.  /  maneger  hande  guot, 
die  daz  wolten  rouben,  /  die  fuortenz  üz  der  selde. 
daz  muget  ir  gelouben :  /  rieh  wurden  alle  Hartmuotes 

helde. 

.Hartmuot  der  snelle  /  ze  Küdrünen  gie.  796 

er  sprach :   ,,maget  edele,  /  ich  versmähte  iu  ie. 
mir  und  minen  f  riunden  /  solte  ouch  nu  versmähen 
daz  wir  hie  niemen  fiengen :  /  wir  soltens  alle  slahen  unde 

hähen." 

Do  redte  si  niht  mere  /  wan  ,,öwe  vater  min :  797 

soltest  du  daz  wizzen  /  daz  man  die  tohter  din 
gewalticlichen   f  üeret  /  üz   dem   dinem   lande, 
mir   armen   küniginne  /  geschaehe   niht   der   schade   noch 

diu  schände." 

_L)ö  si  genomen  heten/schaz  und  ouch  gewant,         798 
dar  zuo  man  Hilden  wiste  /  bi  ir  wizen  haut, 
die  guoten  Mateläne  /  wolten  si  verprennen  : 
waz  in  da  von  geschaehe,  /  die  von  Ormanie  woltens  niht 

erkennen. 

Hartmuot  hiez   dö  läzen  /  die  pure  unverprant.  799 

des  ilte  er  äne  mäze,  /  wie  er  rümt  daz  lant, 
e  daz  ez  erfunden  /  die  mit  heres  kreften  lägen 
ze  Wäleis  bi  der  marke,  /  des   künic  Hetelen  man  und 

sine  mäge. 

„JLiät  den  roup  beliben!"/so  sprach  Hartmuot.         800 
,,ich  gibe  iu  da  heime/mines  vater  guot: 
uns  ist  oucb  deste  lihter/ze  varen  üf  dem  se." 
gewalt  der  Ludewiges  /  lete  Küdrünen  we. 

Diu  burc  diu  was  zerprochen,  /  diu  stat  diu  was  ver- 

prant,  801 

do  hete  man  gefangen /die  pesten  die  man  vant. 

zwo  und  sehzic  frouwen, /vil  minnecliche  meide, 

die  fuorten  si  von  dannen :  /  do  was  der  edelen  Hilden 

herzen  leide. 

VV  ie  trüric  si  do  liezen  /  des  wirtes  wine  stän !         802 
do  ilt  diu  küniginne/in  ein  venster  gän, 
daz  si  nach  den  mageden/her  nider  möhte  schouwen. 
noch  liezens  in  dem  lande  /  klagende  vil  manege  schoene 

frouwen. 

VV  uof en   unde   weinen  /  vil  lüte   man   da  vant.        8o3 
frö  was  ir  deheine,  /  do  man  über  lant 
mit  der  Hilden  tohter  /  fuorte  ir  ingesinde. 
daz  geschadte  sit  in  alter /dar  nach  manges  werden  ritters 

kinde. 

Hartmuot  die  gisel  prähte/mit  im  üf  den  sant.        80/i 
verprennet  und  zerfüeret  /  liez   er  des  f ürsten  lant. 
ez  was  nach  sinem  willen /die  zit  wol  ergangen: 
Kudrun  und  Hildeburge,  /  die  fuort  er  mit  im  dannen 

gevangen. 

Hir  weste  wol  daz   Hetele/in  daz  vierde  lant  8o5 

durch  urliugc  weere :  /  des  rümte  er  den  sant. 
er  was  niht  so  gähes/von  den  Hegelingen, 
f rou  Hilde  hiez  diu  maere  /  Hetelen  unde  sinen  friunden 

bringen. 

Wie  rehte  klägeliche  /  si  dem  künege  enpot  806 

daz  im  da  heime  la?gen/sine  ritter  tot: 
si  hiete  Hartmuot  läzen/in  dem  pluote  touwen: 
sin  tohter  wter  gevangen :  /  da  mite  vuorte  er  mange 

schoene  frouwen. 


XV.   Wie   Hartmuot  Küdrün  mit  ge walte  nam      47  I 

,,lr  boten,  sagt  dem  künege/daz  ich  vil  eine  bin:  807 

ez  ist  mir  komen  übele:/mit  höchferte  hin 

fert  ze  sinem  lande /Ludewic  der  riche: 

tüsent  oder  mere/ligent  vor  der  porte  jaemerliche." 

Hartmuot  sich  do  schef  te  /  snelle  in  drien  tagen         808 
wider  uf  die  kiele :  /  swaz  die  mohten  tragen, 
daz  heten  sine  recken  /  genomen  und  geroubet: 
des  künic  Hetelen  degne  /  wären  hie  vil  schädelich  be- 

toubet. 

Wie  si  nu  gef üeren, / wer  möhte  iu  daz  gesagen?  809 
man  horte  in  ir  segele  /  diezen  unde  wagen, 
do  si  gewendet  wären  /  von  des  küneges  lande 
ze  einem  wilden  werde :  /  der  was  geheizen  da  zem 

Wülpensande. 


472  Kudrun 


XVI.  AVE  NTIURE 

WIE    HILDE    BOTEN    SANDE    H ET  ELEN 
V  N  DE    HE,RWIGE 


Hüte  diu  here/ir  herze  und  ouch  ir  sin  810 

dar  zuo  wante  sere,  /  wie  si  gefrumte  hin 
ir  poten   dem   künec  Hetelen :  /  diu  herzenliche  leide 
geschach  ir  von  Hartmuote  :  /  der  liez  ir  mit  jämer  ougen- 

weide. 

Ir  manne  und  Herwige/  diu  frouwe  do  enbot,  8u 

ir  tohter  waer  gefangen,  /  ir  helde  waeren  tot, 
und  heten  si  al  eine /mit  ungemüete  läzen: 
ir  golt  und  ir  gesteine  /  fuorten  die  von  Ormanie  an  den 

sträzen. 

J-Jie  poten  rilen  gähes/und  ilten  über  lant:  812 

si  het  in  grozen  sorgen  /  diu  frouwe  dar  gesant : 

an  dem  sibnden  morgen  /  si  komen  da  si  sähen 

die  von  Hegelingen  /  bi  den  Moeren  ligen  harte  nähen. 

öi  gäben  tägeliche  /  ritterschef te  vil.  8i3 

ouch  mohte  man  da  hoeren  /  maneger  hande  spil, 
daz  si  an  dem  legere  /  dürfte  niht  verdriezen : 
loufen  unde  springen  /  sach  mans  und  dicke  mit  den 

scheften  schiezen. 

iJö  sach  von  Tenemarke  /  der  degen  Hörant  81/1 

die  Hilden  poten  riten/zuo  in  in  daz  lant: 
er  sprach  zuo  dem  künege :/  „uns  kument  niuwiu  maere: 
got  gebe  daz  uns  helden/dä  heime  niht  gesehen  si  schade 

swaere." 


XVI.   Wie  Hilde  boten  sande  Hetelen   u.  Herwige      473 

Der  künec  in  gie  engegene :/  selbe  er  da  sach  8i5 

die  poten  ungemuote.  /  gezogenliche  er  sprach: 
,,sit  willekomn,  ir  herren,  /  her  ze  disem  lande : 
wie   gehabt  sich   min   frou  Hilde? /sagt   uns,   wer   iuch 

her  ze  mir  gesande." 

-Cjr  sprach :  ,,daz  tet  min  frouwe :  /  diu  hat  uns  her 

gesant.  816 

din  bürge  sint  zerbrochen,  /  verprennet  ist  din  lant : 

Küdrün  ist  gef  üeret  /  hin  mit  ir  gesinde  : 

schaden  also  grözen  /  ich  waen  din  lant  niht  künne 

überwinden." 

Er  sprach :  „ich  klag  dir  mere :  /  des  gät  uns  michel 

not:  817 

diner  mage  und  diner  manne  /  lit  wol  tüsent  tot : 
din  schaz  ist  gef  üeret  /  ze  fremden  künecrichen : 
din  hört  ist  an  gerüeret:  /  daz  stet  so  guoten  helden 

lasterlichen." 

Hir  fragte  wie  er  hieze/der  ez  het  getan.  818 

dö  sprach  zuo  dem  künege/ein  des  recken  man: 
„der  eine  heizet  Ludewic  /  von  Ormanieriche, 
der  ander  heizet  Hartmuot :  /  die  körnen  uns  mit  helden 

schädeliche." 

Dö  sprach  der  fürste  Hetele:  /  „darumbe  ich  verzech  819 
im  mine  schcene  tohter :  /  wol  weste  ich  daz  im  lech 
dem  künese  üz  Ormanie  /  Hagene  sin  lant : 
dar  umbe  waere  Küdrün /hin  ze  im  nach  eren  nih^ 

gewant. 

lVlan   sol  unser  vinde  /  disiu  msere  gar  verdagen :   820 
man  sol  si  unsern  friunden/ heimliche  klagen, 
nu  heizet  uns  die  mäge  /  balde  here  bringen, 
ez  endörf te  guoten  recken  /  da  heime  niemer  wirser  ge- 
lingen." 

J_J6   hiez   man    Herewige/hin   ze   hove   gän,  821 

friunde  unde  mäge/und  ander  sküneges  man. 
dö  dise  guote  recken  /  ze  hove  komen  wären, 
man  sach  den  künic  Hetelen  /  in  sinem  muote  truobe  ge- 

pären. 

Der  vogt  von  Hegelingen  /  sprach  :  „ich  wil  iu 

klagen  822 

und  muoz  iu  üf  genäde  /  minen  kumber  sagen, 
waz  uns  min  frouwe  Hilde /her  enpoten  hat, 
daz   ez  ze  Hegelingen  /  so  rehte  unf roelichen  stät. 

IVlin  lant  ist  verprennet,  /  min  pürge  prochen  nider:823 

uns  ist  gehüetet  übele/da  heime  leider  sider: 

min  tohter  ist  gefangen,  /  erslagen  mine  mäge, 

die  mir  mines  landes/unde  miner  er  da  heime  phlägen." 

Dö  trabenden  Herwige /diu  ougen  umbe  daz  824 

daz  diu  Hetelen  ougen  /von  weinen  wurden  naz. 
sam  täten  dandern  alle  /  dö  sis  weinen  sähen : 
der  was  f rö  deheiner  /  die  dem  künege  stuonden  also 

nähen. 

J-Jo  sprach  Wat  der  alte:/„nu  vermeldet  niht:       825 
swaz  uns  an  unsern  f  riunden  /  schaden  nu  geschiht, 
des  mug  wir  uns  ergetzen  /  her  nach  mit  maneger  wünne  : 
vil  trürec  wirt  gesetzet  /  Hartmuotes  unde  Ludewiges 

künne." 

Hetele  do  fragte :  /  „wie  sol  daz  ergän?"  826 

dö  sprach  Wat  der  alte: /„da  sul  wir  fride  län 
den  von  Mörlande,  /  dem  küneg  und  sim  gesinde : 
so  fueren  wir  die  degene  /  nach  der  schcenen  Küdrün 

dinem  kinde." 

Wate  wislichen / raten  künde  duo:  827 

„wir  suln  mit  den  gesten  /  werben  morgen  vruo, 
und  ouch  in  der  mäze  /  daz  si  werden  inne, 
ob  wirs  niht  enläzen,  /  daz  si  ir  liute  niemer  bringen 

hinnen." 

Do  sprach  der  künic  Herwic :  /  „nu  ist  geraten  wol:  828 
bereitt  iuch  also  hiute,  /  wie  man  morgen  sol 
gepären  mit  den  vinden,  ,/daz  wir  daz  läzen  schouwen : 
swie  wir  von  hinnen  scheiden,  /  mir  ist  unmäzen  leit  nach 

den  frouwen." 

Si  rihten  sich  ze  strite  /  mit  rossen  und  mit  wät.         829 
si  liezen  vil  ungerne  /  des  alten  Waten  rat. 
do  in  erschein  der  morgen,  /  si  versuochten  ez  vil  sere 
an  die  von  Abakine.  /  da  mit  si  würben  beide  lop  und  ere. 

Die  panier  allenthalben  /  in  gedrenge  man  do  truoc.  83o 

der  vil  wol  gesunden  /  mangen  man  da  sluoc. 

die   von   Sturmlande  /  lüte  ruof ten  :   „näher!" 

die  si  da  twingen  wolten,  /  den  was  zuo  dem  strite  deste 


lrolt  begunde  rüefen  /  über  Schildes  rant:  83 1 

,,welt  irz  mit  uns  süenen,  /  ir  beide  üz  Mdrlant? 
des  heizet  iuch  min  heire  /  der  künic  Hetel  vrägen : 
iur  lant  sint  iu  ze  verre :  /  ir  vlieset  beide  guot  unde 

mäge." 

Des  antwurte  Sif  rit,  /  der  künec  üz  Mörlant:  832 

„swenn  ir  den  sig  erwerbet, /so  habt  ir  guotiu  phant: 
ich  wd  mit  niemen  dingen,  /  wan  nach  miner  ere : 
warnet  ir  uns  twingen,  /  ir  verderbet  beider  deste  mere." 

lJo  sprach  der  recke  Fruote :  /  ,.nu  sichert  ir  uns  bi  833 

ze  wesen  dienestliche,  /  so  läze  wir  iuch  fri 

urliuges  iemer  mere  /  üz  mines  herren  landen." 

die  von  Karadine  /stracten  dar  den  fride  mit  ir  handen. 

Also  kom  ez  ze  suone,  /  als  ich  iu  hän  geseit:  83/i 

do  giengen  zuo  einander  /  die  recken  vil  gemeit : 
einander  puten  dienest  /  die  e  vinde  wären : 
ir  haz  der  was  versüenet :  /  si  rieten  den  von  Ormani  ze 

väre. 

JNu  sagt  alrerste  Hetele  /  dem  künge  üz  Mörlant       835 
waz  er  leider  maere  /  von  sinen  potn  ervant : 
ob  er  im  helfen  wolte,  /  daz  dient  er  an  sin  ende, 
daz  er  hern  Hartmuote  /  gelönte  dirre  starken  misse- 

wende. 

Do  sprach  der  herre  Sifrit,  /  der  künc  üz  Alzabe :       836 
,, westen  wir  si  vinden,/so  müese  in  werden  we." 
do  sprach  Wat  der  alte :  /  ,,ich  weiz  hie  bi  vil  nähen 
ir  rehte  wazzersträze :  /  wir  mugens  üf  dem  mer  vil  wol 

ergähen." 

Hetel  sprach  zin  allen  :/,,wä  solt  ich  kiele  hän?         837 
ob  ich  in  gerne  schadte,  /  wie  möhte  daz  ergän, 
ez  enwaere  ob  ich  da  heime/mich  bereite  zuo  ir  lande, 
daz  ich  si  da  gesaehe :  /  so  geraeche  ich  an  in  beidiu 

schadn  und  anden." 

J-Jö  sprach  Wat  der  alte :  /  „sin  mac  wol  werden  rät :  838 
got  tuot  mit  gewalte  /  als  ez  umbe  in  stät. 
ja  weiz  ich  hie  vil  nähen  /  bi  uns  in  dem  lande 
wol  sibenzic  guoter  kiele :  /  die  stänt  mit  guoter  spise  üf 

einem  sande. 

Die  habent  pilgerine/ gefüeret  üf  den  se:  839 

die  müezen  wir  gewinnen,  /  swiez  uns  dar  nach  erge : 
si  suln  gedulticlichen  /  üf  dem  sande  erpiten, 
unz  wir  mit  unsern  vinden  /  uns  versüenen  oder  aber 

gestriten." 

VV  aten  dem  vil  küenen  /  wart  von  dannen  gäch       8/»o 
wol  mit  hundert  recken :  /  die  andern  zogten  nach, 
er  sprach,  er  wolte  koufen,  /  heten  si  iht  veile  : 
des  starp  im  vil  der  mäge :  /  im  selben  kom  ez  sider  ouch 

zunheile. 

Uies  an  dem  sande  funden,/vür  war  so  weiz  ich  daz,8/ji 
der  was  drizic  hundert  /  ich  waene  und  dannoch  baz : 
die  mohten  niht  so  gähes  /  gerihten  sich  ze  strite : 
do  kom  in  dar  näher /der  künic  mit  vil  manger  schare 

witen. 


XVI.    Wie   Hilde   boten  sande   Hetelen   u.  Herwige      477 

Swie  so  si  gepärten,  /  man  truoc  in  üf  den  sant.         8/|2 
des  Wate  niht  enwolte,  /  ir  silber  und  gewant : 
die  spise  hiez  er  läzen  /  beliben  üf  den  ünden : 
er  sprach,  man  solt  ins  gelten,  /  so  si  aller  naehste  wider 

wunden. 

JJie  pilgerine  fluochten : /des  gienc  in  michel  not:  843 
swazs  im  ir  dinges  sagten,  /  er  aht  ez  niht  ein  pröt: 
Wate  der  vil  küene  /  trahte  äne  smielen, 
daz   si  im  dö  läzen  /  müesten  beide  kocken  unde  kiele. 

Hetel  der  enruochte  /  obs  iemer  üf  daz  mer  844 

mit  ir  kriuze  kcemen.  /  er  nam  üz  ir  her 
fünf  hundert  oder  mere/der  besten  die  si  funden. 
des  brähten  si  vil  wenic  /  ze  Hegelinge  lande  der  ge- 
sunden. 

In  weiz  ob  des  engulte  /  Hetel  und  sine  man  845 

daz  ditze  volc  eilende  /  daz  herzen  leit  gewan 
daz  si  sich  muosten  scheiden  /  in  den  fremden  landen : 
ich  waene  got  von  himele  /  rsech  an  in  da  selbe  sinen 

anden. 

Si  fuoren  so  si  mohten  /  peldiste  dan.  846 

Hetele  und  die  sine/guoten  luft  gewan: 
si  begunden  seglen  /  nach  den  ir  vianden, 
swa  si  die  befunden,  /  und  wolten  an  in  rechen  schadn 

und  anden. 

XVII.   AVE  NTI  U  RE 

WIE   HETELE    NACH   SINER    TOHTER   KOM 
UFDEN    WÜ  LPEN  SANT. 


Nu  was  der  künic  Ludewic/und  ouch  her  Hartmuot  847 
mit  ir  landes  volke  /  bi  des  meres  f  luot 
beliben  durch  ir  ruowe  /  üf  den  wilden  griezen. 
swie  vil  si  liute  heten, /des  mohten  si  doch  lützel  ge- 

niezen. 

-Cjz  was  ein  wert  vil  preiter  /  und  hiez  der  Wülpensant,  8/j8 
da  die  von  Ormanie  /  üz  Ludewiges  lant 
gemach  gef'üeget  heten  /  ir  rossen  unde  in  selben, 
daz  sich  ir  schade  muose  /  nach  ir  gemache  grimmecliche 

melden ! 

Die  vil  edele  gisel/von  Hegelinge  lant  84g 

die  hete  man  gewiset  /  üf  den  wilden  sant. 

die  mäze  und  si  da  mohten  /  sach  man  si  gepären : 

die  minnecliche  meide  /  bi  den  vinden  harte  trüric  wären. 

.Diu  fiur  man  allenthalben  /  bi  dem  sande  sach.         85o 

die  von  verren  landen  /  schuofen  in  gemach. 

si  wänden  da  beliben  /  (daz  kom   in  al  ze  sere) 

mit  den  schcenen  wiben  /  wol  ze  siben  nahten  oder  mere. 

Do  dise  recken  lägen  /  an  einer  wilden  habe,  85 1 

Hartmuot  mit  sinen  mägen  /  muoste  läzen  abe 
den  gedingen  den  si  heten, /daz  si  da  beliben 
ze  siben  tagen  solten  /  an  ir  gemache  mit  den  schcenen 

wiben. 

JlLz  was  von  Matelane/nu  so  verre  dan  85a 

Küdrün  diu  wol  getane.  /  die  Ludewiges  man 

hetn  an  ir  gemache  /  deheiner  slaht  gedingen 

daz  Wate  sine  friunde/in  ze  schaden  ie  möhte  bringen. 

Do  sach  der  marnaere  /  üf  den  ünden  wagen  853 

ein  schef  mit  riehen  segelen.  /  dem  künege  hiez  erz  sagen, 
do  daz  gesach  her  Hartmuot  /  und  ouch  al  die  sine 
(in  den  segelen  wären  kriuze),/si  jähen  alle  ez  waeren 

pilgerine. 

Schiere   sähens  vliezen  /  drie   kiele  guot  854 

und  niun  kocken  riche :  /  die  truogen  üf  der  fluot 
mangen  der  daz  kriuze  /  durch  gotes  ere  selten 
truoc  an  sinen  kleidern :  /  des  muosten  die  üz  Ormani 

engelten. 

Si  komen  in  so  nähen  /  daz  man  die  helme  sach       855 
ab   den  schiffen   schinen.  /  sich  huop   ir  ungemach 
unde   ir  schade   sere  /  Ludwige  und  den  sinen. 
,,wol  üf!"  rief  do  Hartmuot,  /  „hie  komnt  die  grimmen 

widerwasten  mine." 

Si  gähten  zuo  dem  lande,  /  daz  man  wol  vernam  856 

diu  ruoder  an  den  handen  /  krachen  manegem  man. 
die  üf  dem  stade  wären,  /  die  alten  zuo  den  jungen, 
die  enwesten  wie  gepären,  /  wan  daz  si  wereliche   dare 

sprungen. 

Ludewic   und   Hartmuot  /  truogen   schilt   enhant.        857 
si  waeren  e  vil  sanfter  /  komen  in  ir  lant, 
wan  daz  si  ir  ruowe  /  trouc  ein  teil  ze  sere : 
si  Versalien  sich  zir  vinden,  /  Hetle  het  der  mäge  niht 

mere. 

J-JÜte  ruoft  dö  Ludewic  /  an  alle  sine  man :  858 

,,ez  was  gar  ein  kintspil  /  swes  ich  ie  began : 

nu  muoz  ich  aller  erste /mit  guoten  helden  striten: 

ich  geriche  in  iemer/der  ir  under  fanen  tar  erpiten." 

Diu  Hartmuotes  zeichen  /  truoc  man  üf  den  sant.     85g 
diu  schef  so  nähen  wären  /  daz  sis  mit  der  hant 
mit  scheften  mohten  langen /bi  in  an  dem  grieze: 
ich  waene  Wat  der  alte  /  sinen  schilt  niht  müezec  da  lieze. 

So  rehte  grimmecliche  /  wert  man  nie  ein  lant.  860 

die  von  Hegelingen  /  drungen  üf  den  sant. 
mit  speren  und  mit  swerten  /  stritens  also  sere. 
einander  si  dö  werten,  /  daz  si  des  koufes  sit  niht  gerten 


Si  wären  allenthalben  /  an  daz  stat  gestän.  86 1 

nach  winden  von  den  alben  /  sach  man  nie  snewe  gän 
so  dicke  so  da  drseten  /  die  schüzze  von  den  henden. 
ob  siz  nu  gerne  taeten,  /  so  moht  den  schaden  niemen  wol 

erwenden. 

iVlan  vant  ein  sperwehsel.  /  diu  wile  diu  was  lanc  862 
e  si  daz  lant  gewunnen.  /  der  alte  Wate  spranc 
zuo  den  vinden  sere :  /  si  wären  im  so  nähen 
(er  was  so  grimmes  muotes)  /  daz  si  sinen  willen  wol  ge- 
sähen. 

Ludwic  von  Ormanie  /  der  lief  Waten  an.  863 

mit  einem  sper  vil  scharphen  /  schöz  er  üf  den  man, 
daz  diu  stücke  hohe  /  Sprüngen  in  die  winde. 
Ludwic  der  was  küene.  /  dö  kom  ouch  daz  Waten  in- 

gesinde. 

Wate  Ludewigen  / durch  den  helem  sluoc,  86 'j 

daz  des  swertes  ecke/üf  daz  houbet  truoc. 
ouch  het  er  under  prünne  /  von  vil  guoten  siden 
von  Abali  ein  hemede :/  anders  müest  er  nu  daz  ende 

liden. 

Ludwic  im  vil  küme/mit  sinem  libe  enprast.  865 

die  stat  muoste  er  rümen.  /  ez  was  ein  übel  gast 
Wale  da  er  solte  /  bi  vinden  sige  erwerben, 
man  sach  von  siner  hende/manegen  guoten  recken  da 

sterben. 

Xlartmuot  unde  Irolt/zuo  einander  spranc.  866 

ir  ietweders  wäfen/üf  dem  helme  erklanc, 
daz  man    ez  mohte  hoeren  /  durch  die  schar  verre. 
Irolt  was  vil  biderbe.  /  küene  was  ouch  Hartmuot  der 

herre. 

Herewic  von  Sewen,  /  ein  maerer  helt  guot,  867 

der  enmohte  niht  vollangen.  /  ja  spranc  er  in  die  fluot. 
er  stuont  unz  an  die  üehsen  /  tief  in  einer  ünde. 
herter  frouwen  dienest /wart  da  dem  künec  Herwige 

künde. 

Disen  recken  guoten  /  wolten  in  der  fluot  868 

ertrenken  sine  finde.  /  manegen  schaff  guot 
sach  man  üf  im  zebrechen.  /  im  was  gäch  zem  sande 
nach  sinen  vianden.  /  dö  wart  gerochen  maneges  recken 

ande. 

Als  si  daz  stat  erwürben,  /  man  sach  des  meres  fluot  869 
von  den  die  da  stürben  /  gefar  als  daz  pluot 
bi  in  allenthalben  /  in  roter  varwe  vliezen, 
so  wite  daz  ez  niemen  /  mit  einem  sper  wol  möhte  über- 

schiezen. 

Ijrcezer  arebeite  /  wart  nie  helden  kunt.  870 

ez  wart  nie  helt  als  maneger  /  gedrücket  an  den  grünt, 
ein  lant  si  möhten  erben  /  die  äne  wunden  stürben : 
die  in  da  schaden  taeten,/ich  waen  si  allenthalben  da  ver- 
dürben. 

JNäch  sinem  lieben  kinde/der  küene  Hetel  streit,       871 
er  und  sin  gesinde.  /  schaden  unde  leit 
taten  allenthalben  /  die  fremden  zuo  den  künden, 
des  wart  vil  maneger  veige  /  niden  üf  dem  Wülpensande 

funden. 

Mit  ungefüegem  dienste  /urborten  si  ir  hant,  872 

die  von  Ormanie.  /  von  Hegelinge  lant 

sach  man  die  vil  küenen  /  so  herlichen  striten : 

swer  genesen  wolte, /der  endorfte  ir  niemer  da  erpiten. 

Ortwin  unde  Morunc/ die  poulen  daz  lant  873 

nach  also  grozen  eren  /  daz  man  ir  w6nic  vant 
die  baz  gef  üegen  künden  /  schaden  mit  ir  eilen, 
si  sluogen  vil  der  wunden,  /  die  zwene  helde  unde  ir  her- 
gesellen. 

Die  vil  stolzen  Meere, /als  ich  han  vernomen,  87/i 

die  wären  von  ir  schef fen  /  zuo  ir  vinden  komen. 
des  wände  da  her  Hetele  /  in  sorgen  wol  geniezen. 
si  wären  helde  küene.  /  man  sach  daz  pluot  durch  veste 

helme   vliezen. 

Ir  voget  den  si  heten,/wie  möht  der  küener  sin?       875 
des  tages  f  rumt  er  sweizic  /  maneger  brünne  schin. 
er  was  in  starken  stürmen  /  ein  maerer  helt  vil  guote. 
wie  kundens  wesen  küener,  /  der  alte  Wat  und  ouch  von 

Tenen  Fruote? 

l_Jiu  sper  verschozzen  wären /dort  und  ouch  hie.       876 
Ortwin   mit  sin   gesellen  /  froelichen   gie. 
des  wart  des  tages  helme  /  vil  von  in  verhouwen. 
grimme  weinte  Küdrün.  /  also  tätn  ouch  bi  ir  ander 

frouwen. 

Der  herte  strit  der  werte  /  des  selben  tages  lanc.         877 
daz  volc  einander  gerte.  /  gröz  was  der  gedranc. 
da  muoste  snellen  helden/sere  misselingen, 
da  die  Hetelen  f riunde  /  wolten  sine  tohter  wider 

gwinnen. 

Der  äbent  seic  ie  näher. /da  von  der  künec  gewan  878 

schaden  deste  möre.  /  die  Ludewiges  man 

täten  swaz  si  solten.  /  si'nwesten  war  entrinnen. 

si  sluogen  manege  wunden :  /  also  werten  si  die  küniginne. 

Diz  werte  in  grozen  sorgen  /  unz  inz  diu  naht  benam  879 
fruo  von  einem  morgen.  /  si  täten  äne  schäm 
allez  daz  si  künden,  /  die  alten  zuo  den  jungen, 
e  daz  der  künic  Hetele  /  kom  zuo  dem  von  Ormani  ge- 
drungen. 

XVIII.   AVE  NTIURE 

WIE   LUDEW  IC   HET  ELEN    SLUOC    UND    Bl 
DER  NAHT   VUOR   VON  DANNEN 


Hetele   unde   Ludewic/die   truogen  hoch  enhant   880 
ir  vil  scharphiu  vväfen./ir  ietwedere  vant 
mit  kref  ten  an  dem  andern  /  rehte  wer  er  waere. 
Ludewic  sluoc  Hetelen :  /  des  wurden  dö  vil  herzen  leidiu 

maere. 

l_)ö  von  Mateläne/der  wirt  wart  crslagen,  881 

daz  gefriesch  diu  wol  getane. /ja  horte  man  da  klagen 
die  schcenen  Küdrünen  /  und  ouch  alle  ir  meide. 
ez  wart  gescheiden  küme./den  liuten  wart  da  beident- 

halben  leide. 

Dö  Wate  der  vil  grimme  /  gefriesch  des  küneges  tot,  882 
er  begunde  limmen.  /  sam  ein  äbentrot 
sach  man  helme  schinen  /  von  sinen  siegen  swinden. 
in  unde  al  die  sinen  /  die  muoste  man  vil  zornige  vinden. 

Swaz  die  helde  täten, /waz  mohte  helfen  daz?         883 
von  dem  heizen  pluote  /  der  wert  wart  vil  naz. 
des  frides  niht  engerten/die  von  Ilege.ingen. 
üf  dem  Wülpenwerde  /  woltens  Küdrün  gerne  wider 

bringen. 

Die  von  den  Stürmen  rächen  /  do  des  küniges  tot.  884 
die  von  Tenemarke  /  wären  in  der  not 
bi  den  Hegelingen /und  den  von  Ortlande, 
den  vil  zieren  heiden  /  prästen  guotiu  wäf en  an  den 

handen. 

Oinn  vater  wolte  rechen /der  küene  Ortwin  885 

(er  kom  mit  grözer  menge)  /  und  die  helde  sin. 
der  tac  der  was  verendet,  /  nahten  ez  begunde. 
do  wart  alrerst  erhouwen  /  von  den  helden  manc  vil 

tiefiu  wunde. 

Einer  von  Tenemarke  /  ze  Horande  spranc :  886 

sin  swert  im  harte  lüte/an  der  hende  erklanc: 
er  wand  er  waer  der  vinde :  /  dö  frumt  im  an  den  stunden 
Hörant  schaden  grözen :  /  der  degen  küene  sluoc  im  eine 

wunden. 

J-Jö  er  den  neven  sinen  /  ze  tode  het  erslagen,  887 

den  fanen  hiez  er  schiere  /  nach  sinem  fanen  tragen, 
do  erkante  er  bi  der  stimme /den  er  da  het  verschroten 
mit   sinem   starken   eilen :  /  Horant   klagte   sere   do   den 

toten. 

_L /üte  ruoft  do  Herwic:  /  „hie  wirt  mort  getan:         888 
sit  daz  wir  niht  lenger  /  des  tages  mügen  hän, 
wir  slahen  alle  einander,  /  die  fremden  zuo  den  künden, 
swiez  wer  unz  an  den  morgen,  /  hie  wirt  niht  der  dritte 

lebende  vunden." 

öwä  man  Waten  den  küenen  /in  stürmen  ie  vernam,  889 

niemen  zuo  im  dringen  /  in  der  not  gezam. 

sin  ungef  üegez  zürnen  /  niemen  bi  im  dolte. 

er  brähte  ir  vil  mangen  /  da  hin  da  er  iemer  wesen  solte. 

Ouch  mohten  siz  wol  scheiden  /  unze  ez  wurde  tac.  890 
ir  volc  da  beidenthalben  /  mit  ferchwunden  lac 
erslagen  von  den  fremden.  /  in  geprast  des  mänen 

schinen : 
der  tac  der  was  zergangen :  /des  vlos  den  sig  der  gast  mit 

al  den  sinen. 

J_Jie  grimme  müelichen  /  liezen  dö  den  strit.  891 

mit  vil  müeden  handen  /  schieden  si  sich  sit. 
si  beliben  bi  einander  /  dannoch  also  nähen, 
swä  diu  fiur  prunnen,  /  daz  si  ir  helme  und  ouch  ir  schilde 

sähen. 

Ludewic  und  Hartmuot  /  üzer  Ormandin  892 

giengen  sundersprächen.  /  daz  gesinde  sin 
liez  der  künic  hoeren  /  wes  er  bliben  solte 
bi  Waten  dem  vil  küenen,  /  wände  der  in  gerne  sterben 

wolte. 

Ejt  riet  in  sinen  listen :  /  „nu  legt  iuch  niht  ze  tal,     8g3 
iur  houbet  üf  die  schilde,  /  und  habet  grozen  schal, 
so  mugen  des  niht  wsenen  /  die  von  Hegelingen, 
obe  ichz  kan  gef  üegen,  /  daz  ich  iuch  von  hinnen  also 

bringe." 

Do  volgte  Ludewige  /  mage  unde  man.  8g4 

trumben  und  pusünen  /  lüte  man  vernam, 

sam  daz  lant  da  waere  /  gewaltecliche  ir  eigen : 

sine  starke  liste  /  begunde  Ludewic  dö  rehle  erzeigen. 

lVlan  horte  allenthalben  /  praht  unde  wuof .  895 

do  verpöt  man  den  kinden/den  weinenden  ruof: 
die  des  niht  wolten  läzen,  /  daz  man  die  alle  ertrancte : 
swelhe  man  gehörte,  /  daz  man  die  in  die  tiefen  ünde 

sancte. 

Swaz  si  gehaben  mohten,  /  daz  wart  in  üf  getragen.  896 
si  liezen  da  die  töten/  die  in  warn  erslagen. 
in  geprast  vil  f  riunde :  /  daz  was  in  vil  swaere. 
des  liezen  si  ir  kocken  /  hindr  in  da  vil  manegen  manne 

laere. 

IVlit  also  grozen  listen  /  kömens  üf  den  se,  897 

die  von  Ormanie.  /  den  frouwen  den  was  we, 
daz   si  verswigen  muosten  /  daz   varen   von  ir  mägen. . 
des  westen  niht  die  helde  /  die  noch  üf  dem  Wülpenwerde 

lägen. 

E  in  der  tac  bekceme,  /  dö  wärens  üf  den  wegen.     898 
die  von  Tenemarke  /  strites  wänden  phlegen. 
Wate  der  hiez  lüte  /  sin  herehorn  erschollen, 
dö  wolt  er  zuo  in  gähen,  /  die  er  mit  tiefen  wunden  wolte 

v  eilen. 

/je  rosse  und  ouch  ze  f  uoze  /  von  Hegelinge  lant     899 
daz  volc  sach  man  allez  /  sigen  über  sant 
nach  den  von  Ormanie,  /  Ludwige  und  sinen  mannen, 
mit  den   si  wolten   striten.  /  dö   wären  si  gefaren   verre 

dannen. 

Diu  schef  si  funden  laere,  /  geströuwet  ir  gewant  900 

sach  man  allez  ligende  /  üf  dem  Wülpensant. 
der  herrenlosen  wäfen  /  wart  da  vile  funden. 
si  heten  daz  versläfen,  /  daz  si  in  niemer  geschaden 

künden. 

Do  man  daz  Waten  sagte  /  (des  gienc  im  michel  not),  901 
wie  angestliche  er  klagte  /  des  künic  Hetelen  tot, 
daz  erz  niht  hete  errochen  /  an  Ludewiges  übe. 
vil  helme  lac  zerprochen.  /  daz  klagt  da  heime  vil  der 

schoenen  wibe. 

Wie  rehte  jämmerlichen  /  durch  zornigen  muot  902 

Ortwin  dö  klagte /die  sinen  recken  guot! 
er  sprach:  ,,wol  üf,  ir  helde, /ob  wir  si  mügn  ergähen, 
e  daz  si  rümen  selde :  /ja  sint  si  dem  stade  noch  vil 

nähen." 

Des  wolt  dö  gerne  volgen/Wat  der  alte  man.  go3 

Fruote  bi  dem  lüfte  /  kiesen  dö  began. 
er  sprach  zuo  den  recken :  /  ,,waz  hilfet  ob  man  ile? 
merket  mich  vil  ebne:/si  sint  von  hinnen  wole  drizec 

mile. 

Ouch  mugen  wir  der  Hute  /  die  state  niht  gehän  906 

daz  in  iht  schade  werde /von  unser  fart  getan, 
nu  lät  iu  mine  lere"  /  sprach  Fruote,  „niht  versmähen  : 
waz  weit  ir  rede  mere?/ja  muget  ir  si  niemer  wol  er- 
gähen. 

JNu  heizet  die  wunden /zuo  den  schef fen  tragen,      905 
und  suochet  ouch  die  töten  /  die  uns  sint  erslagen, 
und  heizet  die  besenken  /  üf  den  wilden  griezen  : 
si  habnt  hie  vil  der  friunde :  /  war  umbe  solten  si  des  niht 

geniezen?" 


XVIII.  W.  Ludew.  Het.  sluoc  u.  bi  d.  naht  vuor  v.  d.      487 

Si  stuonden  al  gemeine /mit  windender  hant.  906 

obe  in  niuwan  eine /der  schade   wurde  erkant, 
daz  si  verloren  helen  /  die  jungen  küniginne  : 
waz  möhten  si  nu  maere  /  der  frouwen  Hilden  wider  ze 

lande  bringen? 

Uo  sprach  der  degen  Mörunc:  /  „und  wurde  es  nu  niht 

mer,  907 

wan  daz  wir  selbe  liden/leit  und  herzen  ser: 
wir  dienen  swache  gäbe,  /  so  wir  ir  bringen  maere 
daz  Hetel  lit  erstorben.  /  noch  sanfter  ich  von  Hilden 

iemer  waere." 

l_)ö  suochte  man  die  toten  /  über  al  den  sant.  908 

die  da  wären  kristen, /swaz  man   der  da  vant, 
die  hiez  der  helt  von  Stürmen  /  zuo  einander  bringen, 
wä  si  beliben  solten,  /  daz   ahten  si  dö  mit  den  junge- 

lingen. 

JL)o  riet  der  degen  Ortwin  :  /  „ja  sul  wir  si  begraben.  909 

daz  sul  wir  ahten  danne  /  daz  si  Urkunde  haben 

mit  einem  riehen  klöster  /  iemer  nach  ir  ende, 

und  daz  ein  teil  guotes  /  iegeliches  künne  dar  zuo  sende." 

„Daz  hast  du  wol  geraten" /sprach  der  von  Sturmlant.  910 

„ja  sol  man  verkoufen  /  ir  ros  und  ir  gewant 

die  da  ligent  tote,  /  daz  man  der  armen  diete 

nach  ir  libes  ende /von  ir  guote  disen  vrumen  biete." 

J-Jö  sprach  der  degen  Irolt:/„sol  man  ouch  die  be- 
graben 911 
die  uns  den  schaden  täten,  /  oder  sol  man  si  die  raben 
und  die  wilden  wolfe/üf  dem  werde  läzen  niezen?" 
do  rieten  daz  die  wisen/daz  si  der  einen  ligen  niht  en- 

liezen. 

Do  si  do  müezic  wurden /nach  ir  manger  not,  912 

den   künic   si  begruoben,  /  der  den   werden  tot 
durch  f riunde  liebe  hete  /  genomen  üf  dem  sande. 
swie  si  geheizen  weeren,  /  saun  tet  man  die  von  iegelichem 

lande. 


488  Kudrun 

Die  Meere  man  besunder  /  ir  iegelichen  vant.  9i3 

als  tete  man  die  degene  /  von  Hegelinge  lant 
und  die  von  Ormanie  /  (man  muoste  ir  stat  bescheiden) : 
die   legte   man   besunder.  /  si   wären   beide   cristen   unde 

heiden. 

Vil  unmüezic  si  wären  /  unz  an  den  sehsten  tac.         91 1\ 
si  heten  niht  der  wile.  /  daz  gsinde  nie  gelac, 
wie  si  ze  gotes  hulden  /  die  von  Hegelingen 
von  ir  grözen  schulden  /  und  von  ir  missetaete  möhten 

bringen. 

J_jesen  unde  singen /man  hörte  so  vil  da  gi5 

daz  man  bi  sturmtöten /niender  anderswä 
got  so  schöne  diente /in  deheinem  lande, 
sit  lie  man  bi  den  veigen/  vil  der  guoten  pfaffen  uf  dem 

sande. 

Oiich  muosen  da  beliben  /  die  ir  solten  phlegen.  916 

die  hiez  man  ane  schriben  /  daz  in  da  wart  gegeben, 
wol  driu  hundert  huobe.  /  ez  wurden  spitelaere. 
diu  maer  erschullen  verre,  /  wie  daz  klöster  da  gestiftet 

waere. 

Alle  die  ir  mäge/ heten  da  verlän,  917 

die  gäben  dar  ir  stiure,  /  wip  unde  man, 
durch  willen  der  sele  /  der  lichnam  si  begruoben. 
sit  wart  ez  also  riche  /  daz  dar  dienten  wol  driu  hundert 

huobe. 

Nu  ruoche  in  got  genäden/die  da  sint  gelegen,  918 

und  den  in  dem  lande.  /  nu  fuoren  after  wegen 
die  noch  gesunt  wären  /  uf  dem  Wülpensande : 
die  körnen  nach  ir  sorgen  /  ieslicher  heim  zir  herren 

lande. 

XIX.  AVE  NTI  U  RE 

WIE    DIE    HEG  ELIA'  GE    HEIM    ZE 
LANDE    VUOREN 


Die  Hetelen  mäge/heten  läzen  hie  919 

in  des  tödes  läge  /  daz  guote  recken  nie 
mit  so  grözen  sorgen  /  nie  komen  zuo  ir  lande, 
sit  sach  man  schoene  f  rouwen  /  weinen  mit  windenden 

handen. 

Ez  getorste  üz  Ortlande  /  der  degen  Ortwin  920 

nach  schaden  und  nach  schände  /  die  lieben  muoter  sin 
Hilden  die  schcenen  /  vor  jamer  nie  beschouwen. 
diu  warte  tägeliche,  /  ob  si  brachten  Küdrün  die  f  rouwen. 

Wate  reit  mit  forhten/in  daz  Hilden  lant.  921 

die  andern  niht  getorsten.  /  sin  kraft  und  ouch  sin  hant 
het  übele  gehüetet  /  in  volcstürmen  grimmen, 
er'ntroute  niht  so  gahes/die  Hilden  hulde  widere  ge- 
winnen. 

Do  die  liute  sagten,  /Wate  waere  komen,  922 

genuoge  des  verzagten.  /  si  heten  e  vernomen, 
swanne  er  reit  üz  strite,/so  fuor  er  ie  mit  schalle, 
daz  tet  er  zallen  ziten.  /  si  swigen  nu  gemeinlichen  alle. 

„Uwe"  sprach  frou  Hilde,  /  „wie  ist  ez  nu  ergän?  923 
ez  vüerent  dürkel  schilde/des  alten  Waten  man. 
unsanfte  gänt  die  rnoere  /  geladen  harte  swaere  : 
si  gehabent  sich  übele :  /  ich  weste  gerne  wa  der  künic 

waere." 

Dar  nach  in  kurzer  wile  /  dö  si  daz  gesprach,  92 /j 

dö  sach  man  manegen  ilen  /  da  man  Walen  sach, 
die  von  ir  lieben  friunden  /  gerne  wolten  fragen, 
do  sagt  er  in  diu  maere,  /  der  ieslichen  mohte  wol  be- 
tragen. 

Dö  sprach  Wate  von  Stürmen  :  /  ,,ich  mac  iuch  niht  ver- 

dagen  925 

noch  sol  iuch  niht  betriegen :  /  sie  sint  alle  erslagen." 
des   erschraken  sere  /  die  alten   zuo  den  kinden : 
man  künde  nimmer  mere  /  so  rehte  trüric  ingesinde 

vinden. 

„Owe  miner  leide!"  /  sprach  des  küneges  wip.  926 

,,wie  ist  von  mir  gescheiden  /  mines  herren  lip, 
Hetelen  des  riehen! /wie  swindet  min  ere ! 
wie  hän  ich  vloren  beide!  /ja  gesihe  ich  Küdrün  niemer 

mere." 

Xvitter  unde  meide  /  quelten  dö  den  lip  927 

von   ungef  üegem   leide,  /  dö  des   küneges   wip 
ir  man  so  sere  klagte,  /man  hört  den  sal  erdiezen. 
„owe  mir"  sprach  vrou  Hilde,  /  „und  sol  sin  künec  Hart- 

muot  geniezen." 

Dö  sprach  Wate  der  küene :  /  ,,frouwe,  lät  daz  klagen.  928 
si  koment  niht  her  widere  /  noch  nach  disen  tagen  : 
so  uns  die  liute  erwahsent/ hie  in  disem  lande, 
so  tuo  wir  Ludewige/  unde  ouch  Hartmuote  alsam  ande." 

J_Jö  sprach  diu  trürende  :  /  ,,hey  solte  ich  daz  geleben !  929 

allez  daz  ich  hete  /  wolt  ich  darumbe  geben 

daz  ich  errochen  wurde,  /  swie  so  daz  geschaehe, 

daz  ich  vil  gotes  armiu/mine  tohter  Küdrün  gesaehe." 

Wate  sprach  ze  Hilden :/ ,,frou\ve,  lat  daz  klagen:        g3o 
wir  sulen  uns  besenden  /  in  disen  zwelef  tagen 
mit  allen  iuwern  recken, /swaz  wir  der  mugen  bringen, 
und  raten  eine  reise. /so  muoz  Ormanie  misselingen." 

Ljt  sprach:  „min  frouwe  Hilde,  /  ez  ist  also  komen :  931 

ich  hän  pilgerinen  /  niun  schef  genomen. 

diu  sul  wir  den  armen  /  dar  umbe  wider  bringen, 

ob  wir  mere  striten,  /daz  uns  danne  müge  baz  gelingen." 

Do  sprach  diu  jämerhaf  te  :  /  „daz  rate  ich  daz  man  tuo.  902 
daz  man  ir  schaden  püeze,  /  da  han  ich  willen  zuo. 
swer  iht  nimt  pilgerinen,  /  der  hat  des  sünde  starke : 
man  sol  ie  wider  eine  /  in  mines  Silbers  geben  drie 

marke." 

J-Jiu  schef  diu  bräht  man  widere,  /  als  ez  diu  frouwe 

riet.  g33 

e  daz  ir  deheiner/von  dem  stade  schiet, 
dö  wart  den  pilgerinen  /  also  wol  vergolten 
daz  si  da  fluochten  niemen  /  und  daz  Hagnen  kint  bleip 

unbescholten. 

Dar  nach  des  naehsten  morgens  /  dö  kom  von  Selant  g3£ 
Herwic  der  küene  /  da  er  froun  Hilden  vant 
nach  ir  mannes  ende  /  weinen  grimmecliche. 
mit  windenden  henden  /  enphienc  si  doch  die  helde  lobe- 

liche. 

Von  der  frouwen  weinen  /  trähenen  dö  began  935 

Herwic  der  edele.  /  dö  sprach  der  junge  man : 
,,si  sint  niht  alle  erstorben  /  die  iu  da  helfen  solten 
unde  ez  gerne  täten  :  /  des  habent  sümeliche  sere  engolten. 

xLz  geruowet  niemer  /  min  herze  und  ouch  min  lip :  g36 
ez  muoz  erarnen  Hartmuot/daz  er  mir  ie  min  wip 
getorste  hin  gef  üeren  /  und  slahen  unser  helde  : 
ich  rit  im  noch  so  nahen /daz  ich  im  gesitze  uf  siner 

selde." 

Swie  leit  in  allen  waere, /si  riten  gegen  der  stat  937 

hin   ze   Mateläne.  /  diu   küniginne   pat, 
swaz   in  geschehen  wsere,  /  die  triuwe  haben  wolten, 
daz  si  die  küniginne  /  dar  umbe  doch  niht  gare  miden 

solten. 

Uö  komen  die  von  Friesen /und  die  von  Sturm- 

lant.  g38 

nach  den  von  Tenemarke  /  hetes  ouch  gesant. 

von  Wäleis  dar  komen  /  die  Mörunges  helde. 

do  riten  die  Hegelinge  /  mit  in  zuo  der  schcenen  Hilden 

selde. 

Do  kom  von  Ortlande  /  ir  sun  Ortwin.  939 

si  klagte,  als  si  solte,  /  den  lieben  vater  sin. 

die  helde  sunderspräche  /  mit  ir  frouwen  täten. 

ez  wart  ein  urliuge  /  mit  den  starken  helden  geraten. 

Uö  sprach  Wat  der  alte :  /  ,,ez  kan  niht  e  geschehen,  9^0 
die  wir  da  hän  ze  kinden,  /  unz  daz  wir  gesehen 
daz  si  sint  swertmsezic,  /  vil  manec  edel  weise, 
si  gedenkent  an  ir  mäge  /  und  helfent  uns  vil  gerne  zuo 

der  reise." 

Do  sprach  diu  küniginne :  /  „wan  möhte  daz  gesin!   9^1 
sol  alsus  bi  den  vinden  /  diu  liebe  tohter  min 
in  fremden  landen  sitzen /allez  dort  gefangen, 
ich  armiu  küneginne,  /  so  ist  mir  min  freude  gar  zer- 
gangen." 

Uö  sprach  von  Tenen   Fruote:/,,ez  mac  niht  e 

ergän  9/»  2 

e  wir  die  stat  der  Hute  /  mugen  vol  gehän, 

daz  wir  hereferten  /  mugen  riten  hinnen, 

swaz  halt  die  unser  vinde  /  die  wile  dort  uns  mugen  an 

gewinnen." 

Do  sprach  diu  küniginne :  /  ,,daz  läze  uns  got  geleben.  g/|3 
mir  vil  armer  frouwen  /  ist  der  tac  ze  lanc  gegeben, 
swer  an  mich  gedenket  /  und  an  Küdrün  die  armen, 
dem  wil  ichs  wol  getrouwen  /  daz  er  sich  über  uns  da 

lät  erparmen." 

Si  gerten  urloubes. /do  sprach  daz  edel  wip :  gVi 

,,swer  an  mich  gedenke,  /  saelic  si  sin  lip : 

ja  sult  ir,  küene  recken,  /  gerne  zuo  mir  riten, 

und  schaffet  unser  reise /so  ir  peste  kunnet  in  den  ziten." 

Do  sprach  Wat  mit  listen, /der  alte  helet  palt:  945 

„frouwe,  man  sol  wenden  /  dar  zuo  den  besten  walt. 
sit  wir  zer  herferte  /  haben  guot  gedinge, 
von  iegelichem  lande /heizet  ir  iu  vierzic  kocken 

gwinnen." 

öi  sprach:  ,,so  sol  ich  würken  /  heizen  bi  der  fluot  9/16 
zweinzic  veste  kiele  /  starc  unde  guot, 
und  wil  die  heizen  rüsten /(des  hau  ich  guot  gedinge), 
daz  si  mine  f  riunde  /  mit  slaten  zuo  den  vianden 

bringen." 

Do  wolten  si  sich  scheiden.  /  der  vogt  üz  Mörlant         9^7 
der  gie  gezogenliche  /  da  er  die  f rouwen  vant. 
er  sprach:  „man  sol  mir  künden /der  zit  ein  rehtez  ende 
so  si  hinnen  wellen,  /  daz  man  niemer  mer  nach  mir  ge- 
sende." 

VJüetlichez   scheiden  /  liez   si  do  geschehen.  g48 

man  mohte  nach  ir  leide  /  trürende  sehen 
dise  guote  geste/und  ouch  die  schcenen  frouwen. 
si  rieten  zallen  stunden  /  des  die  von  Ormani  niht 

mühten  trouwen. 

Do  si  von  dannen  wären  /  geriten  in  ir  lant  9/19 

mit  trüeben  gepären,  /  üf  den  Wülpensant 

der  töten  peteliuten  /  hiez  man  f üeren  spise, 

daz  si  ir  gedaehten  /  gegen  got:  frou  Hilde  was  vil  wise. 

Dar  zuo  hiez  si  müren  /  ein  münster :  daz  was  wit.     g5o 
klöster  und  spitäle  /  hiez  si  würken  sit. 
mich  dunket  daz  ez  wurde  /  erkant  in  mangem  lande 
von  den  die  da  lägen,  /sit  nande  man  ez  da  zem  Wülpen- 

sande. 

XX.   AVE  NTI  U  RE 

WIE    HARTMVOT    HEIM    ZE 
LANDE    KOM 

•k 

Nu   läze  wir  beliben  /  wiez   umbe   si  gestä,  g5i 

od  waz   die   klosterliute /ze   schaffen  heten  da. 
wir  sulen  läzen  hceren  /  umbe  Hartmuote, 
wie  er  ze  lande  brähte  /  manege  maget  edel  unde  guote. 

JiJö  si  gescheiden  wären, /als  wir  iu  sagten  e,  g52 

vil  manegem  edeln  recken, /den  was  von  wunden  we. 
die  si  in  den  stürmen  /  töunde  heten  läzen, 
die  muosten  sit  die  weisen  /  beweinen  in  ir  landen  äne 

mäze. 

Mit  vil  grozen  sorgen  /  komens  über  f  luot.  g53 

äbent  unde  morgen  /vil  manec  degen  guot 
schämten  sich  vil  sere,  /  die  alten  zuo  den  jungen, 
daz  si  entrunnen  waeren,/swie  wol  in  anders  wrer  in  strit 

gelungen. 

Si  nähten   Ormanie  /  ze   Ludewiges  lant.  g5/» 

den  guoten  schefliuten  /  was  vreude  da  crkant. 
do  si  in  ir  sorgen /ir  heimwesen  sähen, 
dö  sprach  einer  drunder :  /  „wir  sin  der  Hartmuotes 

pürge  nähen." 

JLJö  hülfen  in  die  winde /in  des  fürsten  lant.  955 

daz  liut  üz  Ormanie  /  freute  sich  ze  hant 

daz   si  noch   komen  solten  /  ze  ir  kinden  und  ze  ir 

wiben, 
die  e  waenen  wolten,  /  daz  si  dort  alle  müesten  tot 

beliben. 

J_Jö  Ludewic  der  alte  /  sine  bürge  sach,  g56 

der  von  Ormanie  /  ze  Küdrüne  sprach : 

„seht  ir  die  bürge,   frouwe?/ir  mugt  iuch  freude 

nieten, 
weit  ir  uns  sin  genaedic,  /  wir  wellen  iuch  mit  richem 

lande  mieten." 

Do  sprach  vil  trürecliche  /  daz   edel  magedin  :  957 

„wem  möhte  ich  sin  gensedic  ?  /  wan  diu  genade  min, 
von  der  bin  ich  so  verre  /  leider  nu  gescheiden : 
ich  waene  et  herter  swaere :  /  des  belibe  ich  alle  tage  in 

leiden." 

Do  sprach  aber  Ludewic :  /  ,,lät  iu  niht  wesen  leit :      968 
minnet  Hartmuoten  /  den  recken  vil  gemeit. 
al  daz  wir  sin  habende,  /  daz  wellen  wir  iu  pieten : 
ir  mugt  iuch  mit  dem  degne  /  ere  unde  wünne  noch  ge- 

nieten." 

Do  sprach  diu  Hilden  tohter :  /  ..wan  lät  ir  mich  an 

not?  g5g 

e  ich  Hartmuoten  naeme,  /  ich  wolte  e  wesen  tot : 

im  enwaere  ez  von  dem  vater  geslaht  /  daz  er  mich  solte 

minnen, 

den  lip  wil  ich  Verliesen  /  e  ich  in  ze  f riunde  welle 

gwinnen." 

Dem  künic  Ludewige  /  tet  diu  rede  we.  960 

er  vienc  si  bi  dem  häre,  /  er  warf  si  üf  den  se. 
Hartmuot  der  küene  /  wie  balde  er  daz  werte, 
daz  er  die  maget  edele  /  von  den  starken  ünden  vor  im 

nerte ! 

Uö   si  nu  wolte   sinken,  /  dö  kom  her   Hartmuot.    961 
si  möhte  wol  ertrinken,  /  wan  daz  der  degen  guot 
ir  valwe  zöpfe   erreichte  /  mit  den  sinen   henden. 
da  mite  zöch  ers  widere :  /  anders  möhte  ir  sterben  niht 

er  wenden. 

Si  brähte  in  eine  barke  /  Hartmuot  der  degen.  962 

Ludewic  kund  unsanfte  /  schcener  frouwen  phlegen. 
si  saz  in  ir  hemde  /  do  ers  üz  dem  wäge  prallte, 
diu  zuht  was  ir  fremde.  /  hey  wie  rehte  leide  s'ir  ge- 

dahte! 

J_Jö   weinten  al  gemeine  /  diu   schoenen   magedin.     963 
frö  was  ir  deheine.  /  wie  künde  in  leider  sin, 
do  man  des  küneges  tohter  /  straf te  also  sere? 
si  gedähten  in  ir  muote :  /  „man  tuot  uns  der  leide  noch 

mere." 

Do  sprach  der  herre  Hartmuot :/ ,,zwiu  'rtrenket  ir  min 

wip,  96/1 

die  schoenen  Küdrünen?/diu  ist  mir  als  der  lip. 

taete  ez  anders  iemen,  /  so  zürnte  ich  also  sere, 

dan  Ludewic  der  vater  min,  /  daz  ich  im  nseme  beide 

lip  und  ere." 

Do   sprach   aber   Ludewic:  /  „unbescholten   ich   noch 

bin  965 

komen  in  min  alter,  /  und  wolte  ouch  also  hin 

leben  nach  minen  eren  /  unze  an  min  ende. 

nu  bite  Küdrünen,  /  daz  si  ir  zorn  nu  niht  an  mir  ver- 
ende." 

Die  poten  komen  wären  /  froelich  gemuot.  9G6 

do  enpöl  man  froun  Gerlinde  /  liep  unde  guot 
und  willigen  dienest  /von  ir  sun  Hartmuoten, 
und  dazs  enphähen  solte  /  üf  dem  stad  vil  manegen 

rilter  guolen. 

rLr  hiez  ouch  ir  daz  künden, /ez  kum  über  se  967 

diu  magt  von  Hegelingen,  /  nach  der  dicke  we 
waere  Hartmuote/e  daz  ers  gesache. 

do  daz  gehörte  Gerlint, /ja  waene  ich  ir  lieber  nie  ge- 

schaehe. 

Do  sprach  der  pote-  piderbe :  /  „frouwe,  ir  sult  sin  968 
vor  der  bürge  nidene,  /  da  ir  diu  magedin 
mit  minniclicbem  gruoze  /  enphähet  in  ir  leide, 
ir  und  iuwer  tohter  /  sult  balde  riten  zuo  dem  Stade 

beide. 

Ouch  sult  ir  mit  iu  füeren/hin  nider  zuo  der  fluot  969 
magede  unde  f  rouwen,  /  und  ouch  ritter  guot, 
da  man  die  eilenden  /  in  der  habe  vinde. 
mit  minneclichem  gruoze  /  sult  ir  enphahen  daz  ir  in- 
gesinde." 

,,Daz  tuon  ich  willeclichen"  /  sprach  frou  Gerlint.       970 
,,ez  sol  mich  f  reude  riehen  /  hie  daz  Hetelen  kint. 
kumt  si  her  ze  lande /mit  ir  ingesinde, 
ich  waene  ich  Hartmuoten  /  dicke  bi  ir  froelichen  vinde." 

Diu  ros  hiez  man  gewinnen,  /  dar  zuo  diu  salelkleit.  971 

diu  junge  küniginne  /  was  frö  unde  gemeit, 

wanne  daz  geschaehe  /  dazs  in  ir  vater  lande 

Küdrün  gesaehe,  /  die  man  vil  dicke  in  hohem  prise  nande. 

J-J6  suochtens  üz  den  kisten/die  aller  pesten  wat       972 
die  si  da  inne  wisten  /  und  die  ouch  iemen  hat. 
mit  vlize  hiez  man  kleiden  /  die  Hartmuotes  helde. 
des  küneges  ingesinde  /  reit  schöne  mit  vil  zierde  üz  der 

selde. 

An  dem  dritten  morgen  /  wip  unde  man,  973 

■  swaz  Gerlint  unde  Ortrün  /  gesindes  gewan, 
daz  was  wol  bereitet  /  ze  f rouwen  antvange. 
si  riten  üz  der  bürge  /  unde  piten  da  ze  hof  niht  lange. 

J_Jö  wären  ouch  die  geste/komen  in  die  habe.  97/i 

allez  daz  si  brähten/daz  wart  gefüeret  abe. 

si  wären  zuo  ir  lande  /  komen  f  rcelichen, 

niwan  Küdrün  eine /und  ir  gesinde  fuoren  trürecliche. 

xlartmuot  der  snelle/si  fuorte  bi  der  hant.  975 

möht  ez  sich  gelüegen,  /  si  bete  ez  gerne  erwant. 

ja  nam  ouch  diu  arme /den  dienst  von  im  durch  ere. 

dö  tet  ab  erz  vil  gerne /unde  swaz  er  dienen  künde  mere. 

lVJ.it  ir  giengen  dannen  /  wol  sehzic  magedin,  976 

dem  gelich  si  solten/in  höhen  zühten  sin 
komen  üz  ir  lande.  /  si  waren  e  vil  maere 
in  manegen  künecrichen  :  /  dö  liez  si  vreude  haben  niht  ir 

swaere. 

J-Jiu  Hartmuotes  swester/bi  zwein  fürsten  gie  977 

da  si  die  Hilden  tohter  /  vlizecliche  enphie. 
mit  weinenden  ougen  /  diu  maget  vil  eilende 
kust  des  wirtes  tohter.  /  dö  nam  si  Ortrün  bi  ir  wizen 

hende. 

i\üssen  si  dö  wolte/daz  Ludewiges  wip.  978 

dö  was  in  unmuote/der  juncfrouwen  lip. 
si  sprach  ze  Gerlinde :/ ,,wes  get  ir  mir  so  nähen? 
swiech  iuwer  tohter  kuste,  /  ir  endurfet  hie  mich  niht  en- 

phähen. 

Ez  wären  iuwer  raste  /  daz  ich  armiu  meit  979 

uf  michel  unstaete  /  vil  manegiu  herzen  leit 
mit  schänden  hän  geduldet. /es  wirt  noch  leider  mere." 
do  begunde  nach  ir  hulden  /  diu  alte  küniginne  ringen 

sere. 

Si  gruozte  ouch  besunder/die  frouwen  über  al.  980 

dö  kom  liute  ein  wunder.  /  da  von  was  michel  schal, 
dö  hiez  man  üf  den  griezen  /  manege  hütten  spannen 
mit  sidinen  snüeren  /  dem  herren  Hartmuot  unde  sinen 

mannen. 

.Die  liute  unmüezic  wären,  /  £  daz  si  ab  dem  se  981 

brähten  daz  si  fuorten.  /  Kudrünen  tete  we 
daz  die  von  Ormanie  /  bi  ir  magden  wären, 
man  sach  si  wider  niemen  /  wan  gen  Ortrünen  eine  wol 

gepären. 

Si  muosten  uf  den  griezen  /  beliben  al  den  tac.  982 

ir  ougen  sach  man  riezen :  /  swes  ander  iemen  phlac, 
diu  wurden  selten  trucken/unde  ir  liehten  wange. 
Hartmuot  si  dicke  tröste.  /  doch  muoste  ir    ungemüete 

weren  lange. 

Ortrün  was  alles  arges  /  gegen  ir  tugende  f  ri.  g83 

swaz  ander  iemen  taete,  /  si  was  ir  gerne  bi 
und  liebte  ir  ze  wesene/in  ir  vater  lande, 
der  armen  juncf rouwen  /  was  nach  ir  friunden  leit  und 

michel   ande. 

r  rö  sis  da  heime  funden  /  (daz  was  michel  reht)  984 

den  si  erzeigen  künden,  /  ritter  oder  kneht, 
waz  si  von  Hegelingen  /  heim  ze  lande  brähten. 
wie  frcelich  sis  enphiengen !  /  wan  si  ir  dort  ze  land  niht 

wol  gedähten. 

JL)ö  si  gemuozet  heten/ab  dem  wilden  mer,  985 

swaz  dö  die  Hute  taeten,  /  daz  Hartmuotes  her 
daz  wart  dö  gescheiden  /  des  landes  mangen  ende, 
etliche  sach  man  lachen,  /  sumeli:he  ab  winden  die  hende. 

Dö  fuor  ouch  von  dem  sande  /  der  degen  Hartmuot.  986 
er  brähte  Küdrünen  /  zeiner  pürge  guot. 
da  muoste  si  sit  lenger  /  beliben  danne  waere 
der  juncfrouwen  wille.  /  si  leit  da  michel  angest  unde 

swaere. 

J-J6  diu  maget  edele  /  in  der  bürge  saz,  987 

die  man  da  solte  kroenen,  /  der  wirt  der  riet  in  daz, 
daz  si  ir  al  gemeine  /  dienten  vlizecliche: 
so  lieze  si  deheinen, /si  machtes  alle  sant  mit  guote  riche. 

Dö  sprach  diu  alte  Gerlint,  /  daz  Ludewiges  wip :         988 
,, wanne  sol  nu  Küdrün/den  Hartmuotes  lip, 
den  jungen  künic  edelen  /  mit  armen  umbesliezen? 
er  mac  sich  ir  wol  glichen,  /wol te  si,  si'ndörft  es  niht 

verdriezen." 

J_Jiz  erhörte  Kudrün,/diu  eilende  meit.  989 

si  sprach :  ,,frouwe  Gerlint,  /  ez  waere  iu  lihte  leit, 
der  iuch  eines  nöte  /  von  dem  ir  iuwer  mäge 
so  mangen  vloren  haetet.  /  ja  möhte  iuch  im  dienen  wol 

betragen." 

„J_Jaz   niemen  mac  erwenden"  /  sprach  do  des  küneges 

wip,  990 

„mit  triuwen  sol  manz  enden.  /  nu  minne  sinen  lip. 

daz  habe  üt  minem  houpte,  /  ich  wil  dirs  iemer  Ionen. 

wiltu  heizen  künegin,  /  ich  wil  dir  gerne  geben  mine 

kröne." 

JL)o  sprach  diu  ungemuote  :  /  ,,der  wil  ich  niht  tragen.  991 
von  sinem  grözen  guote  /  mäht  du  mir  niht  gesagen, 
daz  ich  den  recken  iemer  /  gerne  welle  minnen. 
ich  ger  hie  niht  ze  wesene./ja  muote  ich  aller  tägeliche 

hinnen." 

Der  junge  wirt  der  lande,  /  der  degen  liartmuot,  992 

diu  rede  was  im  ande/und  endühte  in  niht  ze  guot. 
er  sprach:  „sol  ich  erwerben /  niht  die  edelen  frouwen, 
so  sol  ouch  mir  diu  schcene  /  deheines  guoten  willen  niht 

getrouwen." 

Uo  sprach  ze  Hartmuote  /  diu  übel  Gerlint:  99.S 

„die  wisen  sulen  ziehen  /  also  diu  tumben  kint. 
weit  et  ir,  her  Hartmuot,  /  mich  si  ziehen  läzen, 
ich  trouwe  ez  wol  gef üegen  /  daz  si  sich  ir  hochf art  müeze 

mäzen." 

,,Ich  gan  iu  wol  der  dinge"  /  sprach  do  Hartmuot,       99/1 

,,swie  halt  mir  gelinge, /daz  ir  die  maget  guot 

habt  in  iuwer  zühte/näch  ir  und  iuwern  eren. 

diu  maget  ist  eilende.  /  l'rouwe,  ir  sult  si  güetlichen  leren." 

Die  schcenen  Küdrünen,  /  e  daz  er  dannen  gie,         995 

der  junge  künec  ze  zühte/siner  muoter  lie. 

die  junge  küneginne/  gemuote  ez  harle  sere. 

si  wolt  iedoch  niht  glouben, /swie  si  tiete,  Gerlinde  lere. 

Do  sprach  diu  tiufelinne  /  Avider  die  schcenen  meit :  996 
,,wilt  du  nihl  haben  freude, /so  muost  du  haben  leit. 
nu  sich  et  allenthalben,  /  wer  dir  daz  wende, 
du  muost  min  phiesel  eilen  /  unde  muost  mir  selbe  schürn 

die   prende." 

J-J6  sprach  diu  maget  edele :  /  ,,dä  kan  ich  wole  zuo,  997 
swaz  ir  mir  gepietet,  /  daz  ich  daz  allez  tuo, 
unz  mir  got  von  himele  /  mine  sorge  wende, 
iedoch  hat  vil  selten  /  miner  muoter  tohter  gschürt  die 

prende." 

Si  sprach  :  ,,du  muost  beginnen, /ob  ich  daz  leben  hän,  998 
daz  ander  küniginne  /  selten  hänt  setän. 
dine  michel  hochfart  /  trouw  ich  dir  wol  geleiden, 
e  morgen  äbent  werde,  /  du  muost  von  dinen  meiden  sin 

gescheiden. 

LJu  dunkest  dich  so  tiure, /als  ich  beere  jenen.  999 

da  von  dir  arebeite  /  dicke  muoz  geschehen. 
dinen  muot  vil  grimmen  /  trouw  ich  dir  wol  geleiden, 
von  allen  höhen  dingen  /  wil  ich  dich  wol  swachen  unde 

scheiden." 

Ze  hove  gienc  mit  zorne  /  diu  übel  Gerlint.  1000 

si  sprach  ze  Hartmuote :  /  ,.daz  Hetelen  kint 
wil  dich  und  dine  f  riunde  /  haben  also  smaehe. 
e  ich  daz  heeren  wolte,  /  ich  wolte  e  daz  ichs  niemer  mer 

gesaehe." 

Uö  sprach  ze  siner  muoter  /  Hartmuot  der  degen:  1001 
„swie  daz  kint  gepäre,  /  f  rouwe,  ir  sult  sin  phlegen 
also  güetliche  /  daz   ichs  iu  müg   gedanken. 
ich  hän  ir  gtän  so  leide,  /  si  mac  wol  von  minen  diensten 

wanken." 

Do  sprach  diu  küniginne :  /  ,,swaz  ir  iemen  tuot,       1002 
si  envolget  niemen :  /  sist  herte  gemuot : 
man'nwende  sis  mit  übele,/si  kumt  dir  zeinem  wibe 
ze  rehter  mäze  niemer.  /  daz  tuo  wir  ouch  e  sis  ane  blibe." 

JL)ö  sprach  von  Ormanie  /  der  üz  erweite  degen:     ioo3 
„frouwe,  nu  lät  schinen  /  und  ruocht  ir  also  phlegen, 
ob  ir  mir  triuwe  leistet,  /  ir  ziehet  si  in  der  mäze, 
daz  mich  diu  küniginne  /  niht  gar  üz  der  f  riuntschefte 

läze." 

Diu  übel  tiufelinne  /  zornicliche  gie  ioo4 

da  si  daz  ingesinde  /  von  Hegelingen  lie. 
si  sprach :   ,,ir  juncfrouwen,  /  ir  sult  würken  gän. 
daz  ich  iu  gepiute,  /  daz  sol  deheiniu  verlän." 

JUo  wurden  da  gescheiden  /  diu  schoene  magedin,   ioo5 
daz  si  einander  lange  /  muosten  fremde  sin. 
die   mit  grozen   eren  /  herzoginne   waeren, 
die  muosten  garn  winden.  /  si  sazen  sit  in  ungef  üegen 

swasren. 

öumliche  muosten  spinnen  /  und  pursten  ir  den  har.  100C 

die  von  höhen  dingen  /  wären  komen  dar 

und  die  wol  legen  künden  /  golt  in  die  siden 

mit  edelem  gesteine,  /  die  muosten  smaehe  arebeite  liden. 

Diu  aller  peste  drunder /diu  zhove  solte  sin,  1007 

der  gepöt  man  bsunder  /  daz  si  diu  magedin 
zOrtrünen  kemenäte  /  daz  wazzer  tragen  hieze. 
diu  was  geheizen  Heregart.  /  ja  mohle  si  ir  adels  niht  ge- 

niezen. 

Jl/ines  fiirsten  tohter  /  der  bürge  het  unt  lant  1008 

den  oven  muoste  eiten  /  mit  ir  wizen  hant 

so  Gerlinde  i'rouwen  /  in  die  stuben  giengen. 

daz  si  in  also  diente, /daz  si  irz  zempesten  niht  verfiengen! 

Ouch  was  ir  einiu  drunder /von  Gälitzen  lant,         1009 

die  hete  ir  ungelücke  /  von  Portegäl  gesant. 

si  was  von  Irlande/ komen  mit  Hagenen  kinde 

hin  ze  Ilegelingen. /sit  wart  si  zOrmanie  ingesinde. 

JN  u  mugt  ir  hoeren  wunder  /  umb  dise  gröze  not.      1010 

diu  swacheste  darunder,  /  swaz  ir  diu  gepot, 

daz  muoste  si  leisten, /swaz  si  diu  würken  hieze. 

si  moht  ir  edeln  mäge/da  ze  Ormanie  niht  geniezen. 

VVerc  diu  vile  sma?hen,  /  daz  ist  alwär,  1011 

der  phlägen  die  frouwen  /  vierdehalbez  jar, 
unze  daz  her  Ilaitniuot/üz  drin  herreisen 
was  komen  heim  ze  lande. /dannoch  dienten  aliez  da  die 

weisen. 

Jrlartmuot  hiez  im  "zeigen /die  triutinne  sin.  1012 

an  der  edelen  f rouwen  /  was  wol  worden  schin 

daz  si  het  vil  selten  /  gemach  und  guote  spise. 

man  lie  si  des  engelten/daz   si  lebt  in  tugentlicher  wise. 

.Dö  gie  si  im  engegene. /der  junge  künic  sprach:     ioi3 
„Kudrün,  schcene  frouwe,  /  welch  ist  din  gemach 
sit  ich  und  mlne  degene  /  schieden  von  dem  lande?" 
si  sprach :  „da  muos  ich  dienen,  /  daz  ir  sin  habt  sünde 

unde  ich  schände." 

J-J6  sprach  aber  Hartmuot :/ „wie  habt  ir  so  getan,  ioi/l 
Gerlint,  liebe  muoter?/ich  hets  iu  doch  verlän 
ze  huote  üf  die  gnade /daz  ir  diu  gröze  swaere 
an  aller  hande  dingen  /  geringt  von  iu  in  disem  lande 

wsere." 

JL)6  sprach  diu  wülpinne  :/,, wie  möht  ich  ziehen  baz    10 1 5 
die  Hetelen  tohter?/du  solt  wizzen  daz: 
ich   künde  nie   gewinnen,  /  gepiten  noch  gepieten 
dazs  dich  und  dinen  vater,  /  dar  zuo  din  mäge  niht  be- 
schulten hiete." 

1J6  sprach  aber  Hartmuot :/ „des  get  ir  michel  not.  1016 
wir  sluogen  ir  der  mäge  /  so  manegen  riter  tot 
und  garten  ze  weisen  /  Küdrün  die  heren : 
min  vater  ir  den  vater  sluoc:/jä  mac  man  si  mit  lihter 

rede  geseren." 

J-Jö  sprach  aber  sin  muoter :  /  „sun,  daz  ist  war:         1017 
ob  wir  Küdrunen  /  vlegten  drizic  jär, 
ichn  möhtes  wan  mit  pesmen  /  od  geisel  dar  zuo  bringen 
daz  si  bi  dir  lsege :  /anders  kan  irz  niemen  an  ertwingen." 

Si  sprach  ze  Hartmuote  :  /  „baz  unde  baz  10 18 

wil  ich  si  haben  gerne."  /dö  enweste  daz 
niht  reht  der  recke  küene  /  daz  sis  in  allen  ende 
wirs  danne  da  vor  hete. /daz  moht  der  armen  leider 

niemen  wenden. 

J-J6  gie  si  hin  widere  /  da  si  si  sitzen  vant.  10 19 

si  sprach  ze  Küdrünen  /  von  Hegelinge  lant : 
„ob  du  dich,  maget  schcene,  /  niht  baz  wilt  verdenken, 
du  muost  mit  dinem  häre  /  strichen  stoup  von  schämein 

und  von  penken. 

IVline  kemenäten,  /  daz  wil  ich  dir  sagen,  1020 

die  muost  du  dri  stunde  /  ze  ieglichem  tage 
wol  keren  unde  zünden /mir  daz  fiur  drinne." 
si  sprach:  „daz  tuon  ich  allez,/e  ich  vür  minen  friedel 

iemen  minne." 

Si  leiste  güetlichen  /  allez  daz  man  hiez  102 1 

tuon  die  maget  edele./wie  lützel  si  des  liez! 
siben  jär  bevollen /leit  si  in  fremeden  riehen 
die  grözen  arebeite.  /  man  het  si  küneges  kinde  niht 

geliche. 

J_J6ez  dem  niunden  järe  /  nähen  began,  1022 

(Hartmuot  der  was  wise),/der  helt  sich  versan 
deiz  im  und  sinen  f  riunden  /  waare  gar  ein  schände 
daz  er  niht  kröne  trüege  /  und  doch  ein  herre  hiez  ob 

küneges  lande. 

Er  kom  geritn  üz  strite,  /  er  und  sine  man.  1023 

mit  vil  hohem  eilen  /  pris  er  gewan. 
dö  wand  er  Küdrünen  /  die  schoenen  minnen  solte, 
die  er  vor  allen  meiden  /zeinem  liebe  gerne  haben  wolle. 

J_Jö  er  nu  was  gesezzen,  /  bringen  ers  im  hiez.  1024 

deheiniu  guotiu  kleitler  /  tragen  si  enliez 
Gerlint  sluoc  si  übele  /  swie  der  helt  nu  taete, 
die  magt  ez  ahte  ringe.  /  wan  si  was  an  grozen  eren 

staete. 

Do  rieten  sine  friunde,  /  ez  liep  oder  leit  1025 

siner  muoter  waere,  /  daz  er  die  schoenen  meit 
in  sinen  willen  braehle/swä  mite  er  daz  künde, 
er  möhte  mit  der   frouwen /geleben  noch   vil  manege 

liebe  stunde. 

JNäch  siner  mäg'e  räte/gie  er  da  'r  si  vant  1026 

in  einer  kemenäte.  /  er  nam  si  bi  der  hant. 
er  sprach:  „ir  sult  mich  minnen, /vil  edel  maget  riche, 
und  sit  ein  küniginne.  /  iu  dienent  mine  helde  lobeliche." 

Do  sprach  diu  maget  scheene :  /  „des  hän  ich  niender 

muot,  1027 

wan  mir  diu  übel  Gerlint  /  so  vil  ze  leide  tuot 

daz  mich  niht  mac  gelüsten  /  deheines  recken  minne. 

ir  und  al  ir  künne  /bin  ich  vint  von  allen  minen 

sinnen." 

„Uaz  ist  mir  leit"  sprach  Hartmuot.  /  „ob  ichz  gedienen 

kan,  1028 

swaz  iu  min  muoter  Gerlint  /  ze  leide  hat  getan, 
des  wil  ich   iueh  ergetzen  /  nach   unser  beider  ere." 
dö  sprach  diu  maget  edele:/,,ich  wil  iu  getrouwen 

niemer  mere." 

Do  sprach  von  Ormanie  /  Hartmuot  daz  kint:    '       1029 
,,ir  wizzet  daz  wol,  frouwe,  /  daz  min  eigen  sint 
diu  lant  und  die  bürge  /  unde  ouch  al  die  liute. 
wer  hienge  mich  dar  umbe,  /  ob  ich  iueh  mir  gwünne 

zeiner  priute?" 

J_)6  sprach  diu  Heteln  tohter :  /  „daz  hieze  ich  misse- 

tän.  io3o 

dar  zuo  ich  keine  sorge  /  entriuwen  nie  gewan. 

ez  sprsechen  ander  f ürsten,  /  so  si  des  hörten  maere, 

daz   daz  Hagnen  künne  /  in  Hartmuotes  lande  kebse 

wsere." 

,,VVaz  ruochte  ich  waz  si  tseten ?"/ sprach  do  Hart- 
muot. io3i 
„obe  ez  et  iueh  eine,  /  frouwe,  diuhte  guot, 
so  wolte  ich  künic  werden /und  ouch  ir  küniginne." 
si  sprach :  „sit  äne  sorge  /  daz  ich  iueh  iemer  gerne 

minne. 

Ir  wizzet  wol,  her  Hartmuot.  /  w  ie  ez  dar  umbe 

stät,  io32 

waz  iuwer  baldez  eilen /mir  geschadet  hat, 
dö  ir  mich  dort  vienget/und  mich  fuortet  dannen, 
waz  iuwer  recken  täten  /  schaden  mir  an  mines  vater 

mannen. 

Nu  ist  iu  wol  künde  /  (daz  ist  mir  leit  genuoc)        io33 
daz  iuwer  valer  Ludewic/minen  vater  sluoc. 
ob  ich  ein  ritter  weere,  /  er  dürfte  äne  wäfen 
zuo  mir  komen  selten.  /  war  umbe  solte  ich  danne  bi  iu 

släfen? 

JlLz  was  noch  her  der  zite/ein  sit  also  getan,  io3A 

daz  kein  f rouwe  solte  /  niemer  nemen  man, 
ez  enwaere  ir  beider  wille./daz  was  ein  michel  ere.'; 
Küdrün  diu  schoene  /  klagte  et  ie  nach  ir  vater  sere. 

J-Jo  sprach  vil  zornecliche / der  recke  Hartmuot:    io35 
,,mir  ist  vil  unmaere  /  swaz  man  iu  getuot. 
sit  ir  niht  enruochet/ tragen  mit  mir  kröne, 
ir  vindet  daz  ir  suochet :  /  ja  git  man  iu  daz  tägelich 

ze  16ne." 

„Den  lön  wil  ich  dienen /als  ich  hän  her  getan.   io36 
swaz  ich  gewürken  künne  /  den  Hartmuotes  man 
und  Gerlinde  wiben,  /  sit  min  hat  got  vergezzen, 
daz  lid  ich  allez  gerne. /ich  bin  mit  manegem  kumber 

besezzen." 

bi  woltenz  baz  versuochen.  /  ze  hove  hiez  man  gan  1037 

die  schcenen  Ortrünen, /ein  maget  wol  getan. 

diu  solte  in  ir  zühten,/si  mit  ir  gesinde, 

eines  guoten  willen  /die  armen  Küdrünen  überwinden. 

-Uö  sprach  of fenlichen  /  der  degen   Hartmuot :        io38 
„ich  wil  iuch  iemer  riehen,  /  swester,  obe  irz  tuot 
daz  ir  mir  des  gehelfet  /  daz  Küdrün  diu  here 
vergezze  ir  grözen  leides,  /  daz  si  doch  enklage  niht  so 

sere." 

J_)o  sprach   üz   Ormanie  /  Ortrün   daz   kint:  1089 

,,ich  sol  ir  iemer  dienen /und  alle  die  da  sint, 
daz  si  vergezze  ir  leides.  /  min  houbet  ich  ir  neige, 
ich  und  mine  meide  /  suln  ir  iemer  dienen  hie  vür  eigen." 

Des  sagt  ir  dö  genäde  /  diu  maget  wol  getan  :  io4o 

,,daz  ir  mich  so  gerne /gekroenet  saehct  stän 
bi  Hartmuot  dem  künege  /  und  daz  ich  lebt  in  ere, 
des  lone  ich  iu  mit  triuwen.  /  doch  müejet  mich  min 

eilende  sere." 

XXI.   AVE  NTI  U  RE 

WIE   KU  DRU  N    MV  OST E    WASCHEN 

■k 

Do  pöt  man   Küdrünen/  bürge  unde  lant.  10A1 

dö  si  des  niht  wolle,  /  sit  muoste  si  gewant 
waschen   tägeliche  /  von   morgn   unz   an   die   naht, 
des  vlös  den  sig  her  Ludewic,  /  dö  er  mit  Herewige  f aht. 

J-J6  pat  man   Küdrünen  /  von  dem  sedele  stän        io/»2 
und  hiez  die  maget  edele  /  mit  Ortrüne  gän, 
daz  si  gemaches  phlaegc/und  trunke  guoten  win. 
do  sprach  diu  eilende :  /  ,,ich  wil  niht  küniginne  sin. 

Ir  wizzet  wol,   her   Hartmuot,  /  swie  iuwer   wille 

stät,  io43 

daz  man  mich  bevestent/ einem  künege  hat 

mit  vil  staeten  eiden  /  zeim  elichen  wibe. 

ez  ensi  daz  er  sterbe,  /  ich  gelige  niemer  bi  recken 

libe." 

J.J6  sprach  der  vürste  Hartmuot :  /  ,,ir  sent  iuch  äne 

not.  io!\f\ 

uns  enscheidet  niemen,  /  ez  entuo  der  tot. 

ir  sult  mit  siten  guoten  /sin  bi  miner  frouwen. 

diu  senf  tet  iuwer  swaere :  /  des  wil  ich  ir  ze  vlize  wol  ge- 

trouwen." 

Hartmuot  waenen  wolte  /  daz  sich  ir  staeter  site        io45 
da  mite  senften  solte/daz  ir  sin  swester  mite 
al  geliche  teilte  /  swaz  si  mühte  bringen, 
ja  gedähten  si  in  beide /daz  in  möhte  noch  an  ir  ge- 
lingen. 

öi  begunde  enphähen  /  swer  ir  dienest  pöt.  io46 

Ortrün  saz  ir  nähen.  /  ir  varwe  rosenrot 

wart  in  kurzen  ziten  /  von  trinken  und  von  spise. 

des  wart  ir  vil  bereite.  /  dö  enwas  diu  arme  niht  so  wise. 

06  si  der  künec  ie  gruozte  /  unde  irz  schone  pöt,   1047 

wie  lützel  ir  daz  puozte!  /  si  gdähte  an  ir  not, 

die  si  und  ir  gesinde  /  dulte  in  f  remeden  landen. 

mit  rede  harte  swinde  /  si  räch  ie  an  Hartmuote  ir  anden. 

J-)az  tet  si  also  lange  /  daz  sin  den  künec  verdröz.   io48 
er  sprach :  „min  frouwe  Küdrün,  /  ich  waere  wol  genöz 
des  vürsten  Herwiges,  /  den  ir  vür  michel  ere 
nemet  iu  ze  friunde.  /ja  strafet  ir  mich  dicke  al  ze  sere. 

W  öltet  ir  daz  läzen,  /  daz  waere  uns  beiden  guot.  io4g 
mir  ist  leit  unmäzen  /  swer  iu  iht  leides  tuot, 
da  mite  er  iu  beswaeret/ daz  herze  und  ouch  die  sinne, 
swie  vient  ir  mir  waeret, /ich  wolt  iuch  gern  län  wesen 

küniginne." 

Von  dannen  gie  dö  Hartmuot,  /  da  er  die  sinen  man  io5o 
vlegte  daz  si  solten  /  des  landes  huote  han 
und  ander  siner  eren./er  gedähte  im  under  stunden: 
„man  hazzet  mich  so  sere,  /  daz  ich  an  dem  schadn  iht 

werde   erfunden." 

Gerlint  diu  übele/ dienen  ir  dö  hiez  io5i 

die  si  an  frouwen  sedele/ harte  selten  liez. 
die  man  von  allem  rehte  /  bi  edeler  f ürsten  kinden 
solt  alle  zite  suochen,  /  die  muoste  man  da  bi  den  swachen 

vinden. 

JL)iu  alte  wülpinne  /  sprach  ir  vientlichen  zuo:        1062 
„ich  wil  daz  mir  den  dienest /diu  Hilden  tohter  tuo. 
nu  si  sich  durch  ir  übele  /  dunket  also  staete, 
nu  muoz  si  mir  dienen,  /  daz  si  mir  anders  niemer 

getaete." 

J_J6  sprach  diu  maget  edele:  /,,swaz  ich  dienen  mac  io53 
mit  willen  und  mit  henden  /  naht  unde  tac, 
daz  sol  ich  vliziclichen  /  tuon  in  aller  stunde, 
sit  mir  min  ungelücke  /  bi  minen  f riunden  niht  ze  wesen 

gunde." 

J_Jö  sprach  diu  übel  Gerlint :  /  ,,du  solt  min  gewant  ioöi'j 
tragen  tägellche/  hin  nider  üf  den  sant, 
unde  solt  daz  waschen  /mir  und  mim  gesinde, 
und  solt  daz  behüeten/daz  man  dich  keine  wile  müezic 

vinde." 

Do  sprach  diu  maget  edele :  /  ,,vil  riches  küneges 

wip,  io55 

so  schaffet  daz  man  lere  /  mich  daz  ich  den  lip 
müge  dar  zuo  bringen  /  daz  ich  iu  wasche  kleider : 
ich  sol  niht  haben  wünne:  /ich  wolte  daz  ir  mir  noch 

t;etet   leider. 

Nu  heizet  mich  ez  leren, /sit  ich  waschen  sol.  io56 

ich  weiz  mich  niht  so  here,  /  ich  künde  ez  gerne  wol, 
sit  ich  da  mite  dienen  /  sol  die  mine  spise. 
ich  versage  ez  niemen." /diu  arme  Küdrün  diu  was  vile 

wise. 

Do   hiez   si   eine   weschen  /  tragen   daz   gewant,  1057 

diu  si  da  leren  solte,/mit  ir  üf  den  sant. 
alrerst  begundes  dienen  /  mit  sorgen  angestlichen. 
daz  understuont  do  niemen.  /  Gerlint  quelte  do  Küdrün 

die  riehen. 

Vor  Ludewiges  seiden  /  lerle  man  si  daz,  io58 

daz  si  so  diente  helden  /  daz  niemen  künde  baz 
gewaschen  in  diu  kleider /in  Ormanielande. 
ir  frouwen  wart  nie  leider /dos  sähen  daz  si  diente  üf 

dem  sande. 

I  )r>  was  ir  einlu  dründer,  /diu  was  ouch  küneges 

kint.  1069 

swaz  si  alle  klagten, /daz  was  gar  ein  wint. 

disiu  arebeite/diu  gienc  in  allen  nähen. 

dö  si  ir  edelen  frouwen/alsö  jämmerlichen  waschen 

sähen. 

Dö  sprach  in  ir  triuwen  /  Hildeburc  diu  meit:  1060 

„ez  mac  si  riuwen  alle  /  (gote  si  ez  gekleit) 
die  mit  Kudrünen/ körnen  her  ze  lande, 
die  erbeitent  reste  küme.  /  nu  stät  si  selbe  waschend  üf 

dem  sande." 

J_)iz  gehorte  Gerlint. /si  sprach  ir  übele  zuo :  1061 

„wiltu  daz  din  frouwe/der  dienste  niht  entuo, 
so  solt  du  dich  vervähen  /  der  dienste  ze  allen  stunden." 
„ich  taet  ez  für  si  gerne"  /  sprach  Hildeburc,  „ob  mir  sin 

iemen  gunde. 

Ir  sult  durch  got  den  riehen,  /  frouwe  Gerlint,  1062 

si  niht  eine  läzen  :  /  si  ist  küneges  kint. 
ouch  truoc  min  vater  kröne.  /  daz  wil  ich  noch  volbringen  : 
lät  mich  mit  ir  waschen,  /  swie  uns  übele  oder  wol  gelinge. 

Si  erbarmet  mir  so  sere,  /  swie  ich  selbe  lide  not,       io63 
durch  ir  höhen  ere/die  got  an  ir  gepöt. 
richest  aller  künege  /  daz  wären  vor  ir  mäge. 
ir  dienest  zimt  hie  übele,  /  doch  läze  ich  mich  niht  bi  ir 

betragen." 

Dö  sprach  diu  übel  Gerlint: /„so  wirt  dir  ofte  vre.  io6f\ 
swie  herte  st  der  winter,  /  du  muost  üf  den  sne 
und  muost  diu  kleider  waschen  /  in  den  küelen  winden, 
so  du  dich  dicke  gerne /in  dem  phieselgadme  liezest 

vinden." 

Si  erbeite  harte  küme, /deiz  äbenden  began.  io65 

da  von  diu  edel  Küdrün  /  einen  tröst  gewan. 
zuo  ir  gie  vrou  Hildeburc  /  in  eine  kemenäten. 
klagen  si  dö  beide  /von  ir  dienste  herzeliche  täten. 

rlildeburc  diu  here  /  weinende  sprach:  106G 

,,ja  riuwet  mich  vil  sere/din  grözer  ungemach. 
ich  hän  die  tiufelinne/ erpeten  daz  du  eine 
niht  waschest  üf  dem  grieze.  /  ich  trag  mit  dir  die  arebeit 

gemeine." 

iJö  sprach  diu  eilende :/ „des  Ion  dir  iemer  Krist    1067 
daz  du  also  trürec  /  mines  leides  bist, 
wiltu  mit  mir  waschen,  /daz  git  uns  freude  guote 
und  kürzet  uns  die  wile.  /  uns  ist  ouch  da  von  deste  baz 

ze  muote." 

Do  ir  daz  was  erloubet/daz  si  daz  gewant,  1068 

diu  freuden  was  beroubet,  /  mit  ir  üf  den  sant 
ze  waschen  tragen  müese,  /  daz  tröstes  in  ir  leide, 
swaz  anders  iemen  taete,  /  noch  muosten  mere  waschen 

dise  beide. 

Oö  ir  ingesinde  /  die  muoze  mohte  hän,  1069 

si  weinten  harte  swinde,/sö  sis  sähen  stan 
waschen  an  dem  grieze.  /  daz  klagtens  alle  sere, 
und  heten  si  doch  arebeit /daz  in  der  werlte  ir  hete 

niemen  mere. 

Daz  werte  also  lange,  /  daz  ist  alwär,  1070 

daz  si  waschen  muosen  /  wol  sehslehalbez  jar, 
bereiten  wiziu  kleider  /  den  Hartmuoles  helden. 
ez  wart  nie  frouwen  leider.  /  man  vant  si  jämerliche  vor 

den  seiden. 

XXII.    AVE  NT  I  U  RE 

WIE    HILDE    HERVERTE    NACH 
IR    T  0  II  T  E  R 

• 

IV  I  u  läze  wir  beliben/wie  si  dienten  hie,  1071 

J-    1  die  maged  eilende.  /  vrou  Hilde  hete  nie 
läzen  üz  gedanken  /  wie  si  da  nach  gesünne 
wie  si  ir  lieben  tohter  /  üz  Ormanielande  heim  gewünne. 

Si  hete  heizen  würken/bi  des  meres  vluot  1072 

starker  kiele  sibene  /  veste  unde  guot, 

zwene  und  zweinzic  kocken  /  niuwe  unde  riebe. 

swaz  die  haben  solten,  /  des  wären  si  berihtet  vlizecliche. 

Vierzic  galeide/het  si  üf  dem  mer.  1078 

daz  was  ir  ougenweide.  /  si  warte  einem  her 
daz  si  senden  solte.  /dem  het  si  riche  spise 
erworben  swä  si  künde.  /  si  lönte  ir  helden  harte  wol  ze 

prise. 

JlLz  nähent  zuo  den  ziten  /  daz  si  zuo  dem  se  107A 

niht  lenger  wolten  biten/nacb  jenen  den  vil  we 
was  in  fremeden  landen /mit  starken  arebeiten. 
dö  hiez  diu  schoene  Hilde /ir  poten  wol  mit  kleidern 

bereiten. 

J_Jaz  was  zen  wihen  nahten, /dö  kunte  si  den  tac       1075 
den  die  daz  solten  rechen  /  daz  Hetel  tot  gelac. 
do  pat  siz  allen  künden  /  ir  friunden  unde  ir  mannen, 
daz  man  ir  liebe  tohter  /  üz  Ormanie  wider  fuorte  dannen. 

35 

Dö  sandes  aller  erste  /  Herwige  dan  1076 

ir  poten,  daz  er  weste/unde  sine  man, 
wie  sin  gesworen  haeten  /  lange  Herreise, 
von  den  in  was  bestanden  /  da  zHegelingen  manec  richer 

weise. 

Die  Hilden  poten  ilten/in  Herwiges  lant.  1077 

er  weste  wol  war  umbe  /  si  waeren  dar  gesant. 

dö  gieng  er  hin  engegene  /  da  si  si  komen  sähen. 

dö  gruozt  ers  vliziclichen,  /  dö  si  im  Hilden  poteschaft 

verjähen. 

„ir  wizzet  wol,  herre, /wie  ez  dar  umbe  stät,  1078 

wie  zen  Hegelingen  /  daz  volc  gesworen  hat. 
vrou  Hilde  iu  des  getrouwet/baz  dan  ander  iemen. 
Küdrünen  eilende /daz  erparmet  billicher  niemen." 

Dö  sprach  der  ritter  edele :  /  „ich  weiz  wiez  drumbe 

stat,  1079 

daz  Hartmuot  mit  f rävele  /  min  trüt  gevangen  hat, 
durch  daz  si  im  versagete  /  und  mich  ze  f riund  erkös. 
dar  umb  ouch  min  frou  Küdrün  /  ir  vater  Hetelen  verlos. 

Du  pote  solt  vil  balde  /  ir  min  dienest  sagen.  1080 

ja  wirt  ez  Hartmuote  /  niemer  vertragen 

daz  er  mine  f rouwen  /  so  lange  hat  gevangen. 

baz  dan  ander  iemen /so  mac  mich  der  arebeit  belangen. 

Ir  und  ir  gesinde  /  solt  du  pote  sagen  1081 

daz  ich  nach  wihen  nahten  /  in  sehs  und  zweinzic  tagen 
ze  Hegelingen  rite /mit  drin  tüsent  mannen." 
do  piten  si  niht  mere.  /  froun  Hilden  poten  schieden  von 

ir  dannen. 

Dö  rihte  sich  ouch  Ilerewic/üf  urliugewän  1082 

mit  den  die  ez  vil  dicke /helen  guot  getan, 
do  bereite  er  zuo  der  verte  /  die  mit  im  varen  wolten 
in  einem  winter  herte, /die  des  urliuges  mit  im  phlegen 

solten. 

Hüten  der  schoenen  /  helfe  waere  not,  io83 

hin  ze  Tenemarke  /  ir  friunden  siz  enbot, 

daz  die  snellen  recken  /  niht  lenger  solten  piten 

die  zOrmanie  /  nach  der  schoenen  Küdrün  wolten  riten. 

Si  hiez  sagen  Hörande/daz  er  gedaehte  dran  108/i 

(er  waere  sküneges  künne)  /  daz  er  und  sine  man 

die  ir  lieben  tohter  /  in  liezen  erparmen, 

e  si  gelaege  iemer/an  des  künec  Hartmuotes  armen. 

Dö  sprach  der  degen  Hörant :  /  „f roun  Hilden  solt  du 

sagen  ioS5 

daz  ich  ez  also  süene  /  mit  maneges  wibes  klage. 

ich  kume  zuo  ir  gerne  /  und  allez  min  gesinde : 

man  hcert  noch  drumbe  weinen  /in  dem  lande  maneger 

muoter  kinde. 

J_Jar  zuo  sult  ir  mere  /  miner  frouwen  sagen,  1086 

daz  ich  ir  vil  gerne  /  kum  in  kurzen  tagen, 

und  wie  ze  urliuge  /  stä  min  gedinge, 

daz  ich  zehen  tusent/miner  helde  üz  Tenemarke  bringe." 

l_)ie  poten  urloubes  /  gerten  von  im  dan  1087 

ze  Wäleis  in  die  marke,  /  da  si  mit  sinen  man 
Morungen  funden,  /  den  marcgräven  riehen, 
er  sach  die  poten  gerne  /  unde  enphie  si  harte  minnec- 

lichen. 

J-Jo  sprach  der  degen  Irolt :  /  „von  mir  ist  wol  erkant  1088 
daz  ich  in  siben  wochen  /  ze  Hegelinge  lant 
mit  recken  solte  riten,  /  swaz  ich  der  möhte  bringen, 
daz  tuon  ich  vil  gerne,  /  swie  joch  minen  recken  da  ge- 
linge." 

J_Jo  hiez  daz  Mörunc  künden  /  in  Holzane  lant  1089 

daz  nach  lieben  friunden  /  frou  Hilde  het  gesant. 
man  solte  heref erten :  /  daz  kunte  man  den  guoten. 
dö  sagte  man  diu  maere/von  Tenemarke  dem  küenen 

Fruoten. 

Dö  sprach  der  ritler  piderbe :  /  „ich  kum  vii  gerne 

dar  1090 

da  wirs  gewinnen  widere.  /  des  ist  driuzehen  jär 
daz  wir  hereferten  /  ze  Ormanie  swuoren, 
dö   Hartmuotes   friunde/von   uns   hin   mit   Küdrüne 

fuoren." 

Wate  ouch  wol  gedähte, /der  helt  üz  Slurmlant.   1091 
sine  helfe  er  brähte.  /  swie  im  niht  was  bekant 
der  pot  der  küniginnc  /  von  den  Ilegelingen, 
doch  ilte  er  swaz  er  künde,  /  waz  er  guoter  ritter  möhte 

bringen. 

Dö  vlizzen  si  sich  alle  /  zuo  der  herefart  1092 

wol  mit  tusent  helden  :  /  wol  bereitet  wart 
Wate  da  zen  Stürmen  /  von  mannen  und  von  mägen, 
da  mite  er  Hartmuote  /  üzer  Ormanie  wolte  lägen. 

Die  eilenden  vrouwen  /  übele  bewart  iog3 

bi  Gerlinde  wären,  /  wan  frouwe  Heregart 
(so  hiez  ir  einiu  drunder),  /  diu  phiac  höher  minne 
mit  des  küneges  schenken.  /  si  wolle  wesen  gwaltic  her- 

zoginne. 

Daz  weinte  vil  dicke  /  der  schcenen  Hüten  kint.         1094 
ouch  geschadt  ez  sere  /  der  selben  frouwen  sint 
daz  si  da  tragen  wolte  /mit  in  nihl  die  swaere. 
swaz  ir  da  von  geschaehe,  /  daz  was  Küdrunen  dö  vil  gar 

unmaere. 

Diu  liut  unmüezic  wären,  /  als  ich  iu  hän  geseit.   iog5 
vil  lützel  wart  gepüezet  /  doch  der  arebeit 
der  si  vil  ölte  phlägen  /  in  liegelinge  lande, 
die  helde  dö  daz  rieten  /  daz  man  nach  Küdrunen  bruoder 

sande. 

Die  poten  ritcn  palde  /  gegen  Ortlant,  1096 

da  man  ul  dem  plane  /  den  jungen  degen  vant 
bi  einem  preiten  phlume,/der  was  vögele  riche. 
mit  sinem  valkenaere  /peizte  da  der  künec  vil  kündec- 

liche. 

Uie  poten  sach  er  gähen.  /  dö  sprach  er  sä  ze  hant:  1097 
„dort  ritent  liute  nahen,  /  die  hat  nach  uns  gesant 
Hilde  min  f  rouwe,  /  ir  helde  vil  vermezzen. 
nu  wil  si  des  waenen,  /  daz  wir  der  hereferte  haben  ver- 

gezzen." 

J_Jie  valken  liez  er  fliegen.  /  do  reit  er  balde  dan,       1098 
da  er  in  kurzen  ziten  /  trüeben  muot  gewan. 
die  potn  er  balde  gruozte.  /  wie  schiere  sim  daz  künden 
daz  si  die  küniginne  /  zallen  ziten  weinende  funden. 

Si  sagten  im  ir  dienest  /  triuwe  unde  guot:  io99 

wie  der  recke  wsere  /  dar  umbe  gemuot, 

oder  wen  er  siner  manne  /  dare  wolte  bringen? 

si  solten  hereferten  /  hin  zOrmanie  von  den  Hegelingen. 

JL)ö  sprach   der  degen  Ortwin :  /  ,,du  hast  mir  war 

geseit.  1100 

ich  wil  von  hinnen  f  üeren  /  michel  unde  preit 

ein  her  mit  guoten  helden,  /  mit  zweinzic  tüsent  mannen. 

die  wil  ich  dare  f  üeren,  /  ob  ir  deheiner  niemer  kom  von 

dannen." 

IVlan  sach  in  allen  enden  /  riten  in  daz  lant  1101 

nach  den  diu  f rouwe  Hilde  /  hete  gesant. 
wie  si  der  wol  gedienten,  /  des  vlizzens  sich  durch  ere. 
die  helde  die  ir  komen,  /  der  was  sehzic  tüsent  oder  mere. 

Von  Wäleis  her  Morunc/der  hete  üf  der  fluot         1102 
wol  sehzic  kocken  starke  /  veste  unde  guot. 
swaz  die  liute  mohten  /  hin  ze  Hegelingen 
getragen  üf  der  flüete,  /  die  wolte  er  nach  f roun 

Küdrünen  bringen. 

IVlan   brähte   ouch   schef   diu   riehen  /  da   her  von   Ort- 

lant.  no3 

harte  lobelichen  /  ir  ros  und  ir  gewant 

allez  was  gezieret  /  gen  dem  urliuge, 

ir  helme  unde  ir  wapen./si  fuorten  harte  ritterlich  ge- 

ziuge. 

Man  ahte  bi  den  Schilden  /wie  vil  ir  möhte  sin  no/i 

die  der  schcenen  Hilden  /  daz  edel  magedin 
solten  helfen  bringen  /  üz  Ormanieriche. 
der  wurden  sibnzic  tüsent.  /  in  gap  frou  Hild  ir  gäbe 

kosteliche. 

Swelhe  ir  bekömen  /  od  swer  ze  hove  gie,  i  io5 

diu  freudelöse  f rouwe  /  selten  daz  verlie. 
si'ngienge  in  engegene  /  und  gruozte  si  besunder. 
den  üz  erweiten  degenen  /  gap  man  von  richer  wsete 

manic  wunder. 

Die  Hilden  kiele  wären  /  wol  bereit  dar  zuo :  1 106 

ob  si  varen  solten  /  des  nsehsten  tages  fruo, 
ez  zaeme  wol  ze  mäzen  /  den  lobelichen  gesten. 
dö  wolte  sis  niht  läzen,  /  unz  si  heten   keiner  slaht  ge- 

presten. 

J_Jiu  wäpen  hiez  frou  Hilde  /  zuo  den  schef f en  tragen  1 1 07 
und  helme  vile  guote  /  üz  stahele  geslagen. 
halsperge  wize/wol  fünf  hundert  mannen, 
übr  allez  daz  si  heten,  /  hiez  si  die  recken  mit  in  f  üeren 

dannen. 

Ir  ankerseil  diu  wären  /  von  vesten  siden  guot,  1 108 

ir  segel  harte  riche.  /  da  mit  si  über  fluot 
von  Hegelinge  lande  /  ze  Ormanie  solten, 
die  der  frouwen  Hilden  /  Küdrünen  gerne  wider  bringen 

wolten. 

Ir  anker  die  wären /von  isen  niht  geslagen:  1109 

gegozzen  glocken  spise,/so  wir  hoeren  sagen, 
mit  spänischem  messe  /  wären  si  gepunden, 
daz  den  guoten  helden  /  die  magneten  niht  geschaden 

künden. 

Hilde  diu  schcene/vil  manegen  pouc  pöt  11 10 

Waten  und  den  sinen./dä  von  muosten  tot 
geligen  vil  der  helde,  /  do  er  mit  den  Hegelingen 
üz  Hartmuotes  pürge/die  schcenen  vrouwen  solte  wider 

bringen. 

.Hilde  vlizeclichen  /  dö  begunde  piten  1 1 1 1 

die  von  Tenelande  :  /  .,swaz  ir  her  habt  gestriten 
in  herten  volcstürmen,  /  des  lön  ich  iu  nach  eren. 
volget  minem   fänre,  /  der   kan   iuch  daz  peste   wol   ge- 
leren." 

Si  fragten  wer  der  wsere.  /  daz  tet  si  in  bekant.    1112 
si  sprach :  „daz  ist  Hörant  /  da  her  von  Tenelant. 
sin  muoter  diu  was  swester  /  Hetelen  des  riehen, 
weit  irs  im  getrouwen,  /  so  sult  irm  in  dem  stürme  niht 

entwichen. 

Ir  sult  ouch  niht  vergezzen  /  des  lieben  sunes  min,  iii3 
ir  beide  vil  vermezzen.  /  er  ist  der  tage  sin 
küme  in  zweinzic  jären  /  gewahsen  zeinem  manne, 
beginn  sin  iemen  vären,  /  so  helfet  ir  im,  guote  recken, 

dannen." 

Daz  si  daz  gerne  taeten  /  und  waeren  si  da  bi,  1 1 1 1\ 

daz  sprächen  si  gemeine,  /  er  koeme  schaden  fri 
wol  heim  ze  sinem  lande,  /  ob  er  in  wolte  volgen. 
des  was  der  helet  Ortwin  /  in  sinen  jungen  siten  uner- 

bolgen. 

xLz  wart  zuo  den  schef f en / gef üeret  und  getragen,    ni5 
daz  iu  daz  wunder  niemen/  künde  vol  gesagen. 
si  gerten  urloubes  /  gen  ir  arebeite. 
den  riehen  Krist  von  himele  /  pat  si  diu  scheene  Hilde 

wol  beleiten. 

Cjenuoge  mit  in  fuoren/den  ir  vater  was  erslagen :  11 16 
die  biderbe  weisen  wolten/ir  schaden  niht  vertragen, 
ouch  weinte  vil  der  f  rouwen  /  da  zen  Hegelingen, 
wanne  in  got  von  himele  /  diu  ir  lieben  kint  solt  wider 

bringen. 

öi  mohtenz  in  ir  sinne  /  allez  niht  getragen  11 17 

und  wolten  die  liute/niht  lenger  läzen  klagen, 
si  huoben  sich  von  dannen  /  mit  freuden  und  mit  schalle, 
do  si  zen  scheff en  giengen,  /  die  guoten  ritter  hört  man 

singen  alle. 

Do   nu   gescheiden   wären /hie   die   Hute   dan,  1118 

do  sach  man  vil  der  frouwen  /  in  den  venstern  stän. 
si  beleitens  mit  den  ougen  /  so  si  verriste  künden 
von  der  burc  ze  Mateläne,  /  do  die  helde  dannen  varn  be- 

gunden. 

Ir  maspoume  erkraehten.  /in  kom  ein  rehter  wint.  11 19 
vil  segele  sich  erstracten.  /  maneger  muoter  kitit 
vuor  üf  den  gedingen  /  daz  si  würben  ere. 
der  kom  in  vil  ze  handen :  /  dar  nach  si  muosten  are- 

beiten  sere. 

Ja  enweiz  ich  ez  niht  allez,  /  wie  ir  dinc  ergie,         1120 
niwan  der  künec  des  landes  /  da  von  Karadie 
der  vuor  mit  sinem  volke  /  den  recken  hin  engegne. 
er  prähte  üz  sinem  lande  /  zin  wol  zehen  tüsent  sneller 

degne. 

Uf  dem  Wülpensande,  /  da  e  was  der  strit,  1121 

von  ieglichem  lande  /  da  beten  si  sich  sit 

vermezzen  alle  geliche  /  einer  samenunge. 

ir  klöster  daz  was  riebe.  /  dar  gap  der  alte  und  der  junge. 

JLlie  ab  den  schef f en  wären  /  gegangen  von  der 

habe,  1122 

der  schiet  nu  vil  maneger  /  von  sines  vater  grabe 
mit  solhem  ungemüele /daz  ez  wart  jenen  swaere 
an  den  si  daz  erkanten  /  daz  er  in  schädelich  in  strite 

waere. 

Uer  künic  von  den  Meeren  /  wart  enphangen  wol.   na3 

vier  und  zweinzic  kocken  /  präht  er  liutes  vol, 

dar  zuo  vil  der  spise,  /  daz  in  in  zweinzic  jären 

niht  gepresten  solte.  /  si  wolten  der  von  Ormanie  fären. 

Von  stad  si  sich  do  huoben/so  si  aller  peste  dan  1124 
mit  ir  schef fen  künden. /sit  wart  in  kunt  getan 
michel  arebeite  /  üf  dem  preiten  fluote. 
waz  half  daz  si  nu  wiste  /  der  alte  Wate  und  von  Tenen 

Fruote? 

In  körnen  sunderwinde,  /  die  sluogen  üf  dem  se       iia5 
daz  edele  ingesinde  /  (da  von  wart  in  we), 
da  si  mit  tüsent  seilen  /  den  grünt  niht  heten  f unden. 
ir  beste  schefliute  /  aller  meiste  weinen  dö  begunden. 

Z,e  Givers  vor  dem  berge /lac  daz  Hilden  her.  1126 

swie  guot  ir  anker  waeren,  /  an  daz  vinster  mer 
magneten  die  steine /beten  si  gezogen, 
ir  guote  segelpoume  /  die  stuonden  alle  gepogen. 

J_Jö  daz  volc  mit  jämer  /  weinte  über  al,  1127 

dö  sprach  Wat  der  alte :  /  „lät  vallen  hin  ze  tal 
in  die  gruntlösen  ünde/die  unser  anker  swaere. 
man  sagt  von  mangen  dingen,  /  dar  bi  ich  under  wilen 

gerner  waere. 

Sit  hie  lit  versigelet  /  unser  frouwen  her  1128 

und  wir  sin  komen  so  verre  /  üf  daz  vinster  mer : 
ich  hörte  ie  sagen  von  kinde  /  für  ein  wazzermaere, 
da  zGivers  in  dem  berge  /  ein  witez  künecriche  erpouwen 

waere. 

Da  leben  die  liute  schöne. /so  riche  si  ir  lant:  1129 

da  diu  wazzer  vliezen,  /  si  silberin  der  sant. 

da  mite  murens  bürge.  /  daz  si  da  hänt  für  steine, 

daz  ist  golt  daz  peste.  /  ja  ist  des  ir  armuot  harte  kleine. 

Und  hörte  sagen  mere/(got  würket  manec  werc)  :   noo 
swen  die  magneten  /  bringent  vür  den  berc, 
daz  lant  hat  die  winde,  /  swer  ir  mac  erpiten, 
der  ist  iemer  riche  /  mit  allem  sinem  künne  nach  den 

ziten. 

Ezzen  wir  die  spise,  /ob  uns  gelinge  wol"  ii3i 

sprach  Wate  der  vil  wise,  /  ,,sö  sul  wir  vazzen  vol 
unser  schef  diu  guoten  /  mit  edelem  gesteine. 
koni  wir  da  mite  widere,  /  wir  gesitzen  frcelich  noch  da 

heime." 

Do  sprach  von  Tenen  Fruote :  /  ,,e  mir  diu  galine       1102 
an  minen  vartgenözen  /  taete  hie  so  we, 
ich  swüer  e  tüsent  eide  /  deich  niemer  guot  gewünne, 
daz  ich  vor  disem  perge  /  mit  guoten  winden  üzer  not  en- 

trünne." 

Die  da  kristen  hiezen, /die  gefrumten  ir  gebet.        n33 
dö  diu  schif  da  stuonden  /  vaste  an  einer  stet 
vier  tage  lange  /  ich  warn  und  dannoch  mere, 
dazs  niemer  dannen  kcemen,  /  vorhten  dö  die  Hegelinge 

sere. 

Daz  genibele  zöch  sich  hoher /als  ez  got  gepöt.        u3/i 
do  erwagten  ouch  die  ünde :  /  dö  kömens  üzer  not. 
durch  die  grözen  vinster  /  sähen  si  die  sunnen. 
do  kom  in  ein  westerwint.  /  dö  was  in  ir  arbeit  gar 

zerunnen. 

Der  treip  si  in  einer  wile/ze  Givers  vür  den  perc  u35 
wol  sehs  und  zweinzic  mile,  /  daz  si  diu  gotes  werc 
und  ouch  die  sine  helfe/ bescheidenliche  sähen. 
Wat  mit  sim  gesinde  /  was  den  magneten  komen  al  ze 

nähen. 

Zje  vliezenden  ünden/ wären  si  nu  komen.  11 36 

si  engulten  niht  ir  sünden./ja  was  in  benomen 
ein  michel  teil  ir  sorgen,  /  der  wolte  in  got  niht  gunnen. 
diu  schef  diu  wären  rehte/gen  Ormanielande  nu  ge- 
rannen. 

J-Jö  huop  sich  aber  schiere /ein  iteniuvvez  klagen.   n37 
die  schefwende  krachten.  /  dö  begunden  wagen 
von  den  gruntwellen  /  ir  kiele  harte  sere. 
dö  sprach  der  degen  Ortwin  :  /  ,,wir  müezen  tiure  koufen 

unser  ere." 

Dö  ruofte  ein  marnaere :  /  ,,ach  ach  dirre  not,  n38 

daz  wir  ze  Givers  lägen  /  niht  vor  dem  perge  tot ! 
swes  got  wil  vergezzen,  /  wie  sol  sich  der  behüeten? 
ir  helde  vil  vermezzen,  /  daz   mer  wil  aber   toben  unde 

wüeten." 

Do  ruoft  von  Tenemarke  /  der  küene  Hörant :  11 39 

„gehabt  iuch  wol,  ir  degene:/mir  ist  wol  erkant: 
der  luft  schadet  hie  niemen,  /  ez  sint  wester  winde." 
do  freute  sich  der  maere  /  der  künc  von  Karadi  und  daz 

gesinde. 

ITlorant  der  snelle/oben  in   die  keibe  gie.  11  /jo 

er  sach  manege  welle.  /  wenken  er  dö  lie 
diu  siniu  ougen  witen.  /  do  sprach  der  selbe  herre : 
,,ir  muget  sanfte  erpiten.  /wir  sin  Ormanie  vil  unverre." 

-Die  segel  hiez  man  läzen/nidr  in  al  dem  her.        11^1 

einen  perc  si  sähen  /  vor  in  in  dem  mer 

und  ouch  vor  dem  perge  /  einen  walt  vil  witen. 

da  hin  begunde  raten /Wate  sinen  helden  an  den  ziten. 

XXIII.  AVE  NT  I  U  RE 

WIE  SI  KOMEN  IN  DIE  HABE  UND  VI)  0  REN 
IN  ORMANIELANT 


Si  fuoren  vor  dem  perge/an  den  selben  walt.        11^2 
mit  listen  muosten  werben  /  da  die  recken  balt. 
ir  anker  sie  da  scbuzzen  /  zuo  des  meres  gründe, 
si  lägen  in  der  wilde,  /  daz  daz  niemen  gemerken  künde. 

.Durch   gemach   si   fuoren /von   scheffen   üf  den 

sant.  11 43 

guoter  dinge  gnuoge/hey  waz  man  der  da  vant! 

frische  kalte  prunnen  /  die  f luzzen  in  dem  tanne 

nider  von  dem  perge.  /  des  freuten  sich  die  wazzer- 

müeden    manne. 

Da  die  Hute  sollen  /  mit  gemache  ligen,  n/J/i 

da  was  der  degen  Irolt/üf  einen  poum  gestigen, 
der  was  unmäzen  höher. /do  schoute  er  vlizecliche, 
war  si  von  dannen  solten.  /  dö  sach  er  zOrmanie  in  daz 

riche. 

„JNu  freut  iuch,  jungelinge!"  /  so  sprach  der  junge 

man.  11  !\5 

,,min  sorge  ist  nu  ringe, /sit  ich  gesehen  hän 
wol  siben  palas  riche /und  einen  sal  vil  witen. 
wir  sin  in  Ormanie /morgen  wol  vor  mittes  tages  ziten." 

JDo   sprach   Wate   der   wise:/,,so   tragt   üz   üf  den 

sant  1 1 46 

schilt  unde  wäpen  /  und  iuwer  wicgewant. 

luot  iuch  selbe  unmüezic, /die  kneble  heizet  dienen. 

diu  ros  sol  man  baneken./ir  heizet  halsperg  unde  helme 

riemen. 


XXIII.    Wie   si   vuoren  in  Ormanielant 


5^5 


Db  iuwer  etelichem  /  daz  klcit  nilit  rehte  stät  11^7 

daz   zuo  dem  wäfen  hoeret,  /  so  habt  des  minen  rät. 
ez  hat  min  frouwe  Hilde  /  wol  fünf  hundert  prünne 
mit  uns  da  her  gesendet :  /  die  geben  wir  der  guoten  ritter 

künne." 

Diu  ros  zöch  man  schiere  /  zuo  in  üf  den  sant.        n  A3 
swaz  man  guoter  decke  /und  kovertiure  vant, 
di  versuochten  üf  ir  rossen  /  ritter  unde  knehte, 
weihez   in  gezaeme.  /  dö  nam  ir  ieglicher  im  daz   rehte. 

J-Jiu  ros  hiez  man  ersprengen  /  witen  üf  dem  sant  1 1  lg 
die  preite  und  die  lenge.  /  manegez  man  da  vant 
diu  vil  traege  wären  /  und  springen  niht  enkunden. 
diu  sich   verstanden  heten,  /  Wate  hiez  si  kelen  an  den 

stunden. 

Ir  fiur  si  dö  zunten.  /  riche  spise  guot,  n5o 

die  pesten  die  si  vunden  /  bi  des  meres  t'luot, 
die  hiez  man  dö  bereiten  /  den  eilenden  gesten, 
wan  si  ir  gemaches  /  da  so  nähe  nie  niht  enwesten. 

Die  naht  si  heten  ruowe/unz  an  den  nächsten  tac.  n.5i 
Wate  und  ouch  her  Fruote  /  der  küneges  raste  phlac. 
die   giengen   sundersprächen  /  üf  dem   wilden   sancle, 
die  ir  pürge  prächen,  /  wie  si  den  gelönten  in  ir  lande. 

„Wir  solten  poten  senden" /sprach  dö  Ortwin,        n52 
,,die  uns  erfüeren  maere/von  der  swester  min 
und  von  den  eilenden,  /  ob  lebten  noch  die  meide, 
swann  ich  an  si  gedenke,  /  so  ist  mir  dicke  herzenliche 

leide." 

Sie   rieten  wer  der  waere/der  pote  möhte   sin        n53 
und  der  in  brachte  maere.  /  wä  man  diu  magedin 
vil  bescheidenliche  /  in  dem  lande  funde, 
und  ouch  die  sinen  vräge  /  vor  den  vinden  wol  gehelen 

künde. 

JDo  sprach  von  Ortlande  /  der  degen  Ortwin,  n5/i 

ein  helt  ze  sinen  handen :  /  „ich  wil  pote  sin: 
Küdrün  ist  min  swester  /  von  vater  und  von  muoter : 
undr  allem  dem  gedigene/so  ist  ander  pote  nilit  so 

guoter." 

Uö  sprach  der  künic  Herwic :  /  „wil  du  der  ander 

wesen,  n  55 

ich  wil  bi  dir  sterben  /  oder  aber  genesen, 
was  diu  magt  din  swester, /man  gap  mir  si  ze  wibe. 
üz  ir  dieneste  /  einen  tac  ich  niemer  belibe." 

JLJo  sprach  Wate  in  zorne:/„daz  waer  ein  kindes 

muot,  11 56 

ir  helde  üz  erkorne.  /  daz  ir  des  niht  entuot, 

daz  rate  ich  iu  mit  triuwen:/lät  ez  iu  niht  versmahen. 

wirt  iuwer  Hartmuot  innen, /er  heizet  iuch  an  einen 

galgen  hähen." 

J-Jö  sprach  der  künic  Herwic :  /  ,,erge  ez  übl  od  wol,  1 157 
sit  f riunt  friunde  dienen  /  angestlichen  sol, 
ich   und  min   f riunt   Ortwin  /  sulen   niht   erwinden, 
swie  halt  uns  gelinge,  /  wir  enmüezen  Küdrünen  vinden." 

JDo  si  beide  wolten/in  poteschefte  dan,  n58 

do  hiezens  in  gewinnen  /  ir  mäge  unde  ir  man, 

daz  si  mit  in  redeten  /  daz  si  ir  vesten  eide 

niemer  vergezzen  /  solten  an  den  küenen  recken  beiden. 

„Ich  man  iuch  iuwer  triuwe"  /  sprach  dö  Ortwin.   nÖ9 
„werd  man  unser  innen,  /  ob  wir  gefangen  sin, 
daz  si  wellen  läzen  /  uns  lcesen  mit  dem  guote, 
so  verkoufet  lant  und  pürge.  /  dar  umbe  si  iu  leide  niht 

ze  muote. 

Nu  hoeret,  guote  degene,/waz  wir  iu  mere  sagen.   1160 
erbünne  man  uns  lebnes  /  od  werde  wir  erslagen, 
so  sult  ir  niht  vergezzen,  /  ir  'nrechet  iuwern  anden, 
ir  helde  vil  vermezzen,  /  mit  den  swerten  in  Hartmuotes 

landen. 

(Juch  biten  wir  iuch  mere,  /  ir  edelen  ritter  guot,  1161 
mit  swelhen  arebeiten  /  ir  helde  daz  getuot, 
daz  ir  hie  iht  läzet  /  die  eilenden  f rouwen, 
e  ir  iuch  strites  mäzet,  /  sit  si  iu  alles  guotes  wol  ge- 

trouvven." 

JLles  gaben  si  ir  triuwe/den  fürsten  an  ir  hant,    1162 
die  aller  pesten  drunder,  /  daz  si  ir  eigen  lant 
mit  willen  noch  mit  muote  /  niht  wolten  beschouwen, 
sin  breehten  mit  in  widere  /  uz  Ormanin  die  eilenden 

f  rouwen. 

.Die  in  getriuwe  wären,  /  die  weinten  umbe  daz      n63 
(si  vorhten  alle  harte  /  den  Ludewiges  haz) , 
daz  si  niht  poten  ander  /  von  in  möhten  senden, 
si  gedähten  sumeliche:  /  ,,nu  kan  ir  ende  niemen  er- 

wenden." 

öi  heten  mit  dem  rate  /  gestriten  al  den  tac.  11 64 

ez  was  nu  worden  späte,  /  der  sunnen  schin  gelac 
verborgen  hinder  wölken  /  ze  Gusträte  verre. 
des  muoste  noch  beliben  /  Ortwin  unde  Herewic  der 

herre. 

XXIV.  AVE  NT  I  U  R  E 

WIE    KUDRUN    WART   IR   KU  N  FT  KU  NT 
GETAN 

* 

^Tu  swige  wir  der  degene,  /  ich  wii  iuch  län  ver- 
1  nemen,  n65 

die  wol  mit  f  reuden  waeren,  /  wie  den  daz  mac  gezemen 
daz  si  müezen  waschen  /  in  den  fremden  landen. 
Küdrün  unde  Hildehurc  /  die  wuoschen  alle  zit  üf  einem 

sande. 

Jl/z  was  in  einer  vasten  /  umh  einen  mitten  lac.        1166 
ein  vogel  kom  geflozzen.  /  Küdrün  dö  sprach : 
„owe  vogel  schcene,  /  du  erparmest  mir  so  sere, 
daz  du  so  vil  gefliuzest  /  üf  disem  fluote"  sprach  diu 

maget  here. 

In  menneschlicher  stimme  /  antwürten  ir  began        1167 
der  gotes  engel  here,  /  sam  ez  waere  ein  man : 
„ich  bin  von  gote  gesendet,  /  und  kanst  du  mich  gefrägen, 
vil  here  maget  edele,  /  so  sage  ich  dir  von  den  dinen 

mägen." 

J_Jö  diu  juncf rouwe  /  die  stimme  da  vernam,  1168 

do  wolles  niht  getrouwen  /  daz  iemer  also  zam 
der  wilde  vogel  wurde  /  daz  er  reden  künde, 
si  horte  sine  stimme, /sam  si  gieng  üz  eines  menschen 

munde. 

Do  sprach  der  engel  here:/, .du  mäht  dich  wol  ver- 
sehen, 1169 

maget  vil  eilende :  /  dir  sol  gröz  liep  geschehen. 

wilt  du  mich  nu  fragen /von  diner  mäge  lande, 

ich  bin  ein  pot  der  dine,  /  wan  got  ze   tröste  mich  dir 

here  sande." 


XXIV.  Wie  Küdrün  wart  ir  kunft  kunt  getan      5^9 

-TVüdrün  diu  edele/fiel  üf  den  griez  ze  tal,  1170 

also  si  taete  ir  venje/gen  gote  in  kriuzestal. 
si  sprach  ze  Hildeburge :  /  ,,sö  wol  uns  dirre  ere, 
daz  unser  got  geruochet.  /  ja  sul  wir  trüren  nu  niht 

langer  mere." 

Do  sprach  diu  gotes  arme :  /  ,,sit  dich  Krist  hat  ge- 

sant  1171 

uns  vil  eilenden  /  ze  tröste  in  ditze  lant, 
du  solt  mich  läzen  hoeren,  /  pote  du  vil  guoter : 
lebt  noch  iender  Hilde? /diu  was  der  armen  Küdrünen 

muoter." 

-L)ö  sprach  der  vil  here: /„ich  wil  dir  ver jenen:    11 72 
Hilden  dine  muoter /hän  ich  gesunt  gesehen, 
dö  si  ein  here  grcezer  /  dir  frumte  her  ze  lande 
dan  witwe  oder  künne  /  durch  lieber  f  riunde  willen  ie 

gesande." 

Do  sprach  diu  maget  edele :  /  „pote  du  vil  her,        11 73 
la  dich  des  niht  verdriezen,  /  ich  wil  dich   fragen  mer. 
lebt  noch  iender  Ortwin,  /  der  künec  von  Ortlande, 
und  Herewic  min  friedel?/diu  maere  hiute  ich  harte 

gerne   erkande." 

JL/6  sprach  der  engel  here :  /  „daz   tuon  ich   dir  wol 

kunt.  1174 

Ortwin  unde  Herwic/die  sint  wol  gesunt. 

die  sach  ich  in  den  ünden  /  üf  des  meres  muoder  : 

die  ellenthaf ten  degene  /  zugen  vil  geliche  an  einem 

ruoder." 

Si  sprach:  „nu  sage  mir  mere.  /ist  dir  daz  bekant,  11 75 

ob  Irolt  unde  Morunc  /  komen  in  ditze  lant, 

pote  du  vil  here? /gerne  ich  des  frage: 

die  ssehe  ich  ouch  vil  gerne.  /  si  wären  mines  vater 

Hetelen  mäge." 
3+ 

J-Jo   sprach   der  pote   here :  /  ,,des   wil   ich   dir   ver- 

jehen.  1176 

Irolte  und  Mörungen  /  die  hän  ich  gesehen. 

die  dienent  willeclichen  /  iu  vil  schoenen  frouwen. 

koments  her  ze  lande, /von  in  wirt  der  helme  vil  zer- 

houvven." 

J_Jö  sprach  der  engel  here :/ „ich  wil  scheiden  hin  1 1 77 
(got  phlege  iuwer  ere),/wan  ich  unmüezec  bin. 
est  über  minen  orden,  / ich  sol  niht  reden  mere." 
er  verswant  in  vor  den  ougen.  /  daz  klagten  dö  die  junc- 

frouwen  sere. 

Do  sprach  diu  Hilden  tohter  :  /  „mir  ist  unmäzen  leit.  1 1 78 
des  ich  da  wolte  fragen,  /daz  ist  mich  verdeit. 
ich  gepiute  dir  bi  Kriste, /e  daz  du  scheidest  hinnen, 
daz  du  üz  den  sorgen  /leesest  mich  vil  armen  küniginne." 

Üir  swebt  ir  vor  den  ougen  /  aber  alsam  e.  1179 

,,e  daz  unser  scheiden,  /  min  unde  din  erge, 
svvaz  ich  dir  mac  gedienen,  /  des  sol  mich  niht  betragen, 
sit  duz  bi  Rrist  gepiutest, /so  sage  ich  dir  von  allen 

dinen  magen." 

Si  sprach:  „so  hörte  ich  gerne, /hast  du  daz  ver- 

nomen,  1180 

sol  von  Tenemarke  /  Hörant  here  komen 

mit  den  sinen  helden,  /  die  mich  in  sorgen  liezen  ? 

den  weiz  ich  also  piderben,  /  deich  armiu  magt  sin 

möhte   wol  geniezen." 

„Uir  kumt  von  Tenemarke  /Hörant  der  neve  din     1181 

üf  urliuge  starke,  /  er   und  die  recken  sin. 

er  sol  daz  Hilden  zeichen  /  tragn  in  sinen  handen, 

so  die  Hegelinge  /  koment  zuo  den  Hartmuotes  landen." 

Do  sprach  aber  Kudrun :/ „kanst  du  mir  gesagen,  1182 
lept  noch  Wat  von  Stürmen? /so  wolte  ich  niht  klagen, 
des   freuten  wir  uns   alle,  /  swenne  daz   geschaehe 
daz  ich  ouch  Fruot  den  alten  /  hie  bi  minem  zeichen 

gesaehe." 

J-Jo  sprach  aber  der  engel :  /  „dir  kumt  in  ditze  lant  n83 
Wate  von  den  Stürmen.  /  der  hat  an  siner  hant 
ein  starkez  stiurruoder  /  in  einem  kiel  bi  Fruoten. 
pezzer  friund  deheiner  /  darf  tu  niht  bi  urliuge  muoten." 

Do  wolte  aber  der  engel /von  in  scheiden  hin.  n84 

dö  sprach  diu  gotes  arme: /„in  sorgen  ich  noch  bin. 
ich  wiste  harte  gerne,  /  wanne  daz  geschaehe 
daz  ich  vil  eilende  /  miner  muoter  Hilden  poten  saehe." 

_L)es  antwurt  ir  der  engel:  /  „dir  gat  freude  zuo.       n85 
dir  koment  poten  zwene  /  morgen  vile  fruo. 
die  sint  wol  so  biderbe  /  daz  si  dich  niht  triegent : 
swaz  dir  die  sagent  maere,  /  daz  si  dir  der  deheinez  niht 

enliegent." 

Dö  muoste  von  in  scheiden  /  der  pote  vile  her.  1186 

die  eilenden  frouwen  /  fragten  dö  niht  mer. 

ja  was  in  mit  gedanken  /  liep  unde  swaere, 

die  in  da  helfen  solten,  /  wä  daz  vil  werde  ingesinde  waere. 

Si  wuoschen  deste  seiner /des  tages  daz  gewant.        1187 

si  redeten  von  den  beiden  /  die  in  dar  gesant 

hete  üz  Hegelingen  /  Hilde  diu  riche. 

der  Küdrünen  mäge/diu  magedin   erpiten  angestliche. 

J_Jer  tac  der  bete  ende. /ze  hüse  solten  gän  1188 

diu  magedin  eilende.  /  dö  wart  in  getan 

zornlichez  strafen  /  von  der  üblen  Gerlinde. 

daz  liez  si  vil  selten,  /  sin  zürnte  mit  dem  edlen  ingesinde. 

oi  sprach  zuo  den  frouwen:  /„wer  git  iu  den  rät      1189 
daz  ir  so  seine  waschet  /  die  sabn  und  ander  wät? 
mine  wize  pf  eile  /  die  pleichet  ir  ze  seine, 
diu  ez  niht  behüete,  /  ich  wil  daz  etelichiu  ez  beweine." 

JL/ö  sprach  diu  frouwe  Hildeburc :  /  „wir  tuon  swaz 

wir  gemügen.  1190 

ouch  sult  ir  iuwer  zühte,  /  frouwe,  an  uns  gehügen. 

uns  armez  ingesinde  /  f riuset  of te  sere. 

waeten  warme  winde,  /  wir  wüeschen  iu  der  sabne  deste 

mere." 

LJö  sprach  aber  Gerlint  /  in  übellichen  zuo  :  1 191 

„ja  sult  ir  iuch  niht  sümen,  /  swie  daz  weter  tuo, 
irn  waschet  mine  sabne  /  fruo  unde  späte, 
als  ez  betaget  morgen, /so  sult  ir  gän  von  miner 

kemenäte. 

Uns  nahent  höchgezite,  /  daz  habt  ir  wol  vernomen.  11 92 
der  palmetac  ist  nähen,  /uns  sulen  geste  komen. 
und  gebt  ir  minen  helden/niht  morgen  wiz  ir  kleider, 
so  geschach  nie  weschen  mere  /  in  küneges  seiden  noch 

zer  werlte  leider." 

Von  ir  si  dö  giengen.  /  si  legten  von  in  naz  ng3 

die  wät  die  si  truogen.  /  man  solte  ir  phlegen  baz. 
ja  was  in  gar  der  triuwen  /  leider  da  zerunnen. 
daz  mohte  si  geriuwen.  ,'ir  spise  was  von  rocken  und  von 

prunnen. 

J_Jaz  arme  ingesinde  /  wolte  släfen  gän.  ng4 

ir  pette  was  niht  linde.  /  beide  truogens  an 
niwan  zwei  salwiu  hemede.  /  sus  künde  si  bedenken 
Gerlint  diu  vil  übele/lies  äne  küsse  lign  üf  herten 

penken. 

JAudrün   diu  arme  /  vil  unsanfte  lac.  ng5 

si  erbiten  beide' küme,/  wanne  ez  wurde  tac, 
und  sliefen  desle  minner.  /  si  wsen  dar  an  gedachten, 
wanne  in  diu  kleinen  vogelin  /ze  Ormanie  guote  ritter 

praehten. 

J_Jö  ez  erste  tagete,  /  an  ein  vensler  gie  11 96 

diu  durch  die  naht  unsanfte  /was  gelegen  ie, 
Hildeburc  diu  edele  /  von  Gälilzen  lande, 
do  was  ein  sne  gevallen.  /  daz  was  den  armen  leit  unde 

vil  ande. 

JL)ö  sprach  diu  eilende:  /  „wir  solten  wascben  gän.     1197 

ez  ensi  daz  ez  got  wende,  /daz  wetr  ist  so  getan, 

sul  wir  hiute  waschen,  /  vor  äbendes  stunde, 

also  parfüeze,  /  wir  werden  da  von  lihte   töte  funden." 

oi  freute  iedoch  gedinge,  /  swie  ez  solt  geschehen,     1198 
daz  si  poten  die  Hilden  /  des  tages  solten  sehen, 
so  si  dar  an  gedähten  /  die  minneclichen  meide, 
die  in  tröst  und  freude  prähten,  /  dö  was  in  niht  so 

herzelichen  leide. 

JL)ö  sprach  diu  Hilden  tohter :  /  ,,gespil,  du  solt  daz 

sagen  n 99 

der  übelen  Gerlinde,  /  daz  si  uns  erloube  tragen 
schuohe  zuo  dem  sewe.  /  si  mac  daz  selbe  kiesen, 
gän  wir  dar  parfüeze, /so  müeze  wir  da  üf  den  tot 

erfriesen." 

Si  giengen  da  si  f  unden  /  den  künec  und  ouch  sin 

wip :  1200 

da  hete  umbefangen  /  den  Ludewiges  lip 

Gerlint  diu  übele.  /  si  sliefen  dannoch  beide. 

si  getorsten  si  niht  wecken,  /daz  was  der  armen  Küdrüne 

leide. 

Klagende  in  ir  slafe  /  horte  si  si  stan.  1201 

si  begunde  strafen  /  die  maget  wolgetän. 
si  sprach :  ,,nu  sagt  war  umbe  /  gät  ir  niht  zuo  dem  grieze 
und  waschet  wät  die  mine,  /  daz  daz  lüter  wazzer  nider 

vlieze?" 

Do  sprach  diu  vil  eilende  :  /  ,.ja  'nweiz  ich  war  ich  ge.  1202 
hinte  ist  gevallen  /  ein  kref  teclicher  sne. 
ir  enwelt  uns  danne  /  des  todes  gerne  püezen, 
wir  müezen  hiute  sterben,  /  tragen  wir  niht  schuohe  an 

den  füezen." 

Do  sprach  diu  wülpinne :  /  ,,ich  warne  ez  niht  erge.    1203 
ir  müezet  also  hinnen,  /iu  si  sanfte  od  we. 
ir  waschet  vil  genote, /odr  ich  tuon  iu  so  leide. 
waz  werret  ir  mir  tote?"/dö  weinten  die  vil  armen 

frouwen  beide. 

JJö  nämen  sie  diu  kleider/und  giengen  also  dan.  1204 
„nu  geb  ez  got"  sprach  Küdrün,  /  ,,daz  ichs  iuch  geman." 
mit  den  paren  f üezen  /  si  vvuoten  durch  den  sne. 
den  vil  edelen  meiden  /  lete  ir  eilende  we. 

JN  ach  ir  gewonheite  /  giengens  üf  den  sant.  i2o5 

si  stuonden  unde  wuoschen  /  aber  daz  gewant 

daz  si  getragen  heten/nider  zuo  den  griezen. 

ir  hohes  gedingen  /  mohten  si  vil  üble  nu  geniezen. 

Si  täten  harte  dicke  /für  sich  üf  den  fluot  I2oC 

seneliche  blicke,  /  wä  die  poten  guot 

zuo  in  komen  solten,  /  die  Hilde  von  ir  lande 

diu  vil  riche  künegin  /  dem  edlen  ingesinde  dare  sande. 

XXV.   AVE  NTI  U  RE 

WIE  ORTWIN  UNDE  HERWIC    DAR    KOMEN 

* 

Do  si  gewarten  lange,  /  do  sähens  üf  dem  se  1207 

zwene  in  einer  barken  /  und  ander  niemen  me. 
do  sprach  diu  frouwe  Hildeburc  /  ze  Küdrün  der  riehen  : 
,,dort  sih  ich  fliezen  zwene,  /  die  mügen  dinen  boten 

wol  geliehen." 

Do  sprach  diu  jämers  riche :  /  „owe  ich  armiu  meit :  1208 
mir  ist  innecliche  /  liep  unde  leit. 
sint  ez  die  poten  Hilden,  /  suln  mich  die  sus  hie  vinden 
waschen  üf  dem  grieze,  /  daz  laster  künde  ich  niemer 

überwinden. 

Ich  vil  gotes  armiu, /ja  nweiz  ich  waz  ich  tuo.         1209 
trütgespil  Hildeburc,  /  nu  rät  mir  dar  zuo : 
sol  ich  von  hinnen  wichen,  /  oder  läzen  mich  hie  vinden 
in  disen  grozen  schänden? /e  wolte  ich  iemer  heizen 

ingesinde." 

Do  sprach  diu  frouwe  Hildeburc :  /  „ir  seht  wol  wie  ez 

stät.  12 10 

ir  sult  an  mich  niht  läzen  /  also  hohen  rät. 
ich  leiste  mit  iu  gerne  /  allez  daz  ir  tuot. 
ich  wil  bi  iu  beliben  /und  liden  übel  unde  guot.' 

Do  kerten  si  sich  umbe  /und  giengen  beide  dan.         121 1 
do  wären  ouch  so  nähen  /  dise  zwene  man, 
daz  si  die  schoenen  weschen  /  bi  dem  stade  sähen, 
si  wurden  des  wol  innen,  /  daz  si  wolten  von  den  kleidern 

gähen. 

öi  Sprüngen  üz  der  barken/und  ruoften  in  hin 

nach:  1212 

,,ir  vil  scheenen  weschen,  /  war  ist  iu  so  gäch? 

wir  sin  fremde  liute,  /  daz  muget  ir  an  uns  kiesen. 

scheidet  ir  von  hinnen, /so  müget  ir  die  riehen  sabne 

vliesen." 

Si  täten  dem  geliche  /  sam  sis  heten  niht  vernomen.  1218 
doch  was  in  diu  stimme  /  wol  zuo  den  ören  komen. 
Herwic  der  herre  /  sprach  ein  teil  ze  lüte. 
er  wiste  niht  der  maere,  /  daz  er  so  nähen  stüende  sinem 

trüte. 

Uö  sprach  der  vogt  von  Sewen :  /  ,,ir  minnielichiu 

kint,  12  il\ 

ir  sult  uns  läzen  heeren,  /  wes  disiu  kleider  sint. 

wir  pitn  iueh  valsches  äne,  /  allen  meiden  tuot  ez  zeren : 

ir  minneclichen  frouwen, /ja  sult  ir  wider  zuo  dem  stade 

keren." 

Do  sprach  diu  frouwe  Küdrün :  /  „so  diuhte  ich  mich 

geschant,  12 15 

sit  ich  ein  maget  heize  /  und  ir  mich  habt  gemant 
durch  aller  magde  ere. /des  müezet  ir  geniezen" 
sprach  diu  frouwe  here,  /  „swie  des  müezen  miniu  ougen 

riezen." 

oi  giengen  in  ir  hemeden,/diu  wären  beidiu  naz.   121C 
den  vil  edelen  frouwen  /  was  e  gewesen  baz. 
dö  bidmet  von  dem  froste  /  daz  arme  ingesinde. 
si  warn  in  swacher  koste. /ja  waten  kalte  merzische 

winde. 

liiz  was  in  den  geziten  /  do  der  winter  sich  zerlie,       1217 
und  daz  in  widerstrite  /die  vögele  wolten  hie 
singen  abr  ir  wise  /  nach  des  merzen  stunden, 
in  snewe  und  ouch  in  ise  /  wurden  die  vil  armen  weisen 

funden. 

lVlit  strübendem  häre  /  sähen  si  si  gän.  1218 

swie  in  diu  houbet  wseren  /  beiden  wol  getan, 

ir  vahs  was  in  zerfüeret  /  von  merzischen  winden. 

ez  regent  oder  ez  snite,  /  we  was  ie  den  vil  edlen  kinden. 

J_Jer  se  allenthalben  /  mit  dem  ise  floz.  1219 

daz  hete  sich  zerläzen. /ir  sorge  diu  was  groz. 
in  schein  durch   diu  hemede  /  wiz   alsam  der  sne 
ir  lip  der  minnecliche.  /  in  tet  diu  unkünde  we. 

Jrlerewic  der  edele  /  guoten  morgen  pöt  1220 

den  eilenden  kinden.  /  des  waere  in  dicke  not : 
wände  ir  meisterinne  /  diu  was  vil  ungehiure. 
,, guoten  morgen,  guoten  äbent"  /  was  den  minneclichen 

meiden  tiure. 

„Ir  sult  läzen  hoeren"  /  sprach  her  Ortwin,  1221 

,,wes  disiu  richiu  kleider  /  üf  dem  sande  sin, 

oder  wem  ir  waschet.  /  ir  beide  sit  so  schcene: 

wie  tuot  erz  iu  ze  leide?  /daz  in  got  von  himele  gehoene! 

Ir  sit  so  rehte  schcene,  /  ir  möhtet  kröne  tragen.        1222 
ob  ez  iu  wol  möhte  /  von  erbe  her  behagen, 
ir  soltet  landes  frouwen  /  sin  mit  grözer  ere. 
dem  ir  so  swache  dienet,  /  hat  er  so  schcener  weschen  noch 

iht  mere?" 

J_Jö  sprach  vil  trüreclichen  /  daz  schcene  magedin  :   1223 
„er  hat  noch  mange  schcener  /  dan  wir  mügen  sin. 
nu  fraget  swes  ir  wellet,  /wir  hän  ein  meisterinne: 
ez  kumt  uns  niht  vergebne,  /  siht  si  uns  mit  iu  sprechen 

ab  der  zinne." 

.,i_jät  iuch  niht  verdriezen  /und  nemet  unser  golt      1224 
(guoter  pouge  viere /daz  si  iuwer  solt), 
daz  ir  schcene  frouwen  /  iuch  niht  lät  betragen 
(die  geben  wir  iu  gerne),  /daz  ir  uns  sagt  des  wir  iuch 

wellen  fragen." 

„VJot  läze  iu  iuwer  pouge / beiden  saelic  sin.  1225 

wir  nemen  von  iu  niht  miete"  /sprach  daz  magedin. 
„nu  fraget  swes  ir  wellet :  /  wir  müezen  scheiden  hinnen, 
siht  man  uns  bi  iu  beiden,  /  daz  ist  mir  leit  von  allen 

minen   sinnen." 

„VVes  sint  disiu  erbe  /  und  ditze  riche  lant  1226 

und  ouch  die  guolen  pürge?/wie  ist  er  genant? 
daz  er  iuch  ane  kleider  /  lat  so  swache  dienen, 
wolt  er  iht  haben  ere,  /  so  solte  imz  vür  guot  verfallen 

niemen." 

öi  sprach:  ,,der  fürsten  einer /heizet  Hartmuot:      1227 
dem  dienent  lant  diu  witen  /  und  veste  pürge  guot. 
der  ander  heizet  Ludewic  /  von  Ormanieriche. 
in  dienent  vil  der  helde :  /die  sitzent  in  ir  lande 

iobeliche." 

„Wir  ssehen  si  vil  gerne"  /  sprach  do  her  Ortwin.  1228 

,,mugt  ir  uns  bescheiden,  /  vil  schoeniu  magedin, 

wä  wir  die  fürsten  beide  /  in  ir  lande  vinden? 

wir  sin  zuo  in  gesendet. /ja  si  wir  eines  küneges  inge- 

sinde." 
rvüdrün  diu  here  /  sprach  den  helden  zuo  :  1229 

„ich  lie  si  in  der  bürge  /  hiute  morgen  vruo 
ligen  an  ir  bette,  /  wol  mit  vierzic  hundert  mannen, 
daz  ist  mir  ungevvizzen, /sint  si  iender  in  der  zit  geriten 

dannen." 
Do  sprach  der  künic  Herwic:  /  ,,mügt  ir  uns  gesagen,i23o 
von  wiu  die  küenen  degne  /  so  gröze  swaere  tragen, 
daz  si  mit  so  vil  helde /sitzent  zallen  ziten? 
\\el  ichs  in  miner  selde,/ich  trüte  wol  ein  künges  lant 

erstriten." 

„Uns  ist  niht  kunt  dar  umbe"  /  sprächen  do  diu 

kint.  i23i 

,,wir  'nwizzen  weihen  enden  /der  fürsten  erbe  sint. 

ein  lant  daz  liget  witen, /daz  heizet  Hegelinge. 

die  f  ürhtents  alle  zite,  /  daz  si  in  dar  üz  herte  vinde 

bringen." 

Do  pidemten  vor  der  kelte/diu  schoenen  magedin.  1232 
do  sprach  der  fürste  Herwic :  /  „möhte  daz  gesin, 
daz  ez  iueh  minneclichen  /  diuhte  niht  ein  schände, 
obe  ir  edel  meide /unser  mäntel  trüeget  üf  dem  sande?" 

Do  sprach  diu  Hilden  tohter :  /  „got  läze  iu  saelec 

sin  12  33 

iuwer  beider  mäntel.  /an  dem  libe  min 

suln  niemer  iemens  ougen  /  gesehen  mannes  kleider." 

möhtens  sich  erkennen,  /  so  waere  in  dicke  geschehen 

leider. 

Ofte  blicte  Herwic /die  junefrouwen  an.  1234 

si  duhte  in  so  scheene  /  und  ouch  so  wol  getan, 

deiz  im  in  sinem  herzen  /  harte  siuf  ten  prahte. 

er  glichte  si  ze  einer  /  der  er  vil  ofte  güetlich  gedähte. 

Do  sprach  aber  Ortwin, /der  künec  von  Ortlant:      ia35 
„ich  vräge  iueh  magede  beide,  /  ist  iu  iht  bekant 
umbe  ein  hergesinde  /  daz  kom  in  ditze  lant? 
einiu  was  dar  under,  /  diu  was  Küdrün  genant." 

Do  sprach  diu  junefrouwe  :  /  „daz  ist  mir  wol  kunt.  1236 

her  kom  ein  gesinde,  /  des  ist  nu  langiu  stunt. 

in  starker  herf  erte  /  bräht  mans  in  ditze  riche. 

die  eilenden  f rouwen  /  komen  her  ze  lande  jämerliche." 

Si  sprach:  „die  ir  da  suochet, /die  hän  ich  wol  ge- 
sehen 1237 

in  grözen  arebeiten :  /  des  wil  ich  iu  verjehen." 

ja  was  siz  der  einiu  /  die  Hartmuot  dare  brähte. 

ez  was  selbe  Küdrün.  /si  waen  der  msere  deste  baz  ge- 
dähte. 

Do  sprach  der  fürste  Herwic :  /  „nu  seht,  her 

Ortwin,  1238 

sol  iuwer  swester  Küdrün  /  iender  lebende  sin 
in  deheinem  lande  /  üf  al  dem  ertriche, 
so  ist  daz  diu  selbe.  /  ich  gesach  ir  nie  deheine  so  geliche.'" 

JUö  sprach  der  künic  Ortwin :  /  ,,si  ist  vil  minniclich  1239 
und  doch  miner  swester  /  niender  anelich. 
von  unser  beider  jugende  /  gedenke  ich  noch  der  stunde, 
daz  man  in  al  der  werlde  /  so  schoene  maget  hete  niender 

funden." 

lJö  sich  also  nante  /  der  vil  küene  man,  12^0 

daz  er  Ortwin  hieze,  /  dö  sach  in  wider  an 

Küdrün  diu  arme.  /  ob  ez  ir  bruoder  waere, 

daz  wistes  harte  gerne :  /  so  haete  gar  ein  ende  al  ir  swsere. 

„öwie  ir  sit  geheizen,  /ir  sit  lobelich.  12^1 

einen   ich   erkande,  /  dem   sit  ir   anelich. 
der  was  geheizen  Herwic  /  und  was  von  Selande. 
ob  der  helt  noch  lepte,  /  so  erlost  er  uns  von  disen  starken 

banden. 

Ich  bin  ouch  der  einiu  /  diu  von  Hartmuotes  her        12^2 

in  strite  wart  gefangen  /  und  gef  üeret  über  mer. 

ir  suochet  Küdrünen :  /  daz  tuot  ir  äne  not. 

diu  magt  von  Hegelingen  ist  /in  grözen  arebeiten  tot." 

i_)ö  tränten  Ortwine  /  siniu  ougen  lieht.  1243 

ouch  enliez  ez  Herwic  /  ungeweinet  nieht. 
dö  sin  gesaget  hete  /  daz  erstorben  waere 
Küdrün  diu  schoene,  /  dö  heten  beid  die  helde  gröze 

s  waere. 

J_Jö  si  sie  beide /vor  ir  weinen  sach,  12  44 

diu  maget  vil  eilende,  /  zuo  in  si  dö  sprach: 

,,ir  tuot  dem  geliche  /  und  sit  in  der  gepaere, 

sam  diu  edel  Küdrün  /  iu  vil  guoten  helden  sippe  waere." 

J-Jö  sprach  der  fürste  Herwic:/,, ja  riuwet  mich  ir 

lip  12*45 

üf  mines  lebens  ende.  /  diu  maget  was  min  wip. 

si  was  mir  beveslent  /  mit  eiden  also  staeten. 

sit  muost  ich   si   Verliesen  /  durch   des   alten   Ludewiges 

raete." 

„JN  u  wellet  ir  mich  triegen"  /  sprach  diu  arme  meit.  12^6 
,,von  Herwiges  töde  /  ist  mir  vil  geseit. 
al  der  werlte  wünne/die  solt  ich  gewinnen: 
waer  er  iender  lebende,  /  so  haete  er  mich  gef  üeret  von 

hinnen." 

l_)ö  sprach  der  ritter   edele :  /  „nu  seht  an  mine 

hant:  1247 

ob  ir  daz  golt  erkennet,  /  so  bin  ich  Herwic  genant, 

da  mit  ich  wart  gemahelet  /  Kudrün  ze  minnen. 

sit  ir  dann  min  f rouwe,  /  so  f üere  ich  iuch  minnecliche 

hinnen." 

öi  sach  im  nach  der  hende:/ein  rinc  dar  an 

erschein.  12^8 

da  lac  in  dem  golde  /  von  Abali  der  stein, 
der  peste  den  ir  ougen/zer  werlte  ie  bekanden. 
den  hete  frouwe  Küdrün/diu  schcene  e  getragen  an  ir 

handen. 

öi  ersmielte  in  ir  freuden.  /  dö  sprach  daz  magedin :  12/I9 
„daz  golt  ich  wol  erkenne :  /  hie  vor  dö  was  ez  min. 
nu  sult  ir  sehen  ditze,/daz  mir  min  friedel  sande, 
do  ich  vil  armez  magedin  /  mit  freuden  was  in  mines 

vater  lande." 

Ü/r  plicte  ir  nach  der  hende.  /  dö  er  daz  golt  ersach,   i25o 

Herwic  der  edele  /  zuo  Küdrunen  sprach  : 

„dich    truoc   ouch    ander    niemen,  /  ez    enwaere    küneses 

künne. 
nu  han  ich  nach  leide  /  gesehen  mine  freude  und  mine 

wünne." 

Üir  umbeslöz  mit  armen  /  die  herlichen  meit.  12Ö1 

in  was  ir  beider  maere  /  liep  unde  leit. 

er  kuste  inweiz  wie  ofte  /  die  küniginne  riche, 

si  und  Hildeburge  /  die  eilenden  maget  minnecliche. 

L/rtwin  begunde  fragen  /  die  herlichen  meit  i2Ö2 

(des  schämte  si  sich  sere :  /wan  ir  was  harte  leit), 
ob  si  niht  anders  künde  /  dienen  in  dem  lande, 
wan  daz  si  kleider  wüesche  /ze  allen  ziten  an  dem  wilden 

sande. 

„JNIu  sagt  mir,  frouwe  swester,  /  wä  sint  iuwer  kint,  1253 
diu  ir  bi  Hartmuote  /  habt  getragen  sint, 
daz  si  iuch  eine  läzent/  waschen  an  den  griezen? 
sult  ir  werden  künigin,  /  des  lät  man  iuch  hie  übele  ge- 

niezen." 

Si  sagt  im  weinende:  /  ,,wä  solte  ich  nemen  kint?  1254 
est  allen  den  wol  künde  /  die  bi  Hartmuote  sint, 
daz  er  mir  nie  künde  /  solhez  ie  gepieten, 
daz  ich  in  nemen  wolte.  /des  muoz  ich  mich  der  arebeite 

nieten." 

Do  sprach  der  herre  Her  wie :  /  ,,des  muge  wir  ver- 

jehen,  1255 

daz  uns  an  dirre  f  erte  /  ist  also  wol  geschehen, 

daz  uns  niemer  künde  /  zer  werlde  baz  gelingen. 

nu  sule  wir  des  gähen,  /  daz  wir  si  von  der  veste  hinnen 

bringen." 

Do  sprach  der  degen  Ortwin :  /  „ich  waen  des  niht 

erge.  1256 

und  het  ich  hundert  swester,  /  die  lieze  ich  sterben  e, 
dann  ich  mich  also  starke  /  in  fremden  landen  haele, 
die  man  mir  nam  mit  stürme,  /  daz  ich  die  minen 

grimmen    vinden   staele." 

Do  sprach  der  helt  von  Sewen :  /  „daz  ist  diu  angest 

min,  1257 

wirt  man  unser  innen,  /  daz  man  diu  magedin 
enphüere  also  verre  /  (des  si  wir  bi  in  tougen), 
man  lat  uns  ir  deheine  /  niemer  mer  gesehn  mit  unsern 

ougen." 

Dö  sprach  aber  Ortwin :/  „wie  lieze  wir  dan  hie       12  58 
daz  edel  ingesinde  ?  /  daz  hat  gepiten  ie 
in  disem  fremeden  riche/deis  si  mac  verdriezen. 
miner  swester  Küdrün  /  sulen   alle  ir  meide   wol  ge- 

niezen." 
Do  sprach  der  degen  Herwic:  /  ,,war  tuost  du  dinen 

sin?  1259 

die  mine  triutinne  /  die  wil  ich  füeren  hin  : 
werben  swie  wir  künnen  /  über  unser  frouwen."' 
dö  sprach  der  degen  Ortwin :  /  ,,e  liez  ich  mit  der  swester 

mich   zerhouwen." 

JLJö  sprach  diu  ungemuote  :  /  ,,waz  hän  ich  dir  getan,  1260 
lieber  bruoder  Ortwin?  /  wände  ich  nie  gewan 
deheine  die  gebaere  /  daz  man  mich  möhte  schelten. 
in  weiz  welher  dinge  /  du  mich,  edel  f  ürste,  last 

engelten." 

,,Ja  tuon  ichz,  liebe  swester,  /niht  durch  dinen  haz.  1261 
dine  schcene  meide  /  genesent  deste  baz. 
ich  kan  dich  niht  von  hinnen  /geziehen  wan  nach  eren. 
du  solt  haben  holden  /  Herewigen  dinen  friedel  heren." 

Si  giengen  zuo  dem  schef fe.  /  dö  klagt  diu  schcene 

meit.  1262 

si  sprach:  ,,owe  mir  armen  :/nu  'st  endelös  min  leit. 

der  ich  mich  ie  getröste,  /  sol  ich  den  nu  versmähen, 

daz  mich  ir  helfe  löste  ?  /  mir  ist  min  gelücke  vil 

unnähen." 

Den  ellenthaften  degenen/was  von  dem  Stade  gäch.  1263 
Kudrun  diu  arme  /  ruof  t  Herewige  nach  : 
„e  was  ich  diu  peste,  /  nu  hat  man  mich  zer  boesten. 
wem  last  du  mich  armen,  /  od  wes  sol  ich  mich  armer 

weise  trcesten?" 

,,Du  bist  niht  diu  poeste,/du  muost  diu  peste  sin.  1 264 
vil  edel  küneginne,  /  verhil  die  reise  min. 
e  morgen  schint  diu  sunne,  /  ich  bin  vor  disen  seiden, 
daz  hab  uf  minen  triuwen,  /  mit  ahzic  tusent  miner 

küenen  helde." 

oi  fuoren  so  sl  künden  /  peldiste  dan.  1265 

da  wart  ein  heiter  scheiden  /  von  friunden  getan, 
dan  noch  friunde  taeten,/daz  weiz  ich  äne  lougen. 
so  si  verrist  künden,  /beleiten  si  die  poten  mit  den  ougen. 

Der  wesche  do  vergäzen/diu  herlkhen  kint.  1266 

des  hete  wol  gegoumet  /  diu  übel  Gerlint, 
daz  si  stuonden  müezic  /da  niden  üf  dem  sande. 
daz  zürnte  si  vil  sere :  /  ez  was  ir  an  ir  wesche  leit  und 

ande. 

J-J6  sprach  diu  frouwe  Hildeburc,  /  diu  meit  üz 

lrlant:  1267 

,,wes  lät  ir,  küniginne,  /  ligen  ditz  gewant, 
daz  ir  niht  enwaschet  /  Ludwiges  man  diu  kleider? 
und  wirt  des  Gerlint  innen, /so  getet  si  uns  noch  nie 

leider." 
Do  sprach  diu  Hilden   tohter :  /  ,,dar  zuo  bin  ich  ze 

her,  1288 

daz  ich  Gerlinde  /  wasche  iemer  mer. 
dienest  also  swachez  /  sol   mir  nu  versmähen, 
mich  kusten  zwene  künege/und  mochten  mich  mit 

armen  umbefähen." 

J_J6  sprach  aber  Hildeburc :  /  „lät  iu  niht  wesen  leit,  1269 
daz  ich  iuch  daz  lere.  /  wir  bleichen  baz  diu  kleit, 
daz  wir  si  iht  so  salwiu  /  tragen  ze  kemenäten : 
anders  wirt  uns  beiden  /  der  rucke  hiut  mit  siegen  wol 

beraten." 
Do  sprach  daz  Hagnen  künne :  /  ,,mir  gät  freude  zuo,  1270 
trost  unde  wünne.  /  der  mich  unz  morgen  fruo 
die  zit  mit  pesmen  slüege,  /  ich  trüte  niht  ersterben, 
die  uns  da  tuont  so  leide,  /  der  muoz  etelicher  e  ver- 
derben. 

JNu  wil  ich  disiu  kleider  /  tragen  zuo  der  fluot.        1271 
si  suln  des  wol  geniezen" /sprach  diu  maget  guot, 
,,daz  ich  mac  geliehen  /  einer  küneginne. 
ich  wirf  es  üf  die  ünde,  /  daz  si  vriliche  vliezen  von 

hinnen." 

Swaz  Hildeburc  geredete,  /  Kurhün  truoc  von  dan    1272 

die  Gerlinde  sabene.  /  zürnen  si  began. 

si  swanc  si  von  den  banden  /  verre  zuo  den  ünden. 

si  swebten  eine  wile :  /  in  weiz  ob  sis  iemer  mere  f  ünden. 

-L)o  nähent  ez  der  nahte,  /  daz  in  des  tages  zeran.       1278 

Hildeburc  gie  swaere  /  zuo  der  bürge  dan. 

si  truoc  ander  kleider  /  und  siben  sabene  riche. 

diu  Ortwines  swester  /  gienc  bi  Hildeburge  ledecliche. 

lLz  was  nu  harte  späte.  /  si  komen  hin  gegän  1274 

ze  Ludewiges  bürge.  /  da  fundens  vore  stän 
Gerlint  die  übelen :  /  diu  warte  ir  ingesinde. 
die  vil  edelen  weschen  /gruozte  si  mit  worten  harte 

swinde. 


[275 


„Wer  hat  iu  daz  erloubet?"  /  sprach  des  küneges 

wip. 

„ez  sol  sere  erarnen  /  iuwer  beider  lip, 
daz  ir  gät  den  äbent  /  über  wert  vil  späte. 
ez  zimt  niht  küneges  wibe,  /  daz  si  iuch  sehe  in  ir 

kemenäte." 

Si  sprach:  „nu  sagt  mir  balde,/war  umbe  tuot  ir 

daz?  1276 

ir  versprechet  riche  künege,  /  den  sit  ir  gehaz, 
und  koset  gegen  äbent  /  wider  bcese  knehte  : 
weit  ir  erwerben  ere,  /so  enkumet  ez  iu  niht  ze  rehte." 

Do  sprach  diu  maget  here :  /  ,,wes  lieget  ir  mich 

an?  1277 

wand  ich  vil  arme  wesche  /  den  willen  nie  gewan 
daz  iemen  lebe  so  tiure  /  mit  dem  ich  sprechen  wolte, 
ez  enwaeren  mine  mäge,  /  mit  den  ich  von  rehte  reden 

solte." 

„Nu  swic,  du  übele  galle.  /du  heizest  liegen  mich?  1278 

daz  sol  ich  hinte  rechen  /  also  über  dich, 

daz  dir  din  zorn  erhillet/so  lüte  niemer  mere. 

e  daz  ich  erwinde,  /so  gemüet  ez  dinen  rucke  sere." 

35 

„Daz  wil  ich  widerraten"  /sprach  diu  maget  her,   1279 
„daz  ir  mich  mit  pesmen /gesträfet  niemer  mer. 
ja  bin  ich  verre  tiurer  /  dann  ir  mit  iuwern  mägen : 
als  ungef üeger  zühte  /  der  möhte  iuch  nu  mere  be- 
tragen." 

Uö  sprach  diu  wülpinne :  /  ,,wä  sint  die  sabene 

min?  1280 

daz  du  also  gewunden /hast  die  hende  din 
so  rehte  müezecliche  /  in  den   dinen  geren : 
leb  ich  deheine  wile,  /  ich  wil  dich  anderen  dienest 

leren." 

Do  sprach  daz  Hagnen  künne  :  /  „ich  hän  si  ligen  län  1281 
da  niden  bi  der  flüete.  /  dö  ich  si  wolte  dan 
mit  mir  ze  hove  tragen  her,  /  si  wären  mir  ze  swsere. 
beschouwet  ir  si  niemer,  /  daz   ist  mir   üf  min  triuwe 

vil  unmaere." 

Uö  sprach  diu  tiufelinne:  /  „ja  geniuzest  du  sin 

niht.  1282 

e  daz  ich  entsläfe,  /  wie  leide  dir  geschult!" 

dö  hiez  sis  üz  prechen,  /  üz  dornen  pesmen  pinden. 

der  ungevüegen  zühte  /  wolte  dö   frou  Gerlint  niht 

erwinden. 

Ze  einem  pettestalle/ pinden  si  si  hiez.  1283 

in  der  kemenäten /niemen  si  bi  ir  liez. 
si  wolte  ir  hüt  die  schoenen  /  slahen  von  den  peinen. 
die  f rouwen  die  daz  westen  /  begunden  alle  kref teclichen 

weinen. 

Mit  listen  sprach   do   Küdrün :  /  „daz  wil  ich   iu 

sagen:  1284 

wird  ich  mit  disen  pesmen /hinte  hie  geslagen, 
gesiht  mich  iemer  ouge  /  gestan  bi  künegen  riehen, 
daz   ich  trage   kröne,  /  des   wirt   iu   gelönet  sicherliche. 

Des  ir  mich  der  zühte/mügt  vil  gern  erlän.  1285 

so  wil  ich  e  minnen  /  den  ich  versprochen  hän. 
ich  wil  daz  künecriche  /  ze  Ormanie  pouwen. 
wird  ich  gewaltic  iemer,  /so  tuon  ich  des  niemen  mac  ge- 

trouwen." 

D6  sprach  diu  vrouwe  Gerlint :  /  „so  lieze  ich  minen 

zorn.  1286 

und  ob  du  tüsent  sabene  /  hetest  mir  verlorn, 
die  wolte  ich  verkiesen.  /  ez  kceme  ouch  dir  ze  guote, 
ob  du  von  Ormanie  /  minnen  will  den  f  ürsten  Hart- 

muoten." 

Do   sprach  diu   maget  schcene :  /  „ja   wil   ich  mich 

erholn.  1287 

dise  manege  quäle /mac  ich  niht  verdoln. 
heizet  mir  gewinnen  /  den  künec  üz  Ormanin. 
swie  er  mir  gepiutet,  /so  wil  ich  iemer  mere  sin." 

Uie  dö  die  rede  hörten,  /  die  liefen  balde  dan.        1288 
dem  snellen  Ilartmuote  /  wart  ez  kunt  getan, 
bi  im  säzen  mere  /  der  sines  vater  manne, 
do  sagt  im  einer  maere,  /  daz  er  ze  Küdrunen  gienge 

dannen. 

Der  sagt  im  of  f  enliche  :  /  „gebt  mir  daz  potenprot.  128g 
der  scheenen  Hilden  tohter/ir  dienest  iu  enpot, 
daz  ir  komen  ruochet/zuo  ir  kemenäten. 
si  wil  iueh  niemer  fremden :  /  si  hat  sich  bezzer  dinge 

sit  beraten." 

Do  sprach  der  ritter  edele:/„du  liugest  äne  not.     1290 
wseren   war   din   ma^re,  /  ich   gash  dir   potenprot, 
guoter  bürge  drie  /  und  dar  zuo  huobe  riebe 
und  sehzic  pouge  goldes.  /  ja  wolte  ich  iemer  leben 

wünnieliche." 

Do  sprach  ein   sin  geselle :  /  „ich  hän  ez  ouch  ver- 

nomen.  1291 

die  gäbe  wil  ich  teilen :  /  ir  sult  ze  hove  komen. 
ez  sprach  diu  maget  edele,  /daz  si  iuch  gerne  minne, 
obe  ir  des  geruochet,  /  si  werde  hie  ze  lande  küniginne." 

XjLartmuot  der  sagete  /  dö  dem  polen  danc.  1292 

wie  rehte  f roliche  /  er  von  dem  sedele  spranc! 

er  wände  daz  in  minne  /  haete  got  beraten. 

in  frcelichem  muole/gienc  er  zuo  der  meide  kemenäte. 

J-Jä  stuont  in  nazzem  hemede  /  daz  herliche  kint.   1293 
mit  weinenden  ougen  /  gruozte  si  in  sint. 
si  gienc  im  hin  engegene  /  und  stuont  im  also  nahen, 
daz  er  mit  sinen  armen  /  wolde  Küdrünen  umbefähen. 

Si  sprach:  ,,neinä,  Hartmuot:  /des  entuot  noch  niht.  129/i 
ja  wizent  iuz  die  liute, /swer  so  daz  ersiht. 
ich  bin  ein  armiu  wesche:/ez  mac  iu  wol  versmähen, 
ir  sit  ein  künic  riche :  /  wie  zaeme  ich  iu  mit  armen 

umbefähen  ? 

Ich  erloube  ez  iu  danne/vil  wol,  Hartmuot,  1295 

swenn  ich  stän  under  kröne  /  vor  iuwern  recken  guot. 
so  heize  ich  küniginne  /  und  sol  iu  niht  versmähen : 
so  zimt  ez  wol  uns  beiden.  /  so  sult  ir  mich  mit  armen 

umbefähen," 

In  sinen  grözen  zühten  /  er  stuont  üf  hoher  dan.      1296 
er  sprach  ze  Küdrüne  :  /  ,, maget  wolgetän, 
nu  du  mich  ruochest  minnen, /ich  wil  dich  höhe  mieten, 
mir  unde  minen  friunden  /  mäht  du  swaz  du  selbe  wilt 

gepielen." 

JDö  sprach  diu  juncfrouwe  :  /  ,,mir  wart  sanfter  nie.  1297 
sol  ich  vil  gotes  armiu  /  nu  gepieten  hie, 
söst  min  gepot  daz  erste /nach  grözer  arebeite, 
e  daz  ich  hinte  släfe, /daz  man  mir  ein  schoenez  pat 

bereite. 

lVlin  gepot  daz  ander  /  claz  sol  ditze  sin,  1298 

daz  man  mir  balde  bringe  /  miniu  magedin, 

swä  so  man  si  vinde  /  under  Gerlinde  wiben. 

in  ir  phieselgademe  /  sol  nü  ir  deheiniu  nibt  beliben." 

„J-Jaz   schaffe  ich   willicliche"  /  sprach  her   Hart- 

muot.  1299 

dö  suocht  man  üz  dem  gademe  /  manege  maget  guot. 

mit   strübendem  häre  /  unde   in   swachen   kleiden 

si  hin  ze  hove  giengen.  /  diu  übel  Gerlint  diu  was  unbe- 
scheiden. 

Do  komen  dri  und  sehzic/dä  Hartmuot  si  sach.        i3oo 
Küdrün  diu  edele  /  gezogenlicbe  sprach  : 
,,nu  schouwet,  künic  riche:/welt  ir  daz  hän  vür  ere? 
wie  sint  erzogen  die  meide?"  /  do  sprach  er:  ,,ez  geschürt 

in  niemer  mere." 

,,Tuot  mirz   ze   liebe,   Hartmuot"  /  sprach   daz   edel 

kint,  i3oi 

,,alle  mine  meide  /  die  hie  verderbet  sint, 
daz  man  si  bade  hinte.  /  volget  miner  raete. 
ir  sult  si  sehen  selbe,  /daz  si  sten  in  wünneclicher  waete." 

Des  antwurte  Hartmuot, /der  ritter  üz  erkorn :        i3o2 
,,liebiu  min  frou  Küdrün, /ist  iht  der  kleider  vlorn, 
diu  mit  im  here  brähte  /  iuwer  ingesinde, 
so  gibt  man  in  diu  pesten,  /  diu  man  in  der  werlde 

iender  vinde. 

Ich  sol  si  sehen  gerne  /bi  iu  gekleidet  stän."  i3o3 

pades  vlizeclichen  /  gahen  man  began. 
Hartmuotes  künnes  /  wart  maneger  kameraere. 
si  ilten  alle  ir  dienen,  /  durch  daz  si  in  dar  nach  genaedic 

waere. 

Do  wart  gepadet  schöne /diu  herliche  meit  i3o4 

mit  ir  juncfrouwen.  /  diu  aller  pesten  kleit 
diu  iemen  haben  künde /brahte  man  in  allen, 
diu  swacheste  darunder  /  diu  möhte  einem  künege  wol 

ge  vallen. 

Do  si  gepadet  wären,  /do  brähte  man  in  win,  i3o5 

daz  in  Ormanie  /  niht  bezzer  mohte  sin. 
mete  den  vil  guolen /brahte  man  den  frouwen. 
wies  im  gedanket  würde,  /  wie  solte  des  her  Hartmuot 

getrouwen? 

In  einen  sal  gesäzen  /  diu  minniclichen  kint.  i3o6 

ir  tohter  Ortrünen /hiez  frou  Gerlint 

daz  si  sich  solte  kleiden  /  mit  ir  juncfrouwen, 

ob  si  die  Hilden  tohter  /  wolte  mit  ir  ingesinde  schouwen. 

Ortrün  diu  edele/kleite  sich  ze  hant.  1307 

si  gienc  vil  f  röliche  /  da  si  Küdrünen  vant. 
do  gie  ir  hin  engegene  /  des  alten  Waten  künne. 
do  si  ensamet  waren,  /  dö  sach  man  von  in  beiden  f reude 

unt  wünne. 

Si  kusten  beide  einander  / under  rotem  golde  guot.  i3o8 
dar  zuo  schein  ir  varwe.  /gezweiet  was  ir  muot: 
liep  was  Ortrünen, /der  küniginne  riebe, 
daz  si  die  edeln  weschen/sach  gekleidet  also  wünnecliche. 

JL)ö  freute  sich  diu  arme,  /  als  wir  hän  verjehen,      i3og 
daz  si  ir  edelez  künne /so  schiere  solte  sehen, 
spunde  bi  einander  /  säzen  die  vil  heren. 
swar  si  dicke  saehen,  /ez  möht  ein  trürec  herze  f reude 

leren. 

„  Wol    mich"   sprach    frou  Ortrün,  /  „daz    ich   gelebet 

han,  i3io 

daz  du  bi  Hartmuote /hie  wilt  beslan. 
des  dinen  guolen  willen  /gibe  ich  dir  ze  lone 
die  ich  tragen  solte, /miner  muoter  Gerlinde  kröne." 

„JNu  lön  dir  got,  Ortrün"  /  sprach  daz  magedin.    i3ii 
,,swie  du  mir  gepiutest,  /so  wil  ich  gerne  sin. 
du  hast  beweinet  dicke  /  mines  herzen  leide, 
getreulicher  dienste  /  wil  ich  niemer  tac  von  dir  ge- 

scheiden." 

In  kintlichen  listen  /  sprach  diu  maget  guot:  i3i2 

,,ir  sult  poten   senden, /min  her  Hartmuot, 
hin   zOrmanieriche,  /ob   ez   in  wol  gevalle, 
nach   iuwern  pesten   f  riunden,  /  daz   si   her   ze  hove 

kumen   alle. 

Gestent  mit  frid  diu  erbe,  /  daz  wil  ich  iu  sagen,       i3i3 
so  wil  ich  bi  iu  kröne /vor  den  helden  tragen, 
daz  ich  daz  müg  erkennen,  /  wer  min  ger  ze  frouwen. 
mich  unde  mine  mäge  /  läze  ich  danne  iuwer  recken 

schouwen." 

Ez  was  ein  list  so  wiser.  /swaz  er  der  poten  vant,       i3i4 
wol  hundert  oder  mere  /  wurden  üz  gesant. 
deste  minner  was  der  vinde,  /  dö  die  Hegelinge 
suochten  Hartmuoten.  /  daz  was  ouch  der  meide  gedinge. 

J_)ö  sprach  diu  frouwe  Gerlint :  /  ..liebiu  tohter  min,  i3i5 

nu  sult  ir  iuch  scheiden.  /  solz  aber  morgen  sin, 

so  sit  bi  einander /mit  gezogenheite." 

dö  neic  si  Küdrünen  /  unde  pat  got  wesen  ir  geleite. 

Von  dannen  gienc  do  Hartmuot.  /  schenken  man  ir 

scbuof  i3i6 

unde  truhssezen.  /  da  was  vil  kleiner  ruof. 

man  hiez  da  haben  goume  /  der  stolzen  meide  riche. 

mit  trinken  und  mit  spise  /  phlac  man  der  eilenden 

vlizedlche. 

Do  sprach  von  Hegelingen  /  ein  vil  schoene  meit:       1317 
„so  wir  dar  an  gedenken,  /  so  wirt  uns  dicke  leit, 
sul  wir  bi  den  beliben  /  die  uns  here  brahten, 
uns  selben  äne  wünne :  /  des  wir  uns  doch  selten  ie  ge- 

dähten." 

bi  begunde  weinen /da  ir  frouwe  saz.  i3i8 

dö  der  kinde  mere  /  gesehen  heten  daz, 

si  gedahten  in  ir  sorgen  /  ir  ungemaches  sere. 

si  weinten  sumeliche.  /  des  erlachte  Küdrun  diu  here. 

Si  wänden  daz  si  solten  /  iemer  da  bestän.  i3ig 

dö  was  der  frouwen  wille /niender  so  getan, 

daz  si  belibe  gerne /bi  in  tage  viere. 

du  kom  ez  an  die  zite/daz  si  ez  Gerlinde  rünten  schiere. 

xLin  teil  üz  ir  zühten /lachen  si  began,  i320 

diu  in  vierzen  jären  /  freude  nie  gewan. 
daz  hete  wol  gehoeret  /  diu  übel  tiufelinne. 
diu  winkte  Ludewige,  /  ez  was  ir  leit  von  allen  iren 

sinnen. 

Dö  gienc  si  vil  schiere /da  si  Hartmuoten  vant.         i32i 
si  sprach :  ,,sun  der  mine,  /  übr  allez  ditze  lant 
müezen  haben  arebeit  /  die  liute  dar  inne : 
in  weiz  wes  hab  gelachet  /  Küdrün  diu  vil  stolze  küne- 

ginne. 

öwiez  sich  hab  gefüegct/od  swie  siz  hab  vernomen,  i332 

ir  sint  von  ir  friunden /heimliche  poten  komen. 

da  von  solt  du  dich  hüeten,  /  edel  ritter  here, 

daz  du  von  ir  friunden  /  iht  verliesest  beidiu  lip  unt  ere." 

Er  sprach:  „lät  ez  beliben.  /ich  gan  ir  harte  wol,        i3a3 
swaz  si  bi  ir  wiben  /  freude  haben  sol. 
mir  sint  ir  naehste  mäge  /  gesezzen  also  verre : 
wä  kceme  ich  in  ir  läge? /ja  waen  mir  von  in  iemer  iht 

gewerre." 

JAÜdrün  ir  gesinde  /  fragen  dö  began,  i3a4 

ob  ir  gebettet  waere:  /si  wolle  släfen  gän. 
si  was  die  naht  al  eine  /  gescheiden  von  ir  swaere. 
dö  giengen  mit  der  magede/vil  des  künic  Hartmuotes 

kameraere. 

Diu  kint  von  Ormanie/diu  truogen  ir  diu  lieht.        i325 
si  heten  ir  gedienet /da  vor  vil  selten  ieht. 
man  vant  da  gerihtet/wol  drizic  oder  mere 
vil  suberlicher  pette,  /  da  solten  ligen  der  ritter  tohter 

here. 

J-Jar  üfe  lägen  goller  /  da  her  von  Aräbe  1826 

vil  maneger  hande   varwe,  /  und  grüene   alsam  der   kle 
von  listen  harte  tiure  /  diu  deckelachen  riche. 
rot  gelich  dem  f iure  /  schein  golt  üz  den  siden  süberliche 

An  den  liehten  phellen./von  maneger  vische  hüt      1827 
bezöge  wären  drunder.  /  Hartmuot  wände  er  trüt 
der  minniclichen  waere  /  da  her  von  Hegelingen, 
er  weste  niht  der  meere,  /  waz  im  ir  künne  leides  möhte 

bringen. 

JJo  sprach  diu  maget  edele:/„ja  sult  ir  släfen  gän,  i328 
ir  Hartmuotes  helede./wir  wellen  ruowe  hän, 
ich  und  mine  f  rouwen,  /  doch  dise  naht  al  eine : 
sit  wir  her  bekömen,  /  so  gewunn  wir  ruowe  mer 

deheine." 
Swaz  da  was  der  fremeden,  /  die  sach  man  dannen 

gän,  1329 

die  wisen  mit  den  tumben. /die  Hartmuotes  man 
die  ilten  ze  ir  gemache  /  üz  der  kemenäten. 
von  met  und  ouch  von  wine  /  die  armen  wären  vlizic- 

lich   beraten. 

J-Jö  sprach  diu  Hilden  tohter :  /  „besliezet  mir  die 

tür."  i33o 

starker  rigele  viere  /  schöz  man  da  derfür. 
ouch  was  daz  gadem  so  veste,  /  swes  man  da  begunde, 
deiz   üz  der  kemenäte /bescheidenlichen  niemen  hceren 

künde. 
Do  säzens  aller  erste /und  trunken  guoten  win.        i33i 
dö  sprach  diu  aller  herste:  /  ,,frö  mügt  ir  wol  sin, 
alle  mine  f  rouwen,  /  nach  starkem  iuwerm  leide  : 
ich  läze  iuch  morgen  schouwen  /  an  iuwern  vriunden 

hebe  ougenweide. 

Ich  hän  geküsset  hiute/Herwic  minen  man,  i332 

und  Ortwin  minen  bruoder :  /  da  sol  gedenken  an 
swelhiu  wil  werden  riche  /  von  mir  an  allez  sorgen : 
diu  si  des  gencete,  /  daz  si  uns  nach  der  naht  verkünd 

den  morgen. 

Ir  miete  wirt  niht  ringe.  /  uns  nähent  freuden  zit.   i333 
ja  gibe  ich  ir  ze  miete  /guote  bürge  wit, 
dar  zuo  vil  der  huoben.  /  die  mac  ich  wol  gewinnen, 
gelebe  ich  an  die  stunde  /  daz  man  mich  nennet  eine 

küniginne." 

Do  legten  si  sich  släf en.  /  f rö  was  in  der  muot.  i334 

si  westen  daz  in  koeme  /  manic  ritter  guot, 
die  in  gehelfen  möhten  /  von  ir  grözen  sorgen, 
dar  zuo  stuont  ir  gedinge,  /  daz  si  si  saehen  an  dem 

nächsten  morgen. 

XXVI.   AVENTIURE 

WIE  HERW  IC   UN  DE   ORTW  IN   WIDER 
ZU  0   DEM  HERE  KOMEN 


^^1  u  hoere  wir  ein  maere,  /  des  hab  wir  niht  ver- 
-L  ^  nomen.  i335 

Ortwin  unde  Herwic  /  die  waren  balde  komen 
da  si  ir  recken  funden  /  noch  üf  dem  wilden  sande. 
do  liefen  in  engegene  /  die  küenen  helde  üz  Hegelinge 

lande. 

Die  poten  si  enphiengen  /und  päten  in  daz  sagen,  i336 
waz  si  maere  brachten  :/si  soltens  niht  verdagen. 
Ortwin  den  küenen,  /  den   man  dar  umbe  sande, 
si  fragten :  ,,lebt  noch  Küdrün  /  in  des  künic  Ludewiges 

lande  ?" 

Dö  sprach  der  ritter  edele:/,,ich  mac  iu  niht  ge- 

sagen  i337 

allen  besunder :  /  ja  muoz  ich  iuch  verdagen, 
unz  unser  peste  friunde/bi  mir  gestänt  vil  nähen: 
so  läze  wir  iuch  hceren,  /  waz  wir  vor  Hartmuotes  pürge 

sähen." 

Do  sagte  manz  den  beiden :  /  der  kom  ein  michel 

kraft.  i338 

do   wurdens   umbestanden  /  mit   grözer   ritterschaft. 

do  sprach  der  degen  Ortwin :  /  ,,nu  bringe  ich  iu  maere, 

möht  ez  sich  gef üegen,  /  der  ich  mit  minen  friunden 

gerne  enbaere. 

JNIu  hoeret  michel  wunder /daz  hie  ist  geschehen.   i33g 

Küdrün  mine  swester  /  die  hän  ich  gesehen 

unde  Hildehurge  /  die  magt  üz  Irriche." 

do  er  in  daz  sagte, /do  heten  ez  für  lüge  sumeliche. 

Do  sprächen  sumliche :  /  „den  spot  mugt  ir  wol  län  :  i34o 
wan  wir  nach  ir  gesinnet  /  nu  lange  zite  hän, 
wie  wir  si  wider  braehten  /  von  Ludewiges  lande. 
Ortwin  und  sine  degne  /  die  sint  noch  üf  dem  schadn  und 

üf  der  schände." 

„JNu  fraget  Herwige: /der  hat  si  ouch   gesehen,    i34 1 
und  also  daz  uns  künde /leider  niht  geschehen, 
nu  gedenket,  alle  ir  mäge,  /  ob  uns  daz  si  ein  schände : 
wir   funden  Hildeburgen  /  und   froun   Küdrün   waschen 

üf  dem  sande." 

Do  weinten  alle  mäge /die  man  da  gesach.  i3^a 

Wate  der  vil  alte  /  zornecliche  sprach  : 

„ir  gepäret  alten  wiben  /  alle  vil  geliche, 

ir  enwizt  war  umbe:/ja  stät  ez  heleden  niht  lobeliche. 

Welt  ir  Küdrünen  /  helfen  üz  der  not,  i3&3 

so  sult  ir  nach  der  wize  /  diu  kleider  machen  rot, 
diu  da  hänt  gewaschen  /  ir  vil  wize  hende. 
da  mit  sult  ir  ir  dienen,  /  so  mac  si  komen  üzer  ir 

eilende." 

D6  sprach  von  Tenen  Fruote :  /  „wie  viengen  wir  daz 

an  i344 

daz  wir  zir  lande  kcemen, /e  Ludewiges  man 
und  Hartmuotes  helde  /  erfunden  disiu  maere, 
daz  Hilden  ingesinde/bi  in  hie  in  Ormanie  waere?" 

Do  sprach  Wat  der  alte :/  „daz  kan  ich  raten  wol.    i3£5 
ich  getrüwe  in  vor  der  selde  /  gedienen  als  ich  sol, 
gelebe  ich  noch  die  zite  /  daz  ich  in  kum  so  nähen, 
ir  helde,  ir  sultz  hie  rümen,  /  unde  sult  gen  Ormanie 

gäben. 

Der  luft  der  ist  so  heiter,  /so  riche  und  so  preit   i346 

der  mäne  schinet  hinte :  /  des  bin  ich  gemeit. 

nu  gähet  von  dem  sande, /ir  tiurlichen  helde, 

e  ez  tage  morgen,  /daz  wir  sin  ze  Ludewiges  selde." 

öi  wurden  harte  unmüezic  /  durch  den  Waten  rät,  i3^7 
e  si  zen  scheffen  brachten  /  ir  ros  unde  ir  wät. 
si  ilten  swaz  si  mohten/des  nahtes  zuo  dem  lande, 
e  daz  ez  tagen  begunde,  /  si  wären  vor  der  bürge  üf  dem 

sande. 

Wate  der  pat  swigen  /  daz  here  über  al,  i3/|8 

daz  si  sich  sanfte  legten  /  den  griez  hin  ze  tal. 
den  wazzermüeden  helden  /  den  wart  daz  erloubet : 
si  stracten  nider  die  schilde.  /  dar  üf  legten  sumelich  ir 

houbet. 

„Swer  an  dem  morgen  früeje  /  gerne  well  gesigen"  i34g 
so  sprach  Wal  der  alte, /..der  sol  sich  niht  verligen, 
ja  hän  wir  dirre  ferte  /  erbiten  harte  küme. 
so  wir  den  morgen  kiesen,  /  daz  iuch  guote  recken  danne 

iht  süme. 

Und  wil  iuch  warnen  mere :  /  üf  und  ouch  ze  tal       i35o 
swer  so  hcere  diezen  /  mines  hornes  schal, 
daz  der  sich  sä  ze  stunde  /  rihte  gen  dem  strite, 
künde  ich  iu  den  morgen,  /  daz  iuwer  keiner  da  iht 

lenger  pite. 

So  ich  anderstunt  gepläse,  /  des  sult  ir  niht  län,       i35i 
iu  ensi  gesatlet.  /  zen  rossen  sult  ir  gän, 
und  stät  da  bereite /unz  ich  den  tac  erkiese, 
ze  rehter  sturmes  zite,  /  daz  niemen  da  sin  arebeit  Ver- 
liese." 

Si  jähen  daz  siz  gerne  /  taeten  swaz  er  riet.  i352 

waz  er  da  schcener  f rouwen  /  von  ir  f riunden  schiet 
mit  ferchtiefen  wunden  /  in  dem  herten  strite! 
si  warten  al  gemeine  /  niwan  gen  des  naehsten  tages  ziten. 

öo  ich  dristunt  gepläse,  /ir  lieben  friunde  min,        i353 
so  sult  ir  wol  gewäf ent  /  üf  den  rossen  sin. 
dannoch  sult  ir  degene  /  min  vil  gerne  piten, 
unz  ir  mich  seht  gewäf  ent  /  nach  der  schcenen  Hilden 

zeichen  riten." 

Do  legten  sich  die  müeden/üf  den  wert  ze  tal.         i354 

si  wären  da  vil  nähen  /  vor  Ludewiges  sal. 

swiez  bi  der  nahte  waere,  /  den  sähen  si  doch  alle. 

die  stolzen  helde  maere  /  lägen  da  mit  wenigem  schalle. 

JNu  was  der  morgensterne/höch  üf  gegän.  i355 

do  kom  ein  maget  schoene  /  in  ein  venster  stän. 
si  spehte  wanne  ez  waere  /  daz  ez  tagen  solte, 
da  mit  si  groze  miete  /  an  frouwen  Küdrünen  dienen 

wolte. 

Do  kos  diu  maget  edele/ein  teil  des  morgens  schin,  i356 
und  gen  des  wazzers  prehene,  /  als  ez  solte  sin, 
sach  si  liuhten  helme/und  vil  der  liehten  Schilde. 
diu  burc  was  besezzen :  /  von  gewaefen  lühte  al  daz 

gevilde. 

J_J6  gienc  si  hin  widere  /  da  si  ir  frouwen  vant.         i357 
„wachet,  maget  edele:/allez  dilze  lant 
und  disiu  burc  veste/mit  vinden  ist  besezzen. 
unser  friunt  da  heime  /  habent  unser   armen  niht  ver- 

gezzen." 

Küdrün  diu  here/üz  dem  pette  spranc:  i358 

gäch  was  ir  in  daz  venster.  /si  sagt  der  meide  danc 
dirre  potschefte.  /  da  von  wart  si  riche. 
von  ir  grozen  swaere/si  goumte  nach  ir  friunden 

vlizecliche. 

Do  sach  si  riche  segele  /  wagen  üf  dem  se.  i35g 

do  sprach  diu  maget  edele:/,,nu  ist  mir  erste  we. 
öwe  ich  gotes  armiu,  /  deich  ie  den  lip  gewan ! 
man  siht  hie  hiute  sterben  /  manegen  waetlichen  man." 

JUö  si  daz  geredete,  /  daz  liut  noch  meistec  slief.    1060 

Ludwiges   wahtsere  /  krefticlichen   rief: 

,,\vol  üf,  ir  stolzen  recken!  /wäfen,  herre,  wäfen ! 

ir  von  Ormanie,  /ja  waen  ich  ir  ze  lange  habt  gesläfen." 

Uitz  erhörte  Gerlint,  /  Ludewiges  wip.  i36i 

dö  liez  si  ligen  slafen/des  alten  küneges  lip. 
dö  gähtes  harte  palde  /  selbe  in  eine  zinne. 
dö  sach  si  vil  der  geste.  /  unmäzen  leit  was  dö  der 

tiufelinne. 

öi  ilte  hine  widere  /da  si  den  künic  vant.  i362 

„wachä,  herre   Ludewic!/din  burc  und  ouch  din  lant 
daz  ist  umbemüret  /  von  gesten  ungehiure. 
daz  lachen  Küdrünen  /  kouf  ent  dine  recken  hiute  tiure." 

„öwiget"  sprach  dö  Ludewic,  /  „ich  wil  si  selbe 

sehen.  i363 

wir  müezens  alle  erpiten,  /  swaz  uns   mac  geschehen." 
dö  gienc  er  harte  snelle  /  in  sin  palas  schouwen. 
er  het  des  tages  geste,  /  der  er  harte  üble  moht  getrouwen. 

Dö  sach  er  fanen  preite/vor  siner  pürge  wagen.        i364 
dö  sprach  der  künic  Ludewic:  /  „ja  sul  wir  ez  sagen 
mim  sune  Hartmuote.  /  ez  sint  liht  pilgerine 
und  ligent  hie  durch  kouf  en  /  vor  der  stat  und  vor  der 

bürge  mine." 

Man  wahte  Hartmuote.  /  dö  ez  im  wart  geseit,  i365 

dö  sprach  der  degen  guote:  /  „lät  iu  niht  wesen  leit. 
ich  erkenne  fürsten  zeichen  /  wol  in  zweinzic  landen, 
ich  waen  die  vinde  wellen  /rechen  hiute  an  uns  ir  alten 

anden." 

XXVII.  AVE  NTIURE 

WIE  HARTMUOT  LU  DEWIGEN  N.ANTE  DER 
VÜRSTEN ZEICHEN 


Do  liez  er  ligen  släfen  /  alle  sine  man.  i36ö 

Ludewic  und  Hartmuot,  /  die  zwene  giengen  dan 
schouwen  in  diu  venster.  /  dö  si  diu  here  sähen, 
schiere  sprach  dö  Hartmuot :  /  „si  ligent  miner  bürge  ein 

teil  ze  nähen. 

Ez  sint  niht  pilgerine,  /  vil  lieber  valer  min,  1367 

Wate  und  ouch  die  sine/mügn  ez  vil  wol  sin, 
der  helt  von  Sturmlanden  /  und  der  von  Ortriche. 
dort  sih  ich  wagn  ein  zeichen,  /  daz  mac  dem  maere  sich 

vil  wol  geliehen. 

-tLz  ist  ein  prüner  pfelle  /  da  her  von  Karade.  i368 

e  daz  sich  der  geneige,  /  da  bi  wirt  helden  we. 
dar  inne  swebt  ein  houbet,  /  daz  ist  von  rotem  golde. 
also  küener  geste  /  ich  hie  ze  lande  gerne  enperen  vvolde. 

Uns  bringt  der  vogt  von  Meeren  /  wol  zweinzic  tüsent 

man.  1369 

daz  sint  vil  küene  degne, /als  ich  gesehen  kan. 

die  wein  an  uns  erwerben /mit  strite  michel  ere. 

noch  sihe  ich  dort  ein  zeichen,  /  da  bi  lit  der  helede  noch 

mere. 

J-Jer  fan  ist  Hörandes  /  da  her  von  Tenelant.  1370 

dar  bi  sih  ich  hern  Fruoten,  /der  ist  mir  erkant, 
und  hern  Mörungen  /  von  Wäleis  dem  lande, 
der  hat  uns  vil  der  vinde  /  gef üeret  wider  morgen  zuo 

dem  sande. 

Noch  sih  ich  ir  einen  /mit  liehten  sparren  rot:  1371 

da  stänt  örter  inne,  /  des  kument  held  in  not. 
der  ist  Ortwines  /  da  her  von  Ortriche, 
dem  wir  den  vater  sluogen.  /  der  enkumt  uns  niht  ze 

friuntliche. 

LJort  sih  ich  fanen  einen,  /  derst  wizer  danne  ein 

swan.  1372 

guldiniu  pilede  /  mügt  ir  kiesen  dran. 

den  hat  min  swiger  Hilde  /  gesendet  üher  ünde. 

der  haz  der  Hegelinge  /  wirt  e  morgen  ähent  vil  wol 

künde. 

Noch  sih  ich  hie  bi  weihen  /  einen  fanen  breit  1373 

von  wolkenpläwen  siden.  /  daz  si  iu  geseit : 
den  bringet  uns  her  Herwic/dä  her  von  Selande. 
sepleter  swebent  drinne.  /  er  wil  hie  vaste  rechen  sinen 

anden. 

vJuch  kumet  uns  her  Irolt :  /  des  mac  ich  wol  jenen.  137^ 
er  bringet  vil  der  Friesen, /als  ich  mich  kan  versehen, 
und  ouch  der  Holzsaezen : /daz  sint  ziere  helde. 
ez  nähet  zeinem  stürme.  /  nu  wäfent  iuch,  ir  recken  in 

der  selde! 

Nu  wol  üf"  sprach  Hartmuot,  /  ,,alle  mine  man,      1375 
wan  ich  den  grimmen  gesten  /  der  ere  niht  engan, 
daz  si  ze  miner  bürge  /  geriten  sint  so  nähen. 
wir  sulen  vor  der  porten/si  mit  swertslegen  wol 

enphähen." 

J-Jö  Sprüngen  von  den  pelten  /  die  man  noch  ligende 

vant.  1376 

si  ruoften  daz  man  brsehte  /  ir  liehtez  wicgewant. 

si  wolten  dem  künege  /  helfen  wem  daz  riche. 

wol  vierzic  hundert  degene  /  garten  sich  dar  inne 

süberliche. 

36 

Do  wäfente  sich  Ludewic  /  unde  ouch  Hartmuot.        1377 
die  frouwen  eilende  /  dühte  ez  übele  guot. 
si  heten  in  der  bürge  /  ganzen  tröst  deheinen. 
dö  sprach  einiu  drunder :  /  „der  fert  lachte,  den  lät  hiure 

weinen." 

Vil  schiere  kom  frou  Gerlint,  /  Lud  ewiges  wip.        1378 
„waz  weit  ir  tuon,  her  Hartmuot? /zwiu  weit  ir  den  lip 
selbe  hie  Verliesen  /  und  alle  dise  helde  ? 
ja  slahent  iuch  die  vinde,  /  kumt  ir  nähen  zuo  in  üz  der 

selde." 

Do  sprach  der  ritter  edele:  /  „muoter,  gät  hin  dan.  1379 
ir  müget  niht  bewisen  /  mich  und  mine  man. 
ratet  iuwern  frouwen,  /  die  mügenz  sanfte  liden, 
wie  si  daz  gesteine  /  legen  mit  dem  golde  in  die  siden. 

JNu  sult  ir"  sprach  dö  Hartmuot,  /  „waschen  heizen 

gän  i38o 

Küdrün  mit  ir  meiden, /als  ir  e  habt  getan. 

ir  wändet  si  enhete  /  niht  vriunt  noch  ingesinde. 

ir  mügt  noch  hiute  schouwen,  /  daz   uns  die  geste  sin 

gedankent  swinde." 

Uo  sprach  diu  tiufelinne:  /  „da  mite  diente  ich  dir,  i38i 
daz  ich  si  wände  twingen.  /  nu  solt  du  volgen  mir. 
din  burc  ist  so  veste :  /  heiz  diniu  tor  besliezen, 
so  mügen  dise  geste  /  ir  reise  harte  wenic  her  geniezen. 

JL)u  weist  vil  wol,  Hartmuot, /daz  si  dir  sint  gehaz  i382 
den  du  ir  mäge  slüege.  /  nu  hiiet  dich  deste  baz. 
du  hast  vor  der  pürge  /  gesipter  friund  deheinen. 
die  stolzen  Hegelinge  /  bringent  ie  zweinzic  wider  einen. 

Ir  sult  ouch  daz  bedenken,  /  vil  lieber  sun  min:        i383 
ir  habt  in  disem  hüse  /  pröt  unde  win 
unde  guote  spise  /  vollen  zeinem  järe. 
swer  hie  wirt  gefangen, /ja  läzent  si  den  loesen  hart 

undäre." 

Do  riet  aber  den  recken  /daz  Ludewiges  wip :        i384 
„behüetet  iuvver  ere,  /  verlieset  niht  den  lip. 
mit  armbrusten  heizet  /  üz  den  venstern  schiezen 
die  grimmen  f ercbwunden,  /  daz  ez  ir  friunt  da  heime 

beriezen. 

Antwerc  diu  pesten  /heizet  seilen  wol  i385 

gegen  disen  gesten.  /  diu  burc  ist  recken  vol. 
e  ich  iuch  mit  den  vinden  /  der  swerte  laze  brüchen, 
ich  und  mine  meide  /  tragen  iu   die  steine  in  wizen 

stüchen." 

Do  sprach  in  zorne  Hartmuot :  /  „frouwe,  nu  gät 

hin.  i386 

waz  mügt  ir  mir  geraten ?/  zwiu  solte  mir  min  sin? 
e  man  mich  beslozzen  /  in  dirre  bürge  vinde, 
e  wolte  ich  ersterben /da  üzene  bi  Hilden  ingesinde." 

Do  sprach  weinende /des  alten  küneges  wip:  1387 

„ja  tuon  ichz  dar  umbe  /  daz  du  dinen  lip 
deste  baz  behüetest.  /  swer  sich  lät  hiute  schouwen 
under   dinem   zeichen,  /  der    mac   uns   alles   guotes   wol 

getrouwen. 

JNu  wäfent  iuch"   sprach   Gerlint,  /  „bi  dem  sune 

min.  i388 

houwet  üz  den  helmen  /den  heizen  fiures  schin. 
ir  sult  bi  dem  recken  /  hiute  wesen  nähen, 
ja  sult  ir  die  geste/mit  den   tiefen  wunden  wol 

enphähen." 
„Min  frouwe  sagt  iu  rehte" /sprach  dö  Hartmuot,  i38g 
„ir  vil  guote  knehte.  /swer  ez  mit  willen  luot 
und  mir  ez  mit  den  vinden  /  hiute  hilfet  tichen, 
swaz  der  alten  stirbet,  /  den  wil  ich  die  weisen  alle 

riehen." 
Gewäpent  wart  dar  inne  /  der  Ludewiges  man  i3go 

tüsent  unde  hundert.  /  e  daz  si  f  üeren  dan 
üz  des  küneges  porte,  /  der  bürge  schuof  er  huote. 
noch  liezen  si  dar  inne  /  wol  fünf  hundert  snelle  ritter 

guote. 

Do  slöz  man  üf  die  rigele/ze  vier  pürge  torn.  1891 

si  heten  niht  gepresten  /  gen  einigem  sporn, 
die  dem  jungen  künege  /  wolten  helfen  striten, 
mit  helmen  üf  gepunden  /  sach  man  der  drizic  hundert 

nach  im  riten. 

JNu  nahent  ez  dem  strite. /der  helt  üz  Sturmlant     i3g2 
begund  ein  hörn  blasen,  /  daz  manz  über  sant 
wol  von  sinen  kref  ten  /  horte  drizic  mile. 
die  von  Hegelingen  /  begunden  zuo  dem  Hilden  zeichen 

ilen. 

JDo  plies  er  anderstunde:  /daz  tete  er  umbe  daz,      i3g3 

daz  iegelicher  recke  /  in  den  satel  saz, 

und  dazs  ir  schare  schicten  /  dar  si  wolten  keren. 

man  gefriesch  in   striten /nie  alten   recken   also  heren. 

Er  plies  ze  drien  stunden /mit  einer  krefte  groz,      i3g4 
daz  im  der  wert  erwagete  /  und  im  der  wäc  erdoz. 
Ludwiges  eckesteine  /  üz  der  müre  möhten  risen. 
dö  hiez  er  Höranden /der  edelen  Hilde  zeichen  dannen 

wisen. 

Si  forhten  Waten  sere. /da  wart  niemen  lüt.  i3g5 

man  horte  ein  ros  ergrinen.  /daz  Herewiges  trüt 
stuont  obene  in  der  zinne.  /  stateliche  riten 
sach  man  die  küenen  helde,  /  die  mit  Hartmuote  gerne 

wolten  striten. 

Nu  was  komen  Hartmuot/und  ouch  sine  man,         i3g6 
ze  vlize  wol  gewäpent,  /  üz  der  porten  dan. 
von  fremden  und  von  künden  /  durch  die  venstersteine 
erglasten  in  die  helme:/jä  was  ouch  Hartmuot  da  niht 

eine. 

J_)er  bürge  in  vier  enden  /  giengen  zuo  die  schar.      i3g7 
allez  ir  gewagte  /  was  nach  silber  far. 
dar  zuo  sach  man  schinen  /  gespenge  ab  liehten  Schilden, 
si   vorhten   Wat   den   alten  /  alse   einen  grimmen   lewen 

wilden. 

Die  helde  von  den  Mo3ren/man  sunder  riten  sach.    i3g8 
si  schuzzen  starke  schefte.  /  vil  trunzen   da  zerbrach, 
dö  si  den  strit  erhuoben  /  mit  den  von  Ormandine, 
dö  sach  man  üz  ir  wäpen  /  und  üz  ir  prünne  f iures 

plicke  erschinen. 

Die  von  Tenemarke  /  zer  bürge  riten  dan.  1399 

Irolt  der  vil  starke  /  wisen  dö  began 

der  müre  an  ein  ende  /  sehs  tüsent  oder  mere : 

daz  wären  guote  helde.  /  ez  geschadte  Ludewige  sere. 

JL)ö  reit  mit  sinen  mannen  /  sunder  Ortwin.  i4oo 

er  fuort  wol  ahzic  hundert,  /daz  muose  schade  sin 
dem  lande  zOrmanie  /  und  ouch  den  liuten  drinne. 
Gerlint  unde  Ortrün  /  stuonden  weinende  an  der  zinne. 

Do  kom  ouch  her  Herwic,  /  vroun  Küdrünen  man.  i4oi 
des  vil  manic  frouwe  /  grözen  schaden   gewan. 
do  er  begunde  striten  /  nach  sines  herzen  trüte, 
von  den  starken  , wäpen /hörte  man  die  helme  erdiezen 

lüte. 

Nu  was  ouch  Wat  der  alte  /mit  sinen  recken  komen.  1^02 
der  helt  was  grimmes  muotes,  /  daz  heten  si  vernomen. 
mit  speren  ungeneigten  /  reit  er  unz  an  die  schranken, 
leit  was  ez  Gerlinde.  /  dö  mohte  abr  es  Kudrun  im  ge- 

danken. 

J-Jö  sach  man  Hartmuoten  /  riten  vor  der  schar.      1 4o3 
ob  er  ein  keiser  waere,  /  so  künde  er  niemer  gar 
vlizeclicher  werben.  /  ez  luhte  gen  der  sunnen 
allez  sin  gewsete.  /  im  was  noch  hohes  muotes 

unzerunnen. 

Dö  ersach  in  Ortwin,  /  der  künec  von  Ortlant.  i/ioA 

er  sprach:  „und  sagt  uns  iemen  /  dem  ez  si  erkant, 
wer  ist  jener  recke? /er  fert  dem  wol  geliche, 
sam  er  mit  siner  hende  /  an  uns  erdienen  welle  ein 

künicriche." 

Do  sprach  ir  einer  drunder :  /  ,,daz  ist  Hartmuot.     i4o5 

da  man  sol  helde  kiesen,  /  däst  er  ein  ritler  guot. 

ja  ist  ez  der  selbe /der  dinen  vater  sluoc. 

er  ist  in  allen  striten  /  küene  unde  piderbe  genuoc." 

In  zorne  sprach  dö  Ortwin :  /  „so  ist  er  min  geschol.  1/106 
er  muoz  mir  sicherliche /hiute  gelten  wol. 
swaz  wir  von  im  verloren  hän,  /  daz  sul  wir  hie  gewinnen, 
des  hilf  et  im  niht  Gerlint,  /  daz  er  iemer  lebende  kome 

hinnen." 

Do  hete  Ortwinen  /  Hartmuot  erkorn.  1407 

swie  er  sin  niht  erkande,  /  doch  houte  er  mit  den  sporn 
sin  ros,  daz  spranc  vil  wite.  /  er  reit  üf  Ortwinen. 
ir  sper  si  neigten  bede :  /  da  von  sach  man  liehte  prünne 

erschinen. 

Ir  ietweder  des  andern /mit  stiche  niht  vergaz.       i4o8 

Ortwines  ros  daz  guote  /  üf  die  hähsen  saz. 

der   künege  ungemüete  /  si   mohten  niht  verdoln. 

dö  sach  man  ouch  strüchen  /  des  künic  Hartmuotes  voln. 

Diu  ros  üf  gesprungen,  /dö  huop  sich  michel  klanc  1/109 
von  der  künege  swerten.  /  man  mohte  in  sagen  danc, 
daz  si  den  strit  erhuoben/sö  rehte  ritterlichen, 
si  wären  beide  küene. /sin  wolten  an  einander  niht  ent- 
wichen. 

Ir  beider  ingesinde  /  kom  mit  geneigten  sporn.         i4io 
daz  geschadte  manegem  kinde,  /  einander  sach  man  wem 
mit  hurte  tiefer  wunden /die  guolen  ritter  sere. 
si  wären  alle  piderbe  /und  würben  vaste  umbe  die  ir  ere. 

Tüsent  wider  tüsent/der  Hartmuotes  man  i4" 

ze  Waten  ingesinde  /  dringen  dö  began. 
der  herre  von  den  Stürmen  /leidet  in  so  sere: 
swer  im  kom  ze  nähen,  /  der  gedäht  des  dringens  niemer 

mere. 

J-Jö  was  underschüttet  /  diu  Herwiges  schar  i4ia 

mit  zehen  tüsent  mannen: /die  körnen  zornec  dar. 
e  daz  si  iemen  solte  /  von  dem  lande  triben, 
si  waren  in   dem  muote,  /  daz   si   e  wolten  tot  da  be- 

liben. 

Herwic  was  ein  recke. /wie  weigerliche  er  streit!      i4i3 
er  diente  vlizicliche  /  daz   im  diu  schcene  meit 
deste  holder  waere.  /  wie  im  da  gelunge, 
wie  möht  er  des  getrouwen  ?  /  ez  sach  allez  Küdrün  diu 

junge. 

J-J6   hete  sich   gesamnet/mit  den   von   Tenelant    i4i4 
Ludewic  der  alte.  /  der  truoc  an  siner  hant 
ein    vil   starkez    wäf  en.  /  er    stuont    alsam    ein    herre. 
er  und  sine  degene  /  warn  vür  die  schranken  komen  da 

ze  verre. 

Mit  den  Holzsaezen  / manigen  ersluoc  i4i5 

Fruote  der  küene.  /  frum  was  er  genuoc. 
von  Waleis  üz   dem  lande  /  Mörunc  den  degen  jungen 
vor  Ludewiges  bürge  /  sach  man  die  erde  mit  den  toten 

tungen. 

Irolt  der  junge /was  ein  ritter  guot.  i4i6 

der  houwet  üz  den  ringen  /  daz  heize  walpluot. 
bi  dem  Hilden  zeichen /streit  daz  Waten  künne. 
man  sach  diu  houbet  pleichen.  /ja  täten  si  die  dicken 

schar  vil  dünne. 

Do  sament  sich  her  Hartmuot  /  und  Ortwin  alsam  e.  1417 
die  winde  waten  verre  /  so  dicke  nie  den  sne 
so  die  helde  täten  /  diu  swert  an  den  handen. 
do   wart  aber   Hartmuot  /  von  dem   künege   üz   Ortlant 

bestanden. 

vJrtwin  der  junge  /  piderbe  was  genuoc.  i4i8 

Hartmuot  der  starke  /  in  durch  den  helem  sluoc, 
daz  im  sin  liehtiu  prünne/mit  bluote  gar  beran. 
daz  sähen  vil   uneerne  /  des  küenen  Ortwines  man. 

Do  wart  ein  michel  dringen :  /  gemischet  wart  der 

strit.  i4ig 

si  sluogen  durch  die  ringe  /  vil  manege  wunden  wit. 

do  sach  man  mit  den  swerten  /  geneiget  manegez  houbet. 

der  Tot  tet  dem  geliche/daz  er  die  liute  guoter  friunde 

roubet. 

J-Jö   sach   von   Tenen   Hörant  /  Ortwinen   wunt.        1420 
do  begunde  er  fragen,  /  wer  hsete  ungesunt 
gemachet  in  dem  strite  /  sinen  lieben  herren. 
Hartmuot  der  lachte: /ja  wärens  von  einander  vil 

unverre. 

Ortwin  sagte  im  selbe :/ „daz  tet  her  Hartmuot."   1^21 
do  gap  daz  Hilden  zeichen  /  von  im  der  degen  guot, 
daz  er  wol  künde  bringen  /  nach  manger  grozer  ere 
ze  schaden  sinen  vinden. /des  dranc  er  nach  Hartmuote 

sere. 
Hartmuot  bi  im  horte  /  ungefüegen  schal.  1422 

er  sach  daz  pluot  rilichen  /  vliezen  hin  ze  tal 
vil  manegen  üz  den  wunden  /  nider  zuo  den  f  üezen. 
do   sprach  der   degen   küene:/,,den   schaden   sol  ich 

minen  helden  püezen." 

Do  kert  er  sich  hin  umbe  /  da  er  Horanden  sach.    i423 
von  ir  beider  eilen  /  balde  daz  geschach. 
daz  fiur  von  den  ringen  /  in  draele  für  diu  ougen. 
sich  pugen  swertes  ecke  /  von  ir  handen  üf  den  helem- 

pougen. 

Er  wunte  Horanden,  /  als  ouch  e  geschach  1/124 

dem  küenen  Ortvvine,  /  daz  im  ein  röter  pach 
floz  üz  sinen  ringen  /  von  Hartmuotes  handen. 
er   was  so  rehte  piderbe: /wer   solte   muoten  do  nach 

sinen  landen? 

Geschidet  wart  mit  strite  /von  ir  beider  man  i42  5 

in   angestlicher   zite  /  vil   schilde   wol   getan 
mit  den  guoten   swerten,  /  dius  üf   einander   sere 
vliziclichen  sluogen.  /Hartmuot  werte  sich  nach  grozer 

ere. 

Ortwines   und   Hörandes  /  f riuncle   huoten   sit  1/126 

dazs  üz  der  schare  wichen,  /  daz  man  ir  wunden  wit 
frumte  gepunden :  /  des  gähten   si  vil  sere. 
dö  riten  si  hin  widere,  /von  in  wart  gestriten  sider  mere. 

JNIu  läze  wir  si  muoten  /  swes  si  nu  gezem.  1^27 

wer  da  frum  gewinne /od  wer  da  schaden  nem, 
daz  ist  nu  unverscheiden  /  vor  Ludewiges  veste. 
sin  volc  daz   wert  sich   grimme.  /  do   würben  wol  nach 

ere  die  geste. 

lVlan  künd  iu  von  in  allen  /  geliche  niht  gesagen.   1428 
der  man  da  gedenket,  /  der  wart  da  vil  erslagen. 
man  hörte  in  vier  enden  /  der  swerte  vil  erschellen. 
man  möhte  da  zen  stunden  /  gescheiden  niht  die  traegen 

noch  die  snellen. 

Wate  stuont  niht  müezic, /des  ich   gelouben  wil.    1^29 
er  het  ir  vil  gegrüezet  /  des  libes  an  ein  zil, 
die  von  sinen  handen/vor  im  zerhouwen  lagen, 
daz  wolten  rechen  gerne /üz  Ormani  der  guoten  ritter 

mäge. 

JNu  was  ouch  komen  Herwic,  /  als  uns  ist  geseit,       i43o 
gegen  Ludewige  /  mit  einer  schare  preit 
da  er  sach  striten  /  Ludwigen  den   allen, 
daz  er  und  sine  degne  /  wunder  vil  der  guoten  recken 

valten. 

J_jüte   ruoft  do   Herwic:  /  ,,ist  iemen   daz   erkant,    i/i3i 
wer  ist  jener  alte? /der  hat  mit  siner  hant 
so  vil  der  tiefen  wunden  /  allez  hie  gehouwen 
von  sinem  starken  eilen,  /  daz  ez  beweinen  müezen 

schcene  frouwen." 

Ludwic  daz  erhörte, /der  vogt  üz  Ormanin :  i/j32 

„wer  ist  der  in  der  herte  /  hat  gef raget  min  ? 
ich  bin  geheizen  Ludewic  /  von  Ormanieriche. 
möhte  ich  mit  den  vinden  /  gestriten  wol,  das  taete  ich 

sicherliche." 

Do  sprach  der  künic  Herwic:  /  ,,du  hast  verdienet 

daz,  i433 

nu  du  heizest  Ludewic,  /  daz  ich  dir  bin  gehaz, 

wan  du  uns  vil  der  helde/slüege  üf  einem  sande. 

von  dir  erstarp  ouch  Hetele.  /  der  was  ein  küener  helt  ze 

siner  hande. 

Du  taete  uns  schaden  mere,  /  e  daz  du  schiedest  dan.  i434 
den  klage  wir  noch  vil  sere.  /  da  von  ich  gewan 
so   vil  der   herzen   swaere.  /  du   staele   mir  min   frouwen. 
üf  dem  Wülpensande  /  und   lleze  miner  helde   vil  ver- 

houwen. 

Ich  bin  geheizen  Herwic :  /  du  naeme  mir  min  wip.  i  A35 
die  muost  du  geben  widere,  /  oder  unser  eines  lip 
muoz  dar  umbe  sterben,  /  dar  zuo  der  recken  mere." 
dö  sprach  der  künic  Ludewic:  /  ,,du  dröust  mir  in  mim 

lande  gar  ze  sere. 

Du  hast  mir  dine  pihte/äne  not  getan.  i436 

ir  ist  hie  noch  mere  /  den  ich  genomen  hän 
ir  guot  unde  ir  mäge.  /  des  solt  du  mir  getrouwen, 
ich  sol  ez  also  schaffen,  /  daz  du  niemer  küssest  dine 

frouwen." 

JNäch  dem  selben  worte  /  einander  liefens  an,  1^7 

die  zwene  riche  künege.  /  swerz  da  guot  gewan, 
der  holte  ez  unsanfte.  /  von  ir  jungelingen 
von  ir  beider  zeichen  /  sach  man  manegen  guoten  zuo  in 

springen. 

Herwic  der  was  biderbe /und  küene  genuoc.  i/»38 

der  vater  Hartmuotes  /  den  jungen  künic  sluoc, 
daz  er  begunde  strüchen  /  vor  Ludewiges  handen. 
er  wolte  in  hän  gescheiden  /  von  sinem  libe  und  von  sinen 

landen. 

VV  aeren  niht  so  nahen  /  die  Herwiges  man,  i43g 

die  im  mit  vlize  hülfen,  /  so  kund  er  niemer  dan 

äne  sinen  ende  /  von  im  sin  gescheiden. 

also  kund  der  alte /Ludewic  den  kinden  bi  im  leiden. 

Die  hülfen  Herwige  /daz  er  da  genas.  i£4o 

do  er  sines  valles  /  wider  komen  was, 
dö  plicte  er  harte  schiere  /  ze  perge  gen  der  zinne, 
ob  er  iender  saehe  '  dar  inne  stän  sins  herzen  triutinne. 

XXVIII.   AVE  NTIURE 

WIE  HERWIG   LUDEWIGEN  SLUOC 


Er  gedähte  in  sinem  muote :  /  „ach  wie  ist  mir  ge- 
schehen! i44i 
ob  min  frouvve  Küdrün  /  ditze  hat  gesehen, 
gelebe  wir  daz  iemer  /  deich  si  sol  umbefähen, 
si  tuot  mir  itewize,  /  so  ich  bi  miner  frouwen  lige 

nähen. 

Daz  mich  der  altgrise/hie  nider  hat  geslagen,  i44a 

des  schäm  ich  mich  yil  sere."  /sin  zeichen  hiez  er  tragen 
hin  nach  Ludewige  /  mit  den  sinen  mannen, 
si  drungen  nach  den  vinden :  /  si  wolten  in  do  läzen  niht 

von  dannen. 

-Liudewic  der  horte /hinder  im  den  schal.  i443 

dö  kerte  er  wider  umbe  /  gegen  im  ze  tal. 
do  hört  man  üf  den  helmen  /  swerte  vil  erdiezen. 
die  da  bi  in  wären,  /  die  mohte  ir  beider  grimmes  wol 

verdriezen. 

Si  Sprüngen  zuo  einander  /  durch  strit  in  daz  wal,  il\l\!\ 
da  herte  wider  herte  /  in  dem  stürme  ergab 
waz  da  liute  erstürbe,  /  wer  kund  des  wizzen  aht? 
des  vlös  den  sige  Ludewic,  /  dö  er  mit  Herwige  vaht. 

Der  Küdrünen  f  riedel  /  under  helme  über  rant         i445 
erreichte  Ludewigen  /  mit  ellenthafter  hant. 
er  wundet  in  so  sere,  /  daz  er  niht  moht  gestriten. 
da  von  muoste  Ludewic  /  des  grimmen  todes  da  vor  im 

erpiten. 

Er  sluoc  im  anderstunde  /  einen  vesten  swanc,  i446 

daz  des  küneges  houbet  /  von  der  ahsel  spranc. 
er  hete  im  wol  vergolten  /  daz  er  was  gevallen. 
der  künic  was  erstorben :  /  des  muosten  scboeniu  ougen 

über  wallen. 

Die  Ludewiges  helde/daz  zeichen  wolten  tragen      i447 
wider  zuo  der  selde,  /  als  er  wart  erslagen. 
dö  wären  si  der  porten  /  komen  gar  ze  verre. 
dö  nam  man  in  daz  zeichen,  /ir  muoste  vil  beliben  bi  ir 

herren. 

Do  sach  der  bürge  huote, /wie  er  verlos  den  lip.        1 448 
dö  hört  man  lüte  weinen  /  man  unde  wip. 
si  westen  wol  erstorben  /  den  alten  künic  riehen. 
Küdrün  und  ir   gesinde  /  stuonden   da   ze  hove  angest- 

lichen. 

Dö  weste  niht  der  msere  /  der  degen  Hartmuot         i449 
daz  er  erslagen  waere  /  mit  manegem  ritter  guot. 
ern  weste  niht  war  umbe,  /  die  ir  mäge  wären, 
die  hört  er  in  der  bürge  /  schrien  lut  und  angestlich  ge- 

pären. 

Dö  sprach  ze  sinen  mannen  /  Hartmuot  der  degen:  i45o 
,,nu  wendet  mit  mir  dannen.  /  ir  ist  hie  vil  gelegen 
die  uns  slahen  wolten  /  in  den  herten  striten. 
nu  keret  zuo  der  bürge, /unz  wir  bezzer  wile  erpiten." 

Des  woltens  ime  volgen:/si  kerten  da  er  reit.  i45i 

si  hetenz  überhouwen  /  mit  grözer  arebeit 
da  si  gewesen  wären  /  bi  grimmen  vianden. 
daz   heize  pluot   flöz   witen   von  /  Hartmuotes   und  von 

siner  recken  handen. 

„Ir  habt  mir  so  gedienet,  /  ir  mäge  und  mine  man,  i452 
daz  ich  iu  miner  erbe  /  mit  mir  ze  habene  gan. 
nu  sul  wir  riten  ruowen  /  zuo  der  veste  min. 
man  tuot  uns  uf  die  porten  /  und  schenket  uns  met  unde 

win." 

Si  heten  vil  der  degne  /  hinder  in  verlän.  i453 

waer  daz  lant  ir  eigen,  /  si  'nkunden  han  getan 
niht  pezzers  in  dem  strite. /si  wolten  zuo  der  selde. 
Wate  sümte  starke  /  si  mit  tüsent  siner  guoten  helde. 

ilir  was  unz  an  die  porte  /  mit  grözer  kraft  gegän,  i45/J 
da  Hartmuot  hine  wolte/mit  den  sinen  man. 
si  kundenz  niht  verenden:  /in  zogt  es  harte  kleine, 
si  sahen  ah  der  müre  /  werfen  mit  vil  mangem  lazsteine. 

U  f  Watn  und  sine  helde  /  so  grimme  man  do  schöz,  i455 
sam  von  dem  lüfte  nidere  /  gienge  ein  schür  groz. 
wer  lebte  oder  stürbe,  /  daz  ahte  Waten  ringe, 
wie  er  den  sig  erwürbe,  /  dar  nach  stuont  im  aller  sin 

gedinge. 

_L/6  sach  in  her  Hartmuot /vor  dem  bürgetor.        i/»56 
er  sprach :  „daz  wir  verdienet  /  haben  hie  bevor, 
daz   wil  sich   waerliche  /  hiute  an  uns  erzeigen: 
die  gsunden  haben  sorge.  /  ja  lit  uns  hie  harte  vil  der 

veigen. 

Daz  ich  der  starken  vinde/ie  so  vil  gewan,  i/»57 

daz  müet  mich  nu  vil  sere.  /  Watn  und  sine  man, 
den  sihe  ich  an  dem  bürgetor  /  dort  mit  swerten  houwen. 
sol  er  sin  porlenaere,  /  so  mac  ich  keines  guotes  im  ge- 

trouwen. 

Ir  recken  schouwet  selbe :  /  die  müre  und  ouch  diu 

tor  i458 

sint  vaste  umbezimbert.  /  däsl  vil  der  helde  vor. 
in  allen  vier  enden /püwent  si  die  sträze. 
Küdrünen   friunde  /  werbent  nach   dem  sige  äne  maze. 

Daz  mügt  ir  selbe  kiesen. /als  ich  kan  gesehen,       i45g 
wir  müezen  friunde   vliesen. /swie  daz  si  geschehen, 
vor  der  üzern  porten  /  sih  ich  von  Mörrichen 
wagen  des  landes  zeichen :  /  daz  wernt  min  helde  harte 

vlizeclichen. 

J_)ä  bi  in  der  irischsten  /sih  ich  die  vinde  min.  i46o 

der  wint  diu  örter  rüeret. /da  ist  her  Ortwin, 
froun  Küdrünen  bruoder:/der  wil  hie  dienen  frouwen. 
e  im  der  muot  erkuolet, /so  wirt  mere  helme  hie  ver- 

houwen. 

So  sih  ich  bi  der  dritten  /Herewigen  stän.  i/(6i 

dem  habent  dar  gevolget  /  wol  siben  tüsent  man. 
er  dienet  ritterliche  /  nach  sines  herzen  wünne. 
daz  siht  hiute  gerne  /  frou  Küdrün  unde  ouch  der  magde 

künne. 

Nu  hat  sich  versümet  /  mines  herzen  sin.  1/162 

nu  'nweiz  ich  wä  ich  wende  /  mit  minen  recken  hin, 
sit  daz  Wat  der  alte  /  zer  vierden  porten  stritet. 
min  gesinde  drinne  /  daz   waene  et  siner  friunde  lange 

pitet. 

Ich  mac  niht  gef liegen  :  /feder  hän  ich  niht.  i463 

in  mac  ouch  under  derde,  /  swaz  anders  mir  geschiht. 
wir  mugen  ouch  vor  den  vinden  /  niht  sigen  zuo  den 

ünden. 
den  pesten  minen  willen  /  wil  ich  iu  bescheidenliche 

künden. 

Sih  mac  niht  anders  werden,  /  ir  edeln  ritter  guot,       1 464 
wan  erpeizet  zuo  der  erden  /  und  houwet  heizez  bluot 
üz  den  liehten  ringen :  /  des  lät  iuch  niht  verdriezen." 
si  stuonden  von  den  satelen :  /  diu  ros  si  hinder  sich  ze 

rucke  stiezen. 

„JNIu  zuo,  ir  maeren  helde!"  /  sprach  dö  Hartmuot.    i465 
„gät  näher  zuo  der  selde.  /  ez  si  übl  od  guot, 
ich  muoz  ze  Wat  dem  alten.  /  swie  mir  da  gelinge, 
ich  wil  doch  versuochen,  /  ob  ich  in  hoher  von  der  porten 

bringe." 

lYlit  üf  geworfen  swerten  /  begunden  si  do  gan,        i£66 

Hartmuot  der  küene/und  ouch  sine  man. 

do  bestuont  er  Wat  den  grimmen :  /  daz  was  dem  held 

ein  ere. 
do  hört  man  swert  erklingen.  /  do  starp  guoter  ritter 

deste   mere. 

Do  Wate  Hartmuoten  /  zuo  im  dringen  sach  1^67 

(den  fanen  truoc  herFruote),/der  helt  mit  zorne  sprach: 
,,ja  hoere  ich  zuo  uns  vaste  /  vil  guoter  swerte  erklingen, 
vil  lieber  neve  Fruote,  /  lät  iuch  niemen  von  der  porten 

dringen." 

Wate  zorneclichen  /lief  Hartmuoten  an.  i468 

do  wolte  im  nibt  entwichen  /  der  wsetliche  man. 
der  melm  gen  der  sunnen  /  truobte  harte  sere. 
ir  kraft  was  unzerunnen.  /  Hartmuot  und  Wate  würben 

vaste  umb  ere. 

Waz  half  daz  man  sagte,  /  sebs  und  zweinzic  manne 

kraft  1/469 

hete  Wat  der  alte !  /  doch  gap  im  ritterschaft 
Hartmuot  der  junge  /  da  her  von  Ormanine. 
swie  die  geste  tseten,  /er  versuochtez  vaste  mit  den  sinen. 

Er  was  ouch  ein  recke /und  let  in  strite  wol.  1^70 

der  perc  von  den  töten /lac  allenthalben  vol. 
ez  was  ein  michel  wunder  /  daz  da  Hartmuot 
von  Wat  niht  muoste  sterben.  /  vil  grimme  was  der 

gemuot. 

iLr  horte  lüte  erschrien  /  daz  Ludewiges   wip.  1/171 

Gerlint  sin  muoter/  klagt  des  küneges  lip. 

si  pot  vil  gröze  miete,  /  daz  manz  iht  vertrüege, 

daz  man  Gudrunen  /  mit  allem  irem  ingesinde  slüege. 

Do  lief  ein  ungetriuwer  /  (dem  was  liep  daz  guot),    1/172 
daz  er  beswärte  sere  /  der  schcenen  f rouwen  muot, 
da  bi  einander  säzen/diu  kint  von  Hegelingen. 
durch  die  vil  hohen  miete  /  wolt  ers  alle  von  dem  lebene 

bringen. 

Als  diu  Hilden  tohter/sach  plöz  ein  wäfen  tragen       1^73 
gegen  ir  zornecliche,  /  si  mohte  balde  klagen, 
daz  si  so  verre  waere  /  von  ir  friunden  komen. 
und  seehe  ez  niht  her  Hartmuot,  /  ir  waere  ir  houbet  da 

benomen. 

öi  vergaz  ein  teil  ir  zühte, /daz  si  lüte  schre,  i474 

als  si  ersterben  solte!/diu  angest  tet  ir  vve. 

als  täten  dandern  frouvven  /  die  da  bi  ir  wären 

obne  in  den  venstren. /ja  sach  man  si  vil  übele  gepären. 

oi  erkante  bi  ir  stimme /der  recke  Hartmuot.  1^5 

in  wundert  waz  ir  waere.  /  dö  sach  der  helet  guot 
einen  ungezognen  /  mit  dem  swerte  stän, 
als  er  si  slahen  wolte.  /der  helet  rüefen  dö  began: 

„  VV  er  sit  er,  zage  bcese  ?  /  waz  twinget  iuch  des  not,  1 476 
daz  ir  die  juncfrouwen  /  wellet  slahen  tot? 
und  slüeget  ir  ir  eine,  /  iur  leben  waer  zergangen. 
allez  iuwer  künne/müese  sicherlichen  drumbe  hangen." 

Jener  spranc  üf  höher :  /  er  vorhte  sinen  zorn.  1^77 

dö  het  der  künic  selbe  /  vil  nach  den  lip  verlorn, 
daz  er  die  gotes  arme /durch  sine  triuwe  tröste, 
do  er  selbe  stuont  in  sorge,  /  daz  er  si  von  dem  grimmen 

töd  erlöste. 

öchiere  kom  frou  Ortrun  /  von  Ormanielant  1^78 

diu  junge  küniginne  /  mit  windender  hant 

ze  frouwen  Kudrunen.  /diu  junge  maget  here 

viel  ir  für  die  f üeze.  /  si  klagte  ir  vater  Ludewigen  sere. 

Si  sprach:  ,,lä  dich  erparmen,  /  edelez  fürsten  kint,    1A79 

so  vil  miner  mäge  /  die  hie  erstorben  sint, 

und  gedenke  wie  dir  waere,  /  dö  man  sluoc  den  vater 

dinen. 
edele  küniginne,  /nu  hän  ich  hiute  vioren  hie  den  minen. 
37 

JN  u  sich,  maget  edele  :  /  diz  ist  ein  groziu  not.  i/J8o 

min  vatr  und  mine  mäge  /  sint  allermeistec  tot. 
nu  stät  der  recke  Hartmuot  /  vor  Waln  in  grözer  freise. 
verliuse  ich  den  bruoder,  /  so  muoz  ich  iemer  mere  sin 

ein  weise. 

Und  lä  mich  des  geniezen"  /  sprach  daz  edele  kint:  i/J8i 
„so  dich  niemen  klagte  /  der  aller  die  hie  sint, 
dun  hetst  niht  friunde  mere  /  danne  mich  al  eine, 
swaz  dir  iemen  tsete,  /  so  muoste  ich  zallen  ziten  umb 

dich  weinen." 

JL)ö   sprach  diu   Hilden   tohter :  /  „des   hast   du   vil 

getan.  1/182 

in  weiz  niht  wie  ich  möhte  /  den  strit  understan, 
ich  enwaere  danne  ein  recke,  /  daz  ich  wäfen  trüege : 
so  schiede  ich  ez  gerne,  /  daz  dir  dinen  bruoder  niemen 

slüege." 

Si  weinte  angestliche.  /wie  tiure  si  si  pat,  i483 

unze  daz  vrou  Küdrün  /  in  daz  venster  trat, 
si  winkte  mit  der  hende  /  und  fragte  si  der  maere, 
ob  von  ir  vater  lande  /  dar  guoter  recken  iemen  komen 

waere. 

Des  antwurte  Herwic,  /ein  edel  ritter  guot:  i48/j 

„wer   sit  ir,  juncfrouwe,  /  diu   uns   fragen  tuot? 
hie  ist  von  Hegelingen /nähen  bi  iu  niemen. 
wir  sin  her  von  S&wen.  /  nu  sagt  uns,  magt,  waz  sulen 

wir  iu  dienen?" 

Dd   sprach  daz    künges   künne :  /  „ich   wolt   iuch   gerne 

piten,  i485 

möhtet  irz  gescheiden :  /  hie  ist  doch  vil  gestriten. 
daz  wolte  ich  iemer  dienen, /swer  mich  des  getroste, 
daz  er  Hartmuoten  /  mir  von  Wat  dem  alten  erloste." 

J_)ö  sprach  gezogenliche  /  der  helt  von  Selant:  i486 

„nu  sagt  mir,  maget  edele,  /wie  sit  ir  genant?" 

si  sprach :  „ich  heize  Küdrün  /  und  bin  daz  Hagnen 

künne. 
swie  riche  ich  vore  wsere,  /  so  sih  ich  hie  vil  wenc  deheiner 

wünne." 

Er  sprach :  „sit  ir  ez  Küdrün, /diu  liebe  frouwe  min,  1487 
so  sol  ich  iu  gerne  /  iemer  diende  sin : 
so  bin  ich  ez  Herwic  /  und  kos  iuch  mir  ze  tröste, 
und  laze  iuch  daz  wol  schouwen,  /  deich  iuch  von  allen 

sorgen  gerne  löste." 

Si  sprach:  „weit  ir  mir  dienen, /ritter  üz  erkorn,      i488 

so  sult  ir  uns  vervähen  /  daz  vür  deheinen  zorn. 

mich  pitent  vlizicliche  /  hie  die  schoenen  meide, 

daz  man  Hartmuoten  /  von  Wat  dem  alten  üz  dem  strite 

scheide." 
„Daz  sol  ich  gerne  leisten, /vil  liebiu  frouwe  min."  i48g 
lüte  ruoft  dö  Herwic  /  zuo  den  recken  sin  : 
„nu  sult  ir  miniu  zeichen /ze  Waten  vinden  bringen." 
dö  sach  man  Herewigen  /  und  al  die  sine  sere  dare 

dringen. 

xLin  herter  frouwen  dienest  /  wart  von  im  getan.       1/190 

Herwic  ruoft  dö  lüte  /  den  alten  Waten  an. 

er  sprach:   „Wate,  lieber  friunt,  / gunnet  daz  man 

scheide 
disen  strit  vil  swinden :  /  des  pitent  iuch  die  minneclichen 

meide." 
Wate  sprach  mit  zorne :  /„her  Herwic,  nu  gät  hin!  i4gi 
solt  ich  frouwen  volgen,  /  war  taete  ich  minen  sin? 
solte  ich  sparn  die  vinde?/daz  taete  ich  üf  mich  selben, 
des  volge  ich  iu  niemere :  /  Hartmuot  muoz  siner  frävele 

engelden." 

J_)urch  Küdrünen  liebe  /  zuo   in  peiden   spranc        1/492 

Herwic  der  küene.  /  der  swerte  vil  erklanc. 

Wate  was  erzürnet :  /  er  künde  daz  wol  leiden, 

daz  in  strite  niemen  /  in  von  sinen  vinden  torste  scheiden. 

Do  sluoc  er  Herwigen  /  einen  tiuren  slac,  i4g3 

der  da  wolte  scheiden,  /  daz  er  vor  im  lac. 
dar  sprungen  sine  recken  /  und  hülfen  im  von  dannen. 
genomen  wart  do  Hartmuot/vor  Herwig  und  vor  allen 

sinen  mannen. 

XXIX.  AVE  NTIURE 

WIE HARTMUOT GEVANGEN   WART 

• 

Wate  tobete  sere.  /do  gienc  er  vür  den  sal  i/igß 

gegen  der  porten  hoher.  /  manegen  enden  schal 
horte  man  von  weinen  /und  von  swerte  klingen. 
Hartmuot  was  gefangen. /do  muoste  ouch  sinen  helden 

misselingen. 

J_Jö  vienc  man  bi  dem  künege  /  ahzic  ritter  guot.       i  Ag5 
die  andern  sluoc  man  alle.  /  do  wart  Hartmuot 
üf  ir  schef  gef üeret  /  und  beslozzen  sere. 
ez  hete  noch  niht  ende :  /  si  muosten  liden  arbeit  dannoch 

mere. 

bwie  dicke  man  si  schiede  /  von  der  bürge  dan         1/196 
mit  würfen  und  mit  schüzzen,  /  Wate   doch   gewan 
die  burc  mit  grimmen  stürmen.  /  sit  wurden  üf  gehouwen 
die  rigel  üz  der  müre.  /  daz  beweinten  do  die  schcenen 

frouwen. 

Jbdorant  von  Tenemarke  /  daz  Hilden  zeichen  truoc.  1/I97 
im  volgten  vil  der  recken  /  (der  het  er  da  genuoc) 
vür  einen  palas  witen  /  üf  turn  den  allerpesten, 
den  die  Hegelinge  /  in  der  bürge  iender  da  westen. 

JL)iu  burc  was  gewunnen,  /  als  ich  iu  hän  geseit.    1/198 
die  si  da  inne  f  unden,  /  den  was  grimme  leit. 
dö  sach  man  nach  gewinne  /  dringen  vil  der  recken, 
do  sprach  Wat  der  grimme:  /  „wä  sint  nü  die  knehte 

mit  den  secken?" 

Uö  wart  üf  gehouwen  /  vil  manec  richez  gadem.   1^99 
ja  horte  man  dar  inne  /  vil  ungevüegen  kradem. 
doch  warn  die  vremeden  geste  /  niht  in  einem  muote. 
genuoge  sluogen  wunden,  /  die  andern  würben  vaste  nach 

dem  guote. 

oi  vuorten  üz  der  bürge, /so  wir  hceren  sagen,         i5oo 

daz  ez  zwene  kiele  /  künden  niht  getragen, 

von  phelle  und  ouch  von  siden,  /  von  silber  und  von 

golde, 
der  üf  tiefer  flüete  /  siniu  schef  da  mite  laden  wolde. 

In  der  bürge  niemen  /  deheiner  freud  gezam.  i5oi 

daz  volc  von  dem  lande  /  grözen  schaden  nam. 

dö  sluoc  man  dar  inne /man  unde  wip. 

der  kindel  in  den  wiegen  /  verlos  da  manegez  sinen  lip. 

Irolt  der  starke  / ruofte  Waten  an:  i5o2 

„ja  habent  iu  den  tiufel  /diu  jungen  kint  getan, 
si  habent  an  unsern  mägen  /  deheiner  slahte  schulde, 
durch  die  gotes  ere  /  so  lät  die  armen  weisen  haben 

hulde!" 

Do  sprach  Wat  der  alte: /„du  hast  kindes  muot.   i5o3 
die  in  den  wiegen  weinent,  /  diuhte  dich  daz  guot, 
daz  ich  si  leben  lieze? /solten  die  erwahsen, 
so  wolte  ich  in  niht  mere  /  getrouwen  danne  einem  wilden 

Sahsen." 

Pluot  in  manegen  ende  /  üz  den  gademen  vlöz.  i5o4 

ir  friunde  die  daz  sähen,  /wie  ser  si  des  verdröz! 
dö  kom  vil  sorcliche  /  Ortrün  diu  here 
da  si  sach  Küdrünen./ja  vorhte  si  des  schaden  gwinnen 

mere. 

Dö  neigte  si  ir  houbet/vür  die  schcenen  meit.  i5o5 

si  sprach:  „frouwe  Küdrün,/nu  lä  dir  wesen  leit 
minen  starken  jämer/und  lä  mich  niht  verderben, 
ezn  stä  an  dinen  tugenden,/ich  muoz  von  dinen  friunden 

hie  ersterben." 

„Ich  wil  dich  neren  gerne,  /ob  ich  mit  rehte  kan,   i5o6 

wand  ich  dir  aller  eren  /  und  alles  guotes  gan. 

ich  wil  dir   f rid  gewinnen,  /  daz   du  mäht  lebendic 

bliben. 
so  stant  mir  deste  naher  /  her  mit  dinen  meiden  unde 

wihen." 

„Daz  tuon  ich  harte  gerne"  /sprach  Ortrun  daz  kint.  1607 
mit  drin  und  drizic  meiden  /  ernerte  si  si  sint. 
zwene  und  sehzic  degene  /  stuonden  bi  den  f  rouwen. 
waern  die  niht  entwichen,  /  si  waeren  von  den  gesten  gar 

zerhouwen. 

iJö  kom  ouch  dar  gegähet  /  diu  übel  Gerlint.  i5o8 

diu  pöt  sich  vür  eigen  /  für  daz  Hilden  kint. 
,,nu  ner  uns,  küniginne,  /  vor  Watn  und  sinen  mannen, 
ezn  ste  an  dir  al  eine,  /  ich  waene  ez  sie  umbe  mich  er- 
gangen." 

Do  sprach  diu  Hilden  tohter :  /  „nu  hoere  ich  iuch 

gern  i5og 

daz  ich  iu  si  genaedic.  /  wie  möhte  ich  iuch  gewern? 

ich  pat  iuch  nie  zer  werelde  /  des  ir  mir  woltet  volgen. 

ir  wärt  mir  ungenaedic :  /  des  muoz  ich  iu  von  herzen  sin 

erbolgen." 

JL)ö  wart  ir  Wat  der  alte  /in  der  zit  gewar.  i5io 

mit  grisgramenden  zenden  /  zehant  huop  er  sich  dar, 
mit   schinenden  ougen,  /  mit  ellenpreitem   harte, 
alle  die  da  wären  /  die  vorhten  dö  den  helt  von  Stürmen 

harte. 
Mit  pluot  er  was  berunnen, /naz  was  sin  wät.  i5ii 

swie  gerne  in  saehe  Küdrün,  /  doch  het  si  des  rät, 
daz  er  so  tobeliche  /  gegen  ir  iht  gienge. 
ja  waene  ich  ir  deheiniu  /  vor  vorhte  in  iht  minnecliche 

enphienge. 
Niwan  Küdrün  eine/gienc  da  si  Waten  sach.  i5i2 

diu  reine  Hilden  tohter  /  sorgende  sprach : 
„willekomen  Wate :  wie  gerne  /  ich  dich  hie  gesaehe, 
ob  so  vil  der  diete/hie  niht  leide  vone  dir  geschaehe." 

„Genäde,  maget  edele!  /  sit  ir  daz  Hilden  kint?  i5i3 

wer  sint  dise  frouwen/die  iu  so  nähen  sint?" 
do  sprach  diu  edel  Küdrün :  /  ,,deist  Ortrün  diu  h&re: 
der  soltu,  Wate,  schonen :  /  ja  fürhtent  dich  die  schoenen 

frouwen  sere. 

Daz  ander  sint  die  armen  /  die  mit  mir  über  mer        i5i4 
von  Hegelingen  prähte  /  daz  Ludewiges  her. 
ir  sit  von  pluote  sweizic :  /  nu  gät  uns  niht  so  nahen, 
swaz  ir  uns  dann  gedienet,  /  daz  läze  wir  uns  armen  niht 

versmähen." 

Wate  gienc  üf  hoher,  /  da  er  Herwigen  vant  i5i5 

unde  Ortwinen,  /  den  künic  von  Ortlant, 
Irolde  und  Mörungen  /  und  ouch  von  Tenen  Fruoten. 
die  wären  vil  unmüezic :  /  si  sluogen  mangen  edeln  ritter 

guoten. 

V  il  schier  kom  vrouwe  Heregart  /  diu  junge 

herzogin.  i5i6 

„Küdrün  vil  edele,  /  du  solt  genaedic  sin 
mir  vil  armen  wibe.  /  gedenke  daz  wir  hiezen 
und  sin  noch  din  gesinde.  /  des  läz  mich,  edle  f rouwe,  hie 

geniezen." 

In  zorne  sprach  vrou  Küdrün :  /  „ir  sult  üf  hoher 

stän.  i5i7 

allez  daz  uns  armen  /  leides  wart  getan, 
daz  klagtet  ir  vil  kleine /und  ahte  ez  iuch  ringe, 
nu  ist  ouch  mir  unmaere,  /  obe  iu  übele  oder  wol  gelinge. 

Iedoch  stät  mir  dar  näher /under  diu  magedin."      i5i8 

noch  suochte  Wat  der  alte /die  widerwarten  sin, 

wä  er  vinden  solte  /  die  üblen  Gerlinde. 

bi  froun  Küdrünen  /  was  diu  tiufelin  mit  ir  gesinde. 

Wate  grimmecliche  /  gienc  hin  vür  den  sal.  i5io 

er  sprach  „min  frouwe  Küdrün, /gebt  mir  her  ze  tal 
Gerlint  mit  ir  f  riunden,  /  die  iuch  der  wesche  nöten, 
und  der  selben  künne,  /  die  uns  da  heime  manegen  recken 

toten." 

Do  sprach  diu  minnecliche :  /  „der  ist  deheiniu  hie."  i52o 
Wate  in  sinem  zorne  /  dö  dar  naher  gie. 
er  sprach :  „weit  ir  niht  balde  /  mir  die  rehten  zeigen, 
die  fremden  zuo  den  f riunden  /  müezen  alle  wesen  hie  die 

veigen." 

xLr  zürnte  harte  sere:/des  wurden  si  gewar.  i52i 

im  winkte  ein  maget  schcene  /  mit  den  ougen  dar. 
da  von  er  bekante  /  die  üblen  tiuf  elinne. 
„sagt  mir,  f rouwe  Gerlint,  /  wellet  ir  der  weschen  mer 

gewinnen?" 

JDjr  vienc  si  bi  der  hende  /  und  zöch  si  von  in  dan.  iÖ22 
Gerlint  diu  übele  /  trüren  do  began. 
er  sprach  in  tobeheite  :  /  „küniginne  here, 
iu  sol  min  juncf rouwe  /  iuwer  kleider  waschen  niemer 

mere." 

Als  er  si  dane  prahte/für  die  sales  tür,  i523 

wes  er  mit  ir  gedahte,  /  des  goumten  si  hin  für. 
er  vienc  si  bi  dem  häre. /wer  het  im  daz  erloubet? 
sin  zürnen  daz  was  swa^re :  /  er  sluoc  der  küneginne  ab 

daz  houbet. 

Uie  frouwen  schriren  alle  :  /des  twanc  si  michel  ser.  i52  4 
dö  gienc  er  hin  widere,  /er  sprach:  „wä  ist  ir  mer? 
die  ir  da  heizent  sippe,  /  die  sult  ir  mir  zeigen : 
ir  keiniu  ist  so  tiure,  /in  getürre  ir  houbet  wol  geneigen." 

Dö  sprach  weinende /daz  Hetelen  kint:  i5a5 

,,nu  lat  min  geniezen  /  die  durch  f  ride  sint 
her  ze  mir  gegangen  /  und  bi  mir  gestanden, 
deist  Ortrün  diu  edele,  /  und  ir  gesinde  üz  Ormanie- 

lande." 

Den  si  het  frid  gewunnen,/die  hiez  man  hoher  stan.  i526 
Wate  ungüetliche/ fragen  dö  began: 
„wä  ist  min  frouwe  Heregart,  /  diu  junge  herzoginne, 
diu  in  disem  lande  /  des  künges  schenken  nam  durch 

höhe   minne?" 

Si  wolten  si  niht  zeigen :  /  dö  trat  er  aber  dar.  1527 

er  sprach:  „ob  ir  vür  eigen /het  diu  riche  gar, 
solher  höchf erte,  /  wer  möhte  iu  der  getrouwen? 
ir  habt  gedienet  kleine  /  in  disem  lande  Küdrün  iuwer 

frouwen." 

Si  ruoften  al  gemeine :/ „lät  si  noch  genesen."        i528 
do  sprach  Wat  der  alte :  /  „des  enmac  niht  wesen. 
ich  bin  kamereere :  /  sus  kan  ich  frouwen  ziehen." 
er  sluoc  ir  ab  daz  houbet :  /  si  bgunden  hinder  Gudrunen 

fliehen. 

bi  heten  nu  gemuozet  /  des  strites  über  al.  i52Q 

do  kom  der  künic  Herwic  /  ze  Ludewiges  sal 
mit  sinen  walgenözen  /  nach  pluote  far  gegangen. 
als  in  ersach  frou  Küdrün,  /  do  wart  er  von  ir  minnec- 

liche  enphangen. 

Oin  swert  der  degen  schiere /von  der  siten  pant.      i53o 
dö  schutt  er  sin  gewsefen  /  in  des  Schildes  rant. 
do  gie  er  isenfarwer  /  da  stän  zuo  der  frouwen. 
er  hete  durch  ir  liebe  /  daz  wal  des  tages  dicke  durich- 

houwen. 

Uö  kom  ouch  her  Ortwin,  /der  künec  von  Ortlant.  i53i 
Irolt  unde  Morunc  /  die  zugn  ab  ir  gewant, 
durch  daz  si  erkuolten  /  üzerhalp  der  ringe, 
si   wolten   zuo   den   frouwen :  /  die   helde   heten  des   vil 

guot  gedinge. 

Uö  sich  erhouwen  heten  /  die  helde  üz  Tenelant,     i532 
ir  schilde  und  ouch  ir  waf en  /  legtens  üz  der  hant. 
ir  heim  si  ab  gepunden  /  und  giengen  zuo  den  meiden, 
ein  gruoz  vil  minnecliche  /  wart  dö  von  vroun  Küdrünen 

in  beiden. 

Irolt  unde  Morunc /nigen  sä  ze  hant  i533 

der  minneclichen  meide.  /  wie  schiere  man  bevant, 
daz  si  gerne  sa^he/daz  edel  ingesinde! 
dö  was  wol  ze  muote  /  üz  Hegelinge  land  dem  Hilden 

kinde. 

I_)ö  gierigen  des  ze  rate  /  die  herren  unde  ir  man.      i534 
sit  man  Kassiäne  /  die  guoten  pure  gewan 
(da  mite  warn  betwungen  /  die  bürge  zuo  dem  lande), 
dö  riet  Wat  der  alte  /  daz  man  turne  unde  palas  prande. 

J__)ö  sprach  von  Tenen  Fruote :/ ,,des  enmac  nihtsin.  i535 
hie  inne  muoz  beliben  /  diu  liebe  f  rouwe  min. 
nu  heizet  ir  die  töten  /  tragen  üz  den  seiden, 
ez  mac  diu  min  gewerren  /  hie   ze  lande  allen  disen 

helden. 

Diu  burc  ist  vil  veste,  /  wit  unde  guot.  i536 

heizet  ab  den  wenden  /  waschen  daz  pluot, 
daz  iht  verdrieze  hinne  /  die  minneclichen  frouwen. 
daz  Hartmuotes  erbe/sul  wir  baz  mit  hereferte 

schouwen." 

Des  wart  gevolget  Fruoten :  /  wise  er  was  genuoc.      i537 
vil  manegen  ritter  guoten  /  man  üz  der  bürge  truoc 
sere  verhouwen  /  mit  tiefen   f erchwunden. 
dö  fuortens  zuo  den  ünden  /  die  si  erslagen  vor  der  porten 

vunden. 

Der  bevulhen  si  dem  wäge /vier  tüsent  oder  baz.       i538 

daz  was  ein  ungenäde.  /Fruote  riet  in  daz. 

des  si  phlegen  solten,  /daz  was  noch  unergangen. 

in  Ludewiges  bürge  /  wart  Ortrün  diu  künigin  gefangen. 

Ziwene  und  sehzic  degene/und  drizic  magedin  i53g 

die  wurden  mit  ir  gisel.  /  dö  sprach  diu  künigin : 
„der  meide  wil  ich  hüeten :  /  si  nämen  frid  den  minen. 
nu  tuo  swaz  er  welle  /Wate  mit  den  giselen  sinen." 

Der  künic  von  den  Meeren  /  wart  enphangen  wol,     i5/io 
als  man  guote  recken  /  nach  arebeite  sol. 
gedanket  von  den  frouwen  /  wart  dö  dem  guoten  herren, 
daz  er  von  Karadine  /  het  geherefertet  also  verren. 

J-Jö  bevalch  man Horande, / dem  helde  üz  Tenelant,  i54i 
swaz  man  do  der  gisel  /  ze  Kassiäne  vant. 
man  befalch  im  Küdrünen,  /  si  und  alle  ir  frouwen. 
er  was  ir  naehstez  künne :  /  man  moht  im  do  deste  baz  ge- 

trouwen. 
Man  biez  in  wesen  meister  /der  vierzic  turne  guot       i5/j2 
und  sehzic  sale  witer,  /  die  stuonden  bi  der  fluot, 
und  dri  palas  riche.  /  ein  herre  er  was  darinne. 
do  muoste  noch  beliben  /  bi  im  f  rou  Küdrün  diu 

küniginne. 

J-Jo  hiez  man  schaffen  huote  /  den  schef fen  bi  der 

fluot.  i543 

hin  wider  wart  gevüeret  /  der  degen  Hartmuot 

üf  ze  Kassiäne  /  ze  andern  sinen  mägen, 

da  die  schoenen  frouwen  /  ouch  bi  den  helden  do  ge- 

vangen  lägen. 

Man  hiez  ir  also  hüeten,  /daz  niemen  in  entran,         1 54-4 
und  liez  ouch  da  beliben  /  tüsent  küener  man, 
mit  dem  von  Tenemarke  /  hüeten  da  der  frouwen. 
Wate  und  der  küene  Fruote  /  wolten  noch  der  schilde 

mßr  zerhouwen. 

\-)ö  schicten  si  ir  reise  /  mit  drizic  tüsent  man.         1 545 
daz  f iur  allenthalben  /  hiez  man  werfen  an. 
do  begunde  ir  erbe  /  an  manegen  enden  prinnen. 
dem  edelcn  Hartmuote  /  wart  erste  leit  von  allen  sinen 

sinnen. 

JDie  beide  von  den  Stürmen /und  von  Tenelant        i5/16 
die  prächen  guote  bürge,  /  swaz  man  der  da  vant. 
si  nämen  roup  den  meisten  /den  iemen  möhte  bringen. 
vil  manic  schceniu  f rouwe  /  wart  do  gefangen  von  den 

Hegelingen. 

xLdaz  die  Hilden  friunde/ir  reise  kerten  wider,       i547 
sehs  und  zweinzic  pürge  /  prächen  si  dar  nider. 
si  warn  ir  urliuges  /  vil  stolz  unde  here. 
sit  prähten  si  f  roun  Hilden  /  tüsent  gisel  oder  dannoch 

möre. 

Man  sach  daz  Hilden  zeichen  /  durch  Ormanielant       i548 

f  üeren  unverirret  /  hin  wider  uf  den  sant, 

da  si  heten  läzen  /  die  edelen  maget  here. 

si   wolten   dannen   scheiden :/ si   muoten   da   ze   wesene 

niht  mere. 
Die  si  da  heten  läzen  /  in  Hartmuotes  sal  l5/»9 

die  riten  gen  ir  f riunden  /  üz  der  burc  ze  tal. 
si  gruozten  willecliche  /  die  alten  zuo  den  jungen, 
do  sprächen  die  von  Tenelant :  /  „wie  ist  iu  Jungelingen 

dort  gelungen?" 

Do  sprach   der   künic  Ortwin:/„daz  ist  die  mäze 

wol,  i55o 

daz  ichs  minen  friunden  /  iemer  danken  sol. 
wir  haben  in  vergolten  /  mit  strite  also  sere, 
swaz  si  uns  ie  getäten,  /  wir  nämen  in  wol  tüsent  stunde 

mere." 
Do  sprach  Wat  der  alte :  /  „wen  wellen  wir  hie  län,  i55i 
der  uns  phlege  der  lande  ?  /  nu  heizet  abe  gän 
die  schoenen  Küdrünen.  /  wir  suln  gen  Hegelingen 
und  läzen  da  froun  Hilden /sehen  waz  wir  ir  ze  lande 

bringen." 
Do  sprächens  al  gemeine  /  alt  unde  junc  :  i55a 

„daz  tuon  die  Tene  Hörant/unde  Morunc. 
die  sulen  hie  beliben  /  mit  tüsent  küener  manne." 
do  muosten  si  in  volgen.  /  die  herren  fuorten  manegen 

gisel  dannen. 

Do  si  ze  Hegelingen  /  der  ferte  heten  muot,  i553 

si  brähten  zuo  den  schef fen  /  maneger  slahte  guot, 
daz  si  genomen  heten  /  und  daz  was  ir  eigen, 
die  f  remdez  gerne  prähten,  /  die  mohten  ez  da  heime  vil 

wol  zeigen. 

Do  hiez  man  Hartmuoten  /  üz  dem  sale  gän  1 554 

den  recken  vile  guoten  /  mit  fünf  hundert  man, 
die  alle  gisel  hiezen  /und  wären  da  gefangen, 
si  gwunnen  bi  ir  vinden/sider  manegen  zaehen  tac  vil 

langen. 

Man  brahte  ouch  Ortrünen, /die  herlichen  meit,         i555 

mit  ir  ingesinde  /  ze  grözer  arebeit. 

dö  si  von  dem  lande  und  /  von  friunden  muosten 

scheiden, 
dö  mohtens  wol  gelouben,  /  wie  Küdrünen  wsere  und  al 

ir  meiden. 

Uie  gefangen  liute  /  fuorten  si  dan.  i556 

die  gcwunnen  bürge  /wurden  undertän 

Mörunge  und  Hörande.  /dö  si  fuoren  dannen, 

si  blibn  in  Ormanie  /  wol  mit  tüsent  ir  vil  küenen  manne. 

„JNIu  baete  ich  iuch  gerne"  /  sprach  do  Hartmuot,     i557 
„dar  umbe  wolte  ich  setzen  /  lip  unde  guot, 
daz  ir  mich  ledec  liezet/in  mines  vater  riche." 
do  sprach  Wat  der  alte:/,, ja  bhalten  wir  iuch  selben 

vlizecliche. 

In  weiz  von  weihen  schulden /ez  min  neve  tuot,     i558 
der  im  gerne  naeme  /  lip  unde  guot, 
daz  er  den  heizet  füeren/heim  ze  sinem  lande, 
wolt  er,  ich  schliefe  ez  schiere,  /  daz  er  gesorgte  niemer 

in  dem  pande." 

„  VV  az  hülfe  ob  ir  si  alle"  /  sprach  her  Ortwin,  i55g 

„hie  ze  töde  slüeget  /  in  dem  lande  sin  ? 
Hartmuot  und  sin  gesinde  /  die  sulen  baz  gedingen. 
ich  wil  si  lobeliche  /  ze  lande  miner  muoter  Hilde 

bringen. " 

Oi  prähten  zuo  den  scheffen/den  kreftigen  rät:         i56o 
mit  golde  und  mit  gesteine/ros  unde  wät. 
des  si  gedingen  heten,  /  dar  an  was  in  gelungen, 
die  vor  vil  harte  klagten,  /  man  hörte  daz  si  sumeliche 

sungen. 

XXX.  AVE  NTIURE 

WIE  SI  HILDEN  BOTEN SANDEN 

• 

Sich  huop  mit  freuden  widere  /  daz  Hegelinge  her.  i56i 
die  si  mit  in  heten  /gefüeret  über  mer, 
der  muoste  da  beliben,  /töter  unde  wunder, 
driu  tüsent  unde  mere.  /  si  klagten  heimeliche  ir  friunt 

besunder. 

Ir  schef  in  giengen  ebene, /ir  winde  wären  guot.        i562 
die  den  roup  da  brähten,  /  die  waren  hoch  gemuot. 
swie  si  daz  gefuogten,  /  poten  vür  si  sanden, 
die  disiu  starken  maere  /  brähten  heim  ze  Hegelinge  lande. 

Si  gähten  swaz  si  mohten, /daz  wil  ich  iu  sagen.        i563 
si  komen  heim  ze  lande  /  in  neizwie  manegen  tagen, 
ez  gehört  frou  Hilde  /  nie  so  liebiu  meere 
so  dö  si  ir  daz  sagten  /  daz  künic  Ludewic  erslagen  wsere. 

Si  sprach :  „wie  lebt  min  tohter  /  unde  ir  magedin?"  i564 
„da  bringet  iu  her  Herwic  /  die  triutinne  sin. 
ez  darf  niht  baz  gelingen  /  helden  also  guoten. 
si  bringent  Ortrünen  /  gevangen  unde  ir  bruoder  Hart- 

muoten." 

„Daz  sint  mir  liebiu  maere"  /  sprach  daz  edel  wip.    i565 
„ez  was  von  in  bekumbert  /  min  herze  und  ouch  min  lip. 
ich  solz  in  itewizen, /gesehent  si  min  ougen. 
michel  ungemüete /leit  ich  offenlichen  unde  tougen. 

Ir  potn,  ich  sol  iu  Ionen  /  daz  ir  mir  habt  geseit,        i566 
da  von  mir  ist  entwichen  /  min  ungefüegez  leit. 
ich  gibe  iu  golt  daz  mine/und  tuon  daz  billiche." 
si  sprächen:   „frouvve  here, /ja  mugt  ir  uns  vil  sanfte 

geriehen. 

Daz  wir  da  hän  geroubet,  /  des  bringen  wir  so  vil.       1567 
wir  tuonz  niht  durch  versmähen,  /  swer  daz  iuwer  niht 

enwil. 
ja  sint  unser  kocken/von  liehtem  golde  swaere. 
wir  habn  üf  unser  ferte  /  läzen  vil  der  guoten  kameraere." 

rrou  Hilde  hiez  bereiten,  /  so  siz  het  vernomen,         i568 
gen  ir  vil  lieben  gesten  /.die  ir  da  solten  komen 
trinken  unde  spise,  /  stüele  zuo  den  penken, 
da  si  da  sitzen  solten.  /ja  künde  sis  nach  eren  wol  be- 
denken. 

Die  ze  Mateläne  /  unmüezic  man  dö  vant.  i56g 

da  nidene  üf  dem  plane  /  unde  ouch  üf  dem  sant 
schuof  man  zimberliute.  /  die  ilten  des  vil  sere, 
wie  da  nach  eren  saeze  /  Ilerwic  unde  Küdrün  diu  here. 

Ich  kan  iu  niht  bescheiden, /ob  si  üf  dem  mer         1570 
heten  iht  der  leide,  /daz  Ortwines  her 
was  komen  in  sehs  wochen  /  hin  ze  Mateläne. 
si  brähten   dar  die  frouwen/unde  manege  maget  wol 

getane. 

Do  si  nu  komen  wären  /  (daz  sagt  man  uns  für  war),  1671 
dö  het  ir  hereferten /geweret  wol  ein  jär. 
ez  was  in  einem  meijen,  /  dö  si  ir  gisel  brähten. 
nu  fuoren  si  mit  schalle,  /  swie  si  maneger  arebeit  ge- 

dähten. 

J_)ö  man  nu  ir  kocken/vor  Mateläne  sach,  1572 

von  trumben  und  pusünen  /  hört  man  manegen  krach, 
floiten  unde  pläsen,  /  üf  sumber  sere  bözen. 
Waten  schif  des  alten  /  wären  nu  in  eine  habe  gestözen. 

Dö  komen  ouch  die  degene  /  üzer  Ortlant.  i5"/3 

dö  reit  in  engegene  /  nider  üf  den  sant 
frou  Hild  und  ir  gesinde  /  üz  der  burc  ze  Mateläne. 
dö  was  ouch  komen  Küdrün :  /  da  sach  man  mange 

frouwen   wolgetane. 


XXX.  Wie  si  Hilden  boten  sanden  593 

) . . _ — . 

!Si  waren  von  den  rossen  /  gestanden  üf  den  sant,       157/J 
frou  Hilde  und  ir  gesinde.  /  dö  fuorte  an  siner  hant 
die  schoenen  Küdrünen  /  lrolt  der  mcere. 
swie   si   Hilde   erkante,  /  si   weste  niht  wer   ir   deheiniu 

waere. 

Si  sach  mit  ir  gesinde  /  wol  hundert  frouwen  gän.    1575 
„nu  enweiz  ich"  sprach  frou  Hilde,/., wen  ich  sol  enphän 
für  mine  lieben  tohter :  /  diu  ist  mir  gar  unkünde. 
willekomen  sin  min  friunde,  /  die  sint  getreten  ab  der 

tiefen  ünde." 

„JL/az  ist  iuwer  tohter"  /  sprach  lrolt  der  degen.       1576 
dö  gienc  si  ir  dar  näher.  /  wer  möhte  in  widerwegen 
mit  guote  dise  f  reude  /  die  si  do  gewunnen? 
dö  si  einander  kusten,  /  do  was  in  ir  leides  gar  zerunnen. 

JD  rou  Hilde  enphienc  Irolden/und  alle  sine  man.     1577 
Waten  si  vil  tiefe  /  nigen  began. 

„willekomen  helt  von  S türmen  1/  du  hast  gedienet  schöne. 
wer  möhte  dich  versolden,  /  man  engebe  dir  lant  und 

eine  kröne?" 

J-Jö  sprach  er  zuo  der  frouwen :  /  „swä  ich  iu  gedienen 

mac,  1578 

des  bin  ich  iu  vil  willic  /  unz  an  den  lesten  tac." 

dö  kustes  in  vor  liebe :  /  als  tet  si  ouch  Ortwinen. 

dö  was  ouch  komen  Herwic  /  mit  den  stolzen  werden 

recken  sinen. 

iJer  fuorte  an  siner  hende  /  Ortrun  daz  kint.  1079 

Kudrün  pat  ir  muoter  /  güetlichen  sint: 

„nu  küsset,  liebiu  f  rouwe,  /  dise  maget  here. 

in  minem  eilende  /  pöt  si  mir  manegen  dienest  unde  ere." 

„Ich  wil  hie  niemen  küssen,  /  ern  si  mir  bekant.       i58o 
wer  sint  der  frouwen  mäge  /  od  wie  ist  si  genant, 
die  du  mich  heizest  küssen /so  rehte  friuntliche?" 
si  sprach :  „ez  ist  Ortrün  /  diu  junge  magt  von 

Ormanieriche." 

38 


594  Kudrun 

„Ich  sol  ir  niht  küssen,  /zwiu  reetest  du  mir  daz?     i58i 
daz  ich  si  hieze  tceten,  /  daz  zaeme  mir  vil  baz. 
ja  habent  mir  ir  mäge/geLän  vil  der  leide, 
swaz  ich  hän  her  geweinet,  /  daz  was  ir  künden  pestiu 

ougenweide." 

,;r  rouwe,  dir  riet  selten  /  disiu  schcene  meit"  i58a 

(so  sprach  aber  Kudrun)  /  „deheiniu  herzen  leit. 
gedenke,  liebiu  muoter,  /  waz  ich  des  hiete  schulde, 
swen  slüegen  mine  mäge.  /  läz  die  armen  haben  dine 

hulde." 

oi  wolte  es  ir  niht  volgen.  /  weinende  allez  an  i583 

Kudrun  ir  muoter  /  flegen  dö  began. 
si  sprach:  „ich  wil  dich  lenger /niht  sehen  also  riezen. 
hat  si  dir  iht  gedienet, /des  muoz  si  in  disem  land  ge- 

niezen." 

JL)o  kust  diu  schcene  Hilde /daz  Ludewiges  kint.  i584 
si  gruozte  ouch  mer  der  frouwen  /  durch  Küdrünen  sint. 
do  kom  ouch  f rou  Hildeburc,  /  diu  dicke  in  fremeden 

landen 
mit  ir  het  gewaschen.  /  die  f uorte  do  her  Fruote  an  siner 

hande. 

Do  sprach  aber  Küdrün:  /  „vil  liebiu  muoter  min,     i585 
nu  grüezet  Hildeburgen. /möht  iht  pezzers  sin 
dan   friuntlichiu   triuwe  ?  /  golt  od  edel  gesteine, 
swaz  des  ein  riche  haete,  /  daz  solt  man  Hildeburge  geben 

eine." 

Do  sprach  diu  küniginne :  /  „ez  ist  mir  wol  geseit,  i586 
wie  si  mit  dir  getragen  hat  /  liep  unde  leit. 
ich  gesitze  niemer  /  frcelich  under  kröne, 
daz  si  dir  hat  gedienet, /unz  ich  des  mit  triuwen  ir  ge- 

löne." 

J_)ö  si  die  maget  kuste  /  (die  andern  let  si  sam),       1587 
frou  Hilde  sprach  ze  Fruoten :  /  „daz  ist  mir  äne  schäm, 
daz  ich  dir  gienc  engegene  /  und  dinen  wiganden. 
willekomen  sit  ir  degne/alle  her  ze  Hegelinge  lande." 


Wie  si  Hilden  boten  sanden  595 

Si  nign  ir  vlizeclichen.  /  do  ir  gruoz  geschach,  i588 

den  künic  von  den  Meeren  /  komen  man  do  sach 
mit  den  sinen  recken  /  üf  den  griez  mit  schalle, 
ein  wise  von  Aräben  /  sungen  do  die  pezzisten  alle. 

Frou  Hilde  do  gepeite  /  daz  er  zem  stade  gie.  158g 

den  vogt  von  Karadie  /  si  vlizecliche  enphie : 
„sit  willekomen,  Sivrit,  /  ein  künec  üz  Mörlande. 
ich  sol  ez  iemer  dienen, /daz  ir  hülfet  rechen  minen 

anden." 

„Frouwe,  ich  tuon  ez  gerne,  /  swa  ich  iu  gedienen 

mac.  i5go 

so  ich  in  diu  lant  nü  kum,  /  diu  min  vil  manegen  tac 
sint  her  gewesen  von  jugende,  /  sit  ich  begunde  riten 
üf  schaden  Herwiges,  /  nu  wil  ich  niemer  mer  mit  im 

gestriten." 

Do  entluoden  si  die  kocken  /  und  truogen  üf  den 

sant  1591 

vil  dinges  des  si  brähten  /  mit  in  in  daz  lant. 

d6  ez  begunde  kuolen  /  vor  äbendes  nähen, 

si  biten  da  niht  langer.  /  man  sach  si  gen  der  hereberge 

gähen. 

Frou  Hilte  mit  ir  gesten  /  reit  üf  daz  velt.  1592 

man  sach  vor  Mateläne  /  hütten  und  gezelt 

von  golde  gezieret.  /  manic  sedel  riche 

heten  si  da  funden.  /  dar  inne  phlac  man  ir  vil  vlizecliche. 

Frou  Hilde  hete  heizen  /  füeren  in  ir  lant,  i5g3 

daz  si  da  niht  liezen  /bürgen  noch  ir  phant. 
ez  wart  in  allen  riehen  /  ein  wirt  nie  so  guoter 
sam  diu  edel  witewe.  /  ir  geste  gulten  weder  win  noch 

fuoter. 

Do  ruoweten  die  müeden/unz  an  den  fünften  tac.  i5g4 
swie  wol  man  doch  ir  aller  /  mit  handelunge  phlac, 
dar  under  wart  her  Hartmuot  /  mit  sorgen  doch  beraten, 
unz  daz  die  scheenen  meide  /  f  roun  Hüten  umbe  einen 

fride  päten. 


596  Kudrun 

lr  tohter  unde  Ortrün  /  giengen  da  si  saz.  i5g5 

si  sprach:  „vil  liebiu  muoter,  /gedenket  ane  daz, 
daz  niemen  sol  mit  übele  /deheines  hazzes  Ionen, 
ir  sult  iuwer  tugende  /  an  dem  künege  Hartmuote 

schonen." 

Si  sprach:  „vil  liebiu  tohter,  /des  solt  du  mich  niht 

piten.  1596 

ich  hän  von  sinen  schulden  /  grozen  schaden  erliten. 

im   sol   min   kärkaere  /  sins    übermuotes   püezen." 

vvol  mit  sehzic  meiden  /  vielen  ir  die  frouwen  dö  zen 

füezen. 

Do  sprach  diu  frouwe  Ortrün :  /  „nu  lät  in  genesen.  1597 
daz  er  iu  diene  gerne,  /  des  wil  ich  pürge  wesen. 
ir  sult  gensediclichen  /  minen  bruoder  halten, 
ez  kumt  iu  zallen  eren, /sol  er  noch  der  siner  kröne 

walten." 

öi  weinten  al  gemeine  /daz  er  gefangen  saz  1598 

in  vil  starken  panden.  /  ir  ougen  wurden  naz 

umbe  Hartmuoten  /  den  künec  von  Ormandine. 

die  vil  grozen  poien  /  lägen  an  im  unde  an  den  sinen. 

LJö  sprach  diu  küniginne  :  /  „ir  sult  daz  weinen  län.  1599 
ich  wil  si  ungepunden  /  ze  hove  läzen  gän. 
si  müezen  mir  erstasten,  /  daz  si  uns  iht  entrinnen, 
und  müezen  sweren  eide, /dazs  äne  min  gepot  iht  riten 

hinnen." 

iJie  vil  edele  gisel  /  man  üz  den  panden  liez.  1600 

Küdrün  die  helde  /  tougen  baden  hiez 
unde  schöne  kleiden /und  hin  ze  hove  bringen, 
si  wären  guote  degne :  /  des  muoste  in  allen  deste  baz  ge- 
lingen. 

J_J6  man  Hartmuoten  /  sach  bi  den  recken  stän,         1601 
man  vant  weetlicher  /  nie  deheinen  man. 
in  allen  sinen  sorgen  /  stuont  er  in  der  gepaere, 
als  er  mit  einem  pensei /an  einer  wende  wol  entworfen 

waere. 


XXX.  Wie  si  Hilden  boten  sanden  597 


Do  sähen  in  die  frouwen  /  güetlichen  an  :  1602 

da  von  er  heimliche  /  pezzer  sit  gewan. 
mit  vollen  wart  versüenet  /  der  haz  den  si  da  truogen, 
daz  si  des  gar  vergäzen  /  daz  ir  recken  e  einander  sluogen. 

Herwtc  dö  gedähte,  /  wie  er  Hegelinge  lant  i6o3 

mit  eren  möhte  rümen.  /  wäpen  und  gewant 
hiez  er  zen  rossen  bringen.  /  man  luot  die  sine  soume. 
daz  gef  riesch  f  rou  Hilde :  /  si  werte  in  der  reise  harte 

koume. 

Si  sprach :  „min  herre  Herwtc,  /  ir  sult  hie  bestän.       160/i 
mir  ist  so  vil  der  liebe  /  von  iuwer  schult  getan, 
daz  ichz  iemer  diene.  /  ja  sult  ir  niender  riten. 
e  sich  die  geste  scheiden,  /  ich  wil  mit  minen  friunden 

höchgeziten." 

Do  sprach  der  fürste  Herwtc :/  frouwe,  ez  ist  wol 

erkant,  i6o5 

die  ir  mäge  sendent  /  in  ander  künege  lant, 

daz  ir  ieslicher  /  die  sinen  gerne  saehe. 

si  erpeitend  des  vil  küme,  /  wann  unser  widerfart  hin 

heim  geschsehe." 

Do  sprach  aber  Hilde :  /  „ir  sult  mir  gunnen  hie        1606 
der  eren  und  der  freude,  /  so  wart  mir  sanfter  nie. 
vil  edel  künic  Herwtc,  /  nu  gebt  mir  daz  ze  löne, 
daz  min  liebiu  tohter/bt  mir  armen  frouwen  trage 

kröne." 

Er  volgte  des  ungerne  /  si  pat  und  ouch  gepöt.  1607 

da  mite  die  eilenden  /  komen  sit  üz  not. 
do  er  ver jenen  hete,  /  daz  erz  gerne  tsete, 
do  wart  diu  frouwe  Hilde  /  beraten  mit  vil  hohen  freuden 

stsete. 

Den  helden  hiez  si  sidelen  /ie  baz  unde  baz.  1608 

da  sit  vil  manic  recke  /  mit  eren  bi  ir  saz 

ze  einer  höchgezite,  /  die  er  kante  man  sit  verre. 

die  schcenen  Küdrüne  /  hiez  do  kroenen  Herewic  der  herre. 


598  Kudrun 

Die  mit  in  komen  wären,  /  der  schiet  e  niemen  dan,  1609 
unz  man  der  hochgezite  /  vor  Matelän  hegan. 
dar  zuo  kleidte  Hilde  /  wol  sehzic  oder  mere 
minniclicher  meide,  /vil  liep  was  ir  ir  lop  und  ouch  ir  ere. 

Wol  hundert  schoenen  wiben  /  gap  man  guot 

gewant.  1610 

man  liez  der  niht  beliben/die  man  in  daz  lant 

dar  ze  gisel  brähte  :  /  die  kleidte  man  besunder. 

ez  tet  diu  schoene  Hilde  /  mit  ir  vil  riehen  gäbe  michel 

wunder. 

Irolt  wart  kameraere.  /  der  degen  in   ir  lant  1611 

muoste  komen  gähes.  /  vil  schiere  man  den  vant. 
Wate  wart  truhsseze,  /  der  helt  von  Sturmlande, 
nach  dem  starken  Fruoten  /  man  von  Tenemarke  do  ouch 

sande. 
Man  hiez  in  wesen  schenke.  /  der  helt  sprach  ir  zuo :       1 6 1 2 
„ich  leiste  ez  gerne,  frouwe.  /  weit  ir  daz  ich  ez  tuo, 
diu  lehen  sult  ir  lihen  /  mit  zwelef  fanen  riehen, 
so  wirde  ich  herre  in  Tenelant."  /des  lachte  do  frou  Hilde 

minneclichen. 

JL/6  sprach  diu  küniginne  :  /  „des  mac  niht  gesin.     i6i3 
in  Tenelant  ist  herre  /  Hörant  der  neve  din. 
du  solt  in  f  riundes  mäze  /  an  siner  stat  sin  schenke : 
swie  er  si  ze  Ormanie,  /  so  solt  du  doch  hie  heime  in 

bedenken." 
J_Jaz  liut  hiez  man  berihten  /  wes  si  sollen  phlegen.  161/4 
frou  Hilde  hiez  zerfüeren  /  daz  lange  was  gelegen 
in  kisten  unde  in  kameren. /manegen  phelle  riehen 
den  truogen  kameraere :  /  die  teilte  man  den  gesten 

williclichen. 
JUä  was  so  swacher  niemen,  /  man  gsebe  im  guot 

gewant.  i6i5 

ob  si  noch  fremder  iemen /brähten  in  daz  lant, 
daz  ist  mir  ungewizzen,  /  wes  si  da  mit  gedähten: 
der  was  wol  drizic  tüsent,  /  die  si  von  Ormanie  dare 

brähten. 


XXX.  Wie  si  Hilden  boten  sanden  599 


Der  si  alle  wolte  kleiden,  /  wa  solte  er  daz  han?       1616 
ob  zArabi  daz  riebe  /  im  waere  undertän, 
so  waene  icb  drinne  niemen/funde  pezzer  waete, 
dan   man   da  gap   den   gesten.  /  daz   wären   oueb   vroun 

Küdrünen  raete. 

Do  diu  vil  minnecliebe  /  bi  den  gesten  saz,  1617 

nach  Ortwine  si  sande.  /  dar  umbe  tet  si  daz, 
daz  si  im  raten  wolte  /  nach  Ortrünen  minne. 
diu  tohter  Ludewiges,  /  diu  saz  bi  Küdrünen  ouch  dar 

inne. 

Der  helt  von  Ortriche  /  zir  kemenäten  gie.  1618 

Ortwinen  vlizecliche  /  manegiu  magt  enphie. 
sin  swester  stuont  von  sedele  /  und  nam  in  bi  der  hende. 
Küdrün  diu  edele/gie  mit  im  des  hoves  an  ein  ende. 

Si  sprach :  „vil  lieber  bruoder,  /  nu  solt  du  volgen 

mir.  1619 

mit  vil  rehten  triuwen  /  so  wil  ich  raten  dir. 

wilt  du  bi  dinem  lebene  /  freuden  iht  gewinnen, 

swie  du  daz  gef üegest,  /  so  solt  du  Hartmuotes  swester 

minnen." 

Do  sprach  der  ritter  küene :  /  „diuhte  dich  daz 

guot?  1620 

wir  sin  so  niht  gefriunde,  /  ich  unde  Hartmuot. 

wir  sluogen  Ludewigen.  /  swann  si  dar  an  gedaehte,^ 

so  si  bi  mir  hege,  /ich  waene  irz  under  wilen  siuften 

brachte." 

„Da  solt  du  daz  verdienen,  /  daz  si  des  niht  entuo.  1621 
an  minen  rehten  triuwen  /  so  rate  ich  dir  dar  zuo, 
die  ich  zer  werlte  ziemen  /  bi  minor  zit  gewan. 
du  hast  mit  ir  wünne,  /sol  si  dir  werden  undertän." 

Do  sprach  der  ritter  edele:/„ist  si  dir  so  bekant,  1622 
daz  ir  sulen  dienen /liute  unde  lant? 
weist  dus  in  den  zühten, /ich  wil  si  gerne  minnen." 
„ja  kanst  du"  sprach  vrou  Küdrün,  /  „bi  ir  nierner  leiden 

tac  gewinnen." 


ÖOO  Kudrun 

Er  sagt   ez   sinen  friunden.  /  frou  Hilde  ez   wider- 
sprach, 1623 

unz  er  sin  Herwige  /  dem  recken  ouch  verjach. 

der  riet  ez  im  mit  triuwen.  /  ouch  sagte  er  ez  Fruoten. 

er  sprach :  „du  solt  si  minnen :  /  du  hast  von  ir  manegen 

recken  guoten. 

lVlan  sol  den  haz  versiienen  /  den  wir  hän  getragen.  162/I 
mit  wie  getanen  dingen,  /  daz  wil  ich  dir  sagen." 
als  redte  üz  Tenelande  /  der  snelle  degen  Fruote. 
„da  sul  wir  Hildeburge  /  gemahelen  dem  künege  Hart- 

muote." 

rlerwic  der  piderbe  /  mit  triuwen  sprach  dar  zuo  :    1625 
„ich  wil  ez  gerne  raten,  /  daz  ez  diu  maget  tuo. 
von  Hartmuotes  lande  /  ist  si  vrouwe  riche. 
under  sinen  handen  /  hat  er  wol  tüsent  bürge  gwaltic-   , 

Liehe." 

JAüdrün  diu  schoene  /  in  heimliche  sprach  1626 

zer  edelen  Hildeburge :  /  si  fuocte  ir  gemach, 
si  sprach  :  „trütgespile  min,  /  wilt  du  daz  ich  dir  löne 
des  du  mir  hast  gedienet,  /  so  wirt  dir  zOrmanie  ein 

richiu  kröne." 

Do  sprach  diu  scheene  Hildeburc :  /  „unsanfte  mir  daz 

tuot,  1627 

sol  ich  einen  minnen  /  der  herze  noch  den  muot 

nie  an  mich  gewante  /  zuo  deheinen  stunden. 

sol  ich  mit  im  alten,  /  wir  werden  etewenne  in  zorne 

funden." 

Do  sprach  diu  frouwe  Küdrün :  /  „daz  solt  du 

understan.  1628 

ich  wil  nach  Hartmuote  /  balde  heizen  gän, 
obe  im  daz  gevalle,  /  daz  ich  in  üz  panden 
leese  mit  den  recken  /  unde  in  sende  heim  ze  sinen 

landen. 


XXX.  Wie  si  Hilden  boten  sanden  6oi 


So  sagt  er  mir  genäde.  /  ze  hant  so  rate  ich  daz.       1629 
daz  erz  iemer  mere  /  gerne  diene  baz. 
so  wil  ich  in  fragen,  /obe  er  welle  minnen, 
da  mite  er  mine  mäge  /  unde  mich  ze  f riunden  müg  ge- 
winnen." 

Man  brahte  Hartmuoten  /  den  künec  von 

Normandin.  i63o 

mit  ime  gie  dö  Fruote  /  da  stolziu  magedin 
vor  der  Hilden  tohter  /  ze  kemenäten  säzen, 
diu  sit  vil  maneges  leides  /  von  der  frouwen  rate  vergazen. 

Do  sun  der  Ludewiges  /  durch  den  palas  gie,^        i63i 
diu  peste  noch  diu  pceste  /  deheiniu   daz  verlier 
si  tätenz  im  ze  liebe /und  stuonden  von  dem  sedele. 
er  was  bevollen  küene :  /  dar  zuo  was  er  riche  unde  edele. 

Do  pat  in  sitzen  Küdrün  /  diu  minnicliche  meit.    i632 
ez  hete  niht  ir  grüezen  /  deheiniu  im  verseit. 
do  sprach  diu  Hilden  tohter :  /  „zuo  der  gespilen  minen 
solt  du  sitzen,  Hartinuot,  /  diu  e  mit  mir  wuosch  den 

helden  dinen." 

„Ir  weit  mir  itewizen,  /  küniginne  her:  i633 

swaz  man  iu  tet  ze  leide,  /  daz  waren  miniu  ser. 
ja  hiez  michz  alle  zite  /  heln  diu  f  rouwe  mine, 
daz  ich  es  niht  erfunde  I  noch  min  vatr  und  al  die  helde 

sine." 

Do  sprach  diu  juncf rouwe :/ „ich  kan  des  niht 

verlän:  i634 

ich  muoz  mit  iu,  Hartmuot,  /  sundersprächen  gän. 

daz  so!  niemen  hceren/wan  ich  unde  ir  eine." 

do  gedahte  im  Hartmuot :  /  „nu  gepiete  ir  got,  daz  siz  mit 

triuwen  meine." 

Dar  zuo  hiez  si  niemen  /  niwan  Fruoten  gän.  i635 

do  sprach  zuo  dem  künege  /  diu  maget  wolgetän: 
„weit  ir  des  volgen,  Hartmuot,  /alse  ich  iuch  lere, 
tuot  ir  daz  willecliche,  /  so  scheidet  ir  von  aller  hande 

sere." 

„Ich  welz  iuch  in  den  tugenden"  /  sprach  do 

Hartmuot,  i636 

„daz  ir  mir  niht  enrätet  /  wan  ere  unde  guot. 
ich  weiz  in  minem  herzen  /  niht  alsölher  sinne, 
ich  entuo  mit  willen /swaz  ir  mir  ratet,  edele  küneginne.'* 

öi  sprach:  ,,so  rate  ich  gerne: /diu  friste  dinen  lip,  1687 
ich  unde  mine  mäge  /  wir  geben  dir  ein  wip. 
da  mite  wirt  behalten  /  din  lant  und  ouch  din  ere, 
und  ouch  der  vientschefte  /  wirt  da  von  gevvähenet 

niemer  mere." 

„öö  lät  mich  wizzen,  frouwe,  /  wen  weit  ir  mir 

geben?  i638 

e  daz  ich  also  minte,  /  e  lieze  ich  min  leben : 
diuhte  ez  ouch  da  heime  /  mine  mäge  smaehe, 
so  wolte  ich  waerliche,  /  daz  man  mich  e  veigen  gesaehe." 

„Da  wil  ich  Ortrunen,  /  die  schcenen  swester  din,    1639 
geben  hie  ze  wibe  /  dem  lieben  bruoder  min. 
so  nim  du  Hildeburgen,  /  die  edelen  küniginne. 
du  kanst  in  der  werlte  /  tiurer  maget  niender  dir 

gewinnen." 

„iVlugt  ir  daz  gefüegen,  /  als  ir  mir  habt  geseit,      i64o 
daz  iuwer  bruoder  Ortwin  /  Ortrün  die  schcenen  meit 
min  swester  waerlichen  /  nimt  hie  zeinem  wibe, 
so  nim  ich  Hildeburgen,  /  daz  ez  iemer  äne  haz  belibe." 

öi  sprach:  „ich  hänz  gefüeget/daz  erz  gelobet  hat.  i64i 
ob  dich  des  genüeget,  /  daz  er  dir  wider  lät 
din  lant  und  ouch  din  erbe  /  und  ouch  die  bürge  drinne : 
so  mac  dich  des  wol  lüsten,  /  daz  Hildeburc  da  werde 

küneginne." 

JEr  sprach:  „daz  lobe  ich  gerne", /und  lobte  ez  an  ir 

hant.  16A2 

„swie  schiere  so  min  swester /bi  dem  von  Ortlant 

stät  under  kröne, /so  wil  ich  niht  verzihen 

die  schcenen  Hildeburge,  /  si  'nmüeze  mit  mir  geben  unde 

lihen." 

Do  erz  gelobet  hete,/dö  sprach  diu  maget  her:       i643 
„ich  wil  der  friuntschef  te  /  gerne  machen  mer. 
daz  si  mit  uns  stsete  /  iemer  mer  belibe, 
wir  gebn  ouch  dem  von  Karadi  /  Herewiges  swester 

zeinem  wibe." 

Ich  waen  als  gröziu  suone/nie  wart  als  tet  daz  kint.   i644 
die  tiure  helde  küene  /  zesamene  körnen  sint. 
daz  riet  allez  Fruote/üzer  Tenelande, 
daz  man  nach  Ortwine/unde  nach  der  Meere  künege 

sande. 

Ze  hove  si  dö  giengen  /  und  truogen  guot  gewant.       i645 
dö  geschuof  diu  frouwe  /  daz  ez  Wate  ervant. 
man  hiez  ouch  Irolde  /  sagen  diu  selben  maere. 
si  giengen  sundersprächen.  /  dö  wart  der  helde  rät  vil 

lobebaere. 

Dö  sprach  Wat  der  alte: /„wer  möhte  ez  süenen  e,  i646 
unz  Ortrün  unde  Hartmuot  /  für  froun  Hilden  ge 
und  piete  sich  ze  f  üezen  /  der  edlen  küneginne. 
unde  lobt  siz  eine, /so  müg  wirs  alle  wol  ze  hulden 

bringen." 

Dö  sprach  diu  edel  Küdrün :/ „daz  wil  ich  iu  sagen:  1647 
sist  in  nihl  ungensedic.  /  nu  seht  ir  si  doch  tragen 
diu  kleider  diu  min  muoter/gap  mir  und  minen 

frouwen. 
ich  wil  ez  gerne  süenen: /des  mügen  die  eilenden  mir 

getrouwen." 

Dö  hiez  man  Ortrunen  /  zuo  dem  ringe  gän.  i648 

unde  ouch  Hildeburge,  /  die  maget  wol  getan. 
Ortwin  unde  Hartmuot  /  die  nämen  si  ze  wibe. 
„nu  wil  ich"  sprach  frou  Hilde, /„daz  ez  iemer  mer  mit 

frid  belibe." 

Ortwin  von  dem  ringe /zuo  im  daz  magedin  1649 

zuete  minneclichen.  /  ein  guldin  vingerlin 

gap  er  der  küniginne  /  zuo  ir  vil  wizen  hende. 

da  mite  was  verdrungen  /  von  ir  dö  daz  michel  elelende. 

Do  umbeslöz  ouch  Hartmuot/die  magt  üz  Irlant.  i65o 
ir  ietwederz  dem  andern  /  daz  golt  stiez  an  die  hant. 
si  hete  niht  untugende,  /  diu  sich  im  möhte  leiden. 
Hartmuot  unde   Hildeburc  /  die   wären   sit  mit   triuwen 

ungescheiden. 

Do  sprach  diu  Hilden  tohter :  /  „Herwic,  herre  min,  i65i 
mügen  diniu  erbe  /  hie  so  nähen  sin, 
daz  man  dine  swester,  /  swie  man  daz  bedaehte, 
dem  künege  üz  Karadie  /  her  ze  miner  muoter  lande 

brsehte  ?" 

Do  sprach  der  künic Herwic: /„daz  wil  ich  dir  sagen.  i652 
der  sin  wolte  gähen,  /  ez  geschaehe  in  zwelef  tagen, 
der  die  maget  junge  /  braehte  her  ze  lande, 
er  müeste  es  arebeite  hän,  /  e  ich  ir  min  geleite  dare 

sande." 
Do  sprach  diu  Hilden  tohter :  /  „wie  gerne  ichs  piten 

wil!  i653 

so  prüevet  ir  iu  selben /maneger  hande  spil. 
dar  zuo  git  iu  min  muoter  /  kleider  unde  spise. 
nu  bringet  uns  die  frouwen,  /  daz  ichz  iu  mit  rehten 

triuwen   prise." 

Do  sprach  der  fürste  Herwic :  /  ,,wä  naeme  si  gewant?   i65/J 
der  von  Karadie  /  wuoste  mir  min  lant 
und  prande  mine  pürge.  /  dö  vlös  ich  ir  gewaete." 
dö  sprach  der  künec  von  Meeren,  /  daz  er  ir  wan  in  einem 

hemede  paete. 

.Hundert  recken  Herewic  /  nach  ir  sande  dan.  i655 

dö  hiez  er  üf  der  ferte  /  gähen  sine  man. 

Waten  pat  er  riten/mit  in  unde  Fruoten. 

daz  was  in  ein  arebeit.  /  iedoch  gewerten  si  den  degen 

guoten. 
Si  strichen  swaz  si  künden,  /  die  tage  zuo  der  naht.  i65G 
dö  si  die  maget  f  unden,  /  daz  Wate  dö  niht  vaht, 
daz  understuonden  kume  /  die  Herewiges  helde. 
mit  vier  und  zweinzic  frouwen  /  brähten  si  die  recken 

von  der  selde. 

Wate  was  ir  geleite  /  von  der  bürge  unz  üf  den  sant,  1657 
da  er  zwo  galeide  /  und  zwene  kocken  vant. 
der  namen  si  den  einen :  /  si  begunden  ilen. 
des  bulfen  in  die  winde.  /  si  körnen  wider  in  zwelf  tage- 

wilen. 

Dö  si  die  maget  bräbten  /  ze  Hegelinge  lant,  i658 

die  ritter  des  gedäbten,  /  wie  si  über  sant 
ilende  gen  der  scboenen  /  mit  panieren  vuoren. 
si  behielten  wol  ir  eide,  /  die  näcb  der  edelen  frouwen 

minne  swuoren. 

VV  ie  möhte  ein  gruoz  ibt  schoener  /  von  edelen  kinden 

sin?  i65g 

ir  fuoren  hin  engegene  /  diu  schoenen  magedin 
und  Hilde  diu  edele  /  mit  frouwen  vil  gemeine, 
swie  ir  lant  verprennet  /  waer,  Herwiges  swester  vuor 

niht  eine. 

Ir  volget  üz  dem  hüse  /  wol  driu  hundert  man.  1660 

do  ir  der  künic  Herewic  /  nähen  nü  began, 
manegen  puneiz  riehen  /  reit  er  dureb  ir  ere. 
sam  täten  dandern  alle:  /da  horte  man  vil  schilde  stozen 

sere. 

J_Jie  vier  künege  riche  /  ir  hin  engegene  riten.  1661 

do  si  zesamene  komen,  /  von  helden  wart  gestriten 
umbe  ir  aller  schoene,  /  wer  diu  peste  waere. 
man  lobte  ir  aller  tugende.  /  hie  mite  so  gestuonden  disiu 

maere. 

JJö  kuste  si  frou  Küdrün  /und  dandern  al  ze  hant.  1662 
si  giengen  üf  dem  grieze  /  da  man  ein  hütte  vant 
von  vil  riehen  siden,  /  da  si  gestuonden  under. 
wes  man  da  phlegen  wolte,  /  des  nam  Herewiges  swester 

wunder. 

Uen  künec  von  Karadie  /  hiez  man  dare  gän.  i663 

si  sprächen  zuo  der  frouwen :/ „weit  ir  disen  man? 
der  machet  iueh  gewaltic  /  niun   künicriche." 
bi  dem  sach  si  salwen  /  mangen  ritter  harte  lobelichen. 

oin  vater  und  sin  muoter  /  diu  wären  niht  enein.     166/i 
sin  varwe  kristenliche  /  an  dem  helde  schein, 
sin  här  lac  ü£  dem  houbte  /  als  ein  golt  gespunnen. 
si  waere  gar  unwise,  /  soltes  im  ir  minne  niht  engunnen. 

Doch  lobte  si  in  träge,  /  als  dicke  ein  maget  tuot.      i665 
dö  pöt  man  im  ir  minne.  /  dö  sprach  der  degen  guot : 
„si  bhagt  mir  in  der  mäze  /  daz  ich  niht  erwinde, 
ich  endiene  so  der  frouvven  /  daz  man  mich  an  der 

schcenen  pette  vinde." 

J-Jo  lobten  si  einander,  /  der  ritter  und  daz  kint.      1666 
si  erpiten  alle  küme  /  der  naht  des  tages  sint. 
ir  aller  heimliche  /  Xuogt  sich   also  schöne, 
vier  künege  tohter  /  die  wiht  man  vor  den  helden  zuo  der 

kröne. 

XXXI.  AVE  NTI  U  R  E 

WIE  DIE  VIER  KÜNEGE  IN  HILDEN  LANDE 
HÖCHZITEN 


Dö  wären  ouch  die  künege  /  gewihet  nach  ir  e.      1667 
da  wurden  swertdegene  /  fünf  hundert  oder  nie. 
disiu  werde  höchgezit  /  geschach  in  Hilden  lande, 
ez  was  ze  Mateläne  /  vor  der  bürge  nidene  üf  dem  sande. 

Do  gap  diu  schoene  Hilde  /  al  ir  gesten  kleit.  1668 

hey  wie  vor  dem  gesidle  /  der  alte  Wate  reit, 
Irolt  unde  Fruote,  /  die  helde  üz  Tenelande! 
man  hört  vil  schelte  prechen,  /  die  da  die  recken  neigten 

in  ir  handen, 

Swie  lützel  windes  waete,  /  der  stoup  wart  sam  diu 

naht.  166g 

die  helde  lobebsere  /  hetens  lützel  aht. 

ob  da  an  schoenen  f rouwen  /  salwet  iht  guoter  waete? 

si  nämen  buhurt  manegen  /  vor  dem  gesidle  in  Mateläne 

staete. 

Man  wolte  dö  niht  läzen  /  beliben  da  diu  kint.  1670 

mit  der  schoenen  Hilden  /  brähte  man  si  sint 
in  diu  witen  venster  /  den  recken  zougenweide. 
dö  sach  man  bi  den  vieren  /  wol  hundert  meide  in 

wünniclichem  kleide. 

.Der  varnden  kunst  muoste  /  schinen  al  den  tac.       1671 
swaz  ieglicher  künde,  /  wie  gerne  er  des  phlacl 
an  dem  andern  morgen  /  nach  f  ruomesse  zite, 
als  da  wart  got  gedienet,  /  dö  sähens  aber  die  swertdegene 

riten. 

Waz  möhte  da  sin  mere/dan  freude  unde  schal?     1672 
von  maneger  hande  done  /  der  palas  dicke  erhal. 
daz  werte  vollecliche  /  unz  an  den  vierden  tac. 
daz  edel  ingesinde  /  selten  müezic  da  gelac. 

J-Jo  was  der  muten  einer /hin  ze  hove  komen.        1673 
der  hete  von  den  varnden  /  daz  vil  wol  vernomen, 
dazs  alle  wurden  riche,  /  dar  nach  stüend  ir  gedinge. 
do  erhuop  erz  willeclichen,  /  daz  in  möhte  deste  haz 

gelingen. 

Ez  was  der  vogt  von  Sewen  /  der  di  ersten  gäbe  swanc  167/» 
so  williclich  von  hende,  /  daz  im  des  sagten  danc 
alle  die  ez  sähen  /  unde  sit  erfunden, 
des  sinen  roten  goldes  /  gap  da  her  Herwic  wol  ze  tüsent 

phunden. 

Dar  zuo  gäben  kleider/sine  mäge  und  sine  man.     1675 
ros  mit  guoten  satelen  /  maneger  da  gewan, 
der  si  selten  hete/geriten  vor  den  ziten. 
do  daz  gesach  her  Ortwin,  /  si  begunden  mit  der  milte 

striten. 

Der  künec  von  Ortlande /gap  so  riche  wät,  1676 

ob  iemen  pezzer  keine  /  sit  getragen  hat, 
des  wizzen  wir  niht  maere  /  noch  habens  niht  erfunden, 
er  unde  sine  degene  /  gestuonden  kleider  ploz  in  kurzen 

stunden. 

Ez  künde  erahten  niemen,  /  wie  manege  riche  wät     1677 
die  von  Mörlande,  /  als  man  gesaget  hat, 
liezen  da  beliben  /  ze  rossen  den  vil  guoten. 
den  si  da  geben  wolten,/die  endorften  da  niht  hoehers 

muoten. 

J_)ie  jungen  zuo  den  alten /die  wurden  guotes  rieh.  1678 
dö  sach  man  Hartmuoten :  /  der  tet  dem  wol  gelich, 
ob  niht  verheret  waere  /  der  junge  künic  here, 
den  wiste  man  so  muten,  /  daz  keiner  haste  niht  gegeben 

mere. 

JcLr  unde  sine  friunde,  /die  im  volgten  dan,  1679 

die  da  gisel  hiezen,  /  wie  sanfte  man  gewan 
swaz  si  haben  mohten  /  und  iemen  an  si  gerte! 
Hartmuot  mit  den  sinen  /  die  liute  des  vil  güetlichen 

werte. 

JAüdrün  diu  schcene/diu  was  holt  genuoc  1680 

Hildburgen  üz  Irlande,  /  diu  ofte  mit  ir  truoc 
diu  kleider  zuo  dem  grieze,  /  da  si  waschen  solden. 
si  waen  des  ouch  niht  lieze,  /  sin  gewünne  ir  Hartmuoten 

holden. 

Dem  hiez  si  von  ir  kameren/der  mäze  guotes 

tragen,  1681 

swem  si  daz  geben  wolte,  /  daz  man  daz  möhte  sagen, 
dem  diu  junge  künegin  /  so  guotes  willen  waere, 
daz  si  ze  gebene  hete  /  beidiu  wät,  silber  und  golt  daz 

swaere. 

lVLan  sach  die  von  den  Stürmen /von  dem  sedele  stän  1682 
in  so  guoter  waete,  /  daz  künec  noch  küneges  man 
bezzer  nie  getruogen  /  in  deheinen  ziten. 
die  da  ir  gäbe  wolten,  /  die  liezen  si  dar  nach  niht  lenger 

piten. 

Wate  der  gap  eine /also  guot  gewant,  i683 

daz  man  an  küneges  libe  /  bezzer  nie  befant. 
von  golde  und  von  gesteine  /  was  ez  überhangen 
mit  einem  netze  riche.  /  da  mite  kom  der  helt  ze  hof 

gegangen. 

In  iegelichem  stricke /lac  ein  edel  stein.  168/I 

swie  sin  name  hieze,  /  da  bi  wol  daz  schein, 

daz  si  verslif  f  en  wären  /  ze  Abagi  dem  lande. 

Watn  und  sine  helde  /  nämen  dö  die  vürsten  bi  ir  handen. 

Si  muosten  al  geliche, /diez  heten  da  gesehen,         i685 

Wat  dem  alten  degene  /  der  warheite  jehen, 

daz  vür  küneges  gäbe  /  sin  gäbe  reichte  verre. 

dem  si  da  kom  ze  handen,  /  der  was  von  hohem  guote 


lange  ein  herre. 

lrolt  der  liez  schouvven  /  willic  sinen  muot,  1686 

daz  im  niht  erparmte  /  deheiner  slahte  guot. 

von  Tenemarke  Fruote  /  was  Hilden  kameraere. 

er  diente  siner  f  rouwen,  /  daz  man  da  von  lange  sagte 


maere. 


J-Jö  wollen  si  sich  scheiden,  /diu  höchzit  ende  nam.  1687 
dö  liez  man  Hartmuoten  /  die  mäze  als  im  gezam 
gedingen  mit  den  vinden  /  in  fride  siner  f rouwen. 
si  körnen  sit  ze  lande  /  haz  dan  sin  möhte  iemen  ge- 

trouwen. 

Frou  Hilte  minniclichen  /  si  scheiden  von  ir  lie.        1688 
si  und  ouch  ir  tohter  /  mit  Hildeburge  gie 
und  allez  daz  gesinde  /  von  der  bürge  vcrre. 
dö  si  von  dannen  wolten,  /  urloup  nam  dö  Hartmuot  der 

herre. 

F  rou  Hilde  in  gap  geleite /üf  erde  und  üf  demmer.  1689 
si  gewunnen  sunder /ein  süberlichez  her, 
die  Ortwin  und  her  Herwic/hin  wider  mit  in  sanden. 
die  ir  gesinde  hiezen,  /  der  brähten  si  wol  tüsent  zuo  den 

landen. 

AVüssen  manegen  enden  /man  sich  die  f rouwen  sach.1690 
ir  sumelicher  scheiden  /  also  da  geschach, 
daz  si  da  nach  gesähen  /  einander  selten  mere. 
si  beleite  unz  üf  ir  kocken  /  Ortwin  unde  Herewic  der 

here. 

Ir  geleite  muoste  werden /lrolt  unz  an  ir  lant.        1691 
den  hiez  der  künec  so  werben  /  daz  erz  taete  erkant 
Hörande  üz  Tenemarke,  /  wie  si  gescheiden  waeren. 
sit  fuort  er  f  röliche  /  mit  im  ze  land  vil  manegen  degen 

maere. 

Ich  enweiz  in  welher  zite, /späte  oder  fruo,  1692 

daz  si  begunden  segelen  /  Kassiäne  zuo. 

sich  freute  willeclichen  /  alliu  dö  diu  diet. 

ich  waen  nach  arebeite  /  got  vil  manegen  da  beriet. 

Irolt  sagt  Horande  /  in  Normanielant,  i6g3 

wie  in  die  künege  heten  /  mit  in  dar  gesant. 
er  sprach:  ,,sö  ist  ez  billich,/daz  manz  den  recken  rüme. 
si  sint  hie  heime  gerne,  /  so  erpite  ouch  ich  ze  minen 

landen  küme." 

Si  enphiengen  Hartmuoten  /  und  rümten  im  sin  lant.  1694 
wie  er  der  lande  phlaege,  /  daz  ist  mir  unbekant. 
Hörant  und  sine  friunde  /  gähten  des  vil  starke, 
dö  si  von  dannen  schieden,  /  daz  si  kcemen  schiere  in 

Tenemarke. 

Jr  fart  wir  län  beliben  /und  wellen  ahten  daz,  i6g5 

daz  von  höchgeziten  /  nie  geschieden  baz 

recken  al  deheine,  /  noch  von  den  ir  mägen. 

die  von  Karadie  /  dannoch  höchvart  in  dem  lande  phlagen. 

XXXII.   AVENTIURE 

WIE  DIE  ANDERN  ZE  LANDE  VUOREN 


Da  ze  Hegelingen /piten  si  niht  nie.  l^9^ 

Herewiges  swester  /  gegen  Alzabe 
fuorten  si  mit  schalle.  /  in  was  da  wol  gelungen, 
dös  üf  der  sträze  wären,  /  die  stolzen  ritter  fröliche 

sungen. 

frou  Hüte  lie  si  alle  /  minneclichen  dan.  1697 

swie  riche  si  ir  körnen  /  die  Herewiges  man, 
si  liez  si  äne  ir  gäbe  /  dannoch  niht  beliben. 
der  nu  so  milte  waere, /ja  müesle  man  imz  vür  ein 

wunder  schriben. 

F  rou  Kudrun  sprach  ze  ir  muoter :  /  „nu  solt  du  saelic 

sin.  I6o8 

gctroaste  dich  der  veigen.  /  ich  und  der  herre  min 
suln  dir  also  dienen,  /  daz  selten  din  gemüete 
belibe  in   keiner  swsere.  /  du  solt  geniezen  Herewiges 

güete." 

Do  sprach  diu  küneginne :  /  ,/vil  liebiu  tohter  min,  1699 
wil  du  mir  sin  genaedic,  /  mich  suln  die  pofen  din 
drie  stunt  des  järes  /  hie  sehen  zHegelingen. 
an  michel  ungemüete  /  getruwc  ich  sus  niemer  hie  ge- 

dingen." 

Do  sprach  diu  edel  Chudrun  :/,, muoter, daz  sol  sin."  1700 
mit  lachen  und  mit  weinen  /  si  unde  ir  magedin 
verwendecliche  giengen  /  uz  der  riehen  Mateläne. 
ir  sorge  het  nu  ende.  /  man  gesach  nie  niht  so  wol  ge- 
tanes. 

J_)ö  brähte  man  gesatelet,  /  diu  solden  tragen  dan  1701 
si  und  ouch  ir  meide,  /  diu  ros  vil  wol  getan 
mit  goltrölen  zoumen,  /  mit  smalen  fürpüegen. 
langer  da  ze  wesene/ich  wsene  dö  die  frouwen  iht  ge- 

wüegen. 

Die  ir  ungepunden  /  under  golde  riten  bi,  1702 

ich  waene  die  des  hazzes  /  ze  nihte  weeren  fri, 
do  si  von  Ortrüne  /  schieden  unde  ir  meiden. 
ob  iemen  lebte  schöner,  /  daz  waere  Küdrün  der  frouwen 

leide. 

JL)iu  triutin  Ortwines  /  danken  dö  began  1703 

der  edelen  Küdrünen,  /  daz  von  ir  schult  gewan 
Hartmuot  ir  bruoder  /  daz  lant  ze  ISormandie. 
„des  lön  dir  got,  Küdrün :  /  des  bin  ich  iemer  mer  diu 

sorgen  frie." 

Des  begund  si  ouch  genäde  /  ir  muoter  Hilden  sagen,  170^ 

daz  si  ze  Ortlande  /  kröne  solte  tragen 

bi  Ortwin  dem  künege,  /  daz  si  da  frouwe  hieze. 

do  sprach  diu  küneginne,  /  daz  siz  iemer  ungeniten  lieze. 

vJrtwin  unde  Herewic  /  die  swuoren  beide  ensamt   1705 
mit  triuwen  statte  einander,  /  daz  si  ir  fürsten  amt 
nach  ir  höhen  eren  /  vil  lobelicbe  trüegen: 
swelhe  in  schaden  wolten,  /  daz  si  die  beide  viengen  unde 

slüegen. 

HIE    HAT    KÜDRÜN    EIN    ENDE 

NACH  W  ORT 


DIE  hier  dargebotene  neue  Bearbeitung  des  Nibe- 
lungen- und  Kudruntextes  ruht  ganz  auf  der 
Überzeugung,  daß  nur  ein  klanglich  einwandfreier 
Wortlaut  im  besten  Sinne  des  Wortes  zugleich  auch 
historisch-textkrilisch  richtig  sein  könne.  Ich  bin  also 
überall  darauf  ausgegangen,  den  Text  so  zu  geben,  daß 
er  möglichst  an  allen  Stellen  bei  sinn-  und  stimmungs- 
gemäßem Vortrag  melodisch  richtig  und  ohne  stimm- 
liche Hemmung  (s.  meine  Metrischen  Studien  4,  Leip- 
zig 1918L,  §  37,  6)  gesprochen  werden  kann.  Dabei  habe 
ich  mich  stets  bemüht,  von  jeder  schematischen  Rege- 
lung, ja  von  jeder  aprioristischen  Sondervoraussetzung 
sprachlicher,  metrischer,  stilistischer  oder  kritischer  Art 
absehend,  jede  Strophe,  ja  jede  Zeile  tunlichst  nur  aus 
sich  selbst  heraus  formell  so  zu  gestalten,  wie  es  die 
handschriftliche  Überlieferung  einerseits,  die  Forderung 
von  Klangeinheit  und  Klangfreiheit  andrerseits  gestattete 
oder  verlangte.  Man  wolle  deshalb  auch  an  gewissen  Un- 
gleichheiten von  Schreibung,  Zeichensetzung  oder  Lesung 
keinen  Anstoß  nehmen,  sondern  sich  durch  eigenen  sach- 
gemäßen Vortrag  davon  zu  überzeugen  suchen,  daß  auch 
hier  jede  Abweichung  von  Durchschnitt  oder  Gewohn- 
heit ihre  besonderen  klanglichen  Gründe  hat. 

Auch  bei  der  Bewertung  der  handschriftlichen  Les- 
arten im  einzelnen  mußte  nach  dem  angegebenen 
obersten  Grundsatz  das  Klangliche  überall  in  erster  Linie 
befragt  werden,  ja  es  hatte  sogar  für  sich  allein  da  zu 
entscheiden,  wo  nicht  z.  B.  in  Sinn  oder  Überlieferungs- 
art ein  zweiter  Zeuge  daneben  angerufen  werden  konnte. 
Ein  wirklicher  Widerspruch  zwischen  Sinn,  Überliefe- 

rungsart  und  Klanglichem  ist  mir  dabei  nirgends  ent- 
gegengetreten :  im  Gegenteil  darf  die  Tatsache,  daß  nur 
aus  dem  B-Zweige  der  Überlieferung  des  Nibelungen- 
liedes im  Sinne  W.  Braunes  ein  auch  klangrichtiger 
Text  gewonnen  werden  konnte  (während  A  und  C  da, 
wo  sie  von  diesem  Text  abweichen,  überall  auch  klang- 
liche Störungen  aufweisen),  wobl  als  eine  willkommene 
Bestätigung  der  Bichtigkeit  von  Braunes  Auffassung  von 
der  beherrschenden  Stellung  der  Gruppe  B.ADb  und 
deren  innerer  Gliederung  gelten. 

Für  die  Kudrun  hat  mich  Edward  Schröder  in  selbst- 
losester Weise  durch  die  Überlassung  seiner  Photo- 
graphie der  Handschrift  unterstützt,  wofür  ihm  auch 
hier  herzlicher  Dank  gesagt  sei.  Gern  gedenke  ich  ferner 
hier  aller  der  Vorgänger,  die  mir  meine  kritische  Arbeit 
erleichtert  haben.  Unter  den  Herausgebern  ist  von  ihnen 
für  beide  Texte  in  erster  Linie  Karl  Bartsch  in  zahl- 
losen Einzelheiten  in  gleicher  Richtung  empfindend  und 
ahnend  da  vorausgegangen,  wo  ihm  nicht  gewisse  All- 
gemeinvoraussetzungen entstehungsgeschichtlicher  Art 
den  Blick  trübten.  Wesentlich  gefördert  bin  ich  ferner 
durch  E.  Schröders  neueste  Untersuchungen  über  die 
Kudrun.  Wenn  ich  trotzdem  aus  seinem  Material  nicht 
überall  zu  den  gleichen  Schlüssen  kommen  konnte  wie 
er,  so  liegt  das  vor  allem  daran,  daß  ich,  abgesehen  von 
der  noch  stärkeren  Betonung  des  Klanglichen  überhaupt, 
auch  für  die  Kudrun  (wie  für  das  Nibelungenlied)  ein 
geringeres  Maß  von  innerer  Einheit  annehmen  muß,  als 
es  Schröder  tut.  Denn  darüber  besteht  (und 'wiederum 
aus  klanglichen  Gründen  heraus)  schon  seit  längerer 
Zeit  bei  mir  doch  kein  Zweifel  mehr,  daß  die  Texte 
beider  Epen  aus  kleineren  Anfängen  heraus  erst  durch 
einen  zwar  allmählich  fortschreitenden,  aber  tief  ein- 
greifenden Umgestaltungs-  und  Erweiterungsprozeß  zu 
der  Endgestalt  aufgeschwellt  sind,  in  der  sie  uns  vor- 
liegen. Aber  darüber  ist  hier  nicht  zu  handeln. 

Für  den  praktischen  Gebrauch  des  Buches  sei  noch 

folgendes  angemerkt.  Beim  Nibelungenlied  sind  die  in 
der  Handschrift  ß  fehlenden  Aventiurenüberschriften  in 
Klammern  nach  A  (bei  der  ersten  Aventiure,  wo  auch 
A  im  Stich  läßt,  nach  C)  ergänzt,  dagegen  die  text- 
gliedernden größeren  Initialen  im  Aventiureninnern,  so- 
weit angängig,  aus  Zarnckes  Ausgabe  von  G  herüber- 
genommen, die,  in  erster  Linie  auf  der  Handschrift  C 
selbst  fußend,  ein  praktisch  gut  verwertbares  System  der 
Auszeichnung  befolgt.  Für  die  Kudrun  ein  ähnliches 
Verfahren  der  Gliederung  des  Textes  nach  größeren 
Sinnesgruppen  durchzuführen,  ist  mir  nicht  gelungen: 
ich  habe  da  vielmehr  nach  Vortragstypen  scheiden 
müssen,  im  Anschluß  an  einen  gerade  bei  diesem  Text 
im  Eingang  der  einzelnen  Strophen  scharf  hervortreten- 
den Unterschied  des  Vortrags,  der  mit  einer  Erschei- 
nung zusammenhängt,  die  man  etwa  als  „innere  Geste" 
bezeichnen  kann.  Was  das  ist,  dessen  wird  man  sich 
vielleicht  am  leichtesten  und  am  deutlichsten  bewußt 
werden  können,  wenn  man  sich  den  Vortrag  des  Textes 
mit  entsprechenden  taktmäßigen  Handbewegungen  be- 
gleitet. Wendet  man  dies  Verfahren  z.  B.  auf  Strophe  i 
und  2  der  Kudrun  an,  so  wird  man,  denke  ich,  leicht 
nachempfinden  können,  daß  der  Eingang  (speziell  die 
erste  Hebung)  von  i,  i  einen  viel  energischeren  und 
tiefergehenden  Niederschlag  verlangt  als  der  von  2, 1,  bei 
dem  die  Begleitbewegungen  gleich  von  vornherein  in 
größerer  Ruhe  und  Gedämpftheit  einsetzen,  etwa  in  der 
Stärke,  zu  der  sie  auch  bei  der  ersten  Strophe  in  deren 
weiterem  Verlauf  absinken.  Die  größere  Geste  bedeutet 
aber  dabei  formell  die  Anwendung  größeren  Nachdrucks 
und  das  Durchlaufen  eines  größeren  melodischen  Inter- 
valles,  sachlich,  daß  der  Sprecher  (oder  schließlich  der 
hinler  diesem  stehende  Dichter)  mit  dem,  was  er  in  der 
Strophe  geben  will,  gewissermaßen  neu  und  mit  Nach- 
druck einsetzt,  während  die  Strophen  mit  Kleingeste 
im  Eingang  sich  als  Fort-  und  Ausführungen  von  über- 
geordneten Strophen  mit  Großgeste  zu  erkennen  geben. 

Sollte  also  bei  einer  derart  differenzierten  und  zwangs- 
läufig auf  den  Leser  wirkenden  Empfindungs-  und  Vor- 
tragsweise überhaupt  ausgezeichnet  werden,  so  blieb 
keine  andere  Wahl,  als  eben  alle  mit  Großgeste  be- 
ginnenden, d.  h.  sich  selbst  als  vortragsneu  und  vortrags- 
wichtig ankündigenden  Strophen  mit  besonderer  Ini- 
tiale zu  versehen.  Dadurch  ist  freilich  das  Bild  des 
Textes  etwas  buntscheckig  geworden,  und  das  hat 
wiederum  seinen  Grund  darin,  daß  sich  in  der  Kudrun 
zwei  verschiedene  Vortrags-  bzw.  Stilgattungen  mitein- 
ander mischen :  eine  emphatischere  (vielleicht  im  all- 
gemeinen ältere),  welcher  der  Inhalt  jeder  Einzelstrophe 
so  wichtig  ist,  daß  sie  als  Trägerin  eines  besonderen 
Novums  durch  einleitende  Großgeste  charakterisiert 
wird,  und  eine  zweite  (vielleicht  entsprechend  jüngere), 
bei  der  die  Steigerung  zur  Großgeste  nur  jedesmal  am 
Eingang  einer  in  sich  inhaltlich  als  enger  geschlossen 
empfundenen  Strophen  r  e  i  h  e  eintritt.  Diese  Strophen- 
reihen oder  -gruppen  können  dann  natürlich  von  ver- 
schiedenem Umfang  sein,  weitaus  am  häufigsten  sind 
aber  zweistrophige  Gruppen,  so  daß  manchmal  der  di- 
rekte Wechsel  Großgeste :  Kleingeste  geradezu  durch 
längere  Strecken  hindurchgeführt  wird  (wobei  es  für 
das  Praktische  des  Vortrags  natürlich  nichts  ausmacht, 
ob  die  betreffenden  Strophengruppen  ihrem  Ursprung 
nach  einheitlich  sind  oder  nicht,  denn  auch  ein  Er- 
weiterer oder  Interpolator  kann  sich  ja  ohne  weiteres 
nach  freiem  Belieben  dem  einen  oder  andern  Dar- 
stellungstypus anschließen). 

In  metrisch  -  melodischer  Beziehung  wolle  man  na- 
mentlich auf  den  Gegensatz  vollerer  und  gekürzter  (oder 
zu  kürzender)  Sprachformen  achten.  Die  Beibehaltung 
oder  Tilgung  insonderheit  der  geschwächten  e  ist  hier 
streng  nach  den  Forderungen  des  von  mir  in  den  Me- 
trischen Studien  4,  S.  22  ff.  erörterten  „Gesetzes  von 
Grad  und  Ungrad"  durchgeführt:  nur  muß  der  Leser, 
wo  er   im   Drucktext   auf  einen   Hiatus   stößt,   allemal 

selbst  entscheiden,  ob  dieser  beizubehalten  oder  durch 
Elision  u.  ä.  zu  beseitigen  ist.  Das  Ließ  sich  nicht  um- 
gehen, denn  Fortlassung  der  im  Hiatus  zu  tilgenden  e 
im  Druck  (also  z.B.  ein  Druckbild  wie  moht  er  statt 
m  o  h  t  e  er  mit  vorzunehmender  Elision)  hätte  (worauf 
an  dieser  Stelle  nicht  näher  eingegangen  werden  kann) 
den  Leser  unwillkürlich  und  unbewußt  zu  einem  me- 
lodisch falschen  Tonhöhenwert  geführt.  Im  übrigen  sei 
nur  noch  darauf  hingewiesen,  daß  auch  bloß  konsonan- 
tische Differenzen  wie  in  unt  und  und,  solte  und 
solde  (neben  solt  und  sold)  und  vieles  Derartige 
(man  beachte  namentlich  noch  den  Wechsel  der  an- 
lautenden Lenes  b  und  v  mit  den  anlautenden  Fortes  p 
und  /:  manches  andre  habe  ich  übrigens  doch  nicht  ein- 
zuführen gewagt,  um  das  gewohnte  Druckbild  nicht  all- 
zusehr zu  stören)  melodisch  wichtig  sein  können  und 
sind,  weil  sie  direkt  oder  indirekt  mit  Akzentgegensätzen 
(insbesondere  dem  von  höherem  und  tieferem,  bzw. 
steigendem  und  fallendem  Ton)  zusammenhängen.  Hier- 
über habe  ich  freilich  abgeschlossene  Untersuchungen 
noch  nicht  vorzulegen :  einiges  wenige  Einschlägige  aber 
ist  doch  in  einem  Aufsatz  über  Steigton  und  Fallton 
im  Althochdeutschen  vorgetragen,  der  in  den  Aufsätzen 
zur  Sprach-  und  Literaturgeschichte  W.  Braune  zum 
20.  Februar  1920  dargebracht  von  Freunden  und  Schü- 
lern, Dortmund   1920,  erschienen  ist. 

3i.  Oktober  1920.  E.  SIEVERS. 

